
Kodėl! šie užrašai pateikiami tokia, 
o ne kitokia tvarka, paaiškės juos 
skaitant. Visi neesminiai dalykai 
buvo praleisti, kad ši istorija, šiais 
laikais skambanti neįtikėtinai, 
atrodytų kaip paprastas faktas. 
Čia ničnieko nėra pasakojama 
apie praeitį, kurią prisimenant 
gali suklysti atmintis: visi 
dienoraščiai buvo rašomi iškart 
po minimų įvykių ir atspindi juos 
rašiusiųjų nuomonę ir reiškinių 


suvokimą. 


| 
DŽONATANO 
HARKERIO 
UŽRAŠAI 


(rašyti greitraščiu) 


Gegužės 3-0ji 

š Miuncheno išvažiavome 8.30 gegužės 1-ąją, Vienoje buvome 
| anksti kitą rytą. Turėjome atvykti 6.46, bet traukinys visą valandą 
vėlavo. Atrodo, kad Budapeštas - puikus miestas, kiek spėjau apžiū- 
rėti jį pro langą ir trumpai pasivaikščiojęs gatvėmis. Bijojau nuklysti 
toliau nuo stoties, nes traukinys, vydamasis tvarkaraštį, ketino išva- 
žiuoti kuo anksčiau. Jaučiausi tartum kirsčiau sieną, skiriančią Rytus 
ir Vakarus: gražūs, tikrai vakarietiški tiltai per Dunojų, šioje vietoje 
didingą ir platų, perkelia į turkų valdas su jų krašto papročiais. 

Išvykome geru laiku ir sutemus pasiekėme Klauzenburgą. Nak- 
čiai apsistojau „Karališkajame“ viešbutyje. Pietų, tiksliau sakant, 
vakarienės, valgiau savotišką, su raudonaisiais pipirais pataisytą viš- 
tieną. Labai skanu, bet ir nepaprastai troškina. (Nepamiršti recepto 
Minai.) Pakalbinęs kelnerį sužinojau patiekalo pavadinimą — „pa- 


prika hendl“. Tai jų tautinis patiekalas, ir aš galėsiąs jo gauti visuose 

Karparuose. Šiaip ne taip susišnekėjau vokiškai ir labai džiaugiausi, 
nes, tiesą sakant, nežinau, kaip būčiau išsivertęs be tų kelių žodžių. 

Londone, turėdamas laisvo laiko, nuėjau į Britų muziejų paieš- 
koti knygose ir žemėlapiuose žinių apie Transilvaniją. Maniau, jog 
šį bei tą žinodamas apie tą kraštą, galėsiu lengviau bendrauti su 
vietiniu didiku. Radau, kad jo aprašytas kraštas yra ten, kur sueina 
trijų valstybių — Transilvanijos, Moldavijos ir Bukovinos - sienos, 
pačioje Karpatų širdyje. Tai viena mažiausiai civilizuotų ir men- 
kiausiai ištirtų vietovių Europoje. Nei žemėlapiuose, nei knygose 
man nepavyko rasti Drakulos pilies, nes nėra šio krašto žemėlapių, 
kurie prilygtų mūsiškių karinių topografų paruoštiesiems. Tačiau 
sužinojau, kad Bistrica, kurios pašto antspaudas buvo ant grafo laiš- 
ko voko, pakankamai garsus miestas. Žemiau pasirašiau kelias pas- 
tabas, kurios padės man atgaivinti atmintį, kai pasakosiu apie savo 
keliones Minai. 

Transilvanijoje gyvena keturios didžiosios tautos: pietuose — 
saksai ir su jais sumišę valachai, dakų palikuonys; madjarai vaka- 
ruose ir šekeliai rytuose bei šiaurėje. Štai pas juos, kildinusius save iš 
Atilos ir hunų, aš ir vykau. Tai panašu į tiesą, nes madjarai, užkaria- 
vę tą kraštą vienuoliktame šimtmetyje, čia jau rado apsigyvenusius 
hunus. Perskaičiau, kad viso pasaulio prietarai buvo tarsi susitelkę 
Karpatų kalnų „pasagoje“; tai buvo savotiškas žmonijos vaizduotės 
verpetas. Jeigu tai tiesa, mano kelionė bus labai įdomi. (Nepamiršti 
išklausinėti apie tai grafą.) 

Nors lova buvo gana patogi, miegojau prastai ir sapnavau keistus 


sapnus. Po mano langu visą naktį kaukė šuo; macyt, todėl ir varčiau- 

si, o gal kalta buvo paprika. Išgėriau visą ąsotį vandens, bet vis tiek 
troškino. Paryčiais užmigau ir mane pažadino ilgas beldimas į du- 
ris; iš to sprendžiau, kad buvau kietai įmigęs. Pusryčiams dar gavau 
paprikos su tam tikra kukurūzų miltų koše, čia vadinamos „mama- 
lyga“, ir malta mėsa įdarytų baklažanų - nepaprastai puikus valgis, 
kurį vadina „impletata“. (Nepamiršti ir šio recepto.) Reikėjo pusry- 
čiauti paskubomis, nes traukinys turėjo išvykti prieš pat aštuonias, 
bent jau taip buvo rašoma tvarkaraštyje, tačiau nulėkęs stotin 7.30, 
dar kokią valandą tūnojau vagone, kol traukinys pajudėjo. Atrodo, 
kuo toliau į Rytus, tuo mažiau laikomasi tvarkaraščio. Įdomu, kas 
dedasi Kinijoje? 

Visą dieną riedėjome nepaprastai gražiomis apylinkėmis. Kar- 
tais pro šalį praslinkdavo nedidelis miestukas arba ant stačiašlaitės 
kalvos stovinti pilaitė, kokias matome senovinių mišiolų paveiks- 
lėliuose; retsykiais pasirodydavo upė ar upokšnis, kurių plačios 
akmeningos pakrantės bylojo apie smarkius potvynius. Reikia daug 
vandens ir stiprios srovės, kad taip išmaltų upės krantus. Kiekvie- 
noje stotelėje būriavosi žmonės - kai kur ištisos minios - apsirengę 
margiausiais drabužiais. Vieni panėšėjo į mūsiškius valstiečius arba 
sodiečius, matytus važiuojant per Prancūziją ir Vokietiją, - trum- 
pais švarkais ir namų audimo kelnėmis; tačiau išvydome ir itin spal- 
vingų asmenybių. Moterys atrodė gana patraukliai, tiesa, tik iš tolo, 
ir storokos per juosmenį. Visų jų marškiniai buvo vienokiomis ar 
kitokiomis plačiomis baltomis rankovėmis; dauguma susijuosusios 
plačiais diržais, nuo kurių karojo siauros juostelės, besiplaikstančios 


apie kojas kaip balerinos sijonėliai, bet, žinoma, po apačia jos dėvė- 

jo pasagalus. Keisčiausia buvo slovakų išvaizda: iš pažiūros mažiau 
civilizuoti už kitus, su plačiakraštėmis kaubojiškomis skrybėlėmis, 
erdviais smėlio spalvos šarovarais, baltais marškiniais, įspūdingais, 
maždaug pėdos pločio odiniais diržais, nusagstytais varinėmis knie- 
dėmis. Apsiavę jie buvo ilgaauliais batais, į kuriuos buvo sukišti ša- 
rovarų galai. Visų ilgi juodi plaukai ir ilgi juodi ūsai. Vyrai atrodė 
įspūdingai, tačiau nelabai draugiškai. Scenoje jie puikiausiai būtų 
tikę vaidinti Rytų plėšikus. Esu girdėjęs, jog tai labai taikinga pader- 
mė, norinti tik apsiginti savo teises. 

Kai pasiekėme Bistricą, įdomų ir seną miestą, jau buvo sutemę. 
Įsikūręs pačiame pasienyje, - nes Borgo perėja nuo čia veda į Buko- 
viną, - miestas per savo istoriją patyrė daug sukrėtimų, ir tai krenta į 
akis. Prieš penkiasdešimt metų čia kilo keli didžiuliai gaisrai, penkis 
kartus nusiaubę miestą. Pačioje septynioliktojo amžiaus pradžioje 
miestas kentė trijų savaičių apgultį ir neteko trylikos tūkstančių gy- 
ventojų, nes badas ir ligos padidino karo aukų skaičių. 

Grafas Drakula buvo nurodęs man apsistoti senoviškame „Auk- 
sinės Kronos“ viešbutyje. Nudžiugau, nes man knietėjo pažinti visus 
to krašto papročius. Matyt, buvau laukiamas, nes prie durų mane 
pasitiko malonios išvaizdos pagyvenusi moteriškė įprastais valstie- 
tės drabužiais — baltais marškiniais su ilga dvipuse prikyšte priekyje 
ir užpakalyje; spalvotas audinys buvo ne itin kukliai aprempęs jos 
stuomenį. Kai aš prisiartinau, ji nusilenkė ir paklausė: „Ponas an- 
glas?“ „Taip, - atsakiau, - Džonatanas Harkeris“. Ji nusišypsojo ir 
kažką pasakė vidutinio amžiaus vyriškiui baltais marškiniais, atse- 


kusiam ją iki durų. Šis kažkur nuėjo ir netrukus grįžo su laišku. 

„Mano bičiuli. Sveiki atvykę į Karpatus. Laukiu Jūsų nekantrau- 
damas. Gerai išsimiegokite. Trečią valandą ryto išvyksta diližanas į 
Bukoviną. Jums užsakyta vieta. Ties Borgo perėja lauks karieta, kuri 
nugabens Jus pas mane. Tikiuosi, kelionė buvo laiminga ir Jums pa- 
tiks viešnagė mano nuostabiame krašte. 


Jūsų draugas Drakula“ 


Gegužės 4-oji 


“ upratau, kad šeimininkas gavo grafo laišką, kuriame buvo pra- 
1.2 šomas palikti diližane man geriausią vietą; tačiau, kai panorė- 
jau išklausinėti smulkiau, jis pritilo ir apsimetė nesuprantąs, ką jam 
sakiau vokiškai. Tai negalėjo būti tiesa, nes ligi tol jis mane puikiai 
suprato, bent jau atsakydavo į klausimus taip, lyg būtų supratęs. Jie 
su žmona, pagyvenusia moterim, kuri mane pasitiko, susižvalgė tarsi 
kažko išsigandę. Paskui jis saumurmėjo, jog pinigus gavęs voke ir dau- 
giau ničnieko nežinąs. Kai paklausiau, ar jie pažįsta grafą Drakulą ir 
gal galėtų ką nors papasakoti apie jo pilį, jiedu persižegnojo ir atsi- 
sakė toliau su manim kalbėti. Netrukus turėjome išvykti, tad neliko 
laiko pokalbiams. Viskas dvelkė keista paslaptimi ir mane nelabai 
paguodė. 

Kai jau ketinau eiti, senoji moteris užėjo į mano kambarį ir susi- 
jaudinusi tarė: 

— Jūs turite važiuoti? O! Jaunasis pone, ar būtina važiuoti?! 

Per tą didelį jaudulį ji, atrodo, pamiršo ir tuos kelis vokiškus sa- 


kinius, kuriuos mokėjo, nes ėmė vokiškus žodžius maišyti su kalba, 

kurios nemokėjau. Suprasti, ką ji sako, galėjau tik nuolat klausinė- 
damas. Aiškinau jai, jog tuojau pat turiu išvykti kelionėn, vykstu 
verčiamas svarbaus reikalo. Ji vėl paklausė: 

— Argi nežinote, kokia šiandien diena? 

Atsakiau, kad gegužės ketvirtoji. 

Ji papurtė galvą ir vėl tarė: 

- Taip! Žinau! Žinau, bet ar žinote, kokia tai diena? 

Pasakiau, kad nesuprantu jos, ir ji tęsė: 

- Šiandien Šv. Jurgio išvakarės. Ar negirdėjote, kad šiandien, kai 
laikrodžiai muša vidurnaktį, visą pasaulį užvaldo piktosios dvasios? 
Ar nutuokiate, kur keliaujate ir kas jūsų laukia? 

Ji taip sielvartavo, kad aš bandžiau ją nuraminti, tačiau veltui sten- 
giausi. Galop ji puolė ant kelių ir ėmė maldauti, kad nevažiuočiau 
arba palūkėčiau dieną ar dvi. Visa tai atrodė juokinga, bet man buvo 
neramu. Turėjau atlikti man pavestą darbą, todėl negalėjau gaišti. 
Mėginau pakelti ją, tikindamas, jog esu dėkingas, tačiau privalau ke- 
liauti. Tuomet ji atsistojo, nusikabino nuo kaklo kryželį ir paprašė 
manęs jį paimti. Nežinojau, kaip pasielgti. Būdamas anglikonų ti- 
kėjimo, žiūrėjau į tuos dalykus kaip į tam tikrą stabmeldystę, tačiau 
nutariau, jog būtų nemandagu atsisakyti dovanos iš pagyvenusios 
moters, turinčios geriausių ketinimų. Matyt, ji išvydo mano veide 
abejonę, nes pati užkabino man ant kaklo rožinį ir, tarusi „dėl jūsų 
motinos“, išėjo pro duris. Šiuos žodžius rašau laukdamas diližano, 
kuris, žinoma, vėlinasi, o rožinis tebekabo ant mano kaklo, tačiau 
sielon smelkiasi nerimas. Jeigu šie užrašai pasiektų Miną anksčiau 


už mane, tebus tai mano atsisveikinimas. Štai ir diližanas! 

Gegužės S-oji, pilis 

R“ pilkumas išsisklaidė, ir saulė pakibo aukštai virš tolimo 

horizonto, iš pažiūros rantyto — nežinau, ar dėl medžių, ar 
kalnų, nes viskas buvo taip toli, kad ir dideli, ir maži daiktai liejosi 
į viena. Miegas neima ir niekas man netrukdo, todėl rašysiu tol, kol 
apsnūsiu. Reikia užrašyti daug keistų dalykų, ir tam, kad kas nors 
nepamanytų, jog iškeliavau iš Bistricos sočiai pavalgęs, leiskite man 
aprašyti pietus. Valgiau tai, kas čia vadinama „plėšikų kepsniu“ - ga- 
baliukai kumpio, pagardinti raudonaisiais pipirais, jautiena, užmau- 
ta ant iešmo ir kepta virš ugnies, labai primena valgį, kurį Londone 
vadina „katės pietumis“. Vynas buvo „Golden Mediasch“, šiek tiek 
aitrokas, bet, tiesą sakant, malonaus skonio. Išgėriau jo porą taurių, 
ir tai buvo visas mano valgymas. 

Kai sėdau į diližaną, vežikas dar liko kieme. Mačiau, kaip jis kal- 
basi su šeimininke. Greičiausiai juodu dominau aš, nes jie vis į mane 
žvilgčiodavo. Dar keli žmogeliai, sėdėję ant suolelio prie namo, 
vadinamo „gandų skleidėju“, sienos, priėjo pasiklausyti pokalbio 
ir taip pat ėmė varstyti mane užuojautos kupinais žvilgsniais. Gir- 
dėjau nuolat kartojantis tuos pačius keistus žodžius, nes grupelėje 
buvo įvairių tautybių žmonių. Iš kelioninio krepšio išsiėmiau dau- 
giakalbį žodynėlį ir pasitikrinau. Turiu prisipažinti, kad man nuo to 
nepalengvėjo, nes tai buvo „ordog“ — šėtonas, „pokol“ — pragaras, 
„stregoica“ - ragana, „vrolok“ ir „vikoslak“ — abu, vienas slovakiškai, 
o kitas serbiškai, reiškiantys tą patį: vilką ar vilkolakį. (Nepamiršti 


išklausinėti grafą apie tuos prietarus.) 

Kai diližanas truktelėjo iš vietos, žmonės minioje, kuri buvo gana 
didelė, visi kaip vienas ėmė žegnotis ir rodyti mano pusėn dviem 
pirštais. Šiaip ne taip prisiprašiau bendrakeleivio, kad man paaiškin- 
tų to keisto gesto prasmę. Iš pradžių jis nenorėjo leistis į šnekas, ta- 
čiau, sužinojęs, jog esu anglas, paaiškino, kad tai kerai, apsaugantys 
nuo piktos akies. Džiūgauti neturėjau dėl ko, nes rengiausi vykti į 
nežinomą vietą susitikti su nepažįstamu žmogumi. Visi man buvo 
tokie malonūs, manęs gailėjosi ir užjautė. Niekuomet nepamiršiu 
paskutinio žvilgsnio į užeigos namų kiemą ir jame besibūriuojančios 
spalvingos minios - visi žegnojosi, stovėdami po plačia, skliautuota 
galerija su rododendrais ir kiemo viduryje žaliose dėžėse žydinčiais 
apelsinmedžiais. Paskui vežikas plačiomis lininėmis kelnėmis, ku- 
rias čia vadina „goca“, pliaukštelėjo ilgu botagu virš keturių žemau- 
gių arkliukų nugarų, ir šie pasileido risčia. Mūsų kelionė prasidėjo. 

Netrukus, susižavėjęs nuostabiu kraštovaizdžiu, pamiršau visus 
rūpesčius, nors, jeigu būčiau supratęs, ką kalba bendrakeleiviai, ka- 
žin ar būtų taip lengvai pavykę nusikratyti baime. Po mumis plytėjo 
žalias, šlaituotas kraštas su giraitėmis ir miškais, šen bei ten kyšan- 
čiomis aukštomis kalvomis, papuoštomis šileliais ar sodybomis, ku- 
rių balti stogų kraigai buvo atsukti į vieškelį. Akys įskaudo nuo žie- 
dų margumyno - obelys, slyvos, kriaušės, vyšnios; po vaismedžiais 
regėjau žalios žolės kilimus, apibarstytus žiedlapiais. Tarp šių žalių 
kalvų krašto, kuris čia vadinamas „vidurio kraštu“, vingiavo vieškelis, 
kartais pranykstantis už žaliuojančio posūkio arba įlendantis tarp 
dviejų pušyno kraštų, kurie vietomis leidosi nuo kalnų šlaitų tarsi 


liepsnos liežuviai. Vieškelis buvo grublėtas, tačiau lėkėme tartum 

kažkur karštligiškai skubėdami. Tuomet nė nenumaniau, kodėl 
taip skubame, tačiau vežikas, matyt, buvo pasiryžęs negaišti laiko ir 
pasiekti Borgo perėją kuo anksčiau. Sužinojau, kad vasarą vieškelis 
būna labai patogus, ir dar nesuskubta sutvarkyti jo po žiemos pūgų. 
Tokiu atveju jis turėjo labai skirtis nuo kitų Karpatų kelių, nes sena 
šio krašto tradicija buvo prastai rūpintis keliais. Nuo senovės laikų 
„hospodarai“ jų netaiso, bijodami, kad turkai pagalvos, jog rengia- 
masi pakviesti svetimą kariuomenę, ir atsiras karo pavojus, kuris čia 
gali kilti bet kada. 

Už vešliai žaliuojančių Vidurio krašto kalvų aukštyn, ligi pat 
skardingųjų Karpatų kalnagūbrių, stūksojo dideli miškai. Uolos 
stiebėsi mums iš kairės ir iš dešinės; popiečio saulės spinduliai, kris- 
dami ant jų, atspindėjo visas didingas šio nuostabaus kalnyno spal- 
vas — tamsiai mėlyną ir purpurinę kalnų pavėsyje, žalią ir rudą ten, 
kur tarp uolų dygo žolė; ir visur, kiek tik akys užmato - dantytos 
ir smailos pakriaušės, kol visa tai galop pranyksta tamsoje, kurioje 
dunkso iškilios sniegu užklotos viršukalnės. Tai vienur, tai kitur 
kalnų grandinėje žiojėjo properšos, kuriose besileidžiančios saulės 
spindulių apšviesti sublyksėdavo vandens kriokliai. Kai sukome 
aplink žalios kalvos papėdę, vienas bendrakeleivis palietė mano ran- 
ką: staiga prieš mane iškilo snieguota viršukalnė, kuri dėl kelio vin- 
gių, atrodė, stūksojo tiesiai mums ant kelio. 

- Žiūrėkit! Dievo sostas! - ir jis persižegnojo. 

Taip mums besirangant vieškeliu, kuriam, atrodė, niekada ne- 
bus galo, ir saulei leidžiantis vis žemiau už mūsų nugarų, artyn ėmė 


slinkti vakaro šešėliai, atrodę dar tamsesni šalia snieguotos viršukal- 

nės, nutviekstos besileidžiančios saulės spindulių ir švytinčios ramia 
oranžine spalva. Kartkartėm aplenkdavom čekus ir slovakus; visi 
apsirengę pavaizdžiais drabužiais. Šalikelėse pristatyta daug kryžių 
ir, mums dardant pro šalį, bendrakeleiviai žegnodavosi. Šen bei ten 
prie koplytėlės mačiau klūpantį valstietį ar valstietę, kurie mums pri- 
siartinus net nepasukdavo galvos: atrodė, jog jie visa esybe pasinėrę 
į maldą ir nei mato, nei girdi, kas dedasi aplink. Daug ką mačiau 
pirmą kartą: pavyzdžiui, į medžius įkeltus šieno kūgius, nuostabius 
karūnuotuosius beržus, kurių balti kamienai žvilgėjo sidabru pro 
švelnią lapijos žalumą. Kartais aplenkdavom valstiečių vežimą su 
ilgomis lenktomis ienomis, pritaikytomis kelio nelygumams. Kie- 
kvienam vežime sėdėjo būrelis namo skubančių valstiečių: čekų bal- 
tomis, slovakų spalvotomis skrandomis; pastarieji turėjo per pečius 
persisvėrę kirvius su ilgais kirvakočiais. Vakarėjant smarkiai atšalo, 
ir tirštėjančios sutemos, atrodė, sulydė į vieną daiktą medžius: 4žuo- 
lus, bukmedžius, pušis, o slėniuose, giliai įsmukusiuose tarp kalnų 
keterų, mums kylant perėja, buvo matyti tai šen, tai ten stirksinčios 
tamsios eglės tarp dar neištirpusio sniego lopinėlių. Kartais, kai ke- 
lias kirsdavo pušyną, kuris tamsoje tarsi užsiverdavo virš mūsų galvų, 
dideli pilkšvi debesys, tai šen, tai ten pakibę tarp pušų, kėlė keistą 
įspūdį, vėl grąžinantį mintis ir niūrius vaizdinius, užplūdusius mane 
anksčiau, kai saulėlydžio atšvaitai tarsi keisti reljefai atsispindėjo vai- 
duokliškuose debesyse, kurie čia, Karpatuose, atrodo, dieną ir naktį 
draikosi tarp slėnių. Kai kur įkalnės buvo tokios stačios, kad arkliai, 
nepaisydami vežiko raginimų, galėjo eiti tik žingine. Norėjau lipti 


iš diližano ir eiti greta, tačiau vežikas nė klausyti apie tai nenorėjo. 

„Ne, ne, - kalbėjo jis, - čia negalima išlipti, šunys kaip pasiutę“, - o 
paskui pridūrė, matyt, norėdamas pajuokauti, nes apsidairė po dili- 
žaną, ieškodamas pritarimo šypsenos: „Jūs dar ne tokių dalykų pri- 
sižiūrėsite, kol nueisite miegoti . Vienintelį kartą jis sustojo uždegti 
žibintus. 

Kai aplink sutemo, keleivius apėmė kažkoks keistas jaudulys; jie 
kalbino vežiką ir ragino jį paskubėti. Šis be gailesčio čaižė botagu ar- 
klius ir garsiai šūkaudamas vertė juos stengtis iš paskutiniųjų. Paskui 
pro tamsą įžvelgiau lopinėlį pilkšvos šviesos priekyje, tartum tarp 
uolų būtų koks įtrūkis. Keleiviai dar labiau sunerimo; tas bepro- 
tiškas diližanas siūbavo ant didžiulių odinių lingių tarsi valtis au- 
dringoje jūroje. Turėjau laikytis. Vieškelis pasidarė lygesnis, ir mes 
juo skriete skriejome. Paskui kalnų keteros suspaudė mus iš abiejų 
šonų ir pakilo viršum galvų; mes pasiekėme Borgo perėją. Vienas 
per kitą bendrakeleiviai ėmė siūlyti man savo dovanas taip nuošir- 
džiai, kad negalėjau jų atstumti; tai buvo keisti ir įvairūs daikčiukai, 
ir kiekvieną lydėjo geras žodis, palaiminimas ir tas paslaptingas, bai- 
mę keliantis dviejų pirštų gestas, kurį mačiau Bistricoje, viešbučio 
kieme - kryžiaus ženklas ir apsauga nuo piktos akies. Paskui, mums 
belekiant kaip ant vėjo sparnų, vežikas palinko į priekį, o keleiviai, 
ištiesę kaklus ir persisvėrę per diližano kraštą, godžiai stebeilijosi į 
tamsą. Buvo aišku, kad laukiama kažko atsitinkant arba jau dėjosi 
kažkas nepaprasta, bet nors aš ir klausiau visų keleivių, man nepavy- 
ko išpešti nė žodžio. Tokia įtempto laukimo būklė tęsėsi kurį laiką, 
ir galop priekyje išvydome, kaip rytų pusėje prasiveria perėjos vartai. 
Virš galvų lėkė juodi audros debesys, ore pakibo sunki ir slegian- 

ti perkūnijos nuojauta. Atrodė, kad kalnynas skiria dvi skirtingas 
atmosferas, ir mes patekome į audringąją. Dabar ir aš pradėjau dai- 
rytis, bene pamatysiu karietą, turėjusią nugabenti mane pas grafą. 
Kiekvieną akimirką laukiau, ar nešvystelės žibintas, tačiau viskas 
skendėjo tamsoje. Vienintelė šviesa, kurią mačiau, buvo mūsų dili- 
žano žibinto mirgėjimas, kurio atšvaituose stebėjau nuo suplukusių 
arklių kylantį baltą garą. Dabar prieš mus plytėjo smėlėtas vieškelis, 
tačiau karietos nebuvo. Keleiviai su palengvėjimu atsiduso ir atsilošė 
sėdynėse, tarsi šaipydamiesi iš mano nusivylimo. Aš jau ėmiau sukti 
galvą, kokia būtų geriausia išeitis, kai vežikas, žvilgtelėjęs į laikrodį, 
kažką pasakė kitiems keleiviams; tų žodžių beveik neišgirdau: taip 
tyliai jie kalbėjosi. Bet man pasigirdo, kad jis tarė „valanda anksčiau 
laiko“. Paskui atsisuko ir prabilo vokiečių kalba, kurią mokėjo dar 
prasčiau už mane. 

— Karietos nėra. Pono čia nelaukia. Ponas dabar važiuos į Buko- 
viną ir grįš ryt, geriau poryt. 

Sulig tais žodžiais arkliai sužvingo, ėmė prunkšti ir kaip pasiutę 
stotis piestu. Vežikui net teko juos prilaikyti. Paskui, garsiai šūkčio- 
jant valstiečiams ir be paliovos jiems žegnojantis, už mūsų pasirodė 
dviratė karieta, pakinkyta keturiais žirgais: pasivijo mus ir susilygi- 
no su diližanu. Žibintų šviesoje mačiau, kad žirgai buvo juodi kaip 
anglis ir nepaprastai puikūs gyvuliai. Važnyčiojo aukštas vyriškis 
ilga ruda barzda ir juoda skrybėle, kuri slėpė jo veidą. Išvydau tik 
porą akių, raudonais atšvaitais blykstelėjusių žibintų šviesoje, kai jis 
pasisuko į mūsų pusę. Vyras tarstelėjo vežikui: 


— Siandien ankstyvas, bičiuli. 

— Anglų ponas skubėjo, - atsakydamas sumurmėjo žmogelis, o 
nepažįstamasis jam tarė: 

— Matyt, todėl ir siūlei jam važiuoti į Bukoviną. Manęs neapgau- 
si, bičiuli. Žinau daug, o mano žirgai greiti. 

Kalbėdamas jis nusišypsojo, ir ant jo veido kritęs atšvaitas nu- 
švietė ryžtingą burną su ryškiai raudonomis lūpomis ir smailiais 
dantimis, baltais tarsi iš dramblio kaulo. Vienas bendrakeleivių su- 
murmėjo eilutę iš Burgerio „Lenoros“: 

„Denn die Todten reiten schnell“ 

(„Nes mirusieji keliauja greitai“) 

Keistasis važnyčiotojas, matyt, nugirdo tuos žodžius, nes pakėlė 
galvą ir jo veidu šmėstelėjo šypsena. Keleivis nusuko akis į šalį, ties- 
damas du pirštus ir žegnodamasis. 

— Paduokite pono bagažą, — tarė vyriškis, ir mano daiktai, per- 
duoti kaip per gaisrą, bematant atsidūrė karietoje. Tuomet ir aš išli- 
pau iš diližano, kuriam prie šono šliejosi karieta; nepažįstamasis, no- 
rėdamas padėti, ištiesė ranką ir tarsi plieniniais gniaužtais suspaudė 
mano plaštaką. Tai buvo nepaprastos fizinės jėgos žmogus. Netaręs 
nė žodžio, jis krestelėjo vadeles, žirgai apsisuko, ir karieta pranyko 
perėjos tamsoje. Atsigręžęs spėjau pamacyti diližano žibintų šviesoje 
garuojančius arklius ir siluetus dar neseniai buvusių mano bendra- 
keleivių, kurie stovėjo būriu ir žegnojosi. Paskui vežikas pliaukšte- 
lėjo botagu, šūktelėjo arkliams, ir diližanas nurūko keliu, vedančiu 
į Bukoviną. Kai jie pranyko, mane nusmelkė šaltukas, ir aš pasijutau 
baisiai vienišas, tačiau tą pat akimirką ant mano pečių buvo užmes- 
tas apsiaustas, kelius užklojo pledas, o vežikas tarė taisyklinga vokie- 


čių kalba: 

— Naktis vėsi, mano pone, o šeimininkas grafas liepė man jumis 
rūpintis. Po sėdyne yra butelis slivovicos (vietinė slyvų degtinė), jei 
užsigeistumėt. 

Neparagavau, bet vis tiek buvo gera žinoti, kad jis ten yra. Sa- 
vijauta buvo keista, aš lyg kažko bijojau. Manau, turėdamas iš ko 
rinktis, būčiau atsisakęs naktinės kelionės į nežinią. Karieta dardėjo 
tiesiu vieškeliu, paskui apsisuko ir vėl nulėkė tiesiai: man pasirodė, 
kad sukame ratą po rato tuo pačiu keliu, todėl, norėdamas patikrinti 
kilusį įtarimą, įsidėmėjau vieną uolos kyšulį ir netrukus įsitikinau, 
jog buvau teisus. Mielai būčiau paklausęs vežiko, ką visa tai reiškia, 
tačiau bijojau. Pamaniau: jeigu kas tyčiomis užsigeidė gaišti laiką, 
vargu ar man, atsidūrusiam tokioje padėtyje, savo priešgyniavimu 
pavyktų ką nors pešti. Šiek tiek mums pavažiavus dirstelėjau į lai- 
krodį: iki dvyliktos valandos buvo likusios kelios minutės. Mane 
nupurtė drebulys gal tik todėl, kad prietarais apgaubto vidurnakčio 
baimę padidino neseniai patirti įvykiai. Laukiau kamuojamas bjau- 
rios nežinomybės. 

Staiga kažkur toli toli, vienoje slėnio sodybų ėmė staugti šuo: 
nuaidėjo pratisas, tarytum baimės sukeltas ir pilnas kančios staugi- 
mas. Netrukus ėmė kaukti kitas šuo, paskui trečias, ketvirtas, ir ga- 
lop vėjas, švelniai pūtęs išilgai perėjos, atskraidino iki mūsų laukinį 
kauksmą, sakytum, kaukė šunys viso krašto, kiek tik vaizduotė gebė- 
jo aprėpti nakties tamsoje. Išgirdę staugimą, žirgai pradėjo blaškytis 
bei trauktis atatupsti, ir nors vežikas keliais žodžiais juos apramino, 
gyvuliai stovėjo apsipylę prakaitu lyg kažko išsigandę. Ir štai tada, 
iš didžiausios tolumos, nuo kalnų, kylančių abiejose kelio pusėse, 


atsklido dar garsesnis, dar labinu šiurpinantis vilkų staugimas, vie- 

nodai paveikęs ir mane, ir žirgus, nes man kilo nenumaldomas troš- 
kimas šokti iš karietos ir bėgti kur akys mato, o žirgai traukėsi atpa- 
kali arba šoko į priekį it galvų netekę, ir vežikui tik nežmoniškomis 
pastangomis pavyko juos sulaikyti. Po kelių minučių aš apsipratau 
su tuo garsu, žirgai taip pat atrodė tiek nurimę, kad vežikas galėjo 
lipti ant žemės ir prie jų prieiti. Jis glostė žirgus ir švelniai juos šne- 
kino, kažin ką šnabždėdamas į ausis, kaip esu matęs darant laukinių 
žirgų tramdytojus, ir tos jo pastangos nuostabiai paveikė gyvulius: 
po tapšnojimo jie vėl tapo suvaldomi, nors dar tebevirpėjo. Vežikas 
užsiropštė ant sėdynės ir, pliaukštelėjęs botagu, paleido žirgus šuo- 
liais. Šį sykį, karietai privažiavus perėjos galą, jis staigiai pasuko žir- 
gus siauru keliuku dešinėn. 

Netrukus mus iš visų pusių apsupo medžiai; kartais jų šakos bū- 
davo taip susipynusios viršum galvų, kad mes važiavome lyg tuneliu; 
paskui vėl iš abiejų pusių it sargybiniai iškilo niūrios uolos. Nors bu- 
vome užuovėjoje, girdėjome, kaip dejuodamas ir švilpaudamas tarp 
uolų kyla vėjas, o medžių šakos mums lekiant pro šalį daužosi viena 
į kitą. Oras vis labiau šalo, ir galop ėmė snigti dideliais minkštais 
dribsniais, netrukus balta marška nuklojusiais visas pakelės. Sma- 
gesnis vėjo gūsis dar atnešdavo iki mūsų šunų lojimą, tačiau mums 
tolstant garsas ėjo vis silpnyn, užtat vilkų staugimas kaskart artėjo, 
tarytum žvėrys būtų supę mus iš visų pusių. Tačiau vežikas nėmaž 
nesijaudino: jis dairėsi kairėn ir dešinėn, o aš nieko neįstengiau įžiū- 
rėti tokioje tamsybėje. 

Sraiga kairėje kelio pusėje išvydau blyksint melsvą žaltvykslę. Tą 


pat akimirką ją pastebėjo ir mano vežikas; sustabdęs žirgus, jis nušo- 

ko ir pranyko tamsoje. Nežinojau, ko griebtis, juolab kad vilkų stau- 
gimas artėjo. Man dvejojant, kur buvęs, kur nebuvęs atsirado vežikas, 
sėdo į savo vietą, ir mes keliavome toliau. Matyt, buvau užmigęs ir 
sapnavau tą įvykį, nes man atrodė, kad jis kartojasi daugybę kartų, ir 
dabar viską prisimenu tarsi klaikų slogutį. Sykį žaltvykslės sumirgėjo 
taip arti kelio, kad net ir mus gaubiančioje tamsoje mačiau, ką daro 
vežikas. Jis greitai nuėjo ten, kur ribuliavo ta šviesa - labai silpnai ir 
beveik nieko neapšviesdama - ir, radęs kelis akmenis, sudėliojo juos 
tam tikra tvarka; o kartą man pasivaideno nei šis, nei tas: kai veži- 
kas stovėjo tarp manęs ir žaltvykslės, mačiau ugnelės blykčiojimą, 
tarsi tas žmogus būtų perregimas. Nustėrau, tačiau regėjimas truko 
akimirksnį, todėl nusprendžiau, kad mane apgavo akys, apraibusios 
nuo ilgo stebeilijimosi į tamsą. Paskui žaltvykslės liovėsi švytėjusios, 
ir mes skrosdami tamsą lėkėme pirmyn, o aplinkui staugė vilkai; at- 
rodė, kad jie seka mums iš paskos glaudžiai apsupę gyvu žiedu. 

Po kurio laiko vėl sustojome, ir šį sykį vežikas nuėjo toliau nuo 
kelio negu pirmus kartus, o kol jo nebuvo, žirgai ėmė smarkiai dre- 
bėti, prunkšti ir žvingauti. Iš nustebimo kraipiau galvą, nes nema- 
čiau jokios priežasties jų baimei. Vilkai tuo tarpu buvo nutilę, bet tą 
akimirką, plaukdamas per juodus debesis, išniro mėnulis, kuris pa- 
sirodė viršum aukštai iškilusios, pušimis apaugusios ir vėjų iškrams- 
notos uolos, ir mėnesienoje išvydau mus žiedu apsupusius vilkus, 
kurie stovėjo iššiepę baltas iltis, nukorę raudonus liežuvius, remda- 
miesi ilgomis raumeningomis kojomis ir pašiaušę gaurus. Toje juos 
vienijančioje tyloje jie atrodė šimtąsyk kraupiau negu tuomet, kai 
staugė į valias. Kraujas sustingo gyslose. Tiktai susidūręs akis į akį su 


tokiomis baisybėmis, žmogus gali suprasti, ką tai reiškia. 

Staiga vilkai vėl sustūgo, tarsi kažkokiu būdu paveikti mėnesie- 
nos. Žirgai blaškėsi arba metėsi į šalį klaikiai vartydami akis, kad 
net baisu buvo žiūrėti, tačiau gyvasis siaubo žiedas supo juos iš visų 
pusių, ir žirgams buvo lemta likti jo viduryje. Šūktelėjau vežikui, kad 
greičiau grįžtų, nes išsigelbėti galėjome tik prasiveržę pro tą ratą. 
Rėkdamas nesavu balsu aš daužiau karietos šoną, nes vyliausi nubai- 
dyti vilkus iš tos pusės, kad vežikas galėtų pasiekti karietos dureles. 
Dievai žino, iš kur jis pasirodė, bet išgirdau balsą — valdingą ir įsa- 
kmų šūktelėjimą, ir, pasukęs ton pusėn galvą, pamačiau jį stovintį vi- 
dury kelio. Kai jis iškėlė rankas tarsi sstumdamas nuo savęs kažkokią 
apčiuopiamą kliūtį, vilkai ėmė atatupsti trauktis tolyn. Tą akimirką 
mėnulis pasislėpė už debesies, ir viskas aplink vėl pasinėrė į tamsą. 

Kai akys vėl apsiprato su tamsa, vežikas jau ropštėsi ant sėdy- 
nės, o vilkai buvo dingę. Viskas dvelkė tokia šiurpia paslaptimi, kad 
mane apėmė nenusakomas siaubas, surakinęs ir sąnarius, ir liežuvį. 
Atrodė, kad laikas stovi vietoje; mes skriejome vieškeliu - dabar jau 
visiškoje tamsoje, - nes storas debesų sluoksnis ilgam buvo paslė- 
pęs mėnulį. Daugiausia kilome į kalną, o kartais šaudavome žemyn 
stačia nuokalne, tačiau didžioji kelio dalis kilo aukštyn. Staiga suvo- 
kiau, kad vežikas suka žirgus kieman didžiulės apgriuvusios pilies, 
kurios aukštų langų kiaurymės juodavo be menkiausio žiburėlio, 
o apirę bokštai dantytu siluetu dunksojo mėnesienos nušviestame 


danguje. 


DŽONATANO 
HARKERIO 
UŽRAŠAI 
— tesinys 


Gegužės S-oji 
M atyt, kuriam laikui užsnūdau, antraip būčiau pajutęs, kad 
artinamės prie nepaprastos vietos. Pilies kiemas iš pažiūros 
buvo erdvus, bet jis turbūt toks atrodė tiktai tamsoje. Klaidino ke- 
lios alėjos, vedančios į visas puses po didžiulėmis apvaliomis arko- 
mis. Dar nemačiau kiemo dienos šviesoje. 

Karietai sustojus, vežikas nušoko ir ištiesė man ranką. Vėl pajutau 
nepaprastą to žmogaus jėgą. Atrodė, kad jo ranka - plieninės replės, 
kuriomis jis galėtų sutraiškyti man pirštus. Paskui jis iškėlė mano 
daiktus ir pastatė ant žemės greta manęs. Stovėjau prie pagrindinio 
įėjimo į pilį, žiūrėdamas į geležinėmis vinimis apkalinėtas sunkias 
duris šiek tiek išsikišusioje mūrinėje staktoje. Prieblandoje mačiau 
akmens raižiniais papuoštą portiką, smarkiai aptrupėjusį nuo laiko 


tėkmės ir oro darganų. Taip man bestovint, vežikas vėl užlipo ant 

karietos, trūktelėjo vadeles, žirgai pajudėjo ir kartu su karieta pra- 
nyko po tamsia arka. 

Likau stovėti vienas tylėdamas, nes nežinojau, ką toliau daryti. 
Prie durų nemačiau nei skambalo virvės, nei plaktuko ir net nesi- 
tikėjau, kad mano balsas gali prasiskverbti pro tas niūrias sienas ir 
juodas langų kiaurymes. Atrodė, kad stoviu čia jau visą amžinybę, ir 
mano širdin ėmė brautis nerimas ir dvejonė. Kur aš patekau? Tarp 
kokių žmonių? Koks gi tasai gūdus nuotykis, į kurį būsiu įsivėlęs? 
O gal tai įprastas dalykas juridinės kontoros klerkui, atsiųstam su- 
daryti nekilnojamojo turto pirkimo sutarties? Juridinės kontoros 
klerkas? Minai tai nepatiktų. Advokatas. Prieš pat išvykdamas iš 
Londono gavau žinią, kad sėkmingai išlaikiau egzaminą ir dabar 
esu tikras advokatas! Ėmiau rankomis trinti akis ir žnaibyti sau šo- 
nus, nes pamaniau, kad miegu. Man dingojosi, jog tai tėra baisus 
košmaras — laukiau, kad štai imsiu ir pabusiu savo namuose, o pro 
langą skverbsis pirmieji brėkštančio ryto spinduliai, kaip ne kartą 
yra buvę po sunkios darbo dienos. Tačiau šonus skaudėjo nuo žnai- 
bymo, ir akys manęs neapgaudinėjo. Aš nemiegojau ir buvau Karpa- 
tuose. Tad man beliko sukąsti dantis ir laukti ryto. 

Vos tik spėjau taip pamanyti, kai už didžiųjų durų išgirdau 
sunkius žingsnius ir pro plyšius pamačiau mirgant šviesą. Paskui 
sužvango nukabinamos grandinės, sudžerškė atitraukiami sunkūs 
skląsčiai ir girgždėdamas surūdijusioje spynoje pasisuko raktas. Du- 
rys atsivėrė. 

Tarpduryje stovėjo aukštas vyras, švariai nusiskutęs, išskyrus il- 
gus pražilusius ūsus, juodai apsirengęs nuo galvos iki kojų ir baisiai 


išblyškęs. Rankoje jis turėjo senovinę sidabrinę lempą be gaubto, 

kurios liepsna, virpanti nuo tarpduryje traukiančio skersvėjo, bloš- 
kė ant sienos mūsų šešėlius. Senis galantišku dešinės rankos mostu 
pakvietė mane užeiti vidun, prabildamas puikiausia anglų kalba, tik 
keistai tardamas žodžius: 

— Sveiki atvykę į mano namus! Įeikite be baimės ir savo noru! 

Jis nežengė nė žingsnio manęs pasitikti, o liko stovėti nelyginant 
statula, tarytum tas rankos mostas būtų pavertęs jį akmeniu. Bet vos 
tik peržengiau slenkstį, jis puolė prie manęs, sugriebė mano ranką ir 
spustelėjo ją su tokia jėga, kad aš susigūžiau: maža to, jo ranka buvo 
šalta kaip ledas — ne, greičiau numirėlio negu gyvo žmogaus. 

Jis vėl tarė: 

— Sveiki atvykę į mano namus. Užeikite drąsiai. Nesibaiminkite 
ir palikite čia dalelę laimės, kurią atsinešate su savim! 

"Tas baisus rankos paspaudimas priminė man vežiką ir, manyda- 
mas, kad gal tai bus tas pats žmogus, paklausiau, norėdamas nuvyrti 
abejonę: 

— Grafas Drakula? 

Vyras mandagiai nusilenkė ir atsakė: 

— Aš esu Drakula. Sveikinu jus, misteri Harkeri, atvykusį į mano 
būstą. Prašau į vidų. Naktis šalta, jums reikia pasistiprinti ir pailsėti. 

Kalbėdamas jis pastatė lempą ant sienos karnizo, paskui išėjo 
laukan ir įnešė mano daiktus, man nespėjus sumoti, ką jis daro. Ban- 
džiau prieštarauti, tačiau jis užsispyrė: 

— Ne, sere, jūs mano svečias. Jau vėlus metas, ir tarnų neprisišauk- 
siu. Leiskite man jumis pasirūpinti. 

Jis nunešė nešulius koridoriumi, paskui aukštyn - plačiais įvijais 


laiptais, paskui dar vienu ilgu koridoriumi. Mums einant garsiai ai- 

dėjo nuo akmeninių grindų atsimušęs žingsnių aidas. Koridoriaus 
gale jis atidarė sunkias duris, ir aš apsidžiaugiau pakliuvęs į ryškiai 
apšviestą kambarį su vakarienei padengtu stalu ir didžiuliu židiniu, 
kuriame pleškėjo dar visai neseniai sumestos malkos. 

Grafas stabtelėjo, pastatė ant grindų nešulius ir uždarė duris. 
Paskui, perėjęs kambarį, atidarė dar vienas duris, už kurių buvo ne- 
didelis aštuoniakampis kambarėlis su vienintele lempa ir be langų. 
Perėjęs ir šią patalpą, jis pastūmė dar vienas duris ir mostu pakvietė 
mane užeiti. Išvydau malonų vaizdą. Tai buvo ryškiai apšviestas er- 
dvus miegamasis. Dideliame židinyje spragsėjo malkos, o plačiame 
židinio dūmtraukyje ūbavo liepsna. Grafas paliko čia nešulius ir 
prieš išeidamas pasakė: 

— Po kelionės norėsite sutvarkyti savo tualetą. Manau, čia rasite 
viską, ko reikia. Kai būsite pasirengęs, aname kambaryje jūsų lauks 
vakarienė. 

Šviesa, šiluma ir grafo lipšnumas bemat išsklaidė visas mano 
abejones ir baimę. Atkutęs aš pajutau, kad man grobas grobą ryja 
iš alkio. Tad paskubomis apsitvarkęs drabužius, nuskubėjau vaka- 
rieniauti. 

Vakarienė jau laukė ant stalo. Šeimininkas, kuris stovėjo prie ži- 
dinio atsirėmęs į mūro atbrailą su papuošimais, ranka grakščiai pa- 
rodė stalą ir tarė: 

— Meldžiu jus sėsti ir vakarieniauti pagal savo skonį. Tikiuosi, 
atleisite man, kad nesėdu su jumis. Aš jau pietavau ir niekada neva- 
karieniauju. 

Padaviau jam antspauduotą laišką, patikėtą man misterio Ho- 


kinso. Jis atplėšė voką ir perskaitė laišką surimtėjusiu veidu, paskui 

žavingai nusišypsojo ir padavė laišką man. Ypač mane nudžiugino 
viena pastraipa. 

„Apgailestauju, kad podagros, kuri mane nuolatos kankina, prie- 
puolis man dar neleidžia leistis į keliones, tačiau su malonumu no- 
riu pranešti, kad siunčiu puikiai mane pavaduosiantį žmogų, kuriuo 
visiškai pasitikiu. Šis energingas ir savaip talentingas jaunuolis gerai 
dirba, yra santūrus, be reikalo neaušina burnos. Jis subrendo dirb- 
damas mūsų kontoroje. Jam pavesta sutvarkyti visus Jūsų reikalus ir 
atsižvelgti į Jūsų pageidavimus: 

Priėjęs prie stalo grafas nukėlė dubens dangtį, ir aš kibau į pui- 
kiai iškeprą vištą. Vištiena, sūris, salotos ir dvi taurės tokajaus — štai 
mano vakarienė. Kol aš valgiau, grafas klausinėjo apie kelionę, ir aš 
po truputį išpasakojau visus tą dieną patirtus nuotykius. 

Baigęs vakarieniauti, grafo prašymu pastūmiau kėdę prie židinio 
ir užsirūkiau cigarą, kurį pasiūlė grafas, prisipažinęs, jog jis pats ne- 
rūko. Dabar turėjau progą įsižiūrėti į tą žmogų iš arčiau, ir iškart 
krito į akis nepaprasta išvaizda. 

Jo veidas buvo labai griežtų ereliškų bruožų: siaura, kumpa nosis, 
ypač išlenktos šnervės, plati ir iškili kakta, plaukai ties smilkiniais 
reti, bet šiaip jau vešlūs. Tankūs antakiai beveik suaugę virš nosies. 
Plaukai kuplūs ir banguoti. Burna, kiek ją mačiau pro tankius ūsus, 
rodė ryžtą ir žiaurumą - su savotiškai nusmailėjusiais baltais danti- 
mis, šiek tiek išlindusiais virš lūpų, kurios tviskėjo raudoniu ir gy- 
vybingumu, stebėtinais tokio amžiaus vyriškiui. Dar noriu pridur- 
ti, kad jo ausys buvo neįprastai baltos, su smailia viršutine dalimi; 
smakras tvirtas ir platus, skruostikauliai įdubę. Apskritai šnekant, 


didžiausią įspūdį darė nepaprastas veido blyškumas. 

Jau kiek anksčiau atkreipiau dėmesį į jo rankas, gulinčias ant 
kelių ir apšviestas židinio ugnies. Iš pradžių man pasirodė, kad jos 
labai baltos ir išpuoselėtos, tačiau dabar, matydamas jas iš arti, paste- 
bėjau, kad jų oda buvo grublėta, plaštakos plačios su trumpais pirš- 
tais. Keisčiausiai atrodė viduryje delno augantys plaukų kuokšteliai. 
Nagai buvo ilgi, dailūs ir nusmailinti. Kai grafas palinko prie manęs 
ir prisilietė ranka, aš negalėjau susilaikyti nesuvirpėjęs. Gal kaltas 
buvo iš jo burnos sklindantis sudusęs kvapas, bet mane apėmė baisus 
šleikštulys, kurio, kad ir labai norėdamas, neįstengiau nuslėpti. Gra- 
fas, matyt, tą pastebėjęs, atšlijo nuo manęs su niauria šypsena, ir aš 
vėl išvydau jo atsikišusius dantis. Kurį laiką abu tylėjome. Žvilgrelė- 
jęs pro langą, išvydau pirmąjį brėkštančio ryto ruoželį. Mus apgaubė 
paslaptinga tyla, ir aš išgirdau žemai slėnyje staugiančią vilkų rują. 

— Pasiklausykite jų — nakties vaikų. Kokia muzika! 

Paskui, turbūt išvydęs keistą mano žvilgsnį, pridūrė: 

— O sere, jums, miestų gyventojams, sunku suprasti medžiotojo 
jausmus. 

Grafas atsistojo. 

— Jūs jau pavargote. Miegamajame viskas paruošta, ir šiandien 
miegokite kiek panorėsite. Grįšiu tik popiet. Gero poilsio ir saldžių 
sapnų! 

Grakščiai nusilenkęs, jis pats atidarė aštuoniakampio kambario 
duris, ir aš žengiau į miegamąjį... 

Sunku nupasakoti, kokie sumiši jausmai kilo mano krūtinėje. Aš 
bijojau, abejojau. Galvojau apie nesuvokiamus dalykus, kurių ir pats 
sau nedrįsau prisipažinti. Dieve, apsaugok mane, bent jau dėl tų, ku- 


rie man brangūs! 

Gegužės 7-0ji 
Ą nkstus rytas. Aš gerai pailsėjau ir puikiai praleidau praėjusią 


4 A parą. Miegojau ligi vidurdienio, kol pabudau niekieno nežadi- 
namas. Apsirengęs nuėjau į tą patį kambarį, kuriame vakarieniavau, 
ir pamačiau pusryčiams padengtą stalą. Karšta kava garavo kavinuke 
ant prieždos. Ant stalo gulėjo raštelis: 

„Turiu trumpam išvykti. Nelaukite manęs. - D. 

Sėdęs prie stalo, sočiai papusryčiavau, o paskui ėmiau dairytis 
skambalo. Norėjau pranešti tarnams, kad nuneštų indus. Bet skam- 
balo nebuvo. Pasigedau name kai kurių daiktų -— keistas dalykas, 
regint aplink tokią prabangą. Indai ant stalo buvo auksiniai — ne- 
paprastai puošnios kalybos ir, matyt, labai brangūs. Portjeros, kė- 
džių ir kanapų apmušalai, lovos užuolaidos iš brangaus, itin dailaus 
audinio, puikiai išsilaikiusio, — ir tada, kai jie buvo išausti, turėjo 
kainuoti didelius turtus, nes jiems jau šimtai metų. Panašią gelumbę 
mačiau Hempton Korte, tačiau toji buvo sutrinta, išblukusi ir išės- 
ta kandžių. Bet visuose kambariuose pasigedau veidrodžio. Net ant 
mano naktinio stalelio prie lovos nebuvo to reikalingo daikto, todėl 
teko traukti iš krepšio mažutį veidrodėlį, kad į jį pasižiūrėdamas ga- 
lėčiau nusiskusti ir susišukuoti. Iki šiol nemačiau nė vieno tarno ir 
negirdėjau kito garso, išskyrus vilkų staugimą. Praslinkus valandė- 
lei po valgio - sunku pasakyti, pusryčių ar pietų, nes buvo jau tarp 
penktos ir šeštos valandos - ėmiau dairytis po kambarį ieškodamas 
kokios nors knygos, nes nenorėjau be grafo leidimo vaikščioti po 
pilį. Bet kambaryje neradau nei knygos, nei laikraščio, nei kito kokio 
spaudinio, todėl atidariau dar vienas duris ir čia aptikiu į biblioteką 


panašią patalpą. Pamėginau atidaryti priešais mano kambarį korido- 

riuje esančias duris, bet jos buvo užrakintos. Apsidžiaugiau biblio- 
tekoje radęs šūsnis angliškų knygų, pilnas lentynas įrištų žurnalų ir 
laikraščių komplektų. Stalas viduryje kambario buvo klote nukloras 
angliškais žurnalais ir laikraščiais, tiesa, jau senstelėjusiais. Knygos 
buvo įvairiausių mokslų — istorijos, geografijos, politikos, politinės 
ekonomijos, botanikos, geologijos, teisės - visos apie Angliją, an- 
glų gyvenimo būdą ir papročius. Radau čia net tokius žinynus, kaip 
„Mėlynąją knygą - žymiausių šalies žmonių sąrašus ir „Raudonąją 
knygą su Anglijos perais, Viteikerio almanachą, armijos ir jūrų lai- 
vyno sąvadus ir - tai man buvo maloniausia - įstatymų sąvadą. 

Man bevartant knygas, atsidarė durys ir įėjo grafas. Nuoširdžiai 
pasisveikinęs paklausė, ar gerai išsimiegojau. Paskui kalbėjo toliau: 

— Džiaugiuosi, kad patekote į šį kambarį, nes manau, kad čia ra- 
site daug įdomaus. Jos, - jis padėjo ranką ant knygų, - buvo mano 
geri draugai, ir per kelis pastaruosius metus — nuo to laiko, kai su- 
maniau keliauti į Londoną, - suteikė daug malonių valandų. Iš jų 
sužinojau apie jūsų didžiąją Angliją, o ją pažinti - reiškia pamilti. Aš 
trokštu pereiti pilnomis žmonių jūsų galingojo Londono gatvėmis, 
pasinerti į jo gyvenimą, atsinaujinimą, mirtį ir visa tai, kas miestą 
daro miestu. Bet, deja! Jūsų kalbą kol kas moku tik iš knygų. Ir ti- 
kiuosi jūsų pagalbos, mano bičiuli, jos mokantis. 

— Bet, grafe, - paprieštaravau aš, - jūs puikiausiai mokate anglų 
kalbą ir gražiausiai ja šnekate! 

Jis nusilenkė su rimta veido išraiška. 

— Dėkoju, mano drauge, už nepelnytai aukštą įvertinimą, bet aš 
manau, jog tik žengiu į kelią, kuriuo užsimojau eiti. Žinoma, moku 


gramatiką, žinau žodžių, bet nemoku jų vartoti. 

- Jūs tikrai kalbate puikiai, - pasakiau jam. 

— Nesutinku, - atsiliepė grafas, - žinau, kad jei eičiau per jūsiškį 
Londoną ir šnekėčiau su žmonėmis gatvėse, nesutikčiau nė vieno, 
kuris nesuprastų, jog esu svetimšalis. O aš to nenoriu. Čia esu didi- 
kas, esu bajoras; paprasti žmoneliai mane pažįsta, aš šeimininkas. O 
svetimtautis nepažįstamoje šalyje yra niekas. Žmonės jo nepažįsta, 
vadinasi, ir nekreipia dėmesio. Man bus gana, jei būsiu toks kaip kiti, 
jei niekas manęs nesustabdys pamatęs ir nesakys išgirdęs mane kal- 
bant: „Cha, cha! Svetimšalis!“ Taip ilgai buvęs šeimininku, noriu ir 
toliau juo būti, bent jau nenorėčiau, kad kas nors save vadintų mano 
šeimininku. Jūs atvykote pas mane ne vien tik kaip mano draugo ri- 
terio Hokinso iš Ekseterio agentas papasakoti apie mano naują namą 
Londone. Tikiuosi, kad pailsėsite čia kurį laiką. Bendraudamas su 
jumis išmokčiau taisyklingos tarties, ir dar norėčiau, kad taisytumė- 
te visas mano klaidas. Atsiprašau, kad šiandien ilgėliau užtrukau, bet 
jūs, žinoma, atleisite žmogui, turinčiam tiek neatidėliotinų reikalų. 

Aš, žinoma, pasakiau, jog sutinku, ir paklausiau, ar galėsiu ateiti į 
šį kambarį, kada panorėsiu. Jis atsakė „taip“ ir pridūrė: 

— Galite vaikščioti po visą pilį, kur širdis geidžia, išskyrus užrakin- 
tas duris, kur jums, tiesą sakant, ir nešaus noras brautis. Yra priežas- 
čių, kad viskas būtų taip, kaip yra, ir jeigu jūs galėtumėt žiūrėti mano 
akimis ir žinotumėt tiek, kiek žinau aš, geriau mane suprastumėt. 

— Nė kiek tuo neabejoju, - pasakiau jam, o grafas tęsė: 

— Mes esame Transilvanijoje, o Transilvanija - ne Anglija. Mūsų 
papročiai kitokie. Pamatysite daug ką, kas jums pasirodys keista. Jūs 
man papasakojote apie savo nuotykius ir žinote, kokių čia galima 


sutikti keistenybių. 

Prasidėjo ilgas mudviejų pokalbis. Mačiau, jog jis linkęs bendrau- 
ti. Tad apipyliau jį klausimais apie man kritusius į akį dalykus. Kar- 
tais jis nusukdavo pokalbį kita linkme ar dėdavosi manęs nesupratęs, 
bet šiaip jau atvirai pasakojo apie viską, kas mane domino. Ilgainiui 
aš įsidrąsinau ir ėmiau klausinėti jį apie keistybes, kurios dėjosi mano 
akyse praėjusią naktį, pavyzdžiui, apie vežiką ir žaltvyksles. Išgirdau 
jo aiškinimą, kad čionykščiai gyventojai tiki, jog tam tikrą metų nak- 
tį, - matyt, tokia buvo praėjusi naktis, — pasaulis pakliūva piktųjų 
dvasių valdžion, o žaltvykslės pasirodo ten, kur užkastas lobis. 

— Galima beveik neabejoti, kad vietose, pro kurias vakar važiavo- 
te, yra užkasta lobių, nes šiuose kraštuose šimtus metų kariavo va- 
lachai, saksai ir turkai. Juk čia nerasite ir pėdos žemės, kuri nebūtų 
buvusi aplaistyta vyrų — gynėjų ir grobikų - krauju. Senovėje čia bū- 
davo neramių laikų, kai užslinkdavo saksų ir madjarų ordos, o prieš 
juos sukildavo vietiniai gyventojai — vyrai ir moterys, seniai ir vaikai; 
jie laukdavo pasirodant priešų sulipę ant aukštų uolų virš perėjų, kad 
užverstų juos dirbtinėmis kalnų griūtimis. O ir nugalėję grobikai 
menkai pasipelnydavo, nes turtus priglausdavo gimtoji žemė. 

— Bet kaip, - toliau domėjausi, - jie tiek laiko galėjo išgulėti ne- 
atrasti, kai yra tikrų ženklų, rodančių jų užkasimo vietą. Tereikia nu- 
eiti ir paimti! 

Grafas nusišypsojo, ir po kilstelėjusia lūpa pasirodė keisti šuniški 
dantys, aštrūs lyg iltys. Jis atsakė: 

— Todėl, kad valstietis yra bailus ir kvailas! Tos žaltvykslės užsi- 
žiebia tik vieną naktį, o kaip tik tą naktį nė vienas šio krašto žmo- 
gus, jeigu tik jo neverčia reikalas, nekels iš namų kojos. Ir net jeigu 


atrastų, mielas sere, nežinotų, ką toliau daryti. Juk net ir valstietis, 

apie kurį jūs pasakojote, akmenimis pasižymėjęs vietą, dienos metu 
nežinos, kur jos ieškoti. Galiu drąsiai tvirtinti, kad ir jūs nerastumė- 
te, nesugebėtumėte tos vietos atpažinti, ar ne? 

- Jūs teisus, - pasakiau. - Kur tų turtų ieškoti, žinau ne daugiau 
už mirusiuosius. 

Paskui ėmėme kalbėtis apie kitką. 

— Dabar, — paprašė jis, - papasakokite man apie Londoną ir tą 
namą, kurį man pirkote. 

Atsiprašęs aš nuėjau į savo kambarį pasiimti parengtų popierių. 
Dėliodamas juos reikiama tvarka, aš išgirdau gretimame kambary- 
je skambčiojant porceliano ir sidabro indus ir grįžęs pamačiau, kad 
stalas jau nurinktas, lempa uždegta, nes jau buvo gana vėlus metas, o 
grafas guli ant kanapos ir skaitinėja anglišką Bredšou traukinių ju- 
dėjimo žinyną. Kai aš įėjau, jis nukraustė nuo stalo knygas ir kitus 
popierius, ir mudu įsigilinome į planus, dokumentus ir įvairiausius 
skaičius. Jį domino viskas, išgirdau tūkstančius klausimų apie namo 
vietą ir aplinką. Matyt, jis iš anksto buvo domėjęsis tomis apylin- 
kėmis, nes baigiantis pokalbiui žinojo nepalyginamai daugiau už 
mane. Kai jam taip ir pasakiau, jis tarė: 

— Taip, mano bičiuli, bet argi man nereikia žinoti? Kai ten nu- 
važiuosiu, būsiu vienišas, ir mano draugo Harkerio Džonatano, ne, 
atleiskite, savo krašto papratimu pavardę tariu prieš vardą, - mano 
draugo Džonatano Harkerio nebus šalia manęs, kad mane pataisytų 
ar man pagelbėtų. Jis bus Ekseteryje, už daugelio mylių, tikriausiai 
triūsdamas prie teisinių dokumentų su kitu mano draugu, Piteriu 
Hokinsu. Štai kaip! 

Mes nuodugniai aptarėme visas namo pirkimo Perflyte smul- 


kmenas. Kai išdėsčiau jam visus faktus, jis pasirašė reikalingus doku- 

mentus, pridėjo prie jų laišką misteriui Hokinsui ir ėmė klausinėti, 
kaip man pavyko rasti tokį gerą namą. Aš jam perskaičiau, ką turėjau 
pasižymėjęs paieškų metu, ir tai dabar pateikiu jums: 

„Perflyte, vienoje nuošalesnių gatvelių, užtikau namą, kokio, at- 
rodo, ir pageidaujama, be to, aplūžusi lentutė skelbė, jog namas par- 
duodamas. Namą juosia aukšta senovinės statybos siena, sumūryta iš 
stambių akmenų ir nuo neatmenamų laikų netaisyta. Sunkūs, ąžuo- 
liniai kiemo vartai apkaustyti geležimi, kuri jau smarkiai surūdijusi. 

Ta vieta vadinasi Karfaksu, matyt, iškreiptas prancūziškas Oua- 
tre Face, nes namas turi keturias sienas, nukreiptas į keturias pasaulio 
šalis. Visa sodyba užima maždaug dvidešimt akrų. Plotas aptvertas 
jau minėta tvora. Ten anga daug medžių, nuo kurių kiemas sken- 
di prietemoje; yra gilus ir tamsus tvenkinys, tikriausiai palaikomas 
šaltinių, nes vanduo jame skaidrus ir išteka iš tvenkinio nemenku 
upokšniu. Pastatas labai didelis, greičiausiai statytas viduramžiais, 
nes viena siena labai stora, tik su keliais, pačiame viršuje iškaltais lan- 
gais, sutvirtintais storomis grotomis. Toji namo pusė primena pilies 
bokštą ir panaši į senovinę koplyčią ar bažnyčią. Į tą namo dalį ne- 
galėjau patekti, nes neturėjau rakto, tačiau nufotografavau ją iš visų 
pusių savo „kodaku“. Kita namo dalis pristatyta vėliau, bet, atrodo, 
tai buvo padaryta akipločiu, todėl tegalėjau spėlioti apie namo uži- 
mamą plotą, tačiau viskas rodė, kad jis nemažas. Šalimais namų ne- 
daug. Vienas beveik naujas. Ten įsikūrę privatūs pamišėlių namai. 
Tačiau šios įstaigos iš kiemo nemacyti . 

Išklausęs grafas tarė: 

— Džiaugiuosi, kad jis didelis ir senas. Aš irgi senos giminės pa- 


likuonis, ir gyvenimas naujai pastatytame name man reikštų mirtį. 

Namo tinkamu gyventi nepadarysi per dieną, antra vertus, kaip greit 
prabėga šimtmetis. Malonu, kad ten yra senovinė koplyčia. Mes, 
Transilvanijos didikai, bijome ir pagalvoti, kad mūsų kaulai atguls 
amžino poilsio greta paprastų mirtingųjų. Nesivaikau linksmybių 
ir malonumų, man nerūpi nei kūniški džiaugsmai, nei saulės spin- 
duliai, nei žvilgantis vanduo - dalykai, svarbūs tiems, kas džiaugiasi 
jaunyste. Nesu jaunas, ir mano širdis, tiek daug metų gedėjusi mi- 
rusiųjų, atprato nuo pasilinksminimų. Maža to, mano pilies sienos 
skeldėja, čia apstu šešėlių, ir vėjas pučia savo šaltą kvapą pro įskilu- 
sius sutvirtinimus bei langus. Mėgstu prieblandą ir šešėlius, mielai 
pasilieku vienas su savo mintimis, kai galiu. 

"Tačiau jo veidas sakė ką kita, nors galbūt neįprasti bruožai teikė 
jam pikto niūrumo. 

Galiausiai grafas, paprašęs manęs susidėti dokumentus, atsiprašė 
ir išėjo. Kurį laiką likau kambaryje vienas ir ėmiau žiūrinėti knygas. 
Radau atlasą, atverstą, suprantama, ties Anglija; knygos išvaizda by- 
lojo, jog ji dažnai vartoma. Įdėmiau įsižiūrėjęs išvydau skrituliukus, 
kuriais buvo apvedžiotos tam tikros vietovės. Vienu tokiu skrituliu- 
ku buvo pažymėta rytinė Londono dalis, matyt, jo naujojo namo 
vieta, kitais dviem - Ekseteris ir Vitbis prie Jorkšyro pakrantės. 

Grafas grįžo beveik po valandos. 

- Aha! - šūktelėjo. - Vis dar sklaidote knygas? Gerai! Tačiau ne- 
vertėtų vien dirbti be atvangos. Prašau eiti su manimi. Man pranešė, 
kad vakarienė jau ant stalo. 

Jis paėmė mane už parankės ir nusivedė į kirą kambarį, kur buvo 
padengtas stalas su ištaiginga vakariene. Grafas vėl atsiprašė nega- 


lėsiąs sėstis prie stalo su manimi, nes jis pietavęs ne pilyje. Kol aš 

valgiau, jis sėdėjo ir kalbėjo, kaip ir praėjusį vakarą, o po vakarie- 
nės aš vėl rūkiau prie židinio, o grafas buvo šalia, pasakojo pats ir 
kamantinėjo mane apie tūkstančius dalykų. Taip slinko ilgos va- 
landos. Mačiau, kad laikas jau labai vėlus, tačiau jam neprasitariau, 
lyg ir jausdamas įsipareigojimą tenkinti savo šeimininko įgeidžius. 
Nesijaučiau apsnūdęs, nes po ilgo vakarykščio miego buvau žvalus. 
Tačiau prieš auštant nugara perbėgo šaltukas, kuris visuomet tokiu 
paros metu suvirpina visą kūną, užplūsdamas it potvynio banga. Tą 
pasikeitimą gerai žino ir mane supras tie, kuriems yra tekę po var- 
ginančios dienos budėti iki išnaktų. Staiga užgiedojo gaidys. Tasai 
šaižus, antgamtiškas garsas lyg peiliu perskrodė vaiskų rytmečio orą. 
Grafas Drakula pašoko ant kojų ir tarė: 

— O, jau vėl rytas! Tai mano apsileidimas, kad taip ilgai pas jus 
užtrukau. Kad kitą sykį neužsimirščiau, stenkitės ne taip įdomiai 
pasakoti apie mano naująją šalį Angliją. 

Ir jis išėjo pro duris, mandagiai nusilenkęs. 

Atsidūręs savo kambaryje atitraukiau užuolaidas, bet ne ką tepa- 
mačiau: langai buvo į kiemą, ir aš išvydau tik pilkšvėjantį ryto dan- 


gų. Todėl užtraukiau užuolaidas ir sėdau aprašyti dienos įvykių. 


Gegužės 8-oji 
D radėjęs rašyti šį dienoraštį, iš pradžių bijojau pasirodyti smul- 
kmeniškas, tačiau dabar džiaugiuosi ėmęs nuo pat pirmosios 
dienos viską kuo smulkiau dėstyti, nes toji vieta, kur atsidūriau, turi 


kažkokią keistą paslaptį, ir aš prieš savo valią jaučiu krūtinėje kylantį 

nerimą. Norėčiau sveikas gyvas būti toliau nuo čia, gailėjausi apskri- 
tai Čion atkakęs. Galbūt man nervus dirgino naktinis gyvenimas, bet 
kad tik tai mane graužtų! Galėčiau kęsti, jei turėčiau su kuo paben- 
drauti, bet esu vienas. Vienintelis mano pašnekovas - grafas, tačiau 
jis... Bijau, kad be manęs pilyje daugiau nėra nė gyvos dvasios. Leis- 
kite man pasakoti sausai, pateikiant tik faktus, prilaikant savo vaiz- 
duotę, antraip man gresia pražūtis. Tokia mano dabartinė būsena. 

Atsigulęs į patalą nusnūdau gal tik porą valandų ir jausdamas, 
kad daugiau nepavyks užmigti, lipau iš lovos. Veidrodėlį turėjau pa- 
sikabinęs ant lango rėmo ir tuoj pat ėmiau skustis. 

Staiga ant peties pajutau prisilietimą ir išgirdau grafo balsą, sa- 
kantį man „labas rytas“. Krūptelėjau iš netikėtumo, nes niekaip 
negalėjau suvokti, kodėl nepamačiau jo veidrodyje, nors jame atsi- 
spindėjo visas kambarys už mano nugaros. Ranka sudrebėjo ir aš įsi- 
pjoviau žandą, tačiau tą ne išsyk pastebėjau. Atsakęs į grafo pasvei- 
kinimą, aš pakreipiau veidrodėlį, norėdamas dar kartą pabandyti ir 
įsitikinti. Taip, aš neapsirikau, nes grafas stovėjo už mano nugaros. 
Tačiau veidrodyje jo nebuvo! Jame mačiau visą kambarį, patį save 
ir jokio kito žmogaus. Tai buvo nesuvokiama, ir aš, prisiminęs vi- 
sas ankstesnes keistenybes, pajutau, kaip mano nugara bėga šiurpas; 
taip būdavo visuomet, kai grafas stovėdavo šalia; bet tą pat akimirką 
pastebėjau skruostu varvantį kraują ir šiek tiek pasisukau į šoną, no- 
rėdamas pasiieškoti pleistro. Kai grafas pamatė mano veidą, jo akyse 
užsižiebė demoniška ugnis, ir jis griebė man už gerklės. Žengiau ara- 
tupstas, ir grafo ranka nuslydo karoliukų vėriniu, ant kurio kabojo 
kryželis. Grafas bematant atsimainė. Šėla jo žvilgsnyje užgeso, ir aš 


pamaniau, kad tas žaižaravimas man tiesiog pasivaideno. 

— Atsargiau, — tarė jis, — atsargiau, neįsipjaukite. Šiame krašte tai 
daug pavojingiau, nei jums atrodo. 

Paskui čiupo veidrodėlį ir tęsė: 

— O, štai tas prakeiktas daiktas, kuris dėl to kaltas! Bjaurus žais- 
las, žmogaus tuštybės vaisius! Šalin jį! 

Stumtelėjęs sunkius lango rėmus, jis vienu savo baisios rankos 
riešo judesiu išsviedė veidrodį lauk. Tas sudužo į tūkstančius skevel- 
drų žemai apačioje, ant akmeninio kiemo grindinio. Daugiau neta- 
ręs nė žodžio, grafas išėjo. Aš baisiai susierzinau netekęs skutimuisi 
reikalingo daikto. Kitą kartą teks žiūrėti į laikrodžio dangtelį arba į 
dugną pamuilėms skirtos stiklinės, kuri, ačiū Dievui, metalinė. 

Svetainėje radau pusryčiams padengtą stalą, tačiau grafo nebu- 
vo. Teko valgyti vienam. Keista, bet dar nemačiau grafo nei geriant, 
nei valgant. Išties nepaprastas žmogus! Papusryčiavęs nutariau pa- 
sivaikščioti po pilį. Netoli laiptų radau kambarį su langais į pietų 
pusę. Iš ten mano akims atsivėrė nuostabus vaizdas, ir aš galėjau į va- 
lias juo gėrėtis. Pilis stovėjo prie pat baisios prarajos krašto. Mestum 
akmenį, ir jis skrietų į nežinią neatsitrenkdamas tūkstantį pėdų! 
Kiek akys užmato - žalios medžių viršūnės, o vietomis - kur veriasi 
bedugnės — tas kilimas įdumba. Šen bei ten sidabru žvilga juostos 
upių, tekančių giliais tarpekliais tarp miškų. Tačiau neturiu ūpo pa- 
sakoti apie tą grožį, nes ėjau toliau. Visur tik durys, durys — visos 
užsklęstos ir užrakintos. Iš pilies ištrūkti įmanoma tik pro langą. 


Ši pilis tikras kalėjimas, o aš jo kalinys! 


DŽONATANO 
HARKERIO 
UZŽRAŠAI 
— tęsinys 


S upratęs, jog tapau kaliniu, aš kone pamišau. Puoliau laiptais 
aukštyn, paskui žemyn, klebendamas visas duris iš eilės, dai- 
rydamasis pro kiekvieną atrastą langą, tačiau netrukus įsitikinau, 
jog esu visiškai bejėgis. Šis suvokimas apmalšino mano įkarštį. Da- 
bar, kai jau praėjo kelios valandos, prisimenu savo elgesį ir manau, 
kad buvau it galvos netekęs, nes blaškiausi tarsi į spąstus pakliuvusi 
žiurkė. Tačiau suvokęs visą padėties beviltiškumą, ramiai atsisė- 
dau - ramus kaip niekad gyvenime - ir ėmiau sukti galvą, ieško- 
damas išeities. Tuo ir dabar esu užsiėmęs, nes kol kas nešovė į galvą 
jokia išganinga mintis. Dėl vieno dalyko esu tikras: nereikia savo 
minčių atskleisti grafui. Jis puikiai žino, kad mane įkalino; ir, pats 
tai padaręs dėl kažkokių sumetimų, jis bandys mane apgauti, jeigu 
kartais jam išsipasakočiau. Matyt, geriausia išeitis man — įdėmiai 
sekti, užgniaužus savyje visas mintis ir nuogąstavimus. Žinau, kad 


aš galbūt kaip vaikas baiminuosi įsikaltų į galvą nesamų baidyklių, 

bet jeigu ne - tuomet padėtis nepavydėtina. Tada turėsiu sukaupti 
visą savo valią, kad ištverčiau. 

Vos spėjau taip pagalvoti, apačioje išgirdau trinktelint didžiąsias 
duris ir supratau, kad grįžo grafas. Jis ne iš karto pasirodė bibliote- 
koje, ir aš, ant pirštų galų nutykinęs prie durų, pamačiau, kaip jis 
kloja mano lovą. Nustebau, tačiau tas vaizdas tik patvirtino seniai 
man kilusį įtarimą, jog pilyje nėra tarnų. Galutinai tuo įsitikinau 
kiek vėliau, kai pro įskilimą ties vyriu žiūrėjau, kaip grafas svetainėje 
dengia stalą. Jeigu jis pats sau už tarną, tai, matyt, pilyje nėra kam tų 
darbų nudirbti. Aš persigandau: jeigu pilis tuščia, tuomet tik gra- 
fas galėjo būti tas važnyčiotojas, kuris atvežė mane čia. Baisi mintis, 
nes jeigu tai tiesa, tuomet ką reiškia jo galia sulaikyti vilkų gaują 
vien pakelta ranka? Kodėl taip smarkiai dėl mano likimo drebėjo 
žmonės Bistricoje ir diližane? Ką reiškia man padovanoti rožinis, 
česnako galvutė, laukinė rožė, šakelė šermukšnio? Telaimina Dievas 
gerąją moterį, užkabinusią man ant kaklo rožinį! Nes prisilietęs prie 
jo pasijuntu ramiau, ir mano siela atgauna stiprybę. Sunku suvokti, 
kad toks daikčiukas, kuriuo buvau mokomas bodėtis kaip tam tikra 
stabmeldystės apraiška, gali padėti sunkią vienatvės valandą. Gal ta 
jėga slypi daikto prigimtyje, o gal jis tėra tarpininkas, perduodantis 
pagalbą ir paguodžiantis prisiminimais apie gailestingumą? Kada 
nors, jei bus lemta, turėsiu tuo pasidomėti ir išsiaiškinti. Tuo tarpu 
reikia mėginti kuo daugiau sužinoti apie grafą. Šiąnakt jis turėtų 
papasakoti apie save, jei man pavyktų nukreipti pašnekesį tinkama 
linkme. Tačiau turiu būti apdairus, kad jis nepradėtų manęs įtari- 


nėti. 

Vidurnaktis 


$ Igai šnekėjau su grafu. Užteko man tik užsiminti apie Transilva- 
| nijos istoriją, kad jis pultų į kalbas. 

Klausantis jo pasakojimo apie įvykius, žmones, o ypač apie mū- 
šius, man dingojosi, kad jis pats buvo tų įvykių dalyvis. Vėliau grafas 
paaiškino, kad „bajorui“ jo namų ir giminės garbė reiškia jo paties 
garbę, jų šlovė - jo šlovę, o jų likimai — jo likimą. Kalbėdamas jis 
vartojo daugiskaitą ir dažniausiai sakė kaip karalius - „mes“. Gaila, 
kad negaliu tiksliau pakartoti jo pasakojimo, kuris, mano suprati- 
mu, yra nuostabus. Atrodo, kad galvoje jis turi sukaupęs visą savo 
krašto istoriją. Pasakodamas grafas jaudinosi, vaikštinėjo iš kampo į 
kampą, pešiodamas savo žilus ūsus ir griebdamas visus po ranka pa- 
sitaikiusius daiktus, tarsi norėdamas sutraiškyti juos savo nepaprasta 
galia. Dalį jo pasakojimo čia pateikiu kaip galima tiksliau, nes tai jo 
giminės istorija: 

— Mes, šekeliai, turime teisę didžiuotis, nes mūsų gyslomis teka 
kraujas daugelio narsių genčių, kurios kaip liūtai kovėsi už valdžią. 
Čia, Europos tautų katile, ugrų gentis paveldėjo iš Islandijos kovingą 
dvasią, kurią jai įkvėpė Toras ir Vodanas, kurią jos didvyriai parodė 
siekdami žiauraus tikslo Europos - o, žinoma, ir Azijos bei Afrikos 
pakrantėse - kol tautos ėmė manyti, jog jas užpuolė tikri vilkolakiai. 
Atsikėlę į šiuos kraštus, jie čia rado hunus, kurių karinga prigimtis it 
ugnies viesulas nusiaubė žemę, ir žūstantieji manė, kad juos užpuolė 
senovės raganos, išvarytos iš Skitijos ir dykumose susiporavusios su 
velniais. Kvailiai! Ar gali būti ragana arba šėtonas didingesni už Ati- 


lą, kurio kraujas teka šiomis gyslomis?! - Jis iškėlė aukštyn rankas. — 

Argi nenuostabu, jog esame nugalėtojų tauta, jog madjarams, ava- 
rams, bulgarams ir turkams tūkstantiniais pulkais užpuolus mūsų 
šalies pasienį, jie būdavo nubloškiami atgal? Argi nenuostabu, kad 
Arpadas, perėjęs su savo legionais Vengriją, pasienyje atsitrenkė į 
mus, kad čia buvo sutriuškintas Honfoglalas? Ir kai vengrų anrplū- 
dis nuslinko į rytus, šekelius savo kraujo broliais pavadino pergalin- 
gieji madjarai ir padarė mus nuolatiniais pasienio sergėtojais, nes, 
kaip sako turkai, „vanduo snaudžia, bet nesnaudžia priešas“. Kuri 
iš keturių tautų mieliau griebdavosi kalavijo ar greičiau susiburdavo 
po karaliaus vėliava iškilus pavojui? Kas išpirko didžiąją tautos gėdą, 
kai Kosovo lauke valachų vėliavos nusilenkė pusmėnuliui? Tą atliko 
vaivada iš mano giminės, kuris persikėlė per upę ir sumušė turkus 
jų žemėje. Jis buvo tikras Drakula! Ir vargas užgriuvo tada, kai jam 
kritus, jo tikras brolis pardavė turkams savo žmones, užtraukdamas 
ant jų galvų vergijos gėdą! Argi ne ano didžiojo Drakulos dvasios 
įkvėptas mūsų giminės atstovas po šimto metų ne sykį vedė kariuo- 
menę per Dunojų į turkų žemę? Nublokštas atgal jis vėl grįždavo. 
Grįždavo vienas, palikęs krauju plūstančius savo karius mūšio lauke, 
nes žinojo, kad tik jam lemta sulaukti triumfo valandos! Jį kaltino, 
gu jų niekas neveda? Kuo baigsis karas, jeigu kariaujama be proto 
ir širdies? Paskui, kai po Mohačo mūšio nusimetėm vengrų jungą, 
mes, Drakulos, buvome tarp vadų, nes prigimtis neleido likti mums 
vergais. Ak, jaunasis sere, šekeliai su Drakulomis — svarbiausia at- 
šaka, savo protu ir kalaviju - gali didžiuotis tokiu medžiu, kuriam 
nė iš tolo neprilygsta tokie grybų guotai, kaip Habsburgai ir Ro- 


manovai. Karų epocha baigėsi. Kraujas tapo pernelyg brangus šiais 

negarbingos taikos laikais, ir didžiųjų giminių istorija dabar skamba 
kaip pasaka. 

Miegoti nuėjome jau paryčiais. (Šis dienoraštis nepaprastai pa- 
našus į „Tūkstančio ir vienos nakties“ pasakas, nes viskas kasdien 


baigiasi su gaidgyste, - arba istoriją apie Hamleto tėvo šmėklą.) 


Gegužės 12-oji 
| eiskite man toliau pasakoti remiantis faktais, plikais ir sausais, 


patikrintais knygose ir todėl nekeliančiais abejonių. Man ne- 
reikėtų jų painioti su savo patirtais įspūdžiais, stebėjimais ir prisi- 
minimais. Paskutinį vakarą, atėjęs pas mane iš savo kambario, grafas 
ėmė klausinėti apie teisinius dalykus ir apie tai, kaip tvarkomi vi- 
sokie reikalai. Visą dieną buvau praleidęs prie knygų ir, norėdamas 
prasimanyti sau užsiėmimą, prisiminiau dalykus, iš kurių buvau eg- 
zaminuojamas Linkolno korporacijoje. Grafo klausimai turėjo tam 
tikrą sistemą, todėl pabandysiu pateikti juos ta tvarka, kokia jie buvo 
užduoti, kad iš to ir pats galėčiau turėti naudos. 

Pirmiausia jam buvo įdomu, ar Anglijoje galima turėti du reikalų 
patikėtinius ir dar daugiau. Atsakiau, kad galima turėti jų visą tu- 
ziną, tačiau būtų neprotinga samdyti daugiau kaip vieną patikėtinį 
tvarkyti vienam reikalui, nes tik tas pats žmogus gali geriausiai už- 
baigti pradėtą darbą, ir keisti jį reikštų kenkti savo paties interesams. 
Atrodė, kad jis mane puikiai suprato, ir toliau paklausė, ar kiltų ko- 
kių nors keblumų, jeigu vienas patikėtinis tvarkytų, tarkime, banko 


reikalus, o kitas - krovinių pervežimą jūra, jeigu tuo rūpintis tektų 

toli nuo pirmojo patikėtinio gyvenamos vietos. Paprašiau jo paaiš- 
kinti smulkiau, idant paskui nesuklaidinčiau, ir jis tarė: 

— Pateiksiu jums pavyzdį. Jūsų draugas ir mano draugas misteris 
Piteris Hokinsas, gyvenantis nuostabios katedros šešėlyje Eksterio 
mieste, labai toli nuo Londono, nuperka man su jūsų nuoširdžia pa- 
galba Londone namą. Gerai! Dabar leiskite man kalbėti atvirai, kad 
nepasirodytų keista mano užgaida ieškoti patikėtinio toli nuo Lon- 
dono, užuot nusamdžius jį tame mieste; norėjau, kad būtų paisoma 
tik mano interesų ir vien mano pageidavimų. Londone gyvenantis 
žmogus galbūt galėtų turėti kokių nors savų sumetimų arba norėtų 
padėti draugui, todėl aš nutariau paieškoti agento iš toliau, kad jis 
triūstų tik mano labui. Dabar, tarkim, žmogui, turinčiam aibę reika- 
lų, reikia pervežti krovinį - sakykim, į Niukaslą arba Derhemą, arba 
Havričą, arba Doverį; ar tokiu atveju jam nebūtų parankiau kreiptis 
į agentą, gyvenantį viename iš tų uostų? 

Atsakiau, kad, žinoma, būtų paprasčiau, bet mes, advokatai, tu- 
rime susikūrę agentūros sistemą tam, kad kliento reikalus kitame 
mieste galėtų tvarkyti pirmasis patikėtinis, ir klientas, pasikliauda- 
mas vienu žmogum, daugiau nekvaršintų sau galvos. 

— Bet turbūt galima ir pačiam viskuo pasirūpinti ? 

— Be abejo, - atsakiau jam, - taip dažnai ir yra daroma, nenorint, 
kad apie reikalą žinotų kas nors kitas. 

— Gerai! — atsiliepė jis ir ėmė toliau klausinėti apie pervežimo 
dokumentų tvarkymą, įvairiausius formalumus, kliūtis, kurios galė- 
tų atsirasti, ir kelius joms apeiti, jas iš anksto numačius. Kaip mo- 
kėdamas jam viską kuo nuodugniausiai išaiškinau ir pamaniau, jog 


iš jo išeitų geras teisininkas, nes jis nepraleido nė mažiausios smul- 

kmenos. Nuovoka ir dalyko išmanymas žmogaus, niekada nebuvu- 
sio toje šalyje, stačiai stulbino. Pasitenkinęs mano aiškinimais, ku- 
riuos tikslinausi žinynuose, jis staiga atsistojo ir tarė: 

— Ar jau rašėte laišką mūsų draugui misteriui Hokinsui ar kam 
nors kitam? 

Su kartėliu atsakiau, kad nerašiau, nes iki šiol nežinojau, kaip 
man tuos laiškus pasiųsti. 

— Tai parašykite, mano jaunasis bičiuli, — tarė jis, dėdamas man 
ant peties savo sunkią ranką, - parašykite mūsų draugui ir dar kam 
nors, ir praneškite, kad liksite mano pilyje dar vieną mėnesį nuo šios 
dienos. 

— Jūs ketinate mane dar taip ilgai čia laikyti? — paklausiau, ir 
mano širdis nusirito į kulnus. 

— Labai to noriu ir nepriimsiu atsisakymo. Kai jūsų šeimininin- 
kas, jūsų darbdavys - vadinkite, kaip jums labiau patinka - siunčia 
savo patikėtinį, turi galvoje visų mano poreikių tenkinimą. 

Kas man beliko - nusilenkiau jam sutikdamas. Tai misterio Ho- 
kinso interesai, ne mano, be to, kol grafas Drakula kalbėjo, jo veido 
išraiška ir visa povyza bylojo, jog esu kalinys ir negaliu rinktis. Aš 
jam nusilenkiau, ir tai buvo grafo triumfas. Mano sunerimusiame 
veide jis matė savo pergalę. Iškart puolė naudotis valdžia, tačiau kaip 
buvo pratęs, maloniai, ir buvo sunku jam atsispirti. 

— Prašau jus, mano bičiuli, kad nerašytumėt apie ką nors kita, 
išskyrus reikalus, dėl kurių čia atvykote. Be abejo, draugams bus ma- 
lonu sužinoti, kad jūs puikiai jaučiatės ir laukiate susitikimo su jais 


tėvynėje. Argi ne taip? 


46 


DRAKULA 


Kalbėdamas jis padavė man tris lapus laiškinio popieriaus ir tris 
vokus. Tai buvo puikus užsienietiškas popierius, ir aš, žiūrėdamas tai 
į grafą, tai į tuos lapus, mačiau jo ramią šypseną su aštriais šuniškais 
dantimis, išsikišusiais virš raudonos apatinės lūpos. Jutau, kad jis 
buvo teisus mane perspėdamas, nes supratau, kad tuos laiškus per- 
skaitys. Todėl nusprendžiau rašyti tik apie reikalus, tačiau rasti slap- 
tą būdą apie viską pranešti misteriui Hokinsui, taip pat Minai, nes 
jai galėjau rašyti greitraščiu, ir grafas, jeigu jam pakliūtų į rankas laiš- 
kas, jo neperskaitytų. Parašęs pirmuosius du laiškus sėdėjau ramiai 
sklaidydamas knygas; tuo tarpu grafas kažin ką žymėjosi popieriuje, 
kartkartėm žvilgrelėdamas į ant stalo gulinčias knygas. Paskui pač- 
mė abu mano laiškus, sudėjo juos su savais ir, pastūmęs į šalį užrašus, 
išėjo pro duris. Vos tik už nugaros užsidarė durys, aš palinkau ir žiū- 
rėjau į vokus, kurie apversti gulėjo ant stalo. Sąžinės graužimo ne- 
jaučiau, nes buvau įsitikinęs, jog tomis aplinkybėmis, į kurias mane 
nusviedė likimas, turėjau naudotis kiekviena pasitaikiusia proga. 

Vienas laiškas buvo adresuotas Semiueliui E. Bilingstonui, Kre- 
sento 7, Vitbyje, antras - ponui Loitneriui Varnoje, trečias - Kaut- 
sui ir kompanijai Londone, na, o ketvirtasis - ponams Klopstokui ir 
Bilriutui, Budapešto bankininkams. Antrasis ir trečiasis laiškas dar 
buvo be antspaudų, ir aš jau buvau betraukiąs laiškus iš vokų, ketin- 
damas juos perskaityti, tačiau tą sekundę pastebėjau sujudant durų 
rankeną. Spėjęs padėti vokus į buvusią vietą, klestelėjau ant kėdės, ir 
tą akimirką įėjo grafas, laikydamas rankoje dar vieną laišką. Jis pač- 
mė vokus, atidžiai juos užantspaudavo, atsisuko į mane ir tarė: 

— Manau, atleisite man, bet šįvakar turiu daug asmeniškų reikalų. 


Tikiuosi, rasite viską, ko gali prireikti. 

Prie durų jis atsisuko ir, sekundę parylėjęs, tarė: 

— Leiskite man duoti jums patarimą, jaunasis bičiuli, — ne, leiski- 
te man kuo rimčiausiai jus perspėti, kad nieku gyvu nepasiliktumėte 
nakvoti kokioje nors kitoje pilies patalpoje. Pilis sena, ji kupina pri- 
siminimų, ir tuos, kas neprotingai pasirenka nakvynės vietą, lanko 
blogi sapnai. Perspėju! Kai pajusite, kad ima miegas, ar panorėsite 
nusnūsti, skubėkite į miegamąjį arba į šiuos kambarius. Čia saugiau 
pailsėsite. Bet jeigu nepaisysite patarimo... — Savo kalbą jis užbaigė 
bjauriai, nes mostelėjo rankomis tarytum jas nusiplaudamas. 

Puikiausiai jį supratau, tiktai abejojau, ar gali būti baisesnis sa- 
pnas už tą antgamtišką, siaubingą tamsos ir nežinios tinklą, kuris, 


atrodė, vis stipriau mane pančioja. 


Vėliau 
D atvirtinu paskutiniuosius savo parašytus žodžius, bet šįsyk nė 
trupučio neabejodamas. Be baimės miegosiu ten, kur nėra jo. 
Pakabinau smūtkelį virš galvūgalio; atrodo, kad sapnai dėl to mane 
mažiau kankina. Čia aš ir liksiu. 

Grafui išėjus, grįžau į savo kambarį. Po kurio laiko, negirdėda- 
mas jokio garso, išėjau į koridorių ir akmeniniais laiptais pakilau iki 
kambario su langais į pietų pusę. Prieš mane buvo laisvė, bet, žiūrė- 
damas į ankštą pilies kiemą, supratau, jog ji ne man skirta. Žiūrė- 
jau pro langą ir jaučiausi esąs kalinys, atrodė, kad trūksta gurkšnio 
tyro oro, nors ir nakties. Jaučiau, kad tas naktinis gyvenimas ima 


mane veikti. Krūpteliu akies kampu pamatęs savo šešėlį, mane pra- 

dėjo persekioti siaubingi vaizdiniai. Dievas liudininkas, pagrindo 
siaubui šioje prakeiktoje vieroje pakanka! Akimis rijau tą nuostabų 
kraštovaizdį, besimaudantį švelnioje gelsvoje mėnesienoje, aplink 
buvo šviesu veik kaip dieną. Ramioje šviesoje ištirpo tolimi kalnai, 
o juodi šešėliai tarpekliuose nusidažė violetine spalva. Atrodė, kad 
šis grožis teikė nusiraminimą. Su kiekvienu oro gurkšniu traukiau 
į save taiką ir ramybę. Kai persisvėriau per palangę, man pasirodė, 
kad aukštu žemiau, šiek tiek kairiau nuo mano lango, kur, mano su- 
pratimu, buvo grafo kambariai, kažkas sukrutėjo. Langas, prie kurio 
stovėjau, buvo aukštas, su plačia palange ir akmeniniais vidstakčiais, 
nors darganų aplaužytais, bet vis dar tvirtais, tačiau, matyt, jau prieš 
daugybę metų palangė buvo nutrupėjusi. Iškišau galvą ir pažvelgiau 
žemyn. 

Tai, ką pamačiau, buvo grafo galva, lendanti pro langą. Veido 
negalėjau įžiūrėti, bet pažinau jį iš kaklo, nugaros bei rankų jude- 
sių. Šiaip ar taip, apsirikti negalėjau, nes tai buvo jo rankos, kurias 
turėjau daug progų gerai apžiūrėti. Iš pradžių man pasidarė labai 
įdomu ir aš net pralinksmėjau, - tiesiog nuostabu, kokie menki da- 
lykai gali sudominti ar pralinksminti žmogų, pakliuvusį į nelaisvę. 
Tačiau mano linksmumas netrukus virto pasišlykštėjimu ir siaubu, 
kai pamačiau, kad pamažu visas žmogaus kūnas išlenda pro langą ir 
ima ropoti siena žemyn virš baisios prarajos - veidu žemyn, o švarko 
skvernai plaikstosi nelyginant sparnai. Iš pradžių nepatikėjau savo 
akimis. Maniau, kad esu suklaidintas mėnesienos ar šešėlių žaismo, 
tačiau žiūrėjau įsmeigęs akis ir įsitikinau, kad neapsigaunu. Mačiau, 


kaip rankų ir kojų pirštai kabinasi už įdubimų, atsiradusių per dau- 


BRAM STOKER 


gel amžių nutrupėjus tinkui; naudodamasis kiekvienu sienos nely- 
gumu, jis sparčiai leidosi žemyn, panašiai kaip bėga siena driežas. 
Kas tai per žmogus? Nežinoma būtybė, prisiėmusi žmogaus pa- 
vidalą? Jurau, kaip mane įveikia šios klaikios vietos baisumai. Mane 
apėmė baimė - šiurpi baimė - ir nėra man nuo jos išsigelbėjimo. Iš 
visų pusių mane spaudžia klaikuma, apie kurią nedrįstu ir pagalvo- 


t... 


Gegužės IS-oji 


ar kartą mačiau, kaip grafas lyg driežas ropoja siena. Jis rė- 
B pliojo žemyn ir šiek tiek įkypai gal kelis šimtus jardų - gero- 
kai į kairę. Paskui pranyko kažkokioje angoje ar lange. Kai jo galva 
dingo, aš persisvėriau, bandydamas dar ką nors įžiūrėti, bet veltui 
stengiausi — atstumas buvo per didelis, o stebėjimo kampas pernelyg 
mažas. Žinojau, kad jo dabar nėra pilyje, ir nusprendžiau, naudo- 
damasis pasitaikiusia proga, geriau ištirti pilį, negu iki šiol drįsau. 
Grįžęs į kambarį lempos, išėjau ir ėmiau klebenti visas duris paeiliui. 
Kaip ir tikėjausi, jos buvo užrakintos, o spynos sudėtos palyginti 
naujos, taigi nusileidau laiptais žemyn į vestibiulį, per kurį patekau 
į pilį. Apžiūrėjęs laukujas duris supratau, kad pavyks nesunkiai at- 
stumti skląsčius ir nukabinti storąsias grandines, tačiau durys buvo 
užrakintos ir spynoje rakto nebuvo. Jis turėjo likti grafo kambaryje; 
tad nusprendžiau, radęs progą, kai jis bus atidarytas, paimti raktą ir 
pasprukti. Nuėjau toliau, kruopščiai šniukštinėdamas visus kamba- 


rius, laiptines ir mėgindamas atidaryti pasitaikiusias duris. Radau 

vieną ar du nedidelius, prie vestibiulio besišliejančius kambarius. 
Durys lengvai pasidavė jas pastūmėjus, tačiau išvydau tik apdul- 
kėjusius ir išėstus kandžių senus baldus. Bet galop laiptų viršuje 
aptikau duris, kurios iš pradžių atrodė užrakintos, tačiau stipriau 
pastūmus, sujudėjo. Įsiręžęs spūstelėjau jas petimi ir supratau, kad 
durys neužrakintos, tik vyriai buvo mažumėlę nusmukę ir durys rė- 
mėsi į grindis. Tai buvo galimybė, kuri daugiau galėjo nepasitaikyti, 
todėl sutelkęs visas jėgas pravėriau tiek, kad galėjau įeiti vidun. Pa- 
tekau į pilies Aligelį, kuris buvo į dešinę nuo man žinomų patalpų 
ir vienu aukštu žemiau. Pro langą pamačiau, kad anfilada driekiasi 
į pietų pusę, o paskutiniojo jos kambario langai atsukti į pietus ir 
vakarus. Pietuose, lygiai kaip ir vakaruose, žiojėjo gili praraja. Pi- 
lis buvo pastatyta ant milžiniškos uolos atbrailos, ir trys jos sienos 
buvo neįveikiamos: nei akmenų mėcyklė, nei strėlė, nei patrankos 
sviediniai negalėjo pasiekti langų. Štai todėl ten buvo dideli langai 
ir daugiau šviesos bei patogumo toje pusėje, kurią reikėjo saugoti 
nuo priešų. Vakaruose plytėjo didžiulis slėnis, už kurio į padebesis 
kilo rantyta grandinė, viršukalnė ant viršukalnės - plikos uolos, api- 
bertos šermukšniais ir erškėčiais, kurių šaknys karojo uolų plyšiuose, 
įskilimuose ir įtrūkimuose. Maryt, šioje pilies dalyje senovėje gyve- 
no moterys, nes baldai buvo ištaigingesni nei kitur. Langai buvo be 
užuolaidų, ir geltona mėnesiena, besiliejanti vidun per deimantines 
palanges, mainėsi įvairiomis spalvomis ant storo dulkių sluoksnio, 
nusėdusio daiktus ir šiek tiek slėpusio laiko ir kandžių niokojimus. 
Mėnesienos apšviestame kambaryje lempos beveik nereikėjo, bet vis 
tiek džiaugiausi ją atsinešęs, nes vieta dvelkė baisia vienatve. Nuo jos 


šalo širdis ir dilgčiojo nervai. Vis dėlto čia man labiau patiko, negu 

kambariuose, kurių ėmiau nekęsti dėl grafo buvimo, ir aš, ilgainiui 
apsiraminęs, pajutau, kaip kūną užtvindo saldi ramybė. Štai aš — už 
nedidelio ąžuolinio stalelio, prie kurio kadaise kokia nors graži dama 
sėsdavo rašyti, rausdama ir dūsaudama, pilną meilės laišką, — grei- 
traščiu dėstau dienoraštyje viską, kas nutiko po paskutiniojo įrašo. 
Tikrai, už lango devynioliktasis amžius, bet jeigu tikėčiau savo pojū- 
čiais, turėčiau sutikti, jog seniai praėję šimtmečiai turėjo ir tebeturi 


savo ypatingą galią, kurios negali sunaikinti „šiuolaikiškumas“. 


Vėliau, gegužės 16-osi0s rytą 


V iešpatie, neatimk man sveiko proto, nes to jau esu priverstas 
maldauti. Čia gyvendamas meldžiu tik vieno: kad neišprotė- 
čiau. Jei tebesu sveikos galvos, tuomet klaikiausia yra manyti, kad iš 
visų baisumų, tykančių manęs šioje pilyje, mažiausias yra grafas, nes 
tik į jį galiu kreiptis pagalbos, kurios galiu sulaukti vien pildydamas 
jo norus. Viešpatie aukščiausias! Dieve gailestingiausias! Tik dabar 
pradedu suvokti kai kuriuos dalykus, anksčiau mane stulbinusius. 
Iki pat šios dienos man atrodė migloti žodžiai Šekspyro, prabilusio 
Hamleto lūpomis: 

„Greičiau man lenteles! 

Užsirašysiu, 

Kad galima be paliovos šypsotis“... ir t. t. 

Dabar, kai baisaus sukrėtimo esu išmuštas iš vėžių ir bijau netekti 
galvos, aš vėl imuosi savo dienoraščio. Galbūt įprotis viską smulkiai 


užsirašinėti padės man susitvardyti. 

Slėpiningas grafo perspėjimas mane išgąsdino; bijau apie tai net 
galvoti, nes jis laiko mane savo baisiuose gniaužtuose. 

Baigęs šios dienos užrašus, pastūmiau nuo savęs sąsiuvinį ir paju- 
tau, kaip pradeda imti miegas. Prisiminiau grafo žodžius, bet jaučiau 
malonumą, galėdamas jam nepaklusti. Apsvaigo galva, o kartu su 
snauduliu atėjo ir jo palydovas tingulys. Švelniai besiliejanti kamba- 
rin mėnesiena ramino, o pro langą matomas vaizdas teikė sielai gai- 
vinantį laisvės pojūtį. Nusprendžiau šiąnakt negrįžti į savo niūrius 
kambarius ir išsimiegoti čia, kur kadaise gražuolės sėdėdamos niū- 
niavo dainas, ilgėjosi vyrų, negrįžtančių iš žiaurių karų. Pastūmiau 
didžiąją kanapą arčiau į kampą, kad gulomis galėčiau gėrėtis nuos- 
tabia panorama, atsivėrusia rytų ir pietų pusėse, ir, numojęs ranka į 
storą dulkių sluoksnį, susiruošiau praleisti naktį. Manau, kad buvau 
užmigęs, tačiau bijau, jog tai, kas įvyko paskui, buvo tikra — taip stul- 
binamai tikra, jog dabar, sėdėdamas išaušus rytui, aš nė akimirkai 
negaliu patikėti, kad visa tai buvo tik sapnas. 

Buvau ne vienas. Kambarys tas pats, niekas jame nepasikeitę 
nuo to laiko, kai čia atsidūriau; mačiau sidabrinės mėnesienos nu- 
tviekstas grindis, o ant jų —- dulkėse įspaustus savo batų pėdsakus. 
Priešais mano lovą stovėjo trys jaunos moterys, sprendžiant iš ap- 
sirengimo — aukštos kilmės. Išvydęs jas, pamaniau, kad sapnuoju, 
mat, nors mėnesiena apšvietė jų nugaras, ant grindų nekrito šešėliai. 
Priėjusios arčiau pasižiūrėjo į mane, o paskui ėmė tarpusavy šnabž- 
dėtis. Dvi buvo juodaplaukės, aukštomis ereliškomis nosimis, pa- 
našiomis į grafo, didelėmis juodomis akimis, varstančiomis it dur- 


klai, ir tos akys mėnesienoje atrodė kone raudonos. Trečioji buvo 

šviesiaplaukė kupliomis auksinėmis garbanomis ir šviesius safyrus 
primenančiomis akimis. Man pasidingojo, jog jos veidas kažkur jau 
matytas ir kad iš jo dvelkia mįslinga baimė, tačiau tąkart nieko dau- 
giau neįstengiau prisiminti. Visų trijų baltut baltutėliai dantys ne- 
lyginant perlai žibėjo raudonų, gašlių lūpų aureolėse. Žiūrėdamas į 
jas jaučiau nerimą, nenusakomą ilgesį ir tuo pat metu klaikų siaubą. 
Širdin smelkėsi nenumaldomas troškimas pajusti tų raudonų lūpų 
bučinius. Netiktų apie tokius dalykus rašyti, nes dienoraštį kada 
nors gali perskaityti Mina, tačiau tai, ką rašau, - tiesa. Jos apie kažin 
ką šnabždėjosi, o paskui visos trys prajuko: tas sidabrinis juokas nu- 
skambėjo tartum muzika, bet buvo keistas, sakytum ne iš žmogaus 
lūpų ištrūkęs. Tai buvo erzinantis dzingsėjimas - tarsi kažkieno ran- 
ka klastingai daužė viena į kitą dvi stiklines. Šviesiaplaukė koketiškai 
krestelėjo garbanas, o kitos dvi ėmė ją raginti: 

— Na, eik tu pirma, o paskui mes. Tu pradedi. 

Antroji pridūrė: 

- Jis jaunas ir stiprus, bučinių užteks visoms. 

Gulėjau ramiai, žiūrėdamas pro primerktas blakstienas, kamuo- 
jamas saldaus laukimo. Prisiartinusi šviesiaplaukė pasilenkė virš 
manęs, ir aš pajutau jos kvėpavimą. Jos alsavimas buvo saldus kaip 
medus, ir mano nervai ėmė dilgčioti, lygiai taip, kaip ir išgirdus jų 
balsus, tačiau po ta saldybe jutau slypint ir atstumiantį krauju dvel- 
kiantį kartėlį. 

Bijojau atsimerkti, tačiau viską kuo puikiausiai mačiau pro pri- 
merktas blakstienas. Mergina atsiklaupė ant kelių tiesiog rydama 


mane akimis. Nuo jos dvelkte dvelkė geidulingumu - jaudinančiu 

ir atgrasiu, ir kai ji išrietė kaklą, ėmusi it žvėris laižytis, mėnesienoje 
išvydau jos raudonas lūpas ir ryškiai raudoną liežuvį, laižantį baltus, 
aštrius dantis. Jos galva leidosi vis žemiau, o lūpos, nuslydusios pro 
mano burną ir smakrą, sustingo prie kaklo. Tuomet ji nurimo, ir aš 
išgirdau, kaip klaksi dantis ir lūpas laižantis liežuvis, o prie gerklės 
pajutau jos karštą alsavimą. Paskui gerklės oda ėmė niežėti, - toks 
jausmas apima, kai matai prie tavęs artinantis kutenti pasirengusią 
ranką. Jutau, kaip švelniai lūpos prisiliečia prie jautrios gerklės odos, 
kaip ją suima ir sustingsta nejudėdami kieti ir aštrūs dantys. Užsi- 
merkęs laukiau, nuvargintas jaudulio, o širdis kaip pašėlusi daužėsi 
krūtinėje. 

Bet tą akimirką mane it žaibas perskrodė kitas jausmas, jausmas, 
kad kambaryje yra grafas, kuris čia įsiveržė tarsi įniršio viesulas. Kai 
nenorom pramerkiau akis, pamačiau, kaip jis savo galinga ranka 
stveria šviesiaplaukę merginą už sprando ir bloškia ją nuo manęs, jos 
žydroms akims žaibuojant iš piktumo, baltiems dantims kaukšint, 
dailiems skruostams tvoskiant aistringu raudoniu. O grafas! Net ir 
mintyse negalėjau įsivaizduoti tokio įniršio ir pykčio, net jeigu jis 
būtų pragaro demonas. Akys liepsnojo. Jose žioravo grėsmingi, ta- 
rytum pragaro liepsnos atšvaitai. Veidas mirtinai išblyškęs, bruožai 
taip sugriežtėję, kad buvo macyti ir menkiausios raukšlelės; tankūs, 
viršum nosies suaugę antakiai priminė siūbuojantį ir iki baltumo 
įkaitusį plieninį strypą. Staigiu rankos judesiu jis nubloškė nuo sa- 
vęs merginą, o paskui iškėlė ranką prieš kitas dvi, lyg stumdamas jas 
nuo savęs: tai buvo tas pats gestas, kuriuo jis mano akyse sulaikė vil- 
kų rują. Jis prabilo pusbalsiu, beveik pašnibždomis, tačiau jo balsas 


it peilis perskrodė tylą ir nuaidėjo kambario skliautais. 

— Kaip išdrįsote liesti jį, jūs - visos trys? Kaip išdrįsote net pažiū- 
rėti į jį, kai aš jums draudžiu?! Atgal, sakau jums! Jis priklauso man! 
Saugokitės ir nesiartinkit prie jo, nes turėsite reikalą su manim! 

Šviesiaplaukė storžieviškai koketuodama nusijuokė ir, pasisukusi 
į grafą, atšovė: 

— Tu pats niekada nemylėjai, tu nežinai, kas yra meilė! 

Jai pritarė kitos dvi moterys, ir kambaryje nuskambėjo nelinks- 
mas juokas, kurį išgirdęs kone nualpau; atrodė, kad kikena piktosios 
tarė: 

- Ne, aš irgi moku mylėti, jūs pačios tą žinote iš praeities. Argi ne 
taip? Gerai, prižadu, kad baigęs su juo visus reikalus paliksiu jį jums, 
galėsite bučiuoti, kiek širdis geis. Dabar eikite, turiu jį pažadinti, nes 
laukia darbas. 

— Ar šiąnakt liksime be nieko? — tyliai prajukusi paklausė viena 
merginų ir parodė į ant grindų numestą krepšį, kuris krutėjo taip, 
tarsi į jį būtų buvęs įkištas kažkoks gyvas daiktas. Grafas atsakyda- 
mas linktelėjo galvą. Viena iš trijų draugužių puolė prie krepšio ir at- 
rišo jį. Jeigu manęs neapgavo klausa, išgirdau duslų alsavimą ir kūk- 
čiojimą, lyg pusiau užtroškusio kūdikio. Moterys susispietė aplink, o 
aš gulėjau apimtas siaubo, tačiau man bežiūrint jos staiga pranyko, o 
kartu su jomis ir siaubingasis krepšys. Durų greta nebuvo, ir jos ne- 
galėjo išeiti nepastebėtos. Atrodė, kad jos tirpte ištirpo mėnesienoje 
ir išsruveno pro langą, nes paskutinę akimirką prieš joms išnykstant 
išvydau švystelint blyškius, į šešėlius panašius pavidalus. 


Paskui, įveiktas siaubo, aš netekau sąmonės. 


IV 


DŽONATANO 
HARKERIO 
UZRAŠAI 
— tesinys 


A tsibudau savo lovoje. Jeigu visko nesapnavau, mane čia bus 
parnešęs grafas. Norėjau tuo įsitikinti, tačiau negalėjau būti 
visiškai tikras. Teisybė, tam tikri požymiai tą rodė: pavyzdžiui, dra- 
bužiai gulėjo sulankstyti taip, kaip aš nebuvau pratęs jų susidėti, be 
to, sprendžiau ir iš kitų smulkmenų. Tačiau tai tebuvo menki įrody- 
mai, galintys paliudyti vien tai, kad mano protas buvo sujauktas, ir 
aš dėl vienos ar kitos priežasties nežinojau ką darąs. Dėl vieno da- 
lyko džiaugiausi: jeigu mane čia atnešė ir nurengė grafas, jis, matyt, 
turėjo baisiai skubėti, nes nesumojo patikrinti mano kišenių. Nea- 
bejoju, jeigu grafas būtų radęs dienoraštį, būtų pasiėmęs užrašus sau 
arba juos sunaikinęs. Apsidairiau po kambarį, daugelio ankstesnių 
baimių šaltinį, kuris man dabar pasirodė tikra priebėga, nes nieko 
negali būti baisesnio už tas moteris, kurios gviešėsi... kurios gviešėsi 


atsigerti mano kraujo. 

Gegužės 18-oji 
| J ar sykį nuėjau apžiūrėti ano kambario dienos šviesoje, nes tu- 
„+ rėjau sužinoti tiesą. Priėjęs duris laiptinės viršuje, radau jas 
užrakintas. Kažkas jas su tokia jėga užtrenkė, kad įskilo kelios len- 
tos. Skląstis neužstumtas, tačiau durys kažkuo užremtos iš vidaus. 


Vis dėlto manau, kad ta istorija ne sapnas. 


Gegužės 19-oji 
| utariau elgtis atsargiai ir apgalvotai. Praėjusią naktį grafas, 
N nutaisęs kuo meiliausią balsą, paprašė manęs parašyti tris 
laiškus — vieną apie tai, kad savo reikalus pilyje jau esu bebaigiąs 
ir ketinu iškeliauti po kelių dienų, antrąjį, kad išvykstu namo kitą 
dieną po laiško parašymo, ir trečiąjį, kad palikau pilį ir pasiekiau 
Bistricą. Kilo noras maištauti, tačiau pamąstęs, kad tokioje padėtyje, 
į kurią buvau pakliuvęs, būčiau beprotis, jeigu imčiau atvirai pyktis 
su grafu, kol esu jo visiškoje galioje, o atsisakymas baigtųsi jo įtari- 
nėjimais ir pykčiu. Jis mato, kad aš žinau pernelyg daug, todėl turiu 
mirti, kad būčiau jam nepavojingas, tad turėjau vienintelę išeitį — 
kuo ilgiau tęsti šį žaidimą. Gal nutiks koks nors įvykis, padėsiantis 
man išsigelbėti? Jo akyse išvydau tvenkiantis įniršį - tokį patį, kaip 
ir tada, kai jis atstūmė nuo savęs šviesiaplaukę gražuolę. Man jis pa- 
aiškino, kad pašto stočių yra nedaug ir jos prastai dirba, todėl aš, 
parašydamas tuos laiškus dabar, tik nuraminsiąs savo draugus, ir taip 
karštai puolė įrodinėti, kad sulaikysiąs tuos laiškus neišsiųstus, jeigu 


dėl kokių nors priežasčių man tektų užsibūti pilyje. Ginčai su grafu 

buvo beprasmiški ir būtų tik sukėlę jam įtarimą. Todėl apsimečiau 
sutinkąs su jo pasiūlymu ir paklausiau, kokias datas reikėtų užrašyti 
ant voko. Minutėlę paskaičiavęs, jis tarė: 

— Pirmąjį laišką reikėtų datuoti birželio 12-ąja, antrąjį - birželio 
19-ąja, o trečiąjį - birželio 20-ąja. 

Dabar žinojau, kiek man liko gyventi. Dieve, padėk man! 


Gegužės 28-0ji 

D asitaikė proga išsigelbėti ar bent nusiųsti namo žinią. Pilin už- 

suko čigonų taboras ir įsikūrė kieme. Tie čigonai - klajokliai, ir 
aš turiu šį bei tą užsirašęs apie juos sąsiuvinyje. Čionykščiai čigonai 
turi savo ypatumų, nors apskritai tai ta pati, po visą pasaulį paskli- 
dusi padermė. Vengrijoje ir Transilvanijoje jų gyvena tūkstančiai, ir 
beveik visi ten laikomi už įstatymo ribų. Dažniausiai jie pasiduoda 
kokio nors kilmingo didiko arba bajoro globai, pavadindami savo 
kiltį jo vardu. Tai bebaimiai žmonės, neišpažįstantys jokios religijos, 
išskyrus prietarus, ir kalbantys sava kalba. 

Parašysiu namo kelis laiškus ir pabandysiu perduoti juos per či- 
gonus. Kartą ketinau pasikalbėti su jais pro langą, norėdamas už- 
megzti pažintį. Pamatę mane, jie nusivožė skrybėles ir ėmė rodyti 
visokius pagarbos ženklus, kuriuos galėjau suprasti ne daugiau, negu 
jų kalbą... 

Laiškus parašiau. Minai - greitraščiu, o Hokinso tiesiog prašiau 
ją surasti. Jai papasakojau, kur esu pakliuvęs, tačiau nerašiau apie tą 


siaubą, kurį ir pats tegalėjau įtarti egzistuojant. Ji mirtinai persigąs- 

tų, jeigu iškločiau viską nieko nenuslėpdamas. Jei laiškas ir nepasieks 
to, kam jis skirtas, grafas vis tiek nesužinos mano paslapties... 

Perdaviau čigonams laiškus, išmesdamas juos pro langą kartu su 
auksiniu papuošalu ir ženklais prašydamas, kad juos išsiųstų. Žmo- 
gus pakėlė vokus nuo grindinio, priglaudė juos prie širdies ir nusi- 
lenkęs įsikišo kepurėn. Tai buvo viskas, ką galėjau padaryti. Nusliū- 
kinęs atgal į biblioteką, pasiėmiau knygą. Grafas dar neateina, todėl 
rašau apie... 

Pasirodė grafas. Jis atsisėdo šalia, ir, atplėšęs du vokus, kuo lipš- 
niausiu balsu tarė: 

— Juos man atidavė čigonai, ir nors nežinau, iš kur jie atsirado, 
aš, žinoma, jais pasirūpinsiu. Žiūrėkite! — matyt, grafas jau iš anks- 
to juos buvo atplėšęs. - Vienas rašytas jūsų, mano draugui Piteriui 
Hokinsui. Kitas... - tą akimirką grafas atplėšė voką ir, išvydęs keis- 
tus ženklus, apsiniaukė. Jo akyse sužibo negera šviesa. — ...Kitas laiš- 
kas - žemas poelgis, draugystės ir vaišingumo išniekinimas! Laiškas 
nepasirašytas. Gerai! Vadinasi, jis neturi jokios reikšmės. 

Sulig tais žodžiais grafas ramiai ištiesė laišką virš lempos liepsnos 
ir palaukė, kol šis virto pelenais. Paskui tęsė: 

— Tą laišką Hokinsui aš, žinoma, išsiųsiu, nes jį rašėte jūs. Jūsų 
laiškai man šventi. 

Jam išėjus iš kambario, išgirdau spynoje tyliai pasisukant raktą. 
Po minutėlės priėjau prie durų ir pamėginau atidaryti. Jos buvo už- 
rakintos. 

Kai grafas po valandos ar dviejų vėl pasirodė kambary, jis mane 
pažadino, nes buvau užmigęs ant kanapos. Drakula elgėsi manda- 


giai, buvo puikiausiai nusiteikęs ir, matydamas, jog miegojau, tarė: 

— Pavargote, bičiuli? Gulkitės miegoti. Tai geriausias poilsis. 
Turėsiu atsisakyti malonumo paplepėti su jumis šį vakarą, nes turiu 
aibes reikalų, tačiau jūs miegokite, prašau jus. 

Miegamajame atsiguliau ir iškart užmigau, ir - keistas dalykas — 


nieko nesapnavau. Net ir neviltis randa būdų nusiraminimui. 


Gegužės 31-oji 
tsibudęs iš pat ryto nutariau pasirūpinti popieriumi ir vokais. 
Ą Galbūt rasiu progą parašyti laišką. Pasirausiau savo lagamine, 
bet manęs vėl laukė staigmena! 

Visas popierius iki paskutinio lapelio buvo dingęs, o kartu ir 
mano pastabos, duomenys apie traukinių eismą, rekomendacinis 
laiškas — viskas, ko man galėjo prireikti atsidūrus už pilies sienų. At- 
sisėdęs valandėlę pamąsčiau ir man toptelėjo mintis: ėmiau naršyti 
lagamine ir spintoje, kur buvau pasikabinęs savo drabužius. 

Kostiumas, kurį apsivilkęs keliavau čia, buvo dingęs. Trūko ir ap- 
siausto su pledu. Niekur negalėjau jų rasti. Atrodo, kad man rezga- 


mos negailestingos pinklės... 


Birželio 17-oji 
įryt, sėdėdamas ant lovos krašto ir laužydamas galvą, išgirdau 
kieme pliaukšint botagus ir arklių kanopų kaukšėjimą. Nu- 
džiugęs puoliau prie lango ir išvydau, kaip į kiemą suka du dideli ve- 
žimai, kurių kiekvieną traukė aštuonetas tvirtų arklių; už kiekvienos 


arklių poros sėdėjo slovakas plačiakrašte skrybėle, plačiu, kniedėmis 

nusagstytu diržu, purvina skranda ir ilgaauliais batais. Rankose visi 
turėjo po ilgakotį kirvį. Šokau prie durų, ketindamas lėkti žemyn 
ir pasiekti juos per didįjį vestibiulį. Bet manęs vėl laukė staigmena: 
durys buvo užrakintos iš lauko pusės. 

Nubėgau prie lango ir šūktelėjau jiems. Pakėlę į mane savo bukus 
žvilgsnius, jie ėmė rodyti į mane pirštais, tačiau tą akimirką duryse 
pasirodė čigonų „hetmonas“, kuris, išvydęs juos rodant į mane, kaž- 
ką jiems pasakė, ir visi nusijuokė. Daugiau jokios pastangos, graudūs 
maldavimai nei beviltiški grasinimai neprivertė jų pakelti į mane 
akių. Jie ryžtingai nusisuko. Vežimai buvo prikrauti didelių medi- 
nių dėžių su storomis virvinėmis rankenomis; matyt, dėžės buvo 
tuščios, nes slovakai kilnojo jas be jokių pastangų ir nerūpestingai. 
Kai abu vežimai liko tušti, o dėžės buvo sukrautos į krūvą kiemo 
kampe, čigonas atskaičiavo slovakams pinigus, ir šie, paspjaudę mo- 
netas „kad sektųsi , pasuko prie savo arklių. Netrukus išgirdau, kaip 


tolumoje tyla jų botagų pliaukšėjimas. 


Birželio 24-oji, prieš auštant 


TX 7 akar vakare grafas anksti išėjo iš mano kambario ir užsirakino 

savajame. Kiek palūkėjęs išdrįsau pakilti įvijais laiptais ir pa- 
žvelgiau pro langą į pietų pusę. Nutariau sekti grafą, nes pilyje kaž- 
kas vyko. Čigonai, įsikūrę vienoje menių, buvo užsiėmę kažkokiu 
darbu. Žinojau tą tikrai, nes kartkartėm pasigirsdavo duslūs - lyg 
kastuvo, lyg kirtiklio smūgiai. Žinojau: kad ir ką tie garsai reikštų, 


ten yra slepiama kažkokia žiauri piktadarystė. 

Prarymojau prie lango gal kiek ilgiau nei pusvalandį, kol pagaliau 
išvydau, kaip kažkas lenda pro grafo langą. Atsargiai atsitraukęs, ste- 
bėjau, kaip pasirodo visas žmogus. Be galo nustebau pamatęs, jog jis 
apsivilkęs mano drabužiais, su kuriais atvykau, ir persimetęs per petį 
tą siaubingą krepšį, kurį anądien iš kambario išsinešė moterys. Dau- 
giau neabejojau jo tikslais! Vadinasi, jis buvo sumanęs tokią niekšy- 
bę: apsimetęs manim, ketino rodytis žmonėms kaimuose ir mieste- 
liuose, kad gyventojai manytų, jog tai aš siunčiu laiškus, ir kad visos 
jo iškrėstos šunybės būtų priskiriamos man. 

Ima siutas vien pagalvojus, jog tai tęsis tol, kol esu uždarytas ne- 
lyginant tikras kalinys. 

Nusprendęs laukti grafo, ilgam prilipau prie lango. Praėjo kaž- 
kiek laiko, ir mėnesienos spinduliuose staiga išvydau mirgančius 
mažutėlaičius šviesos taškelius. Dydžio jie buvo sulig smulkiausio- 
mis dulkelėmis: jie sukosi verpetu ir kaupėsi nedidelėmis krūvelė- 
mis it kokiais debesėliais. Žiūrėjau į tuos mažučius sūkurius ir jutau, 
kaip sielą užlieja ramuma. Patogiau įsitaisiau lango nišoje, idant ga- 
lėčiau mėgautis tuo paslaptingu šokiu. 

Staiga krūptelėjau, išgirdęs iš toli, iš slėnio gilumos atklydusį vil- 
kų staugimą - iš slėnio, kurio nesiekė mano žvilgsnis. Staugimas vis 
garsiau skambėjo ausyse, o plevenančios ore dulkelės, atrodė, telkiasi 
vis naujais pavidalais, šokdamos pagal tą muziką. Jutau, kaip mano 
viduje kažkas įnirtingai grumiasi su instinktais — ne, tai mano siela 
priešinosi instinktams, bandantiems atsiliepti į tą šauksmą. Aš bu- 
vau hipnotizuojamas! Vis greičiau ir greičiau skriejo šokio sūkuryje 
dulkelės, ir mėnesiena, rodės, virpa, srūdama pro mane vis daugiau, 


irjos ėmė telktis į kaskart ryškiau regimus pavidalus. Paskui aš krūp- 

telėjau, atgavęs visus savo pojūčius, ir rėkdamas puoliau iš kamba- 
rio, nes vaiduokliški šešėliai, kurie vis labiau ryškėjo mėnesienoje, 
buvo tos trys moterys - šmėklos, kurių valiai mane atidavė likimas. 
Saugiau pasijutau savo kambaryje, kur nešvietė mėnesiena ir skaisčią 
šviesą skleidė lempa. 

Po poros valandų lyg išgirdau iš grafo kambario sklindančius 
kažkokius garsus, primenančius ploną virkčiojimą, kuris buvo tuč- 
tuojau užslopintas. Vėl viskas nurimo, paniro į slogią, baisią tylą, 
nuo kurios kūnas ėjo pagaugais. Plazdančia iš susijaudinimo širdim 
bandžiau atidaryti duris, bet jos buvo užrakintos, ir nieko negalėjau 
padaryti. Todėl atsisėdau ir apsipyliau ašaromis. 

Taip man belaukiant, iš pilies kiemo atsklido riksmas - kupinas 
skausmo moters klyksmas. Šokau prie lango ir atidaręs žvilgtelėjau 
pro grotas žemyn. Apačioje pamačiau moterį susitaršiusiais plau- 
kais, prispaudusią prie krūtinės rankas, uždususią lyg nuo greito bė- 
gimo. Ji stovėjo prie vartų. Išvydusi lange mano veidą, šoko į priekį 
ir grasinančiu balsu užriko: 

— Pabaisa, atiduok man kūdikį! 

Paskui puolė ant kelių, ėmė grąžyti rankas ir nesiliaudama kar- 
tojo tuos pačius žodžius, kuriuos girdint man kraujais sruvo širdis. 
Paskui ėmė rautis plaukus nuo galvos ir visiškai nesivaldydama ėmė 
klykti kaip pamišėlė. Galop ji įbėgo į kiemą ir, nors aš jos nemačiau, 
išgirdau, kaip ji rankomis daužo duris. 

Kažkur aukštai virš galvos, greičiausiai bokšte, išgirdau grafą, 
kuris prabilo šaižiu, metaliniu šnabždesiu. Man pasigirdo, kad jam 
iš toliausių tolių atsiliepė vilkų staugimas. Bet tepraėjo vos kelios 
minutės, ir vilkų ruja, tarsi pralaužusi pylimą lavina, plūstelėjo pro 


plačius vartus pilies kieman. 


64 


DRAKULA 


Moteris nespėjo net surikti, o vilkų staugimas išsyk liovėsi. Ne- 
trukus jie po vieną pradėjo tipenti atgal, laižydami nasrus. 

Negailėjau tos moters, nes žinojau, kokia lemtis ištiko jos kūdi- 
kį, - jai geriau buvo mirti. 

Kaip man elgtis? Ką galiu padaryti? Kaip pasprukti iš šios klai- 


kios nakties, niūrumo ir siaubo buveinės? 


Birželio 2S-oji 

"T  iktai žmogus, kančiose praleidęs naktį, gali suvokti, koks mie- 

las širdžiai ir akims išaušęs rytmetys. Kada aukštai iškilęs sau- 
lės diskas palietė didįjį vartų bokštą tiesiai priešais mano langą, man 
pasirodė, kad nuo aukštos arkos purptelėjo balandis. Baimė nukrito 
nuo manęs tarsi iš rūko austas drabužis, tirpstantis šilumoje. Reikia 
nedelsiant kažko griebtis, kol neišgaravo dienos drąsa. Vakar vakare 
į paštą nukeliavo vienas iš vėlesne data rašytų mano laiškų - pirma- 
sis iš kelių lemtingų žingsnių, kuriuos žengęs būsiu nutrintas nuo 
Žemės paviršiaus. 

Geriau apie tai negalvoti. Reikia veikti! Baimė ir klaikuma už- 
griūdavo mane naktimis. Dar nė sykio nemačiau grafo dieną. Ar gali 
būti, kad jis miega, kai visi žmonės budi, ir budi, kai kiti miega? O, 
kad man pavyktų įsibrauti į jo kambarį! Bet tai neįmanoma. Durys 
visuomet užrakintos, aš nejeisiu. 

Tačiau yra vienas būdas, jeigu man pakaktų drąsos jo griebtis. 
Argi negalėtų tuo pačiu keliu, kuriuo kambarį palieka grafas, nuke- 
liauti ir kitas žmogus? Pats mačiau, kaip jis lenda pro langą. Kodėl gi 


man nepabandžius tuo pačiu būdu nusigauti iki jo kambario? Rizi- 


65 


BRAM STOKER 


kuosiu. Blogiausiu atveju manęs laukė mirtis, o žmogaus mirtis - ne 
veršio, ir galbūt tai, ko visi laukia su baime, atveria mums vartus į 
kitą pasaulį. Viešpatie, padėk man! Sudie, Mina, jeigu man nepa- 
vyktų, sudie mano ištikimas drauge ir antrasis tėve, sudie visiems ir 


dar kartą Minai! 


Vėliau tą pačią dieną 
D agaliau ryžausi ir su Dievo pagalba patekau į jo kambarį. Tačiau 


turiu viską smulkiai aprašyti iš eilės. Nelaukdamas, kol išgaruos 
drąsa, nuėjau prie pietinio lango ir išlipau ant siauros akmeninės at- 
brailos, juosiančios šią pilies dalį. Akmenys buvo dideli, grubiai nu- 
tašyti, o juos jungęs tinkas per ilgus metus buvo ištrupėjęs. 
Nusiavęs kojas, basas žengiau tuo pavojingu keliu. Tik vieną kar- 
tą žvilgtelėjau žemyn, kad būčiau tikras, jog atsitiktinis žvilgsnis į 
tą baisiąją prarają nebūtų paskutinis mano gyvenime, bet paskui 
per kokį atstumą yra grafo langas, aš kaip mokėdamas kabarojausi 
iki jo siekdamas savo tikslo. Galva nesvaigo iš susijaudinimo, ma- 
nau, kad buvau pernelyg susijaudinęs, ir per juokingai trumpą laiką 
atsidūręs prie tikslo, pabandžiau pakelti lango rėmą. Vis dėlto aš 
baisiai nerimavau, kai pasilenkęs įkėliau koją pro langą į kambarį. 
Apsidairiau, akimis ieškodamas grafo, bet manęs laukė džiuginantis 
netikėtumas. Kambarys buvo tuščias! Jame stovėjo keli senoviniai 
baldai, kuriais iš pažiūros niekas nesinaudojo, panašūs į matytus 
pietiniuose kambariuose ir taip pat apdulkėję. Ėmiau dairytis rakto, 


tačiau jo nei spynoje, nei niekur kitur nebuvo. Užtat viename kam- 

bario kampe išvydau didelę krūvą auksinių pinigų: tai buvo įvairių 
kraštų monetos — romėniškos, austriškos, vengriškos, graikiškos ir 
turkiškos — dulkėtos ir patamsėjusios tarsi nuo ilgo gulėjimo žemėje. 
Kiek spėjau pamatyti, visi pinigai buvo kaldinti mažiausia prieš tris 
šimtus metų. Tarp monetų mačiau ir grandinėles, papuošalus, kurių 
dalis buvo inkrustuota brangakmeniais, tačiau visas turtas padūma- 
vęs ir patamsėjęs. 

Viename kambario kampe aptikau sunkias duris. Pabandžiau jas 
atverti, nes, negalėdamas rasti rakto, kurio man labiausiai reikėjo, 
turėjau toliau tirti patalpą, antraip visos mano pastangos būtų nuė- 
jusios perniek. Durys pasidavė, ir aš atsidūriau tamsiame, tunelį pri- 
menančiame koridoriuje, kur į nosį trenkė šviežiai sukastos žemės 
kvapas - mirties kvapas. Kuo toliau ėjau tuo tuneliu, tuo smarkiau 
kvepėjo žeme. Galiausiai pasiekiau sunkias, pusiau pravertas duris, 
kurias pastūmęs atsidūriau senoviškoje, apgriuvusioje koplyčioje. 
Maryrt, senais laikais čia buvo laidojami žmonės. Koplyčios stogas 
buvo įgriuvęs, dviejose vietose pamačiau žemyn į rūsius vedančius 
laiptus, o žemė, dar visai neseniai sukasta, buvo sumesta į didžiules 
medines dėžes, be abejo, tas pačias, kurias atgabeno slovakai. Aplink 
nemačiau nė gyvos dvasios ir ėmiau dairytis, ieškodamas išėjimo, 
bet jo nebuvo. Nutariau apšniukštinėti visas koplyčios kertes, kad 
galutinai tuo įsitikinčiau. Numojęs ranka į sielai gresiantį pavojų, 
nusileidau į rūsius. Dviejuose radau vien senų karstų liekanas ir dul- 
kes, užtat trečiajame manęs laukė staigmena. 

Vienoje didžiųjų dėžių, kurių ten buvo apie penkiasdešimt, su- 
verstų ant didelio kauburio žemių, gulėjo grafas. Jis buvo arba miręs, 


arba miegojo: to tikrai negalėjau pasakyti, nes akys buvo atmerktos 

ir sustingusios, tačiau jis gulėjo nejudėdamas — nebuvo nei pulso, 
nei alsavimo, nei širdies plakimo. Pasilenkiau, ketindamas pabandy- 
ti apčiuopti nors ir menkiausią gyvybės požymį, tačiau grafo žvilgs- 
nis buvo stiklinis kaip numirėlio. Vargu ar jis čia seniai gulėjo, nes 
žemės kvapas būtų išsisklaidęs per kelias valandas. Šalia buvo maryti 
dėžės dangtis su keliomis pragręžtomis skylutėmis. Pamaniau, kad 
grafas gali su savimi nešiotis raktus, bet kai pasilenkiau jų ieškoti, 
susidūriau su jo negyvų akių žvilgsniu, negyvu, tačiau spinduliuo- 
jančiu tokią neapykantą, kad aš strimgalviais puoliau lauk iš tos 
vietos ir, išsiropštęs pro langą, siena užlipau į savo kambarį. Sunkiai 


šnopuodamas kritau ant lovos ir bandžiau mąstyti... 


Birželio 29-oji 
o iandien mano paskutiniojo laiško data, ir grafas įrodė, kad ne- 
S melavo, nes vėl pamačiau, kaip jis siena leidžiasi žemyn, apsivil- 
kęs mano drabužius. Žiūrėdamas, kaip jis sliuogia it driežas žemyn, 
pasigailėjau neturįs šautuvo ar kito mirtino ginklo jį sunaikinti, bet 
suabejojau, ar yra pasaulyje ginklas, kuris žmogaus rankomis galėtų 
padaryti jam ką nors bloga. Nedrįsau laukti jo sugrįžimo, nes bijojau 
vėl sutikti tas tris pamėkliškas seseris. Grįžęs bibliotekon skaičiau, 
kol suėmė miegas. 
Pažadino mane grafas, niūriai kaip naktis į mane pažiūrėjęs, ir 
tarė: 
— Rytoj, mano bičiuli, mums teks skirtis. Grįšite į savo puikiąją 


Angliją, aš imsiuos darbų, kurių baigtis gali būti tokia, kad daugiau 

nesusitiksime. Jūsų laišką namo išsiunčiau, rytoj manęs nebus, bet 
kelionei viskas parengta. Ryte pasirodys čigonai, kurie čia turi darbo, 
taip pat slovakai, o jiems išėjus, atvažiuos mano karieta, kuri nuga- 
bens jus iki Borgo perėjos; ten persėsite į diližaną, vykstantį iš Buko- 
vinos į Bistricą. Bet aš viliuosi, kad dar susitiksime Drakulos pilyje. 

Man kilo įtarimas, todėl, norėdamas įsitikinti jo nuoširdumu, 
nutariau jį išklausinėti. Nuoširdumas! Argi tai ne žodžio išniekini- 
mas, rašant apie tokį pabaisą? Todėl paklausiau be užuominų: 

— Kodėl negalima išvykti šįvakar? 

— Todėl, mielasis sere, kad karietos su arkliais šiuo metu nėra pi- 
lyje. 

— Bet aš mielai keliaučiau pėsčias. Noriu tuoj pat išvykti. 

Grafo veidą nušvietė vos pastebima šėtoniška šypsena, kuri, kaip 
jau žinojau, turėjo slėpti kokią nors demonišką klastą. 

— Ojjūsų daiktai? 

— Mat juos šimtas. Parsisiųsdinsiu kada nors vėliau. 

Grafas atsistojo ir pasakė - tokiu meiliu balsu, kad man kilo no- 
ras pasitrinti akis: negalėjau patikėti, kad šis lipšnumas apsimesti- 
nis. 

— Jūs, anglai, turite posakį, kuris man labai prie širdies, nes ati- 
tinka ir tą drąsą, kuria gyvenime vadovaujamės mes, bajorai: svetin- 
gai pasitik atėjusįjį, ragink skubėti išeinantįjį. Eime, mano jaunasis 
bičiuli. Prieš savo valią nė valandos neužsibūsite mano pilyje, nors 
man ir liūdna su jumis skirtis, juolab kad panūdote išvykti taip stai- 
ga. Eime! 

Pasišviesdamas kelią lempa, jis išdidžiai ir oriai nulydėjo mane 


laiptais žemyn į vestibiulį. Staiga jis sustojo. 

— Paklausykit! 

Kažkur netoli pasigirdo vilkų gaujos staugimas. Atrodė, kad gar- 
sas sklinda iš pakeltos jo rankos, panašiai kaip didžiulio orkestro 
muzika gimsta po dirigento batuta. Kiek pastovėjęs jis vėl taip pat 
oriai žengė prie durų, atitraukė sunkius skląsčius, nukabino storas 
grandines ir ėmė stumti duris. 

Baisiausiai nustebau pamatęs, kad durys neužrakintos, įtariai pa- 
sižiūrėjau, tačiau rakto nemačiau. Kada durys ėmė vertis, vilkai lau- 
ke ėmė stūgauti dar pikčiau ir garsiau. Pro plyšį išvydau jų raudonus 
nasrus su taukšinčiomis iltimis, mačiau, kaip jie kilnoja savo kojas 
su atšipusiais nagais. Supratau, kad būtų pražūtinga priešintis grafo 
valiai. Kol jam talkina tokie sąjungininkai, esu bejėgis. Tačiau durys 
vėrėsi vis plačiau, ir dabar mane nuo kiemo skyrė tik grafo figūra. 
Sraiga mane perskrodė mintis, kad tai gali būti paskutinė mano va- 
landa - aš savo valia atiteksiu vilkams į nasrus. Tai buvo šėtoniškai 
gudrus grafo sumanymas, ir paskutinę akimirką spėjau surikti: 

— Uždarykite duris! Palauksiu rytdienos! 

Paskui užsidengiau veidą rankomis, slėpdamas kartaus nusivyli- 
mo ašaras. Galingu rankos mostu grafas užtrenkė duris, ir per menę 
nuaidėjo savo vietoje atsidūrusių skląsčių žvangėjimas. 

Mudu tylėdami grįžome į biblioteką, ir po kelių minučių jau bu- 
vau savo kambaryje. Grafą Drakulą paskutinį kartą mačiau bučiuo- 
jant man ranką; jo akyse švietė triumfas, o lūpose - šypsena, kurios 
galėjo pavydėti pats Judas pragare. 

Kada susiruošiau gultis į lovą, man pasigirdo, kad už durų kažin 
kas tyliai šnabždasi. Patyliukais priėjęs, įsiklausiau. Jeigu gerai nu- 


girdau, grafo balsas tarė: 

— Atgal! Atgal į savo kambarį! Jūsų laikas dar neatėjo. Laukite! 
Turėkit kantrybės! Šiąnakt jis mano. Rytoj - jūsų! 

Išgirdau lengvą it vandens čiurlenimas juoką ir įniršęs atlapojau 
duris: prieš mane laižydamos lūpas stovėjo tos trys siaubingos mote- 
rys. Išvydusios mane tarpduryje, jos klaikiai nusijuokė ir pabėgo. 

Kambaryje puoliau ant kelių. Vadinasi, mano galas jau taip arti? 


Rytoj! Rytoj! Viešpatie, padėk man ir tiems, kuriems aš brangus. 


Birželio 30-oji, rytas 
( " alibūti, kad žodžiai, kuriuos dabar rašau dienoraštyje, yra pa- 


skutiniai. Pabudau prieš patekant saulei ir kritau ant kelių, 
nes Mirties, jeigu ji man šiandien skirta, nutariau laukti pasirengęs. 

Pagaliau savo oda vėl pajutau tą subtilų pasikeitimą ore, pranešu- 
sį, kad išaušo rytas. Paskui užgiedojo gaidys, ir supratau, kad vėl esu 
saugus. Nudžiugęs puoliau laiptais žemyn. Žinodamas, kad durys 
neužrakintos ir manęs laukia išsigelbėjimas. Drebančiomis iš ne- 
kantrumo rankomis nukabinau grandines, atšoviau gremėzdiškus 
skląsčius. 

Tačiau durys nė nekrustelėjo. Mane apėmė baisi neviltis. Stū- 
miau duris iš visų jėgų, purčiau taip, kad jos net ėmė braškėti stak- 
toje, nors ir labai sunkios būdamos. Mačiau, kad jos jau užrakintos. 
Turbūt tai buvo padaryta, kai mes išsiskyrėm su grafu. 

Mane apėmė troškimas žūtbūt rasti raktą, ir nutariau dar sykį 
užsikabaroti į jo kambarį. Galbūt jis mane nužudys, tačiau mirtis 


man dabar atrodė mažiausias manęs tykantis pavojus. Negaišdamas 

laiko, bėgte nubėgau laiptais iki rytinio lango ir, nusileidęs kaip ir 
pirmą sykį siena, atsidūriau grafo kambaryje. Kaip ir tikėjausi, radau 
jį tuščią. Rakto ir vėl niekur nebuvo, tačiau aukso krūvos tebegulė- 
jo. Priėjęs duris kambario kampe nusileidau laiptais žemyn, paskui 
tamsiu koridoriumi patekau į senovinę koplyčią. Šįkart gerai žino- 
jau, kur ieškoti to siaubūno. 

Didžioji dėžė buvo ten pat, prie pat sienos. Šiandien ji buvo 
uždengta dangčiu, tačiau vinys tik sukaišiotos į skylutes ir neįkal- 
tos. Turėjau apieškoti grafą, norėdamas rasti raktą, todėl nukėliau 
dangtį, atrėmiau jį prie sienos ir atsisukau: prieš mane buvo vaizdas, 
nuo kurio pasišiaušė plaukai. Dėžėje gulėjo grafas, tačiau jis atrodė 
perpus atjaunėjęs, nes žili plaukai ir ūsai juodavo it geležis, skruostai 
buvo pilnesnį ir švytėjo tarsi rubinai; lūpos — raudonesnės nei pa- 
prastai — tviskėjo gyvybe, nes nuo burnos kampučio jam ant kaklo 
varvėjo kraujo lašeliai. Net ir jo akys dabar atrodė giliau įsmukusios 
po išpampusia oda, nes vokai ir akių maišeliai buvo tarsi išpurtę. At- 
rodė, kad šis siaubingas sutvėrimas buvo priputęs kraujo. Jis gulėjo 
nelyginant šlykšti, persisotinusi dėlė. Pasilenkęs arčiau, sudrebėjau iš 
pasišlykštėjimo, tačiau buvau priverstas ieškoti, antraip manęs laukė 
pražūtis. Kitą naktį ir mano kūnas gali būti skirtas tos siaubingos 
trijulės puotai. Iščiupinėjau grafo drabužius, tačiau rakto neradau. 
Liovęsis ieškoti, vėl žvilgtelėjau į jį. Išpurtusiame veide išvydau pa- 
šaipią šypseną, kuri mane varyte varė iš proto. Štai sutvėrimas, kuris 
su mano pagalba apsigyvens Londone, kur gal ne vieną šimtmetį 
jis tarps milijonų žmonių knibždėlyne, sotindamas kraujo geidulį ir 
plėsdamas ratą pusiau demonų, tunkančių bejėgės žmonijos kaina. 


Vien nuo šios minties buvo galima išeiti iš proto. Pajutau nenugali- 

mą troškimą išgelbėti pasaulį nuo šio siaubūno. Po ranka neturėjau 
jokio mirtino ginklo, tad stvėriau kastuvą, kuriuo darbininkai kro- 
vė žemę į dėžes, ir, iškėlęs jį aukštai virš galvos, pasiruošiau smogti 
žemyn. Grafo galva pasisuko, ir į mane įsmigo jo baisus ir žaižaruo- 
jantis tarsi bazilisko žvilgsnis. Aš suakmenėjau, kastuvas kryptelė- 
jo rankose ir nuslydo žemyn veidu, palikęs tik gilią žaizdą kaktoje. 
Kastuvas iškrito iš rankų, atsitrenkė į dėžę, ir kai aš patraukiau jį į 
save, mente užsikabino už dangčio krašto, ir šis nukrito ant dėžės, 
paslėpdamas nuo mano akių tą siaubingą sutvėrimą. Dar spėjau pa- 
matyti jo išpurtusį veidą ir įbestas į mane piktdžiugiškas akis, kurių 
žvilgsnis tarytum žvelgė iš pragaro gelmių. 

Valandų valandas kamavausi, bandydamas sugalvoti kokią išeitį, 
bet įkaitusi galva ūžė it bičių avilys, ir aš sėdėjau nieko nesiimdamas, 
jausdamas, kaip mane apima vis baisesnė neviltis. Netrukus tolumo- 
je išgirdau linksmais balsais dainuojant čigonus. Daina skambėjo vis 
garsiau, girgždėjo ratai, pliauškėjo botagai: artinosi čigonai ir slova- 
kai, apie kuriuos pasakojo grafas. Paskutinį kartą žvilgtelėjau į dėžę 
su gulinčiu joje šlykščiu padaru, paskui puoliau lauk iš koplyčios ir 
nusigavau į grafo kambarį, ketindamas bėgti iš jo, kai tik atsidarys 
durys. Klausiau ištempęs ausis ir išgirdau, kaip žemai, didžiojoje 
spynoje girgždėdamas pasisuka raktas ir atsidaro sunkiosios durys. 
Maryr, buvo koks nors kitas kelias pakliūti į pilį, o gal kas nors tu- 
rėjo raktą nuo kitų durų. Paskui nuaidėjo ir kažkuriame koridoriuje 
nutilo kojų trepsėjimas. Norėjau vėl leistis žemyn į koplyčią ir dar 
sykį paieškoti išėjimo, tačiau tą akimirką smarkus vėjo gūsis užtren- 
kė duris į laiptinę su tokia jėga, kad nuo staktos pakilo dulkių de- 


besis. Prišokęs pamėginau atidaryti duris, bet veltui stengiausi. Aš 


3 


BRAM STOKER 


vėl buvau kalinys ir jurau, kaip mane vis tvirčiau surakina likimo 
gniaužtai. 

Dabar, kai rašau šiuos žodžius, apačioje girdžiu bildant žingsnius, 
trinksint sunkius daiktus - be abejonės, ten buvo kilnojamos pilnos 
žemių dėžės. Dabar pasigirdo plaktuko taukšėjimas - kažkas užkala 
dėžę vinimis. Dar girdžiu sunkius krovinį nešančių žmonių žings- 
nius, o šiems iš paskos - lengvą, be nešulių einančiųjų tipenimą. 

Durys užsidaro, sužvanga grandinės, spynoje sugirgžda raktas; 
girdžiu, kaip jis ištraukiamas, paskui atsidaro ir vėl užsiveria dar vie- 
nos durys, gergžteli spyna. 

Štai! Ant pilies kiemo grindinio subilda ratai, pliaukšteli bora- 
gas, ir tolumoje nutyla čigonų daina. 

Esu vienas pilyje su tomis baisiomis moterimis. Ne! Mina yra 
moteris, o jų negalima vadinti šiuo vardu. Tai pragaro išperos! 

Vienas su jomis nepasiliksiu. Bandysiu nusileisti siena žemiau, 
nei iki šiol. Pasiimsiu sau šiek tiek aukso, kuris vėliau gali praversti. 
Privalau ištrūkti iš šios siaubingos vietos. 

O paskui - namo! Namo trumpiausiu keliu ir greičiausiu trauki- 
niu! Toliau nuo šios prakeiktos vietos, tolyn iš šio prakeikto krašto, 
kurio žemė tebenešioja žmogaus pavidalą prisiėmusias pragaro dva- 
sias! 

Verčiau pasikliauti Dievo gailestingumu, nei laukti pasigailėjimo 
iš šių pabaisų. O praraja gili ir baisi. Ant grindinio jos dugne gali pa- 


slikas gulėti žmogus — bet tai bus žmogus. Sudie visiems! Ir Minai! 


V 


MINOS MAREJ 
LAIŠKAS 
LIUSEI VESTENRA 


Gegužės 9-oji 

Mieloji Liuse, 

atleisk man, kad taip ilgai nerašiau, bet buvau verste užsivertu- 
si darbais. Dirbti mokyklos direktorės padėjėja - ne visada saldu. 
Norėčiau pabūti su tavim, nueiti į pajūrį, kur mudvi vaikštinėtume 
be rūpesčių, statydamos oro pilis. Pastaruoju metu įtemptai dirbu, 
nes nenoriu greta Džonatano atrodyti nemokša, tad labai stropiai 
mokausi greitraščio. Kai susituoksime, galėsiu būti Džonatanui 
naudinga, nes gerai mokėdama stenografuoti galėsiu užrašyti tai, 
ko jam reikia, o paskui atspausdinti mašinėle. Šio amato taip pat 
mokausi. Kartais mudu kits kiram parašom laišką greitraščiu, o jis 
šitaip rašo savo kelionių dienoraštį. Kai būsiu pas tave, aš irgi pra- 
dėsiu rašyti tokį dienoraštį. Kalbu ne apie du privalomus savaitinius 
puslapius su į kampą įspraustu sekmadieniu, o apie rimtus užrašus, 
rašomus, kai kyla minčių. Nemanau, kad jis galėtų būti įdomus ki- 


tiems žmonėms, tačiau ne jiems ir rašomas. Kada nors galėsiu jį pa- 

rodyti Džonatanui, jeigu jam bus įdomu, bet tai, tiesą sakant, praty- 
bų sąsiuvinis. Mėginsiu daryti, kaip daro žurnalistės: imti interviu, 
kurti aprašymus, stengtis įsiminti pokalbius. Girdėjau, kad šiek tiek 
pasimankštinus, galima prisiminti viską, kas ką šnekėjo per dieną. 
Na, ateitis parodys. Apie savo mažyčius sumanymus papasakosiu, 
kai susitiksime. Ką tik gavau trumpą, skubotai rašytą laiškutį nuo 
Džonatano iš Transilvanijos. Jam viskas gerai klojasi, ir jis žada grįžti 
maždaug po savaitės. Nekantrauju sužinoti visas naujienas. Turbūt 
smagu keliauti po svečias šalis. Įdomu, ar kada nors mudu — turiu 
galvoje Džonataną ir mane - keliausime kartu? Laikrodis muš de- 
šimtą. Sudie. 
Tave mylinti Mina 

P. S. Kai man rašysi, išklok visas naujienas. Jau seniai negavau 
tavo laiško. Sklinda visokių gandų, ypač apie aukštą, gražų, garba- 
notą vyriškį ??? 


LIUSĖS VESTENRA 
LAIŠKAS MINAI MARĖJ 


Catbamo 17, trečiadienis 
Mieloji Mina, 
noriu pasakyti, kad visai be reikalo kaltini mane tingėjimu rašyti. 
Po mudviejų išsiskyrimo rašiau tau du kartus, o tavo paskutinysis 
laiškas — tik antras. Be to, ne kažin kiek tų naujienų. Miestas dabar 


labai gražus, mes dažnai einame į paveikslų galerijas, vaikštinėjame 

ir jodinėjame parke. O aukštas, garbanotas vyras, apie kurį rašai, 
greičiausiai tas pats žmogus, kuris buvo su manim paskutiniajame 
koncerte. Kažkas prisigalvoja visokių pasakų. Tai misteris Holmvu- 
das. Jis dažnai pas mus lankosi, jiedu su mama gerai sutaria ir turi 
daug bendrų interesų. Neseniai sutikau vieną vaikiną, kuris tiktų 
tauį porą, jei dar nebūtum susižadėjusi su Džonaranu. Tai puiki 
partija: gražus, pasiturintis, iš geros šeimos. Jis daktaras ir labai pro- 
tingas žmogus. Tik pamanyk! Jam tik dvidešimt devyneri, o jis jau 
vadovauja psichiatrijos ligoninei. Misteris Holmvudas mane su juo 
supažindino. Jis jau lankėsi pas mus ir dabar dažnai užsuka. Manau, 
kad tai pats ryžtingiausias vyras iš tų, kuriuos man teko sutikti, ir 
kartu labai šaltakraujiškas. Atrodo, kad jo niekas negali išmušti iš 
vėžių. Galima tik įsivaizduoti, kokį poveikį jis daro savo pacientams. 
Jis turi keistą įprotį įsmeigti žvilgsnį tiesiai į akis, tarsi norėdamas 
perskaityti mintis; labai stengiasi taip daryti ir su manim, bet no- 
riu pasigirti, kad šįsyk jam teko kietas riešutėlis. Žinau tą iš veidro- 
džio. Ar niekad nebandei tyrinėti savo veido? Aš mėginau ir galiu 
pasakyti, jog tai nėra tuščias užsiėmimas, jis sukelia daugiau minčių, 
negu tau dabar gali atrodyti. Daktaras sako, kad esu įdomus psicho- 
loginių stebėjimų objektas, ir aš nužemintai to tikiuosi. Kaip žinai, 
mane nelabai domina suknelės, todėl nieko negaliu papasakoti apie 
paskutines madas. Suknelės - šėgžmas. Tai, žinoma, slengas, bet ne- 
sidėk giliai į širdį; Artūras taip kalba kasdien. Štai ir viskas, Mina. 
Savo paslaptis mudvi pasakojam viena kitai nuo pat vaikystės; kartu 
miegodavom, kartu valgydavom, kartu juokdavomės ir verkdavom, 
todėl dabar noriu tau dar šį bei tą pasakyti. O, Mina, ar tu dar ne- 


atspėjai? Aš jį myliu. Raustu tą rašydama, nes, nors manau, kad ir 

jis mane myli, pats dar neprisipažino. Bet, Mina, aš jį myliu! Myliu! 
Myliu! Šrai man ir palengvėjo. Norėčiau, kad būtume kartu, sėdė- 
tume prie židinio kaip kadais; tuomet mėginčiau papasakoti apie 
savo jausmus. Aš ir pati nežinau, kodėl visa tai tau rašau. Bijau baigti 
laišką, nes iškart kils noras jį suplėšyti, o juk taip knieti išsipasakoti. 
Nedelsiant parašyk man, ką tu apie visa tai galvoji. Mina, man laikas 
baigti. Labanakt. Prisimink mane savo maldose ir melskis už mano 
laimę. 
Liusė 
P. S. Turbūt nereikia aiškinti, kad tai paslaptis. Dar kartą laba- 


nakt. 
I. 


LIUSĖS VESTENRA 
LAIŠKAS MINAI MARĖJ 


Gegužės 24-oji 

Mieloji Mina, 

ačiū tau ir dar kartą ačiū už mielą laišką. Džiaugiuosi radusi pro- 
g3 tau išsipasakoti, sulaukusi tavo pritarimo. Mieloji, kokie teisingi 
seni priežodžiai. Jau kai davė, tai ir dribtelėjo. Štai man rugsėjį bus 
dvidešimt, ir iki šiol man dar niekas nebandė pirštis, o štai šiandien 
net trys vyrai pasiūlė man savo ranką. Įsivaizduoji? Trys pasiūlymai 
per dieną! Ar ne baisu? Man labai gaila, nuoširdžiai ir tikrai gaila tų 


dviejų vaikinų. O, Mina, aš tokia laiminga, kad nežinau, už ko grieb- 

tis. Trys piršlybos! Tik, dėl Dievo meilės, nepasakok savo draugėms, 
antraip jos pradės galvoti nežinia ką ir pasijus įžeistos bei paniekin- 
tos, jeigu kitą dieną grįžus namo joms nepasipirš bent šeši jaunikiai. 
Kai kurios merginos kupinos tuštybės! Mudvi, Mina, būdamos su- 
žadėtos ir besirengiančios rimtam šeimyniniam „gyvenimui, galime 
niekinti tuštybę. Na, turiu tau papasakoti apie tą trijulę, tačiau lai- 
kyk tai paslaptyje, nepasakok niekam, išskyrus, žinoma, Džonataną. 
Tu jam papasakosi, nes aš, tavim dėta, papasakočiau Artūrui. Žmo- 
na turi pasakoti savo vyrui viską — ar tau taip neatrodo, brangioji? 
Aš turiu elgtis garbingai. Vyrams patinka, kai jų moterys, - žino- 
ma, žmonos - yra garbingos kaip ir jie; tačiau manau, kad jos ne 
visuomet elgiasi deramai. Tai štai, mieloji. Pirmasis pasirodė prieš 
pat priešpiečius. Aš jau pasakojau tau apie jį, tai daktaras Džonas 
Sjuardas iš psichiatrijos ligoninės - su tvirtu smakru ir aukšta kakta. 
Iš pažiūros jis nepaprastai šaltakraujiškas, tačiau vis tiek nervino- 
si. Jis tikriausiai nemažai repetavo, ką, kaip ir kada sakyti, ir viską 
prisiminė, tačiau vos neatsisėdo ant savo šilkinės skrybėlės, o vyrai 
to niekad nepadarys nesijaudindami. O paskui, norėdamas atrody- 
ti nerūpestingai, ėmė taip smarkiai sukioti rankoje lancetą, kad aš 
beveik ėmiau klykti iš baimės. Kalbėjo jis sa manim, Mina, tiesiai 
ir be užuolankų. Pasakė, kokia aš jam brangi, nors jis taip trumpai 
mane pažįstąs, ir kad aš nuskaidrinčiau jo gyvenimą ir padaryčiau jį 
laimingą. Jis jau buvo besakąs, koks liks nelaimingas, jeigu jį atstum- 
siu, tačiau pamatęs, jog verkiu, pasakė, kad daugiau nevers manęs 
sielvartauti. Paskui staiga nutilo ir po akimirkos paklausė, ar galįs 
tikėtis, kad būsiąs pamiltas po kurio laiko, o kai papurčiau galvą, 


jo rankos sudrebėjo, ir jis, kiek padvejojęs, paklausė, ar aš jaučianti 

prielankumą kokiam kitam vyriškiui. Jis to klausė labai delikačiai, 
aiškindamas, jog nenori prarasti mano pasitikėjimo, o tik nori žinoti. 
Jeigu moters širdis laisva, tuomet dar galima turėti vilties. Ir tuomet, 
Mina, supratau turinti pasakyti jam, kad yra vienas žmogus. Tiek ir 
tepasakiau. Tuomet jis pakilo — atrodė labai tvirtas ir niūrus - ir, 
paėmęs mano ranką, pasakė, jog linki man laimės, ir jei aš norėsianti 
turėti ištikimą draugą — pirmiausia galiu pasikliauti juo. O, Mina, 
negaliu sulaikyti ašarų, ir atleisk man, jei laiškas bus sulaistytas. 
Žinoma, labai smagu, kai tau kas nors pasiperša, bet kaip liūdna 
žiūrėti į vargšą vaikiną, žinant, kaip jis tave myli, nueinantį sudužu- 
sia širdim, ir suvokti - kad ir ką jis tuo metu bešnekėrų, - kad visam 
laikui pasitrauki iš jo širdies. Mieloji, baigsiu laišką vėliau, nes jaučiu 


baisų liūdesį, nors esu tokia laiminga. 


Vakaras 


A rtūras ką tik išėjo, dabar jaučiuosi geriau, tad galiu vėl pasakoti 
apie dienos įvykius. Tai štai, brangute, antrasis atėjo po prieš- 
piečių. Tai toks puikus vaikinas, amerikietis iš Teksaso, iš išvaizdos 
toks jaunas ir sklidinas jėgų, kad atrodo neįmanomas dalykas, jog jis 
būtų daug keliavęs ir turėjęs aibes nuotykių. Užjaučiu vargšę Dez- 
demoną, kai jai reikėjo išklausyti tokį pavojingą srautą žodžių, net 
iš juodaodžio lūpų. Mes, moterys, matyt, esame tokios bailės, kad 
laukiame, jog vyrai išvaduos mus nuo mūsų baimių, todėl už jų ir 
ištekam. Dabar jau žinau, ką jais dėta daryčiau, kad mergina sutiktų 


ištekėti. O ne, nežinau, nes ponas Morisas pasakojo apie savo nuo- 

tykius, o Artūras niekuomet nieko nepasakoja... Brangioji, aš užbė- 
gau įvykiams už akių. Ponas Kvinsis P. Morisas rado mane vieną. 
Atrodo, kad vyrai visuomet ateina, kai merginos būna vienos. Nors 
vėl netiesa, nes Artūras dusyk tai bandė, ir aš stengiausi jam padėti, 
dabar man negėda prisipažinti. Turiu tau pasakyti, kad ponas Mo- 
risas ne visuomet kalba slengu - kitaip sakant, taip niekad nekalba 
su nepažįstamais ar prie jų. Vaikinas tikrai puikiai išsilavinęs ir gerai 
išauklėtas, bet jis pastebėjo, kad man smagu klausytis jo amerikie- 
tiško slengo. Kai aplink daugiau nėra žmonių, jis taip juokingai su 
manim šneka. Bijau, kad jam viską tenka išgalvoti pačiam, nes visa 
tai tinka visiems jo žodžiams. Bet slengas toks juk ir yra. Nežinau, 
ar aš pati kada nors taip kalbėsiu, nežinau, ar Artūrui tai patiktų, 
nes niekad negirdėjau jo taip šnekančio. Tai štai, misteris Morisas 
prisėdo šalia - laimingas ir linksmas kaip niekad - bet aš vis tiek 
mačiau, kaip jis jaudinasi. Paėmė mano ranką ir švelniai tarė: „Pa- 
nele Liuse, žinau, kad esu nevertas jūsų mažyčių batų raištelių, bet 
sakau: jei lauksite, kol savaime atsiras vyras, gali atsitikti, kad visam 
laikui liksite belaukianti. Gal kinkomės į vieną vežimą ir traukiame 
kartu tuo ilgu keliu?“ 

Na, jis buvo toks linksmas ir taip puikiai nusiteikęs, kad man 
buvo lengviau jį atstumti negu tą vargšelį daktarą Sjuardą; todėl 
pasakiau, kaip įmanydama švelniau, kad nieko neišmanau apie pa- 
kinktus, be to, nesu ir prie kamanų pripratinta. Paskui prisipažino 
kalbėjęs lengvabūdiškai ir kad aš jam turinti atleisti, jei jis nerūpes- 
tingai pliauškęs apie tokį reikšmingą dalyką. Tai sakydamas jis iš ti- 


krųjų atrodė labai rimtai, tad ir aš nejučia mažumėlę surimtėjau - ži- 

nau, Mina, sakysi, jog esu baisi koketė — nors prisipažįstu, negalėjau 
nejausti mažyčio triumfo, kad tai jau antrasis jaunikis per dieną. Ir 
tuomet, brangioji, nespėjus man atsitokėti, jis tiesiog užliejo mane 
lavina meiliausių žodžių, paklodamas prie mano kojų visą savo šir- 
dį ir sielą. Jis kalbėjo taip nuoširdžiai, kad daugiau nutariau niekad 
nelaikyti jo nenuoširdžiu, o vien tik žaismingu, nes jis juokauja tik 
retkarčiais. Turbūt kažką išvydęs mano veide ponas Kvinsis staiga 
nutilo, o paskui su vyrišku nekantrumu paklausė, ar galėčiau jį pa- 
milti, jei būčiau laisva. 

— Liuse, žinau, kad esate nuoširdi mergina, todėl nekalbėčiau čia 
su jumis, jei nebūčiau tuo įsitikinęs iki širdies gelmių. Pasakykite 
man kaip draugas draugui, ar mylite ką nors kitą. Jeigu taip, aš pa- 
liksiu jus ramybėje daugiau nekamuodamas, bet, jums leidus, būsiu 
pats ištikimiausias draugas. 

Mieloji Mina, kodėl vyrai tokie kilnūs, kai moterys nėra jų ver- 
tos? Juk aš, galima sakyti, šaipiausi iš to kilnaus džentelmeno. Aš 
apsiverkiau — bijau, brangioji, kad šis laiškas bus verksmingas tie- 
siogine ir perkeltine prasmėmis — ir aš tikrai esu prastos nuotaikos. 
Kodėl merginai negalima ištekėti už trijų vyrų arba už tiek, kiek ji 
pageidauja? Bet tai erezija, nederėtų taip kalbėti. Džiaugiuosi, kad 
aš, nors ir ašarodama, sugebėjau pažvelgti misteriui Morisui tiesiai 
į akis ir pasakyti: 

— Taip, yra žmogus, kurį myliu, nors jis dar neprisipažino mane 
mylįs. 

Buvau teisi, kalbėdama su juo atvirai, nes jis nušvito, paėmė mano 


rankas - ko gero, aš pati jas ištiesiau jam — ir nuoširdžiai tarė: 

— Jūs drąsi mergina. Geriau jau pavėluoti į rungtynes dėl jūsų 
rankos, negu spėti pas kitą merginą. Neverkit, gerbiamoji. Jeigu tai 
iš gailesčio man, - aš esu kietas riešutas, ištversiu. O jei anas vaikinas 
nenori suprasti, kur jo laukia laimė, patarčiau jam pasiskubinti, kad 
nereikėtų turėti reikalų su manim. Panele, jūsų dora ir jūsų narsu- 
mas padarė mane jūsų draugu, o tai sutinkama rečiau už mylimuo- 
sius, šiaip ar taip - draugystė mažiau savanaudiška. Gerbiamoji, ma- 
nęs laukia ilga ir vieniša kelionė iki Dangaus karalystės. Ar galėčiau 
prašyti jūsų bučinio? Tai padėtų kartkartėmis nustumti nuo akių 
tamsos uždangą. Jūs tą galite, nes anas vaikinas - be abejo, geras vai- 
kinas, puikus žmogus, antraip nebūtumėt jo pamilusi — dar netarė 
savo žodžio. 

Aš pasidaviau, Mina, nes iš jo pusės tai buvo kilnus, drąsus poel- 
gis varžovo atžvilgiu - ar ne? O jis pats atrodė toks nusiminęs; todėl 
pasilenkiau ir pabučiavau jį. Jis atsistojo ir, laikydamas mano rankas 
ir pažvelgęs man į akis — tikriausiai buvau labai nuraudusi - tarė: 

— Panele, aš laikiau jūsų ranką, jūs mane pabučiavote, ir jeigu tai 
nesugebės padaryti mūsų amžinais draugais, to niekas nesugebės. 
Ačiū už jūsų švelnius jausmus ir sudie. 

Jis paspaudė man ranką, pasiėmė skrybėlę ir išėjo pro duris - ne- 
atsisukdamas, be ašarų akyse ir nesudvejojęs, - o aš ėmiau žliumbti 
kaip vaikas. O, kodėl turi likti nelaimingas toks vaikinas, kai aplink 
šimtai merginų, pasiruošusių dievinti žemę, kuria jis žengia? Ir aš 
taip daryčiau, jei būčiau laisva - tik aš nenoriu būti laisva. Mieloji, 
tas susitikimas mane smarkiai nuliūdino, todėl iškart po jo nenoriu 
pasakoti apie trečiąjį tol, kol viskas baigsis laimingai. 


Tave visad mylinti Liusė 

P. S. Na, o trečiasis — ar bereikia man apie jį pasakoti? Be to, vis- 
kas taip susimaišė. Atrodo, nespėjo jis įžengti pro duris, ir aš jau at- 
sidūriau jo glėbyje, apiberta bučiniais. Aš labai laiminga ir nežinau, 
kuo nusipelniau tokios laimės. Ateityje turiu parodyti, kad nesu ne- 
dėkinga Aukščiausiajam už tokį mylimąjį, tokį vyrą, tokį draugą. 

Sudie 


DAKTARO SJUARDO 
DIENORAŠTIS 


(rašytas fonografu) 


Gegužės 25-0ji 
S iandien mano apetitui atoslūgis. Negaliu nei valgyti, nei ilsėtis, 


J tad sėduosi prie dienoraščio. Po to, kai vakar buvau atstumtas, 
viduje jaučiu tuštumą, viskas pasaulyje atrodo nereikšminga ir be- 
prasmiška... Žinodamas, kad vienintelis vaistas nuo tokios būsenos 
yra darbas, nuėjau lankyti ligonių. Pasirinkau vieną, kuris mane labai 
domina. Tai toks įstabus pacientas, kad pasiryžau, kiek leis mano su- 
gebėjimai, jį perprasti. Atrodo, kad šiandien būsiu kaip niekad arti 
prisiartinęs prie jo paslapties. 

Nuodugniau nei iki šiol išklausinėjau jį, bandydamas įsisąmo- 
ninti visus jo haliucinacijas sukeliančius faktus. Dariau tai, kaip 
dabar matau, ganėtinai žiauriu būdu. Atrodo, laikiausi įsikibęs jo 
pamišimo, nors paprastai, kalbėdamasis su ligoniais, to vengiu kaip 


pragaro Var tų. 

(Dėmesio: įdomu, kokiomis aplinkybėmis aš nevengčiau pra- 
garo vartų?) Omnia Romae venalia sunt". Jeigu už to instinkto kas 
nors slypi, turėsiu vėliau jį nuodugniai išnagrinėti, tad geriausia ne- 
delsiant pradėti, taigi: 

R. M. Renfildas, 59 metų amžiaus. Sangvinikas, didelės fizinės 
jėgos, patologiškai ūmus; kartais užeina prislėgtumo laikotarpiai 
su kokia nors įsikalta idėja, kurios neįmanoma suvokti. Manau, kad 
sangviniškas būdas kartu su griaunančia pašaline įtaka baigiasi iš- 
baigta protine būsena. Apdairumas savanaudžius apsaugo nuo prie- 
šų ir pačių savęs. Štai kaip tą suprantu: kai asmenybė yra susiforma- 
vusi, įcentrinė jėga lygi išcentrinei jėgai, o šioji vyrauja tuomet, kai 
centre atsiranda pareiga, tikslas ir t. t., ir tik atsitiktinumas arba keli 


atsitiktinumai gali sugrąžinti pusiausvyrą. 


KVINSIO P. MORISO 
LAIŠKAS ARTŪRUI HOLMVUDUI 


Gegužės 25-oji 
Mielas Artai, 
sėdėdami prerijose prie laužo prisipasakojom viens kitam aibes 
dalykų; išmesti į krantą Markizų salose tvarstėme kits kito žaizdas, 
gėrėme į viens kito sveikatą ant Titikakos ežero kranto. Tačiau dar 
ne viskas išpasakota, ne visos žaizdos užgydytos ir ne visi tostai pa- 


skelbti. Gal padarykim tai prie mano laužo rytoj vakare? Prašau to 


* Visa Roma paperkama (/ot. J. 

nedvejodamas, nes žinau, kad viena dama rytoj eina į pobūvį, ir tu 
esi laisvas. Be mudviejų, bus dar vienas žmogus, mano bičiulis iš Ko- 
rėjos laikų, Džekas Sjuardas. Jis irgi ateis, nes mudu norime bendrai 
apraudoti prie vyno taurės savo nesėkmę ir išgerti į sveikatą paties 
laimingiausio žmogaus pasaulyje, laimėjusio kilniausią ir labiausiai 
vertą pergalės širdį. Pažadame tau gražų sutikimą ir nuoširdžius lin- 
kėjimus, tvirtus kaip ir tavo dešinioji. Mes abu prisiekiame palikti 
tave namuose, jeigu tam tikrai porai akių atrodo, kad per daug geri. 


Visuomet tavo, Kvinsis P Morisas 


ARTURO HOLMVUDO 
TELEGRAMA KVINSIUI P. MORISUI| 


Gegužės 26-0ji 


Galite manim pasikliauti. Turiu naujienų, nuo kurių judviem 
ims spengti ausyse. 


Artas 


VI 


MINOS 
MARĖJ 
UŽRAŠAI 


Liepos 24-oji, Vitbis 


I iusė pasitiko mane stotyje, gražesnė ir meilesnė nei anksčiau, 
"ir mudvi nuvažiavome į namus Kresente, kur buvo išnuomo- 
ti kambariai. Čia labai gražios vietos. Nedidelė Esko upė teka giliu 
slėniu, kuris ties užutekiu eina platyn. Per jį nutiestas didelis tiltas 
su aukštomis atramomis, pro kurias matomas kraštovaizdis atrodo 
dar toliau, nei iš tikrųjų yra. Upės slėnis apklotas nuostabia žaluma, 
ir jo šlaitai tokie statūs, jog žiūrėdama nuo vieno kranto nematai, 
kur prasideda kitas, nebent atsistotum prie pat prarajos krašto ir 
pažvelgtum žemyn. Senamiesčio pastatai kitame upės krante - visi 
raudonais, tarsi susigrūdusiais vienas ant kito stogais, kaip Niurn- 
bergo atvirukuose. Virš miesto yra Vitbio abacijos, kadaise išplėštos 
danų, griuvėsiai; tai ta vieta, kur vyksta vienas „Marmionės“ veiks- 
mas, tas, kuriame mergina gyva užmūrijama sienoje. Tai iškilnūs 
griuvėsiai, nepaprastai dideli, su aibe romantiškų ir nuostabių už- 


kaborių. Čia paplitusi legenda apie baltą damą, matomą viename 

langų. Tarp abatijos ir miesto yra dar viena — parapijinė bažnyčia, 
kurią supa didelės kapinės su gausybe akmeninių antkapių. Mano 
galva, tai pati gražiausia Vitbio vieta, nes ji iškilusi virš viso miesto, 
ir iš ten atsiveria vaizdas į uostą ir visą užutekį iki tos vietos, kur Ke- 
tlniso ragas išsikiša į jūrą. Ties kapinėmis prie pajūrio besileidžian- 
tis skardis toks status, kad dalis jo nugriuvusi ir sunaikinusi kai ku- 
riuos kapus. Mačiau antkapių akmenis, pabirusius ant smėlėto tako 
apačioje. Kapinės išraižytos takelių su suoliukais, žmonės čia ateina 
ir sėdi ištisas dienas, gėrėdamiesi gražiais vaizdais ir gaivindamiesi 
vėjo dvelkimu. Aš irgi dažnai čia užsuku pasėdėti ir padirbėti. Štai 
ir dabar rašau, pasidėjusi sąsiuvinį ant kelių, ir klausau, ką tarp savęs 
šnekasi trys senukai, susėdę greta. Atrodo, kad jie nieko kito nevei- 
kia, tik sėdi dienų dienas ir šnekučiuojasi. 

Po manim plyti uostas, o tolumoje jūron nutįsusi ilga granito 
siena, išlinkusi gale, o jos viduryje stovi švyturys. Ties juo yra didelis 
pylimas, kuris įlinksta lyg alkūnė ir baigiasi dar vienu švyturiu. Tarp 
tų dviejų molų yra siauri vartai į uostą, kurie paskui staiga prapla- 
tėja. 

Gražu čia potvynio metu, tačiau, kai vanduo nuslūgsta, telieka 
vien pliki akmenys ir Esko tėkmė, marmanti tarp siaurų krantų su 
šen bei ten stūksančiomis uolomis. Už uosto ribų jūroje kyla gal 
pusės mylios aukščio rifas, kurio aštri briauna kyšo iš už pietinio 
švyturio. Jo pakrašty pritvirtinta buja su varpu, siūbuojančiu esant 
blogam orui, ir vėjas tuomet atneša jo liūdną garsą. Čionykščiai 
žmonės pasakoja legendą, kad žuvus laivui, jūroje pasigirsta varpų 


skambėjimas. Reikės išklausinėti apie tai senuką, štai jis ateina... 


88 


DRAKULA 


Tai juokingas senučiukas: matyt, nepaprastai senas, nes veido 
oda raukšlėta ir gembėta it medžio žievė. Sako, kad jam greit šimtas 
metų ir kad Vaterlo mūšio metu jis buvo Grenlandijos žvejų laivo 
jūreivis. Manau, kad jis didelis skeptikas, nes, paklaustas apie varpus 
jūroje ir Baltąją moterį abatijos lange, šiurkščiai tarė: 

— Aš nekimščiau sau į galvą tokių niekų, panele. Tai senos pasa- 
kos. Žinokite, netvirtinu, kad tų dalykų niekad nėra buvę žemėje, 
bet jų jau nebuvo mano laikais. Tai tauškalai, tinkami atvykėliams 
žiopliams ir dykinėtojams, o ne tokiai dailiai panelei kaip jūs. Tie 
pėsčiomis atsibastę spoksotojai iš Lidso ar Jorko, kurie valgo silkių 
konservus užsigerdami arbata ir ieško, kur pigiau nusipirkti juodojo 
gintaro, tiki, kuo tik nori. Įdomu, panele, kas jiems pripliauškia šių 
niekų, gal laikraščiai, kuriuose pilna kvailų šnekų? 

Pamaniau, kad iš to žmogaus galiu sužinoti daug įdomių daly- 
kų todėl paprašiau, kad papasakotų apie banginių medžioklę senais 
laikais. Jis jau buvo bepradedąs, tačiau laikrodis išmušė šešias, ir jis 
stenėdamas pakilo ant kojų ir tarė: 

— Man laikas traukti namo, panele. Anūkė nemėgsta laukti, kai 
arbata garuoja ant stalo, o man jau reikia laiko, kad nuklibinkščiuo- 
čiau per tą žolę ir ateičiau laiku. 

Jis nutipeno sau, mačiau, kad skuba leistis laiptais. Tie laiptai — 
įstabi šių vietų detalė. Jie veda nuo miesto iki par bažnyčios, keli 
šimtai pakopų — net nežinau kiek - ir baigiasi dailiu lankstu, o jau 
jų lėkštumas! Arklys galėtų laisvai lipti aukštyn ir žemyn. Greičiau- 
siai iš pradžių jie buvo kažkaip susiję su abatija. Eisiu namo ir aš. 
Liusė su motina nuėjo į svečius. Tai oficialus priėmimas, todėl ir 


nėjau su jomis. Dabar jau bus grįžusios. 

Rugpjūčio I-oji 

Ą tėjau čia prieš valandą kartu su Liuse, ir mudvi labai įdomiai 
4 a pasišnekučiavome su mano bičiuliu senioku ir kitais dviem jo 
draugais, kurie visuomet lydi jį; maniškis, galima sakyti, yra tartum 
jų orakulas, ir manau, kad jaunystėje jis turėjo būti labai diktatoriško 
būdo žmogus. Jis nepakenčia jokios kitos nuomonės, išskyrus savo, 
į viską numodamas ranka. Negalėdamas nuginčyti, jis ima ieškoti 
priekabių, o paskui savo draugų tylėjimą palaiko sutikimu su jo pa- 
žiūromis. Liusė atrodė labai graži ir miela, vilkėdama balto batisto 
švarką; nuo to laiko, kai mudvi čia gyvename, jos veidas parausvėjo, 
atgavo spalvą. Pastebėjau, kad senukai, atėję čia, nieko nelaukdami 
prisijungia prie mūsų ir bando atsisėsti greta Liusės. Ji moka būti 
tokia lipšni su senais žmonėmis; turbūt ją visi įsimyli iš pirmo žvilgs- 
nio. Net ir manasis seniokas nusileido ir nepaprieštaravo nė sykio. 
Aš užsiminiau apie legendas, ir senukas išsyk ėmė kloti man visą pa- 
mokslą. Pabandysiu jį prisiminti ir čia pateikti: 

— Visa tai kvaili tauškalai, iki paskutinio žodelio, štai kaip tai 
vadinasi ir daugiau niekaip. Tos šmėklos, vaiduokliai, pamėklės ir 
bildukai reikalingi tam, kad vaikai ir paikos moterys galėtų malti 
liežuviais. Tai blogų žmonių prasimanymai, kuriais valkatos ir trau- 
kinių prekeiviai gąsdina visus nesusitupėjėlius, ir dar tam reikalingi, 
kad dykinėtojai turėtų kuo užsiimti. Mane vien jų vaizdas erzina. 
Vaje, kur tai matyta - jiems neužtenka melo, kurį spausdina ant po- 
pieriaus ir skelbia iš sakyklų, tai užsigeidė rašyti nesąmones ant ant- 
kapių. Apsidairykite! Visi tie akmenys, išdidžiai pakėlę galvas, yra 


pasvirę, nes neišlaiko juos slegiančio melo, ant jų surašyto: „Cia guli 

palaidotas.“ arba „Tavo šventas atminimas..“, o juk daugiau kaip po 
puse tų akmenų neguli jokie palaikai, ir tą atminimą, kiek jo tėra, 
šuo paneštų ant uodegos, o šventumo nėra nė pusės tiek. Visur me- 
las, vienoks ar kitoks, ir nieko daugiau. Dieve mano, tai bent šur- 
mulys kils Paskutiniojo teismo dieną, kai jie klupdami ir kliūdami 
savo įkapėse ims grūstis, mėgindami nusitempti savo antkapius kaip 
įrodymą, kokie jie buvo geručiai; kai kurie jų slidžiomis nuo ilgo gu- 
lėjimo jūros vandenyje rankomis, vos nulaikančiomis savo nešulius. 

Iš to, koks jis atrodė savimi patenkintas ir iš aukšto žiūrėjo į savo 
draugus, nusprendžiau, jog nori prieš mane pasirodyti, todėl įsiter- 
piau, kad jis nenutrauktų savo pasakojimo. 

— O, pone Sveilzai, jūs juokaujate. Juk negali būti, kad visi tie 
antkapiai netikri. 

— Kvailystės! Gal vienas kitas vargšelis ir guli, tačiau ne iš tų, ku- 
rie čia pristatyti angeliukais. Viskas čia melas. Nagi, paklausykit! 
Jūs ne čionykštė gyventoja, ir žiūrite į tą vietą, kur ant luobo išnešti 
žmoneliai. 

Linktelėjau galvą, nes pamaniau geriau bus su juo sutikti, nors 
ne viską supratau iš jo kalbos. Matyt, jis turėjo galvoje laidojimą. 
Paskui šnekėjo toliau: 

— Vadinasi, jūs manote, jog visi šie akmenys pastatyti viršum jau- 
kiai ir ramiai atgulusių palaikų? 

Aš vėl linktelėjau. 

— Štai čia ir prasideda melas. Šiose vietose pilna duobių, kurios 
tuščios, kaip senojo Dano tabokinė penktadienio vakarą. 


Jis kumštelėjo savo bičiulį ir jiedu nusikvatojo. 

- Dieve mano, ar gali būti? Žvilgtelėkit į aną kapą, štai tą pakraš- 
tyje - perskaitykite! 

Nuėjusi perskaičiau įrašą: 

„Edvardas Spensleris, laivo kapitonas, 30 metų amžiaus, piratų 
nužudytas netoli Andreso krantų 1854 metų balandį: 

Kai grįžau prie seniokų, Sveilzas tęsė: 

— Įdomu, kas jį pargabeno namo, kad čia palaidotų? Nužudytas 
prie Andreso krantų! O jūs tikite, kad jo kūnas ilsisi čia! Galiu išvar- 
dyti jums tuziną žmonių, kurių kaulai atgulė Grenlandijos jūrose, — 
jis mostelėjo ranka šiaurės pusėn, - arba kur juos nunešė jūrų srovės. 
Jus supa akmenys. Savo jaunomis akimis jūs galite įžiūrėti smulkio- 
mis raidėmis surašytą melą. Šis Breirveitas Lauris — pažinojau jo 
tėvą - pražuvo „Livlyje“ prie Grenlandijos krantų dvidešimtaisiais; 
arba Endrius Vudhauzas, nuskendęs ten pat 1777 metais; arba Džo- 
nas Rolingzas, kurio senelis plaukiojo su manim, nuskendęs Suo- 
mijos sąsmaukoje penkiasdešimtaisiais metais. Ar manote, kad visi 
jie puls į Vitbį, išgirdę skambant trimitą? Negirdėtas daiktas! Ži- 
nokit, kad atsibastę čia jie stumdys ir skaldys viens kitam antausius, 
kaip mes gerais laikais pešdavomės ant ledo nuo aušros iki sutemų ir 
tvarstydavome žaizdas Šiaurės pašvaistės šviesoje. 

Matyt, tai buvo koks vietinis pokštas, nes senukas sukikeno, o jo 
draugai pasigardžiuodami jam pritarė. 

— Tačiau, - prabilau aš, - jūs tikriausiai klystate, nes tikite, kad 
visi tie vargšai žmoneliai arba jų vėlės turės Paskutiniojo teismo die- 
ną tempti su savimi antkapius. Ar manot, kad tą būtinai reikės da- 


ryti? 

— Na, o kam gi daugiau reikalingi tie antkapiai?! Atsakykite, pa- 
nele! 

— Manau, nuraminti artimųjų skausmą. 

— Manote, nuraminti artimųjų skausmą, — su baisia panieka at- 
kirto jis. - Koks gi malonumas artimiesiems žinoti, jog čia parašytas 
melas, ir kad visi aplink žino, jog tai melas? 

Jis mostelėjo ranka į akmens plokštę prie mūsų kojų, kur prie pat 
uolos krašto stovėjo suoliukas. 

— Perskaitykite, kas parašyta ant ano akmens, - paprašė jis. 

Iš mano pusės žvelgiant, žodžiai buvo apversti, bet Liusė sėdėjo 
patogiau, ir ji palinkusi perskaitė: 

„Šventam atminimui Džordžio Kenono, kuris, tikėdamas šlovin- 
guoju prisikėlimu, mirė 1873 metų liepos 29 dieną, nukritęs nuo 
Ketlniso uolų. Šį antkapį savo brangiajam sūnui pastatė liūdinti mo- 
tina. Jis buvo vienintelis savo motinos, našlės, sūnus“ 

— Iš tikrųjų, pone Sveilzai, nieko juokinga čia nematau, - rimtai 
ir net griežtokai tarė Liusė. 

— Nematote čia nieko juokinga! Cha! Cha! Tai todėl, kad jums 
ir į galvą negali ateiti, kad liūdinti motina buvo ragana kokių reta, 
kuri jo nekentė, nes tas vaikinas buvo trenktas, tikras kvaišelis, ir jis 
taip pat nekentė savo motinos. Nusižudė tik todėl, kad jo motina 
negalėtų gauti draudimo mokesčio, kuriuo buvo sūnų apdraudusi. 
Jis nusidaužė sau kiaušą iš senos muškietos, kurią laikė varnoms bai- 
dyti. Štai kaip jis nukrito nuo uolos. O jeigu kalbėsime apie tikėjimą 
prisikėlimu, tai jis dažnai sakydavo, kad tikisi pakliūti pragaran, nes 
jo motina tokia pamaldi moteriškė, kad būtinai pataikys dangun, o 


jis nenorįs švinkti ten, kur bus ir jo mamytė. Todėl ar šis akmuo, — 

senukas bakstelėjo jį lazda, - nemeluoja? Ar arkangelas Gabrielis 
neims kikenti, pamatęs, kaip Džordžis uždusęs tempia užsimetęs 
ant kupros akmenį, kurį nori pateikti kaip liudijimą! 

Nežinojau, ką jam ir besakyti, bet Liusė pakeitė pokalbio temą ir 
tarė atsistodama: 

- Ir kam jūs visa tai mums pasakojate? Tai mano mėgstamas 
suolelis, ir nenorėčiau jo palikti, o dabar pasirodė, kad sėdžiu prie 
savižudžio kapo. 

— Jums nieko bloga neatsitiks, brangute. Vargšui Džordžiui ma- 
lonu, kad jam prie šalies sėdi tokia daili panelė. Jums nuo to blogiau 
nebus. Juk aš sėdžiu čia jau dvidešimt metų ir nieko man nenutiko. 
Nebijokit to, kuris guli po jūsų kojomis, nes ir jis čia neguli! Išsigąsti 
bus laikas tada, kai pamatysite, kaip visi antkapiai ima skuosti šalin, 
ir čia liks plynas laukas. Jau muša laikrodis, man metas eiti. Mano 
pagarba panelėms! 

Ir jis nuklibinkščiavo. 

Mudvi su Liuse dar kiek pasėdėjome, nes aplink buvo toks grožis, 
kad mes susikabinome rankomis; ji vėl man pasakojo apie Artūrą ir 
apie artėjančias vedybas. Jos žodžiai man sugėlė širdį, nes jau visas 


mėnuo, kai negaunu žinelės nuo Džonatano. 


Ta pati diena 


A tėjau čia viena, baisiai nusiminusi. Turiu vilties, kad Džonata- 
4 Anui nieko bloga nenutiko. Laikrodis ką tik išmušė devynias. 


Matau mieste pabirusius žiburius, kartais nutįsusius eile, kur gatvė, 


94 


DRAKULA 


kitur po vieną. Kairėje vaizdą užstoja juodi stogai, dengiantys ša- 
lia abatijos stovinčius namus. Orkestras ant molo šaižiai grojo valsą 
greitu tempu, o dar toliau, viename užutekio krantinės skersgatvyje, 
vyksta Gelbėjimo armijos susitikimas. Abu orkestrai negirdi vienas 
kito, o aš iš savo aukštybių puikiai matau ir girdžiu juos abu. Įdomu, 
kur dabar Džonatanas ir ar jis dabar galvoja apie mane? Kaip gaila, 


kad jo čia nėra! 


DAKTARO SJUARDO 
DIENORAŠTIS 


Birželio S-oji 

R enfildo atvejis man tuo įdomesnis, kuo daugiau apie jį sužinau. 

Tam tikri jo būdo bruožai puikiai išsivystę - savanaudiškumas, 
paslaptingumas ir tikslo turėjimas. Kaip norėčiau sužinoti, koks tas 
tikslas! Atrodo, kad jis puoselėja kažkokį savo planą, bet nežinau, 
kas tai per sumanymas. Viską atperka jo meilė gyvūnams, nors, tiesą 
sakant, kartais ji įgauna tokį pavidalą, jog dažnai imu manyti, kad 
jis tiesiog patologiškai žiaurus. Jo augintiniai patys keisčiausi. Štai 
šiuo metu jį labai domina musės. Tiek jų dabar prisigaudė, kad aš 
pamėginau jam draugiškai paprieštarauti. Didžiai nustėrau, kai jo 
negriebė įniršio priepuolis, kaip kad tikėjausi, ir jis labai rimtai pasi- 


— Galit man duoti tris dienas? Aš jomis nusikratysiu. 


Žinoma, aš sutikau. Reikės jį stebėti. 

Birželio 18-oji 
) abar jis ėmėsi vorų, ir dėžėje jau turi kelis itin didelius egzem- 
pliorius. Šeria juos musėmis, todėl šių sparčiai mąžta, nors 
jis pusę savo maisto sunaudoja tam, kad prisiviliotų iš kiemo jų dar 


daugiau. 


Liepos 1-oji 
Ž "iejo vorai - dar didesnė kvailystė už muses, ir šiandien liepiau 


jam juos išmesti. Jis baisiai nusiminė, todėl nusileidau, prašy- 
damas išmesti bent jau dalį. Ligonis apsidžiaugė ir nusiramino, ir 
aš jam skyriau tam darbui tiek pat dienų, kaip ir pirmą sykį. Per tą 
laiką, kol buvau jo kambaryje, turėjau progos labai juo pasišlykštėti: 
kai į kambarį įzvimbė didžiulė mėsinė musė, prisiputusi kažkokios 
maitos, jis ją pasigavo, džiūgaudamas kiek palaikė suspaudęs tarp 
pirštų, o paskui, man nespėjus sumoti, ką ketina daryti, įsidėjo musę 
burnon ir prarijo. Išbariau jį, tačiau jis ginčijosi, sakydamas, jog tai 
labai naudinga ir sveika — tai gyvybė, stipri gyvybė, kuri perduoda 
savo gyvybingumą jam. Tie žodžiai pakišo man vieną idėją, tiks- 
liau - jos užuomazgą. Turiu stebėti, kokiu būdu jis žada nusikratyti 
vorais. Matyt, jam ramybės neduoda kažkokia problema, nes jis turi 
nedidelį sąsiuvinį, į kurį nuolat kažin ką rašosi. Ištisi sąsiuvinio pus- 
lapiai primarginti skaičių, daugiausia vienženklių, skaitmenų, kurie 
surašyti stulpeliais ir sudėti, o sumos, savo ruožtu, vėl surašytos stul- 


peliais ir sudėtos, sakytum, revizorius tikrina sąskaitas. 

Liepos 8-oji 


o pamišimas yra labai metodiškas, ir mano galvoje gimusios idė- 

jos užuomazga pamažu rutuliojasi. Netrukus ta mintis subręs, o 
paskui — o pasąmoningoji smegenų veikla! Tau teks suvaryti į ožio 
ragą savo sąmoningąjį brolį! Kelioms dienoms palikau savo bičiulį 
ramybėje, kad po to geriau matyčiau pokyčius. Viskas liko po se- 
novei, išskyrus tai, kad jis nusikratė kai kuriais savo globotiniais ir 
įsigijo naują. Jam pasisekė pagauti žvirblį ir šiek tiek prisijaukinti. 
Prisijaukinimas vyko labai paprastai, nes vorų skaičius buvo kelis- 
kart sumažėjęs. Tačiau likusieji buvo puikiai šeriami, nes jis vis dar 


tebeviliojo muses maisto likučiais. 


Liepos 19-oji 


N f es darome pažangą. Mano draugas dabar jau turi visą žvir- 
4 V A blių koloniją, o musių su vorais, galima sakyti, neliko. Pa- 
matęs mane savo kambaryje, jis pribėgo ir, šokinėdamas aplink it 
šuo, ėmė maldauti manęs vienos labai didelės paslaugos. Paklaustas, 
ko nori, jis išdidžiai ir kone pagautas ekstazės tarė: 

— Kačiuko, dailaus kačiuko, švelnaus žaismingo kačiuko, su ku- 
riuo galėčiau žaisti, kurį galėčiau mokyti ir šerti, šerti, šerti! 

To prašymo nebuvau užkluptas iš netyčių, nes jau mačiau, kad 
augintinius jis renkasi kaskart vis stambesnius ir gyvybingesnius, 
tačiau man nerūpėjo, kad daili žvirblių šeimynėlė bus nušluota taip 


pat, kaip musės ir vorai, todėl pasakiau, kad pagalvosiu, ir dar pa- 

klausiau, ar ne geriau būtų ne kačiukas, o visas katinas. Jo troškimus 
išdavė žodžiai: 

— O, žinoma, norėčiau katino! Prašiau kačiuko, bijodamas, kad 
man bus atsisakyta duoti katiną. Juk niekas negalėtų atsisakyti duoti 
kačiuką, ar ne? 

Papurčiau galvą, sakydamas, jog tuo tarpu tai neįmanoma, bet 
pažadėjau pagalvoti. Jis apsiniaukė, ir jo akyse žybtelėjo pavojingos 
ugnelės - skersomis mestas įniršio kupinas žvilgsnis, kuriame regė- 
jau mirtį. Šis žmogus yra nesusiformavęs žudikas maniakas. Atliksiu 
bandymą, remdamasis paskutiniuoju jo įgeidžiu, ir žiūrėsiu, kas iš to 


bus. Tuomet jau žinosiu daugiau. 


10 val. vakaro 


ar kartą buvau nuėjęs pas jį ir radau besėdintį kampe ir apie 
1) kažką įtemptai mąstantį. Išvydęs mane, jis puolė ant kelių ir 
ėmė maldauti, kad leisčiau jam laikyti katiną, nes nuo to priklauso jo 
išgelbėjimas. Tačiau aš nenusileidau, sakydamas, jog tai nėra galima. 
Tuomet jis nutilo ir susikrimtęs vėl atsisėdo į tą patį kampą graužda- 


mas nagus. Aplankysiu jį kitą rytą. 


Liepos 20-oji 
17 išaušus, dar iki budinčiam gydytojui apeinant palatas, nu- 


ėjau pas Renfildą. Radau jį atsibudusį ir niūniuojantį linksmą 


dainelę. Jis barstė sutaupytą cukrų ant palangės; matyt, vėl buvo be- 

prasidedanti musių medžioklė; buvo mandagus ir gerai nusiteikęs. 
Apsidairiau, akimis ieškodamas paukštelių, tačiau jų nebuvo, todėl 
paklausiau, kur jie pradingo. Neatsisukdamas jis atsakė man, kad visi 
išskrido. Ant grindų mėtėsi kelios plunksnos, o ant pagalvės išvydau 
kraujo dėmelę. Daugiau nieko jam nesakęs, išėjau, liepęs prižiūrėto- 


jui nedelsiant pranešti, jeigu tą dieną Renfildas elgsis neįprastai. 


11 val. ryto 


| > ątik pas mane buvo prižiūrėtojas. Sužinojau, kad Renfildui 
S bloga, jis išvėmė krūvą plunksnų. „Esu tikras, daktare, - pasa- 
kė jis, - kad pacientas surijo paukščius, tiesiog paėmė juos ir surijo — 


gyvus ir žalius!“ 


11 val. vakaro 


Vi“ sugirdžiau Renfildui stiprių migdomųjų, pakankamų 
net ir jam užmigdyti, ir ėmiau skaityti jo sąsiuvinį. Mintis, 
pastaruoju metu nedavusi man ramybės, pasirodė esanti teisinga. 
Maniškis žudikas maniakas buvo nepaprastos rūšies. Reikės pra- 
plėsti klasifikaciją ir pavadinti jį maniaku-zoofagu, nes jo tikslas — 
turėti savyje kuo daugiau gyvybių, ir jis to siekia tiesiog šuoliais di- 
dindamas aukų skaičių. Jis sušėrė daug musių vienam vorui, paskui 
daug vorų vienam žvirbliui, ir ketino sušerti katinui visus paukščius. 
Ko jis būtų ėmęsis toliau? Ko gero, verta palaukti eksperimento pa- 


baigos. Žmonės anksčiau šnairuodavo į vivisekciją, o pažiūrėkite, 

kokių rezultatų dabar pasiekta! Kodėl gi man nepadarius paslaugos 
mokslo pažangai sunkiausioje ir svarbiausioje srityje - moksle apie 
žmogaus smegenis? Jeigu man pavyktų sužinoti bent vieno tokio 
proto paslaptis, jei turėčiau raktą bent į vieno pamišėlio vaizduotę, 
galėčiau pastūmėti savo mokslą iki tokios aukštumos, nuo kurios 
žvelgiant Berdono-Sandersono fiziologija arba Furjė mokymas apie 
protinę veiklą atrodytų gryni niekai. Jeigu tik turėčiau pakankamą 
motyvą! Nereikia pernelyg daug apie tai galvoti, nes galiu pasiduoti 
pagundai, o geras motyvas gali mano naudai nusverti svarstykles, 
nes ką gali žinoti, gal ir mano smegenys yra nepaprastos nuo pat 
gimimo? 

Kokia puiki jo logika. Pamišėliai savo srityje visuomet protau- 
ja logiškai. Įdomu, keliais gyvenimais jis vertina žmogų, o gal tik 
vienu? Jis šiandien tvarkingai baigė skaičiavimus ir pradėjo naują 
stulpelį. Ar daug pasaulyje žmonių, kurie kasdien pradeda naują 
sąskaitą? 

Man pačiam atrodo, kad mano visas gyvenimas baigėsi, kai pra- 
radau sužibusią viltį, ir kad dabar esu atidaręs naują sąskaitą. Taip 
bus, kol Didžioji Sąskaitininkė užvers mano buhalterinę knygą - su 
nuostoliu arba pelnu. O, Liuse, Liuse, negaliu ant tavęs pykti, ne- 
galiu pykti ir ant savo draugo, kurio laimė atiteko tau; man beliko 
viltis ir pasiaukojantis darbas. Darbas! Darbas! 

Jeigu tik turėčiau pakankamai rimtą motyvą kaip ir vargšas mano 
pamišėlis, gerą nesavanaudišką paskatą, kuri verstų mane dirbti, tai 


būtų tikra laimė. 

MINOS MARĖJ 
UŽRAŠAI 


Liepos 26-oji 


N ane kamuoja nerimas, ir dienoraštis padeda man nusiramin- 
: ti, tai tarsi šnabždėjimas pačiai sau ir savęs klausymasis. Be 
to, greitraščio simbolių prigimtis kažkaip paslaptingai skiria juos 
nuo paprasto rašto. Man sunku, kai galvoju ir apie Džonataną, ir apie 
Liusę. Jau ilgokai negaunu iš Džonatano jokios žinios ir esu baisiai su- 
sirūpinusi, bet vakar mielasis misteris Hokinsas, kuris visuomet toks 
geras, atsiuntė man jo laišką. Rašiau jam prieš kurį laiką, klausdama, 
ar jis gauna žinių nuo Džonatano, ir gavau atsakymą, kad įdedamas 
ką tik gautas laiškas. Tai tik viena eilutė, rašyta iš Drakulos pilies, ku- 
rioje jis sako, jog netrukus išvyksta namo. Tai nepanašu į Džonataną, 
niekaip to negaliu suprasti ir todėl nerimauju. O, be to, Liusė, nors 
ir sveika, pastaruoju metu vėl ėmė senu papratimu vaikštinėti per 
miegus. Jos mama man viską papasakojo, ir mudvi nutarėme nakčiai 
rakinti kambario duris. Ponia Vestenra įsitikinusi, jog naktibaldos 
visuomet vaikščioja stogų briaunomis ar uolų pakraščiais, o paskui, 
staiga nubudę, garsiai klykdami krenta į prarają, ir to klyksmo aidas 
toli nusirita. Vargšė, ji, žinoma, nerimauja dėl Liusės, ir pasakojo, kad 
jos vyras, Liusės tėvas, taip pat vaikščiojo naktimis: jis lipdavęs mie- 
godamas iš lovos, apsirengdavęs ir eidavęs pro duris, jeigu jo niekas 
nesulaikydavęs. Liusė rengiasi ištekėti rudenį, ji jau galvoja apie savo 
būsimas sukneles, apie tai, kaip bus tvarkomi namai. Užjaučiu ją, nes 


ir aš tuo užimta, tiktai mudu su Džonatanu savo gyvenimą pradėsi- 

me kukliai ir abu mėginsime sudurti galą su galu. Misteris Holmvu- 
das - gerbiamas Artūras Holmvudas, vienturtis lordo Godalmingo 
sūnus, turi netrukus atvažiuoti, kai tik galės išvykti iš miesto, nes jo 
tėvas yra pasiligojęs, ir aš manau, kad Liusė jau skaičiuoja minutes, 
likusias iki pasimatymo. Ji nori atsivesti jį į kapines ant suolelio ir pa- 
rodyti Vitbio grožybes. Mano galva, šis laukimas kaip tik ir trikdo jos 


dvasinę pusiausvyrą, ir ji vėl bus kaip buvusi, kai jis atvažiuos. 


Liepos 27-0ji 


okių žinių nuo Džonatano. Mano nerimas nuolat auga, nors aš ir 

pati nežinau priežasties, bet norėčiau, kad jis vis dėlto man rašytų, 
nors ir po vieną eilutę. Liusė vis dažniau vaikšto miegodama, ir tas jos 
vaikščiojimas kasnakt mane pažadina. Laimei, orai šilti, ir ji nepersi- 
šaldys, tačiau tas nuolatinis kėlimasis naktimis ir nerimas dėl Džona- 
tano atsilieps mano sveikatai: darausi nervinga, ir mane taip pat ima 
kankinti nemiga. Ačiū Dievui, Liusės sveikata gera. Misterį Holmvu- 
dą netikėtai iškvietė pas staiga sunkiai susirgusį tėvą. Liusė kremtasi, 
nes pasimatymas vėl tolsta, tačiau tai nelabai atsiliepia jos išvaizdai; 
ji mažumėlę papilnėjo, skruostai gražiai nurausvėję, dingo jai įprasta 


anemiška išvaizda. Meldžiuosi, kad visa tai nebūtų trumpam. 


Rugpjūčio 3-ioji 
p raėjo dar savaitė, ir vėl jokio laiškučio nuo Džonatano; net ir 


Hokinsas, kuris man siųsdavo naujienas, tyli. O, tikiuosi, kad jis 

sveikas. Jis tikrai turėtų man parašyti. Žvelgiu į tą jo pirmąjį laiškutį 
ir jaučiu kažkokį nepasitenkinimą. Tarsi ne jo žodžiai, tačiau rašyti 
jo ranka. Dėl to negali būti abejonių. Paskutinę savaitę Liusė nakti- 
mis beveik nevaikštinėjo, tačiau ji keistai susikaupusi, net nemoku 
paaiškinti; atrodo, kad ir miegodama ji nenuleidžia nuo manęs akių. 
Naktį ji bando acidaryti duris ir, radusi jas užrakintas, eina per kam- 


barį ieškodama rakto. 


Rugpjūčio 6-oji 

[) ar trys dienos praėjo, ir vėl nėra laiškų. Įtampa darosi nepa- 

kenčiama. Jeigu tik žinočiau, kur parašyti ar nueiti, pajusčiau 
palengvėjimą, tačiau po ano laiško daugiau nieko nesulaukiau. Belie- 
ka melsti Dievą, kad duotų man stiprybės. Liusė tapo dar jautresnė, 
tačiau sveikata nesiskundžia. Praėjusi naktis buvo labai gūdi, ir žve- 
jai šneka, kad bus audra. Šiandien dangus apsiniaukęs, ir kada dabar 
rašau, saulė pasislėpusi po storais debesimis, iškilusiais virš Ketlniso. 
Visa aplinka papilkėjo, išskyrus žalią žolę, žaliuojančią toje pilkybė- 
je it smaragdas; pilkos šiurkščios uolos, pilki debesys, kurių pakraš- 
tėlis nuauksintas prasiskverbusio saulės spindulio, kybo virš pilkos 
jūros, į kurią, tarsi pilki pirštai, nutįsta smėlėti kyšuliai. Jūra garsiai 
riaumodama klumpa į seklumas ir paplūdimius, tačiau tas garsas už- 
slopinamas link sausumos slenkančio miglos šydo. Horizontą slepia 
pilkas rūkas. Aplink mane - beribė erdvė. Debesys - lyg milžiniš- 
kos viena ant kitos suvirtusios uolos; ir jūra gaudžia, tarsi skambė- 


tų likimo trimitas. Ant kranto juoduoja žmonių figūros, kai kurios 


03 


BRAM STOKER 


tik kartais šmėkšteli pro rūką, panašios į vaikščiojančius medžius. 
Žvejų laivai skuba namo, smigdami nosimis į putotas bangas prie 
lagūnos vartų ir vėl iškildami, pasvirę lig pat bortų. Štai ir Sveilzas 
ateina. Jis suka tiesiai prie manęs, ir iš to, kaip nukelia savo kepurę, 
matyti, kad nori kalbėtis... 

Susijaudinau, pamačiusi, kaip pasikeitęs šis senas žmogus. Atsisė- 
dęs šalia, jis labai ramiai ir tyliai tarė: 

— Noriu jums šį tą pasakyti, panele. 

Mačiau, kad jis niekaip nesiryžta, todėl paėmiau jo raukšlėtą ran- 
ką ir paprašiau kloti viską, kas ant širdies. Tuomet jis tarė, neištrauk- 
damas rankos: 

— Bijau, brangute, kad būsiu jus išgąsdinęs tais savo paistalais apie 
mirusius ir kitką, kurių prisiklausėt iš manęs per pastarąsias savaites, 
bet aš tikrai nenorėjau jūsų gąsdinti, ir noriu, kad tai prisimintumėt, 
kai manęs nebebus. Mes, seniai, suvaikėjam ir, stovėdami viena koja 
karste, nemėgstam kalbėti apie mirtį, nenorime jos bijoti. Štai kodėl 
aš šaipausi — tam, kad padrąsinčiau save. Bet, tesaugo jus Dievas, 
panele, aš nebijau mirties nė trupučio, tiktai nenorėčiau mirti, kol 
dar pakrutu. Manoji valanda artinasi, nes esu senas, o tikėtis gyventi 
šimtą metų būtų per daug kiekvienam žmogui; ir mano valanda taip 
arti, kad giltinė jau pusto dalgį. Matote, sunku iškart atprasti nuo 
šaipymosi, nuo to, į ką esi įsmilęs kaip kiaulė į bulves. Bet neverkite 
ir nesielvartaukite, mieloji! - ėmė prašyti jis, pamatęs ašaras mano 
akyse. — Net jeigu ta valanda išmuštų šiąnakt, aš nesudrebėjęs ją pa- 
sitikčiau. Nes juk galų gale gyvenimas yra ne tai, ką mes darome, o 
tik laukimas kažko kito, ir mirtis yra tai, kuo galima be dvejonių pa- 


sikliauti. Aš patenkintas, nes ji ateina pas mane, ateina skubėdama. 

Gal ji toje jūros vėtroje, kuri atneša praradimus ir sudužusių laivų 
liekanas, gilų skausmą ir širdies liūdesį. Klausykit! Klausykit! - stai- 
ga sušuko jis. - Ar girdite tą garsą, kurį neša vėjas, ar jaučiate skonį 
ir kvapą? Tai mirtis. Ji tvyro ore. Aš ją jaučiu. Viešpatie, suteik man 
stiprybės atėjus lemtingai valandai. 

Jis pamaldžiai iškėlė rankas ir nusivožė skrybėlę. Lūpos krutė- 
jo lyg šnabždėdamos maldą. Kelias minutes patylėjęs jis atsistojo, 
paspaudė man ranką ir, taręs „sudie“, nuklibinkščiavo savo keliais. 
Buvau nepaprastai susijaudinusi ir sukrėsta. 

Nudžiugau išvydusi kranto apsaugos pareigūną su binokliu, pa- 
kištu po pažastimi. Jis kaip visuomet stabtelėjo pasikalbėti su ma- 
nim, bet nė akimirką nenuleido akių nuo keisto laivo. 

— Negaliu suprasti, — tarė jis, — iš išvaizdos tai lyg ir rusų laivas, 
bet niekaip nesumetu, ko jis taip klaidžioja. Atrodo, lyg būtų pame- 
tęs galvą... Tartum mato besiartinantį štormą, bet negali apsispręsti, 
ar gelbėtis šiaurėje, atviroje jūroje, ar glaustis lagūnoje. Žvilgelėkit! 
Laivas keistai sukinėjasi, tarsi neklausytų vairininko rankos. Sulig 
kiekvienu vėjo gūsiu jis pasisuka vis kiton pusėn. Rytoj šiuo laiku 


žinosime apie jį daugiau. 


VII 


 IŠKARPA 
IŠ „DEILIGRAF“ 


(įklijuota Minos Marėj dienoraštyje) 


Rugpjūčio 8-oji, Vitbis 
KORESPONDENTAS PRANEŠA 


eseniai praūžė viena pačių smarkiausių ir netikėčiausių au- 
i drų, kokias tik atmena vietiniai gyventojai, palikdama keistus 
ir įstabius pėdsakus. Orai pastaruoju metu, nors ir tvankūs, šiaip jau 
įprasti rugpjūčiui. Šeštadienio vakaras buvo gražus kaip niekad, ir 
poilsiautojai vakar miniomis traukė į Malgreiv Vudą, Robino Hudo 
užutekį, Rig Milą, Rensviką, Steitus bei kitas Vitbio apylinkes. Gar- 
laiviai „Ema“ ir „Skarboro“ plaukiojo išilgai pakrantės, gabendami 
iškylautojus iš Vitbio ir atgal. Iki vidurdienio oras buvo gražus kaip 
reta, kol kūmai, dažnai susirenkantys Ist Klifo kapinėse, stovėda- 
mi ant to savotiško „kapitono tiltelio“, nuo kurio žvilgsnis aprėpia 
jūrą toli į šiaurę ir rytus, staiga pastebėjo toli pietvakarių danguje 
plunksninius debesis, vadinamus „kumelės uodega“. Vėjas tuo metu 


gan silpnai pūtė iš pietvakarių, šnekant barometro kalba - „Nr. 2: 

lengvas brizas“. Kranto apsauga nedelsdama apie tai pranešė į uostą, 
o vienas senas žvejys, daugiau kaip penkiasdešimt metų stebėjęs oro 
permainas nuo Ist Klifo uolų, labai jausmingai išpranašavo ūmai už- 
griūsiančią audrą. Besiartinantis saulėlydis, nudažęs prašmatniomis 
spalvomis debesų kalnus, buvo toks gražus ir didingas, kad sutraukė 
ant tako prie uolos senose kapinėse nemažą būrį žmonių, atėjusių 
pasigėrėti gamtos grožiu. Iki saulei pasineriant už juodo Ketlniso 
masyvo, ji akimirką išdidžiai sustingo vakaro danguje ir nukeliavo 
žemyn, lydima tūkstančių debesėlių, mirgančių visomis saulėlydžio 
varsomis — ugnine, purpurine, oranžine, žalia, violetine ir visais 
aukso atspalviais; šen bei ten kybojo nedideli debesų gurvoliai, ta- 
čiau visiškai juodi - įvairiausių formų, ryškiai apibrėžtais pavidalais. 
Dailininkai nežiopsojo, ir, be jokios abejonės, kitų metų gegužę 
Karališkosios akademijos ir Rodo salos sienas papuoš peizažai pa- 
vadinti „Prieš didžiąją audrą . Tulas kapitonas tąsyk nusprendė, kad 
jo „riedulys“ ar „mulas“, kaip jie vadina savo skirtingų klasių laivus, 
verčiau liktų užutekyje, kol praeis audra. Per vakarą vėjas visiškai 
nuščiuvo, ir vidurnaktį stojo mirtinas štilis; nusileido nepakenčia- 
ma tvankuma; ir sunkumas ore, pranašaujantis perkūniją, smarkiai 
veikė jautresnės prigimties žmones, jūroje tebešvytravo keli žiburiai, 
mat net ir kabotažiniai garlaiviai, kurie paprastai plaukioja „apsika- 
binę“ pakrantę, dabar laikėsi nuo jos atokiau kartu su keliais žvejų 
laivais. Vienintelis burlaivis buvo užsienietiška škuna, kuri, iškėlusi 
visas bures, atrodė, skubinosi vakarų kryptimi. Jos kapitono bepro- 
tiška drąsa arba nemokšiškumas sukėlė daugiausia šnekų, kol laivas 
nebuvo išnykęs iš akių, ir buvo pabandyta perspėti laivo kapitoną, 


kad gresiant pavojui nuleistų kelias bures. Iki nusileido naktis, laivas 

buvo matomas su bejėgiškai nukarusiomis burėmis, švelniai besisu- 
pantis ant tingių bangų. 

„Sustingęs, tarsi nutapytas laivas ant nutapyto okeano.* 

Prieš pat dešimtą nutykęs oras ėmė slėgte slėgti, ir aplink buvo 
taip tylu, kad aiškiai girdėjosi kažkur pievoje bliaunančios avys ir 
mieste lojantis šuo, o orkestras ant molo, griežęs linksmą prancūzišką 
melodiją, savo muzika tarsi įvarė pleištą į didžiąją gamtos tylos har- 
moniją. Šiek tiek po vidurnakčio nuo jūros atsklido keistas garsas, ir 
ore, aukštai viršum galvos, pasigirdo silpnas ir duslus murmėjimas. 

Paskui, be jokio perspėjimo, griūte užgriuvo štormas. Neįtikėtinu 
greičiu — net ir vėliau taip atrodė - visa gamta buvo tarsi baisingai 
kažkieno rankos supurtyta. Bangos su vis didesniu įniršiu kilo aukš- 
tyn, lipdamos viena ant kitos, kol po kelių minučių jūra, dar neseniai 
buvusi stiklo lygumo, pavirto riaumojančia ir viską savo kelyje ryjan- 
čia pabaisa. Vilnys it pamišusios daužė baltomis keteromis smėlėtą 
krantą arba šokosi piestu prieš šelfo uolas, dar kitos tiško į molus ir 
savo putomis laižė šonus švyturių, stūksančių abiejų Vitbio užute- 
kio molų galuose. Vėjas kaukė kaip griausmas ir pūtė su tokia jėga, 
kad net ir tvirti vyrai vargiai laikėsi ant kojų, turėjo kibtis rankomis 
į plieninius pastovus. Buvo laiku susigriebta išprašyti nuo molų bū- 
rius žiūrovų, antraip nakties aukos būtų buvusios nepalyginti dides- 
nės. Reikia dar pridurti paros meto sunkumus ir pavojų, debesis sau- 
sumos link plaukiančio rūko — baltų, drėgnų pakarailų, sėlinančių 
nelyginant vaiduokliai — tokių cilžių, šlapių ir vilgšnų, kad ir skur- 
džiausia vaizduotė turėjo lyginti juos su žuvusiųjų jūroje vėlėmis, lie- 


čiančiomis savo gyvuosius brolius lipniomis mirties rankomis, ir ne 
" Eilutė iš anglų poeto S. Kolridžo (1772-1834) kūrinio „Eilės apie seną jūreivį. 

vienam sudrebėjo širdis, išvydus plaukiantį pro šalį miglos gumulą. 
Protarpiais rūkas išskysdavo, ir pasirodžiusią akims jūrą nutvieksda- 
vo žaibai, kurie talžė ją kaskart vis dažniau, vis šakotesni, o jiems iš 
paskos ritosi griaustinio dundėjimas, ir atrodė, kad visos dausos vir- 
šum galvos drebėjo nuo žengiančios audros žingsnių. 

Kai kurie pro rūką atsiskleidę vaizdai buvo neišpasakytai didingi 
ir nepaprastai įdomūs: jūra, grūsdamasi aukštais kalnais, sulig kie- 
kviena banga mėtė aukštyn putas, kurias, atrodė, audra pasigriebia ir 
sviedžia dar aukščiau į erdvę; šen bei ten juodavo žvejų laivai suplė- 
šytomis burėmis, iš paskutiniųjų skubėdami užutėkin prieš lemiamą 
smūgį; kartais suboluodavo audros blaškomo jūros paukščio spar- 
nas. Ant Ist Klifo viršūnės buvo paruoštas naujas, tačiau dar neiš- 
bandytas prožektorius. Dirbantys ten žmonės įjungė jį ir ėmė naršyti 
vandenį, vos tik pamatydavo properšą jūrą užklojusiame rūke. Vieną 
ar du kartus prožektorius itin gerai pasitarnavo, padėjo uostan besi- 
veržiančiam žvejų laivui su plūstančiu per bortą vandeniu išvengti 
smūgio į molą, rodė jam kelią. Kai laivas atsidurdavo saugiame uoste, 
nuo kranto pasigirsdavo džiaugsmingi žmonių šūkavimai, akimirką 
nustelbdavę audrą, bet tuojau pat būdavo vėl jos užgožiami. 

Netrukus prožektoriaus šviesa kiek tolėliau aptiko škuną su iškel- 
tomis visomis burėmis, greičiausiai matytą vakare. 

"Tuo tarpu vėjas pasisuko į rytus, ir visi žiūrovai ant molo suvirpė- 
jo, supratę, koks baisus dabar pavojus iškilo laivui. Kelią į uostą šku- 
nai buvo užrvėręs didelis plokščias rifas, per daugelį metų pridaręs 
nemalonumų ne vienam laivui, ir dabar, kai vėjas pūtė iš ten, iš kur 
jis pūtė, buvo aišku, kad laivas niekaip nesugebės pataikyti į uosto 


vartus. Jau buvo beveik priartėjusi didžiausiojo porvynio valanda, 

tačiau bangos buvo tokios didelės, kad jų įlinkimuose galėjai išvysti 
gelronuojant pakrantės seklumas, ir škuna, iškėlusi visas bures, lėkė 
tokiu greičiu, kad, pasak seno jūrų vilko, „ji turi kažkur užbaigti savo 
kelionę, ir, matyt, tai bus pragaras“. Paskui vėl vaizdą užklojo tirštas 
rūkas, dar tirštesnis nei iki tol - ištisas kalnas klampios miglos, nusi- 
leidęs ant jūros tarsi pilkas apdangalas ir palikęs žiūrovų orientacijai 
vien klausą, nes audros šėlsmas, perkūnijos trankymasis skroste skro- 
dė šlapią juodumą. Prožektoriaus spindulys buvo įsmeigtas į uosto 
vartus prie pietinio molo, kur buvo tikimasi smūgio, ir visi laukė su- 
laikę kvėpavimą. Staiga vėjas pasisuko į šiaurės rytus, ir rūko liku- 
čiai vienu akimirksniu ištirpo tartum išsklaidyti sprogimo bangos, o 
paskui, mirabile dictu*, lėkdama nutrūktgalvišku greičiu, šokinėda- 
ma nuo bangos ant bangos, keistoji škuna, išvengusi baisaus smūgio 
ir su visomis burėmis prasmukusi į uostą, atsidūrė saugioje vietoje. 
Prožektoriaus spindulys sekė laivą neatsilikdamas, ir šiurpulys perbė- 
go nugaromis visų, kas matė škuną, nes prie jos vairo buvo pririštas 
lavonas su nusvirusia galva, kuri kraupiai mataravo sulig kiekvienu 
škunos kryptelėjimu. Daugiau ant denio nebuvo nė gyvos dvasios. 
Siaubas sukaustė visus, kai jie suprato, kad laivas, per stebuklą radęs 
kelią į uostą, buvo valdomas tik numirėlio! Tačiau visa tai įvyko daug 
greičiau, negu dabar aš dėstau raštu. Škuna nesrtabtelėjo, bet, perskro- 
dusi uosto lagūną, smigte įsmigo į smėlio ir žvyro sankaupą, suneštą 
begalės potvynių ir audrų pietrytinėje kranto pusėje, toje molo daly- 
je, išsikišusioje po Ist Klifo uola, kuri vadinama Teit Hilo molu. 
Suprantamas dalykas, laivui atsitrenkus į krūvą smėlio, pasigirdo 


garsus trenksmas; visas rangautas, takelažas ir laivavirvės įsitempė 


* Kad ir kaip būtų keista (/or.). 

ir persikreipė, dalis denio įrangos bildėdama nugriuvo. Didžiausią 
nuostabą sukėlė tai, kad vos spėjus laivui čiuožtelėti ant kranto, iš 
triumo, tarsi švystelėtas smūgio, ant denio iššoko milžiniškas šuo, 
kuris užbėgo ant priekigalio ir stryktelėjo ant smėlio. Pasukęs tie- 
siai link stačios uolos, kur kapinės pakibusios virš tako į rytinį molą 
taip stačiai, kad dalis antkapinių plokščių buvo nukritusios žemyn, 
pranyko tamsoje, kuri ten, kur nesiekė prožektoriaus šviesa, atrodė 
dar juodesnė. 

Taip jau sutapo, kad tuo metu ant Teit Hilo molo nebuvo nė 
vieno žmogaus, nes tie, kurie gyveno netoliese esančiuose namuo- 
se, arba jau miegojo, arba stovėjo užlipę ant kalvos. Taigi kranto 
sargybinis, budėjęs rytiniame molo pakrašty, pasileido prie laivo ir 
pirmas užlipo ant denio. Vyrai prie prožektoriaus, bergždžiai naršę 
spinduliu uosto prieigas, atsuko šviesą į apleistąjį laivą ir taip pali- 
ko. Sargybinis užbėgo į laivugalį, pasiekė šturvalą, pasilenkė geriau 
apžiūrėti ir staiga atšlijo, tarsi kažin ko baisiausiai susijaudinęs. Tas 
vaizdas sukėlė visuotinį smalsumą, ir link laivo puolė bėgti nemažas 
būrys žmonių. Aplinkui Vest Klifą, per pakeliamąjį tiltą iki Teit Hilo 
molo geras kelio galas, bet jūsų korespondentas - eiklus bėgikas, ir 
jam pasisekė atsidurti vietoje gerokai greičiau už minią. Tačiau, pa- 
siekęs molą, čia jau radau besibūriuojančius smalsuolius, kurių po- 
licininkai ir kranto sargyba neleido į laivą. Paslaugiam vyriausiajam 
valtininkui padedant, jūsų korespondentui buvo leista užlipti ant 
denio, ir aš, nedideliame būryje išrinktųjų, išvydau negyvą jūreivį, 
vis dar pririštą prie laivo šturvalo. 

Nesistebiu, kad sargybinis buvo pritrenktas ir netgi mirtinai išsi- 


gandęs, nes nedažnai pasitaiko išvysti tokį vaizdą. Vyras buvo abiem 

rankom - viena ant kitos - pririštas prie šturvalo stipino. Tarp ran- 
kų, apvyniotas aplink jas ir šturvalą, kabojo rožinis, ir viskas buvo 
standžiai surišta virvėmis. Matyt, nelaimingasis iš pradžių sėdėjo, bet 
besiplaikstančios burės, pasiekusios vairininko tiltelį, tąsė jūreivį šen 
bei ten taip įnirtingai, kad virvės įsirėžė į odą iki kaulo. Viskas buvo 
kruopščiai apžiūrėta, ir gydytojas - daktaras Dž. M. Kafinas iš Ist 
Eliot Pleis 33 - atvykęs iškart po manęs, atliko tyrimą bei pareiškė, 
kad žmogus jau dvi dienos miręs. Jo kišenėje buvo rastas butelis, sti- 
priai užkimštas ir tuščias, tik su nedideliu ritinėliu popieriaus, kuris 
pasirodė besąs priedas prie laivo žurnalo. Anot sargybinio, jūreivis 
turėjo būti pats prisirišęs prie laivo vairo ir suveržęs mazgus dantimis. 
Tai, kad pirmasis ant denio užlipo kranto sargybos pareigūnas, vė- 
liau gali sukelti tam tikrų nesklandumų Admiraliteto teismo metu, 
nes pagal įstatymą kranto sargybos tarnautojai neturi teisės reika- 
lauti sudužusio laivo turto, nes toji teisė priklauso pirmajam civiliui, 
pasirodžiusiam apleistame laive. Tačiau teisės mokovai iškart ėmė 
malti liežuviais šia tema, o vienas jaunas teisės studentas ėmė garsiai 
tvirtinti, jog laivo savininkas neteko teisės į savo turtą, nes laivo vairą, 
kaip pavestos saugoti nuosavybės simbolį ir net gal kaip įrodymą, lai- 
kė mirusio žmogaus ranka. Nereikia aiškinti, kad negyvas vairinin- 
kas buvo su derama pagarba atrištas nuo tos vietos, kur iki pat mirties 
garbingai vykdė savo pareigą su kilniu atkaklumu, vertu jaunojo Ka- 
sabjankos* — ir buvo paguldytas lavoninėje iki tyrimo. 

* Louis Casabianca (1752-1798) - prancūzų revoliucionierius ir jūrų karininkas; 
mūšio su admirolo Nelsono eskadra prie Abu Kyro kyšulio Viduržemio jūroje 


metu užsidegė jo vadovaujamas laivas „Orient“. Kapitonas atsisakė palikti degantį 
laivą; su tėvu pasiryžo likti ir jo sūnus, dar berniukas. (Vert.) 

Baisioji audra ėmė rimti, jos nirtulys slūgo, žmonės skirstėsi po 
namus, ir dangus pamažu ėmė raudonuoti viršum Jorkšyro žemu- 
mų. Kitame numeryje pranešiu jums smulkmenas apie apleistąjį lai- 


vą, tokiu stebuklingu metu per audrą radusį kelią į uostą. 


Rugpjūčio 9-oji, Vitbis 

alykai, ėmę dėtis po keistojo apleistojo laivo pasirodymo au- 

dros metu praėjusią naktį, buvo dar nuostabesni už patį lai- 
vą. Paaiškėjo, kad škuna - pavadinimu „Demetra“ - yra rusų laivas, 
plaukęs iš Varnos. Jos triumuose - beveik vien smulkus smėlio balas- 
tas, o menkas krovinys buvo tik didelės, žemių prikrautos medinės 
dėžės. Krovinys buvo adresuotas Vitbio advokatui misteriui S. F. Bi- 
lingtonui, gyvenančiam Kresento gatvėje 7, kuris šįryt pasirodė lai- 
ve ir perėmė jo vardu siųstą krovinį. Rusų konsulas, formaliai atsto- 
vaujantis frachtuojančiai pusei, paėmė laivą savo nuosavybėn, sumo- 
kėjo uosto mokestį ir sutvarkė kitus reikalingus dalykus. Šiandien 
kalbama tik apie keistą sutapimą; Prekybos ministerijos pareigūnai 
stebėjo, kad būtų nenukrypstamai paisoma visų galiojančių taisy- 
klių. Visa byla žadėjo būti itin nekasdieniška. Jie, matyt, yra pasiryžę 
atlikti savo pareigą iki galo, kad neliktų dingsties vėlesniems skun- 
dams. Didelį smalsumą sukėlė šuo, kuris nušoko ant žemės laivui 
atsitrenkiant į krantą, ir vienas Gyvūnų globos draugijos, Vitbyje 
gana įtakingos, narys panūdo prisijaukinti gyvulį. Tačiau, visuoti- 
niam nusivylimui, to šuns niekur nebuvo galima rasti; atrodė, kad 


jis kažkur dingo iš miesto. Galbūt pasibaidęs jis nulindo į durpynus, 

kur iš baimės slepiasi ir po šiai dienai. Atsirado tokių žmonių, ku- 
riuos tokia pabaiga baimino, nes, anot jų, vėliau galįs kilti nemažas 
pavojus, nes šuo esąs piktas žvėris. Šįryt iš pat ankstaus ryto buvo 
rastas negyvas didelis šuo, negrynakraujis mastifas, priklausęs anglių 
pirkliui, gyvenančiam netoli Teit Hilo molo. Jam kliuvo su kažkuo 
grumtis, ir priešininkas teko nepaprastas, nes gerklė buvo perplėšta, 


o pilvas perskrostas tarsi baisiais nagais. 


Vėliau 

M aloniai sutikus Prekybos ministerijos inspektoriui, man 

A buvo leista peržvelgti „Demetros“ borto žurnalą, kurio už- 
rašai pasirodė esą tvarkingi iki trijų paskutinių kelionės dienų, ta- 
čiau juose nebuvo nieko įdomaus, išskyrus pastabas apie dingusius 
jūreivius. Vis dėlto didžiausią susidomėjimą kėlė popieriai, rasti bu- 
telyje, nes tokių dalykų dar akyse nebuvau regėjęs. Kadangi neatsira- 
do priežasčių, vertusių užrašus įslaptinti, gavau leidimą juos naudoti 
savo tikslams, tad ir pateikiu juos ištisai, praleisdamas vien profesi- 
nes smulkmenas apie jūreivių ir superkargo pareigas. Atrodo, kad 
kapitonas buvo apimtas kažkokios manijos gerokai prieš jam lei- 
džiantis į atvirą jūrą ir kad toji manija kelionės metu kasdien augo. 
Žinoma, mano žodžius reikia priimti 472 gramo“, nes taupau laiką ir 
rašau klausydamas, kaip man diktuoja rusų konsulato klerkas, kuris 


mielai sutiko išversti užrašus. 


* Cum grano salis (/ot.) - su žiupsneliu druskos, t. y., ne už gryną pinigą. 

„DEMETROS“ 
ŽURNALAS 


Varna-Vitbis 


| ? ašau liepos 18-ąją; dedasi tokie keisti dalykai, kad nuo šiol 
| a- kruopščiai užrašinėsiu visus įvykius, kol pasieksime krantą. 

Liepos 6-ąją baigėme pasikrauti: smėlį balastui ir dėžes su žemė- 
mis. Vidurdienį iškėlėme bures. Vėjas rytų, stiprus. Komanda: pen- 
ki jūreiviai, du kapitono padėjėjai, ir aš (kapitonas). 

Liepos 11-ąją auštant įplaukėme į Bosforą. Ant denio užlipo 
turkų muitininkai. Bakšišas. Viskas tvarkoje. Vėl išplaukėm 4 val. 
popiet. 

Liepos 12-ąją praplaukėm Dardanelus. Vėl muitininkai kartu su 
karo eskadros fAlagmano jūrininkais. Vėl bakšišas. Apžiūra nuodu- 
gni, bet greita. Sutemus įplaukėme į archipelagą. 

Liepos 13-ąją praplaukėme Matapano kyšulį. Komanda nepa- 
tenkinta. Atrodo, tarsi būtų kažko išsigandę, bet tyli. 

Liepos 14-3ją pradėjau nerimauti dėl savo komandos. Visi vyrai 
patikimi, ne sykį su manim plaukioję. Padėjėjas negali suprasti, kas 
jiems darosi; jie sako, kad kažkas vyksta, ir sakydami žegnojasi. Šian- 
dien padėjėjui plyšo kantrybė šnekantis su vienu jūreiviu ir jis skėlė 
vyrui į žandą. Laukiau smarkaus kivirčo, bet viskas baigėsi taikiai. 

Liepos 16-osios rytą padėjėjas raportavo, kad dingo vienas ko- 
mandos narys, Petrovskis. Dingimo negali paaiškinti. Praeitą naktį 
dingusysis keturias valandas budėjo prie kairiojo borto, bet, pakeis- 


tas Abromovo, negrįžo į savo gultą. Vyrai dar labiau nukabino no- 

sis. Visi tvirtina tikėjęsi kažko panašaus, bet daugiau nieko nesako, 
išskyrus tai, kad laive kažkas vyksta. Padėjėjas jau sunkiai valdosi, 
bijau, laukia dideli nemalonumai. 

Liepos 17-ąją, vakar, vienas iš jūreivių, Olgarinas, atėjo į mano 
kajutę ir išsprogusiomis iš baimės akimis papasakojo, kad, jo many- 
mu, laive yra svetimas žmogus. Esą budėjimo metu, slėpdamasis nuo 
liūties už denio kajutės, jis išvydo aukštą, liesą vyriškį, - nepanašų 
nė į vieną iš komandos narių, - lipantį nusileidimo trapu, o paskui 
nueinantį išilgai kajutės ir kažkur pradingstantį. Bandydamas atsar- 
giai pasekti iš paskos, jis nuėjo į priekigalį, bet ten nieko nerado — 
visi liukai buvo uždaryti. Jūreivis apimtas paniškos baimės, ir bijau, 
kad ta panika gali pasklisti. 

Nuraminimui šiandien iššniukštinėsiu visą laivą. Įdienojus su- 
rinkau visą komandą ir paaiškinau: kadangi jie įtaria laive esant sve- 
timą žmogų, siūlau jiems laivą apieškoti. Pirmasis padėjėjas niršta; 
sako, tai kvailystė, nes, anot jo, pasiduoti tokioms paikoms šnekoms, 
vadinasi, demoralizuoti komandą; pažadėjo apsaugoti jūreivius nuo 
visų nemalonumų šventindamas juos handšpugu. Leidau jam pasi- 
likti prie vairo, o mes, visi kiti, ėmėmės nuodugnių paieškų: ėjome 
neatsilikdami vienas nuo kito ir pasišviesdami žibintais. Neliko ne- 
išgriosta nė viena kertė. Triume buvo vien medinės dėžės, taigi čia 
nebuvo kur pasislėpti žmogui. Kai baigėme ieškoti, vyrai atsikvėpė 
ir linksmi nuėjo prie savo darbų. Pirmasis padėjėjas rūstauja, bet 

Liepos 22-oji 


astarosios trys dienos audringos, jūreiviai plūkiasi su burėmis — 
p nėra laiko gąsdintis. Atrodo, vyrai pamiršo savo baimes. Padė- 
jėjo nuotaika gera, visi puikiai sutaria. Gyrė jūreivius už gerą darbą 
audringu oru. Praplaukėm Gibraltarą ir išplaukėm pro sąsiaurį į 


atvirą jūrą. Tvarka. 


Liepos 24-oji 
Ą trodo, laivą lydi pikta lemtis. Be vieno jūreivio įplaukiame į 


Biskajos įlanką, kur dažni štormai, ir štai praėjusią naktį nete- 
kome dar vieno žmogaus. Vyrus apėmė paniška baimė, jie atsiuntė 
„rato“ peticiją", prašydami į budėjimą eiti po du, nes jie biją likti 
vieni. Padėjėjas įniršęs. Baiminuosi, kad sulauksime bėdos - jis arba 


vyrai griebsis smurto. 


Liepos 28-oji 

J. eturios dienos pragare: be perstojo sukamės kažkokiame sū- 
| kuryje, o audringas vėjas nerimsta. Niekas nemiega — nėra 
kada. Vyrai visiškai išsekę. Nebeišmanau, kurį siųsti budėti, nes nė 
vienas neįstengtų atlaikyti. 

Antrasis padėjėjas pasisiūlė stoti prie vairo, kad komanda bent 
keletą valandų numigrų. Vėjas silpsta; nors jūros bangos dar aršios, 
bet jaučiu, kad jos mažesnės, laivą nebe taip supa. 


* Peticija, po kuria parašai dedami ratu, kad nebūtų galima suprasti, kas pasirašė 
pirmasis. 

Liepos 29-oji 


ar viena nelaimė. Naktį budėjo tik vienas jūreivis, nes įgula 

1) buvo pernelyg pavargusi, kad siųstų antrą žmogų. Kai ryto 

sargyba užlipo į denį, ji terado vairininką. Kilo triukšmas, ir netru- 
kus subėgo visa įgula. 

Kruopščios, tačiau bergždžios paieškos. Likome be antrojo pa- 

dėjėjo. Komanda apimta panikos. Su pirmuoju padėjėju sutarėme 


vaikščioti apsiginklavę ir laukti, kol kas nors paaiškės. 


Liepos 30-oji 
p raėjusi naktis. Džiaugiamės, kad artėjame prie Anglijos. Oras 


puikus, iškeltos visos burės; pavargęs nuėjau savo kajutėn. Mie- 
gojau kietai; pažadino kapitono padėjėjas. Jis pranešė, kad dingo ir 
budėjęs jūreivis, ir vairininkas. Laive likome tik aš, padėjėjas ir du 


jūreiviai. 


Rugpjūčio I-oji 
3 1 vi dienos rūke ir anei burės horizonte. Tikėjausi Lamanše 
ij signalais šauktis pagalbos ir jos sulaukti. Neturint rankų bu- 
rėms, tenka plaukti pavėjui. Nedrįstu nuleisti iškeltų burių, bijau, 
kad nepajėgsime vėl jų iškelti. Atrodo, plaukiame į baisų likimą. Pa- 
dėjėjas dar labiau palūžęs už jūreivius. Berods, jo kietas būdas bus 


atsisukęs prieš jį patį. Jūreiviai - bebaimiai vyrai, triūsia kantriai ir 

nesikarščiuodami; nusiteikę laukti paties blogiausio. Abu jie rusai, 


jis — rumunas. 


Rugpjūčio 2-oji, vidurnaktis 


7 os spėjau kelias minutes numigti, kai buvau pažadintas riks- 

“mo, greičiausiai atsklidusio iš už kairiojo borto. Rūkas neį- 
žvelgiamas. Puolęs ant denio, atsitrenkiau į padėjėją. Aiškino išgir- 
dęs riksmą ir atbėgęs, bet niekur neradęs budinčio jūreivio. Dar vie- 
nas žmogus pražuvo. Viešpatie, apsaugok mus! Padėjėjo nuomone, 
jau praplaukėme Duvro sąsiaurį, nes, akimirką išsisklaidžius rūkui, 
jis pamatęs - kaip tik tada, kai pasigirdo riksmas — šmėkštelėjusį 
šiaurinį kyšulį. Jeigu jo tiesa, dabar esame Šiaurės jūroje, ir tik vienas 
Dievas gali vesti mus pro rūką, kuris, atrodo, plaukia kartu su laivu. 


Manau, kad Dievas mus apleido. 


Rugpjūčio 3-10ji 

N 7 idurnaktį nuėjau pakeisti vairininko, bet jo neradau. Vėjas pu- 

Čia pastovia kryptim, ir vairas laikosi tvirtai, nesisukinėdamas. 
Nedrįsdamas pasitraukti, šūktelėjau padėjėją. Po kelių sekundžių jis 
išlėkė su viena pižama. Akys buvo paklaikusios ir išvargusios, ir labai 
bijau, kad jam pasimaišė protas. Priėjęs artyn, jis kimiai sušnabždė- 
jo man į ausį, tarsi baimindamasis, kad jo žodžius gali girdėti pats 
oras. „Tai yra čia, dabar žinau. Pereitą naktį budėdamas mačiau tai, 


žmogaus pavidalu - aukšto, lieso, išblyškusio žmogaus. Stovėjo prie- 

kigalyje ir kažkur žiūrėjo. Nušliaužiau jam už nugaros ir smogiau 
peiliu, bet ašmenys perėjo kiaurai, kaip per orą“ Tai sakydamas jis 
išsitraukė peilį ir pamojavo juo ore. Paskui kalbėjo toliau: „Bet jei- 
gu tai yra laive, aš jį surasiu. Jis yra triume, matyt, vienoje tų dėžių. 
Atsukinėsiu joms dangčius vieną po kito. Jūs likite prie vairo“. Jis 
metė į mane perspėjantį žvilgsnį, pridėjęs prie lūpų pirštą, ir paskui 
nusileido po deniu. Vėjas ėmė pūsti gūsiais, aš negalėjau pasitraukti 
nuo vairo. Pamačiau, kaip jis vėl užlipa ant denio su lempa ir įrankių 
dėže ir ima leistis priekigalio trapu į triumą. Jis pamišėlis, beviltiš- 
kai kuoktelėjęs, ir nėra prasmės bandyti jį sulaikyti. Nieko jis toms 
dėžėms nepadarys. Važtaraštyje jos užrašytos kaip molio krovinys, 
ir stumdyti jas - pats nekalčiausias užsiėmimas. Todėl stoviu prie 
vairo ir pildau dienoraštį. Beliko pasikliauti Dievo malone ir laukti 
išsisklaidant rūko. Paskui, jeigu šis vėjas neatvarys laivo kokion nors 
pakrantėn, nukirsiu bures, ir, grįžęs į dreifą, signalizuosiu pagalbos. 

Galas jau arti. Kai jau buvau bepradedąs tikėti, kad padėjėją pa- 
matysiu gerokai apsiraminusį, — nes išgirdau, kaip jis triume kažką 
daužo, o darbas jam visuomet išeina į naudą, - nuo trapo pusės pasi- 
girdo baisus riksmas, ir kraujas sustingo mano gyslose; padėjėjas už- 
bėgo ant denio išsprogusiomis akimis, persikreipusiu iš siaubo vei- 
du. „Gelbėkit! Gelbėkit!“ — rėkė jis, paskui apsidairė, žiūrėdamas į 
tirštą rūką. Jo siaubas iškart virto neviltim, ir jau ramiu balsu jis tarė 
man: „Geriau eikime kartu, kapitone, kol ne vėlu. Jis yra ten. Da- 
bar žinau paslaptį. Jūra išgelbės mane nuo jo, tai vienintelis kelias..“ 
Nespėjau nei jam atsakyti, nei sugriebti už drabužių, kai jis vienu 
šuoliu atsidūrė ant falšborto ir savo noru puolė į jūrą. Manau, dabar 


ir aš žinau paslaptį. Tai šis beprotis žudė vieną po kito vyrus, o dabar 

ir pats nukeliavo paskui juos. Dieve, pasigailėk! Kaip paaiškinsiu šį 


siaubą grįžęs į uostą?! Kada aš pasieksiu uostą? Ar ateis ta diena? 


Rugpjūčio 4-oji 

is dar tebegaubia rūkas, pro kurį neprasiskverbia saulės spin- 

duliai. Jaučiu, kad dabar apyaušris, nebūčiau jūrininkas, bet 
nežinau, kaip tą suprantu. Nedrįstu leistis žemyn, nedrįstu palikti 
vairo, todėl visą naktį pasilikau čia, ir nakties tamsumoje išvydau Jį! 
Atleisk man, Viešparie, bet padėjėjas pasielgė teisingai, nušokdamas 
už borto! Verčiau mirti kaip dera jūreiviui mėlynose bangose! Bet aš 
kapitonas ir mano pareiga likti laive. Aš apgausiu tą šėtoną ar pabai- 
są, — prisirišiu prie vairo, kai jėgos ims sekti, prisirišiu daiktu, prie 
kurio Jis - Tai! - nedrįs prisiliesti, o paskui - ar pūs palankus, ar 
piktas vėjas — aš išgelbėsiu savo sielą ir kapitono garbę. Jaučiu, kaip 
netenku jėgų ir artinasi naktis. Jeigu Jis vėl pažvelgs man į veidą, gali 
nelikti laiko... Jei laivas suduš, gal kas nors ras šį butelį ir supras... O 
jeigu ne... žmonės bent jau žinos, kad iki galo vykdžiau savo pareigą. 
Tepadeda vargšei neišmanėlei sielai, bandančiai atlikti savo prieder- 
mę, Dievas ir Švenčiausioji Mergelė! 

Suprantama, teismas nepriėmė jokio sprendimo. Neturėta jokių 
įrodymų, ir niekas dabar nepasakys, ar tas žmogus pats išžudė visą 
savo komandą. Vitbio gyventojai vieningai vadina kapitoną didvy- 
riu ir rengia iškilmingas laidotuves. Jau nutarta, kad laivų vilkstinė 
lydės velionį aukštyn Ekso upe, paskui jis bus atplukdytas atgal prie 


Teit Hilo molo, ties abatijos laiptais, ir palaidotas kapinėse ant uo- 

los. Daugiau kaip šimto laivų savininkai pasiskelbė dalyvausią laido- 
tuvių procesijoje. 

Didžiojo šuns nerasta jokių pėdsakų, ir dėl to baisiai sielojamasi, 
nes, esant tokiai viešajai nuomonei, jis, manau, būtų tapęs miesto 
globotiniu. Rytoj įvyks laidotuvės, ir taip baigsis dar vienos „jūros 


paslapties“ istorija. 


MINOS MARĖJ 
UŽRAŠAI 


Rugpjūčio 8-oji 

“ įusė blaškėsi visą naktį, aš taip pat nesudėjau bluosto. Audra 
buvo baisi, ir kai vėjas imdavo ūbauti kamine, mane krėtė dre- 
bulys. Smarkaus vėjo gūsiai su tokia jėga trankėsi į langą, jog, atrodė, 
tolumoje šaudo patranka. Keista, kad Liusė nepabudo; bet ji dukart 
kėlėsi iš lovos ir abu sykius apsirengė. Laimei, spėjau pabusti laiku, 
nurengti ją miegančią ir vėl paguldyti. Jos miegas labai keistas, nes 
jeigu spėji ją vėl sulaikyti, jos ketinimai — jeigu jų būdavo — iškart 

pradingsta, ir ji vėl grįžta į normalų gyvenimą. 

Atsikėlusios anksti rytą mudvi nuėjome į uostą paspoksoti, ar 
ko nors neatsitiko per naktį. Matėme nedaug žmonių, ir nors saulė 
skaisčiai švietė, o oras buvo vaiskus ir gaivus, didelės niūrios bangos, 
atrodančios dar juodesnės nuo sniego baltumo putotų keterų, bro- 
vėsi pro siaurus uosto vartus, kaip įžūlus žmogus skverbiasi pro mi- 


nią. Kažkodėl džiaugiausi, kad Džonatano tą naktį nebuvo jūroje. 

Bet kas žino, kur jis - jūroje ar sausumoje? Kur jis ir kaip jam sekasi ? 
Mano nerimas darosi baisus. Jei tik žinočiau, ką daryti — ryžčiausi 


viskam! 


Rugpjūčio 10-oji 

N elaimingojo jūrų kapitono laidotuvės buvo jaudinantis regi- 

nys. Atrodė, kad į vieną vietą susirinko visi uosto laivai, ir 
kapitonai nešė karstą ant rankų nuo Teit Hilo molo iki pat kapinių. 
Liusė ėjo kartu su mumis, ir mudvi anksti atsidūrėme prie pamėg- 
tojo suolelio. O tuo tarpu kortežas nuplaukė upe aukštyn iki tilto 
ir grįžo atgal. Mes puikiausiai matėme visą procesiją ir lydėjome ją 
žvilgsniais. Žuvęs kapitonas atgulė amžino poilsio netoli nuo mūsų 
suolelio, tad užsilipusios ant jo matėme visą laidotuvių ceremoniją. 
Vargšė Liusė buvo nepaprastai susikrimtusi. Ji negalėjo nustygti vie- 
toje, ir man beliko manyti, kad dėl to kaltos neramios naktys. Vieno 
dalyko negaliu suprasti: ji nieku gyvu nepripažįsta, kad yra kokia 
nors nerimo priežastis; o gal, jeigu ji yra, ji pati jos negali suvokti. 
Nuotaiką aptemdė dar vienas atsitiktinumas - senasis Sveilzas buvo 
rastas negyvas ant mūsų suolelio perlaužtu sprandu. Pasak gydyto- 
jų, jis nukritęs aukštielninkas; žuvusiojo veide buvo baimės ir siaubo 
išraiška, privertusi, pasak mačiusiųjų, juos sudrebėti. Vargšas mielas 
senukas! Turbūt savo gęstančiomis akimis jis išvydo Mirtį. Liusė 
tokios švelnios ir jautrios prigimties, kad viską dedasi į širdį giliau 
už kitus. Štai ir dabar ją smarkiai nuliūdino menkniekis, į kurį aš 


beveik nekreipiau dėmesio, nors ir pati labai myliu gyvūnus. Pasi- 

rodė vyriškis, vesdamas šunį; jis dažnai čia užsuka pažiūrėti laivų. 
Šuo visuomet su juo. Abu jie tylūs ir ramūs, niekuomet nemačiau to 
vyro supykusio ir negirdėjau šuns lojant. Per laidotuvių ceremoniją 
šuo nėjo prie savo šeimininko, kuris pasilypėjo greta mūsų ant suo- 
lelio, bet stovėjo už kelių jardų lodamas ir urgzdamas. Šeimininkas, 
iš pradžių raminęs jį švelniais žodžiais, galiausiai neteko kantrybės 
ir ėmė barti jį šiurkščiai ir piktai, tačiau šuo nėjo artyn ir tebeskalijo. 
Galėjai pamanyti, kad jis pasiuto, tokios paklaikusios buvo jo akys, 
gaurai pasistoję piestu, kaip katės uodega, kai katytė išsirengia į karo 
taką. Galop žmogus neapsikentęs nušoko nuo suolelio ir spyrė šu- 
niui, o paskui, nustvėręs jį už pakarpos, bloškė į antkapinę plokštę, 
prie kurios buvo pritvirtintas mūsų suolelis. Vos tik nelaimingasis 
padaras savo kūnu prisilietė prie plokštės, jis iškart nutilo ir ėmė vi- 
sas drebėti. Jis nebandė bėgti šalin, bet nušliaužė, visas tirtėdamas, 
susigūžęs; jis taip apgailėtinai atrodė iš baimės, kad pabandžiau ir 
aš jį raminti, tiesa, veltui. Liusei jo taip pat baisiai pagailo, tačiau ji 
nebandė glostyti šuns, o pažvelgė į jį lyg kamuojama baisios agoni- 
jos. Labai baiminuosi, kad toks nežmoniškas jautrumas apkartins 
jai visą gyvenimą. Šiąnakt ji sapnuos šį atsitikimą, esu tikra. Atsilieps 
visi į krūvą susiplakę įvykiai — rožiniu prie vairo pririštas negyvas 
jūrininkas, jaudinančios laidotuvės, šuo — iš pradžių piktas, paskui 
mirtinai persigandęs - viskas taps penu jos vaizdiniams. 

Pamaniau, ji geriau miegos, jei labiau išvargs, todėl nusivedžiau 
pasivaikščioti palei uolas iki Robino Hudo įlankos ir atgal. Gal da- 


bar jai nekils noras vaikščioti naktį? 


VIII 
MINOS 


MARĖJ 
UŽRAŠAI 


Ta pati diena, 11 val. vakaro 


N a ir pavargau! Jeigu nebūčiau davusi sau žodžio kasdien rašy- 
ti dienoraštį, vargu ar šiandien būčiau prie jo prisėdusi. Paga- 
liau Liusė pralinksmėjo; manau, nuotaiką jai pataisė mielos karvės, 
kurios pievelėje prie pat švyturio ėmė atkišusios snukius eiti artyn ir 
mirtinai mus išgąsdino. Tikriausiai viskas, išskyrus tą išgąstį, išgara- 
vo iš mūsų atminties. Išgėrėme stiprios, „žvėriškos“ arbatos jaukioje 
senovinėje Robino Hudo įlankos užeigoje su arkiniais langais virš 
jūržolėmis apaugusių pakrantės uolų. Turbūt savo apetitu būtume 
apstulbinę „Naująją moterį“. Vyrai, telaimina juos Dievas, saikinges- 
ni. Paskui patraukėme namo, pakeliui dažnai stabtelėdamos pailsė- 
ti, nepaprastai bijodamos sutikti laukinius bulius. Liusė tikrai buvo 
išvargusi, ir mudvi ketinome grįžusios namo iškart lįsti į lovas. Bet, 
kaip tyčia, pasirodė jaunas vikaro padėjėjas, ir ponia Vestenra papra- 
šė jį pasilikti vakarienės. Man ir Liusei teko kautis su snauduliu, aš 


grūmiausi iš paskutiniųjų, esu tikra didvyrė. Manau, kad vieną gražią 

dieną susirinkę vyskupai turėtų nuspręsti, jog laikas išugdyti naują 
vikaro padėjėjų kartą, kuri atsisakinėtų vakarienės, kad ir kaip pra- 
šoma, ir kuri suprastų, kada merginos yra pavargusios. Liusė miega 
ir lygiai alsuoja. Jos skruostai rausvesni nei paprastai, ir ji tokia graži. 
Jeigu Holmvudas įsimylėjo ją išvydęs svetainėje, įdomu, ką jis pasa- 
kytų pamatęs ją dabar. Kai kurie „Naujosios moters“ autoriai kada 
nors pasigriebs mintį, kad vyrams ir moterims būtų leista pamacyti 
vieniems kitus miegančius prieš peršantis ar duodant sutikimą tekė- 
ti. Ber aš manau, kad ateityje moterys nenorės duoti sutikimo, jos 
pačios ims prašyti rankos. Ir puikiausiai su tuo susidoros! Tai šiokia 
tokia paguoda. Šįvakar esu tokia laiminga, nes Liusė jaučiasi geriau. 
Neabejoju, kad krizė praėjo ir kad visos bėdos su nakties miegu jau 
praeityje. Būčiau dar laimingesnė, jeigu žinočiau, kur dabar Džona- 


tanas... Telaimina ir tesaugo jį Dievas. 


Rugpjūčio 11-oji, 3 val. nakties 


V“ dienoraštis. Rašau, nes negaliu užmigti. Pernelyg susijaudi- 
nusi. Mudvi turėjome vieną nuotykį. Klaikų atsitikimą. Užmi- 
gau vos užvertusi savo užrašus... Staiga pabudau, atsisėdau, pažadinta 
užplūdusios baimės ir jausmo, kad mane supa tuštuma. Kambaryje 
buvo tamsu, todėl, negalėdama įžiūrėti lovos, nuėjau apsigraibydama 
ir pačiupinėjau patalą: lova buvo tuščia. Brūkštelėjau degtuką: kam- 
baryje jos nebuvo. Durys privertos, bet neužrakintos, nors vakar jas 
rakinau. Bijojau žadinti motiną, kuri pastarosiomis dienomis blogiau 
jaučiasi, todėl užsimečiau ant pečių kažkokį drabužį ir išsiruošiau ieš- 


koti. Jau buvau beeinanti pro duris, bet staiga man toptelėjo į galvą, 

kad iš drabužių, kuriuos ji vilkosi, galėčiau sužinoti ketinimus, kilu- 
sius jos miegančioje galvoje. Chalaras reikštų namus, suknelė - gatvę. 
Abu tuos drabužius radau vietose. Ačiū Dievui, tariau sau, ji negalėjo 
nueiti toli vienais naktiniais. Nulėkiau laiptais žemyn į svetainę. Nėra! 
Paskui dirstelėjau į visus atrakintus namo kambarius, ir mano širdin 
ėmė smelkris šaltukas. Galop priėjau prie laukujų durų, kurias radau 
praviras. Namo šeimininkė buvo pratusi kasdien stropiai rakinti du- 
ris, todėl bijau, kad Liusė išėjo kaip stovi. Nebuvo kada sukti galvos 
apie galimas pasekmes, baimė nustelbė visa kita. Stvėriau didelį storą 
šalį ir puoliau laukan. Laikrodis mušė pirmą nakties, kai pasiekiau 
Kresento gatvę, bet čia neradau nė gyvos dvasios. Tekina pasileidau iš- 
ilgai Šiaurinės terasos, tačiau niekur nemačiau taip trokštamos išvysti 
figūros. Vest Klifo pakraštyje pažvelgiau į Ist Klifo pusę, vildamasi ar 
baimindamasi — nežinau, kuris jausmas buvo stipresnis - pamatyti 
Liusę prie mūsų suolelio. Švietė mėnesiena, ir juodi nukarę debesys 
plaukė pažeme, sukurdami aplink šviesos ir tamsos šokį. Akimirką 
ar dvi buvau tarsi apakusi, kai užslinkęs didelis debesis paskandino 
tamsoje Šv. Marijos bažnyčią ir gretimas gatves. Paskui mėnesienoje 
iškilo abatijos griuvėsiai, ir kai siauras, aštrus it kardo ašmenys šviesos 
ruoželis nuslinko gatve, pamačiau ir kapines. Kad ir ko būčiau lauku- 
si, nenusivyliau, nes ten, ant mūsų suolelio, mėnesiena apšvietė pu- 
siau nusvirusį sniego baltumo siluetą. Vėlei užslinkęs debesis uždengė 
vaizdą, nes šešėlis beveik tą pačią akimirką viską nugramzdino į tam- 
są, tačiau man pasirodė, kad kažkas juodas stovi prie baltojo silueto, 
palinkęs virš jo. Kas tai buvo - žmogus ar žvėris - negalėjau pasakyti; 
nelaukiau, kol atsiras galimybė įdėmiau pažvelgti, bet pasileidau kiek 


įkabindama stačiais laiptais į molą; per žuvų turgų ant tilto, nes tik 

tuo keliu buvo galima pakliūti į Ist Klifą. Miestas buvo tarsi išmiręs, 
aplink nė gyvos dvasios; apsidžiaugiau, nes nenorėjau, kad kas nors 
pamatytų tokią Liusę. Atrodė, kad laikas sustojo ir mano keliui ne- 
bus galo; virpėjo keliai, gaudžiau orą kildama nesuskaičiuojamomis 
pakopomis link abatijos. Matyt, bėgau greitai, tačiau man atrodė, kad 
kojos tarsi švino pripiltos, sakytum, kiekvienas kūno sąnarys buvo su- 
ėstas rūdžių. Jau beveik pasiekusi viršų, galėjau matyti baltą figūrą, 
nes buvau taip netoli, tad netrukdė ir šviesos bei šešėlių žaismas. Įsi- 
tikinau: palinkęs ties pusiau atsilošusia Liuse stovėjo kažkas aukštas 
ir juodas. Persigandusi sušukau: „Liuse! Liuse!“, ir tas kažkas pakėlė 
galvą, oaš, iš tos vietos, kur stovėjau, išvydau mano pusėn atsuktą bal- 
tą veidą ir raudonai žėrinčias akis. Liusė neatsakė, ir aš pasileidau prie 
kapinių vartų. Kai juos pasiekiau, kurį laiką paminklai man užstojo 
suolelį, ir aš nemačiau Liusės. Paskui debesis nuplaukė šalin, ir aš vėl 
išvydau suolelį. Ji buvo vienui viena, aplink ją nė gyvos dvasios. 
Pasilenkusi pamačiau, kad ji tebemiega. Lūpos pravertos, ir al- 
savo — ne ramiai, kaip paprastai, bet sunkiais kvėptelėjimais, tarsi 
norėdama kiekvienu gurkšniu pripildyti pilnus plaučius oro. Paskui 
kilstelėjo ranką ir patraukė žemyn marškinių apykaklę. Jos kūnu 
perbėgo nelyginant šalčio sukeltas virpulys. Susupau ją į šiltą šalį 
ir apkamšiau kaklą, nuogąstaudama, kad ji neperšaltų vėsią naktį. 
Nesiryžau jos iškart žadinti ir, norėdama turėti laisvas rankas, suse- 
giau šalį prie kaklo smeigtuku. Matyt, susijaudinusi atlikau tą darbą 
nevykusiai ir įdūriau, nes po truputį jos kvėpavimas išsilygino, ji vėl 
pakėlė ranką prie gerklės ir sudejavo. Gerai ją susupusi, apaviau savo 
batais, o paskui ėmiau švelniai žadinti. Iš pradžių ji net nejudėjo, bet 


paskui ėmė per miegus muistytis, dejuoti ir dūsauti. Galiausiai, jaus- 

dama, kaip greitai bėga laikas ir dar dėl kitų priežasčių, norėdama 
greičiau parvesti ją namo, aš papurčiau Liusę smarkiau, ir ji, pagaliau 
pabudus, atsimerkė. Nenustebo mane pamačiusi, nes iškart nesupra- 
to, kur atsidūrusi. Liusė visuomet pabunda labai gražiai, ir net da- 
bar, nors kūnas buvo sustiręs nuo vėsos ir ji turėjo sutrikti atsibudusi 
naktį pusnuogė kapinėse, mergina liko žavi kaip visada. Mažumėlę 
suvirpėjusi prisiglaudė prie manęs, o kai liepiau tučtuojau eiti su ma- 
nim namo, tylėdama pakilo, paklusni kaip vaikas. Mudviem einant, 
žvyras raižė man pėdas, ir Liusė pastebėjo, kad einu susigūžusi. Su- 
stojusi ji ėmė prašyti, kad paimčiau savo batelius, bet aš nesutikau. 
Vis dėlto, pasiekusi taką už kapinių tvoros, ant kurio telkšojo pur- 
vina, nuo audros užsilikusi bala, aš išsitepiau kojas dumblu, kad jo- 
kiam atsitiktinai sutiktam žmogui neateitų į galvą, jog einu basa. 
Mudviem nusišypsojo laimė, ir namus pasiekėme nesutikusios 
nė gyvos dvasios. Tiesa, matėme vieną vyrą, berods ne visai blaivų, 
kuris praėjo pro mus gatve, bet mudvi, jį išvydusios, spėjome pasi- 
slėpti tarpdurio nišoje, kurioje palaukėme, kol jis įsmuks į vieną iš 
akligatvių, Škotijoje vadinamų siaurigatviais. Bet mano širdis ėmė 
taip smarkiai daužytis, jog akimirką maniau, kad apalpsiu. Grau- 
žė nerimas dėl Liusės — ne tiek dėl jos sveikatos ir baimės, kad jai 
gali pakenkti nakties šaltumas, kiek dėl jos gero vardo, jei kartais 
ši istorija iškiltų aikštėn. Namuose nusiploviau kojas, mudvi nusi- 
prausėm, abi sukalbėjome padėkos maldą. Aš apkamšiau ją patalais. 
Prieš užmigdama ji prašė manęs, net maldavo niekam, net motinai 
nė žodeliu neprasitarti apie nakties nuotykį. Dvejojau, nenorėdama 
duoti žodžio, bet paskui prisiminiau, kokia silpna josios mama ir 


kaip ji krimstųsi, jei ta istorija pasklistų mieste, tad pamaniau, kad 

protingiau bus pasižadėti. Tikiuosi, pasielgiau teisingai. Užrakinau 
duris, raktas kabo ant riešo, tad gal daugiau niekas manęs nesutruk- 
dys. Liusė kietai įmigusi, virš jūros aukštai ir plačiai pasklidusi ryto 


apyblanda... 


Ta pati diena, vidudienis 


7 iskas klojasi puikiai. Liusė miegojo tol, kol pažadinau, ir atro- 
V do, kad ji nepasikeitė; berods, nakties nuotykis ne tik nepaken- 
kė, bet priešingai — išėjo į naudą, nes šįryt ji atrodė daug geriau, nei 
visas pastarąsias savaites. Apgailestaudama pastebėjau, kad per savo 
nerangumą įdūriau jai segtuku. Tai, ko gero, ne mažmožis, nes oda 
ant gerklės įdrėksta. Matyt, būsiu kiaurai perdūrusi odos raukšlelę, 
nes greta viena kitos mačiau dvi nedidukes žaizdeles, o ant naktinių 
marškinių išvydau kraujo lašelį. Labai grauždamasi ėmiau jos atsipra- 
šinėti, bet ji nusijuokė ir, paglosčiusi mane, pasakė, kad nė nejuto dū- 


rio. Laimei, žaizdelės tokios mažos, kad joms užgijus neliks rando. 


Naktis 
| ) iena praėjo laimingai, oras buvo vaiskus, skaisčiai švietė 


saulė, dvelkė gaivinantis vėjelis. Priešpiečių valgyti išsiruošė- 
me į Malgreiv Vudo giraitę; ponia Vestenra važiavo keliuku, o mu- 
dvi su Liuse pasukome taku palei uolas ir pasitikome ją prie vartų. 
Buvau nusiminusi, nes jaučiau, kad būčiau visiškai laiminga, jeigu 
šalia matyčiau Džonataną. Bet ką čia! Reikia semtis kantrybės. Va- 


kare nuėjome į Kazino terasą, kur klausėmės geros Sporo ir Maken- 

zio* muzikos, paskui anksti nuėjome gulti. Liusė iš pažiūros rames- 
nė negu iki šiol, ji iškart užmigo. Užrakinsiu duris ir raktą, kaip vi- 


sada, pasikabinsiu ant riešo, nors šiąnakt tikiuosi sulaukti ramybės. 


Rugpjūčio 12-oji 

ano lūkesčiai neišsipildė, nes dukart buvau pažadinta Liu- 

sės, bandančios ištrūkti laukan. Atrodė, kad ją net miegan- 
čią erzina užrakintos durys, ir į lovą ji grįžo šiek tiek maištaudama. 
Pakirdau auštant ir už lango išgirdau paukščių čiulbesį. Pabudo Liu- 
sė, ir aš apsidžiaugiau, pamačiusi, kad ji atrodo sveikiau negu vakar 
ryte. Berods, jai vėl sugrįžo būdo linksmumas, ji jaukiai prie manęs 
prisiglaudė ir ėmė pasakoti apie Artūrą. Prisipažinau, kad nerimau- 
ju dėl Džonatano, ir tuomet ji pabandė mane guosti. Ko gero, jai 
pasisekė, nes užuojauta, nors ir nieko negalėdama pakeisti, padeda 


lengviau pakelti sunkumus. 


Rugpjūčio 13-oji 
I) ar viena diena praėjo ramiai, aš vėl guliu lovoje su raktu ant 
riešo, kaip ir anksčiau. Vėl kėliausi naktį ir radau Liusę ant 
lovos: ji miegodama rodė pirštu į langą. Tyliai išsliuogiau iš patalo, 
atitraukiau užuolaidą ir pažvelgiau pro langą. Švietė ryški mėnesie- 
* Šporas (Louis Spohr; 1784-1859) — vokiečių kompozitorius, smuikininkas, 


dirigentas, vienas žymiausių vokiečių romantizmo atstovų. 


Makenzis (Mackenzie), seras Aleksandras Kempbelas (1847-1935) - anglų 


kompozitorius ir smuikininkas, vadovavo Karališkajai muzikos akademijai. 


131 


BRAM STOKER 


na, ir jūra su dangumi buvo susilieję į vieną didelę nebylią paslap- 
tį - į žodžiais nenusakomą nežinomybę. Tarp manęs ir mėnesienos 
šmaižiojo šikšnosparnis, tai priartėdamas, tai vėl nutoldamas dide- 
liais ratais. Sykį ar du jis priskrido visai prie pat lango, bet, turbūt 
išvydęs mane, pasibaidė ir nusklendė per įlanką link abatijos. Kai 
grįžau prie lovos, Liusę radau jau vėl atsigulusią ir ramiai miegančią. 


Ji išmiegojo ligi ryto nė sykio neapsivertusi ant šono. 


Rugpjūčio 14-oji 

T 7isą dieną skaitau ir rašau sėdėdama ant Ist Klifo. Atrodo, kad 

Liusei, kaip ir man, krito į akį ši vietelė, ir ją sunku iš ten išves- 
ti, kai ateina priešpiečių, arbatos gėrimo ar pietų metas. Šiandien po 
pietų ji papasakojo juokingą dalyką. Eidamos namo pietų, užlipo- 
me laiptais, vedančiais nuo Vakarinio molo aukštyn, ir, kaip visada, 
stabtelėjome pasigrožėti atsivėrusiu vaizdu. Saulė prie pat horizonto 
jau leidosi už Ketliniso, Ist Klifas žioravo raudonais atšvaitais, ir vis- 
kas aplink tartum maudėsi nuostabiame rožiniame švytėjime. Kurį 
laiką abi tylėjome, o paskui Liusė, lyg pati sau, samurmėjo: 

— Vėl jo raudonos akys! Jos tokios pačios. 

Keisti žodžiai, sakytum, beprasmiški, tačiau aš krūptelėjau. Pasi- 
sukau, kad galėčiau matyti Liusę, bet neatrodyčiau į ją įsistebeilijusi: 
jos veidas buvo miegūstas, o išraiška keista, man nesuvokiama: todėl 
nieko jai nesakiau, bet pasekiau jos žvilgsnį. Man pasirodė, kad ji 
žiūri į mūsų suolelį, ant kurio sėdėjo vienišas juodai apsirengęs žmo- 
gus. Aš irgi suvirpėjau, nes akimirką nutvilkė mintis, jog to nepa- 


žįstamojo akys buvo didelės ir žėrinčios tarsi dvi degančios žarijos, 

tačiau antrą sykį mestas žvilgsnis išsklaidė regimybę. Raudonas sau- 
lėlydis atsispindėjo Šv. Marijos bažnyčios languose už mūsų suole- 
lio, ir kai saulė leidosi žemyn, paskutiniuose jos atspindžiuose visi 
daiktai aplink tarsi sujudėjo. Aš atkreipiau Liusės dėmesį į šį šviesos 
žaismą, ir ji staiga atsitokėjo, tartum sugrįžusi į šį pasaulį iš kažkokių 
tolybių, tačiau jos veido nepaliko baimės šešėlis; galbūt ji prisiminė 
tą baisiąją ten praleistą naktį. Mudvi niekuomet apie tai nekalbame, 
todėl aš ir šįsyk nucylėjau, ir mes pasukome namo pietauti. Liusei 
susopo galvą, ir ji anksti nuėjo gulti. Palaukiau, kol užmigs, ir išė- 
jau pakvėpuoti grynu oru. Pasukau vakarinio molo papėde apimta 
švelnaus liūdesio, nes mintys sukosi apie Džonataną. Man grįžtant 
namo švietė ryški mėnesiena — tokia ryški, kad nors ta Kresento 
pusė, kurioje mūsų namai, skendėjo šešėlyje, viskas buvo puikiausiai 
matyti. Žvilgtelėjau į langą ir išvydau Liusės galvą. Pamaniau, kad ji 
laukia manęs sugrįžtant, todėl išskleidžiau nosinaitę ir pamojavau. Ji 
nepastebėjo ir nekrustelėjo. Kaip tik tą akimirką mėnesiena išslinko 
iš už namo kampo, ir ant lango krito šviesa. Ten tikrai buvo Liusė: 
galva rymojo ant palangės, akys buvo užmerktos. Ji kietai miegojo, 
o greta, atsiklaupęs ant palangės, sėdėjo kažkoks į didelį paukštį pa- 
našus gyvis. Išsigandau, kad ji nepersišaldytų, todėl puoliau laiptais 
aukštyn, bet kai atsidūriau kambaryje, Liusė jau ėjo prie savo lovos — 
giliai užmigusi, sunkiai kvėpuodama, o ranka buvo prie gerklės, tarsi 
sergėdama ją nuo vėsos. Nežadindama šiltai apkamšiau ją paralais, 
patikrinau, ar durys ir langas tvirtai užsklęsti. 

Mieganti ji tokia graži, bet dar labiau išsekusi negu paprastai, ir 
paakiai nesveikai paraudę tarsi nuo pervargimo - man tai nepatiko. 


Bijau, kad ją kankina kažin koks nerimas. Norėčiau žinoti priežastį. 

Rugpjūčio 15-oji 

7 ėliausi vėliau nei kitomis dienomis, o Liusė - išglebusi ir nu- 
K sikamavusi - tebemiegojo, kai mus pašaukė pusryčių. Valgy- 
damos sužinojome džiugią naujieną: Artūro tėvas sveiksta ir nori, 
kad sutuoktuvės įvyktų kuo greičiau. Liusė kupina tylaus džiugesio, 
ojos motina nežino, ar džiaugtis, ar liūdėti. Dieną ji prisipažino, ko- 
dėl ją apėmusi tokia nuotaika. Jai širdį veria, nes veikiai neteksianti 
Liusės - savo dukters, o džiaugiasi, kad ši netrukus turės savo užta- 
rytoją. Vargšė miela moteriškė! Pasisakė, kad jos amžius prie vartų. 
Liusei apie tai neprasitarusi ir manęs prašė laikyti paslaptyje; gydy- 
tojas sakęs, kad jai likę daugių daugiausia keli mėnesiai, nes širdis 
kasdien eina silpnyn. Net dabar bet koks nelauktas susijaudinimas 
gali ją pražudyti. Ak, kaip protingai padarėme, nuslėpdamos nuo 
jos siaubingą Liusės nuotykį nelemtą naktį. 


Rugpjūčio 17-oji 

štisas dvi dienas neprisėdau prie dienoraščio. Neturėjau ūpo. At- 
| rodo, kad mūsų laimę temdo kažkokia juoda skraistė. Iš Džo- 
natano jokių žinių, Liusė eina gležnyn, o jos motina skaičiuoja 
paskutines gyvenimo valandas. Negaliu suprasti, kodėl Liusė taip 
vysta. Ji gerai valgo ir kietai miega, daug būna gryname ore, bet jos 
skruostai vis baltyn, sulig kiekviena diena ji vis labiau glemba. Nak- 
timis girdžiu, kaip Liusė sunkiai gaudo orą. Raktą nuo durų kasnakt 
prisirišu prie riešo, bet ji keliasi, vaikšto po kambarį ir vis sėdasi prie 


lango. Praeitą naktį radau ją persisvėrusią per palangę ir pabandžiau 

pažadinti, bet veltui - Liusė buvo nualpusi. Kai galop man pavyko 
atgaivinti, ji buvo gležna kaip žolelė, kūkčiojo tarp skausmingų pa- 
stangų įkvėpti gurkšnį oro. Kai paklausiau, kas pastūmėjo ją sėsti 
prie lango, ji tik papurtė galvą ir nusisuko. Tikiu, kad ne tas nelem- 
kaklą, ir man pasirodė, kad žaizdelės nėmaž nėra sugijusios. Jų kraš- 
tai neužsitraukę ir net didesni negu pirmiau, ir truputį pabalę. Tai 
tarsi du balti taškai su raudonais viduriukais. Jeigu neužgis per dieną 


ar dvi, kviesiu daktarą. 


SEMJUELIO F. BILINGTONO IR SŪNAUS, 
ADVOKATŲ VITBYJE, 
LAIŠKAS PONAMS KASTNERIUI, 
PETERSONUI IR KOMPANIJAI LONDONE 


Rugpjūčio 17-oji 

Gerbiami ponai, 

siunčiame jums prekyraštį krovinio, gabenamo Didžiuoju Šiau- 
rės geležinkeliu. Minėtas krovinys turi būti nuvežtas į Kartaksą ne- 
toli PerAyto nedelsiant po jo gavimo Kingz Kroso stotyje. Namas 
šiuo metu tuščias, todėl prie laiško pridedame raktus su žymekliais. 
Prašom nugabenti dėžes (penkiasdešimt vnt.), sudarančias siuntą, 
ir patalpinti jas namo fligelyje, kuris apytikriame pastato plane pa- 
žymėtas raide „A“. Jūsų agentas lengvai atpažins tą vietą, nes tai se- 
novinė namo koplyčia. Krovinys iškeliauja šįvakar 9.30 ir atvyksta 


į Kingz Kroso stotį 4.30 rytoj po pietų. Mūsų klientas pageidauja 

kuo greičiau gauti krovinį. Būsim dėkingi, jeigu minėtu laiku Kingz 
Kroso stotyje jau lauks krovikai, kurie nugabens dėžes į joms skir- 
tą vietą. Tam, kad būtų išvengta galimų nesklandumų ar gaišaties 
dėl apmokėjimo tvarkos Jūsų kontoroje, pridedame dešimties (10) 
svarų čekį, kurio gavimą prašome patvirtinti. Jeigu mokesčio suma 
būsianti mažesnė už siunčiamą, galite grąžinti likutį, jeigu ji bus 
didesnė, mes nedelsdami išsiųsime papildomą čekį, vos gavę Jūsų 
žinią. Raktus prašome palikti įėjime į pagrindinį vestibiulį, į kurį 
savininkas pateks su raktų dublikatais. Prašome nelaikyti mūsų per- 
žengiant dalykinių santykių ribas dėl primygtinio prašymo viską 
daryti kiek įmanoma operatyviau. 
Nuoširdžiai Jūsų — 


Semjuelis E Bilingtonas ir sūnus 


PONŲ KASTNERIO, PETERSONO 
IR KOMPANIJOS LONDONE 
LAIŠKAS PONAMS BILINGTONUI 
IR SUNUI VITBYJE 


Rugpjūčio 21-oji 
Pranešame, kad gavome dešimties svarų čekį ir siunčiame vieno 
svaro, 18-kos šilingų ir 9-ių pensų grąžos čekį, kaip nurodyta pride- 
damoje sąskaitoje. Krovinys nugabentas tiksliai laikantis gautų ins- 
trukcijų. Raktų ryšulėlis, kaip nurodyta, paliktas vestibiulyje. 
Su pagarba, 


Tvirtinu: Kastneris, Petersonas ir Ko. 

MINOS MARĖJ 
UŽRAŠAI 
Rugpjūčio 18-oji 
Ar 

S iandien aš laiminga ir rašau sėdėdama kapinėse ant suolelio. 

Liusė jaučiasi daug geriau. Visą praeitą naktį ji išmiegojo nė sy- 
kio nepabudusi. Jos skruostai, berods, rausvėja, nors ji dar atrodo 
pavargusi ir tebėra liūdna. Jeigu jai būtų įsimetusi kokia nors ma- 
žakraujystės forma, galėčiau tą suprasti, bet ji ta liga neserga. Liusė 
linksma, kupina gyvenimo džiaugsmo. Atrodo, jai bus išdulkėjęs 
niūrus nešnekumas, ir ji ką tik priminė man aną naktį - tartum man 
būtų reikėję atskiro priminimo, - kai aš radau ją miegančią štai čia, 
ant šio suolelio. Kalbėdama ji linksmai pastukseno batelio kulnu 
antkapinę plokštę ir tarė: 

— Mano vargšės mažos kojos tuomet taip nesibeldė! Vargšas se- 
nukas Sveilzas pasakytų: todėl, kad nenorėjau pažadinti Džordžio. 

Matydama ją taip linksmai nusiteikusią ir šnekią, paklausiau, ar 
tąnakt ji ką nors sapnavo. Jos veidą išsyk nutvieskė ta švelni išraiška 
suraukta nosyte, kuri Artūrui — vadinu jį tiesiog Artūru iš įpročio — 
labai patinka, ir aš tuo nesistebiu. Paskui ji kalbėjo toliau, tarsi mė- 
gindama mintimis sugrįžti į tą naktį: 

— Nepasakyčiau, kad sapnavau, nes viskas atrodė taip tikroviškai. 
Tiesiog užėjo noras ateiti čia - nežinau kodėl, nes aš kažko bijojau — 
nežinau ko. Prisimenu, nors aš buvau užmigusi, kaip einu gatve, o 
paskui per tiltą. Greta pliaukštelėjo žuvis; pasilenkiau per turėklus 
pasižiūrėti į ją ir išgirdau kaukiant šunis - atrodė, kad man beko- 


piant laiptais visas miestas knibžda kaukiančių šunų. Paskui lyg pro 

rūką prisimenu kažką aukštą ir juodą raudonomis akimis, tokios pat 
spalvos kaip saulėlydis, o aplink mane tvyrojo kažin kokia saldybė ir 
kartumas, paskui pasijutau, lyg būčiau pasinėrusi į gilų žalią vandenį, 
o ausyse skambėjo daina; esu girdėjusi, kad taip jaučiasi skęstantieji. 
Paskui viskas kažkur prapuolė, atrodė, tarsi siela paliko kūną ir ėmė 
sklandyti ore. Berods, kad vieną akimirką po savim išvydau vakari- 
nį švyturį, o vėliau mane visą persmelkė toks skausmas, lyg būčiau 
pakliuvusi į žemės drebėjimą, ir aš atsipeikėjau, o tu mane purtei. 
Išvydau tave anksčiau, negu pajutau. 

Paskui ji ėmė juoktis. Visa ta istorija dvelkė šiurpiu slėpiningumu, 
ir aš klausiau netekusi žado. Nieko gero iš to nebus, nusprendžiau, 
ir ėmiau kalbėti apie kitus dalykus. Liusė vėl tapo sava ir artima. Kai 
grįžome namo, gaivus vėjas jai buvo tarsi gyvybės įpūtęs, nes skruos- 
tai atrodė gerokai parausvėję. Motina apsidžiaugė ją tokią išvydusi, 


ir mes visos trys puikiai praleidome vakarą. 


Rugpjūčio 1 9-oji 

1) žiaugsmas, džiaugsmas, džiaugsmas! Nors ir ne viskas džiu- 

gu. Pagaliau gavau žinią iš Džonatano. Mielas vargšytis buvo 
apsirgęs, štai kodėl nerašė. Daugiau nebijau apie tai nei kalbėti, nei 
galvoti, nes dabar žinau: misteris Hokinsas persiuntė man jo laišką 
ir dar pridėjo savo rašytą, tokį mielą. Rytoj rytą vykstu pas Džonara- 
ną - padėti jam, jei reikės, slaugyti ir parvežti namo. Misteris Hokin- 
sas mano, būtų neblogai, jeigu mes ten ir susituoktume. Žliumbiau 
perskaičiusi gailestingosios sesers laišką, kol pajutau, kaip jis sudrėko 


ant mano krūtinės, kur jį laikau. Laiškas apie Džonataną, todėl turiu 

jį laikyti prie širdies, nes jis yra mano širdyje. Visos kelionės persėdi- 
mo vietos jau numatytos, lagaminai sukrauti, imu pakaitai tik vieną 
suknelę; Liusė nugabens mano bagažą ir laikys, kol parašysiu, kad at- 
siųstų, nes gali atsitikti, kad... daugiau nerašysiu. Laikysiu tai paslap- 
tyje, kurią išduosiu tik Džonatanui, savo vyrui. Laiškas, kurį jis matė 


ir lietė savo rankomis, turės raminti mane, kol mudu susitiksime. 


SESERS AGATOS IŠ ŠV. JUOZAPO 
IR ŠV. MARIJOS LIGONINĖS BUDAPEŠTE 
LAIŠKAS PANELEI VILHELMINAI MARĖJ 


Rugpjūčio 12-oji 

Gerbiamoji panele, 

rašau Jums paprašyta pono Džonatano Harkerio, kuris dar nėra 
tiek atgavęs jėgų, kad galėtų rašyti pats, nors, dėkui Dievui, Šv. Juo- 
zapui ir Šv. Marijai, sparčiai taisosi. Mes slaugome jį, kenčiantį nuo 
stipraus smegenų uždegimo, jau beveik šešios savaitės. Jis prašo per- 
duoti Jums, kad Jus myli, ir prašo tuo pačiu išsiųsti laišką ir ponui 
Hokinsui, su derama pagarba paaiškinti, jog jis atsiprašo užtrukęs 
kelionėje ir praneša, kad pavestasis darbas atliktas. Jam teks kelias 
savaites pailsėti mūsiškėje kalnų sanatorijoje, po to jis sugrįš. Jis pra- 
šo manęs parašyti, kad su savimi turi nedaug pinigų ir kad norėtų 
užsimokėti už savo buvimą čia, kad kitiems, reikalingiems pagalbos, 
netektų ilgai jos laukti. 

Tikėkite manim, 


Jūsų, su užuojauta ir palaiminimu, sesuo Agata 

P. S. Mano ligonis užmigo, todėl parašysiu Jums šį bei tą daugiau. 
Jis man viską papasakojo apie Jus, ir aš žinau, kad netrukus tapsite jo 
žmona. Ielaimina judu Dievas! Jis išgyveno kažkokį siaubingą su- 
krėtimą — taip sako daktaras - ir jo klajonės buvo klaikios, bijau apie 
jas net pasakoti. Apgaubkite jį švelnumu, kad daugiau niekad nepa- 
kliūtų į tokią būseną; tokios ligos, kaip ši, pėdsakai ne taip lengvai 
išnyksta. Būtume Jums seniai parašę, tačiau nežinojome, kas jo drau- 
gai, ir su savim jis nieko neturėjo, iš ko būtų galėję kas nors paaiškėti. 
Jis čia atvyko traukiniu iš Klauzenburgo, ir budėtojas papasakojo 
stoties viršininkui, kad jis strimgalviais įbėgo stotin riksmu reikalau- 
damas bilieto namo. Supratę iš jo įnirtingo elgesio, kad reikalą turi 
su anglu, jie pardavė jam bilietą iki paskutinės traukinio stotelės. 

Rūpestingai jį prižiūrėkite. Jis čia užkariavo visų širdis savo tau- 
riu elgesiu ir išsiauklėjimu. Jis tikrai greitai sveiksta, ir aš neabejoju, 
kad po kelių savaičių visiškai atgaus jėgas. Bet dėl atsargumo elkitės 
apdairiai. Jūsų laukia — to meldžiu Dievą, Šv. Juozapą ir Šv. Mariją — 
daug daug laimingų metų. 


DAKTARO SJUARDO 
DIENORAŠTIS 


Rugpjūčio 19-oji 
N elauktas, ūmus pasikeitimas Renfildo elgsenoje. Vakar vaka- 


re, maždaug 8 valandą, jis ėmė nenustygti vietoje, uostinėti 


„vw - 


orą tarsi pėdsakus aptikęs šuva. Prižiūrėtojas, priblokštas tokio el- 

gesio, paprašė jį paaiškinti. Paprastai Renfildas pagarbiai elgiasi su 
prižiūrėtojais, kartais net su vergišku paklusnumu, tačiau tą vakarą, 
kaip sužinojau, jis buvo pasipūtęs it kalakutas. Visai nesileido į kal- 
bas. Tik tiek tepasakė: 

— Nenoriu su tavim kalbėtis, tu dabar niekas. Šeimininkas jau 
arti. 

Anot prižiūrėtojo, jį bus apėmusi kažkokia religinė manija. Jei tai 
tiesa, mums reikia saugotis didelio sujudimo, nes toks stiprus vyras, 
apsėstas vienu metu žudymo ir religinės manijos, gali būti nepapras- 
tai pavojingas. Tai siaubingas derinys. Devintą valandą pats nuėjau 
jo aplankyti. Su manim jis elgėsi ne ką geriau negu su prižiūrėtoju, 
nes dėl didelio išpuikimo mūsų jau nebeskyrė. Tai tikrai panašu į re- 
liginę maniją, ir neilgai trukus jis ims manyti esąs Dievas. Tie menki 
požymiai, skiriantys vieną žmogų nuo kito, Visagalei Esybei yra per- 
nelyg menki. Kaip šie bepročiai išsiduoda! Tikrasis Dievas rūpinasi, 
kad neliktų nuskriausti žvirbliai, bet Dievas, sukurtas žmogaus tuš- 
tybės, neskiria žvirblio nuo erelio. O, kad žmonės žinotų! 

Kokį pusvalandį ar ilgiau stebėjau, kaip Renfildą apima vis di- 
desnis jaudulys. Stengiausi stebėti jį taip, kad jis to neįtartų. Jo akyse 
iškart užsidegė suktas žvilgsnis, būdingas pamišėliams, apsėstiems 
kokios nors idėjos, prasidėjo klastingi galvos ir nugaros judesiai, 
puikiai pažįstami ligoninės prižiūrėtojams. 

Pagaliau nusiraminęs jis nuėjo prie savo lovos ir atsisėdo, žiūrė- 
damas prieš save bežadžiu žvilgsniu. Nagi, pamaniau, pamėginsiu 
kalbėti apie jo globotinius; tai tema, kuri visuomet patraukdavo jo 
dėmesį. Iš pradžių tylėjęs, jis pagaliau tarė tiriančiu balsu: 


— A, kad juos kur! Man jie rūpi kaip pernykštis sniegas. 

— Ką? - neparikėjau. - Juk netvirtinsite, kad jums neberūpi vo- 
rai? 

(Pastaruoju metu jo galva pramušta vorais, o sąsiuvinis mirga 
nuo skaitmenų stulpelių.) Į tai jis paslaptingai tarė: 

— Pamergės džiugina akis to, kuris laukia pasirodant jaunamar- 
tės, bet kai išeina jaunoji, merginos nublanksta tose akyse. 

Jis nepaaiškino savo žodžių, bet liko užsispyręs sėdėti visą laiką, 
kol buvau šalia. 

Šįvakar esu labai išvargęs ir prastos nuotaikos. Negaliu išmesti 
iš galvos Liusės, nesiliauju galvojęs, kad viskas galėjo išeiti kitaip. 
Jeigu nepavyks užmigti, tuomet chloralis - šiuolaikinis Morfėjus — 
C,HCL, x H,O! Reikia saugotis, kad neįjunkčiau. Ne, šiandien ne- 
gersiu to vaisto! Šiandien prisiminiau Liusę ir nenoriu teršti jos tyro 


vardo narkotiku. Kad jau taip išėjo, tebus ši naktis bemiegė... 


Vėliau 

4 Žiaugiuosi taip nusprendęs; dar labiau džiaugiuosi laikęsis savo 
1) žodžio. Gulinėjau vartydamasis nuo šono ant šono ir išgirdau 
du laikrodžio dūžius, kai staiga, pasiųstas budėtojo, įėjo naktinis sar- 
gas ir pranešė, kad Renfildas pabėgo. Užsimetęs šiokį tokį drabužį 
ant pečių nedelsdamas išbėgau; pacientas pernelyg pavojingas, kad 
jam būtų galima leisti bastytis kur įsigeis. Tos idėjos, su kuriomis jis 
dabar gula ir keliasi, gali pridaryti žmonėms bėdų. Prižiūrėtojas jau 
laukė. Iš jo sužinojau, kad Renfildą paskutinį kartą jis matė pro durų 


akutę vos prieš dešimt minučių - gulintį lovoje, matyt, miegantį. 

Jo dėmesį patraukęs su dideliu trenksmu per jėgą atidaromo lango 
garsas. Bėgte sugrįžęs atgal, jis spėjo pamatyti tik Renfildo kojas, ir 
iškart pakvietė mane. Apsirengęs vien pižama, jis negalėjo nusidan- 
ginti kur nors toli. Prižiūrėtojo nuomone, bus geriau ne sekti jam iš 
paskos, o žiūrėti, ar kur nors jis nepasirodys, nes eidamas pro duris 
gali pamesti iš akių. Prižiūrėtojas — vyras iš stuomens ir iš liemens, ne 
jam tas langas. Aš liesas, todėl jo padedamas išlindau laukan, bet ko- 
jomis į priekį, ir, kadangi ligi žemės tebuvo kelios pėdos, nušokau nė 
nesusitrenkęs. Prižiūrėtojas sakė, kad ligonis pirma pasukęs kairėn, 
paskui nubėgęs tiesiai; todėl pasileidau į tą pusę kiek kojos įkerta. 
Išlindęs pro medžių juostą, išvydau, kaip baltas siluetas kopia aukšta 
siena, skiriančia mūsų teritoriją nuo apleisto kiemo. 

Negaišdamas nubėgau atgal, liepiau sargui pašaukti talkon tris 
ar keturis vyrus ir nieko nelaukiant sekti paskui mane į Karfaksą, 
nes gali atsitikti, kad mūsų bičiulis bus kam nors pavojingas. Pats 
tuo tarpu susiradau kopėčias ir, perlipęs per sieną, nušokau kitoje 
pusėje. Spėjau pamacyti, kaip Renfildas dingsta už namo kampo, ir 
nudūmiau ten. Radau jį už kampo, prisiplojusį prie geležimi kaus- 
tytų ąžuolinių koplyčios durų. Jis kalbėjo, matyt, ne pats su savimi, 
tačiau aš, nors ir norėdamas suprasti, ką jis sakė, bijojau artintis, kad 
nepabaidyčiau. Vaikytis pasiklydusį bičių spiečių - vaikų darbas, pa- 
lyginti su pusnuogio bepročio, apsėsto pabėgimo idėjos, gaudymu! 
Tačiau po valandėlės pastebėjau, kad jis visai nekreipia dėmesio į tai, 
kas vyksta aplink, todėl įsidrąsinęs priėjau, be to, vyrai jau buvo per- 
kopę sieną ir ėmė jį supti iš visų pusių. Išgirdau jį tariant: 

— Aš atėjau, išgirdęs Tavo kvietimą. Aš Tavo vergas, ir Tu man at- 


lyginsi, nes būsiu ištikimas. Aš garbinau Tave ilgai, kol tu buvai toli. 

Laukiau Tavo įsakymų, ir Tu mane prisiminsi, mylimas Šeimininke, 
kai dalysi dovanas, ar ne? 

Šiaip ar taip, jis senas, savanaudis kaulytojas. Jo galvoje kepalai 
ir žuvys* net tada, kai mano, jog jam apsireiškė Šventoji Dvasia. Jo 
manija — stulbinantis derinys. Kai visu būriu puolėme prie jo, jis 
grūmėsi kaip tigras, savo nepaprasta jėga panašus greičiau į žvėrį, o 
ne į žmogų. Pirmą kartą mačiau tokį įniršusį pamišėlį ir, tikiuosi, 
paskutinį. Laimė, laiku patyrėme jo jėgą ir pavojingumą. Su tokiais 
raumenimis ir ryžtu jis galėjo prikrėsti daug baisių eibių. Dabar jis 
nekelia pavojaus. Pačiam Džekui Šepardui** nepavyktų ištrūkti iš 
tramdomųjų marškinių, kuriais jį supančiojome ir prirakinome prie 
sienos minkštai išmuštame kambaryje. Jo riksmas baisus, bet po jo 
tvyranti tyla dar baisesnė, nes kiekvienas jo judesys pranašauja žu- 
dymą. 

Štai tik dabar jis pirmą kartą pasakė žodžius, kuriuos pavyko su- 
prasti: 

- Aš būsiu kantrus, Šeimininke. Tai artėja — artėja — artėja! 

"Taigi ir aš, supratęs tai kaip užuominą, atėjau pas jį. Buvau per- 
nelyg susijaudinęs, kad užmigčiau, bet dabar mane nuramino dieno- 
raštis, ir jaučiu, kad šiąnakt pavyks išsimiegoti. 

* t. y. pilvo poreikiai. Čia cituojamas anglų rašytojas Tomas L. Pikokas (Peacock; 
1785-1866), kuris savo kūrinyje „Nightmare Abbey“ (1828) rašė: „Tikrai, kepa- 
lai ir žuvys sudaro tipišką mišrią dietą; ir Bažnyčios praktika rodo, kad per daugelį 
šimtmečių ji niekad nebuvo išleidusi iš akių kepalų ir žuvų“. 

** Džekas Šepardas (Jack Sheppard; 1702-1724) - anglų nusikaltėlis, išgarsėjęs 
neįtikėtinu sugebėjimu ištrūkti iš įkalinimo vietų, o ypač kone stebuklingu 
pabėgimu iš Njugeito kalėjimo (1724). Bet greitai jis buvo vėl sučiuptas ir pakar- 


tas Taiberne. Jo nuotykiais paremta daug grožinių kūrinių; viena ar dvi pjesės 


priskiriamos D. Defo. 


IX 


MINOS MAREJ 
LAIŠKAS 
LIUSEI VESTENRA 


Budapeštas, rugpjūčio 24-oji 

Mieloji Liuse, 

žinau, kad netveri smalsumu sužinoti viską, kas įvyko po mu- 
dviejų išsiskyrimo Vitbio geležinkelio stotyje. Na, Halą pasiekiau 
laimingai; čia sėdau į laivą, plaukiantųį į Hamburgą, o ten į trauki- 
nį. Iš tos kelionės beveik nieko ir neprisimenu, išskyrus tai, kad va- 
žiavau pas Džonataną ir, rengdamasi jį slaugyti, stengiausi kelionės 
metu kuo geriau išsimiegoti... 

Savo brangųjį radau baisiausiai išsekusį ir išblyškusį. Akyse nė 
trupinėlio buvusio ryžto, nė ženklo to orumo, apie kurį tau pasako- 
jau. Iš jo telikęs vien šešėlis, ir jis neprisimena nieko, kas jam nutiko 
prieš kurį laiką. Bent jau mane jis tuo tikina, o aš neketinu jo ka- 
mantinėti. Jis patyrė kažkokį baisų sukrėtimą, ir bijau, kad prisimi- 
nimai būtų pernelyg didelis išbandymas jo smegenims. Sesuo Agata, 
nuostabus žmogus ir apsigimusi slaugė, pasakojo, kad jis, gulėdamas 


be sąmonės, klejojo siaubingus dalykus. Norėjau, kad man viską iš- 

pasakotų, bet ji tik žegnojosi ir dievagojosi tylėsianti kaip žemė, nes 
esą ligonio kliedesiai - Dievo paslaptys, ir jeigu slaugė, atlikdama 
savo pareigą, juos išgirsta, turi gerbti jai parodytą pasitikėjimą. Tai 
labai švelni ir geros širdies moteriškė, ir kitą dieną, matydama, kaip 
negaliu rasti sau vietos, ji pati vėl apie tai prašneko ir, pasakiusi, kad 
niekada neatskleis man to, ką noriu sužinoti, pridūrė: 

— Galiu tik tiek pasakyti, brangioji: jis nėra nieko blogo padaręs, 
ir jūs, kaip būsimoji žmona, galite nesijaudinti. Jis nepamiršo nei 
jūsų, nei to, ką jums buvo pasižadėjęs, o išgąstis susijęs su klaikiais 
dalykais, apie kuriuos mirtingiesiems verčiau nekalbėti! 

Tikiu, kad geroji moteriškė jaučia mane įtariant, kad mano varg- 
šelis bus įsimylėjęs kitą merginą. Kad aš pavydėčiau?! Ir vis dėlto, 
brangute, noriu tau pašnabždom pasakyti, kad suvirpėjau iš džiaugs- 
mo, sužinojusi, kad jo nelaimės priežastis nebuvo kita moteris. Da- 
bar sėdžiu prie lovos, matau jo - miegančio - veidą. Jis bunda! 

Pabudęs paprašė savo švarko, sakydamas, jog nori kažką pasiimti. 
Perdaviau jo norą seseriai Agatai, ir ji atnešė visus jo daiktus. Pama- 
čiusi tarp jų užrašus, ketinau prašyti, kad man juos parodytų, - nes 
žinojau juos padėsiant man įminti tą paslaptį, - bet jis, matyt, išvy- 
do mano norą akyse, nes paprašė pasitraukti prie lango, sakydamas, 
jog nori ramiai pabūti vienas. Paskui pasikvietė mane prie lovos ir, 
uždėjęs ranką ant sąsiuvinio, labai iškilmingu balsu tarė: 

— Vilhelmina, - žinojau, kad jis prabilo tikrai nuoširdžiai, nes 
niekuomet nuo tos dienos, kai paprašė mano rankos, nebuvo krei- 
pęsis į mane pilnu vardu, - tu žinai, brangioji, kaip aš suprantu 


pasitikėjimą tarp vyro ir žmonos: jų neturi skirti jokios paslaptys 

ar nežinia. Aš išgyvenau didelį sukrėtimą, ir dabar, kai jis vėl iškyla 
mano atmintyje, man ima suktis galva, ir aš jau nebežinau, ar tai 
buvo sapnas, ar tikrovė. Žinau, kad sergu smegenų uždegimu, o tai 
reiškia pamišimą. Čia, šiame sąsiuvinyje, yra paslaptis, ir aš nenoriu 
jos žinoti. Noriu dabar pradėti savo gyvenimą mudviejų jungtuvė- 
mis. 

Nes, mieloji Liuse, mes nutarėme susituokti nedelsiant, kai tik 
bus sutvarkyti formalumai. 

— Ar esi pasirengusi, Vilhelmina, dalytis sa manim tuo nežino- 
jimu? Štai užrašai. Paimk juos ir saugok, jei nori, perskaityk, bet 
niekuomet nepasakok man, nebent kilni pareiga priverstų mane — 
dieną ar naktį, sveiką ar išprotėjusį - sugrįžti į čia aprašytas liūdnas 
valandas. 

Išsekęs jis griuvo aukštielninkas, o aš pakišau užrašus po pagalve 
ir pabučiavau jį. Paprašiau sesers Agatos, kad ji kreiptųsi į vienuo- 
lyno viršininkę leidimo mudviem susituokti šiandien po pietų, ir 
dabar laukiu atsakymo... 

Atėjusi sesuo Agata pranešė, kad nusiųstas žmogus pakvies anglų 
misijos kapelioną. Po valandos mes susituoksime, arba tada, kai jis 
pabus... 

Liuse, ta valanda atėjo ir ji jau praeityje. Jaučiausi labai iškilmin- 
gai. Esu labai laiminga. Džonatanas pabudo šiek tiek daugiau kaip 
po valandos, ir viskas jau buvo parengta: jis atsisėdo lovoje apkam- 
šytas pagalvėmis. Jis tarė „taip“ garsiai ir tvirtai. Aš iš susijaudini- 
mo vos begalėjau apversti liežuvį, rodės, širdis tuoj ims ir iššoks iš 


krūtinės, ir net tas trumpas žodelytis užstrigo gerklėje. Gerosios 

seserys buvo tokios mielos. Dievas mato, niekada neužmiršiu nei 
jų, nei tos didžiulės atsakomybės, užgriuvusios mano pečius. Turiu 
papasakoti apie vestuvinę dovaną. Kai, išėjus seserims ir kapelionui, 
aš likau viena su savo vyru - ak, Liuse, pirmą kartą rašau žodžius 
„mano vyras“! - kai jie paliko mus vienu du, aš ištraukiau iš po pa- 
galvės užrašus, suvyniojau į baltą popierių, perrišau žydru kaspinu, 
kurį nešiojau ant kaklo, ir mazgą užantspaudavau jungtuvių žiedu. 
Paskui prispaudžiau juos prie lūpų, parodžiau savo vyrui, pasakiau 
saugosianti juos ir kad tai bus ženklas visą gyvenimą mus lydėsian- 
čio abipusio pasitikėjimo; kad aš pati jų niekada neatrišiu, nebent 
jo paries labui arba verčiama nepermaldaujamos pareigos. Paskui jis 
paėmė mano ranką - ak, Liuse, jis pirmą kartą paėmė savo žmonos 
ranką - ir pasakė, kad tai pati brangiausia dovana pasaulyje ir kad 
jeigu reikės, jis pasiryžęs dar kartą sugrįžti į tą praėjusį savo gyve- 
nimą. Vargšelis, norėjo pasakyti — į dalį savo praėjusio gyvenimo, 
bet laikas jo galvoje dar susimaišęs, ir nenuostabu, kad jis painioja 
mėnesį su ilgais metais. 

Na, mieloji, ką aš jam galėjau pasakyti? Tik tiek, kad esu laimin- 
giausia moteris šiame pasaulyje ir kad negaliu jam duoti nieko, iš- 
skyrus save, savo gyvenimą ir pasitikėjimą, ir kad mano meilė bei 
pareigos jausmas neišblės iki paskutinių gyvenimo valandų. Ir žinai, 
brangioji, kai jis mane pabučiavo ir prisitraukė prie savęs, supratau 
tai kaip iškilmingą abipusį mudviejų pasižadėjimą... 

Liuse, brangute, ar žinai, kodėl tau visa tai pasakoju? Ne tik to- 
dėl, kad man tai brangu, bet dar ir dėl to, kad tave labai myliu. Man 


teko privilegija būti tavo drauge ir vadove nuo to laiko, kai tu baigei 

mokyklą ir išėjai pasitikti gyvenimo. Norėčiau dabar matyti tave 
laimingos žmonos akimis, norėčiau, kad savo vedybiniame gyve- 
nime būtum tokia pat laiminga kaip aš. Mieloji, meldžiu Visagalį, 
kad tavo troškimai išsipildytų, kad sulauktum nesibaigiančios gie- 
dros dienos be žvarbaus vėjo, su pareigos jausmu ir be įtarinėjimų. 
Nelinkiu tau gyventi nepatiriant skausmo, nes taip nebūna, bet ti- 
kiu, kad tu visada būsi tokia laiminga, kokia aš esu dabar. Sudie, 
brangioji. Siunčiu laišką nedelsdama ir galbūt netrukus vėl para- 
šysiu. Dabar turiu baigti, nes Džonatanas bunda - turiu rūpintis 
savo vyru! 


Visada tave mylinti Mina Harker 


LIUSĖS VESTENRA LAIŠKAS 
MINAI HARKER 


Vitbis, rugpjūčio 30-oji 

Brangiausioji Mina, 

siunčiu tau milijonus bučinių ir linkiu kuo greičiau grįžti su savo 
vyru namo. Linkiu, kad sugrįžtumėt pakankamai greit, kad dar lik- 
tų laiko paviešėti pas mus. Gaivus oras netruktų grąžinti Džonata- 
nui jėgas taip, kaip grąžino jas man. Esu ėdri kaip kiauras maišas, 
pilna jėgų ir gerai miegu. Nudžiugau sužinojusi, jog jau nevaikštau 
per miegus. Atrodo, kad visą savaitę praleidau lovoje neišlipdama. 
Artūras sako, kad pilnėju. Mes einame vaikščioti, važinėjamės, irs- 


tomės valtimi, žaidžiame tenisą ir kartu meškeriojame, ir aš jį myliu 

dar labiau. Jis taip pat sakosi mane stipriau mylįs, bet aš abejoju, nes 
pirma jis sakė, kad mane myli kiek tik begalima mylėti. Bet visa tai 
nesąmonė. Štai jis kviečia mane. Tad baigiu laišką. 


Liusė 


P. S. Mama siunčia linkėjimus. Ji jaučiasi geriau. 


P. P. S. Mes tuokiamės rugsėjo 28-ąją. 


DAKTARO SJUARDO 
DIENORAŠTIS 


Rugpjūčio 20-oji 

N Ą ano susidomėjimas Renfildu tolydžio auga. Dabar jis atly- 
NM 1 žęs, jo įniršį dažnai pakeičia ramybės priepuoliai. Pirmąją 
savaitę po to, kai jį sučiupome, jis blaškėsi it žvėris. Paskui vieną 
naktį, vos patekėjus mėnuliui, jis ūmai nuščiuvo ir nieko nevei- 
kė — tik sėdėjo murmėdamas sau po nosim: „Dabar galiu palauk- 
ti, dabar galiu palaukti. Išgirdęs apie tai iš prižiūrėtojo, nuėjau jo 
aplankyti. Renfildas tebebuvo su tramdomaisiais marškiniais kam- 
baryje minkštomis sienomis, bet jo veide jau neliko verksmingos 
išraiškos, o akyse sužibo seniai pažįstamas maldaujantis, sakyčiau, 
net vergiškas pataikavimas. Tokia jo būsena man patiko, tad liepiau 
prižiūrėtojams jį paleisti. Vyrai kiek dvejojo, bet galop įvykdė mano 
paliepimą neprieštaraudami. Keista buvo matyti, kad ligoniui už- 
teko nuovokos pajusti jų nepasitikėjimą, nes, priėjęs prie manęs, jis 


sušnabždėjo, slapčia dėbčiodamas į savo sargus: 

— Jie mano, kad užpulsiu jus. Įsivaizduokite — aš jus užpuolu! 
Kvailiai! 

Man lyg ir ramiau, matant ligonio sąmonėje vykstantį mano iš- 
skyrimą iš kitų tarpo, bet aš vis tiek negalėjau jo perprasti. Ar tai 
reikštų, kad buvau jo laikomas artima sau esybe, savotišku bendri- 
ninku, o gal jis tikėjosi išplėšiąs iš manęs tokią didelę sau naudą, jog 
ėmė rūpintis mano gerove? Reikia sužinoti tiesą. Šįvakar jis cylės. 
Nepavyks jo sugundyti nei kačiuku, nei dideliu katinu. Jis įsikandęs 
vieną frazę: „Katės man ne galvoj, dabar turiu apie ką mąstyti, galiu 
laukti laukti“. 

Po valandėlės išėjau. Vėliau prižiūrėtojas pasakojo, kad jis buvo 
ramus iki paryčių, o paskui ėmė erzėti, niršti, kol galop jį ištiko bai- 
sus įsiūčio priepuolis, nuo kurio jis beveik apalpo. 

„„Tris naktis paeiliui istorija kartojosi: įtūžis dieną, ramybė nuo 
mėnulio patekėjimo iki aušros. Kaip aš trokštu atskleisti tos paslap- 
ties uždangą! Atrodo, jį veikia kažin kokia jėga, nelyg banga užplūs- 
tanti ir vėl paleidžianti. Vykusi mintis! Šiąnakt pamėginsiu suprie- 
šinti sveiką nuovoką su liguista. Jei jam pavyko ištrūkti iš mūsų mums 
to nežinant, - šiąnakt jam padėsime tą žygį atlikti. Duosim jam tą 


galimybę, o vyrai bus pasirengę sekti iš paskos, jeigu prireiks... 


Rugpjūčio 23-o0ji 


/ isuomet atsitinka tai, ko nelauki: Kaip gerai Dizraelis* pa- 


4+4 * žinojo gyvenimą. Mūsų paukštukas, radęs praviras narvelio 


* Dizraelis (Disraeli; 1804-1881) - anglų valstybės veikėjas, rašytojas. 

duris, neskrido, tad mūsų subtilieji planai nuėjo šuniui ant uodegos. 
Šiaip ar taip, įrodėme vieną dalyką - kad ramybės priepuoliai tetrun- 
ka tam tikrą laiką. Ateityje bus galima kasdien kelioms valandoms 
palaisvinti jo grandines. Liepiau prižiūrėtojui rakinti jį naktimis 
minkštajame kambaryje - iki valandos prieš saulės patekėjimą - kol 
trunka ramybės laikotarpis. Nelaimingajam pailsės nors kūnas, jei 
tai nelemta jo sąmonei. Vėl staigmena! Girdžiu mane kviečiant — 


ligonis vėl pabėgo! 


Vėliau 

ar vienas nakties nuotykis. Klastingasis Renfildas luktelėjo, 

kol prižiūrėtojas atėjo patikrinti, paskui movė šiam pro šoną 
ir pasileido koridoriumi. Sargams liepiau jį sekti. Jis vėl nusibeldė 
į apleistojo namo kiemą; radome jį ten pat, prisiplojusį prie senos 
koplyčios durų. Išvydęs mane, jis visai patrako, ir jei ne padėjėjai, 
spėję jį laiku nutverti, būtų mėginęs mane užmušti. Taip mums jį 
tvirtai belaikant, nutiko keistas dalykas; vieną akimirką jo jėgos tar- 
si padvigubėjo, o paskui jis ūmai suglebo. Instinktyviai apsidairiau, 
tačiau aplink nieko nebuvo. Paskui pasekiau bepročio žvilgsnį, bet 
mėnesienos nušviestas dangus buvo tuščias, tik didžiulis šikšnos- 
parnis, mojuodamas savo vaiduokliškais sparnais, tyliai plasnojo 
vakaruosna. Paprastai šikšnosparniai šmirinėja ar suka ratus, o šis, 
berods, skrido tiesia linija, tarsi turėdamas kokį tikslą ar savų sume- 
timų. Ligonis vis labiau rimo, o paskui tarė: 


— Nepančiokit manęs, eisiu ramiai! 

Grįžome namo be jokio vargo. Jis elgėsi neįprastai ramiai, ir aš 


jutau kažkokią grėsmę. Sios nakties niekuomet nepamiršiu... 


LIUSĖS VESTENRA 
DIENORAŠTIS 


Hilingamas, rugpjūčio 24-oji 
R sekti Mina ir užrašinėti visus įvykius. Tada mudviem su- 


sitikus bus apie ką paplepėti. Gaila, jos nėra su manimi, nes esu 
tokia nelaiminga. Praeitą naktį, berods, sapnavau, jog vėl atsidūriau 
Vitbyje. Gal kaltas oro pasikeitimas, o gal tai, kad vėl esu namuose. 
Viskas skendi tamsoje ir siaube, nes aš nieko neprisimenu, bet mane 
kamuoja neaiški baimė — aš tokia silpna ir išsekusi. Atėjęs pas mus 
priešpiečių, Artūras nepaprastai nusiminė tokią mane pamatęs, ir 
man neužteko jėgų apsimesti linksma. Gal šiąnakt galėčiau miegoti 


motinos kambaryje. Paprašysiu. 


Rugpjūčio 25-oji 
) ar viena baisi naktis. Atrodo, kad motinai mano pasiūlymas 
nepatiko. Ji pati sirguliuoja ir, be abejo, bijo man trukdyti. 
Pabandžiau nemiegoti, ir valandėlę man tas pavyko, bet laikrodis, 


mušdamas dvyliktą, pažadino mane iš snaudulio, tad, matyt, buvau 


beužmieganti. Už lango kažkas šnarėjo ir krebždėjo, bet aš nekrei- 

piau dėmesio ir, matyt, užmigau, nes daugiau nieko neprisimenu. 
Vėl kamavo košmarai. Bėda, kad negaliu jų rytais prisiminti. Šįryt 
jaučiuosi visiškai bejėgė. Veidas kaip vaiduoklio ir peršti gerklę. 
Greičiausiai kažin kas darosi su mano plaučiais, nes negaliu įkvėpti 
pilna krūtine. Kai pasirodys Artūras, pasistengsiu būti linksmesnė, 


antraip jis ir vėl nusimins mane išvydęs. 


ARTŪRO HOLMVUDO 
LAIŠKAS DR. SJUARDUI 


„Albermalio“ viešbutis, rugpjūčio 31-oji 
Mielas Džekai, 


noriu Jūsų prašyti vienos paslaugos. Liusė serga; kitaip sakant, 
jai nėra įsimetusi jokia liga, tačiau ji atrodo baisiai ir gęsta sulig 
kiekviena diena. Klausiu jos, ar nesama kokios priežasties; nedrįs- 
tu teirautis motinos, nes jos sveikatai toks ramybės trikdymas gali 
būti lemtingas. Ponia Vestenra prisipažino man, kad josios likimas 
nulemtas — širdies liga, - bet vargšė Liusė apie tai nenutuokia. Esu 
įsitikinęs, jog kažkas graužia mano merginą. Einu iš proto galvoda- 
mas apie ją, sopa širdį į ją bežiūrint. Pasakiau jai, jog ketinu prašyti 
Jus ją apžiūrėti, ir nors iš pradžių ji priešinosi - žinau kodėl, mano 
senas bičiuli, - galop nusileido. Suprantu, bičiuli, kad Jums bus ne- 
lengva, tačiau viskas daroma jos labui, ir taip, kaip aš nedvejodamas 
kreipiuosi į Jus su tuo prašymu, Jums lygiai taip pat reikia veikti ne- 


delsiant. Jūs būsite laukiamas Hilingame rytoj antrą valandą, kad 

poniai Vestenra nekiltų įtarimų, o po priešpiečių judu su Liuse lik- 
site vieni. Aš ateisiu gerti arbatos, ir mes galėsime išeiti kartu; mane 
graužia nerimas, ir noriu su Jumis pasišnekėti akis į akį po to, kai ją 
apžiūrėsite. Neapvilkite! 


Arturas 


ARTURO HOLMVUDO 
TELEGRAMA SJUARDUI| 


Rugsėjo I-oji 


Iškviestas pas tėvą, kuris pasijuto blogiau. Parašykit man vakari- 


niu paštu. Jei reikės, telegrafuokit. 


DR. SJUARDO LAIŠKAS 
ARTŪRUI HOLMVUDUI| 


Rugsėjo 2-oji 
Mano senas bičiuli, 
apie panelės Vestenra sveikatą skubu iškart pranešti, jog neapti- 
kau jokių funkcinių sutrikimų ar kokios man žinomos ligos. Tačiau 
toli gražu nesu patenkintas josios išvaizda: ji siaubingai pasikeitė 
nuo tos dienos, kai mačiau ją paskutinįsyk. Žinoma, nepamirškite, 
kad neturėjau sąlygų apžiūrėti jos kaip derėtų; vien mudviejų su Ju- 


mis draugystė kelia tam tikrų keblumų, kurių negali peržengti net 

medicinos mokslas ar gydytojo priedermė. Verčiau papasakosiu vis- 
ką iš eilės, tam tikra prasme išvadas daryti palikdamas Jums. Paskui 
paaiškinsiu, ko ėmiausi ir kaip reikėtų elgtis toliau. 

Panelę Vestenra radau iš pažiūros gerai nusiteikusią. Buvo ir 
jos motina, ir po kelių sekundžių supratau, jog mergina stengiasi 
nuslėpti nuo motinos savo tikrąją būklę. Neabejoju, ji įtaria, o gal 
ir žino, kam reikalingas toks apdairumas. Už stalo sėdėjome trise, 
vienas per kitą bandydami dėtis linksmi, tad, tarsi atpildas už pas- 
laugas, mūsų nuotaika iš tikro praskaidrėjo. Paskui ponia Vestenra 
nuėjo pogulio, o mudu su Liuse, likę vieni, užlipome į jos kambarį, 
ir jos linksmumas truko tol, kol aplink šmirinėjo tarnai, bet vos tik 
už nugaros užsivėrė durys, ji giliai atsidususi susmuko ant kėdės ir 
užsidengė rankomis akis. Išvydęs tokį prislėgtumą, iškart pamėgi- 
nau išjos reakcijos nustatyti diagnozę. Ji tarė man tyliai: 

— Tiesiog baisu, kaip aš nekenčiu pasakoti apie save. 

Priminiau jai, kad gydytojai saugo pacientų paslaptis ir kad Jūs 
baisiai sielojatės dėl jos. Pasičiupusi mano mintį ji dviem žodžiais 
išsprendė problemą: 

— Pasakykit Artūrui ką tinkamas. Dėl savęs aš rami, nerimauju 
tik dėl jo! 

Tad dabar turiu laisvas rankas viską iškloti. 

Į akis iš karto krito, kad ji nukraujavusi, tačiau stigo būdingų 
anemijos požymių, o atsitiktinumo dėka gavau progą ištirti jos 
kraują. Neatsargiai atidarydama langą ji stiklo šuke mažumėlę įsi- 
pjovė ranką. Grynas menkniekis, bet man tai buvo proga paimti 


kelis jos kraujo lašelius ir padaryti analizę. Kraujas normalus ir, 

turiu pridurti, liudija stiprią sveikatą. Kiti jos fizinės būklės rodi- 
kliai mane visiškai patenkino, tad nerimauti nėra ko, bet, žinant, 
jog priežasties esama, nusprendžiau, kad, ko gero, ji dvasinio po- 
būdžio. Mergina skundžiasi retkarčiais apsunkstančiu kvėpavimu, 
sunkiu, letargišku miegu su ją gąsdinančiais sapnais, kurių ji paskui 
neprisimena. Ji sako, kad vaikystėje vaikščiojo per miegus ir kad tas 
įprotis jai grįžo Vitbyje: sykį ji miegodama nukako į Ist Klifą, kur 
ją rado panelė Marėj; tačiau tikino mane, kad pastaruoju metu jai 
taip nenutinka. Aš suabejojau, todėl padariau tai, kas mano supra- 
timu buvo geriausia: parašiau į Amsterdamą savo senam bičiuliui 
profesoriui Van Helsingui, kuris geriausiai pasaulyje nusimano apie 
neaiškias ligas. Paprašiau jį atvykti ir - kadangi apsiėmėte padengti 
visas išlaidas - paaiškinau, kas esate ir kokie Jūsų santykiai su pa- 
nele Vestenra. Tai, mano mielas bičiuli, tik atitinka Jūsų norus. Aš 
laimingas ir didžiuojuosi galėdamas jai padėti kuo galiu. Žinau, 
Van Helsingas padės man dėl asmeninių priežasčių, tad nesvarbu, 
kokios paskatos vers jį čionai atvykti - mes turėsime pildyti jo no- 
rus. Iš pirmo žvilgsnio jis atrodo aikštingas žmogus, tačiau toks jis 
tik todėl, kad geriau už kitus nusimano, apie ką kalba. Tai filosofas 
ir matematikas, vienas didžiausių mūsų dienų mokslininkų. Jis ab- 
soliučiai netiki prietarais. Tie bruožai kartu su plieniniais nervais, 
kalnų šaltinio temperamentu, nepalenkiamu ryžtu atsispindi ir jo 
mąstyme, ir darbe, nes jo pažiūrų platumas prilygsta jo begalinei 
meilei žmonėms. Dėstau tuos faktus, idant žinotumėt, iš kur kilęs 
didžiulis mano pasitikėjimas tuo žmogumi. Paprašiau jį atvykti ne- 


delsiant. Rytoj vėl aplankysiu panelę Vestenra. Ji lauks manęs krau- 

tuvių kvartale, kad motinos nesujaudintų pernelyg greitas mano 
antrasis vizitas. 


Visuomet Jūsų - Džonas Sjuardas 


ABRAOMO VAN HELSINGO, Med. m. dr., 
Fil. m. dr.,Lit. m. dr., ir t. t., ir t. t. 
LAIŠKAS DR. SJUARDUI 


Rugsėjo 2-oji 


Gerasis mano drauge, 

ką tik gavau Jūsų laišką ir iškart keliauju. Laimingo sutapimo 
dėka galiu be baimės palikti tuos, kurie manimi pasikliovė, ir vykstu 
nieko nelaukdamas. Kitomis aplinkybėmis, nepalankiomis tiems, 
kurie manimi pasitikėjo, būtų blogai, nes keliauju pas draugą, kuris 
šaukiasi mano pagalbos - padėti jam brangiems žmonėms. Perduo- 
kit savo draugui, kad nuo to laiko, kai Jūs iščiulpėt gangrenos nuo- 
dus iš peiliu padarytos žaizdos, — padarytos kito bičiulio, pernelyg 
nervingo ir nenulaikiusio peilio rankose, jūs padarėte daugiau, nei 
aš galiu atlyginti; mano pagalba bus tokia, kokios reikės - tai pas Jus 
aš vykstu. Užsakykite man kambarius „Great Eastern“ viešbutyje, 
idant būčiau po ranka, ir patvarkykite taip, kad jaunąją panelę ga- 
lėtume aplankyti rytoj ne per daug vėlai, nes gali atsitikti, jog tą patį 
vakarą turėsiu grįžti. Tačiau, jei reikalaus aplinkybės, vėl atvažiuosiu 
po trijų dienų ir, jei reikės, pasiliksiu ilgiau. Tuo tarpu, mano bičiuli 
Džonai, sakau sudie. 


Van Helsingas 

DR. SJUARDO LAIŠKAS 
GERB. ARTŪRUI HOLMVUDUI 


Rugsėjo 3-oji 
Mielas Artai, 


Van Helsingas buvo atvažiavęs ir vėl jo nėra. Nuvykę į Hilinga- 
mą, pamatėme, kad diskretiškoji Liusė pasirūpino, kad motina išei- 
tų priešpiečių į svečius, tad mes buvome trise. Van Helsingas labai 
nuodugniai ištyrė pacientę. Jis man praneš rezultatus, kuriuos Jums 
perduosiu, nes aš, suprantama, apžiūroje nedalyvavau. Bijau, kad jis 
labai sunerimęs, tačiau sakėsi turįs pagalvoti. Kai aš papasakojau jam 
apie mudviejų draugystę ir Jūsų rodomą man pasitikėjimą, jis tarė: 
„Papasakokit jam viską, ką galvojat. Papasakokit, ką aš galvoju, jeigu 
suprantate ir jei panorėsite. Ne, aš nejuokauju. Tai ne juokai, tai gy- 
venimas arba mirtis, o galbūt dar daugiau“. Mūsų pokalbis vyko prie 
arbatos prieš jam išvažiuojant į Amsterdamą, ir aš paklausiau, ką 
galėtų reikšti jo žodžiai, bet jis daugiau nieko nepasakė. Nerūstau- 
kite, Artai, ant manęs, nes tylėjimas reiškia, kad jo smegenys įtemp- 
tai dirba Liusės labui. Atėjus laikui, jis prabils, galite neabejoti. Tad 
pasakiau jam, kad atpasakosiu mūsų susitikimą taip, tarsi rašyčiau 
apžvalgą „Ihe Daily Telegraph“ laikraščiui. Atrodo, kad jis neišgirdo 
mano žodžių, nes sumurmėjo, kad Londonas dabar ne toks suodi- 
nas, kaip jo studentavimo laikais. Žinią turėčiau gauti rytoj, jeigu jis 
bus padaręs kokias išvadas. Šiaip ar taip, gausiu jo laišką. 

Dabar apie vizitą. Liusė buvo linksmesnė negu tą dieną, kai 


pirmąsyk ją pamačiau, ir išties atrodė sveikai. Nuo jos veido buvo 

išnykęs tas mirtinas perbalimas, taip liūdinęs Jus, ir alsavo ji kaip 
sveikas žmogus. Liusė labai lipšniai elgėsi su profesoriumi (kaip su 
visais), bet aš mačiau, kiek vargšei merginai tai kainuoja pastangų. 
Manau, tą pastebėjo ir Van Helsingas, nes iš po jo tankių antakių 
švystelėjo gerai pažįstamas žvilgsnis. Tuomet jis be galo nuoširdžiai 
leidosi plepėti apie viską, išskyrus mus ir ligas, ir Liusės apsimestinis 
linksmumas bežiūrint pavirto tikru. Paskui, visai nejučia ėmęs lenk- 
ti šneką arčiau savo apsilankymo tikslo, meiliai tarė: 

— Mano brangioji panele, man nepaprastai malonu su jumis ben- 
drauti, nes jūs tokia visų mylima. Girdėjau kalbant, kad esate nusi- 
minusi ir mirtinai išblyškusi. Jiems aš sakau: fui! — Jis spragtelėjo 
pirštais mano pusėn. - Mudu parodysim jiems, kad jie klysta. Ką 
gali jis, - profesorius atkišo į mane pirštą lygiai taip pat, kaip kadai- 
se vienos paskaitos metu, — išmanyti apie moteris? Jis turi savo be- 
pročius, su kuriais gali žaisti, daryti juos laimingus ir grąžinti tiems, 
kurie juos myli. Sunkus darbas, bet atsiperkantis, jei galima suteikti 
tokią laimę. Bet jaunos merginos! Jis neturi nei žmonos, nei dukters, 
o jaunimas atveria savo širdis ne bendraamžiams, bet seniams, to- 
kiems kaip aš, mačiusiems per savo gyvenimą daug liūdnų dalykų ir 
žinantiems jų priežastis. Todėl, brangute, teeinie jis sodan surūkyti 
cigaretės, o mudu tuotarp pasišnekėsim. 

Supratęs užuominą, išpėdinau lauk ir buvau ten tol, kol profeso- 
rius pamojo man ranka pro langą. Jis atrodė paniuręs, bet pasakė: 

— Nuodugniai ją ištyriau, bet neaprikau jokio funkcinio sutriki- 
mo. Sutinku, kad ji neteko daug kraujo. Jo buvo daug, bet neliko. 


Tačiau visa tai nė iš tolo nekvepia mažakraujyste. Paprašiau pakvies- 

ti kambarinę, kad galėčiau užduoti vieną kitą klausimėlį. Niekas 
neturi likti pražiopsota. Puikiai žinojau pats, ką iš jos išgirdau. Ir 
vis dėlto priežastis turi būti; viskas visuomet turi savo priežastį. Rei- 
kia grįžti namo ir pagalvoti. Jei reikės, telegrafuokit man kasdien, aš 
atvyksiu. Liga, — nes blogai jaustis reiškia ligą, - mane sudomino, 
o jaunoji mergina — ji irgi mane sudomino. Ji pakerėjo mane, ir aš 
atvyksiu, jeigu ne dėl ligos, tai dėl jos. 

Kaip sakiau, daugiau jis netarė nė žodžio, net kai mes pasilikome 
vienu du. Tad dabar, Artai, Jūs žinote viską, ką žinau ir aš. Nenulei- 
siu nuojos akių. Tikiuosi, Jūsų tėvas taisosi. Jus ištiko baisi neganda, 
mano vargšas bičiuli, dalytis dviejų jums brangių žmonių nelaime. 
Žinau, koks Jūs esate atsidavęs savo tėvui, ir Jums už tai garbė, bet 
jei reikės, aš brūkštelėsiu, kad nedelsiant atvyktumėt pas Liusę; tad 


prašau turėti kantrybės, kol gausite iš manęs žinią. 


DR. SJUARDO 
DIENORAŠTIS 


Rugsėjo 4-oji 
| i oofagiškasis ligonis neduoda mums atsikvėpti. Vakar jo ener- 


gija atsitiktinai pratrūko neįprastu laiku. Prieš pat vidudienį jis 
ėmė nenustygti vietoje. Žinodamas, kuo viskas gali baigtis, prižiūrė- 
tojas iškart pasikvietė pagalbą. Laimė, vyrai atlėkė bėgte ir susku- 
bo pačiu laiku, nes laikrodžiui mušant vidurdienį, Renfildą apėmė 


toks įniršio priepuolis, kad prireikė visų jėgos jam suturėti. Tačiau 

maždaug po penkių minučių jis vėl ėmė rimti ir galop nugrimzdo į 
savotišką melancholiją, kurioje tebelindi iki šiol. Iš prižiūrėtojo ži- 
nau, kad jo klyksmai buvo siaubingi. Kol pasiekiau jo palatą, turėjau 
daug darbo lankydamas kitus ligonius, išgąsdintus jo riksmų. Išties 
nors buvau gana toli. Dabar ligoninėje popiečio valanda, o mano 
pacientas tebesėdi kampe paskendęs mintyse —- buku, paniurusiu, 
prislėgtu veidu, kažin kur įsistebeilijęs nieko nematančiomis akimis. 


Tas žmogus man mįslė. 


Vėliau 

igonio elgesys vėl pasikeitė. Penktą valandą užsukęs jo aplan- 
L kyti, radau laimingą ir patenkintą kaip ir anksčiau. Jis gaudė 
muses, rijo jas, žymėdamasis vabzdžių skaičių ant durų staktos tarp 
minkšto apmušalo kraštų. Pamatęs mane, priėjo ir atsiprašė už vaka- 
rykštį blogą elgesį ir labai nusižeminęs ėmė prašytis leidžiamas atgal 
į savo kambarį, panoro atgauti savo užrašų knygelę. Pamaniau, jog 
bus geriau, jeigu jam nusileisiu, todėl jis dabar vėl savo kambaryje 
su atvertu langu, arbatai pasaldinti skirtu cukrumi nubarstęs palan- 
gę, skina gausų musių derlių. Tačiau dabar jų neryja, o kaip ir anks- 
čiau krauna į dėžę ir jau šniukštinėja pakampes ieškodamas voro. 
Pabandžiau prakalbinti jį apie praėjusias dienas, nes ir menkiausia 
užuomina apie jo mintis man būtų buvusi didelė paspirtis, bet jis 
nesitraukė nuo savo užsiėmimo. Valandėlę jis atrodė labai liūdnas, 


paskui nesavu balsu - greičiau sau, o ne man - tarė: 

— Viskas baigta! Baigta! Jis mane paliko. Daugiau nėra vilties, 
nebent pats to imčiausi! 

Paskui ūmai pasisuko į mane ir ryžtingai sududeno: 

— Daktare, būkit geras, liepkit duoti man šiek tiek daugiau cu- 
kraus. Manau, jis man išeitų į naudą. 

— Ir musėms? 

— Taip! Musės jį mėgsta, o aš mėgstu muses, vadinasi, mėgstu ir 
cukrų. 

O juk yra žmonių - tikri neišmanėliai - kurie galvoja, kad be- 
pročiai nemoka logiškai protauti. Liepiau duoti jam dvigubą davinį 
cukraus, ir jis liko laimingiausias žmogus pasaulyje. Gaila, kad nega- 


liu prasiskverbti į jo sąmonės gelmes. 


Vidurnaktis 


V“ permaina. Aplankiau panelę Vestenra, kuri atrodė daug ge- 
riau. Ką tik sugrįžau: stovėjau ties mūsų vartais, žiūrėdamas į 
saulėlydį, kai vėl išgirdau klyksmus. Kadangi jo kambario langas at- 
suktas šion pusėn, girdėjau geriau nei rytą. Patyriau tikrą sukrėtimą, 
priverstas nusisukti nuo nuostabaus padūmavusio saulėlydžio su 
žioruojančiomis spalvomis ir juodais šešėliais, dieviškais atspalviais, 
kuriais nusidažė drumzlini debesys ir drumzlinas vanduo, ir staiga 
suvokti baisų mūsų šalto mūrinio pastato niūrumą, su visais kvė- 
puojančios kančios turtais, kentėti tai savo vieniša širdimi. Jo kam- 
baryje atsidūriau tą akimirką, kai saulės virš horizonto buvo belikęs 


tik kraštelis, ir pro jo langą išvydau skęstantį raudoną diską. Renfl- 

do įniršis leidžiantis saulei garuote garavo, ir kai užgeso paskutiniai 
spinduliai, jis išslydo iš jį laikiusių rankų ir kaip maišas susmuko ant 
grindų. Nuostabą kelia pamišėlių dvasios jėga, nes po kelių minučių 
jis vėl buvo ant kojų, ramiai dairydamasis aplinkui. Ženklu papra- 
šiau pagalbininkus palikti jį ramybėje, nes labai knietėjo pamatyti, 
ką jis darys toliau. Jis žengė tiesiai prie lango ir nubraukė cukraus 
trupinius, paskui, paėmęs dėžę su musėmis išpylė viską lauk, išsvies- 
damas iš paskos ir dėžę, uždarė langą ir, perėjęs kambarį, atsisėdo ant 
lovos. Nustebintas tokio elgesio, paklausiau: 

— Ar daugiau nelaikysite musių? 

— Ne, - atsakė jis, - man įgriso tas šlamštas. 

Išties įdomus egzempliorius mokslininkui. Norėčiau pažvelgti 
jo proto vidun ir pamatyti, kas sukelia jo aistrą. Gana: turi būti tos 
paslapties raktas. Kad tik pavyktų sužinoti, kodėl priepuoliai jį ištin- 
ka vidurdienį ir leidžiantis saulei. Ar gali būti, kad saulė neigiamai 
veiktų tam tikrais tarpais tam tikros dvasinės būsenos žmones taip 


pat kaip mėnulis? Pamatysim. 


SJUARDO TELEGRAMA IŠ LONDONO 
Į AMSTERDAMĄ VAN HELSINGUI 


Rugsėjo 4-oji 


Siandien ligonei geriau. 

SJUARDO TELEGRAMA IŠ LONDONO 
Į AMSTERDAMĄ VAN HELSINGUI 
Rugsėjo S-0ji 


Ligonė taisosi bežiūrint. Geras apetitas, ramus miegas, puiki 


nuotaika, skruostai vėl nurausvėję. 


SJUARDO TELEGRAMA IŠ LONDONO 
Į AMSTERDAMĄ VAN HELSINGUI 
Rugsėjo 6-oji 


Ligonei baisus atkrytis. Atvykite nedelsiant. Negaiškite nė va- 


landos. Holmvudui telegramos nesiunčiu nesulaukęs Jūsų. 


X 


DR. SJUARDO 
LAIŠKAS 
GERB. ARTŪRUI HOLMVUDUI 


Rugsėjo 6-oji 
Mielas Artai, 


šiandien turiu Jums ne itin gerų naujienų. Šįryt Liusė mažumėlę 
atkrito. Beje, tam tikra prasme jai tas išėjo į naudą, nes ponia Ves- 
tenra, ėmusi, nerimauti, suprantama, kreipėsi į mane profesionalios 
pagalbos. Išnaudojęs pasitaikiusią progą, pasakiau jai, kad mano se- 
nas bičiulis, profesorius Van Helsingas, didelis medicinos žinovas, 
atvyksta pas mane ir kad mudu abu pasirūpinsime Liuse; tad dabar 
galime rodytis jų namuose, jei laikome tai reikalinga, be didelės bai- 
mės ją išgąsdinti, nes smarkesnis sukrėtimas tai moteriškei reikštų 
staigią mirtį, o kai Liusės sveikata tokia prasta, motinai tai gali at- 
nešti pražūtį. Visus mus spaudžia bėdos, mano mielas bičiuli, bet su 
Dievo palaiminimu jas įveiksime. Jei reikės, parašysiu dar, tad nega- 
vę nuo manęs žinios turėkite omeny, kad aš taip pat laukiu naujienų. 


Skubėdamas, 


visada Jūsų - Džonas Sjuardas 

DIENORAŠTIS 


Rugsėjo 7-oji 


D irmieji Van Helsingo žodžiai, vos mudviem susitikus Liverpu- 
„lio gatvėje, buvo tokie: 

— Ar pasakojote ką nors savo draugui, merginos sužadėtiniui? 

— Ne, - atsakiau, - kaip esu rašęs telegramoje, laukiau jūsų. Tie- 
siog parašiau jam, kad jūs atvykstate, kad ponios Vestenra sveikata 
ne tokia gera ir kad duosiu žinią, kai sužinosiu ką nors nauja. 

— Teisingai, mano drauge, - nudžiugo jis, - labai teisingai! Jam 
geriau kol kas nežinoti; galbūt jis niekad nesužinos. To aš meldžiu, 
bet jei reikės, jis sužinos viską. O dabar, mano mielas bičiuli Džonai, 
leiskite jus perspėti. Jūs turite reikalų su pamišėliais. Visi žmonės 
savaip yra bepročiai, ir kadangi jūs mokate labai apdairiai elgtis su 
savo pamišėliais, taip pat laikykitės ir su Dievo pamišėliais - likusia 
žmonija. Jūs neaiškinate savo bepročiams, ką darote ir kodėl darote 
taip, o ne kitaip; nepasakojate jiems, ką galvojate. Todėl pasilaikyki- 
te tai, ką sužinosite, vien sau — tegul tos žinios kaupiasi ir auga ten, 
kur joms ir dera. Mes abu laikysime tai, ką žinome, čia ir čia, - jis 
palietė ranka mano krūtinę kairėje pusėje ir kaktą, o paskui savo. — 
Dabar turiu pagalvoti vienas. Vėliau jums papasakosiu. 

— Kodėl ne dabar? - nustebau. - Ar taip nebūtų geriau? Mes abu 
rastume kokią išeitį! 

— Mano bičiuli Džonai, kai grūdas užauga, bet dar nėra prinokęs, 


kai jame yra motinos žemės pienas, ir saulė dar nenuauksino jo savo 

spinduliais, artojas skina varpą, patrina ją grublėtais delnais, nupu- 
čia akuotus ir sako: „Žiūrėk, geras grūdas, bus geras derlius, kai jis 
subręs“. 

Nesupratau, kurlink jis suka kalbą, ir jam tą pasakiau. Tuomet jis 
suėmė mano ausį ir, juokais ją pasukiojęs kaip kadaise per paskaitas, 
tarė: 

— Gerasis artojas taip sako tada, kai žino, - ne anksčiau. Niekas 
nematė žemdirbio, panūdusio sužinoti, ar gerai auga grūdai, kasinė- 
jančio žemę. Taip elgiasi tik vaikai, žaisdami ūkininkus, o ne žmo- 
nės, iš to pelnantys sau duoną. Dabar supratote, bičiuli Džonai? 
Aš pasėjau savo grūdą, ir dabar Gamtos darbas jį užauginti, jeigu jį 
apskritai įmanoma užauginti. Vilties yra, ir aš palauksiu, kol grūdas 
sudygs. 

Jis nutilo, matyt, pamanęs, kad supratau. Paskui tarė paniuręs: 

- Jūs visą laiką stropiai dirbote, jūsų ligos istorijų žurnalas būda- 
vo storesnis už kitų. Anuomet buvote studentas, dabar - gydytojas. 
Tikiu, kad nepraradote anų dienų gero įpročio. Atminkite, mano 
bičiuli, kad žinios yra stipresnės už atmintį, ir mums nedera pasi- 
kliauti silpnesniąja puse. Net jeigu jūs ir turėjote didelę praktiką, 
leiskite pareikšti jums, kad mūsų mielos panelės atvejis gali būti — 
pabrėžiu, pasakiau gali būti - mums toks įdomus, kad visi kiti prieš 
jį, kaip čia sakoma, katės skerstuvės. Gerai įsidėkite tai galvon. Iš to, 
ką pasakiau, nieko nėra nereikalingo; žymėkitės net savo abejones ir 
spėliojimus. Vėliau jums gali būti įdomu, ar teisingai spėjote. Moko- 
masi iš klaidų, o ne pasiekimų! 

Kai aš jam nupasakojau Liusės ligos simptomus - jie tebebuvo 


tie patys, tik daug ryškesni — jis labai paniuro, bet nutylėjo. Jis at- 

sivežė lagaminėlį su daugybe instrumentų ir vaistų, „klaikių mūsų 
naudingo amato įrankių“, kaip jis sykį juos pavadino vienoje savo 
paskaitų — gydomojo meno profesoriaus įrangos. Namuose mus 
pasitiko ponia Vestenra. Ji buvo susirūpinusi, bet ne taip baisiai 
kaip tikėjausi. Gamta, kartą nusiteikusi geranoriškai, pasirūpino 
priešnuodžiais ir nuo mirties baisumų. Ir štai dabar, kai kiekvienas 
smūgis gali ją pribaigti, viskas taip susitvarkė, kad net asmeniniai 
dalykai, net prisirišimas prie dukters, kurią ji taip myli, tarsi nuslysta 
jos sąmonės paviršiumi. Matyt, Motina Gamta suvyniojo svetimkū- 
nį į kažkokios nejautrios materijos apvalkalą, saugantį nuo pikto; 
tad nederėtų kaip per gaisrą smerkti žmonių už egoizmą, nes šaknys 
gali slypėti daug giliau, nei mums atrodo. 

Manydamas, kad neblogai nutuokiu apie sielos patologiją, nu- 
sprendžiau, kad poniai Vestenra nereikėtų būti prie Liusės ilgiau 
ar galvoti apie jos ligą daugiau nei būtina. Ji nedvejodama su tuo 
sutiko — taip noriai, kad aš ir vėl pajutau gelbstinčią gyvybę Gam- 
tos ranką. Mus su Van Helsingu palydėjo į Liusės kambarį. Jeigu 
vakar jos vaizdas mane sukrėtė, tai šiandien aš tiesiog pasibaisėjau. 
Vaiduokliškai išblyškusi, balta kaip kreida, raudonis išnykęs nuo 
lūpų ir dantenų, skruostikauliai išsišovę; sunku be skausmo žiūrėti 
ir klausytis jos alsavimo. Van Helsingo veidas buvo kaip iš marmuro, 
suraukti antakiai beveik susilietė viršum jo nosies. Liusė gulėjo ne- 
judėdama, rodės, iš silpnumo negalėdama ištarti nė žodžio, tad ke- 
lias minutes visi tylėjome. Paskui Van Helsingas gestu paprašė mane 
išeiti su juo. Vos uždaręs duris, jis vikriai nužingsniavo koridorium 
iki kitų durų, kurios buvo praviros, vienu ypu patraukė mane paskui 


save ir užtrenkė duris iš vidaus. 

— Dieve mano, - sudejavo jis, - tai baisu. Negalima gaišti. Ji mirs, 
netekusi tiek daug kraujo, jo neužteks palaikyti širdies veiklai. Rei- 
kia nedelsiant perpilti jai kraują. Kieno - jūsų ar mano? 

— Aš jaunesnis ir stipresnis, profesoriau. Leiskite man. 

— Tučtuojau pasiruoškite! Atsinešiu savo lagaminą. Aš jau viską 
paruošiau. 

Nulipę laiptais žemyn, išgirdome beldimą į svetainės duris. Jau 
buvome ties prieškambariu, kai kambarinė atidarė duris, ir pro jas 
bėgte įbėgo Artūras. Jis puolė prie manęs energingai šnabždėda- 
mas: 

— Džekai, aš taip nerimavau. Viską perskaičiau tarp eilučių ir sta- 
čiai vietos sau negalėjau rasti. Tėvui jau geriau, todėl atlėkiau čia pats 
pasižiūrėti. Ar šis džentelmenas - daktaras Van Helsingas? Nuošir- 
džiai dėkoju jums, sere, kad atvykote. 

Pirmą akimirką profesorius, išvydęs tokiu netinkamu laiku įsi- 
brovusį jaunuolį, pyktelėjo, bet paskui atidžiau nužvelgė tvirto su- 
dėjimo vyrą ir suprato, kad priešais jį - jaunas, stiprus, trykšte trykš- 
tantis sveikata vaikinas, ir jo akys sužibo. Nieko nelaukdamas ištiesė 
ranką ir tarė: 

— Sere, jūs pasirodėt pačiu laiku. Jūs mylite savo jaunąją panelę. 
Jai bloga, labai bloga. Ne, žmogau, taip nedarykit, - ūmai pridūrė 
jis, nes Artūras susmuko ant kėdės smarkiai išbaldamas. - Jūs turite 
jai padėti. Jūsų galioje padaryti daugiau už kitus, ir jūsų drąsa bus 
geriausia pagalba. 

— Kokios iš manęs laukiate pagalbos? — dusliai paklausė Artū- 
ras. - Sakykit — aš padarysiu. Mano gyvenimas - jos gyvenimas, ir 


dėl jos esu pasiryžęs paaukoti paskutinį kraujo lašą. 

Žinojau, kad profesorius buvo didelis pokštininkas, ir neišplė- 
čiau akių išgirdęs jo atsakymą. 

— Mano jaunasis sere, tiek daug man nereikia - tik jau ne pasku- 
tinio lašo! 

— Ką turiu daryti? 

Artūro žvilgsnis liepsnojo, šnervės virpėjo iš nekantrumo. Van 
Helsingas paplojo jam per petį. 

— Kąjau čia! - pasakė jis. - Jūs tvirtas vyrukas, o mums kaip tik 
tokio ir reikia. Jūs tiksit labiau už mane ir mano bičiulį Džoną. 

Artūras stovėjo nustėręs iš nustebimo, todėl profesorius ėmė ma- 
loniai aiškinti: 

— Jaunoji panelė jaučiasi prastai. Ji neteko daug kraujo, o krau- 
jas jai — gyvybė arba mirtis. Mudu su bičiuliu Džonu pasitarėm ir 
rengiamės atlikti tai, kas vadinama kraujo perpylimu. Reikia perpilti 
kraują iš pritvinkusių venų į tuščias, jo ištroškusias. Džonas buvo 
pasiryžęs duoti savo kraują, nes jis jaunesnis už mane ir stipresnis, — 
sulig tais žodžiais Artūras sugriebė mano ranką ir tylėdamas tvirtai 
ją spustelėjo, - bet dabar čia esate jūs ir jūs labiau tinkate už mudu 
abu, seną ir jauną, daug jėgų išeikvojančius galvojimui. Mūsų nervai 
ne tokie stiprūs ir mūsų kraujas ne toks kaip jūsų! 

Artūras pasisuko į jį ir tarė: 

— Jei tik žinotumėt, su kokiu džiaugsmu aš dėl jos mirčiau, su- 
prastumėt, kad... 

Sunkiai tramdydamas susijaudinimą jis nutilo. 

— Gerasis berniuk, - tarė Van Helsingas. - Netoli ta diena, kai 
nesigailėsite to, ką padarėte iš meilės jai. Jums bus leista ją vieną 


kartą pabučiuoti, o paskui - kai tik duosiu ženklą — išeisite. Ir anei 

šnipšt motinai, jūs žinote, ką tai reiškia! Jokio sukrėtimo, nes bet 
kokia užuomina apie tai baigsis tik vienu. Eime! 

Užlipę laiptais, pasiekėme Liusės kambarį. Artūras pasiliko už 
durų, kaip jam buvo liepta. Liusė pasuko galvą ir pasižiūrėjo į mus, ta- 
čiau nieko nepasakė. Ji nemiegojo, bet neturėjo jėgų praverti burnos. 
Šnekėjo tik jos akys — ir viskas. Kažką išsiėmęs iš savo lagamino, Van 
Helsingas išdėliojo ant atokiai stovinčio stalelio, kad nebūtų macyti. 
Paskui paruošė migdomuosius ir, priėjęs prie lovos, gyvai tarė: 

— Na, mažoji panele, štai jūsų vaistai. Išgerkite kaip klusnus vai- 
kas. Na, kilstelėsiu jus, kad būtų lengviau. Štai taip. 

Ji pabandė pasikelti pati, bet veltui. Nustebau pamatęs, kad vais- 
tai ėmė veikti tik po ilgo laiko. Tiesą sakant, tai bylojo apie išsekus; 
jos organizmą. Atrodė, kad laikas sustojo vietoje belaukiant, kol jos 
akyse virptelės miegas. Galų gale narkotikas ėmė veikti, ir Liusė už- 
migo. Kai profesorius liko patenkintas, jis pakvietė kambarin Artū- 
rą ir paprašė nusivilkti švarką. Paskui tarė: 

— Dabar pars laikas jūsų bučiniui - kol aš ruošiu stalą. Bičiuli 
Džonai, padėkite man! 

Mes nematėme, kaip Artūras palinko virš jos. 

Pasisukęs į mane, Van Helsingas tarė: 

— Jo kraujas toks stiprus ir švarus, kad apsieisime be defibriliaci- 
jos. 

Paskui vikriai, tačiau tiksliais judesiais Van Helsingas atliko ope- 
raciją. Atrodė, kad perpilant kraują į jos kūną vėl grįžta gyvybė, o 
blykštantis Artūro veidas švieste švietė iš laimės. Po pusvalandžio 
sunerimau, nes kraujo nutekėjimas ėmė atsiliepti Artūrui. Kokį bai- 


sų išbandymą turėjo ištverti Liusės organizmas, kad net Artūras, ati- 

davęs jai didelę dalį savo gyvasties, išsekdamas pats, grąžino jai toli 
gražu ne visas jėgas. Profesoriaus veidas liko suakmenėjęs; jis stovėjo 
su laikrodžiu rankoje, įdėmiai žiūrėdamas tai į ligonę, tai į Artūrą. 
Girdėjau savo širdies plakimą. Pagaliau jis tarė: 

— Kol kas nesijaudinkite. Pakaks. Prižiūrėkite Artūrą. Aš pasirū- 
pinsiu ja. 

Kai viskas buvo baigta, pamačiau, koks Artūras nusilpęs. Ap- 
tvarstęs žaizdą paėmiau jį už rankos ir ketinau vestis iš kambario, 
bet Van Helsingas, net neatsisukęs mūsų pusėn, - rodos, turėdamas 
akis pakaušyje — tarė: 

— Dosnusis įsimylėjėlis, manau, nusipelnė dar vieno bučinio, kurį 
netrukus ir gaus. 

Baigęs operaciją, jis pataisė ligonės pagalvę. Jam tą darant juodas 
velveto kaspinas, kurio ji, kiek pamenu, niekada nenusirišdavo nuo 
kaklo, papuoštas senovine deimantine sage, dovanota sužadėtinio, 
šiek tiek nusmuko, atidengdamas raudoną taškelį ant jos kaklo. Ar- 
tūras nieko nepastebėjo, bet aš išgirdau, kaip Van Helsingas su švil- 
pesiu giliai įkvėpė oro, išduodamas jį apėmusius jausmus. Akimirką 
padvejojęs, jis pasisuko į mane ir pasakė: 

— Veskite tą narsuolį žemyn, įpilkite jam portveino ir liepkit pa- 
gulėti. Paskui tegul keliauja namo - daug miega ir valgo, kad argau- 
tų jėgas. Jam čia negalima pasilikti. Minutėlę, sere! Kiek suprantu, 
jums rūpi rezultatas. Taigi turėkite galvoje, kad operacija pavyko vi- 
sais atžvilgiais. Jūs šįkart išgelbėjote jai gyvybę ir galite ramia širdim 
traukti namo, ir žinokite, kad viskas gerai. Vėliau, kai ji atsigaus, aš 
jai viską papasakosiu; jos meilė nesumažės už tai, ką padarėte. Su- 


die! 

Kai Artūras išėjo, grįžau kambarin. Liusė tykiai miegojo, bet da- 
bar ji alsavo pilna krūtine, antklodė ritmingai kilnojosi. Prie lovos, 
nenuleisdamas akių nuo ligonės, sėdėjo Van Helsingas. Velveto kas- 
pinas vėl buvo savo vietoje. Paklausiau pašnibždom: 

— Ką jūs manote apie tą žaizdelę ant kaklo? 

- Ojūs? 
ti kaspiną. Ant kaklo paviršinės venos išvydau du nedidelius, tačiau 
nesveikos išvaizdos raudonus taškelius. Neatrodė, kad tai būtų ko- 
kia liga, tačiau žaizdelių kraštai buvo pabalę ir tarsi išbrinkę. Iškart 
toptelėjo galvon, jog ta žaizdelė, kad ir kokia būtų jos prigimtis, gali 
būti kalta dėl nukraujavimo, bet tučtuojau nusikračiau tos minties, 
nes tai neįmanoma. Visas patalas būtų buvęs raudonas nuo kraujo, 
kurio mergina tiek neteko, jog ir po perpylimo liko pablyškusi. 

— Na? - paklausė Van Helsingas. 

— Ką gi, nieko negaliu suprasti. 

Profesorius atsistojo. 

— Turiu šįvakar grįžti į Amsterdamą, - tarė jis. - Reikia paskai- 
tinėti šį bei tą ir kai ką pasiimti. Jūs privalote likti čia visą naktį ir 
nenuleisti nuo jos akių. 

— Ar reikės slaugės? 

— Mudu su jumis esam geriausios slaugės. Budėkite pernakt, pa- 
sirūpinkit, kad ji sočiai pavalgytų ir kad jos niekas netrikdytų. Ne- 
sumerkite akių iki pat ryto. Vėliau išsimiegosime - mes abu. Grįšiu 
kaip galėdamas greičiau. Tada galėsim pradėti. 

— Pradėti? - nustebau. - Ką, po šimts pypkių, turit galvoj? 


— Pamatysim! — burbtelėjo daktaras, skubėdamas pro duris. 

Po akimirkos jis vėl pasirodė tarpdury ir iškėlęs pirštą pridūrė: 
— Atminkite, atiduodu ją jūsų globai, ir jeigu ją paliksite ir atsi- 


tiks nelaimė, jūs pats vėliau negalėsite užmigti! 


DR. SJUARDO 
DIENORAŠTIS - tesinys 


Rugsėjo 8-oji 
V isą naktį išsėdėjau prie Liusės. Migdomųjų poveikis išblėso 
pavakare, ir Liusė pabudo niekieno nežadinama. Dabar tai 

buvo tarsi visai kita mergina. Pasitaisė jos nuotaika, grįžo net links- 
mumas, bet jai nepavyko paslėpti didžiulio išsekimo pėdsakų. Kai 
pasakiau poniai Vestenra, jog Van Helsingas liepė man nesitraukti 
nuo Liusės, ji kone nusišaipė, rodydama, kokia jos duktė sustiprėju- 
si ir gerai nusiteikusi. Tačiau aš nenusileidau ir ėmiau ruoštis ilgam 
budėjimui. Kai kambarinė parengė ligonę nakčiai, aš įėjau į kamba- 
rį, per tą laiką spėjęs pavakarieniauti, ir atsisėdau prie lovos. Liusė 
mudviejų žvilgsniai susitikdavo. Po ilgos tylos imdavo atrodyti, kad 
Liusė, sukaupusi visas jėgas, veja šalin snaudulį. Tai kartojosi kelis 
kartus, jos pastangos buvo vis atkaklesnės, o pertraukos vis trumpes- 
nės. Daugiau neabejojau — ji stengiasi neužmigti, todėl paklausiau: 

— Jūs nenorite užmigti ? 

— Taip, aš bijau. 


— Bijote užmigti? Kodėl? Juk tai visų trokštama gamtos dovana. 

— O, jūs ne toks kaip aš - jeigu jums miegas būtų siaubo nuo- 
jauta! 

— Siaubo nuojauta? Ką tai reiškia? 

— Nežinau, tikrai nežinau! Ir tai baisiausia! Silpnumas apninka 
mane per miegus, ir man klaiku darosi vien pagalvojus, kad greitai 
vėl ateis naktis. 

— Tačiau, brangute, šiąnakt galite miegoti ramiai. Aš liksiu čia su 
jumis ir galiu prižadėti, jog nieko neatsitiks. 

— Ak, jumis aš galiu pasitikėti! 

Nutariau nepraleisti progos ir iškamantinėti ją. 

— Pažadu, kad vos išvydęs, jog jus kamuoja blogi sapnai, - paža- 
dinsiu! 

Sulig tais žodžiais ji giliai, su palengvėjimu atsiduso ir tą pat aki- 
mirką užsnūdo. 

Išbudėjau prie jos visą naktį. Ji nė sykio nekrustelėjo: slinko va- 
landa po valandos, o ji miegojo giliu ir ramiu miegu. Jos burna liko 
truputį pravira, o krūtinė kilnojosi su švytuoklės reguliarumu. Vei- 
de švietė šypsena, ir buvo aiškiai matyti, jog joks košmaras netrikdė 
dvasios ramybės. 

Anksti rytą pasirodė kambarinė, tad aš grįžau namo, turėdamas 
daug savų rūpesčių. Nusiunčiau trumpas telegramas Van Helsingui 
ir Artūrui, pranešdamas, jog operacijos rezultatai puikūs. Visą die- 
ną iš manęs atėmė aibė pradėtų ir neužbaigtų darbų, ir tik kai ėmė 
temti, radau laiko pasiteirauti apie savo pacientą zoofagą. Naujienos 
geros: praeitą dieną ir naktį jis buvo ramus. Telegrama iš Amsterda- 


mo nuo Van Helsingo: profesorius pararia man šią naktį praleisti 

Hilingame, nes ten galiu būti reikalingas. Jis pats išvyksta vakariniu 


traukiniu ir Londone bus rytą. 


Rugsėjo 9-oji 
[E ilingamą pasiekiau pavargęs ir nusikamavęs. Dvi naktis pa- 


eiliui beveik nesudėjau nė bluosto, ir nuo išsekimo vargiai 
begalėjau sudurstyti kokią mintį. Liusė nemiegojo ir buvo linksma. 
Paspaudusi ranką, ji žvilgtelėjo į mane ir tarė: 

- Šiandien nereikia prie manęs budėti. Jūs nuvargote. Aš vėl pui- 
kiai jaučiuosi — tikrai, ir jeigu kam nors čia reikia priežiūros, tai tik 
jums. 

Nenorėjau su ja ginčytis ir nuėjau vakarieniauti. Liusė ėjo kartu, 
ir aš, pamalonintas jos žavios kompanijos, puikiai pavakarieniavau, 
pasiskaninęs valgį pora taurių puikaus portveino. Paskui Liusė nu- 
sivedė mane laiptais aukštyn ir parodė kambarį šalia jos miegamojo, 
kur jaukiai spragsėjo židinio ugnis. 

— O dabar, - kalbėjo ji, - jūs turite nakčiai likti čia. Paliksiu pra- 
viras abejas duris. Galite gultis ant kanapos, nes puikiai žinau, kad 
jūs, daktare, nieku gyvu neisite miegoti, kol jums prieš akis šmėkš- 
čios ligonis. Jeigu man ko nors reikės, aš šūktelėsiu, ir jūs galėsite 
iškart ateiti. 

Man užteko jėgų tik cyliai linktelėti galvą, nes buvau pavargęs 
kaip šuo, ir net norėdamas nebūčiau išsėdėjęs iki ryto. Tad, dar sykį 
išgavęs jos pažadą mane pakviesti, jei ko reikės, atsiguliau ant kana- 


pos ir nugrimzdau užmarštin. 


177 


BRAM STOKER 


LIUSĖS VESTENRA 
DIENORAŠTIS 


Rugsėjo 9-oji 


2 įvakar aš tokia laiminga. Buvau taip baisiai išsekusi, kad dabar, 
kai galiu vaikščioti ir galvoti, gyvenimas atrodo kaip saulės švie- 

sa po niūraus debesuoto dangaus. Kartais Artūras būna visai šalia 
manęs. Aš tarsi jaučiu, kaip jo artumas šildo mane. Manau, kad li- 
goniai ir šiaip nusilpę žmonės - didesni savanaudžiai, daugiau besi- 
rūpinantys savimi, tuo tarpu sveikata ir jėgos atveria kelius Meilei, 
kuri mintimis bei jausmais klajoja, kur tik įsigeidžia. Žinau, kur kla- 
joja mano mintys. Jei tik Artūras tai žinotų! Mano brangusis, mano 
brangusis, tavo ausyse turi spengti tau miegant, kaip kad maniškėse 
spengia man budint. O, koks palaimingas buvo praeitos nakties po- 
ilsis! Kaip gerai aš miegojau tam gerajam daktarui Sjuardui sėdint 
šalia. Ir šiąnakt nieko nebijau, nes jis visai čia pat, tereikia šūktelėti. 
Ačiū visiems, kurie man tokie geri. Ačiū Viešpačiui! Labanakt, Ar- 


tūrai. 


DR. SJUARDO 
DIENORAŠTIS 


Rugsėjo 10-oji 


A nt kaktos pajutau profesoriaus ranką ir tą pat akimirką nubu- 


+ A dau. Prie to greit įpranti - bent jau pamišėlių namuose. 

— Na, kaip ligonė? 

— Kai iš jos išėjau, tiksliau, — kai ji paliko mane, jautėsi kuo pui- 
kiausiai, - paaiškinau. 

— Eime, žvilgtelėsime. 

Ir mudu nuėjome į jos kambarį. Aš tyliai priėjau prie lango pa- 
kelti nuleistą užuolaidą, o Van Helsingas tuo tarpu minkštais it ka- 
tės žingsniais prisiartino prie lovos. 

Jis kilstelėjo lovos užuolaidą, ir kai tik išaušusio ryto spinduliai 
užliejo kambarį, išgirdau švilpiantį profesoriaus kvėpavimą. Žino- 
jau, kaip retai pasigirsta tas garsas, ir mano nugara nuėjo pagaugais. 
Profesorius žengė atatupstas, o viską paaiškino siaubo kupinas jo 
šūksmas „Gott im Himmel!'* ir agonijos iškreiptas veidas. Kilstelė- 
jęs ranką jis parodė man į lovą, skausmo iškreipti plieniniai jo veido 
bruožai buvo pelenų baltumo. Man ėmė virpėti keliai. 

Lovoje, tarsi apsvaigusi, gulėjo vargšė Liusė - dar baisiau išblyš- 
kusi ir išsekusi nei pirmiau. Baltos buvo net jos lūpos; atrodė, kad 
net dantenos buvo atšokusios nuo dantų, taip, kaip po sunkios ligos 
mirusiems žmonėms. Van Helsingas pakėlė koją, ketindamas trepte- 
lėti iš pykčio, bet intuicija ir ilgų metų patirtis padėjo susitvardyti, ir 
jis tyliai nuleido koją ant grindų. 

— Greičiau! - riktelėjo. - Atrneškit brendžio. 

Nulėkiau į svetainę ir tuoj pat grįžau su ropine. Jis sudrėkino 
blyškias nelaimingosios lūpas, paskui abu įtrynėme plaštakas ir krū- 
tinę. Van Helsingas palinko pasiklausyti širdies plakimo, ir po kelių 


kupinų agonijos minučių pagaliau išgirdau: 


* Viešpatie aukščiausias! (20.) 

— Dar ne vėlu. Ji vos ne vos plaka. Visas mūsų triūsas nuėjo vel- 
tui, turim pradėti iš naujo. Neturim jaunojo Artūro, tad likote jūs, 
bičiuli Džonai. 

Kalbėdamas jis ėmė traukti iš savo lagamino kraujo perpylimui 
reikalingus instrumentus, o aš laukiau pasiraitojęs marškinių ran- 
kovę. Nebuvo sąlygų šiuo metu suleisti opijaus, bet jo ir nereikėjo, 
todėl negaišdami nė minutės pradėjome operaciją. Praslinko kiek 
laiko — man tai buvo visa amžinybė, nes justi, kaip iš tavo kūno siur- 
biamas kraujas, nesvarbu, kad savo noru, baisu - Van Helsingas per- 
spėjamu gestu iškėlė pirštą. 

— Nejudėkite! Bijau, kad grįžtant jėgoms ji gali pabusti, o tai 
būtų pavojinga, labai pavojinga. Bet aš apsidrausiu. Padarysiu hipo- 
derminę morfijaus injekciją. 

Paskui jis ėmė tai daryti mitriais įgudusių rankų judesiais. Ma- 
tyt, Liusei padėjo, nes nuoalpis nejučia virto giliu narkotiniu miegu. 
Savo širdyje aukštinausi, matydamas, kaip ant jos skruostų ir lūpų 
užsižiebia tolima raudonio prošvaistė. Nė vienas vyras nesupras, 
pats to neišbandėęs, ką reiškia žinoti, kad tavo gyvybės syvai tvinksi 
mylimos moters gyslomis. 

Profesorius kritišku žvilgsniu stebėjo mane. 

— Pakaks, — tarė jis. 

— Kodėl? — šokau prieštarauti. - Iš Arto paėmėte daug dau- 
giau... 

- Jis ją myli, jis - jos sužadėtinis. Jūsų laukia didelis darbas jos ir 
kitų labui, o tiek, kiek paėmiau, šiam kartui užteks, - liūdnai šypte- 


lėjęs baigė profesorius. 

Po operacijos jis ėmė rūpintis Liuse, o aš pirštu užspaudžiau žaiz- 
dą ant rankos ir atsiguliau, laukdamas, kol jis turės laiko prieiti prie 
manęs; svaigo galva ir jaučiau silpnumą. Galop jis aptvarstė mano 
žaizdą ir nusiuntė mane žemyn išgerti taurės vyno. Kai buvau prie 
durų, jis staiga sušnabždėjo: 

— Atminkite, kad tai reikia laikyti paslaptyje. Jeigu staiga vėl pa- 
sirodytų sužadėtinis — nė žodžio jam. Pirma, jis išsigąstų, be to, imtų 
pavydėti. To nereikia. Taip ir padarykim! 

Kai sugrįžau, jis atidžiai nužvelgė mane ir tarė: 

— Neblogai atrodote. Eikite į aną kambarį, atsigulkite ant kana- 
pos ir pailsėkite. Paskui pasirūpinkite sočiais pusryčiais ir vėl grįž- 
kite. 

Išpildžiau visus jo paliepimus, nes žinojau, kokie jie išmintingi. 
Mano pareiga buvo atlikta, ir reikėjo pasirūpinti savo jėgomis. Buvau 
nusilpęs, ir tas silpnumas užgožė mintis apie tai, kas nutiko Liusei. 
Užmigau ant kanapos nesiliaudamas galvoti, kodėl Liusė taip staiga 
atkrito, kokiu būdu ji galėjo netekti tiek kraujo be jokios matomos 
priežasties. Matyt, tos mintys nepaliko manęs ir miegant, nes prieš 
akis visąlaik stovėjo tie du raudoni taškeliai ant kaklo. 

Išsimiegojusi beveik iki vidurdieno, Liusė pabudo žvali ir stipri, 
nors ir silpnesnė negu po pirmos operacijos. Van Helsingas, baigęs 
ją apžiūrėti, išėjo pasivaikščioti, prieš tai liepęs man nė akimirkai ne- 
nuleisti nuo jos akių. Iš svetainės apačioje atsklido jo balsas: profeso- 
rius klausė kelio į artimiausią telegrafą. 

Liusė atsainiai šnekučiavosi su manimi ir, matyt, net neturėjo 


supratimo apie tai, kas jai nutiko. Stengiausi ją linksminti pasakoda- 

mas visokias įdomybes. Atėjusi aplankyti motina taip pat nepaste- 
bėjo jokių pasikeitimų ir dėkinga tarė: 

— Mes jums tiek skolingos, daktare Sjuardai, už jūsų gerą širdį, 
bet turite nepamiršti savęs ir nepervargti. Jūs ir pats esate pablyškęs. 
Jums reikia žmonos, kuri jus slaugytų ir prižiūrėtų — tikra tiesa! 

Jai bekalbant, Liusė apsipylė raudoniu, bet tik akimirką, nes iš- 
kankintomis venomis dar negalėjo suplūsti tiek kraujo į galvą. Po 
Aš nusišypsojau, linktelėjau galvą ir pridėjau pirštą prie lūpų. Atsi- 
dususi ji vėl nugrimzdo ant pagalvių. 

Van Helsingas grįžo po poros valandų ir pasakė man: 

— Keliaukite dabar namo, daug valgykite ir gerkite. Sustiprėkite, 
šią naktį aš čia pasiliksiu ir pabudėsiu prie panelės. Mudviem vie- 
niems reikia ją stebėti ir niekam neprasitarti nė žodeliu. Tam turiu 
rimtų priežasčių. Ne, nekamantinėkite manęs, galvokite ką tinka- 
mas. Galit laukti pačių keisčiausių dalykų. Labanakt. 

Svetainėje dvi kambarinės priėjo prie manęs ir ėmė prašytis pa- 
budėti prie Liusės naktį. Sužinojusios, jog Van Helsingas leido slau- 
gyti tik man arba ėmėsi to pats, jos ėmė maldauti, kad perkalbėčiau 
„užsienietį džentelmeną . Mane sujaudino jų gerumas. Gal kaltas 
mano nusilpimas, o gal tai Liusės nuopelnas, kad jos taip rodė savo 
gerą širdį. Namo spėjau grįžti vėlyviems pietums. Apėjau palatas — 
viskas tvarkoje — ir sėdau prie dienoraščio, kol suims miegas. Jau be- 


veik snaudžiau. 

Rugsėjo 11-oji 
p apietavęs nuėjau į Hilingamą. Van Helsingą radau linksmai 


nusiteikusį, o ir Liusė atrodė kuo puikiausiai. Netrukus po 
mano pasirodymo profesorius gavo didelį siuntinį iš užsienio. Jis iš- 
kilmingai ir, žinoma, šiek tiek koketuodamas - arplėšė jį ir ištraukė 
didelę puokštę baltų gėlių. 

— Tai jums, panele Liuse. 

— Man? O, daktare Van Helsingai! 

— Taip, mieloji, bet ne akims ganyti. Tai vaistai. 

Liusė patempė lūpytę. 

— Ne, ne, tai ne kokiam šlykščiam nuovirui, todėl nereikia rauky- 
ti tos žavios nosytės, antraip būsiu priverstas pasakyti savo draugui 
Artūrui, kokios kančios jo laukia žiūrint į taip sudarkytą jo mylimą 
grožį. Aha, panelyte, štai nosis vėl savo vietoje. Gėlės gydo, bet jūs 
nežinote, koks jų veikimas. Iškaišysiu jomis palangę, nupinsiu vai- 
niką jums ant kaklo, kad geriau miegotumėte. Taip! Kaip ir lotoso 
žiedai, jos privers jus pamiršti savo vargus. Jos kvepia kaip Letos van- 
denys ir kaip jaunystės šaltinis, kurio konkistadorai ieškojo Elorido- 
je ir rado pernelyg vėlai. 

Kol profesorius kalbėjo, Liusė žiūrinėjo gėles ir uostė jas. Paskui 
nuleido puokštę ir pusiau juokais, pusiau su panieka tarė: 

— O, profesoriau, man atrodo, kad mane apgaudinėjate. Juk tai 
paprastas česnakas! 

Didžiulei mano nuostabai, profesorius pašoko ant kojų, sukan- 
do savo plieninius žandikaulius, suraukė vešliuosius antakius ir pra- 


trūko: 

— Apgaudinėju?! Aš niekada neapgaudinėju! Viskas, ką darau, 
turi prasmę, ir perspėju, kad nematyčiau jokio priešgyniavimo! Bū- 
kite atsargesnė - jei ne savo pačios, tai bent kitų labui! 

Paskui, matydamas, kad Liusė krūptelėjo - buvo ko išsigąsti — 
jau švelnesniu balsu pridūrė: 

— O, mieloji panele, nebijokite manęs. Aš linkiu jums tik gero, 
bet tos paprastos gėlės turi vieną didelę dorybę. Žiūrėkit, aš pats dė- 
lioju jas kambaryje, aš pats nupinu vainiką, kurį uždėsiu jums ant 
kaklo. Ber nurykit liežuvį! Nė žodžio nė vienam smalsuoliui, kurių 
apstu. Mes turime paklusti, o tylėjimas yra paklusnumo dalis, ir pa- 
klusnumas grąžins jums jėgas ir atiduos į mylinčias rankas, kurios 
jūsų išsiilgo. Dabar pasėdėkite ramiai. Eime, bičiuli Džonai, padė- 
site man iškaišyti kambarį česnaku, kurį man atsiuntė iš Harlemo 
mano draugas Vanderpolas; jis ten ištisus metus augina žoleles savo 
šiltnamiuose. Teko vakar siųsti jam telegramą, kitaip šiandien jų ne- 
būtumėm gavę. 

Mes nuėjome į kambarį nešini gėlėmis. Profesoriaus elgesys išties 
buvo sunkiai suprantamas, neaprašytas nė vienoje mano skaitytų 
farmakopėjų. Pirmiausia jis sandariai uždarė langus ir užšovė visas 
sklendes, paskui, paėmęs kuokštą gėlių, ištrynė jomis lango rėmus, 
tarsi norėdamas būti tikras, jog kiekvienas kambarin įsiveržęs vėjo 
gūsis bus sklidinas česnako kvapo. Paskui įtrynė visą durų staktą — 
viršų, šonus; tą pat padarė ir su židiniu. Viskas atrodė taip keistai, 
kad aš neištvėriau. 

— Ką gi, profesoriau, žinau, kad nieko nedarote šiaip sau, tačiau 


turiu prisipažinti, šiandien mane stebinate. Gerai, kad čia nėra skep- 

tikų, antraip sulauktumėt priekaišto, jog bandote užkeikti kambarį 
nuo piktų dvasių. 

— Galbūt, - ramiai atšovė profesorius ir ėmė pinti Liusei vaini- 
ką. 

Mudu palaukėm, kol Liusė baigs vakarinį tualetą, ir, kai ji jau 
buvo lovoje, jis įėjo į kambarį ir savo rankomis uždėjo jai ant kaklo 
česnakų vainiką. Atsisveikindamas tarė: 

— Labai prašau jūsų nenusiimti jo. Net jei oras kambaryje bus 
troškus, neatidarykite naktį nei lango, nei durų. 

— Pažadu, - tarė Liusė, - ir tūkstantį kartų dėkoju už jūsų geru- 
mą! O, kuo aš nusipelniau tokių draugų? 

Kai važiavome namo fajetonu, laukusiu manęs gatvėje, Van Hel- 
singas pasakė: 

— Šiąnakt galiu ramiai miegoti, o išsimiegoti man reikia — dvi 
naktys kelionėje, dvi dienos prie knygų, kitos dienos nerimas ir nak- 
tis budėjimo nesumerkiant akių. Rytoj rytą užsukite manęs paimti, 
abu važiuosim aplankyti mūsų gražuolės, dar labiau sustiprėjusios 
po mano „užkeikimo“, cha cha! 

Jis atrodė toks savimi pasitikintis, jog aš, prisiminęs, kaip pasi- 
klioviau savim praeitą naktį, pasibaigusią liūdnai, pajutau nugara 
perbėgant šaltuką. Ko gero, tik per savo silpnumą nepasakiau apie 
tai profesoriui, bet vis tiek negalėjau nusikratyti baime - tramdžiau 


ją tarsi besitvenkiančias ašaras. 

Rugsėjo 12-oji 

7 okie jie visi man geri! Tasai daktaras Van Helsingas toks mie- 
K las. 

Įdomu, kodėl jis taip rimtai žiūri į tas gėles? Aš net pabūgau — 
toks jis buvo įširdęs. Bet turbūt jo tiesa, nes nuo tų gėlių jaučiuosi 
ramesnė. Jau ir vienai nakčia likti nebaugu, ir miegoti galiu be siau- 
bo. O juk kaip man teko grumtis su miegu: neišsimiegojus - kan- 
čia, o užmigti baisu, nes sapnuose laukia košmaras! Kokie laimingi 
žmonės, nejaučiantys baimės, kuriems miegas atneša ne šiurpulius, 
o vien palaimą ir saldžius sapnus. Štai guliu šiąnakt, tikėdamasi mie- 
go, tarsi Ofelija pjesėje - „kaip nuotaka jauna, gyvų gėlių vainikais 
apkaišyta . Niekad anksčiau nemėgau česnako, bet dabar net džiau- 
giuosi. Jo kvapas dvelkia ramybe, jaučiu, kaip atsėlina miegas. Laba- 


nakt visiems. 

DAKTARO SJUARDO 
DIENORAŠTIS 


Rugsėjo 13-oji 
U žsukau į Berklį ir profesorių radau kaip visuomet pasirengu- 


sį. Mūsų laukė iš viešbučio užsakytas kabrioletas. Profesorius 
pasiėmė savo lagaminą, be kurio dabar nekelia iš namų kojos. 

Viską dėstysiu iš eilės. Hilingamą su Van Helsingu pasiekėme aš- 
tuntą valandą. Buvo gražus rytas, skaisčiai švietė saulė, ir ore tvyrojo 
ankstyvo rudens nuojauta, tarsi ženklas, kad gamta užbaigė metų 
darbą. Lapai puošėsi nuostabiausiomis spalvomis, bet dar nekrito. 
Įėję į namą sutikome ponią Vestenra, einančią iš kambario. Ji visuo- 
met ankstyva. Šiltai su mumis pasisveikinusi, ji tarė: 

— Nudžiugsite išgirdę, kad Liusė jaučiasi geriau. Vargšelė dar tebe- 
miega. Tik pravėriau duris, bet vidun nėjau, bijodama ją pažadinti. 

Profesorius džiugiai nusišypsojo. Patrynė paskui rankas ir tarė: 

— Aha! Manau, būsiu nustatęs diagnozę. Mano gydymas eina į 
naudą! 

Į tai motina atsakė: 

— Tai ne jūsų vieno nuopelnas, profesoriau. Liusės būklė šįryt to- 
kia ir mano dėka. 

— Kąjūs turite galvoj, ponia? — pasiteiravo profesorius. 

— Na, naktį man parūpo, kaip ji miega, ir nuėjau į jos kambarį. 
Ji kietai miegojo, taip kietai, kad net nepabudo man įėjus. Bet kam- 
baryje buvo beprotiškai tvanku. Ten buvo pilna tų bjaurių, stipriai 


dvokiančių gėlių, net jų vainikas Liusei ant kaklo. Bijojau, kad tas 

stiprus dvokas bus pernelyg didelė našta vargšelei, todėl išnešiau vi- 
sas tas puokštes ir šiek tiek pravėriau langą gurkšniui tyro oro. Ma- 
nau, būsit Liuse patenkinti, tikrai. 

Ji nuėjo į savo kambarį, kur paprastai anksti rytais pusryčiauda- 
vo. Jai šnekant nenuleidau nuo profesoriaus akių ir mačiau, kaip jis 
pamažu bala kaip popierius. Jam pavyko tvardytis, kol šalia stovėjo 
nelaimingoji moteriškė, nes žinojo, kuo viskas gali jai baigtis; net 
įstengė nusišypsoti atidarydamas jai duris. Tačiau vos likome vieni, 
jis stvėrė mane, įstūmė į svetainę ir užtrenkė duris. Pirmą kartą gy- 
venime regėjau visiškai sutrikusį profesorių. Nebylioje neviltyje jis 
iškėlė rankas viršum galvos, paskui bejėgiškai pliaukštelėjo delnais, 
tuomet atsisėdo ant kėdės ir, panardinęs veidą delnuose, ėmė garsiai, 
be ašarų raudoti, ir ta rauda veržėsi iš pačių sielos gelmių. Paskui vėl 
iškėlė rankas, tarytum kreipdamasis į visatą: 

— Dieve! Dieve! Dieve! - kūkčiojo jis. - Kuo nusikaltome mes, 
kuo nusikalto vargšė mergina, kad mus užklupo tokia neganda? Ar 
tai lemtis, siunčiama mums iš žilos senovės pagoniško pasaulio, kad 
tiek turim kentėti? Ta vargšė motina, nieko nežinodama ir manyda- 
ma, jog daro gera, daro viską, kad jos duktė prarastų ir kūną, ir sielą! 
Ir nieko jai negali atskleisti, nevalia net perspėti, nes ji mirs - mirs 
jos abi! Už ką man tokia nelaimė? Kodėl prieš mus susimokė visos 
šėtoniškos jėgos? 

Staiga jis pašoko ant kojų. 

- Eime! - šūktelėjo. - Eime, pažiūrėsim ir imsim veikti. Šėtonas 
ar ne šėtonas, ar visi velniai kartu — nesvarbu. Mes kausimės. 

Jis pasiėmė prieškambaryje savo lagaminą, ir mes pasukome link 


Liusės kambario. 

Ir vėl ėmiau atitraukinėti užuolaidas, kol Van Helsingas ėjo prie 
lovos. Šįkart, išvydęs baltą kaip drobė Liusės veidą, jis nekrūptelėjo, 

— To ir tikėjausi, - sumurmėjo jis su švilpesiu įkvėpdamas oro, o 
tai turėjo didelę prasmę. 

Jis tylėdamas priėjo ir užrakino duris, o paskui ėmė dėlioti ant 
stalelio instrumentus dar vienam kraujo perpylimui. Seniai viską su- 
pratęs, ėmiau traukti nuo savęs švarką, tačiau jis perspėjamai iškėlė 
ranką ir sulaikė mane: 

— Ne! Šiandien jūs atliekate operaciją. Kraujo duosiu aš. Jūs jau 
nusilpęs. 

Kalbėdamas jis nusivilko švarką ir pasiraitojo marškinių ranko- 
vę. 

Vėl operacija. Vėl narkotikas. Vėl vos matomas raudonis ant 
skruostų, vėl lygus kvėpavimas. Šį kartą aš ją prižiūrėjau po operaci- 
jos, kol profesorius stiprinosi ir ilsėjosi. 

Paskui jis rado progą pasakyti poniai Vestenra, kad ši nieko ne- 
judintų Liusės kambaryje neatsiklaususi, kad gėlės turi gydomųjų 
savybių ir kad alsuoti jų skleidžiamu aromatu — dalis jo gydymo. 
Paskui nusprendė viską imti į savo rankas, pasakęs, kad slaugys ją dvi 
naktis paeiliui ir duos žinią, kada man ateiti. 

Dar po valandos Liusė pabudo žvali, judri ir, atrodo, nė kiek ne- 
pasikeitusi po siaubingo išbandymo. Ką visa tai reiškia? Pradedu 
bijoti, kad nuolatinis bendravimas su pamišėliais ima temdyti mano 


protą. 

LIUSĖS VESTENRA 
DIENORAŠTIS 


Rugsėjo 17-oji 
>. eturios dienos ir naktys ramybės. Aš taip sutvirtėjau, kad pati 


savęs nepažįstu. Atrodo, tarsi būčiau pabudusi po ilgo koš- 
maro ir pasinėrusi į saulėtą, gaivų rytmečio orą. Lyg pro miglą at- 
mintyje iškyla ilgi laikotarpiai baimės ir neramaus laukimo, tamsa, 
kurioje nerasi vietos ir viltingai kančiai, kuri aitrina sielvartą; paskui 
vėl užmarštis, ir vėl grįžimas gyveniman - kaip naras, išnyrantis pro 
storą sluoksnį vandens. Bet nuo to laiko, kai šalia manęs daktaras 
Van Helsingas, košmarai liovėsi. Triukšmas, mirtinai mane gąsdin- 
davęs, šnaresys už lango, tolimi balsai, kurie atrodė visai šalia, grėslūs 
garsai, atsklisdavę nežinia iš kur ir liepdavę man daryti nežinia ką — 
viskas nuščiuvo. Galiu dabar miegoti be baimės. Nė nemanau dabar 
kratytis miego. Aš jau pamėgau česnaką, ir kasdien naujas ryšulys 
atkeliauja pas mane iš Harlemo. Šįvakar daktaras Van Helsingas iš- 
vyksta, nes vienai dienai turi reikalų Amsterdame. Ber man nereikia 
priežiūros. Esu pakankamai arkutusi, kad galėčiau likti viena. Dėko- 
ju Dievui už motiną, Artūrą ir visus draugus, kurie man tokie geri! 
Aš net nepajusiu, kad kas nors pasikeitė, nes praėjusią naktį Van 
Helsingas ilgokai miegojo ant savo kėdės. Dusyk buvau pabudusi 
ir mačiau, kaip jis miega, bet aš vėl užsnūdau, nors medžių šakos, 


šikšnosparniai ar dar kažkas piktai plakėsi į langą. 

„The Pall Mall Gazette“ 
PABEGĘS VILKAS 


Pavojingas mūsų korespondento nuotykis. Interviu su zoologi- 


(t 'TIS 


jos sodo prižiūrėtoju. 
Rugsėjo 18-oji 


o daugybės prašymų ir beveik tokio par skaičiaus atsisakymų, 

be paliovos — it kokį burtažodį kartodamas žodžius „Ihe Pall 
Mall Gazette“, - aš galop susiieškojau prižiūrėtoją tos zoologijos 
sodo dalies, kur įrengti voljerai vilkams. Tomas Bilderis gyvena vie- 
name iš namukų sodo teritorijoje už dramblio aptvaro, ir kai aš at- 
ėjau, jis sėdosi už stalo gerti arbatos. Tomas su žmona - vidutinio 
amžiaus, vaišingi žmonės, bevaikė šeima, ir jeigu jų vaišingumą lai- 
kytum vidutiniu, tai jų gyvenimą galima vadinti ganėtinai patogiu. 
Kol nebaigėme vakarieniauti, prižiūrėtojas nė į kalbas nesileido apie 
„Ieikalą“, ir aš mielai su tuo sutikau. Kai stalas buvo sutvarkytas, jis 
prisidegė pypkę ir tarė: 

— Dabar, sere, galite klausti manęs ko panorėsite. Jau nerūstau- 
kit, kad nesutikau šnekėtis apie profesinius dalykus prieš valgį. Savo 
vilkus, šakalus ir hienas aš pirma kviečiu gerti arbatos, o paskui pa- 
teikiu jiems klausimus. 

— Kaipgi jūs jiems užduodate klausimus? — tyčia pasmalsavau, 
kad jis įsišnekėtų. 

— Kartais lazda trankydamas galvas, kartais kasydamas paausius, 
kai džentelmenai netveria kailyje, norėdami pasipuikuoti prieš savo 
damas. Pirmasis būdas man nelabai prie širdies - baksnoti galvas, 


kol sukišu jiems į narvus pietus, bet aš palaukiu, kol jie, taip sakant, 

baigs savo cheresą ir kavą, ir tik tada pereinu prie paausių kasymo. 
Atminkite, - filosofo balsu pridūrė jis, - kad mūsų ir gyvūnų pri- 
gimtyje yra daug bendra. Štai ateinate jūs su savo klausimais apie 
mano darbą, ir jeigu ne pusė svaro, būčiau sulaukęs smūgio net ne- 
spėjęs atsakyti. Net kada jūs beveik pašaipiai paklausėte manęs, ar 
nenorėčiau prašyti direktoriaus leidimo duoti jums interviu. Pra- 
šom nejįsižeisti, tačiau ar aš nepasiunčiau jūsų po šimts velnių? 

— Pasiuntėt. 

— O kai jūs pasakėte pranešiąs mano valdžiai, kad aš keiksnoju, 
tai ir buvo smūgis per galvą, bet viską pakeitė pusė svaro. Aš neža- 
dėjau urgzti, laukiau maisto, dariau tai, ką su savo dubenimis daro 
vilkai, liūtai ir tigrai. Bet Dievas mato, dabar, kai mano senutė išska- 
lavo mane savo arbata, jūs galite kiek tinkamas kasyti man paausius, 
ir neišgirsite nė vieno urgztelėjimo. Ką gi, klokite savo klausimus. 
Žinau, kas jums rūpi. Tas pabėgęs vilkas. 

— Būtent. Norėčiau, kad papasakotumėt apie tą įvykį. Tiesiog 
sakykit man, kaip tai atsitiko, o kai žinosiu faktus, man bus įdomu 
sužinoti jūsų nuomonę - kokios priežastys ir kaip, jūsų supratimu, 
baigsis visa ši istorija. 

— Gerai, sere. Buvo štai kaip. Tasai vilkas, vardu Berserkeris“, 
buvo vienas iš trijų pilkių, kuriuos Džamrakas gavo iš Norvegijos 
ir kuriuos perpirkome iš jo prieš ketverius metus. Tai buvo dailus, 
romaus elgesio vilkas, su kuriuo niekad neturėjome bėdos. Tiesiog 
stebiuosi, kad ištrūko būtent jis, o ne koks kitas žvėris. Bet ką jau čia, 


vilkais pasitikėti galima ne daugiau, nei moterimis. 


* Skandinavų legendose Berserkeris - senovės didvyris, narsus karys. 

— Neklausykit, ką jis tauzija, sere, - linksmai nusijuokė ponia To- 
mas. - Jis tiek metų tąsosi su žvėrimis, kad reikės Dievui dėkoti, jei 
pats nepavirs senu vilku. Bet jis geras žmogus. 

— Tai štai, sere, vakar, po šėrimo praėjus maždaug dviem valan- 
dom, aš išgirdau triukšmą. Kaip tik klojau kraiką jaunos susirgusios 
pumos narve, bet, išgirdęs viauksėjimą ir stūgavimą, iškart nuėjau 
ten. Radau Berserkerį, kuris it pasiutęs kandžiojo narvo virbus tar- 
si norėdamas ištrūkti. Lankytojų buvo nedaug, o šalia stovėjo tik 
vienas žmogus, toks ilgšis, lieknas tipas su kumpa nosimi ir smaila 
barzdele, kurioje sidabravo keli žili plaukai. Jo žvilgsnis vėrė tarsi 
durklu, akys buvo raudonos, ir jis man išsyk nepatiko. Pamaniau, 
kad tai jį išvydę suirzo vilkai. Jo rankos buvo aptemptos baltos odos 
pirštinėmis, ir, rodydamas į žvėris, jis man tarė: 

— Prižiūrėtojau, tie vilkai kažin ko nerimsta. 

— Gal tai jūs kaltas, - atšoviau jam, nes man nepatiko jo laiky- 
sena. 

Jis nesupyko, kaip tikėjausi, tik išsiviepė, parodydamas pilną bur- 
ną smailių baltų dantų. 

— Ne, aš jiems nepactikčiau. 

— Patiktumėt, — neatlyžau. - Jie niekada gerdami arbatą neatsi- 
sako nuo vieno kito kaulo dantims nusivalyti, o jūs atrodote tikras 
kaulų maišas. 

Tai štai, keista buvo matyti, kad mums besišnekant žvėrys ramiai 
sugulė, o kai prisiartinau prie Berserkerio, jis kaip ir anksčiau lei- 
dosi glostomas. Paskui priėjo ir tasai žmogėnas, ir tetrenkia mane 
perkūnas, jei meluoju - jis irgi kuo ramiausiai paglostė seniui vilkui 


ausis! 

— Atsargiau, - sakau jam. - Berserkeris labai mitrus. 

— Niekis, - sako jis, - aš pripratęs. 

— Jūs irgi dirbate su žvėrimis? — paklausiau nukeldamas skrybėlę, 
nes žmogus, kuris mainikauja žvėrimis, yra mūsų draugas. 

— Ne, - aiškina jis man, — tačiau turiu kelis prisijaukinęs. 

Paskui mandagiai kaip lordas kilstelėjo skrybėlę ir nuėjo sau. Se- 
nis Berserkeris lydėjo nepažįstamąjį akimis, kol šis dingo už posū- 
kio, o paskui atsitūpė narvo kampe ir lindėjo ten visą vakarą. Na, 
o praėjusią naktį, vos spėjo patekėti mėnuo, vilkai ėmė vienu balsu 
staugti. Priežasties jokios nebuvo. Aplink nė gyvos dvasios, išskyrus 
iš anapus sodo, Parko gatvės atsklidusį balsą, šaukiantį savo šunį var- 
du. Kartą ar du buvau nuėjęs patikrinti, ar viskas tvarkoje. Taip ir 
buvo, o paskui staugimas ūmai liovėsi. Apie dvyliktą, prieš eidamas 
gulti, nutariau dar sykį patikrinti, ir tegul mane velniai griebia. Kai 
prisiartinau prie Berserkerio narvo, pamačiau sulankstytus ir išlau- 
žytus virbus, o narvas buvo tuščias. Tai viskas, ką tikrai žinau. 

— Gal dar koks žmogus ką nors matė? 

— Vienas mūsiškių sodininkų apie tą laiką traukė namo iš pa- 
maldų ir pamatė didelį pilką šunį, kuris brovėsi pro gyvatvorę. Bent 
jau jis taip sako. Aš mažai juo tikiu, nes jis apie tai neužsiminė savo 
moteriškei grįžęs namo, o prašneko tik po to, kai vilkas pabėgo ir 
kai mes visą naktį praleidom šniukštinėdami zoologijos sodą — tik 
tada jis ėmė sakyti neva kažką matęs. Aš manau, kad jo galvelę buvo 
stipriai paveikusios pamaldos. 

— Ar galėtumėt kaip nors paaiškinti vilko pabėgimą? 

— Ką gi, sere, - įtartinai kukliu balsu tarė jis. - Manau, kad galiu, 


bet nežinau, ar jums patiks mano teorija. 

— Be jokios abejonės, kas gi daugiau drįs spėlioti, jei ne toks žmo- 
gus kaip jūs, didžiai patyręs darbe su žvėrimis. 

— Tuomet, sere, aš šį atsitikimą aiškinčiau taip: man atrodo, vil- 
kas pabėgo todėl, kad norėjo žūtbūt iš čia ištrūkti. 

Iš to, kaip smagiai Tomas su žmona ėmė juoktis, supratau, kad 
jau ne pirmą sykį dėstomas šis aiškinimas, kuris buvo ne kas kita, 
kaip tyčia sugalvotas pokštas. Negalėjau rungtis su senuoju Tomu 
šmaikštumu, bet, atrodo, žinojau tikresnį kelią į jo širdį: 

— Gerai, pone Bilderi, sakykim, pusė svaro jau atliko savo darbą, 
o jo brolis laukia savo eilės, kuri ateis, kai tik pasakysit man, kuo, 
jūsų manymu, visa tai baigsis. 

— Jūs teisus, sere, — guviai tarė jis. - Manau, atleisite už mažytį 
pajuokavimą, bet mano senutė jau merkia akį, kad tęsčiau. 

— Ar aš? Najau! - purtėsi senoji šeimininkė. 

— Aš manau taip: pabėgęs vilkas kažkur slapstosi. Anot sodinin- 
ko, jis šuoliais bėgo greičiau už žirgą šiaurės pusėn, bet aš juo netikiu, 
nes, sere, vilkai greičiau už žirgus nebėga, mat jų ne tokia sandara. 
Kaip Dievą myliu, vilkai šauniai atrodo tik knygose, ir kai jie ten 
persekioja ką nors, labiau už juos išsigandusį, kelia baisų triukšmą 
ir gali sudraskyti viską, kas jiems pasipina po kojomis. Bet Dievas 
mato, tikrovėje vilkai — niekingi sutvėrimai, ir jie nėra tokie protingi 
ir drąsūs kaip geras šuo, o jau peštynėse šunims jie iš tolo neprilygs- 
ta. Šis vilkas nebuvo įpratęs kautis ir net išmaitinti savęs negalėjo, ir 
dabar greičiausiai drebina kinkas įlindęs į kokią skylę parke ir suka 
galvą, jeigu jis apskritai moka galvoti, kur prasimanius pusryčių, o 


gal nusidaužė kur nors toliau ir dabar tūno kieno nors anglių rūsyje. 

Dieve mano, tai bent bus baimės kokiai nors virėjai, kai ji nulips į 
rūsį ir tamsoje pamatys šviečiant jo žalias akis. Neturėdamas maisto, 
jis bus priverstas jo ieškoti, ir ilgainiui galima laukti jo prie mėsi- 
ninko krautuvėlės. Jeigu ne, tai gal kokia auklė eis pasivaikščioti su 
kareiviu, palikusi kūdikį vežimėlyje. Tuomet visai nenustebsiu, jeigu 
gyventojų skaičius sumažės vienu vaiku. Štai ir viskas. 

Padaviau jam pusę svaro, ir tą pat akimirką už lango pasigirdo 
neaiškus triukšmas, o Bilderio veidas ištįso iš nuostabos. 

— Dieve! - šūktelėjo jis. - Galvą dedu, kad tai senis Berserkeris 
grįžo! 

Nuėjęs prie durų, atidarė jas, bet man tai pasirodė nereikalinga 
procedūra: visuomet laikiau laukinius žvėris ne itin maloniais su- 
tvėrimais, ypač jei susitinki po ilgos pertraukos. Asmeninė patirtis 
veikiau sustiprino šį mano įsitikinimą, nei paneigė jį. 

Kaip ten bebuvę, įprotis — didelė jėga, nes Bilderiui sa žmona 
vilkas reiškė ne daugiau, negu man šuva. Žvėris buvo toks tykus ir 
romus, kaip visų vilkų vilkas paveikslėliuose - nepamainomas Rau- 
donkepurės draugas, maskaradu pelnęs jos patiklumą. 

Visa scena buvo sunkiai žodžiais nupasakojamas komedijos ir 
patoso mišinys. Pašėlęs vilkas, gerą pusdienį paralyžiavęs visą Lon- 
doną ir privertęs drebėti vaikus, atsliūkino kaip didelis atgailautojas 
ir buvo sutiktas ir pamyluotas tarsi į doros kelią sugrįžęs sūnus pa- 
laidūnas. Senasis Bilderis nuodugniai apžiūrėjo nusidėjėlį, o baigęs 
apžiūrą tarė: 

— Ar nesakiau, kad vargšą ištiko kokia bėda? Ar ne aš tą dešimt 


kartų tvirtinau? Galva visa supjaustyta, gauruose pilna stiklo šukių. 

Ropštėsi per kokią prakeiktą sieną, ne kitaip. Gėda ir šnekėti - kaip 
galima leisti žmonėms barstyti sienų viršų butelių šukėmis?! Eime, 
Berserkeri. 

Nusivedęs vilką, užrakino jį narve, prieš tai pakišęs gabalą mėsos, 
prilygstantį — bent jau didumu - geram pusveršiui, ir nuėjo pranešti 
apie įvykį savo viršininkams. Pridurmu išėjau ir aš - paskelbti vie- 
nintelę šiandien turimą informaciją apie vilko pabėgimą iš zoologi- 


jos sodo. 


DAKTARO SJUARDO 
DIENORAŠTIS 


Rugsėjo 17-oji 

D o pietų tvarkiau buhalterines knygas, neužpildytas per bega- 

les darbų ir dažnus vizitus pas Liusę. Staiga atsilapojo durys 
ir kaip viesulas įsiveržė maniškis ligonis perkreiptu iš įsiūčio vei- 
du. Mane it perkūnas trenkė, nes negirdėtas daiktas, kad pacientas 
niekieno neprašomas pasirodytų direktoriaus kabinete. TĄ par aki- 
mirką jis šoko prie manęs. Rankoje laikė iškėlęs virtuvinį peilį, ir aš, 
regėdamas, koks gresia pavojus, pamėginau užsitverti nuo bepročio 
stalu. Tačiau pamišėlis buvo pernelyg vikrus ir stiprus, nes, nespėjus 
man tvirtai atsistoti ant kojų, jis užsimojęs smogė ir bjauriai sužei- 
dė man riešą. Nelaukdamas dar vienos atakos, tvojau jam dešine ir 
patiesiau aukštielninką ant grindų. Iš rankos čiurkšle bėgo kraujas, 


ir ant kilimo jau telkšojo gera balutė. Matydamas, jog mano bičiulis 

neketina daugiau į mane kėsintis, ėmiau tvarstyti sužeistą riešą, akies 


tai, ką jis darė. Jis gulėjo kniūbsčias ir it šuo laižė nuo kilimo kraują. 
Nesunkiai su juo susitvarkėme, ir, mano nuostabai, jis leidosi kuo 
ramiausiai išvedamas, tik nesiliovė kartoti: „Kraujas — tai gyvybė! 
Kraujas — tai gyvybė! 

Negaliu sau leisti dabar netekti daug kraujo, nes pastaruoju metu 
ir šiaip teko jo nuleisti; įtampa, sukelta negerėjančios Liusės sveika- 
tos, baisi jos ligos raida pradeda mane neigiamai veikti. Esu nuvar- 
gęs ir pasidariau perdėm jautrus, - man reikia poilsio. Laimei, Van 
Helsingas nepakvietė manęs, todėl šiąnakt galėsiu išsimiegoti - be 


miego ilgiau neištversiu. 


VAN HELSINGO 
TELEGRAMA IŠ AMSTERDAMO 
Į KARFAKSĄ SJUARDUI| 
(nebuvo nurodyta grafystė, todėl, pirma patekusi į Karfaksą, esan- 


tį Sasekse, telegrama pavėlavo dvidešimt dvi valandas) 
Rugsėjo 17-oji 


Būtinai būkite šiandien Hilingame. Jei negalėsite nesitraukda- 
mas budėti jos kambaryje, pasirūpinkite, kad niekas neišneštų gėlių. 


Labai svarbu. Būtinai tą padarykite. Grįžęs iškart jus susirasiu. 

Rugsėjo 18-oji 
/ ątik iš Londono traukinio. Gavęs Van Helsingo telegramą 
| nusiminiau. Prarasta visa naktis, o iš kartaus patyrimo 
žinojau, kas per ją gali nutikti. Žinoma, gal viskas baigėsi gerai, bet 
juk galėjo atsitikti? Nėra abejonės — virš mūsų galvų pakibusi siau- 
binga lemtis nelabais atsitiktinumais griauna visas mūsų pastangas. 


Pasiimu šį cilindrą su savimi, užrašus baigsiu Liusės fonografu. 


LAIŠKAS, 
PALIKTAS LIUSĖS VESTENRA 


Rugsėjo 17-oji, naktis 


Rašau šį laišką, kurį paliksiu matomoj vietoj, kad per mane nie- 
kas nebūtų apkaltintas. Dabar tiksliai atpasakosiu visus nakties 
įvykius. Jaučiu, kad mirštu nuo išsekimo, ir vos bepajėgiu nulaikyti 
plunksną, bet turiu rašyti, net jei ir mirčiau. 

Atsiguliau įprastu laiku, patikrinusi, kad gėlės būtų padėtos kaip 
liepė Van Helsingas. Užmigau greitai. 

Mane pažadino kažin koks plazdėjimas už lango, kurį pirmą kar- 
tą išgirdau tą nelemtą naktį ant uolos Vitbyje, kai mane išgelbėjo 
Mina. Puikiai pažįstu tą garsą. Neišsigandau, bet taip norėjau, kad 


daktaras Van Helsingas būtų gretimame kambaryje, kaip žadėjo, 

kad galėčiau jį pašaukti. Pabandžiau užmigti, bet negalėjau. Paskui 
mane vėl apėmė senoji miego baimė, ir aš nutariau daugiau nesu- 
merkti akių. Kaip tyčia miegas ėmė imti tada, kai jo nenorėjau. Bi- 
jojau būti viena, todėl atidariau duris ir šūktelėjau: „Ar čia yra kas 
nors?“ Tyla. Bijojau žadinti motiną, todėl uždariau duris. Iš kiemo 
pusės, nuo krūmų atsklido lyg ir šuns kaukimas, tik dar gūdesnis. 
Priėjusi pažvelgiau pro langą, bet nieko nepamačiau, išskyrus dide- 
lį šikšnosparnį, kuris, matyt, savo sparnais plakė stiklą. Vėl grįžau 
į lovą, pasiryžusi nesudėti akių visą naktį. Paskui atsidarė durys ir 
vidun žvilgtelėjo mama; matydama, jog nemiegu, atsisėdo šalia ma- 
nęs. Ji tarė man dar švelnesniu balsu, nei paprastai kalbėdavo: 

— Ėmiau nerimauti dėl tavęs, mieloji, todėl atėjau pasižiūrėti, ar 
gerai jautiesi. 

Ėmiau baimintis, kad ji čia sėdėdama persišaldys, tad paprašiau 
prigulti šalia, ir ji atsigulė nenusivilkusi chalato, sakydama, jog tik 
valandėlei, o paskui grįšianti pas save. Kol mudvi gulėjome apsika- 
binusios, už lango vėl pasigirdo šnaresys. 

— Kas tai? —- krūptelėjo išsigandusi mama. 

Bandžiau ją raminti, ir man tas galų gale pavyko, - ji vėl tykiai 
prigludo prie manęs, bet aš girdėjau, kaip pašėlusiai plaka jos vargšė 
širdis. Praėjo kažkiek laiko, ir iš krūmų vėl pasigirdo tylus staugimas, 
o paskui kažkas trenkė į lango stiklą, ant grindų pabiro šukės, o pro 
iškulto lango rėmus įlindo didžiulio pilko vilko galva. Motina suri- 
ko iš išgąsčio ir, bandydama atsisėsti, ėmė gaudyti orą, ieškodama 
atramos. Jos pirštai sugraibė vainiką, kurį daktaras Van Helsingas 


primygtinai prašė manęs užsidėti ant kaklo, ir nuplėšė jį. Sekundę ar 

dvi ji sėdėjo, rodydama ranka į vilką, o iš jos gerklės sklido keistas ir 
klaikus gargaliavimas; paskui it žaibo pakirsta griuvo aukštielninka, 
krisdama atsitrenkė į mano galvą, ir aš kelioms akimirkoms apsvai- 
gau. Kambarys ėmė suktis akyse. Gulėjau įsmeigusi akis į langą, bet 
vilko jau nebuvo, ir man pasirodė, kad vidun ėmė plūsti miriadai 
mažutėlaičių dulkelių, kurios skriejo ratu, tarsi stulpas, kokius ke- 
liautojai regi dykumose pučiant samumui. Bandžiau pasijudinti, bet 
sąnariai buvo kaip surakinti, o vargšės motinos kūnas, kuris, atrodė, 
jau spėjo atšalti, nes liovėsi plakusi išsikankinusi širdis, prislėgė mane 
visu sunkumu. Paskui viskas išnyko, ir aš kuriam laikui nugrimzdau 
užmarštin. 

Atrodė, kad nedaug laiko tebuvo praėję, bet tai buvo baisus tar- 
pas, kol atgavau sąmonę. Kažkur netoliese mieste skambėjo laidotu- 
vių varpas, visi apylinkių šunys staugė, o mūsų kiemo krūmokšniuose 
ėmė suokti lakštingala. Nuo skausmo ir baimės buvau tarsi apdujusi, 
bet lakštingalos giesmė man skambėjo kaip vargšės motinos balsas, 
grįžęs mane paguosti. Tikriausiai tie garsai pažadino kambarines, 
nes išgirdau jų basų kojų šlepsėjimą už durų. Aš šūktelėjau, ir kai jos, 
suvirtusios į kambarį, pamatė, kas atsitiko, kas guli prispaudęs mane 
ant lovos, ėmė visu balsu klykti. Įsisukęs pro išdaužtą langą vėjo gūsis 
užtrenkė duris. Aš išlipau iš lovos, o jos pakėlė mano brangios ma- 
mytės kūną ir paguldė ją, užklojusios balta marška. Merginos buvo 
tokios persigandusios ir sutrikusios, kad liepiau joms leistis žemyn 
į svetainę ir išgerti po stiklą vyno. Kambario durys vėl atsidarė ir 
užsidarė. Girdėjau kambarinių rypavimus koridoriuje, o paskui jos 


visos būriu nuėjo laiptais žemyn. Sudėjau visas gėles brangiai mamy- 

tei ant krūtinės, paskui prisiminiau daktaro Van Helsingo žodžius, 
tačiau nenorėjau vėl gėlių judinti, pamaniusi, jog, šiaip ar taip, dabar 
su manim bus kas nors iš tarnų. Nustebau, kai kambarinės negrįžo. 
Šūktelėjau, bet nesulaukiau jokio atsako, todėl pati nulipau į svetai- 
nęjų ieškoti. 

Širdis nusirito į kulnus, kai pamačiau, kad jos visos keturios gulė- 
jo paslikos ant grindų, žiopčiodamos kaip žuvys. Ropinė su cheresu 
buvo pustuštė, bet kambaryje tvyrojo kažkoks keistas kvapas. Man 
kilo baisus įtarimas, ir aš kruopščiai apžiūrėjau ropinę. Taip, tai ji 
skleidė aštrų kvapą. Žvilgtelėjusi indaujon, pamačiau, kad butelis 
vaistų, kuriuos mamos gydytojas skiria - ak, skyrė! - mamai, buvo 
tuščias. Ką daryti? Ką daryti? Aš vėl grįžau į kambarį pas motiną. 
Negaliu jos palikti, esu viena, išskyrus miegančias tarnaites, kurias 
kažkas užmigdė migdomaisiais. Viena su mirusia! Negaliu išeiti lau- 
kan, nes pro išdaužtą langą sklinda tylus vilko urzgimas. 

Man pasirodė, kad kambarys prisipildė šviesių taškučių, sruve- 
nančių skersvėjo sukeltame sūkuryje, o lempos švietė blausia mels- 
va liepsna. Dieve, apsaugok mane šiąnakt nuo pikto! Paslėpiau, ką 
parašiusi, prie krūtinės, ir jie ras laišką, atėję manęs šarvoti. Mano 
brangioji motina mirė. Ir man atėjo metas. Sudie, mielas Artūrai, 
jei aš neišgyvensiu šios nakties. Tesaugo tave Dievas ir tepadeda jis 


man! 

Rugsėjo 18-oji 

ieko nelaukdamas išvažiavau į Hilingamą. Buvau ten anks- 
N ti. Palikęs kabrioletą laukti gatvėje, nuėjau alėja prie namo. 
Kaip mokėdamas cyliau pasibeldžiau ir suktelėjau skambutį, bijo- 
damas sutrikdyti Liusę ar jos motiną ir tikėdamasis, kad duris ati- 
darys koks tarnas. Kiek palūkėjęs, bet nieko nesulaukęs, dar kartą 
pasibeldžiau ir paskambinau. Vėl nieko. Keiksnodamas už tingumą 
tarnus, tokiu laiku besilepinančius pataluose - buvo dešimta valan- 
da - ėmiau jau nekantriai belstis ir sukioti skambutį, tačiau ir vėl 
be jokio atsako. Paskui pamiršau tarnus, nes baisus įtarimas ėmė 
smelktis širdin. Ar ši tyla nėra dar viena grandis baisaus mums gre- 
siančio pavojaus grandinėje? Gal tai jau mirties namai, kur atėjau 
pernelyg vėlai? Žinojau, koks pavojus gali iškilti Liusei, uždelsus 
kelias minutes, net kelias sekundes, jeigu ją vėl būtų ištikęs toks bai- 
sus atkrytis. Nuėjau iš kitos namo pusės, vildamasis rasti kokį kitą 


įėjimą. 


203 


BRAM STOKER 


Bet man nepasisekė. Visi langai ir durys buvo aklinai uždaryti, 
ir aš suglumęs grįžau prie prieangio. Paskui gatvėje nuaidėjo arklio 
kanopų taukšėjimas, kuris prie vartų staiga nutilo, ir po kelių akimir- 
kų alėja jau bėgo Van Helsingas. Pamatęs mane jis vos atgaudamas 
kvapą šūktelėjo: 

— Vadinasi, tai jūsų karieta - ką tik atvykote! Kaip Liusė? Ar mes 
pavėlavom? Ar negavote mano telegramos? 

Kaip mokėdamas trumpiau, keliais žodžiais papasakojau jam, 
kad telegramą gavau tik šįryt anksti ir nedelsdamas atvykau čia, ir 
kad niekaip negaliu prisišaukti nė vieno šeimynykščio. Pacylėjęs jis 
nusikėlė skrybėlę ir iškilmingu balsu tarė: 

— Tada bijau, kad mes pavėlavom. Tebūnie Dievo valia! 

Paskui, kaip visada iš kažkur pasisėmęs jėgų, jis pasakė: 

— Eime. Jeigu durys užrakintos, turim jas atidaryti. Dabar viską 
lemia laikas. 

Nuėjome aplink namą iki virtuvės lango. Profesorius išsiėmė iš 
lagamino chirurginį pjūklelį ir, padavęs jį man, parodė langą saugo- 
jančias geležines pynutes. Puoliau džyrinti, ir po kelių minučių trys 
virbai jau buvo nupjauti. Paskui ilgu peiliu siaurais ašmenimis nu- 
stūmėme rėmą laikiusias sklendes ir atidarėme langą. Padėjęs profe- 
soriui įsiropšti vidun, įlindau jam pridurmui. Virtuvėje ir gretimai 
esančiuose tarnų kambariuose nieko neradome. Eidami tikrinome 
iš eilės visas patalpas, kol svetainėje, kur pro užtrauktas užuolaidas 
skverbėsi blausi šviesa, užtikome keturias tarnaites, tįsančias ant 
grindų. Nebuvo reikalo įtarti, jog jos mirusios, nes garsus knarkimas 


ir aitrus opiumo kvapas viską mums paaiškino. Mudu susižvalgėme: 

— Jomis pasirūpinsim vėliau, - pasakė profesorius. 

Laiptais užlipome iki Liusės kambario. Akimirkai stabtelėję prie 
durų, įsiklausėme, bet neišgirdome nė garso. Išbalusiais veidais ir vir- 
pančiomis rankomis mudu švelniai stumtelėjome duris ir įėjome. 

Kokiais žodžiais aprašyti vaizdą, atsivėrusį mūsų akims? Lovoje 
gulėjo dviese - Liusė ir jos motina. Pastaroji - kiek toliau nuo kraš- 
to, uždengta balta paklode, kurios kampas įsiveržusio pro išmuštą 
langą vėjo gūsio buvo nublokštas į šalį, ir mes išvydom baltą nu- 
mirėlės veidą, kuriame buvo sustingęs siaubas. Šalia jos Liusė — dar 
baltesniu ir dar labiau iškreiptu veidu. Gėles, buvusias jai ant kaklo, 
dabar radome ant motinos krūtinės, Liusės kaklas buvo apnuogin- 
tas, su dviem raudonais, jau anksčiau mūsų matytais taškeliais, tačiau 
dabar jie buvo bjauriai išbalusiais ir sudarkytais kraštais. Profesorius 
tylėdamas palinko virš lovos, galva beveik liesdamas Liusės krūtinę, 
paskui greitai pakreipė galvą, tarsi į kažką įsiklausydamas, ir pašokęs 
sušuko: 

— Dar ne vėlu! Greičiau! Greičiau brendžio! 

Vienu šuoliu atsidūriau svetainėje ir po akimirkos grįžau su bu- 
teliu, dar spėjęs jį pauostyti ir paragauti, baimindamasis, kad gali 
būti užnuodytas, kaip ir cheresas ropinėje ant stalo. Kambarinės 
tebemiegojo, bet jau neramiai judėdamos, ir aš pamaniau, kad nar- 
kotikas baigia išgaruoti. Nelaukdamas, kol jos pabus, grįžau pas Van 
Helsingą. Kaip ir aną kartą, jis ėmė trinti merginos lūpas, dantenas, 
riešus ir delnus. Man tarė: 

— Kol kas apsieisiu be pagalbos. Eikit kelti kambarinių. Padaužy- 


kit veidus šlapiu rankšluosčiu - ir negailėkit jėgų. Tegul užkuria ugnį 

ir sušildo vandenį. Ši vargšelė beveik tokia pat atšalusi, kaip ir gulinti 
šalia. Prieš ko nors imantis reikia ją sušildyti. 

Nuskubėjau žemyn ir nesunkiai pažadinau tris moteris. Ketvir- 
tąją, jauną merginą, narkotikas, matyt, buvo stipriau paveikęs, to- 
dėl nunešiau ją ant kanapos ir palikau toliau miegoti. Kambarinės 
iš pradžių buvo it apdujusios, bet pamažu viską prisiminusios ėmė 
garsiai ir isteriškai raudoti. Tačiau aš buvau griežtas ir neleidau joms 
gaišti laiko. Pasakiau, kad viena gyvybė - baisi netektis, tačiau jeigu 
jos tupinės vietoje, paaukos panelę Liusę. Nors ir pasikūkčiodamos, 
jos nuėjo tvarkytis kaip stovėjusios, vienais naktiniais marškiniais, 
ir netrukus malkos ėmė spragsėti, o vonioje sušilo vanduo. Laimė, 
dar teberuseno žarijos, tad karšto vandens nestigo. Nunešėme Liusę 
ir su drabužiais paguldėme į vonią. Kol mudu trynėme jos sąnarius, 
pasigirdo beldimas į laukujes duris. Kambarinė, paskubomis užsi- 
metusi ant pečių drabužį, nuėjo atidaryti durų. Sugrįžusi pranešė, 
kad atėjo džentelmenas su žiniomis nuo misterio Holmvudo. Lie- 
piau perduoti svečiui, kad palauktų, nes esame užsiėmę. Ji nuėjo, o 
aš, įnikęs į darbą, iškart viską pamiršau. 

Pirmą kartą gyvenime mačiau profesorių triūsiantį su tokiu 
įkarščiu. Žinojau, žinojo ir jis, — tai žūtbūtinė kova su mirtimi, ir 
atokvėpio akimirką jam tą pasakiau. Iš atsakymo mažai ką supratau, 
bet kalbėjo jis nutaisęs nepaprastai rūsčią miną: 

- Jeigu visa tai tik tiek tereikštų, aš tučtuojau liaučiausi ir leisčiau 
jai ramiai užgesti, nes josios gyvenimo horizonte nematau nė men- 
kiausio prošvaistės žiburėlio. 


Jis vėl griebėsi darbo su dvigubu įkarščiu. 

Pagaliau pasirodė pirmieji požymiai, kad šiluma daro poveikį. 
Liusės širdis, klausantis per stetoskopą, plakė jau tankiau, smarkiau 
ėmė darbuotis plaučiai. Kai iškėlėme ją iš vonios, susupome į pašil- 
dytą antklodę, Van Helsingas visas švytėdamas tarė: 

- Pirmą mūšį laimėjom! Šachas karaliui! 

Nunešėme Liusę į jau sutvarkytą jos kambarį, paguldėme lovon 
ir sugirdėme kelis lašus brendžio. Mačiau, kaip Van Helsingas apriša 
Liusei kaklą minkšto šilko skepeta. Ji vis dar buvo be sąmonės ir to- 
kia pat silpna, o gal dar labiau nusilpusi. 

Pasikvietęs vieną moterų, Van Helsingas liepė jai sėdėti prie Liu- 
sės nenuleidžiant nuo jos akių, kol mudu sugrįšime, o man pamojo 
ranka eiti paskui jį iš kambario. 

— Reikia pasitarti, kaip elgsimės toliau, - tarė jis, mums belipant 
laiptais žemyn. Apačioje jis tyliai atidarė svetainės duris ir rūpestin- 
gai jas uždarė už mūsų nugarų. Langinės buvo atvertos, bet kažkas 
buvo užtraukęs užuolaidas, pagal mirties etiketą, kurio griežtai lai- 
kosi žemesniųjų luomų anglės moterys. Kambaryje tvyrojo prie- 
tema, bet mums šviesos užteko. Profesorius buvo suglumęs, todėl 
neatrodė toks rūstus. Matyt, jam nedavė ramybės kažkokia mintis. 
Laukiau, kol jis prabils. Galop jis tarė: 

— K3 mums dabar daryti? Kur ieškoti pagalbos? Turime perpil- 
ti kraują, ir kuo greičiau, tuo geriau, antraip neduočiau nė skatiko 
už vargšelės gyvybę. Jūs jau išsekintas, aš irgi. Bijau pasitikėti tomis 
moteriškėmis, net jeigu jos ir ryžtųsi. Kur rasti žmogų, kuris sutiktų 
atverti jai savo venas? 

— O kodėl aš jums netinku? — pasigirdo balsas nuo kanapos ki- 


tame kambario gale, kurį išgirdęs aš su palengvėjimu atsidusau ir 

nudžiugau, nes tai buvo Kvinsis Morisas. Po pirmųjų žodžių Van 
Helsingas piktai pasuko galvą, bet paskui, kai aš sušukau: „Kvinsis 
Morisas!“ ir nubėgau prie jo ištiesęs rankas, jo veido bruožai su- 
minkštėjo, akys džiugiai blykstelėjo. 

— Kaip jūs čia atsidūrėte? - paklausiau spausdamas jam ranką. 

— Turbūt Arto dėka. 

Jis padavė man telegramą, kurioje perskaičiau: „Iš Sjuardo jau 
trys dienos nė žinelės. Baisiai nerimauju. Negaliu atvykti. Tėvas vis 
dar silpnas. Praneškit, kaip laikosi Liusė. Nedelskite. Holmvudas'. 

— Manau, kad pasirodžiau pačiu laiku. Jums belieka pasakyti, ką 
turėčiau daryti. 

Van Helsingas priėjęs paėmė jo ranką ir, pažvelgęs tiesiai į akis, 
tarė: 

— Narsuolio kraujas — geriausias dalykas pasaulyje, kai nelaimė 
ištinka moterį. Jūs tikras vyras. Ką gi, tegul šėtonas kryžiaus galą 
kanda - Dievas siunčia mums vyrus, kai jų prisireikia. 

Vėl ta baisi procedūra. Tiesiog liežuvis neapsiverčia kartoti smul- 
kmenas. Liusės organizmui teko dar baisesnis smūgis. Nors ir daug 
kraujo suplūdo į jos gyslas, jai nepavyko atgauti turėtų jėgų. Baisu 
buvo žiūrėti ir klausytis, kaip ji grumiasi, stengdamasi susigrąžinti 
gyvastį. Bet ir širdis, ir plaučiai jau buvo išsijudinę. Van Helsingas 
vėl suleido morfijaus, ir tai padėjo. Nuoalpis pavirto giliu miegu. 
Profesorius pasiliko ją stebėti, o mudu su Kvinsiu Morisu nusilei- 
dome žemyn ir pasiuntėme kambarinę į gatvę, kad paleistų vieną iš 
dviejų ekipažų. Paskui padaviau Kvinsiui didelę taurę vyno ir pali- 
kau jį gulėti. Pats liepiau pataisyti sočius pusryčius. Tada, prisiminęs 


vieną dalyką, grįžau į Liusės kambarį. Tyliai įėjęs, pamačiau, kad Van 

Helsingas rankoje laiko lapelį popieriaus. Jis sėdėjo parėmęs ranka 
kaktą ir skaitė arba buvo giliai susimąstęs. Jo veide spindėjo liūdnas 
pasitenkinimas, tarsi žmogaus, nuvijusio abejonę. Padavęs man pri- 
rašytą lapelį jis pasakė: 

— Liusė slėpė jį ant krūtinės. Iškrito benešant ją į vonią. 

Perskaitęs žvilgtelėjau į profesorių ir, kiek palūkėjęs, paklausiau: 

— Dėl Dievo meilės, ką visa tai gali reikšti? Ar ji buvo, o gal ir yra 
pamišusi? Ar koks kitas baisus pavojus jai gresia? 

Aš buvau toks suglumęs, kad nežinojau, ką jam sakyti. Van Hel- 
singas ištiesė ranką, paėmė lapelį ir tarė: 

— Kol kas nesukit sau galvos. Tuo tarpu viską pamirškit. Ateis 
laikas — sužinosite ir suprasite, bet tai vėliau. O dabar - ką norėjot 
man pasakyti? 

Aš atsikvošėjau. 

— Atėjau pašnekėti dėl mirties liudijimo. Jeigu elgsimės ne taip, 
kaip reikia, ir neapgalvotai, galime susilaukti kvotos, ir tada to do- 
kumento gali prireikti. Tikiuosi, apsieisime be kvotos, nes vargšę 
Liusę - jei ji atlaikys kitas nelaimes — tai tikrai nužudys. Aš žinau, 
jūs žinote ir ponios Vestenra gydytojas žino, kad ji sirgo širdies liga, 
ir mes galime paliudyti ją mirus nuo širdies smūgio. Tad parašykime 
tą liudijimą, kurį aš nunešiu užregistruoti, o paskui sutvarkysiu lai- 
dotuvių reikalus. 

- Gerai, mano bičiuli Džonai! Gerai sumanyta. Žinoma, panelė 
Liusė, nors ir labai nelaiminga, gali džiaugtis turėdama tokius jai 
ištikimus draugus. Vienas, kitas, trečias — visi jai atveria savo venas, 
be to, dar vienas senas žmogus. O taip, bičiuli Džonai, aš žinau, nesu 


aklas! Ir myliu jus už tai dar labiau. Dabar eikite. 

Hole sutikau Kvinsį Morisą su telegrama Artūrui Holmvudui. 
Jis pranešė apie ponios Vestenra mirtį, apie tai, kad Liusė, nors te- 
beserga, bet jau taisosi, ir kad mes su Van Helsingu esame su ja. Pa- 
aiškinau jam, kodėl išeinu iš namų. Jis paragino mane skubėti, bet 
dar tarė: 

— Džekai, kai grįšite, ar galėsime šnektelėti vienu du? 

Linktelėjau atsakydamas ir išėjau. Nesunkiai užregistravau mir- 
ties liudijimą ir sutariau artimiausioje laidotuvių kontoroje, kad pa- 
vakare ateis pamatuoti karsto ilgį ir atlikti kitus pasiruošimus. 

Kai grįžau, Kvinsis jau laukė. Pasakiau jam, kad pasikalbėsim, kai 
aplankysiu Liusę, ir nuėjau į jos kambarį. Ji tebemiegojo, o šalia - 
atrodo, net nepasijudinęs iš vietos - sėdėjo profesorius. Jis pridėjo 
prie lūpų pirštą, ir aš supratau, kad Liusė netrukus turi nubusti, ir 
profesorius nenori užbėgti gamtai už akių. Todėl grįžau pas Kvinsį 
ir nusivedžiau jį į kambarį, kuriame būdavo pusryčiaujama; užuolai- 
dos ten buvo atitrauktos, ir kambarys atrodė šiek tiek linksmesnis, 
kitaip sakant, ne toks liūdnas kaip kiti. Kai likome vieni, jis tarė: 

— Džekai Sjuardai, nenoriu kišti savo nosies ten, kur manęs nie- 
kas neprašo, bet tai nepaprastas atvejis. Jūs žinote, mylėjau šią mer- 
giną ir buvau pasiryžęs ją vesti; visa tai jau praeityje, tačiau negaliu 
nusikratyti nerimo dėl jos likimo. Kas jai? Tasai olandas - matau, 
kad šaunus seniokas - pasakė, kai judu ėjote į jos kambarį, kad reikia 
dar vieno kraujo perpylimo ir kad judu abu jau išsekę. Žinau, kad 
jūs, daktarai, mėgstate kalbėtis be liudininkų ir kad neverta tikėtis 
sužinoti jūsų profesines paslaptis. Ber tai, kaip sakiau, išskirtinis 


atvejis, ir kas tai bebūtų, aš atlikau savo pareigą. Ar ne tiesa? 

— Taip, - patvirtinau, o jis tęsė: 

— Man regis, judu su Van Helsingu jau darėte tai, ką aš šiandien 
padariau. Ar ne tiesa? 

— Tiesa. 

- Spėju, Artūras irgi. Kai sutikau jį prieš kelias dienas jo namuose, 
jis atrodė labai keistai. Tokio nusivarymo nuo kojų per tokį trumpą 
laiką nemačiau nuo tų dienų, kai Pampose turėjau kumelę, įpratu- 
sią ganytis naktimis. Vienas didžiųjų šikšnosparnių, tuose kraštuose 
vadinamų vampyrais, naktį prie jos prisigretino, prisiputo kraujo, o 
su ta atvira žaizda ji tiek nukraujavo, kad negalėjo pasikelti ant kojų, 
ir teko ją nušauti. Džekai, galite man pasakyti, nesibaimindamas iš- 
duoti paslaptį, - Artūras buvo pirmasis, ar ne? 

Kalbėdamas vaikinas labai jaudinosi. Kamavosi, nežinodamas, 
kas darosi su jo mylima moterim, ir ta nežinia draskė širdį. Ivar- 
dėsi sukaupęs visą vyriškumą, kurio šiam žmogui tikrai nestigo. Pa- 
tylėjau, prieš atsakydamas, nes žinojau: negaliu pasakoti nieko, ką 
profesorius stengiasi išlaikyti paslaptyje, bet vaikinas jau tiek daug 
žinojo ir dar daugiau nujautė, kad nebuvo priežasties slapukauti, to- 
dėl atsakiau tais pačiais žodžiais: „Iai tiesa. 

— Kada viskas prasidėjo? 

— Maždaug prieš dešimt dienų. 

— Dešimt dienų! Tuomet, Džekai Sjuardai, ta nelaimingoji per tą 
laiką gavo keturių tvirtų vyrų kraujo. 

Priėjęs arčiau, jis pašnabždom tarė: 

— Kur dingo tas kraujas? 


Papurčiau galvą. 

- Čiairyra visa bėda, - pasakiau. - Van Helsingas tiesiog iš proto 
kraustosi, ieškodamas priežasties, aš irgi nežinau, ką galvoti. Kaskart 
atsirasdavo kokia nors netikėta aplinkybė, apversdavusi aukštyn ko- 
jomis mūsų norą rūpestingai slaugyti Liusę. Bet daugiau taip neturi 
atsitikti. Visi pasiliksime čia, kol viskas baigsis gerai — arba blogai. 

Kvinsis ištiesė man savo ranką. 

— Galite manimi pasikliauti. Judu su olandu sakykit, ką turiu da- 
ryti, ir aš neapvilsiu. 

Kai Liusė pavakare pabudo, pirmas jos judesys buvo patikrinti, 
ar tebėra ant krūtinės jos laiškas, ir, didelei mano nuostabai, ji ištrau- 
kė lapelį popieriaus, kurį Van Helsingas buvo man davęs paskaityti. 
Įžvalgusis profesorius padėjo jį atgal, nuogąstaudamas, kad Liusė 
pradės nerimauti. Paskui ji žvilgrelėjo į mane, į profesorių, ir jos 
akyse sužibo džiaugsmo spindulėliai. Tuomet apsidairė ir, pamačiu- 
si, kur yra, visa sudrebėjo, garsiai šūktelėjo ir užsidengė savo nelai- 
mingomis liesomis rankomis išblyškusį veidą. Mes abu supratome: 
ji pagaliau suvokė, kad mirė motina, todėl puolėme kaip mokėda- 
mi guosti. Mergina kiek nurimo, bet iš širdgėlos ėmė vos girdimai 
verkti. Pasakiau, kad nuo šiol arba mes abu, ar kuris vienas visuomet 
būsim su ja, ir ji, atrodo, nusiramino. Vakarėjant užmigo. Paskui nu- 
tiko keistas dalykas. Miegodama vėl ištraukė paslėptą savo laišką ir 
perplėšė jį pusiau. Van Helsingas priėjęs paėmė iš jos rankų abi po- 
pieriaus skiautes. Bet jos rankos ir toliau varstė orą, lyg plėšydamos 
popierių, paskui ji iškėlė rankas ir atgniaužė pirštus, tarsi paleisdama 
ant grindų popieriaus skiauteles. Man pasirodė, kad Van Helsingas 
nustebo; jis suraukė antakius įtemptai apie kažką galvodamas, bet 


nieko nepasakė. 

Rugsėjo 19-oji 


7 isą praeitą naktį ji būdravo, tiesiog bijodama užmigti, o po 
nakties atrodė dar labiau nusilpusi. Mes su profesoriumi pasi- 
keisdami budėjome prie jos lovos ir nė akimirkai nepalikome vienos. 
Kvinsis Morisas neprasitarė, ką ketina daryti, bet aš žinojau, kad jis 
visą naktį vaikščiojo aplink namą, saugodamas mus. 

Išaušus rytui pirmieji saulės spinduliai apšvietė visiškai išsekusį 
Liusės veidą. Ji vos beįstengė pasukti galvą, ir tie keli kąsniai valgio, 
kuriuos dar šiaip taip prarijo, ne ką ją tesustiprino; dažnai trumpam 
užmigdavo, ir mudu su Van Helsingu gerai matėme, kaip mergina 
pasikeičia miegodama. Užmigusi alsavo lengviau, jos pražiotoje bur- 
noje bolavo atšokusios dantenos, o dantys atrodė ilgesni ir smailesni 
nei paprastai. Kai pabusdavo, švelnus akių žvilgsnis ją tarsi pakeis- 
davo, ir ji vėl tapdavo ankstesne Liuse, nors ir mirštančia. Po pietų 
ji paklausė, kur Artūras, ir mes jam nusiuntėme telegramą. Kvinsis 
nuėjo į stotį jo pasitikti. 

Artūras atvyko prieš pat šeštą; didelė, šilta saulė leidosi, ir raudo- 
na šviesa nurausvino perbalusius Liusės skruostus. Pamatęs Liusę, 
Artūras iš susijaudinimo neteko žado, o mes negalėjome jo paguosti 
jokiais žodžiais. Slenkant valandoms, ji vis dažniau nugrimzdavo į 
snaudulį arba į miegą primenančią komatozinę būklę, ir pertraukos, 
kurių metu buvo galima pasikeisti su ja vienu kitu žodžiu, ėjo vis 
trumpyn. Tačiau Artūro buvimas šalia, rodės, vertė ją sukaupti pa- 
skutines jėgas, ir su mylimuoju Liusė kalbėjo aiškiau, nei per visą 
laiką iki jo pasirodymo. Tuoj išmuš pirmą nakties, ir jiedu su Van 


Helsingu sėdės prie Liusės lovos. Po ketvirčio valandos aš juos pa- 

keisiu, o dabar darau įrašą Liusės fonografu. Jie ilsėsis iki ryto. Bijau, 
kad rytoj - paskutinė mūsų budėjimo diena, nes patirtas smūgis 


pernelyg didelis. Vargšelė jau nepakils iš lovos. Dieve, padėk mums. 


MINOS HARKER 
LAIŠKAS LIUSEI VESTENRA 


(likęs jos neatplėštas) 


Rugsėjo 17-oji 

Brangioji Liuse, 

atrodo, jau šimtas metų negavau nuo tavęs laiškų, o gal ir pati 
nerašiau. Tu, žinoma, atleisi visas mano nuodėmes, išgirdusi krūvą 
naujienų. Tai štai, laimingai parsivežiau savo vyrą namo: Ekseteryje 
mus pasitiko ekipažas, o jame - nors ir pasiligojęs po podagros prie- 
puolio - ponas Hokinsas. Jis nusivežė mudu į savo namus, kur mūsų 
jau laukė jaukūs ir patogūs kambariai. Mes kartu papietavome. Po 
pietų Hokinsas tarė: 

— Mielieji, noriu pakelti taurę už jūsų sveikatą ir gerovę. Telydi 
jus mano palaiminimas. Pažįstu judu nuo vaikystės, užaugote mano 
akyse, gaubiami meilės ir pasididžiavimo. Dabar aš noriu pasiūlyti 
jums pastogę savo namuose. Neturiu nei mylimos moters, nei vai- 
kų - visa tai jau praeityje, ir testamente visą savo turtą užrašiau ju- 
dviem. 

Aš apsiverkiau, Liuse, o Džonatanas ir senukas tvirtai paspaudė 


vienas kitam rankas. Tai buvo kupinas laimės vakaras. 

Štai mes ir esam čia, įkurdinti puikiame sename name, o aš pro 
savo miegamojo ir svetainės langus regiu didžiąsias katedros šven- 
toriaus guobas, kurių tamsūs stuomeningi kamienai kyla prie gel- 
tonų plytų sienų, ir visą dieną klausausi virš galvos kranksėjimo, 
tarškėjimo ir plepalų - tokių įprastų kovams ir žmonėms. Tau nė 
pasakoti nereikia, kad esu užsiėmusi tvarkymusi ir namų ruoša. 
Džonatanas su Hokinsu pluša visą dieną, nes dabar, kai Džonata- 
nas tapo jo kompanionu, Hokinsas nori jam perduoti žinias apie 
visus klientus. 

Kaip tavo mamytės sveikata? Norėčiau bent dienelei ar dviem 
atlėkti į miestą tavęs aplankyti, brangioji, bet dar nedrįstu - tiek rū- 
pesčių užgriuvo mano pečius, be to, ir Džonatanui dar reikia prie- 
žiūros. Jis vėl ima priaugti svorio, bet nelemtos ligos buvo baisiai 
išsekintas, ir net dabar kartais naktį pabunda visas drebėdamas, kol 
aš jam švelniais žodžiais grąžinu ramybę. Bet, dėkui Dievui, tai at- 
sitinka vis rečiau, ir tikiu, kad ilgainiui visai pranyks. Dabar, kai vis- 
ką papasakojau, noriu pati iškamantinėti. Kada tu išteki, kur vyks 
jungtuvių ceremonija, kas ją atliks, kuo apsirengsi, ar jungtuvės bus 
privačios, ar viešos? Rašyk, brangioji, apie viską, nes nėra nieko, kas 
tau rūpi, o man būtų neįdomu. Džonatanas prašo manęs perduo- 
ti tau „Jo pagarbą, bet man regis, tai nėra tinkama iš „Hokinso ir 
Harkerio“ firmos jaunesniojo kompaniono pusės, todėl, kadangi tu 
myli mane, o mane myli jis, o aš myliu jus visus visomis šio veiksma- 
žodžio nuosakomis ir laikais, tiesiog perduodu jo linkėjimus. Sudie, 


brangioji Liuse, telaimina tave Dievas. 


Tavo Mina Harker 

PATRIKO HENESIO, 
Medicinos ir kt. ir kt. MOKSLŲ DAKTARO, 
LAIŠKAS DŽONUI SJUARDUI 


Rugsėjo 20-oji 


Gerbiamas pone, 

atsiliepdamas į Jūsų prašymą, įdedu ataskaitą apie viską, kas vyko 
mano priežiūrai paliktoje ligoninėje... Dėl Renfildo turiu šį bei tą 
pasakyti papildomai. Jį buvo ištikęs dar vienas priepuolis, galėjęs 
baigtis siaubingai, tačiau, laimingai susiklosčius aplinkybėms, viskas 
apsiėjo be nelaimės. Šiandien po pietų krovininis kebas privažiavo 
prie tuščio namo, kurio teritorija ribojasi su mūsų ligonine - pame- 
nate, prie to namo mūsų pacientas buvo dusyk pabėgęs. Tie vyrai 
sustojo prie mūsų vartų pasiklausti kelio pas durininką, nes buvo ne 
šio miesto pakraščio gyventojai. Aš pats, sėdėdamas prie kabineto 
lango ir rūkydamas popiečio cigarą, mačiau, kaip vienas jų eina prie 
mūsų namo. Kai jis susigretino su Renfildo palatos langu, ligonis 
ėmė barti jį, koneveikti paskutiniais žodžiais. Vyriškis, iš pažiūros 
tvirto sudėjimo, pasitenkino tik liepdamas „užsičiaupti neprausta- 
burniui valkatai , o mūsiškis ėmė kaltinti nepažįstamąjį norėjus jį 
apiplėšti ir nužudyti ir pareiškė, kad to neleisiąs. Atsidaręs langą, aš 
pamojau tam žmogui ranka, prašydamas nekreipti dėmesio; tada jis 
nusiramino, supratęs, kur pateko, ir tepasakė: „Dievai jūsų nematė, 
sere, neimu į galvą, ką man sako prakeiktame beprotnamyje. Gaila 
man jūsų, kad turite gyventi name su tokiu laukiniu žvėrimi“. Pas- 


kui jis gana mandagiai pasiteiravo kelio, ir aš jam nupasakojau, kur 

rasti apleistojo namo vartus. Jis pasišalino, lydimas mūsų ligonio 
grasinimų ir užgauliojimų. Nusileidau žemyn, norėdamas sužinoti 
tokio elgesio priežastis, nes jis šiaip jau elgdavosi padoriai, išskyrus 
tuos ūmius priepuolius, ir nieko panašaus dar nėra buvę. Didelei 
savo nuostabai, radau jį visai ramų ir kuo draugiškiausiai nusitei- 
kusį. Pabandžiau iškamantinėti apie ką tik įvykusį susidūrimą, ta- 
čiau jis ėmė berte berti mandagius klausimus, ir aš patikėjau, kad 
barnis buvo jau visai iš galvos išdulkėjęs. Tačiau pasirodė, kad tai, 
deja, buvo dar viena jo sugalvota klasta, nes po pusvalandžio vėl teko 
apie jį išgirsti. Šįkart jis išdaužė savo palatos langą ir nudūmė garve. 
Šūktelėjęs prižiūrėtojams, kad sektų iš paskos, pasileidau paskui, nes 
įtariau jo galvoje kilus kokį negerą sumanymą. Mano nuogąstavimai 
pasitvirtino, kai pamačiau tą patį vežimą, kuris pravažiavo pirma, 
dabar grįžtantį atgal, pakrautą keliomis didelėmis medinėmis dėžė- 
mis. Vyrai šluostėsi aprasojusias kaktas ir buvo įraudę tarsi po sun- 
kaus darbo. Nespėjus man prisivyti paciento, šis puolė prie krovikų, 
nutraukė vieną nuo vežimo ir ėmė daužyti jo galvą į grindinį. Jeigu 
nebūčiau jo nustvėręs tą akimirką, dievaži, jis būtų užmušęs žmogų. 
Antrasis krovikas nušoko ant žemės ir kirto jam į pakaušį botko- 
čiu. Smūgis buvo baisus, tačiau Renfildo nesustabdė: jis parvertė 
ant žemės ir antrą vyrą ir ėmė grumtis su jais, tąsydamas po grindinį 
mus visus su tokia jėga, tarsi mes būtumėm kačiukai. Jūs žinote, esu 
nemenkas vyras, o ir aniedu tvirti vaikinai. Iš pradžių Renfildas grū- 
mėsi tylomis, bet, supratęs, kad netrukus viršus bus mūsų, prižiūrė- 
tojams ėmus grūsti jį į tramdomuosius marškinius, ėmė rėkti: „Aš 


jiems neleisiu! Neleisiu jiems draskyti mane gabalais! Aš kausiuos 

už savo Viešpatį ir Šeimininką!“ ir kitus panašius kliedesius. Daug 
buvo vargo, kol pavyko jį nutempti į ligoninės minkštąjį kambarį. 
tvarsčiau, ir dabar viskas tvarkoje. 

Abu vežikai iš pradžių ėmė garsiai grasinti, baugindami mus įsta- 
tymų rūstybe. Jų grasinimai buvo susimaišę su tam tikra atgaila už 
tai, kad nesusidorojo su silpnu bepročiu. Anot jų, jei ne nuovargis 
nuo sunkių dėžių tampymo, būtų kaipmat jį survarkę. Antrąja savo 
pralaimėjimo priežastimi jie vadina dulkių debesis toje vietoje, kur 
dirbo, ir neleistinai didelį darbo vietos nuotolį nuo kokios nors už- 
eigos. Supratęs, kur lenkiama kalba, parūpinau vyrams po stiklą gro- 
go, tiesą sakant, dar daugiau, bet įspraudžiau jiems į delnus po svarą. 
Tuomet užpuolimą pavertė juokais ir prisiekė bet kada sutvarkyti ir 
baisesnį beprotį, jeigu po to galės pabendrauti su tokiu „velnioniš- 
kai geru vyruku , kaip šių eilučių autorius. Užsirašiau jų pavardes ir 
adresus, jei kartais prisireiktų. Štai jie: Džekas Smoletas iš Dadingz 
Rento, King Džordž Roudas Greit Volvorte ir Tomas Snelingas, Pi- 
ter Farli Roudas Gaid Korte, Betnal Gryne. Abu jie dirba p. Hariso 
ir Sūnų pervežimų kompanijoje, Sohe. 

Pranešiu jums viską, kas čionai vyksta įdomaus, ir tuojau pat sių- 
siu telegramą, jeigu atsitiks koks svarbus įvykis. 

Galite manimi pasikliauti. 


Su pagarba - Patrikas Henesis 


DRAKULA 


MINOS HARKER 
LAIŠKAS LIUSEI VESTENRA 


(likęs jos nearplėštas) 


Rugsėjo 18-oji 

Mieloji Liuse, 

mus ištiko didelis smūgis. Staiga mirė ponas Hokinsas. Gal kam 
atrodytų, kad mums tai nėra baisi nelaimė, bet mes taip buvome prie 
jo prisirišę, kad jaučiamės lyg tėvo netekę. Aš neprisimenu nei savo 
tėvo, nei motinos, todėl brangaus senuko mirtis man tikra tragedija. 
Džonatanas baisiai susikrimtęs. Ir ne tik todėl, kad gedi, nuoširdžiai 
gedi netekęs brangaus ir gero žmogaus, visą gyvenimą jautusio jam 
draugiškumą ir palikusio tarsi tikram sūnui savo turtą, pranokstantį 
didžiausius mūsų, paprastų žmonių, poreikius, bet ir dėl kitko. Jis 
sakosi, jog užgriuvusi didžiulė darbų atsakomybė jam neduoda ra- 
mybės. Jis pradeda abejoti savo jėgomis. Bandau drąsinti, ir mano ti- 
kėjimas padeda jam patikėti savimi. Tačiau patirtas sukrėtimas pra- 
deda jam atsiliepti. O, kaip sunku matyti žmogų - paprastą, švelnų, 
kilnų, stiprų —- tokios prigimties, kuri padėjo jam su mūsų gerojo 
bičiulio pagalba iškilti nuo paprasto klerko iki karjeros aukštumų, 
taip pažeistą, tarsi kas būtų iščiulpęs visas jo jėgas. Atleisk man, 
mieloji, kad varginu tave savo bėdomis tavo laimės pačiame žydė- 
jime, bet, Liuse, mieliausia mano, kam nors juk turiu išsipasakoti, 
nes nuolatinė įtampa, stengiantis likti prie Džonatano linksmai ir 
žvaliai, mane vargina, o daugiau neturiu kam išlieti, kas susikaupė 


širdy. Bijau kelionės į Londoną, kuri laukia mūsų poryt, nes vargšas 

Hokinsas testamente prisakė palaidoti jį šalia jo tėvo. Kadangi jis 
daugiau neturi giminaičių, Džonatanui teks būti pagrindiniu gedė- 
toju. Pabandysiu ištrūkti trumpam, kad aplankyčiau tave, brangioji, 
bent kelioms minutėms. 


Su visais palaiminimais, mylinti tave Mina 


DAKTARO SJUARDO 
DIENORAŠTIS 


Rugsėjo 20-oji 


ik pasiryžimo ir seno įpročio verčiamas šiandien tęsiu užrašus. 

Esu taip kritęs į neviltį, toks nusiminęs, pavargęs nuo viso pa- 
saulio ir paties gyvenimo, kad nė nesuvirpėčiau išgirdęs virš galvos 
šlamančius Mirties angelo sparnus. O jis mojavo pastaruoju metu 
savo sparnais turėdamas kažkokį tikslą - Liusės motina, Artūro tė- 
vas, o dabar... Leiskite man tęsti. 

Aš laiku pakeičiau Van Helsingą prie Liusės patalo. Norėjau, kad 
pailsėtų ir Artūras, bet jis iš pradžių nieku gyvu nesutiko. Tik kai 
pasakiau, kad jo pagalbos prireiksią kitą dieną ir kad mes turime 
kaip nors išsilaikyti neišvirtę iš kojų, jis pagaliau sutiko. Van Hel- 
singas su juo kalbėjo labai švelniai. „Eikite, mano bičiuli, - pasakė 
jis, - eime kartu. Esate pavargęs ir nusilpęs, jums teko daug liūdesio 
ir kančių, be to, dar tas išbandymas jūsų organizmui. Jums negalima 
likti vienam, nes vienatvė reiškia baimę ir nerimą. Eime į svetainę, 


ten didelis židinys ir dvi kanapos. Jūs atsigulsite ant vienos, aš ant ki- 

tos, ir mudviejų užuojauta vienas kitam suteiks mums ramybę, nors 
mes ir miegosim. 

Artūras išėjo su juo, metęs ilgesingą žvilgsnį į Liusę, kuri gulėjo 
galvą padėjusi ant pagalvės, ir jos veidas buvo mažne baltesnis už 
bacistą. Ji gulėjo ramiai, o aš apsidairiau po kambarį, žiūrėdamas, ar 
viskas jame taip, kaip turi būti. Pamačiau, kad profesorius čia, kaip 
ir aname kambaryje, nepagailėjo česnako, o aplink Liusės kaklą, vir- 
šum šilkinės skepetaitės, užrištos Van Helsingo, buvo uždėta kažko- 
kių kvapnių gėlių pynė. Liusė alsavo šiek tiek troškuodama. Tokios 
silpnos jos dar nebuvau matęs. Merginos dantys kambario protam- 
soje atrodė ilgesni ir smailesni negu rytą. Ypač - dėl kažin kokio še- 
šėlių žaismo - iltiniai dantys buvo tarsi pailgėję ir labiau nusmailėję. 
Tą pat akimirką už lango pasigirdo duslus plazdėjimas ir čežėjimas. 
Pirštų galais nuėjau prie lango ir žvilgtelėjau pro užuolaidos kraštą. 
Buvo pilnatis, ir pamačiau, kad tą garsą kelia didžiulis šikšnosparnis, 
kuris suko ratą po rato, traukiamas, be abejo, kambario šviesos, nors 
ir blausios, ir retkarčiais suduodavo sparnais į lango stiklą. Grįžęs į 
savo vietą, pamačiau, kad Liusė buvo pajudėjusi ir nuplėšusi nuo ka- 
klo gėlių girliandą. Kaip mokėdamas pataisiau vainiką ir atsisėdau 
šalia, ją stebėdamas. 

Galop ji pabudo, ir aš daviau pavalgyti, kaip buvo liepęs Van Hel- 
singas. To valgymo buvo keli kąsneliai ir tie patys nuryti nenoriai. 
Nebuvo likę tos nesąmoningos kovos už gyvastį, kuri iki šiol palaikė 
merginos jėgas. Man pasirodė keista, kad vos tik pabudusi ji tą pačią 
akimirką prispaudė prie krūtinės česnako žiedus. Negalėjau suvokti, 


kodėl Liusė, nugrimzdusi į letarginę būseną su šnopuojančiu alsavi- 

mu, stumdavo nuo savęs gėles, o pabudusi glausdavo jas prie savęs. 
Apsirikti negalėjau nieku gyvu, nes per ilgas nakties valandas ji daž- 
nai nubusdavo ir vėl užmigdavo, ir tas veiksmas nuolat kartojosi. 

Šeštą valandą manęs pakeisti atėjo Van Helsingas. Artūras mie- 
gojo, ir daktaras, jo gailėdamasis, nežadino. Išvydęs Liusės veidą, jis 
vėl ėmė su švilpesiu kvėpuoti ir sukuždėjo man į ausį: 

— Atitraukit užuolaidą, man reikia šviesos! 

Paskui jis palinko virš Liusės, beveik liesdamas savo veidu jos 
skruostus, ir atidžiai įsižiūrėjo. Paskui krūptelėjęs atšlijo ir sušuko: 

— Mein Gott! 

Tas šūksnis įstrigo jo gerklėje. Pasilenkęs pasižiūrėjau ir aš, ir man 
šiurpas nubėgo per nugarą. 

Žaizdelės ant gerklės buvo visiškai išnykusios. 

Gal penkias minutes Van Helsingas stovėjo, žiūrėdamas į ją pa- 
niurusiu veidu. Paskui atsisuko į mane ir ramiai tarė: 

— Ji miršta. Jau nedaug liko laukti. Įsidėmėkite: labai svarbu, ar 
Liusė mirs miegodama, ar ne. Pažadinkit tą nelaimingą vaikiną, te- 
gul ateina ir pabūna su ja. Mes jam žadėjome, ir jis mumis pasitiki. 

Nuėjęs į svetainę, pažadinau Artūrą: iš pradžių jis negalėjo iškart 
nusikratyti snauduliu, tačiau, išvydęs pro užuolaidos kraštą besiver- 
žiančią dienos šviesą, pamanė, kad pavėlavo, ir su baime pažvelgė 
į mane. Patikinau jį, kad Liusė tebemiega, ir švelniausiais žodžiais, 
kokius tik mokėjau, paaiškinau, kad, mūsų su Van Helsingu nuo- 
mone, galas jau arti. Jis užsidengė rankomis veidą, sukniubo prie 
kanapos ir taip klūpojo gal minutę laiko, panarinęs galvą delnuose, 


melsdamasis, o pečiai krūpčiojo nuo raudos. 

— Eime, - tariau jam, - sukaupkite visas savo jėgas, tai geriausia, 
kuo galima palengvinti jos likimą. 

Įėjęs į kambarį pamačiau, kad Van Helsingas, kaip visuomet 
apdairus, tvarkė kambarį, kad viskas atrodytų kiek įmanoma malo- 
niau. Jis net sušukavo Liusei plaukus, ir geltonos garbanos draikėsi 
ant pagalvės. Mums pasirodžius kambaryje, Liusė atmerkė akis ir, 
išvydusi Artūrą, švelniai sušnabždėjo: 

— Artūrai, mylimasis, kaip gerai, kad tu čia. 

Artūras norėjo palinkęs ją pabučiuoti, tačiau Van Helsingas ges- 
tu jį sustabdė: 

— Ne, - sušnabždėjo jis tyliai, - ne dabar! Paimkit jos ranką, tai 
ją labiau nuramins. 

Artūras paėmė Liusės ranką ir atsiklaupė šalia lovos, o Liusė 
buvo tokia graži kaip niekada, skaistūs jos veido bruožai gražiai de- 
rinosi su angelišku žvilgsnio tyrumu. Paskui ji lėtai užmerkė akis ir 
užsnūdo. Kurį laiką jos krūtinė palengva kilojosi, o alsavimas buvo 
kaip nuvargusio kūdikio. 

Paskui nepastebimai įvyko keistas pasikeitimas, kurį stebėjau jau 
naktį. Liusė ėmė kvėpuoti šnopuodama, burna prasižiojo, blyškios, 
nuo dantų atšokusios dantenos, darė dantis ilgesnius ir smailesnius. 
Miegodama ji nesąmoningai šiek tiek pramerkė akis, kurių žvilgsnis 
dabar buvo blausus ir atšiaurus, ir prabilo tyliu, gailiu balsu, kurio 
dar nebuvau iš jos lūpų girdėjęs: 

— Artūrai, mylimasis, kaip gerai, kad tu čia. Pabučiuok mane! 

Artūras nekantriai pasilenkė, ketindamas ją bučiuoti, bet tą aki- 


mirką Van Helsingas, kuris kaip ir aš krūptelėjo išgirdęs jos balsą, 

šoko prie jo, stvėrė abiem rankom už sprando ir bloškė nuo lovos 
beveik į kirą kambario kampą su tokia baisia, įniršio padvigubinta 
jėga, kokios nė nejtariau jį turint. 

— Nė už ką! - riktelėjo jis. - Ne! Dėl jos ir jūsų sielų! 

Ir atsistojo tarp jo ir lovos lyg medžiotojų užspeistas liūtas. 

Artūras buvo toks apstulbęs, kad akimirką nesumojo nei ką da- 
ryti, nei ką sakyti, bet, dar nespėjus jo krūtinėje kilti pykčiui, jis pri- 
siminė, kur esąs, atsistojo tylėdamas, laukdamas, kas bus toliau. 

Aš nenuleidau nuo Liusės akių, kaip ir Van Helsingas, ir mūsų 
akyse jos veidu it žaibas nubėgo įniršio spazmas, smailūs dantys 
kaukštelėjo. Paskui ji vėl užsimerkė ir taip gulėjo sunkiai šnopuo- 
dama. 

Po kurio laiko mergina atmerkė akis, žvilgsnis vėl buvo švelnus; 
ji ištiesė savo perbalusią liesą kaip vytelė ranką, paėmė didžiulę rudą 
Van Helsingo ranką ir, prisitraukusi prie lūpų, pabučiavo: 

— Gerasis mano drauge, - sukuždėjo vos girdimu, bet nepapras- 
tai pakiliu balsu, - mano ir Artūro geriausias bičiuli! Saugokite jį ir 
suteikite mano sielai ramybę! 

— Prisiekiu! — iškilmingai tarė Van Helsingas priklaupęs šalia jos 
ant vieno kelio ir iškėlęs ranką. Paskui atsisuko į Artūrą ir tarė: 

— Prieikit, berniuk, paimkite jos ranką, pabučiuokite į kaktą, bet 
tik kartą. 

Tų jaunuolių susitiko ne lūpos, o žvilgsniai, ir toks buvo jų išsis- 
kyrimas. 

Liusės akys užsimerkė, ir Van Helsingas, akylai stebėjęs visą sce- 
ną, paėmė Artūrą už rankos ir nuvedė šalin. Paskui Liusės alsavimas 


umai sutankėjo vėl ir staiga nutrūko. 

— Baigta, - pasakė Van Helsingas. - Ji mirė. 

Aš paėmiau Artūrą už rankos ir nusivedžiau į svetainę, kur jis 
užsidengė veidą rankomis ir ėmė raudoti taip, kad mano širdis plyšo 
iš skausmo. 

Grįžęs į kambarį pamačiau, kad Van Helsingas stovi žiūrėdamas 
į Liusę dar niūresne veido išraiška. Merginos kūne įvyko kažkoks 
pasikeitimas. Mirtis grąžino visą jos grožį, nes ir kakta, ir skruostai 
buvo švelniai nuskaistėję, lūpos vėl nusidažiusios raudoniu. Atrodė, 
kad kraujas, daugiau nereikalingas širdžiai, suplūdo į veidą, kad pa- 


slėprų mirties baisumą. 


Mes manėm mirus ją, kai ji miegojo, 


ir miegančia palaikėme, kai numirė jinai." 


— Nelaiminga mergina pagaliau sulaukė ramybės! Tai galas! 

— Deja, ne! Netiesa. Tai tik pradžia! 

Paklausiau, ką galėtų reikšti jo žodžiai, bet jis tik papurtė galvą ir 
tiek tepasakė: 

— Kol kas nieko negalim padaryti. Laukime ir pamatysime. 


* Eilutės iš anglų poeto Tomo Hudo (Thomas Hood; 1799-1846) eilėraščio 
„Mirties paralas“. 


Alli 
DAKTARO 
SJUARDO 


DIENORAŠTIS 
— tesinys 


[ aidoti rengėmės kitą dieną, kad Liusė su motina būtų palaido- 
tos kartu. Man teko pasirūpinti visais formalumais, ir laido- 
jimo kontoros klerkas mandagiai paaiškino, kad ir jo darbuotojai, 
ir jis pats buvo paveikti tos mirties. Net moteris, kuri tvarkė miru- 
siosios palaikus laidotuvėms, išėjusi iš kambario, kur gulėjo velionė, 
prisipažino pusiau paslapčiomis, kaip savo darbo žinovė: 

— Tai labai graži velionė, sere. Tikra privilegija ja pasirūpinti. Sa- 
kau neperdėdama, ji daro garbę mūsų įstaigai. 

Pastebėjau, kad Van Helsingas nuolat sukiojasi netoliese. Turbūt 
todėl, kad namuose buvo kilusi didelė sumaištis ir netvarka. Artimų 
giminaičių nebuvo, Artūras turėjo kitą dieną vykti į savo tėvo laido- 
tuves, tad nespėjome pranešti niekam, ką galima būtų pakviesti į šer- 
menis. Tokiomis aplinkybėmis mudu su Van Helsingu patys ėmėme 
vartyti visus dokumentus ir kitką. Jis primygtinai norėjo pats peržiū- 


rėti Liusės popierius. Paklausiau, kam to reikia, baimindamasis, kad 

jis, būdamas užsienietis ir menkai susigaudydamas anglų juridinėje 
painiavoje, nepridarytų nemalonumų. Jis man atsakė: 

— Žinau, žinau. Pamirštate, kad aš ne tik medikas, bet ir teisinin- 
kas. Bet šiuo atveju įstatymai niekuo dėti. Jūs tą žinojote, kai norė- 
jote apsieiti be teismo tardytojo. Aš žinau daugiau dalykų, dėl kurių 
nereikėtų jo varginti. Čia galima rasti ir daugiau popierių — tokių 
kaip šis. 

Kalbėdamas jis ištraukė iš kišenės laišką, kurį Liusė slėpė ant krū- 
tinės ir miegodama norėjo sudraskyti į skutelius. 

— Kai sužinosite, kas yra ponios Vestenra advokatas, užantspau- 
duokite visus dokumentus ir šįvakar jam parašykite. O aš ieškosiu 
čia ir Liusės senajame kambaryje - gal ką nors rasiu. Negerai bus, 
jeigu jos mintys ir apmąstymai paklius į svetimas rankas. 

Ėmiausi darbo ir po pusvalandžio, radęs advokato pavardę ir 
adresą, parašiau jam. Visi nelaimingos moteriškės dokumentai buvo 
tvarkingi, ten buvo surašyti išsamūs nurodymai dėl jos palaidojimo 
vietos. Vos spėjau užantspauduoti laišką, kai, mano nuostabai, į 
kambarį įžengė Van Helsingas ir tarė: 

— Galiu jums padėti, bičiuli Džonai? Esu laisvas, ir jei reikalinga 
pagalba, aš čia. 

— Ar radote, ko ieškojote? — savo ruožtu paklausiau, o jis atsakė: 

— Neieškojau nieko konkretaus. Tik tikėjausi rasti ir radau - vis- 
ką, kas ten buvo. Tik kelis laiškus, pastabas, naujai pradėtą dienoraš- 
tį. Turiu visa tai čia, ir kol kas niekam apie juos nepasakosiu. Rytoj 
vakare pasimatysiu su Artūru ir, jam leidus, kai kuo pasinaudosiu. 


Kai baigėm tvarkyti, jis man tarė: 

— Dabar, bičiuli Džonai, manau, kad galime išsimiegoti. Mums 
reikia miego - jums ir man — ir poilsio atgauti jėgas. Rytoj turėsim 
daug darbo, bet šįvakar mūsų niekam nereikia. Deja! 

Prieš miegą užėjome aplankyti nelaimingosios Liusės. Laidojimo 
kontoros tarnautoja tikrai puikiai atliko savo darbą, nes kambarys 
buvo paverstas nedidele bapelle ardente*. Čia buvo pilna nuosta- 
biausių baltų gėlių, ir mirtis buvo paversta kiek įmanoma mažiau 
atstumiančia. Jos veidą slėpė drobulės kraštas, ir kai profesorius 
atsargiai jį nudengė, mes abu krūptelėjome, išvydę prieš save tokį 
grožį, nes apšviestas aukštų vaškinių žvakių jis buvo aiškiai macyti. 
Visas Liusės dailumas grįžo jai mirus, ir tos valandos, užuot paliku- 
sios „irimo naikinančių pirštų pėdsakus“, tik dar labiau paryškino 
grožį — aš vos begalėjau patikėti, kad prieš mane lavonas. 

Profesorius buvo rūstus kaip niekad. Jis nemylėjo jos taip kaip aš 
ir jam nereikėjo tramdyti ašarų. Jis tarė: 

— Palaukite, kol grįšiu, — ir išėjo iš kambario. 

Atėjo nešinas sauja laukinio česnako žolių iš dėžės, kuri dar ne- 
atidaryta gulėjo hole, ir sukaišiojo jas tarp kitų gėlių ir aplink lovą. 
Paskui nusiėmė nuo kaklo grandinėlę su kryželiu ir uždėjo jį Liusei 
ant lūpų. Vėl uždengė jos veidą drobule, ir mes išėjome. 

Kai rengiausi gulti savo kambaryje, pasigirdo beldimas, įėjo pro- 
fesorius ir iškart tarė: 

— Noriu, kad rytoj atneštumėt man rinkinį peilių skrodimui. 

— Darysim skrodimą? - nustebau. 

— Ir taip, ir ne. Noriu padaryti operaciją, tačiau ne tokią, kokią 


jūs įsivaizduojate. Jums pasakysiu, bet daugiau niekam nė žodžio. 


* šarvojimo menė (pranc.). 

Noriu atskirti galvą ir išimti širdį. Oho! Juk jūs chirurgas! Ir taip 
krūptelėjote! Jūs, kurį mačiau nedrebančia ranka darantį operacijas, 
nuo kurių priklausė žmogaus gyvybė ar mirtis, kai kitiems virpėdavo 
pirštai! Bet tiesa, pamiršau, bičiuli Džonai, kad jūs ją mylėjote, to- 
dėl operaciją atliksiu aš, man tik padėsite. Norėčiau tą padaryti šią- 
nakt, bet dėl Artūro negaliu; jis bus laisvas po tėvo laidotuvių rytoj 
ir norės pamatyti. Paskui, kai ji gulės karste, mudu ateisime visiems 
užmigus. Nukelsime karsto dangtį, padarysime operaciją, paskui vėl 
užkalsime, ir niekas nežinos, išskyrus mus abu. 

— Bet kam to reikia? Mergina mirė. Kam bjauroti jos palaikus? 
Jeigu skrodimas nebūtinas, jei neduos jokios naudos nei mums, nei 
mokslui, nei žmogaus pažinimui - kam jis? Be jokio tikslo tai baisus 
darbas. 

Jis uždėjo man ant peties ranką ir su begaline užuojauta tarė: 

— Bičiuli Džonai. Man gaila jūsų krauju srūvančios širdies, ir dėl 
to, kad ji apsipila krauju iš skausmo, myliu jus dar labiau. Jei tik galė- 
čiau, užsikelčiau jūsų naštą sau ant pečių. Bet yra paslapčių, jums ne- 
žinomų, kurias sužinosite atėjus laikui. Laimė, kad aš jas žinau, nors 
tai nėra malonūs dalykai. Džonai, berniuk mano, jūs daug metų bu- 
vote mano draugas, tad ar nors kartą aš jūsų akyse ką nors dariau 
neturėdamas dorų ketinimų? Galiu ir aš suklysti - esu žmogus, bet 
aš tikiu tuo, ką darau. Argi ne todėl jūs kreipėtės į mane pagalbos 
ištikus šiai nelaimei? Taip! Ar jūs nenustebote, nepasibaisėjote, kai 
aš neleidau Artūrui pabučiuoti sužadėtinės, nors ji jau merdėjo, ir 
nubloškiau jį šalin nuo mirštančiosios kiek tik turėjau jėgų? Taip! Ir 
vis dėlto savo ausimis girdėjote, kaip ji man padėkojo savo nuosta- 


biomis gęstančiomis akimis, balsu tokiu silpnu, pabučiavo man ran- 

ką ir palaimino mane? Taip! Ir ar jūs negirdėjote, kaip aš prisiekiau 
jai, ir ji dėkinga užmerkė akis? Taip! Turiu rimtų priežasčių savo su- 
manymui. Jūs tiek metų neabejojote, tikėjote manimi ir pastarąsias 
savaites, nors matėte mane darant aibes jums nesuprantamų dalykų, 
kurie gal jums ir kėlė abejonę. Išsaugokite tą pasitikėjimą dar kiek 
ilgėliau, bičiuli Džonai. Jeigu nepasitikite, turėsiu jums atskleisti tai, 
ką žinau, bet tai gal ne geriausia išeitis. O jeigu aš imsiuos įgyven- 
dinti savo sumanymą - o aš tai padarysiu bet kuria kaina, tikite jūs 
ar ne - dirbsiu sunkia širdimi ir jausiuos toks vienišas, kai man rei- 
kės draugo peties ir padrąsinimo! 

Minutėlę parylėjęs, jis iškilmingu balsu tęsė: 

— Bičiuli Džonai, mūsų laukia sunkios ir kraupios dienos. Tad 
eikime ne skyrium, o drauge, kad kartu pasiektume dorą tikslą. Ar 
vis dar netikit manim? 

Aš paspaudžiau jo ranką ir tvirtai pažadėjau juo tikėti. Laikiau 
praviras duris ir mačiau, kaip jis nueina į savo kambarį ir užsidaro. 
Kol aš nejudėdamas stovėjau, dar nespėjęs užverti durų išvydau 
kambarinę, kuri, atsisukusi į mane nugara, tyliai ėjo koridoriumi. 
Manęs ji nematė ir nuėjo į kambarį, kuriame buvo pašarvota Liusė. 
Tas vaizdas mane sujaudino. Mūsų laikais retai sutinkamas tvirtas 
prisirišimas prie tų, kuriuos mylime. Štai mergina, užgniaužusi su- 
prantamą baimę, viena eina budėti prie karsto savo mirusios šeimi- 
ninkės, kurią mylėjo, kad ši neliktų viena, kol atguls amžino poil- 
siO... 

Matyt, miegojau ilgai ir kietai, nes buvo jau visai šviesu, kai mane 
pažadino Van Helsingas. Priėjęs prie mano lovos jis tarė: 


— Nesirūpinkit peiliais. Mums jų neprireiks. 

— Kodėl? - paklausiau, nes jo kalba vakar vakare man buvo pa- 
dariusi didelį įspūdį. 

— Todėl, - tarė jis, - kad jau per vėlu arba dar per anksti. 

- Žiūrėkit! - jis iškėlė rankoje mažą auksinį kryželį. - Šiąnakt jis 
buvo pavogtas. 

— Pavogtas? - nustėrau. - Juk jis jūsų rankose! 

— Todėl, kad dabar grįžtu iš to žmogaus, kuris apiplėšė ir mirusią, 
ir gyvuosius. Ji sulauks savo bausmės, tuo neabejokit, bet ne aš ją 
nubausiu. Ji nežinojo, ką darė, ir nežinodama tapo tik vagiše. Dabar 
turime laukti. 

Daugiau netaręs nė žodžio jis išėjo, palikęs mane stebėtis nauja 
paslaptimi, sukti galvą dėl naujos mįslės. 

Diena iki pietų buvo siaubinga, bet po pietų atvyko advokatas — 
ponas Markvandas iš Houlmeno, Sūnų, Markvando ir Liderdeilo 
kompanijos. Tai buvo malonus vyras. Jis nudžiugo pamatęs, ką mes 
jau buvome spėję sutvarkyti. Priešpiečių metu sužinojome iš jo, kad 
ponia Vestenra, jau kurį laiką tikėdamasi staigiai mirsianti nuo šir- 
dies smūgio, buvo kruopščiai sutvarkiusi visus savo reikalus. Jis mums 
papasakojo, kad išskyrus Liusės tėvui priklausantį sklypą žemės, ku- 
ris, trūkstant tiesioginių įpėdinių, atitenka tolimiems giminaičiams, 
visas kilnojamas ir nekilnojamas turtas, taip pat asmeniniai daiktai 
paliekami Artūrui Holmvudui. Po tokios įžangos jis tęsė: 

— Noriu atvirai pasakyti, kad mes padarėme viską, norėdami 
neleisti taip paskirstyti turtą; aiškinome testatorei, kad tam tikrais 
nenumatytais atvejais jos duktė gali likti be nieko arba ištekėjusi ne- 
galės laisvai tvarkyti savo turtą. Kadangi mes tvirtai laikėmės savo 


požiūrio, tarp mūsų ir klientės, galima sakyti, kilo nesusipratimas, 

nes ji tiesiai paklausė, ar mes esame pasirengę išpildyti jos valią. Su- 
prantama, tokiu atveju mums nebeliko pasirinkimo ir mes turėjome 
sutikti, nors įstatymai buvo mūsų pusėje ir devyniasdešimt devy- 
niais atvejais iš šimto mes būtume įrodę, remdamiesi įvykių logika, 
savo tiesą. Atvirai kalbant, bet kokia kita išeitis prieštarautų velionės 
valiai. Nes, jai mirus, turto savininke tampa jos duktė, ir net jei pas- 
taroji pergyventų savo motiną nors penkiomis minutėmis, turtas, 
turint galvoje, kad nėra testamento — O tai šiuo atveju neįmano- 
ma - būtų laikomas, jai mirus, turtu, paliktu be testamento. Tokiu 
atveju lordas Godalmingas, nors ir brangus draugas, negalėtų turėti 
visiškai jokių pretenzijų, o paveldėtojai, būdami tolimi giminaičiai, 
vargu ar atsisakytų savo teisių visiškai nepažįstamo žmogaus naudai 
vien iš sentimentalių paskatų. Tikinu jus, gerbiamieji, aš džiaugiuosi 
rasta išeitimi, nepaprastai džiaugiuosi. 

Advokatas buvo geras žmogus, tačiau jo džiūgavimas menku, jį 
dominančiu profesiniu niuansu tokios baisios tragedijos akivaizdo- 
je tik dar sykį rodo, kad žmonių užuojauta turi ribas. 

Ilgai jis neužtruko, bet pažadėjo užsukti kiek vėliau, kad pasi- 
matytų su lordu Godalmingu. Mus advokato vizitas nuramino, nes 
daugiau galėjome nebijoti kritikos dėl savo veiksmų. Artūro laukė- 
me pasirodant penktą valandą, todėl prieš penkias nuėjome į kam- 
barį, kur buvo pašarvota Liusė. Tai buvo tikras mirties kambarys — 
čia gulėjo motina ir duktė. Laidojimo kontoros tarnautojas išties 
pasistengė parodyti savo amatą išdėliodamas rekvizitus; kambaryje 
tvyrojo mirties kvapas, nuo kurio mūsų širdis užgulė sunkumas. Van 
Helsingas liepė viską padaryti taip, kaip buvo iš pradžių, aiškinda- 
mas, kad lordo Godalmingo laukiama atvykstant kiekvieną minutę, 

ir jis mažiau kamuosis, jeigu galės likti su sužadėtinės palaikais vie- 
nui vienas. Tarnautojas, atrodo, pats apstulbęs dėl savo kvailumo, 
išsijuosęs puolė vėl viską dėlioti taip, kaip buvo praėjusį vakarą, tad, 
kai atvyko Artūras, viskas vėl buvo sutvarkyta. 

Vargšas vaikinas! Jis atrodė beviltiškai nusiminęs ir palūžęs, net 
tvirtas vyriškas storas atrodė sulinkęs po sielvarto našta. Žinojau, 
kaip pasiaukojamai ir nuoširdžiai mylėjo savo tėvą. Jo netekimas to- 
kiu metu buvo baisus smūgis. Su mumis jis buvo draugiškas, su Van 
Helsingu — santūriai mandagus, bet į akis krito kažkoks susikaus- 
tymas. Tą pastebėjo ir profesorius. Jis paprašė mane nuvesti Artūrą 
aukštyn. Taip ir padariau, o prie durų sustojau, jausdamas, kad jis 
norės pabūti prie mylimosios vienas. Bet jis paėmė mane už rankos 
ir įsivedė vidun, taręs kimiu balsu: 

- Jūs irgi ją mylėjote, mano bičiuli. Liusė pati pasakojo, ir jos širdy- 
je nebuvo artimesnio draugo už jus. Nežinau, kuo galėčiau atsidėkoti 
jums už viską, ką padarėte jos labui. Vis dar negaliu susitaikyti... 

Jo žodžius pertraukė išsiveržusi rauda. Jis uždėjo ant peties ran- 
ką, padėjo galvą man ant krūtinės ir apsiverkė: 

— O Džekai, Džekai! Ką man daryti? Mano gyvenimas neteko 
prasmės, daugiau neturiu dėl ko gyventi! 

Raminau jį kaip išmanydamas. Tokiais atvejais vyrams daug žo- 
džių nereikia. Rankos spustelėjimas, patapšnojimas per petį, grau- 
dus atodūsis - vyriškos užuojautos ženklai. Aš laukiau tylėdamas, 
kol nurims jo rauda, paskui tyliai tariau: 

— Eime, pažvelgsim į ją. 

Mes kartu priėjome prie velionės, ir aš nudengiau drobulę nuo 


jos veido. Dieve! Kokia ji graži! Atrodė, sulig kiekviena valanda jos 

grožis tobulėjo. Aš net krūptelėjau iš nuostabos, o Artūras visas ėmė 
virpėti, abejonė krėtė jį tarsi drugys. Ilgai tylėjęs, pagaliau paklausė: 

— Džekai, ar ji tikrai mirusi? 

Partvirtinau tą liūdną faktą ir ėmiau jam aiškinti — pajutęs, kad 
reikia kuo greičiau vyti iš jo galvos tą baisią abejonę, - kad dažnai 
atsitinka, jog po mirties velionių bruožai tarsi atjaunėja, ypač kai 
mirštama po sunkios ir ilgos ligos. Atrodo, jis patikėjo, nes, kurį lai- 
pagaliau nusisuko. Pasakiau jam, kad tai atsisveikinimas, nes reikia 
ruošti karstą laidotuvėms. Tuomet jis vėl priėjo prie Liusės, pabučia- 
vojos ranką ir kaktą. Mes ėjome iš kambario, o jis atsisukęs per petį 
švelniai žvelgė į ją. 

Palikęs Artūrą svetainėje, pasakiau Van Helsingui, kad jis atsi- 
sveikino. Tuomet Van Helsingas nuėjo pasakyti laidojimo kontoros 
tarnautojams, kad imtųsi savo darbo. Kai vėl priėjo, pakartojau jam 
Artūro klausimą. 

— Nesistebiu, — tarė jis, - nes aš ir pats akimirką suabejojau! 

Pietavome kartu, ir mačiau, kaip Artūras stengiasi laikytis iš pas- 
kutiniųjų. Kol valgėme, Van Helsingas neištarė nė žodžio ir tik pri- 
sidegęs cigarą, prabilo: 

— Lorde... 

— Ne, ne! Dėl Dievo meilės, - pertraukė jį Artūras. - Bent jau ne 
dabar! Atleiskite, sere, nenorėjau jūsų įžeisti, tai tik todėl, kad dar 
negaliu atsitokėti po nelaimės... 

Profesorius maloniai jam tarė: 

— Kreipiausi į jus taip, nes abejojau. Neturėčiau vadinti jūsų 


„pone , nes pamilau jus, mano gerasis berniuk, kaip Artūrą. 

Artūras šiltai paspaudė senuko ranką. 

— Vadinkit mane, kaip jums patinka, nes tikiuosi, kad ir bet kaip 
vadinamas liksiu jūsų draugas. Be to, noriu pasakyti, kad esu be galo 
dėkingas už tai, ką jūs padarėte tai vargšei merginai. - Minutėlę pa- 
tylėjęs, jis tęsė. - Žinau, kad ji geriau už mane suprato visą jūsų geru- 
mą, ir jeigu aš kada nors buvau grubus, kaip nors nederamai elgiausi, 
jūs prisimenate... turite man atleisti. 

Profesorius švelniai jam tarė: 

— Žinojau, kad jums sunku tuomet buvo manimi patikėti, nes 
norint patikėti įtūžiu, reikia žinoti jo priežastį, ir aš suprantu, kad 
jūs netikite - negalite manimi patikėti ir dabar, nes jūs nesupran- 
rate. Ir galbūt mums prieš akis dienos, kai man būtinai reikės jausti 
jūsų pasitikėjimą, nors jūs negalėsite, nenorėsite patikėti, ir dar bus 
ne laikas jums žinoti tiesą. Tačiau ateis diena, kai be atodairos imsite 
manimi pasikliauti ir viskas jums taps aišku kaip dieną. Tuomet jūs 
laiminsite mane savo labui, kitų labui ir dėl tos, kurią aš prisiekiau 
apsaugoti. 

— Tikrai, tikrai, sere, - draugiškai tarė Artūras. - Aš visada pasi- 
tikiu jumis. Žinau ir tikiu, kad turite kilnią širdį; esate Džeko drau- 
gas, buvote jos draugas. Darykite, ką reikia. 

Profesorius kartą kitą atsikrenkštė, tarsi dvejodamas, bet paga- 
liau prabilo: 

— Ar galiu jūsų šio bei to paklausti ? 

- Žinoma. 

— Ar žinote, kad ponia Vesterną testamente visą turtą paliko 


jums? 

— Nelaiminga moteriškė. To nežinojau. Niekada neturėjau to- 
kios minties. 

— Turtas dabar priklauso jums, tad galite su juo daryti ką tinka- 
mas. Noriu paprašyti leidimo perskaityti visus panelės Liusės doku- 
mentus ir laiškus. Turiu tam priežasčių, kurias ji - neabejoju - būtų 
supratusi. Tuos popierius turiu čia su savimi. Pasiėmiau juos dar ne- 
žinodamas apie testamentą, kad nepakliūtų į svetimų žmonių ran- 
kas, kad nė viena svetima akis neperskaitytų jos sielos žodžių. Kol 
kas juos laikysiu pas save, net ir jūs jų nepamatysite dabar, bet mano 
rankose tie dokumentai bus saugūs. Suprantu, jums mano prašymą 
nėra lengva išpildyti, bet ar nepadarysite to Liusės labui ? 

Artūras atsakė jam nuoširdžiai, kaip senais laikais: 

— Daktare Van Helsingai, jūs galite pasielgti kaip manote esant 
reikalinga. Jaučiu, Liusė tam būtų pritarusi. Daugiau nieko jūsų ne- 
klausinėsiu, kol ateis laikas. 

Senasis profesorius atsistojo ir iškilmingai tarė: 

- Ir pasielgsite teisingai. Mūsų dar laukia kančios, bet ne viskas 
bus kančia, ir toji kančia bus ne paskutinė. Mums su jumis, o jums 
labiausiai, mano gerasis berniuk, teks perbristi sūriuosius vandenis, 
kol pasieksite tyrą šaltinį. Tačiau turime drąsinti širdis, pasiaukoja- 
mai atlikti savo pareigą, ir tuomet viskas bus gerai! 

Tą naktį miegojau ant kanapos Artūro kambaryje. Van Helsingas 
nesudėjo nė bluosto. Jis vaikščiojo po namus tarsi juos nuo kažko 
saugodamas, ir nė akimirką neišleido iš akių kambario su pašarvota 
Liuse, iškaišyta laukinio česnako žiedais, kurie skleidė į naktį, nu- 


stelbdami rožių ir lelijų aromatą, savo sunkų kvapą. 

MINOS HARKER 
UŽRAŠAI 


Rugsėjo 22-oji 
R“ traukinyje į Ekseterį. Džonatanas miega. Atrodo, pasku- 


tinis įrašas sąsiuvinyje darytas tik vakar, bet kiek daug vandens 
nutekėjo po dienų, praleistų Vitbyje, dienų, kai laukiau nesulaukda- 
ma žinelės nuo Džonatano, o dabar štai jau esu ištekėjusi, Džonara- 
nas advokatas, firmos kompanionas, turtingas žmogus, pats sau šei- 
mininkas. Misteris Hokinsas miręs ir palaidotas, o Džonatanui vėl 
gresia senieji priepuoliai. Šalin visa tai. Ranka nelabai klauso rašant 
greitraščiu — netikėta pasiturinčio gyvenimo pasekmė — tad reikės 
vėl pradėti mankštintis. 

Laidotuvės buvo paprastos, bet iškilmingos. Be mūsų, dalyvavo 
tarnai, vienas kitas jo bičiulis iš Ekseterio, jo agentas iš Londono ir 
džentelmenas, atstovaujantis Džonui Prestonui, teisininkų draugi- 
jos prezidentui. Mudu su Džonatanu stovėjome susikabinę ranko- 
mis, jausdami, kad netekome geriausio ir brangiausio draugo. 

Miestan grįžome neskubėdami. Omnibusu pasiekėme Haid 
Parką, ir Džonatanas pamanė, kad man bus įdomu pabūti oratorių 
kampelyje, todėl atsisėdome. Žmonių buvo nedaug, ir mes liūdnai 
žvalgėmės į tuščius suolelius. Jie priminė mums namuose likusią 
tuščią kėdę. Pakilome ir patraukėme Pikadiliu. Džonatanas ėjo lai- 
kydamas mane už rankos, kaip senais laikais, kai dar buvau maža ir 
nėjau į mokyklą. Mano akimis žiūrint tai buvo nepadoru, nes juk 


negalima daugel metų mokyti mergaites etiketo ir tinkamo elgesio, 

pačiai nepersisunkiant to mokslo pedantiškumu, bet tai buvo Džo- 
natanas; jis - mano vyras, ir buvo nė motais, ar kas į mus žiūri: kiti 
žmonės mums nerūpėjo. Aš užsižiopsojau į didžiule skrybėle pasi- 
puošusią gražuolę, kuri sėdėjo atvirame ekipaže ties Giljano krautu- 
vės durimis, kai Džonatanas staiga iki skausmo suspaudė man ranką 
ir suvaitojo: 

— Dieve mano! 

Žinodama jo būklę, labai rūpinausi, todėl iš karto pasisukau ir 
paklausiau, kodėl jis sunerimo. 

Džonatanas buvo išblyškęs, akys — iš nuostabos ar baimės, - ro- 
dės, iššoks ant kaktos. Jis nenuleido akių nuo aukšto lieso vyriškio 
kumpa nosimi, juodais ūsais ir smaila barzdele, kuris taip pat stebėjo 
gražiąją damą. Jis taip godžiai rijo ją akimis, kad mūsų nė nematė, 
todėl galėjau gerai į jį įsižiūrėti. Tai nebuvo gero žmogaus veidas; 
juslūs, žiauroki veido bruožai, dideli balti dantys, atrodę dar baltesni 
dėl ryškiai raudonų lūpų, nusmailėję kaip žvėries. Džonatanas tebe- 
žiūrėjo į tą vyrą, ir aš išsigandau, kad nepažįstamasis mus pamatys. 
Pamaniau, kad jis dar gali pagalvoti apie mus ką nors negera: toks jis 
atrodė piktas ir atgrasus. Paklausiau Džonatano, kas jį taip sujaudi- 
no, ir jis atsakė taip, tarsi aš žinočiau tiek pat, kiek ir jis: 

— Matai, kas ten? 

— Ne, brangusis. Nepažįstu to žmogaus. Kas jis? 

Išgirdusi jo atsakymą, aš sudrebėjau, nes jis kalbėjo tarytum ne 
man, Minai, o pats sau: 

— Taitas žmogus! 

Vargšas Džonatanas buvo lyg kažko nusigandęs, klaikiai nusi- 


gandęs. Nedaug betrūko, kad nualptų, jeigu nebūčiau stovėjusi šalia 

ir jis nebūtų į mane atsirėmęs; žiūrėjo išplėtęs akis, o tuo tarpu iš 
krautuvės išėjo vyras, padavė damai ryšulį, ir ši tuoj pat nuvažiavo. 
Juodasis vyras, nenuleisdamas nuo jos akių, kai karieta pajudėjo Pi- 
kadiliu, pamojo laisvam vežikui ir nusekė iš paskos. Džonatanas vis 
dar lydėjo jį akimis, o paskui tarė, tarsi pats sau: 

— Neabejoju, tai grafas, bet jis atjaunėjęs. Viešpatie, ką daryti, jei- 
gu tai tiesa?! O Dieve mano! Dieve mano! Kad aš žinočiau! Kad aš 
tik žinočiau! 

Jo veidą buvo iškreipusi tokia kančia, kad aš baiminausi kaman- 
tinėdama apie tą žmogų jį dar labiau sujaudinti, todėl tylėjau. Be 
žodžių truktelėjau už rankovės, ir jis lengvai pasidavė, laikydamas 
savo ranką manojoje. Dar galiuką paėjėję, vėl prisėdome atsipūsti 
ant suolelio Gryn Parke. Buvo šilta rudens diena, ir mes pasirinko- 
me jaukią vietelę medžių pavėsyje. Džonatanas žvelgė nieko nema- 
tančiomis akimis prieš save, paskui užsnūdo, padėjęs galvą ant mano 
peties. Pamaniau, kad nuomygis išeis jam į naudą, todėl nežadinau. 
Jis pabudo maždaug po dvidešimties minučių ir gyvai tarė: 

— Ak, Mina, juk aš buvau užmigęs! Atleisk, aš tikras nevėkšla. 
Eime, išgersim kur nors po puodelį arbatos. 

Greičiausiai per savo ligą jis jau buvo visai pamiršęs tą juodai ap- 
sirengusį nepažįstamąjį, nes pamiršo ir viską, kas buvo susiję su tuo 
trumpu nuotykiu. Man nepatinka tos prarajos jo atmintyje, tai gali 
paveikti Džonatano smegenis. Neverta jo kankinti klausimais, nes 
gali būti tik blogiau, bet turiu kaip nors sužinoti viską apie paslap- 
tingą kelionę į užsienį. Atrodo, atėjo laikas atrišti tą ryšulį ir perskai- 
tyti viską, kas ten parašyta. O Džonatanai, žinau, kad atleisi man, 


jeigu darau klaidą, bet aš galvoju tik apie tave. 

Vėliau 

ūsų namuose liūdna, ką bedarytume, nes netekome brangaus 
M žmogaus, tiek daug mums padėjusio. Džonatanas tarsi apdu- 
jęs, jis vis dar išblyškęs vėl lengvai pasireiškus ligai. Namuose mūsų 
laukė telegrama nuo Van Helsingo, kas tas žmogus bebūtų: „Pranešu 
jums liūdną žinią, kad ponia Vestenra mirė prieš penkias dienas, o 
Liusė mirė užvakar. Šiandien palaidojome jas abi“. Dieve, kiek skaus- 
mo tuose keliuose žodžiuose! Vargšė ponia Vestenra! Vargšė Liusė! 
Paliko mus, paliko amžinai! O nelaimingas Artūras prarado viso 


savo gyvenimo laimę! Dieve, padėk mums ištverti negandas! 


DAKTARO SJUARDO 
DIENORAŠTIS - tesinys 


Rugsėjo 22-0ji 
V 7 iskas baigėsi. Artūras grįžo namo kartu su Kvinsiu Morisu. 


Koks šaunus žmogus tas Kvinsis! Šiandien jaučiu, kad jis 
kentėjo dėl Liusės netekties ne mažiau už mus, bet laikėsi kaip nar- 
sus vikingas. Jeigu Amerika gimdo tokius vyrus, jos laukia didinga 
ateitis. Van Helsingas prigulė nusnūsti: nori pailsėti prieš kelionę, 
nes vakare vyksta į Amsterdamą, tačiau žada ryt vakare vėl grįžti. 
Jam reikia sutvarkyti kažin kokius reikalus, kurių be jo niekas kitas 
neįveiks. Jis prašė leidimo apsistoti pas mane, sakosi turįs Londone 
reikalų, kuriuos tvarkydamas šiek tiek užtruksiąs. Vargšas senukas! 
Bijau, kad pastarųjų dienų nervinė įtampa bus palaužusi ir jo gele- 


žinę sveikatą. 

Per visas laidotuvių apeigas mačiau, kaip jis iš visų jėgų tvardosi. 
Mes stovėjome greta Artūro, kuris kalbėjo apie savo kraujo perpy- 
limą Liusei, ir mačiau, kaip Van Helsingo veidas pakaitom tai bala, 
tai melsta. Artūras sakė, kad nuo tos dienos jis jaučiasi tarsi jie su 
Liuse buvo susituokę ir kad Dievo akyse jie — vyras ir žmona. Nė 
vienas mūsų nė žodeliu neužsiminė apie kitas tokias pat operacijas 
ir niekada neužsimins. Artūras su Kvinsiu patraukė į stotį, o mes su 
Van Helsingu atėjome čia. Vos tik likome vieni ekipaže, jis neištvėrė. 
Vėliau neigė tai buvus isterijos priepuolį ir sakė, jog tai tebuvo jo hu- 
moro jausmas, būtent taip pasireiškęs tokiomis baisiomis aplinkybė- 
mis. Jis juokėsi, paskui ėmė verkti, ir man teko užtraukti užuolaidas, 
idant praeiviai ko nors apie mus nepagalvotų. Paskui vėl juokėsi, vėl 
puolė į ašaras, vėliau ėmė verkti ir juoktis kartu - visai kaip moteris. 
Pabandžiau jį griežtai subarti, kaip panašiais atvejais baramos mo- 
terys, bet veltui stengiausi. Vyrai ir moterys elgiasi labai skirtingai, 
kai juos apima nusiminimas ar pakili nuotaika. Po kiek laiko, kai jis 
vėl surimtėjo ir paniuro, aš paklausiau, iš kur tas linksmumas tokią 
sunkią valandą. Jo atsakymas buvo kaip visuomet logiškas, įtaigus ir 
mįslingas: 

— A, jūs suprasite, bičiuli Džonai. Nemanykit, kad aš neliūdžiu, 
jeigu juokiuosi, nes juokas ateina neprašomas. Atminkite, juokas, 
kuris pasibeldžia į duris ir klausia: ar galiu užeiti? — nėra tikras juo- 
kas. Tikras juokas — karalius, kuris eina kur nori ir kada nori. Jis 
iš nieko neprašo leidimo. Jis nesirenka laiko. Jis sako: štai aš čia. 
Paklausykit manęs. Štai aš gedžiu iš visos širdies tos mielos jaunos 
merginos, daviau jai savo kraujo, paaukojau jai savo laiką, savo suge- 


bėjimus, miego valandas. Tai, ką daviau jai — aš atėmiau iš kitų savo 

ligonių. Ir vis dėlto galiu juoktis stovėdamas prie jos kapo - juoktis, 
kai žemės grumstai nuo duobkasio kastuvo dusliai dunksi į karsto 
dangtį - sakydami bumpt, bumpt mano širdžiai, kol mano veide ne- 
lieka nė lašo kraujo, o širdis plyšta iš skausmo vien pagalvojus apie 
tą nelaimingą vaikiną, brangų man jaunuolį, tokio pat amžiaus, ko- 
kio būtų buvęs ir mano sūnus, jeigu būčiau toks palaimintas, kad jis 
iki šiol gyventų. Jų akys ir plaukai tokie pat. Štai dabar jums aišku, 
kodėl aš jį taip pamilau. Ir vis dėlto, kai jis kalba apie dalykus, užgau- 
nančius jautriausias mano sielos stygas, o mano tėviška širdis linksta 
prie jo kaip nė prie vieno kito žmogaus - net ir jūsų, bičiuli Džonai, 
nes mūsų santykiai pagrįsti didesne patirtimi nei tėvo ir sūnaus - ir 
net tą akimirką karalius juokas ateina ir visu balsu šaukia man į ausį: 
Aš čia! Aš čia! Tuomet kraujas vėl suplūsta į veidą ir akyse nušvinta 
saulė. O bičiuli Džonai, tai keistas pasaulis, kupinas kančios, blo- 
gio ir nelaimių, bet, nežiūrint to, karalius juokas priverčia mus šokti 
pagal savo dūdelę: krauju srūvančias širdis, pageltusius kaulus kapi- 
nėse, ašaras, kurios nukritusios degina — viskas šoka pagal muziką, 
sklindančią iš niekada nesišypsančių jo lūpų. Tikėkit manim, bičiu- 
li Džonai, jis ateina trokšdamas gero, jis — geraširdis. O mes, vyrai 
ir moterys, esame nelyg virvės, tempiamos iš visų jėgų į skirtingas 
puses. Paskui ateina laikas ašaroms, ir mes dar labiau įsitempiame, 
o kartais tos įtampos neišlaikome ir pokštelime kaip trūkusi virvė. 
Bet karalius juokas ateina kaip saulė, vėl mus nuramina ir vėl galime 
imtis savo darbų. 

Nenorėjau jo įžeisti, apsimesdamas nesupratęs, bet, negalėdamas 
suvokti juoko priežasties, išdrįsau paklausti. Jis iškart apsiniaukė ir 


atsakė man jau kitu balsu: 

— Visa tai niūri ironija. Daili mergina, apkaišyta gėlėmis, graži 
tarsi būtų gyva, tokia graži, kad mes vienas po kito suabejojom, ar ji 
tikrai mirusi, paguldyta gražiame marmuro name nuošaliose kapi- 
nėse, kur ilsisi daug jos giminaičių, paguldyta kartu su motina, kurią 
mylėjo ir buvo mylima, ir tie švento varpo dūžiai - tilin, tilin - liū- 
dni ir pratisi, ir tie šventikai baltais angelų rūbais, dėjęsi skaitą iš 
knygų, nors jų žvilgsniai nė sykio neužkliuvo už atversto puslapio, 
ir mes visi - panarinę galvas. Kam visa tai? Ji mirė — ir viskas. Argi 
ne? 

— Bet, profesoriau, - ėmiau prieštarauti, - kaip mane gyvą matot, 
nematau čia nieko juokinga. Jūsų aiškinimas dar labiau viską supai- 
nioja. Net jeigu laidotuvių apeigos būtų komiškos, ką pasakytumėte 
apie Artūrą ir jo sielvartą? Juk jo širdis plyšta pusiau! 

— Taigi. Argi jis nesakė, kad kraujo perpylimas sujungė juos su- 
tuoktuvių saitais? 

— Sakė, ir jam ta mintis teikė nusiraminimą. 

— Žinoma. Bet kyla vienas keblumas, bičiuli Džonai. Jeigu viskas 
taip, kaip jis sako, tai kaip vadinti kitus žmones? Cha, cha! Vadinas, 
tą gražią merginą galima kaltinti daugvyryste, o mane, palaidojusį 
savo žmoną, kuri pagal bažnyčios įstatymus tebėra gyva - ne, dabar 
aš nejuokauju — net mane, ištikimą savo prarastai žmonai, galima 
apkaltinti dvipatyste. 

— Man vis tiek nejuokinga, - atsakiau, nes pasijutau nejaukiai 
nuo tokių šnekų. Jis uždėjo man ranką ant peties. 

— Bičiuli Džonai, atleiskite man, jeigu užbėriau druskos ant jūsų 
žaizdos. Aš niekam kitam neatsivėriau, bijodamas įžeisti, o tik jums, 


nes jumis pasitikiu. Jeigu galėtumėt pažvelgti į mano širdį, kai aš 

juokiausi, ar dabar, kai karalius juokas nusiėmęs savo karūną išėjo 
toli, labai toli, ir ilgam, labai ilgam — galbūt labiausiai iš visų jums 
būtų gaila manęs. 

Sujaudintas jo kalbos nuoširdumo, paklausiau kodėl. 

— Todėl, kadašžinau! 

Dabar visi esame išsiskirstę, ir vienatvė dienų dienas tupi ant 
mūsų stogų kraigų išskėtusi sparnus. Liusė guli savo giminės rūsyje, 
prašmatniame mirties name nuošaliose kapinėse, toli nuo knibždan- 
čio žmonėmis Londono - ten, kur oras vaiskus, kur saulė kyla virš 
Hampsted Hilo, o laukinės gėlės pražysta niekieno neauginamos. 

Todėl galiu baigti šį dienoraštį, ir vienas Dievas težino, ar kada 
nors pradėsiu naują. Jeigu tam pakils mano ranka, ir aš vėl atversiu 
šiuos užrašus, tai bus pasakojimai apie kitus žmones, kitus įvykius, 
nes dabar, baigdamas romantišką savo gyvenimo istoriją, aš vėl grįž- 
tu prie darbo ir sakau su liūdesiu ir viltimi — 


Einis 


„Westminster Gazette“ 
HAMPSTEDO PASLAPTIIS 


Rugsėjo 25-oji 


ampstedo apylinkėse pastaruoju metu ėmė dėtis dalykai, 
iš pirmo žvilgsnio jau žinomi iš anksčiau spausdintų tokių 
straipsnių kaip „Kensingtono siaubas“, „Moteris žudikė“, „Juodoji 


moteris“. Per pastarąsias dvi ar tris dienas kelis kartus vaikai ilgam 

nuklysdavo nuo namų ir ilgai negrįždavo iš viržių pievelės - pamėg- 
tos žaidimų vietos. Visais tais atvejais vaikai buvo pernelyg maži, 
kad galėtų nuovokiai papasakoti, kas buvo atsitikę, tačiau visi jie 
tvirtina, kad leido laiką su „glazia teta“. Jų būdavo pasigendama vė- 
lai vakare, o du vaikai atsirado tik kitos dienos ankstų rytą. Tų apy- 
linkių gyventojai kaip vienas mano, kad po to, kai pirmasis dingęs 
vaikas papasakojo buvęs su „glazia teta“, kiti vaikai pasigavo tą mintį 
šiuo metu vaikai žaidžia taip: jie nuvilioja vienas kitą į atokią vietą 
susigalvoję kokį nebūtą dalyką. Pasak korespondento, tiesiog gražu 
žiūrėti, kaip koks nors pyplys vaidina „glazią tetą. Kai kurie mūsų 
karikatūristai, anot jo, lygindami prasimanymą ir tikrovę galėtų iš 
vaikų pasimokyti ironijos ir grotesko. Yra visiškai natūralu, kad „gla- 
zi teta tapo svarbiausiu vaidmeniu šiuose vaidinimuose po atviru 
dangum. Jeigu tikėsime naiviais mūsų korespondento žodžiais, net 
Elen Teri* negalėtų prilygti patrauklumu tiems murzinais veidais 
vaikiščiams. 

Tačiau gali būti ir rimtesnis požiūris į tuos įvykius, nes kai kurių 
vaikų, tiesą sakant — visų vaikų, kuriuos rado tik kitą dieną, buvo 
mažumėlę įdrėksta oda ant gerklės ir, nors tos žaizdelės — gryni nie- 
kai, jos rodo, kad tas žvėris ar kas ten bebūtų turi savo sistemą ar 
metodą. To rajono policijai duotas nurodymas akylai stebėti, ar ne- 
pamatys Hampstedo apylinkėse nuklydusių vaikų, ypač visai mažų, 


ir kokio valkataujančio šuns. 


* Elen Teri (Ellen Terry; 1848?-1928) - garsi anglų aktorė. 

Papildomas „Westminster Gazette“ 
pranešimas 
HAMPSTEDO SIAUBAS 
Dar vienas sužeistas vaikas 
„Glazi teta“ 


Rugsėjo 25-o0ji 


>" ą tik gavom žinią apie dar vieną šiąnakt dingusį vaiką, kurį 
Ki. vėlyvą rytmetį po dygiakrūmiu Hampstedo dykvietės 
pakraštyje, vietovėje, vadinamoje Šuters Hilu, kuri, ko gero, yra ma- 
žiausiai lankoma žmonių. Ant šio vaiko kaklo rasta tokia pat žaizde- 
lė kaip ir ankstesniais kartais. Vaikas buvo baisiai nusilpęs, išsekęs, 


tarsi iščiulptas. Atsigavęs jis irgi ėmė pasakoti, kad buvęs nuviliotas 


„glazios tetos“. 


XIV 


MINOS 
HARKER 
UŽRAŠAI 


Rugsėjo 23-i0ji 
N aktis buvo sunki, bet dabar Džonatanas jaučiasi geriau. Tie- 


siog džiaugiuosi, kad jis toks triūslys, nes darbas užgožia jam 
visas baisybes; smagu man ir todėl, kad jis daugiau nebesijaučia toks 
sugniuždytas atsakomybės už savo darbą. Žinojau, kad jis mokės su- 
sivaldyti ir susidoros su nauju darbu. Kasdien jis užtrunka ligi vėlu- 
mos: sakosi neturįs laiko net grįžti namo priešpiečių. Baigiau ruoštis 
apie namus ir paėmiau užsienyje rašytą jo dienoraštį; užsirakinsiu 


savo kambaryje ir skaitysiu... 


Rugsėjo 24-o0ji 
17 akar ranka nekilo rašyti dienoraščio —- taip buvau sukrėsta 
siaubingų Džonatano užrašų. Vargšas! Kiek jis prisikentėjo, 
nesvarbu, ar tai tiesa, ar vien vaizduotės padariniai. Galvoju dabar, 


ar gali būti toje istorijoje bent lašas tiesos. Gal jis tą siaubą surašė jau 

sirgdamas smegenų uždegimu, o gal visa tai tiesa? Atrodo, niekad 
to nesužinosiu, nes neišdrįsiu klausinėti... Bet vis dėlto tas žmogus, 
vakar jo matytas! Atrodo, Džonatanas neabejoja savo akimis... Varg- 
šas! Mano galva, laidotuvės bus jį smarkiai paveikusios ir pakreipu- 
sios jo mintis kažkokia negera linkme... Pats jis visu tuo tiki. Prisi- 
menu mudviejų vestuvių dieną, kai jis pasakė: „Nebent kilni pareiga 
priverstų mane sugrįžti į čia aprašytas liūdnas valandas“. Atrodo, vi- 
sus tuos įvykius jungia kažkokia viena gija... Tas baisus grafo pasiry- 
žimas keliauti į Londoną... Jei taip, jeigu jis pasirodys knibždančia- 
me žmonių Londone... Štai ir sulauksime kilnios pareigos, ir jeigu 
ji ateis, neturime trauktis... Aš būsiu tam pasirengusi. Nedelsdama 
sėdu prie mašinėlės ir pradedu perrašinėti. Turėsiu kopiją ir kitam 
žmogui, jeigu kartais prireiktų. Manau, Džonatanas pernelyg neims 
krimstis, nes aš galiu už jį dabar kalbėti jam to nežinant ir apsaugant 
nuo jaudinimosi. Jei kada nors Džonatanas įveiks savo ligą, jis pats 
galės man viską papasakoti; tuomet galėsiu iškamantinėti, viską su- 


žinoti ir ieškoti geriausio būdo jį nuraminti. 


VAN HELSINGO 
LAIŠKAS PONIAI HARKER 


(asmeniškai) 
Rugsėjo 24-o0ji 
Gerbiamoji ponia, 
prašau man atleisti už tai, kad turiu drąsos rašyti, būdamas Jums 


tik tiek pažįstamas, kad esu tas pats žmogus, pranešęs liūdną žinią 

apie Liusės Vestenra mirtį. Lordui Godalmingui maloniai sutikus, aš 
turėjau progos susipažinti su jos paliktais laiškais ir dokumentais, nes 
man rūpi kai kurie labai svarbūs dalykai. Tarp tų popierių radau kelis 
Jūsų ranka rašytus laiškus, iš kurių patyriau, kaip artimai Jūs drauga- 
vote ir kaip Jūs ją mylėjote. Ak, ponia Mina, maldauju Jus, padėkite 
man dėl tos meilės! Prašau ne sau, prašau, kad galėčiau pasipriešinti 
blogiui, užkirsti kelią baisioms nelaimėms, kurių mastą Jūs nelabai 
tegalite įsivaizduoti. Ar aš negalėčiau su Jumis pasimatyti? Jūs galite 
manim pasitikėti. Esu daktaro Džono Sjuardo ir lordo Godalmin- 
go (tai Liusės Artūras) draugas. Kol kas visą informaciją turiu laikyti 
paslaptyje nuo visų. Aš negaišdamas arvykčiau į Ekseterį susitikti su 
Jumis, jeigu man būtų suteikta tokia garbė ir jeigu pranešite susiti- 
kimo vietą ir laiką. Dar sykį meldžiu Jus atleisti man. Aš perskaičiau 
Jūsų laiškus nelaimingajai Liusei, todėl žinau, koks geras žmogus esa- 
te ir kiek prisikentėjo Jūsų vyras, todėl prašau Jus nieko jam nesakyti, 
idant nepakenktumėte. Dar sykį prašau nepykti ant manęs — 


Van Helsingas 


MINOS HARKER TELEGRAMA 
VAN HELSINGUI 


Rugsėjo 25-oji 


Laukiu Jūsų atvykstančio šiandien traukiniu 10.15, jeigu į jį su- 
spėsite. Lauksiu Jūsų bet kuriuo metu. 


Vilbelmina Harker 

MINOS HARKER 
UŽRAŠAI 


Rugsėjo 25-o0ji 
N egaliu sutramdyti baisaus jaudulio, laukdama susitikimo su 
pų 


daktaru Van Helsingu, nes tikiuosi iš jo sužinoti smulkme- 
nų apie tą liūdną Džonatano gyvenimo tarpsnį, be to, slaugęs Liusę 
paskutinėmis jos gyvenimo valandomis, jis man papasakos ir apie ją. 
Vadinas, tai ir bus tikroji jo kelionės priežastis. Liusė, jos nakvišu- 
mas, o ne Džonatanas. Kokia aš kvailė. Klaikus dienoraštis niekaip 
neišeina man iš galvos ir viską pradedu sieti su juo. Žinoma, dak- 
taras vyksta dėl Liusės. Senoji liga, matyt, jai buvo grįžusi ir po tos 
baisios nakties ant Ist Klifo ji buvo susirgusi. Beveik pamiršau savo 
pačios rūpesčius, kai Liusė atgulė į lovą. Turbūt ji pasakojo jam apie 
nuotykį ant Ist Klifo, apie tai, kad ir aš viską žinau, ir dabar jis nori iš 
manęs viską sužinoti smulkiau, kad galėtų suprasti įvykių priežastis. 
Manau, pasielgiau teisingai, nuslėpdama tuomet tą nuotykį nuo po- 
nios Vestenra: niekad sau neatleisčiau, jei toks mano poelgis galėtų 
bent kiek pakenkti Liusei. Viliuosi, kad nebūsiu apkaltinta daktaro 
Van Helsingo; šiomis dienomis turėjau tiek rūpesčių, jog jaučiu: ne- 
iškęsiu, jeigu jų dar prisidės. 

Atrodo, kad ašaros visuomet padeda - jos išgrynina sielą kaip lie- 
tus orą. Matyt, mane prislėgė vakarykštis dienoraščio skaitymas, be 
to, Džonatanas šiandien išėjo anksti rytą ir grįš tik rytoj ryte - pir- 
mą sykį po vestuvių išsiskiriame tokiam ilgam laikui. Tikiuosi, mano 


mielasis saugosis ir jam nieko bloga nenutiks. Jau antra valanda, ir 

netrukus turi pasirodyti daktaras. Nieko jam nesakysiu apie Džona- 
tano dienoraštį, nebent užsimintų pats. Džiaugiuosi perspausdinusi 
savo užrašus, nes jeigu ims klausinėti apie Liusę, galėsiu jam duoti 


paskaityti ir išvengsiu įvairių klausimų. 


Vėliau 

aktaras buvo atėjęs ir išėjo. Ak, koks keistas susitikimas, net 
1) galva apsisuko! Jaučiuosi kaip sapne. Ar gali viskas būti tiesa? 
Bent dalelė tiesos? Nieku gyvu nepatikėčiau, jeigu būčiau neskai- 
čiusi Džonatano užrašų. Vargšas, nelaimingas Džonatanas! Kiek 
jis prisikentėjo! Viešpatie, neleisk jam dar sykį patirti tokį siaubą! 
Pabandysiu jį išgelbėti, nes žinojimas jam gali suteikti sielos ramy- 
bę - žinojimas, kad jo akys, ausys ir sąmonė nemelavo ir kad viskas — 
gryna tiesa. Gal jį graužia dvejonės, galbūc, kai jų neliks - nesvarbu, 
ar tai tikri, ar susapnuoti dalykai - jis lengviau pakels smūgį. Macyt, 
Van Helsingas geras ir protingas žmogus, jeigu jis Artūro ir dakta- 
ro Sjuardo draugas ir jeigu jie parsikvietė jį net iš Olandijos gydyti 
Liusės. Iš mudviejų susitikimo sprendžiu, kad jis t i k r a i doras, 
geras ir kilnus žmogus. Kai ateis rytoj, paklausiu apie Džonataną, 
ir gal su Dievo pagalba vieną sykį baigsis šie rūpesčiai ir negandos. 
Kadaise svajojau išmokti žurnalistės meno. Džonatano bičiulis iš 
„Exeter News“ sakė jam, kad tokiame darbe svarbiausia - atmintis, 
nes paskui reikia užrašyti kiekvieną žodį, net jeigu rašinį vėliau rei- 
kia ir tobulinti. Pamėginsiu atkartoti mūsų pokalbį nepraleisdama 


nė žodelio. 

Pusę trijų pasigirdo beldimas į duris. Pasisėmiau drąsos 4 deux 
mains* ir laukiau. Po kelių minučių Merė atidarė duris ir pranešė, 
kad atėjo daktaras Van Helsingas. 

Aš atsistojau ir linktelėjau galvą; jis priėjo prie manęs - vidutinio 
svorio žmogus, tvirtai suręstas; atloštais pečiais virš plačios krūtinės, 
aukštai pakelta galva ir tvirtai įstatytu sprandu. Galvos laikysena 
rodė jį turint išminties ir jėgos; kilni galva, plati kakta. Veidas šva- 
riai nuskustas, tvirtas smakras, didelė ryžtinga ir jusli burna, didoka 
nosis, gana tiesi, bet su virpančiomis jautriomis šnervėmis, kurios 
atrodo dar platesnės vešlių ir žemai nukarusių antakių fone. Graži, 
plati, stati kakta tarp dviejų, toli vienas nuo kito nutolusių smilki- 
nių. Didelės, tamsiai mėlynos akys, žvitrios ar griežtos, žiūrint kokia 
nuotaika. Jis tarė: 

— Ponia Harker? 

Aš linktelėjau. 

— Buvusi Mina Marėj? 

Aš vėl linktelėjau. 

- Aš atėjau pas Miną Marėj, kuri buvo nelaimingosios Liusės Ves- 
tenra draugė. Gerbiamoji, atvykau pas jus pasikalbėti apie mirusiąją. 

— Sere, - tariau jam, — man nereikia geresnės rekomendacijos už 
tą, kad buvote vargšės Liusės draugas ir pagalbininkas. 

Ir padaviau jam ranką. 

— O, ponia Mina, žinojau, kad tos nelaimingos merginos draugė 
turi būti geras žmogus, bet turėjau su jumis pasimatyti, - baigė jis 


mandagiai nusilenkdamas. 


* rieškučiomis (pranc.). 

Kai paklausiau, kas jį vertė manęs ieškoti, jis be užuolankų ėmė 
dėstyti: 

— Skaičiau jūsų laiškus panelei Liusei. Atleiskite, bet reikėjo nuo 
kažko pradėti, o neturėjau ko pasiklausti. Žinau, kad buvote Vitby- 
je. Ji kartais rašydavo dienoraštį - nesistebėkit, ponia Mina, dieno- 
raštis buvo pradėtas rašyti mėgdžiojant jus po jūsų išsiskyrimo — ir 
tuose užrašuose radau užuominų apie tai, kad ji buvo naktivaikšta ir 
kad jūs ją sykį išgelbėjote. Negalėdamas nieko suprasti, atvykau čia, 
kad papasakotumėte man viską, kas įvyko. 

— Manau, daktare, kad galiu jums viską papasakoti. 

— Vadinas, gerai prisimenate faktus, smulkmenas? Reta jauna 
dama gali tuo pasigirti. 

— Aš viską rašiausi į sąsiuvinį, daktare. Jei pageidaujate, galiu 
jums parodyti užrašus. 

— O, ponia Mina, būčiau nepaprastai laimingas, tai būtų neįkai- 
nojama paslauga. 

Neišturėjau nepasišaipiusi iš jo mažumėlę - manau, kaltas buvo 
vis dar tebejuntamas burnoje pirmojo pasaulyje obuolio skonis — ir 
padaviau jam greitraščiu rašytą dienoraštį. 

Dėkodamas jis nusilenkė ir paklausė: 

— Ar galiu jį perskaityti? 

Kaip mokėdama kukliau atsakiau, kad gali. Jis atsivertė ir apsi- 
niaukė. Paskui atsistojo ir vėl nusilenkė. 

— Kokia jūs protinga moteris! Žinojau, kad Džonatanas gabus 
vyras, bet ir jo gyvenimo draugei netrūksta talento. Gal būsite tokia 


gera ir perskaitysit man? Deja, greitraščio simbolių nesuprantu. 

Man jau buvo praėjęs noras juokauti ir beveik susigėdau. Todėl 
išsitraukiau mašinėle perspausdintą tekstą ir padaviau jam. 

— Atleiskite man, - tariau, - negalėjau susilaikyti. Tikėdamasi, 
kad klausinėsite apie Liusę ir taupydama jūsų brangų laiką - žinau, 
kad atliekamo jo neturite - viską perspausdinau mašinėle. 

Jis paėmė lapus ir jo akys sužibėjo. 

— Jūs tokia gera. Ar galiu perskaityti dabar? O paskui kai ko no- 
rėsiu paklausti. 

— Žinoma, - atsakiau jam, — skaitykite, o aš tuo tarpu pasirūpin- 
siu priešpiečiais. Už stalo galėsite manęs klausinėti. 

Jis nusilenkė ir, atsisėdęs nugara į šviesą, įniko skaityti, o aš išėjau, 
ne tiek dėl priešpiečių, kiek todėl, kad jam netrukdyčiau. Grįžusi ra- 
dau jį neramiai vaikštinėjantį iš vieno kampo į kitą, paraudusiu nuo 
susijaudinimo veidu. Jis greitai priėjo ir sugriebė mano rankas. 

— Ak, ponia Mina! Nežinau, kaip jums ir dėkoti - jaučiuosi ne- 
paprastai įsiskolinęs! Tie užrašai — saulės spindulys. Jie atvėrė man 
akis. Aš apstulbęs, negaliu atsikvošėti, bet jau matau saulę, nors, 
tiesą sakant, kartais ją dar užstoja debesys. Jūs nesuprasite, negalite 
suprasti. Bet aš jums toks dėkingas, jūs tokia protinga moteris. Po- 
nia, — tęsė iškilmingu balsu, - jeigu Abraomas Van Helsingas kada 
nors galės būti jums naudingas, tikiu, kad duosite man žinią, ir aš 
su didžiausiu džiaugsmu ir malonumu jums padėsiu kaip ištikimas 
draugas. Visomis savo žiniomis ir išmanymu stengsiuos padėti jums 
ir tiems, kuriuos jūs mylite. Gyvenime yra juodų dienų, yra ir šviesių. 
Jūs gyvensite laimingai ir gerai, ir jūsų vyras jumyse ras savo palai- 

— Ber, daktare, jūs mane taip išgyrėte beveik visai nepažinoda- 
mas. 

— Nepažinodamas? O, aš jau senas žmogus, matęs gyvenime 
daug žmonių — vyrų ir moterų. Aš, kuris savo specialybe pasirinkau 
žmogaus smegenis ir viską, kas su jomis susiję, nepažįstu jūsų?! Aš 
perskaičiau jūsų dienoraštį, kurį jūs taip mielai man perrašėte, kurio 
kiekviena eilutė dvelkia tiesa. Aš, kuris perskaičiau jūsų laiškus nelai- 
mingajai Liusei apie jūsų vedybas ir apie jūsų pasitikėjimą, nepažįstu 
jūsų? O ponia, geros moterys pasakoja visą savo gyvenimą, kasdien, 
kas valandą ir kas minutę dalykus, kuriuos gali skaityti angelai, o 
mes, vyrai, trokšdami žinoti, žvelgiame į jus angelų akimis. Jūsų vy- 
ras - kilnios širdies žmogus, ir jūs esate kilniadvasė, nes jūs pasiti- 
kite, o iš piktos prigimties pasitikėjimo neverta laukti. Papasakokit 
man apie savo vyrą. Ar jis jau visai pasveiko? Ar praėjo karštinė, ar 
jis vėl kupinas jėgų ir tvirtas? 

Pamačiau, kad turiu gerą progą pasiteirauti apie Džonataną, to- 
dėl pasakiau: 

- Jis jau beveik išgijęs, bet jį smarkiai sukrėtė pono Hokinso mir- 
tis. 

— O taip, - įsiterpė jis, - žinau iš jūsų paskutiniųjų dviejų laiškų. 

— Manau, kad tai jį labai prislėgė, nes kai buvome ketvirtadienį 
mieste, jį vidury gatvės ištiko tarsi koks priepuolis. 

— Priepuolis? Taip greitai po smegenų uždegimo? Tai negerai. 
Koks tai buvo priepuolis? 

— Jam pasirodė, neva jis pastebėjęs žmogų, priminusį kažką bai- 


saus, kažką, nuo ko prasidėjo jo liga. 

Tą akimirką mane tarsi užplūdo visi pastaruoju metu nedavę ra- 
mybės jausmai. Gailestis Džonatanui, jo išgyventas siaubas, klaiki 
dienoraščio paslaptis ir nuo to laiko nepaleidžianti manęs baimė — 
viskas užgriuvo kaip lavina. Turbūt puoliau į isteriją, nes kritau ant 
kelių, ištiesiau į daktarą rankas ir ėmiau karštai maldauti, kad išgel- 
bėtų Džonataną. Jis paėmė mano rankas, pakėlė mane, pasisodino 
šalia savęs ir kiek galėdamas švelnesniu balsu tarė: 

— Mano gyvenimas tuščias ir vienišas, turiu tiek daug darbo, 
kad draugystėms laiko bemaž nelieka. Tačiau nuo tos akimirkos, 
kai arvažiavau čia pakviestas mano draugo Džono Sjuardo, susipa- 
žinau su daugybe gerų žmonių ir buvau liudininkas kilniadvasiškų 
poelgių, kad jaučiuosi dar vienišesnis negu anksčiau — tas jausmas 
eina stipryn sulig metais. Tad tikėkite manim, kad atėjau čia ku- 
pinas pagarbos jums, ir jūs suteikėte man viltį — ne viltį rasti tai, 
ko noriu, bet viltį, kad pasaulyje dar yra moterų, galinčių padaryti 
žmones laimingus, gerų moterų, kurių gyvenimas ir tiesa gali būti 
pavyzdžiu ateinantiems į gyvenimą vaikams. Aš džiaugiuosi galė- 
damas būti jums naudingas - nepaprastai džiaugiuosi galėdamas 
palengvinti jūsų vyro kančias, nes jis kenčia toj srity, kur aš turiu 
žinių ir supratimo, ir aš pasižadu, jog padarysiu v i s k ą, kas mano 
jėgoms, viską, kad jis atgautų sielos ramybę ir kad jūsų gyvenimas 
būtų laimingas. Dabar reikia pasistiprinti. Jūs pavargusi ir susijau- 
dinusi. Džonatanas nuliūs, išvydęs jus tokią išblyškusią. Jeigu blo- 
ga tai, kurią jis myli, vadinasi, bloga ir jam pačiam. Todėl jo labui 
turite pavalgyti ir nusišypsoti. Papasakojote man apie Liusę, todėl 


daugiau apie tai nekalbėsiu, kad jūsų neimtų liūdesys. Šiąnakt pa- 

siliksiu Ekseteryje, nes noriu apgalvoti jūsų žodžius, o paskui, jei 
leisite, turėsiu jums vieną kitą klausimą. Ir dar norėsiu, kad papasa- 
kotumėt apie Džonatano bėdas. Bet ne dabar. Dabar pasistiprinki- 
te, o paskui pasišnekėsime. 

Po priešpiečių, kai sugrįžome į svetainę, jis tarė: 

— Dabar papasakokit man apie Džonataną. 

Kai atėjo laikas kalbėti šiam mokslingam vyrui, išsigandau, kad 
jis palaikys mane silpnavale kvaile, o Džonataną bepročiu — tie 
užrašai tokie keisti, — ir aš ėmiau dvejoti. Bet jis buvo toks švel- 
nus, mielas ir pažadėjo padėti, kad aš pajutau jam pasitikėjimą ir 
tariau: 

— Daktare Van Helsingai, tai, ką jums papasakosiu, yra taip mįs- 
linga, kad jūs neturite šaipytis iš manęs ar mano vyro. Nuo vakar 
dienos mane graužia abejonės, tad būkite geras, nepamanykit, kad 
prieš jus paskutinė kvaiša, įtikėjusi kažkokiais keistais dalykais. 

Jis mano abejones išsklaidė tardamas: 

— O, mieloji ponia, jeigu tik jūs nujaustumėte, kokie mįslingi 
dalykai atvedė mane pas jus, prajuktumėte pirmoji. Aš jau išmokau 
nesijuokti iš to, kuo tiki kiti, nesvarbu, koks tas tikėjimas. Mano 
protas atviras, ir jo nepakeis nei kasdieniai rūpesčiai, nei keisti, ne- 
paprasti dalykai, peršantys mintį apie beprotybę ar sveiką protą. 

— Ačiū, daktare, tūkstantį kartų ačiū, nes numetėte man nuo 
širdies sunkų akmenį. Jeigu leisite, duosiu jums kai ką paskaityti. 
Tekstas ilgas, bet aš jį perrašiau mašinėle: iš jo sužinosite apie mano 
nerimą dėl Džonatano. Tai kopija jo dienoraščio, rašyto užsieny- 


je, - ten viskas, kas jam nutiko. Nedrįstu nieko sakyti, pats pers- 

kaitysite ir viską suprasite. O paskui, manau, būsite toks malonus ir 
pasakysit man, ką apie visa tai galvojate. 

— Pažadu, - atsakė jis, kai aš padaviau popieriaus lapus. - Ateisiu, 
jei galima, anksti rytą pasimatyti su jumis ir jūsų vyru. 

— Džonatanas grįš namo pusę dvyliktos, tad prašome ateiti prieš- 
piečių ir susitiksit, o po to dar spėtumėt į traukinį 3.34, kuris atveš 
jus į Padingtoną prieš aštuonias. 

Jis nustebo išgirdęs, kad turiu įsikalusi galvon traukinių tvar- 
karaštį, bet nežinojo, kad įsiminiau visus traukinius į Ekseterį ir iš 
jo tam, kad padėčiau Džonatanui, jeigu jam tektų skubėti. Paėmęs 
dienoraštį jis išėjo, o aš sėdžiu ir galvoju - galvoju, bet nežinau apie 


ką. 


VAN HELSINGO 
LAIŠKAS PONIAI HARKER 


Rugsėjo 2S-oji, 6 val. ryto 

Gerbiamoji, 

perskaičiau Jūsų vyro dienoraštį. Galite miegoti ramiai, negrau- 
žiama abejonių. Kaip bepavadintumėm tuos klaikius dalykus - tai 
tiesa! Prisiekiu savo gyvenimu. Kitiems nuo to gali būti blogiau, 
bet Jums ir Jūsų vyrui nėra ko baimintis. Jis kilnios širdies vaikinas, 
ir leiskite man dar pridurti: žinau iš patirties, kad žmogus, ryžęsis 
kartis siena į tą kambarį, be to, du kartus, gali drąsiai nesibaiminti 


jokių sukrėtimų. Jo ir širdis, ir sąmonė yra visiškai sveiki, dėl to dedu 

galvą dar su juo nepasimatęs, tad būkite rami. Norėčiau išklausinėti 
jį apie daugelį kitų dalykų. Man didelė laimė, kad šiandien vėl su Ju- 
mis pasimatysiu — mat esu apstulbintas, esu priblokštas labiau negu 
anksčiau, ir man reikia viską apmąstyti. 
Su didžiausia pagarba 
Abraomas Van Helsingas 


MINOS HARKER 
LAIŠKAS VAN HELSINGUI 


Rugsėjo 2S-oji, 6.30 val. vakaro 


Gerbiamas daktare Van Helsingai, 

esu be galo Jums dėkinga už Jūsų džiugų laišką, nuritinusį akme- 
nį nuo mano krūtinės. Bet jeigu visa tai tiesa, kokių baisių dalykų 
esama šiame pasaulyje ir koks baisūnas yra tas žmogus, tas pabaisa, 
jeigu jis Londone! Baisu net pagalvoti. Dabar, rašydama Jums šitą 
laišką, gavau Džonatano telegramą, kurioje jis praneša, kad šįvakar 
išvažiuoja iš Lonsestono 6.25 ir čia bus 10.18, tad šiąnakt galiu ne- 
sibaiminti. Gal Jums būtų patogu, užuot atėjus priešpiečių metu, 
ateiti aštuntą valandą ryto, kai pusryčiausime, jeigu Jums ne per 
ankstyvas metas? Jeigu skubate, galėsite išvažiuoti traukiniu 10.30 
ir Padingtone būsite 2.35. Nesulaukusi atsakymo į šį laišką, supra- 
siu, kad ateisite ryte. 


Su pagarba ir padėka, Mina Harker 

DŽONATANO HARKERIO 
UŽRAŠAI 


Rugsėjo 26-oji 


B uvau nusprendęs daugiau netęsti savo dienoraščio, bet tam 
atėjo laikas. Kai vakar vakare grįžau namo, Mina jau buvo 
pataisiusi vakarienę, ir mums bevalgant ji papasakojo apie daktaro 
Van Helsingo vizitą, apie duotus perskaityti abu dienoraščius, apie 
ją kamuojantį nerimą. Mina parodė man daktaro laišką, kuriame jis 
patvirtina, jog viskas, ką mačiau, yra gryna tiesa. Aš tarsi naujai gi- 
miau, nes abejonės dėl įvykių tikrumo nuolat kvaršino man galvą. 
Jaučiausi bejėgis, klaidžiojąs patamsiais ir praradęs pasitikėjimą sa- 
vimi. Tačiau dabar, kai aš žinau, nebijau nieko, net grafo. Vadinasi, 
jam pavyko įgyvendinti savo sumanymą ir atvykti į Londoną, ir tai 
jį mačiau, ne ką kitą. Jis atjaunėjo, tačiau kokiu būdu? Van Helsin- 
gas yra tas žmogus, kuris gali nuplėšti nuo jo kaukę ir jį sumedžioti, 
jeigu grafas tikrai toks, kaip pasakojo Mina. Sėdėjome iki vėlumos 
aptarinėdami tuos dalykus. Mina nuėjo persirengti, o aš po kelių 
minučių važiuoju į viešbutį parsivežti daktaro... 

Atrodo, jis nustebo mane išvydęs, kai įėjau į kambarį ir prisista- 
čiau. Jis uždėjo man ranką ant peties, atsuko mano veidą į šviesą ir, 
kelias minutes įdėmiai mane apžiūrėjęs, tarė: 

— Bet ponia Mina sakė, kad sergate ir turėjote priepuolį. 

Mane suėmė juokas išgirdus, kaip mano žmoną šis ryžtingo 
veido geraširdis žmogus vadina „ponia Mina“. Nusišypsojęs atsa- 


kiau: 

— Sirgau, buvo ir priepuolis, tačiau jūs mane išgydėte. 

— Kaip? 

— Savo vakardienos laišku Minai. Mane kamavo abejonės, viską 
buvo aptraukęs neaiškumo šydas - nežinojau, kuo tikėti, nežinojau, 
kaip elgtis, tad beliko eiti įprastomis gyvenimo vėžėmis. Bet ir tai 
man nepadėjo: visiškai praradau pasitikėjimą savimi. Daktare, jūs 
nežinote, ką reiškia viskuo abejoti, net pačiu savimi. Ne, jūs nežino- 
te — su tokiais antakiais tai neįmanoma. 

Jam patiko mano pasakymas. Jis nusijuokė ir tarė: 

— Oho! Vadinasi, esate hizionomistas. Sulig kiekviena čia praleis- 
ta valanda aš vis daugiau sužinau. Aš mielai papusryčiausiu su jumis 
ir, o sere, atleiskite senam žmogui už pagyras, tačiau turiu pridurti, 
kad esate laimingas turėdamas tokią žmoną. 

Minai skiriamų liaupsių galėjau klausytis visą dieną, todėl tylėda- 
mas stovėjau ir laukiau, ką jis pasakys. 

— Ji yra viena iš tų Dievo moterų, sukurtų paties Aukščiausiojo 
rankomis, kad parodytų mums, vyrams, jog esama dangaus, į kurį 
verta patekti, ir kad jo šviesa šviečia ir žemėje. Ji tokia kilni, teisin- 
ga, miela, visai nesavanaudė ir, leiskite pridurti — visi tie bruožai to- 
kiame amžiuje, kuriam būdinga skepsis ir savimyla. O jus, sere, taip 
pat pažįstu, nes perskaičiau jos laiškus, rašytus vargšei Liusei, ir kai 
kuriuose kalbama apie jus; tad pažįstu jus nuo to laiko, kaip ir kitus, 
tačiau koks esate iš tikrųjų, sužinojau tik vakar vakare. Duokite man 
savo ranką ir būkime draugais iki karsto lentos. 

Mes paspaudėme vienas kitam rankas. Daktaras buvo toks nuo- 


širdus, kad gerklėje pajutau kylantį gumulą. 

— O dabar, - pasakė jis, - ar negalėčiau kreiptis į jus pagalbos? 
Manęs laukia sunki užduotis ir prieš jos imdamasis turiu viską žino- 
ti. Galite man padėti. Ar nepapasakotumėt visko, kas susiję su jūsų 
kelione Transilvanijon? Vėliau man prireiks ir kitokios jūsų pagal- 
bos, bet pirmiausia noriu žinoti apie kelionę. 

— Paklausykit, sere, ar tai, ką jūs rengiatės daryti, susiję su grafu? 

— Taip. 

— Tuomet aš su jumis visa siela. Išvykstate traukiniu 10.30. Iki tol 
spėsite perskaityti. Aš jums duosiu popierius, ir galėsite juos skaityti 
kelionėje. 

Po pusryčių palydėjau jį į stotį. Mums atsisveikinant jis tarė: 

— Ar galėsite atvažiuoti pas mane kartu su ponia Mina, kai jums 
parašysiu? 

— Pažadu jums, atvažiuosim abu, kai tik duosite žinią. 

Nupirkau jam rytinius ir vakardienos laikraščius ir, kol mudu 
šnekėjomės pro vagono langą, jis atsainiai juos vartė. Staiga jis įsi- 
spoksojo į vieną laikraštį — tai buvo „Westminster Gazette“, nes pa- 
žinau iš popieriaus spalvos - ir visas išbalo. Paskui ėmė skaityti, de- 
juodamas pro sukąstus dantis: „Mein Gott! Mein Gott! Taip greitai! 
Taip greitai!“ Manau, tą akimirką mane buvo visai pamiršęs. Nuai- 
dėjo švilpukas, ir traukinys truktelėjo iš vietos. Daktaras atsikvošėjo 
ir sušuko, mojuodamas pro langą ranka: 


— Linkėjimai poniai Minai, parašysiu kaip galima greičiau! 

DAKTARO SJUARDO 
DIENORAŠTIS 


Rugsėjo 26-oji 
K o gero, žmonės teisūs sakydami, jog niekas niekada nesibai- 


gia. Nė savaitė nepraėjo nuo to laiko, kai tariau sau „finis“, 
ir štai vėl pradedu, tiksliau pasakius, tęsiu seniai pradėtus užrašus. 
Iki šios popietės nesukau sau galvos dėl to, kas padaryta. Renfildas, 
visų nusiraminimui, atėjo į protą. Prisirinkęs nemažai musių, jis vėl 
ėmėsi vorų, tad rūpesčių su juo neturime. Gavau iš Artūro laišką, 
rašytą sekmadienį, iš kurio sužinojau, kad jam einasi puikiai. Su 
juo Kvinsis Morisas, ir tai man didelė paguoda, nes vaikinas trykšte 
trykšta optimizmu. Porą žodžių man brūkštelėjo ir Kvinsis, tad da- 
bar žinau, kad Artūras pradeda atgauti dvasios ramybę ir galima dėl 
jo nesijaudinti. Na, o aš pats ėmiausi darbų su ankstesniu įkarščiu, 
ir galiu sakyti, kad nelaimingosios Liusės paliktos žaizdos buvo su- 
randėjusios. Bet dabar jos vėl atsivėrė, ir vienas Dievas težino, kuo 
viskas baigsis. Įtariu, kad Van Helsingas žino daugiau, bet visuomet 
pasako tik tiek, kad dar labiau sužadintų smalsumą. Vakar jis nuva- 
žiavo į Ekseterį ir pasiliko ten nakvoti. Šiandien grįžo, pusę šeštos 
griūte įgriuvo pas mane ir įbruko man į rankas „Westminster Ga- 
zette“. 
— Ką jūs apie tai galvojate? — šūktelėjo jis atsitraukdamas ir su- 
nerdamas rankas ant krūtinės. 
Nesupratęs, apie ką jis kalba, peržvelgiau laikraštį, bet jis ištraukė 


man jį iš rankų ir bedė pirštu į straipsnį apie Hampstede nuviliotus 

vaikus. Susigaudyti aš pradėjau tik perskaitęs iki tos vietos, kur mi- 
nimos žaizdelės. Man šovė į galvą viena mintis, ir aš pakėliau galvą. 

— Na? - paklausė jis. 

— Jos tokios pat kaip ir Liusės. 

— Ir ką gi jūs apie tai manote? 

— Tiesiog turėtų būti viena priežastis. Juos sužeidė tai, kas sužei- 
dė ir ją. 

Jo atsakymas man liko miglotas. 

— Netiesiogine prasme tai tiesa, tačiau tik netiesiogine. 

— Nesuprantu jūsų, profesoriau, - pasakiau jam apimtas noro 
visą jo rimtumą paversti juokais, nes, šiaip ir anaip, keturios dienos 
poilsio ir laisvės po alinančio ir deginančio nerimo padėjo man at- 
kusti, tačiau išvydęs jo veidą kaipmat surimtėjau. Dar niekada, net 
sunkiausiomis mūsų vargo dienomis, nemačiau jo tokio rūstaus. 

— Tai pasakykit man. Nežinau ką ir galvoti. Stačiai neturiu už ko 
nusigriebti, kad daryčiau išvadas. 

— Ar norite pasakyti, bičiuli Džonai, kad nė neįtariate, nuo ko 
mirė vargšė Liusė - net po visų užuominų, kurių galima buvo prisi- 
graibyti ne iš įvykių kloties, bet iš mano kalbų? 

— Nuo išsekimo, netekusi daug kraujo. 

— O iš kur tas baisus nukraujavimas? 

Aš palingavau galvą. Jis priartėjo, atsisėdo greta ir tęsė: 

- Jūs protingas žmogus, bičiuli Džonai, mokate mąstyti, turit 
guvų protą, bet pernelyg tikite prietarais. Jūs užmerkiate akis ir už- 
sidengiate ausis susidūręs su dalykais, esančiais už jūsų kasdienybės 


ribų — jums tai nerūpi. Jums ir į galvą neateina mintis, jog esama da- 


264 


DRAKULA 


lykų, jums nesuprantamų, tačiau vis dėlto egzistuojančių. Kad vieni 
žmonės mato tai, ko nemato kiti. Esama dalykų, kurių žmogaus akys 
neturi matyti, nes jos žino arba tariasi žinančios, mat joms tai pasakė 
kiti. Didelė mūsų mokslo bėda yra ta, kad jis viską stengiasi paaiš- 
kinti, o negalėdamas ko nors paaiškinti, ima tvirtinti, kad viskas ir 
taip aišku. Bet mes kasdien regime, kaip atsiranda nauji tikėjimai, 
tiksliau, jie dedasi esą nauji, bet tai seni tikėjimai, tik norintys atro- 
dyti jauni, kaip ir pagyvenusios operos dainininkės. Man regis, jūs 
netikite persikūnijimu? Taip? Nei materializacija. Taip? Nei astrali- 
niais kūnais? Taip? Nei hipnoze... 

— Nane, - atsakiau, - Šarko* pakankamai rimtai įrodė hipnozės 
egzistavimą. 

Nusišypsojęs jis tarė: 

— Vadinas, Šarko jus patenkina. Taip? Ir, žinoma, suprantate, 
kaip hipnozė veikia, ir, remdamasis didžiojo Šarko protu, — deja, 
jo jau nėra! — įsismelkiate į savo paciento sąmonės gelmes, kai šis 
yra hipnotinės būsenos. Ne? Tuomet, bičiuli Džonai, jeigu aš gerai 
supratau, jūs priimate faktą kaip tokį ir esate tuo patenkintas, nors 
nuo prielaidos iki išvados viskas skendi neperžvelgiamoje tamsoje. 
Taip? Tada paaiškinkite man — nes esu žmogaus proto tyrinėto- 
jas - kaip galite tikėti hipnoze ir drauge neigti sugebėjimą skaityti 
mintis? Leiskite priminti, bičiuli, kad šiuolaikiniame moksle apie 
elektrą dedasi tokie dalykai, kuriuos velnio pramanu laikytų ir pa- 
tys elektros išradėjai — tie, kurie dar neseniai būtų buvę sudeginti 


ant laužų kaip kerėtojai. Gyvenimas visuomet turi paslapčių. Ko- 


* Ž. M. Šarko (Charcot J. M.; 1825-1893) - prancūzų neuropatologas. 

dėl Matūzalis* gyveno devynis šimtus metų, o vargšė Liusė, gavusi 
savo gysloms keturių vyrų kraują, neišgyveno nė dienos? Nes jeigu ji 
būtų išgyvenusi dar bent dienelę, galbūt mums būtų pavykę ją išgel- 
bėti. Ar žinote visas gyvenimo ir mirties paslaptis? Ar esate girdėjęs 
apie lyginamąją anatomiją ir galite pasakyti, kodėl vieni žmonės turi 
įgimtus gyvulių sandaros bruožus, o kiti - ne? Ar galite paaiškinti, 
kodėl vienas milžiniškas voras — nors šiaip jau vorai maži gyvūnai 
ir jų amžius trumpas - gyveno senos ispanų bažnyčios varpinėje iš- 
tisus šimtmečius, vis augdamas, kol nusileidęs ant savo voratinklio 
galėdavo išgerti aliejų iš visų bažnyčios lempų? Ar galite pasakyti, 
kodėl miškuose, ir ne tik ten, esama šikšnosparnių, kurie naktimis 
iki paskutinio lašo iščiulpia kraują iš galvijų venų? Iš kur kai kuriose 
Vakarų jūrų salose atsirado šikšnosparnių, kurie dienomis kybo ant 
medžių, panašūs, anot mačiusiųjų, į riešutus ar kokonus, o naktimis 
nusklendžia ant laivų denių, kuriuose jūreiviai dėl tvankaus oro ren- 
kasi nakvynei, ir rytą... ir rytą randami vyrų lavonai pelenų spalvos 
veidais, kaip Liusės? 

— Dieve mano, profesoriau! - šūktelėjau neištvėręs. - Ar norite 
pasakyti, kad Liusės kraują gėrė toks šikšnosparnis, čia, devyniolik- 
to šimtmečio Londone:? 

Jis nutildė mane rankos mostu ir tęsė: 

— Ar galite paaiškinti, kodėl vėžliai gyvena ilgiau už ištisas žmo- 
nių kartas? Kodėl dramblys gali sulaukti septintos savo palikuo- 
nių kartos? Kodėl papūgų niekas nematė nugaištančių, nebent jas 


sudrasko katinas, šuo ar ištinka kokia kita nelaimė? Kodėl visur ir 


* Žydų patriarchas, pasak Biblijos (Pradžios knyga, 5:27), gyvenęs 969 metus. 

visais amžiais žmonės tikėjo, jog tarp jų yra tokių, kurie gyvena visa- 
da, jeigu nežūva nuo smurto, kad yra vyrų ir moterų, kurie niekada 
nemiršta? Visiems žinoma —- mokslas tą jau seniai įrodė, - kad buvo 
rupūžių, kurios gyveno įkalintos siauruose uolų plyšiuose, atsira- 
dusiuose nuo pasaulio pradžios. Ar galite paaiškinti, kaip gali indų 
fakyras save numarinti, būti palaidotas, jo kapas užantspauduoja- 
mas, ant jo pasėjami javai, užauginami, nupjaunami, vėl pasėjami, 
vėl subrandinami ir nupjaunami, paskui perlaužiamas antspaudas, 
ir tas indų fakyras — ne miręs, o gyvas — atsikelia ir eina su visais lyg 
niekur nieko? 

"Tuomet aš jį pertraukiau. Buvau išmuštas iš vėžių: jis prikim- 
šo mano galvą nepaprastų ir neįmanomų dalykų, kuriems pristigo 
mano vaizduotės. Nujaučiau, kad jis nori man perskaityti paskaitą, 
kaip kadaise Amsterdame, tik anuomet jis šnekėjo apie apčiuopia- 
mus dalykus ir prieš klausytojų akis visuomet būdavo konkretus 
objektas. Dabar aš likau be atramos taško ir, norėdamas sekti jo 
minčių eigą, paklausiau: 

— Profesoriau, noriu vėl būti jūsų nužemintas studentas. Pasa- 
kykite man tezę, prie kurios galėčiau lipdyti jūsų mintis. Nes dabar 
šokinėju nuo Ainošiaus prie Kaipošiaus, jaučiuosi taip, tarsi tam- 
sioje pelkėje straksėčiau nuo kupsto ant kupsto vien tam, kad eičiau 
pirmyn, nežinodamas kur. 

— Vykęs palyginimas, - pasakė jis. - Gerai, aš pasakysiu. Mano 
tezė tokia: noriu, kad jūs patikėtumėt. 

— Kuo patikėčiau? 

— Patikėtumėt dalykais, kuriais jūs negalite patikėti. Bandysiu 


paaiškinti. Vienas amerikietis taip apibūdino tikėjimą: tai mokėji- 

mas tikėti tuo, ko egzistavimu netikima. Tam tikra prasme aš su juo 
sutinku. Jis turėjo galvoje tai, kad mūsų protai turi būti atviri ir mes 
neleistume vienai mažytei tiesai užkirsti kelio kitoms - didžioms 
tiesoms, panašiai kaip mažas akmenukas užrveria kelią didžiuliam 
traukiniui. Iš pradžių mes sužinome mažą tiesą. Gerai! Turime ją 
ir puoselėjame, tačiau negalima leisti, kad ji imtų dėtis esanti visa 
visatos tiesa. 

— Vadinasi, jūs norite pasakyti, kad dabartiniai mano įsitikinimai 
nepažeistų mano proto imlumo kokiems nors mįslingiems reiški- 
niams, jeigu gerai jus supratau? 

— O, jūs tebesate mano geriausias mokinys. Noras sužinoti jau yra 
pirmasis žingsnis į pažinimą. Vadinasi, jūs manote, kad žaizdelės ant 
vaikų gerklių ir ant Liusės kaklo atsirado dėl tos pačios priežasties? 

— Man taip atrodo. 

Jis atsistojo ir iškilmingai tarė: 

— Tuomet jūs klystate. O, kad taip būtų! Bet, deja, taip nėra. Vis- 
kas blogiau, nepalyginamai blogiau. 

— Dėl Dievo meilės, profesoriau! Ką jūs norite pasakyti? - sušu- 
kau nesusivaldęs. 

Apimtas nevilties profesorius susmuko ant kėdės, padėjo alkūnes 
ant stalo ir, užsidengęs delnais veidą, tarė: 


— Tos žaizdelės - panelės Liusės darbas. 

— tesinys 


kimirką mane apėmė baisus pyktis, jo žodžiai man nuskam- 
Ą bėjo tarsi antausis Liusei. Trenkiau kumščiu į stalą ir atsisto- 
damas tariau jam: 

— Daktare Van Helsingai, jūs išprotėjote?! 

Jis pakėlė galvą, švelniai pažvelgė į mane tokiu žvilgsniu, kad iš- 
syk nusiraminau. 

— Norėčiau būti išprotėjęs! Su pamišimu lengviau apsiprasti nei 
su tokia tiesa. O, mano bičiuli, kodėl, jūsų manymu, aš pasirinkau 
tokį ilgą kelią: kalbėjau užuolankomis, kol priėjau prie tokio papras- 
to dalyko? Ar todėl, kad nekenčiu jūsų ir nekenčiau visą gyvenimą? 
O gal norėjau po daugybės metų atkeršyti jums už tai, kad išplėšėte 
mane iš baisios mirties nagų? O ne! 

— Atleiskite man, - pasakiau, o jis tęsė: 

— Mano bičiuli, kalbėjau taip ilgai vien todėl, kad norėjau kuo 


švelniau pranešti šią baisią žinią, nes žinau, kad mylėjote tą merginą. 

Bet net ir dabar esu tikras, kad neparikėsite. Juk taip sunku priimti 
abstrakčią tiesą, ilgai tikėjus, jog ji neįmanoma, o dar sunkiau suži- 
noti liūdną ir karčią tiesą, ypač apie tokį žmogų, koks buvo Liusė. 
Šiąnakt aš norėsiu jums įrodyti. Ar išdrįsite eiti sa manim? 

Aš svyravau. Žmogus nemėgsta, kai įrodinėjamos tokios tiesos 


kaip ši. Baironas iš jų buvo išskyręs pavydą. 
Ir jis labiausiai nekentė įrodinėt tiesos. 


Pamatęs, kad dvejoju, profesorius tarė: 

— Logika čia paprasta. Tai ne bepročio, šokinėjančio migloje nuo 
kupsto ant kupsto, logika. Jeigu viskas pasirodys melas, mums pa- 
lengvės, o blogiausiu atveju blogiau nebus. Kad tai būtų netiesa! Ne, 
yra baimė ir baimė padės mums pasiekti tikslą, nes baimei reikalinga 
bent kruopelytė tikėjimo. Pasakysiu, ką sumaniau. Pirmiausia aplan- 
kysim tą vaiką ligoninėje, kurioje, pasak laikraščio, jis paguldytas. 
Daktaras Vinsentas Šiaurės ligoninėje - mano draugas, beje, ir jūsų 
taip pat, nes abu mokėtės Amsterdame pas mane. Jis leis mums ap- 
žiūrėti ligonį - jei ne kaip draugas, tai kaip mokslininkams. Nieko 
jam neaiškinsiu, išskyrus tai, kad norime pasižiūrėti ligonį. O pas- 
kui... - Jis ištraukė iš kišenės raktą ir iškėlė jį. - O paskui mes abu 
naktį praleisime kapinėse, kur guli Liusė. Štai raktas nuo laidojimo 
rūsio. Man jį atidavė kapinių sargas, kad perduočiau Artūrui. 

Mano širdis nusirito į kulnus, nes suvokiau, koks baisus išmėgini- 
mas mūsų laukia. Tačiau nebuvo kas daryti: sukaupęs visą savo drąsą 
pasakiau, kad reikia skubėti, nes saulė jau ritasi vakarop. 

Mums atėjus, vaikas nemiegojo. Jis jau buvo pavalgęs ir atrodė 


visiškai sveikas. Daktaras Vinsentas nuėmė nuo gerklės tvarstį ir pa- 

rodė mums žaizdeles. Jos buvo mažesnės nei Liusės, krašteliai atrodė 
šviežesni. Paklaustas, ką jis apie tai manąs, daktaras Vinsentas atsakė, 
kad tai greičiausiai kokio nors žvėries darbas, gal žiurkės, tačiau jis 
linkęs manyti, kad žaizdeles padarė šikšnosparnis, kurių apstu šiau- 
rinio Londono aukštumose. 

— Iš daugybės nepavojingų šikšnosparnių rūšių gali pasitaikyti 
koks piktesnis egzempliorius iš Pietų. Gal jūreivio pargabentas iš 
tolimojo plaukiojimo ir ištrūkęs laisvėn, gal jauniklis pabėgo iš zo0- 
logijos sodo; galimas daiktas, jog tai koks nors mūsų sąlygose išau- 
gintas vampyro palikuonis. Atsitinka, žinote, ir tokių dalykų. Štai 
vos prieš dešimt dienų pabėgo vilkas ir pasislėpė taip pat kažkur toje 
pusėje. Ir vaikai, kol prasidėjo istorija su „glazia teta“, dėl kurios jie 
dabar eina iš proto, ištisą savaitę toje pievelėje žaidė tik Raudonke- 
purę. O šis pyplys, pabudęs rytą, paklausė seselės, ar jau gali eiti. Kai 
jo pasiteiravo, kur nori eiti, jis atsakė, kad nori žaisti su „glazia teta . 

— Tikiuosi, - tarė Van Helsingas, - prieš paleisdami vaiką namo, 
perspėsite tėvus, kad atidžiau prižiūrėtų savo atžalą. Įprotis nuklysti 
toli nuo namų slepia didelius pavojus, ir jeigu vaiko būtų nerasta dar 
vieną naktį, toji naktis būtų buvus jam lemtinga. Bet, šiaip ar taip, 
manau, palaikysite jį pas save dar keletą dienų? 

- Žinoma, mažiausia savaitę. O jeigu žaizdelės negis — ir dar il- 
giau. 

Ligoninėje užtrukome kiek ilgiau, nei buvome numatę, ir saulė 
pasislėpė už horizonto dar prieš mums išeinant į gatvę. Išvydęs, jog 
lauke jau prieblanda, Van Helsingas tarė; 

- Skubėti nėra kur. Jau vėliau, negu aš maniau. Eime, paieškosi- 


me, kur galime užkąsti, o paskui eisime ten, kur sumanėme. 

Pasistiprinome „Džeko Stro pilyje“ kartu su būriu dviratininkų 
ir kitų šurmulį kėlusių valgytojų. Užeigą palikome maždaug dešimtą 
valandą. Buvo jau visai tamsu, ir reti gatvės žibintai dar paryškino 
tą tamsą, į kurią panirdavai vos žengęs žingsnį nuo šviesos rato po 
stulpu. Vis rečiau mūsų kelyje pasipainiodavo praeivių. Matyt, pro- 
fesorius buvo iš anksto apgalvojęs kelią, nes žengė nedvejodamas nė 
akimirkos, nors aš negalėjau susigaudyti, kur atsidūrėme. Žmonių 
buvo tik vienas kitas, todėl nustebome išvydę raitą policininką, pa- 
truliuojantį priemiesčius. Galop priėjome kapinių tvorą ir perlipo- 
me ją. Turėjome šiek tiek pavargti, kol suradome Liusės Vestenra 
kapą, nes tamsoje buvo sunku orientuotis. Profesorius, pasirausęs 
kišenėje, ištraukė raktą, atrakino girgždančias rūsio dureles ir, pasi- 
traukęs žingsnį į šalį, mostu pakvietė mane eiti pirmą. Subtili ironija 
slypėjo tame mandagiame geste, kuriuo man buvo siūloma pirme- 
nybė. Profesorius įsmuko paskui mane ir atsargiai uždarė dureles, 
prieš tai įsitikinęs, kad skląstis nespyruoklinis, nes antraip būtume 
pakliuvę į keblią padėtį. Paskui ištraukė iš krepšio dėžutę degtukų ir 
žvakigalį. Kapas ir dienos metu, papuoštas vainikais ir neseniai skin- 
tomis gėlėmis, atrodė niūriai ir kraupiai, bet dabar, praėjus kelioms 
dienoms po laidotuvių, kai gėlės karojo nuvytusios ir nusvirusiais 
žiedais, parudavusiais lapais, kai viešpatauti ėmė vabalai, ir visur, kur 
bepažvelgtum, matei laiko tėkmės nublukintą akmenį ir dulkėmis 
apkepusį tinką, pajuodavusią geležį, paramsėjusį žalvarį; ir regint 
padūmavusio sidabro papuošimuose atsispindinčią virpančią žvakės 
liepsną, jauteisi toks prislėgtas, kad į galvą įkyriai lindo mintis, jog 


savo amžiaus pabaigos, deja, sulaukia ne tik gyvi sutvėrimai. 


212 


DRAKULA 


Van Helsingas metodiškai ėmėsi darbo. Jis laikė žemai prikišęs 
žvakę, kad galėtų perskaityti užrašus ant karstų, o vaško lašai tiško 
ant metalo ir tuoj pat stingo. Galop jis surado Liusės karstą. Dar sykį 
įkišęs ranką savo krepšin, ištraukė atsuktuvą. 

— K ketinate daryti? - paklausiau. 

— Atidaryti karstą. Jūs įsitikinsite. 

Paskui negaišdamas laiko atsuko dangrį laikiusius varžtus ir nu- 
kėlė dangtį. Po juo buvo švino sarkofagas. To vaizdo man buvo per 
daug. Man dingtelėjo baisi mintis, kad mes išniekiname mirusiąją, 
sakytum, gyvai ir miegančiai Liusei nuplėšiam drabužius, ir aš su- 
griebiau profesorių už rankos, ketindamas jį sulaikyti. 

— Pamacysite, - tepasakė jis, traukdamas iš krepšio siaurapjūklį. 

Stipriu atsuktuvo smūgiu, privertusiu mane susigūžti, pradūrė 
sarkofage nedidelę kiaurymę, kurios pakako, kad būtų galima įkišti 
pjūklo galą. Aš laukiau, kol iš karsto ims garsiai veržtis dujos nuo 
savaitės senumo lavono. Mes, gydytojai, priversti susidurti su tokiais 
dalykais, ilgainiui įprantame, ir aš žengiau atatupstas. Bet profeso- 
rius nė nestabtelėjo. Jis padarė poros pėdų įpjovą išilgai karsto, pas- 
kui skersai ir vėl išilgai. Tuomet suėmė įpjauto švino lakšto kampą, 
atlenkė jį ir gestu paprašė žvilgtelėti vidun. Aš priėjau ir pasilenkiau. 
Karstas buvo tuščias. 

Negaliu pasakyti, kad nustebau. Buvau stačiai pritrenktas iš neti- 
kėtumo, bet Van Helsingas nė nemirktelėjo. Radęs pirmą savo prie- 
laidos patvirtinimą, jis dar labiau išdrąsėjo. 

— Ar dabar įsitikinote, bičiuli Džonai? - paklausė jis. 

— Įsitikinau, kad Liusės kūno nėra karste, bet tai teįrodo vieną 


dalyką. 

— Ir kokį dalyką įrodo? 

— Kad kūno nėra karste. 

— Geležinė logika. Tol, kol ji čia tinka. Bet kaip jūs galėtumėte 
paaiškinti kūno dingimą? 

— Gal kalti kapinių vagys, - pakišau jam mintį. - Gal kas nors iš 
kapinių tarnautojų. 

Jutau, kad šneku kvailystes, bet vis dėlto tai buvo vienintelis ra- 
cionalus šiaudas, už kurio dar galėjau griebtis. 

Profesorius atsiduso. 

— Na, ką gi. Jums dar negana įrodymų? Eime. 

Jis vėl užkėlė karsto dangtį, susirinko visus įrankius, užpūtė žva- 
kę ir įsikišo viską krepšin. Mes atidarėme dureles ir išėjome iš rūsio. 
Raktą atidavė man sakydamas: 

— Verčiau jį pasilaikykit. Jums kils mažiau abejonių. 

Aš nusijuokiau, atsisakydamas imti raktą, nors juokas buvo ne- 
linksmas. 

— Raktas — niekai, — tariau jam, - gali būti jo dublikatų, be to, 
tokią spyną atkrapštyti vieni juokai. 

Nieko nesakęs, jis įsidėjo raktą kišenėn, o paskui liepė man ste- 
bėti vieną kapinių pusę, sakydamas, jog pats žiūrės į kitą. Aš atsisto- 
jau už kukmedžio ir mačiau, kaip juoda profesoriaus figūra slenka 
tolyn ir pranyksta už antkapių ir medžių. Tai buvo vieniša sargyba. 
Vos spėjęs įsitaisyti savo vietoje, išgirdau, kaip toli mieste laikrodis 
muša dvyliktą; paskui atėjo pirma, antra valanda, aš visas sustirau, 
netekau turėtos drąsos ir ėmiau pykti ant profesoriaus už tai, kad 
mane čia atsitempė, ir ant savęs, kad jam nusileidau. Buvau pernelyg 


sužvarbęs ir miegūstas, kad galėčiau akylai ką nors stebėti, tačiau dar 

ne tiek prisnūdęs, kad užmigčiau ir apvilčiau profesorių. Tai buvo 
varginančios ir rūškanos laukimo valandos. 

Staiga man pasirodė, kad tolumoje švystelėjo kažin koks baltas 
pavidalas, subolavęs tarp dviejų kukmedžių tolimajame nuo kapo 
kapinių krašte, ir tuo pat metu toje pusėje, kur slėpėsi profesorius, 
sujudėjo jo tamsi figūra, kuri ėmė slinkti link baltojo pavidalo. Išlin- 
dau iš savo priedangos ir aš, bet man teko apeiti kapus, aš kliuvinėjau 
už kapų tvorelių ir antkapių. Dangus buvo apniukęs, ir tą akimirką 
tolumoje pragydo gaidys. Netoliese, į bažnyčią vedančiu retais ka- 
dagiais apsodintu taku baltasis pavidalas sklendė Liusės kapo link. 
Parį kapą nuo mano akių buvo užstoję medžiai, ir aš nemačiau, kur 
dingo vaiduoklis. Paskui toje pusėje išgirdau krebždesį ir prisiartinęs 
pamačiau profesorių, kuris laikė ant rankų kūdikį. Pamatęs mane, jis 
ištiesė kūdikį man ir tarė: 

— Ar dabar jūs tikite? 

— Ne, - atsakiau jam, pats jausdamas, kad piktokai. 

— Argi nematote kūdikio? 

— Taip, tai kūdikis, bet kas jį čia atnešė? Ar jis sužeistas? 

— Pažiūrėsim, — tarė profesorius, ir mes skubiai pasukome iš ka- 
pinių, nešdamiesi surastą vaiką. 

Šiek tiek paėję atsidūrėme tarp kelių medžių ir, užžiebę degtuką, 
įbrėžimo. 

— Ar ne mano tiesa? - paklausiau triumfuodamas. 

— Mes suskubome pačiu laiku, - atsakė daktaras. 

Dabar turėjome nuspręsti, ką daryti su kūdikiu, tad ėmėme tar- 


tis. Nunešę jį policijos nuovadon, neišsisuktume nuo klausimų, ką 

veikėme kapinėse naktį, tektų aiškintis, kur radome tą kūdikį. Pa- 
galiau nutarėme nunešti jį į dykvietę ir, išgirdę artinantis policinin- 
ką, paguldyti ant tako, kad būtinai būtų surastas. Viskas išėjo, kaip 
buvom sumanę. Hampstedo dykvietės pakraštyje išgirdome sunkius 
policininko žingsnius ir, paguldę kūdikį ant tako, palaukėme, kol jis 
priėjo artyn ir apšvietė jį savo žibintu. Išgirdome nustebimo šūksnį, 
o paskui tyliai pasišalinome. Laimingo atsitiktinumo dėka ties „Is- 
panais“ radome tuščią kebą ir parvažiavome į miestą. 

Rašau dienoraštį, nes negaliu užmigti. Tačiau turiu nusnūsti 
bent kelias valandas, nes vidurdienį ateis Van Helsingas. Jis pasiry- 


žęs temptis mane į dar vieną žygį. 


Rugsėjo 27-0ji 
= [ ik antrą valandą dienos mes galėjome įgyvendinti savo suma- 


A nymą. Vidudienį buvo laidojamas žmogus, ir mes, pasislėpę 
už guoto alksnių, laukėme, kol išsiskirstys paskutinieji iš palydos; 
matėme, kaip sargas rakina kapinių vartus. Žinojome, kad galime 
ramiai čia likti nors ligi ryto, tačiau profesorius manė, kad mums 
užteks vienos valandos. Ir vėl aš pajutau, kad mane persmelkia bai- 
sus realybės jausmas, kuriame neliko vietos menkiausiai vaizduotės 
pastangai, ir aš suvokiau, kokį baisų nusikaltimą darome žiūrint įsta- 
tymo akimis. Be to, jaučiau, kad mes bergždžiai stengiamės. Kad ir 
koks nežmoniškas atrodytų sumanymas prapjauti švino karstą tikri- 
nant, ar prieš savaitę mirusi moteris tikrai buvo mirusi, dar baisesnis 


buvo antras bandymas įsibrauti į kapą - tiesiog beprotybės viršūnė, 

nes žinojome, įsitikinome savo akimis, kad karstas buvo tuščias. 
Gūžtelėjęs pečiais, aš tylėdamas ilsėjausi, nes žinojau, kad Van Hel- 
singas buvo pratęs užbaigti, ką sumanęs, nepaisydamas jokių prieš- 
taravimų. Jis ištraukė raktą, atrakino rūsio dureles ir vėl mandagiai 
užleido man pirmam kelią. Šįkart rūsys neatrodė toks nenusakomai 
niūrus, tačiau nesuvokiamo klaikumo jam teikė prasiskverbę skysti 
saulės spinduliai. Van Helsingas žengė tiesiai prie Liusės karsto, aš 
sekiau jam iš paskos. Jis pasilenkė, dar kartą atlenkė švino kraštą, ir 
tą akimirką mane it žaibas nusmelkė nuostaba ir išgąstis. 

Ten gulėjo Liusė, tokia pat, kokią ją matėme naktį prieš laido- 
tuves. Tiesą sakant, ji buvo dar gražesnė, negalėjau patikėti, kad ji 
mirusi. Lūpos buvo tiesiog sirpte prisirpusios, skruostai nusidažę 
švelniu raudoniu. 

— Kas tai - triukas? 

— Ar dabar įsitikinote? - neatsakęs į mano klausimą savo ruožtu 
paklausė profesorius. Kalbėdamas jis rankos judesiu, nuo kurio aš 
sudrebėjau, kilstelėjo mirusiosios lūpas ir parodė man baltus dantis. 

- Žiūrėkit, žiūrėkit, jie dar smailesni negu pirma. Štai šiuo ir šiuo 
dantimis, - jis parodė viršutinį ir apatinį iltinius dantis, - galima 
kąsti mažus vaikus. Ar dabar patikėjote, bičiuli Džonai? 

Manyje kilo nenugalimas priešgyniavimas. Aš negalėjau sutikti 
su jo peršama mintim ir norėjau ginčytis, nors pats raudau iš gėdos. 

— Matyt, ją paguldė čia pracitą naktį. 

— Nejaugi? Šit kaip. Ir kas gi tai padarė? 

— Nežinau. Kažkas. 

— Ir vis dėlto ji mirė prieš savaitę. Didžiuma lavonų taip neatro- 


dytų. 

Nežinodamas, ką jam sakyti, tylėjau. Atrodė, kad Van Helsingas 
niekaip nereaguoja į mano tylėjimą. Jo veide nemačiau nei triumfo, 
nei nusivylimo. Jis įdėmiai žiūrinėjo moters lavono veidą, pravėręs 
mane, tarė: 

— Yra vienas dalykas, kuriuo ji skiriasi nuo visų aprašytų atvejų. 
Čia esama dvigubo gyvenimo, kuris šiaip jau nėra įprastas. Vampy- 
ras jai įkando, kai ji buvo transe, nakvišumo sukeltame transe - o, 
jūs krūptelėjote, jūs to nežinojote, bičiuli Džonai, bet vėliau viską 
sužinosite — ir kaip tik jai būnant transe galėjo prie jos prisiartinti 
trokšdamas kraujo. Ji mirė būdama transe, todėl dabar transe ji tam- 
pa Nemirusiąja. Tuo ji skiriasi nuo kitų. Paprastai, kai Nemirusieji 
miega savo namuose, — kalbėdamas jis ranka nubrėžė ratą rodyda- 
mas, ką vadina vampyrų namais, - iš jų veidų išraiškų macyti, kas jie 
yra iš tikrųjų. Bet Liusė tokia švelni, kad miegodama ji niekuo ne- 
siskiria nuo kitų mirusiųjų. Tai nėra blogai, todėl man dar sunkiau, 
kad turėsiu nužudyti ją miegančią. 

Kraujas sustingo gyslose, kai supratau, jog mano sąmonėn ima 
smelktis daktaro Van Helsingo teorijos. Bet jeigu Liusė tikrai miru- 
si, — ką reiškia baisi mintis apie jos žudymą? Pakėlęs galvą, jis dėb- 
telėjo į mane ir, matyt, išvydęs mano akyse pasikeitimą, pasakė jau 
kone linksmai: 

— Aba, dabar tikite manim? 

— Daktare, nereikia manęs taip smarkiai iš karto mygti, — atsa- 
kiau jam. —- Bandau patikėti. Kaip jūs atliksite tą kruviną darbą? 

— Nupjausiu jai galvą, prikimšiu burną česnakų, o širdį persmeig- 


siu smaigu. 

Sudejavau įsivaizdavęs taip sumaitotą kūną moters, kurią mylė- 
jau. Tačiau mano pasibaisėjimas buvo ne toks didelis. Tiesą sakant, 
jau buvau pradėjęs bijoti šio sutvėrimo, šios Nemirusiosios, kaip ją 
vadino Van Helsingas, ir širdyje jau ėmė rusenti neapykanta jai. Kas 
yra meilė? Ji subjektyvi ar objektyvi? 

Ilgai laukiau Van Helsingo prabylant, bet jis stovėjo susimąstęs. 
Paskui išgirdau trakštelint lagamino spyną, ir jis tarė: 

— Galvojau, kaip būtų geriausia pasielgti, ir nusprendžiau. Jeigu 
norėčiau tik padaryti tai, ką esu sumanęs, galėčiau tai atlikti tuojau 
pat, bet yra problemų, tūkstančius kartų painesnių todėl, kad jų ne- 
žinome. Tai paprasta. Ji dar nieko nenužudė, nors tai laikina, ir būtų 
geriausia negaišti, taip apsaugant ją nuo blogio. Bet man gali prireikti 
Artūro pagalbos, o kaip jam viską paaiškinti? Jeigu abejojate net jūs, 
kuris matėt žaizdeles ant Liusės kaklo ir tokias pat ant vaiko kaklo 
ligoninėje, regėjote karstą tuščią vakar ir su Liusės kūnu šiandien; 
su kūnu, kuris savaitę po mirties dar labiau išgražėjo, matėte, kaip 
balta figūra neša vaiką į kapines, ir vis dėlto jūsų pojūčiai nenori pri- 
pažinti šios tiesos, kaip galima laukti, kad patikės Artūras, ničnieko 
mirštančios Liusės, kurią ketino pabučiuoti. Žinau, jis man atleido, 
manydamas, kad skatinamas kažkokios įsikaltos klaidingos minties 
neleidau jam kaip pridera atsisveikinti su ja ir kad dar klaidingesnės 
minties spiriami mes ją palaidojome gyvą, kad didžiausia mūsų klai- 
da - jos nužudymas. Jis galvos, kad mes, apsėsti savo klaidingų idėjų, 
ją pasmerkėme žūčiai, ir jausis dar nelaimingesnis. Tačiau blogiausia 
tai, kad abejonės jį kamuos visą gyvenimą. Kartais jam dingosis, kad 


mergina, kurią mylėjo, buvo palaidota gyva, ir sapnuose regės jos iš- 

gyventą mirties siaubą, kitais sykiais manys, kad mes buvome teisūs 
ir kad jo mylimoji, - tikrai Nemirusioji. Ne! Sykį jam jau aiškinau 
ir daug ko išmokau. Dabar, žinodamas, kad visa tai gryna tiesa, esu 
tūkstantį kartų labiau įsitikinęs, kad jam reikia perbristi sūriuosius 
vandenis iki tyro šaltinio. Jam, vargšui, teks ištverti vieną valandą, 
per kurią dangus virs pragaru, bet paskui jis sulauks ramybės, o 
mes galėsime tęsti pradėtą darbą. Aš tvirtai nusprendžiau. Eikime. 
Šįvakar grįžkite savo ligoninėn ir sutvarkykite visus reikalus. O aš 
praleisiu naktį kapinėse. Rytoj vakare dešimtą valandą lauksiu jūsų 
„Berklio“ viešbutyje. Nusiųsiu žmogų pakviesti Artūro ir to puikaus 
amerikiečio jaunuolio, kuris davė Liusei savo kraujo. Paskui turėsi- 
me darbo. Dabar palydėsiu jus iki Pikadilio, ten papietausime. Turiu 
grįžti čia iki saulės laidos. 

Užrakinę kapą, nes išėjome laukan, lengvai perlipome kapinių 


tvorą ir nuvažiavome į Pikadilį. 


VAN HELSINGO RAŠTELIS 
DŽONUI SJUARDUI, PALIKTAS LAGAMINE 
„BERKLIO“ VIEŠBUTYJE 


(neperduotas) 
Rugsėjo 27-oji 
Bičiuli Džonai, 
rašau šį raštelį, jeigu nutiktų kas nors netikėta. Dabar vienas einu 


į kapines. Būčiau patenkintas, jeigu Liusė, Nemirusioji, šiąnakt ne- 

keltų iš kapo, tuomet rytoj būtų dar nekantresnė. Todėl padėsiu čia 
dalykus, kurių ji nemėgsta: česnakus ir kryžių. Tokiu būdu užants- 
pauduosiu rūsio duris. Ji dar jauna Nemirusioji, ir jai tai bus neįvei- 
kiama kliūtis. Maža to, tie daiktai tik neleis jai išeiti, bet nesulaikys 
jos, norinčios grįžti į kapą, nes tuomet Nemirusioji veržiasi žūtbū- 
tinai. Būsiu šalia kapo nuo saulės laidos iki patekėjimo, ir jeigu bus 
ką pamatyti, aš tikrai pamatysiu. Dėl Liusės nesibaiminu ir pats jos 
nebijau. Tačiau tas kitas, pavertęs ją Nemirusiąja, dabar pradės ieš- 
koti jos kapo - sau priebėgos. Kiek žinau iš Džonatano, jis klastin- 
gas: juk kaip jis kvailino mus grumtynėse už Liusės gyvybę, kurias 
mes pralaimėjome. Nemirusieji turi nepaprastą jėgą. Tas sutvėrimas 
stiprus kaip dvidešimt vyrų; net mūsų keturių jėga, atiduota Liusei, 
dabar priklauso jam. Be to, jis gali pasišaukti pagalbon savo vilką ir 
dar velniaižin ką. Tad pasirodęs čia šiąnakt jis mane tikrai užtiks, o 
žmonės ras mane, kai jau bus per vėlu. Tačiau tikiuosi, kad šiąnakt 
jis neateis. Jis tam neturi priežasčių, jo medžioklės plotai pilnesni 
grobio už kapines, kur miega Nemirusioji moteris, sergstima vienišo 
senio. Rašau, jei kartais kas nors man nutiktų... Paimkite popierius, 
gulinčius su šiuo rašteliu, Harkerio dienoraštį bei visa kita ir per- 
skaitykite. Paskui suraskite tą didįjį Nemirusįjį, nukirskite jam galvą 
ir sudeginkite širdį arba persmeikite ją mietu, kad pasaulis nuo jo 
išsivaduotų. 
Sakau sudie, jeigu daugiau nebepasimatytumėm. 


Van Helsingas 


281 


BRAM STOKER 


DAKTARO SJUARDO 
DIENORAŠTIS 


Rugsėjo 28-oji 
T iesiog nuostabu, kaip gydo vienos nakties miegas! Vakar jau be- 


veik patikėjau visomis siaubingomis Van Helsingo teorijomis. 
Ber dabar jos man atrodo pavojingos - tarytum smurtas prieš sveiką 
protą. Neabejoju, kad jis tiki visomis tomis pasakomis. Nejaugi jam 
negali pasimaišyti protas? Juk turi būti koks nors protingas visų tų 
mįslingų reiškinių paaiškinimas. O gal profesorius pats viską išgal- 
vojo? Su tokiu intelektu galima labai sumaniai įgyvendinti įsikaltą 
idėją. Bijau apie tai net galvoti. Tikrai didis stebuklas būtų, jeigu pa- 
aiškėtų, kad Van Helsingas išprotėjo. Šiaip ar taip, negalima jo išleisti 


iš akių. Gal pavyks kaip nors praskleisti tos paslapties uždangą. 


Rugsėjo 29-o0si0s rytas 
V akar vakare, prieš pat dešimtą, Artūras su Kvinsiu įėjo į Van 
600 


Helsingo kambarį. Daktaras ėmė pasakoti savo planus ir 
kalbėdamas daugiausia žiūrėjo į Artūrą, tarsi visų mūsų valia būtų 
susitelkusi jame viename. Pradėjo pareikšdamas viltį, kad visi eisime 
su juo kartu, „nes mūsų laukia liūdnas darbas. Jus turbūt nustebino 
mano laiškas?“ Šis klausimas buvo skirtas Artūrui. 

— Taip, nustebino. Ir nuliūdino. Turėjau pastaruoju metu na- 
muose daug rūpesčių, tad dar vienas, šiaip ar taip, nieko nepakeis. 


Be to, man pasidarė įdomu. Mudu su Kvinsiu pasitarėme, tačiau kuo 

daugiau svarstėme, tuo neaiškiau viskas darėsi, ir dabar galiu pasaky- 
ti, kad skendžiu miglose kaip niekad. 

— Aš irgi, — įsiterpė Kvinsis. 

— Oho, - tarė profesorius, - vadinasi, judu esate arčiau pradžios 
už mūsų bičiulį Džoną, kuriam teks grįžti visą nueitą kelią, kad vėl 
galėtų pradėti. 

Mavyr, dar nieko manęs neklausęs, jis iš veido suprato, kad aš vėl 
užsispyriau kaip ožys. Paskui jis atsisuko į abu svečius ir rimtai tarė: 

— Noriu gauti jūsų leidimą vienam darbui, kurį būtina atlikti šią- 
nakt. Žinau, kad prašau ne smulkmenos, ir netrukus suprasite, koks 
rimtas tas prašymas. Todėl norėčiau, kad iš anksto pažadėtumėte, 
jog vėliau - manau, kurį laiką būsiu jūsų pykčio priežastis, negaliu 
neigti tokios galimybės - jūs niekuo savęs nekaltintumėte. 

— Šiaip ar taip, tai nuoširdus pasiūlymas, — tarė Kvinsis. - Aš lai- 
duoju už profesorių. Nežinau, kurlink jis suka, bet galiu prisiekti, 
kad kalba nuoširdžiai, ir man to pakanka. 

Prabilo Artūras: 

— Daktare Van Helsingai, aš nesu pratęs, anot priežodžio, pirk- 
ti katės maiše, ir jeigu jūsų prašymas užgauna mano garbę ar krikš- 
čioniškąjį tikėjimą, aš negaliu pažadėti. Bet jeigu duodate žodį, kad 
nebus liečiami tiedu dalykai, aš iškart sutinku, nors galit man galvą 
kirsti, nesuprantu, apie ką čia šnekama. 

— Sutinku su jūsų apribojimais, - tarė profesorius. - Noriu tik, 
kad prieš smerkdamas kokį nors mano ketinimą gerai pagalvotumė- 
te, ar jis nepažeidžia jūsų sąlygų. 

— Sutarta! — tarė Artūras. - Tai bus garbinga. O dabar, kai sąly- 


gos aptartos, ar galiu paklausti, ko iš mūsų pageidaujate? 

— Noriu, kad eitumėt su manim - paslapčia - į Kingstedo kapi- 
nes. 

Artūras išsyk apsiniaukė ir šiek tiek nustebęs paklausė: 

— Kur palaidota vargšė Liusė? 

Profesorius linktelėjo galvą. 

— Na, o kapinėse? 

- Įeiti į kapą! 

Artūras atsistojo. 

— Profesoriau, arba jūs nesuprantate, ką šnekate, arba čia kažin 
koks baisus nesusipratimas. Atleiskite, matau, kalbate rimtai. 

Jis vėl atsisėdo: tiesus ir išdidus, kaip žmogus, žinantis savo vertę. 
Kurį laiką visi tylėjo, o paskui Artūras paklausė: 

— O kape? 

— Atidaryti karstą. 

— Na, to jau per daug! - šūktelėjo Artūras vėl atsistodamas. — 
Esu pasirengęs klausytis dalykų, neperžengiančių sveiko proto ribų. 
Bet išniekinti kapą moters... moters... 

Jis užspringo iš susijaudinimo. Profesorius pažvelgė į jį gailesčio 
kupinomis akimis. 

— Jeigu galėčiau pasiimti sau bent dalelę jūsų skausmo, Dievas 
mato, tą padaryčiau. Tačiau šiąnakt jūsų kojoms lemta žengti erš- 
kėčiais klotu taku, antraip vėliau — ir amžinai — kojelės tos, kurią 
mylite, eis per liepsnojantį taką. 

Artūras pakėlė į jį suakmenėjusį veidą. 

— Atsargiau, sere, atsargiau! 

— Ar nebūtų geriau manęs išklausyti? - pasiūlė Van Helsingas. — 


"Tuomet bent žinosite, kur baigiasi mano norai. 

— Garbingas pasiūlymas, - įsiterpė Morisas. 

Kiek parylėjęs profesorius prabilo, apgalvodamas kiekvieną žodį. 

— Panelė Liusė mirė, ar ne? Taip! Todėl jai jau nieko blogo negali 
atsitikti. Bet jeigu ji nemirė? 

Artūras stryktelėjo nuo kėdės. 

— Dieve gailestingas! Ką jūs čia šnekate?! Nejaugi įvyko klaida ir 
ją palaidojome gyvą?! 

Jis sudejavo iš skausmo, kurio negalėjo sumažinti net žybtelėjusi 
viltis. 

— Aš nesakiau, kad ji gyva, mano berniuk, net tokios minties ne- 
turėjau. Viena tik pasakysiu: ji gali būti Nemirusioji. 

— Nemirusioji? Mirusi? Ką visa tai reiškia? Kas tai - košmaras ar 
dar kas nors? 

— Yra paslapčių, apie kurias žmonės gali tik spėlioti, kurios po 
truputį yra aiškinamos šimtmetis po šimtmečio. Patikėkite, mes da- 
bar stovime ant vienos tokios paslapties slenksčio. Bet aš nebaigiau. 
Ar bus man leista nupjauti vargšės mirusios Liusės galvą? 

— Ne! Dėl dangaus ir visų šventųjų! —- smaugiamas pykčio rik- 
telėjo Artūras. - Už nieką pasaulyje nesutiksiu, kad būtų maitoja- 
mas jos kūnas! Daktare Van Helsingai, jūs pernelyg žiauriai bandote 
mano kantrybę! Kuo aš nusikaltau, kad būčiau taip kankinamas? 
Kuo nusikalto vargšė miela mergina, kad norite išniekinti jos pa- 
laikus? Ar jūs netekote proto, kad kalbate tokius dalykus, ar aš pa- 
mišau, kad galiu jų klausytis? Daugiau nedrįskite net galvoti apie 
tokį išniekinimą! Neduosiu sutikimo jokiems panašiems dalykams. 
Mano pareiga saugoti jos amžino poilsio vietą nuo pasikėsinimų, ir, 


Dievas mato, savo pareigą aš atliksiu! 

Van Helsingas pakilo nuo kėdės, ant kurios visą laiką sėdėjo, ir 
tarė — liūdnai ir griežtai: 

— Lorde Godalmingai, aš irgi turiu atlikti savo pareigą - pareigą 
jums ir pareigą mirusiajai. Ir Dievas liudininkas, aš ją atliksiu! Vieno 
dabar jūsų teprašau: eikite su manim — žiūrėkite ir klausykite, ir jeigu 
po to, kai vėl pakartosiu savo prašymą, jūsų neapims karštas troški- 
mas man padėti — ašvis tiek atliksiu savo pareigą bet kuriuo atveju, o 
paskui būsiu jūsų paslaugoms bet kur ir bet kurią valandą. 

Jo balsas nutrūko. Kiek parylėjęs vėl prabilo su dideliu gailesčiu: 

— Bet maldauju jūsų: nerūstaukite ant manęs. Tarp visų darbų, 
kurie man teko per ilgą gyvenimą, buvo nelabai malonių, buvo tokių, 
kuriuos dariau skaudama širdim. Tačiau ši užduotis man yra pati sun- 
kiausia. Patikėkite, jeigu ateis laikas, kai jūs pakeisite savo nuomonę 
apie mane, užteks vieno jūsų žvilgsnio, kad būtų pamiršta ši liūdna 
valanda, nes padarysiu viską, ką galiu, kad jus apsaugočiau nuo liū- 
desio. Pagalvokite, kodėl turėčiau tiek vargti ir kentėti? Atvykau čia 
iš savo šalies tam, kad tarnaučiau gėriui - pirmiausia tam, kad padė- 
čiau savo bičiuliui Džonui, o paskui tai mielai merginai, kurią pami- 
lau kaip dukrą. Aš jai atidaviau - droviuosi tai sakyti, bet linkiu tik 
gero — savo venų kraują, kaip ir jūs. Daviau, nors jai buvau niekas, tik 
gydytojas ir draugas. Aš jai atidaviau savo dienas ir naktis - iki mir- 
ties ir po mirties. Ir net jeigu dabar jos labui prireiks mano gyvybės, 
aš ją paaukosiu nedvejodamas nė akimirkos, nors ji yra Nemirusioji. 

Jis ištarė paskutiniuosius žodžius su švelniu pasididžiavimu, kuris 
paveikė Artūrą. Jis paėmė senuko ranką ir išlemeno: 

— O sere, man sunku apie tai galvoti, juolab kad nieko negaliu 


suprasti. Bet aš pasižadu eiti su jumis ir laukti. 


XVI 


DAKTARO 
SJUARDO 
DIENORAŠTIS 
— tesinys 


uvo lygiai be ketvirčio dvylikta, kai perlipome neaukštą ka- 

B pinių sieną. Naktis buvo tamsi, bet žemę kartais užliedavo 
mėnesiena, prasiskverbusi pro dangumi genamų švininių debesų 
properšas. Laikėmės arčiau vienas kito; Van Helsingas, vesdamas 
mus, ėjo per kelis žingsnius priekyje. Kai pasiekėme kapą, aš atidžiai 
pažvelgiau į Artūrą, nuogąstaudamas, kad paveiktas liūdnų prisimi- 
nimų gali palūžti, tačiau jis laikėsi puikiai. Turbūt įvykių paslaptin- 
gumas užgožė sielvartą. Profesorius atrakino rūsio duris ir, išvydęs 
mūsų akyse dvejonę, kiekvienam kilusią dėl skirtingų priežasčių, 
greit viską išsprendė įeidamas pirmas. Mes suėjome jam iš paskos, ir 
jis uždarė duris. Paskui uždegė silpną lempą ir parodė karstą. Artū- 
ras nedrąsiai žengė pirmyn. Van Helsingas kreipėsi į mane: 

— Vakar čia mes buvome kartu. Ar Liusės kūnas buvo karste? 

— Taip. 


Tada jis atsisuko į kitus ir tarė: 

- Jūs girdėjote. Bet, nežiūrint to, manim nenorima patikėti. 

Paėmęs atsuktuvą, jis vėl nuvožė karsto dangtį. Artūras stebėjo jo 
darbą tylėdamas ir išbalęs, ir kai dangtis buvo nukeltas, žengė artyn. 
Greičiausiai jis nežinojo čia buvus dar ir švininį sarkofagą arba tą 
akimirką buvo jį pamiršęs. Išvydęs švino lakšte padarytą įpjovą, jis 
akimirksniu išraudo, bet nieko nepasakė ir vėl išblyško it vaiduoklis. 
Van Helsingas atlenkė švino kraštą. Visi iš eilės žvilgtelėjome vidun 
ir atšlijome. 

Karstas buvo tuščias! 

Kelias minutes visi tylėjome it žado netekę. Tylą nutraukė Mo- 
risas. 

— Profesoriau, aš laidavau už jus. Todėl man tereikia jūsų garbės 
žodžio. Niekada jo neprašysiu, pernelyg jus gerbiu, kad kuo nors 
įtarčiau. Bet susidūrėme su tokia paslaptimi, kad kalbos apie garbin- 
gumą ar negarbingumą netenka jokios prasmės. Tai jūsų darbas? 

— Prisiekiu jums visais švenčiausiais man dalykais, kad neliečiau 
jos kūno. Buvo taip: užpraeitą naktį mudu su bičiuliu Sjuardu atėjo- 
me čia - patikėkite, be jokių blogų minčių. Aš atidariau karstą, kuris 
buvo dar užantspauduotas, ir mes pamatėme, kad jis tuščias kaip ir 
šiandien. Kiek palūkėję, kapinėse išvydome baltą pavidalą, šmėkš- 
čiojantį tarp medžių. Kitą dieną atėjome čia, kol dar buvo šviesu, ir 
ji gulėjo karste. Ar ne, bičiuli Džonai? 

— Taip. 

— Tą naktį mes suskubome laiku. Vėl buvo prapuolęs mažas vai- 
kas, bet, ačiū Dievui, radome jį tarp kapų gyvą ir sveiką. Vakar aš čia 


buvau prieš saulės laidą, nes saulėlydžio metu Nemirusieji gali keltis. 

Laukiau visą naktį iki aušros, bet nieko nepamačiau. Galbūt tai atsi- 
tiko todėl, kad visur buvau prikaišiojęs česnakų, kurių Nemirusieji 
negali pakęsti, ir kitų dalykų, kurių jie vengia. Vakar naktį iš kapo 
niekas nesikėlė, todėl šįvakar prieš nusileidžiant saulei aš nuėmiau 
česnakus ir kitas apsaugos priemones. Ir štai radome karstą tuščią. 
Iki šiol girdėjote daug keistų dalykų. Eime laukan, ten tyliai pasi- 
slėpsime, ir jūs pamacysite bei išgirsite dar keistesnių dalykų. Todėl 
dabar, - jis uždarė lempos sklendę, - skubėkime. 

Jis atidarė duris, išleido mus visus ir vėl jas užrakino. 

Koks gaivus ir tyras pasirodė vėsus nakties oras po rūsio siaubų. 
Akys džiaugėsi regėdamos skuodžiančius dangumi debesis ir prode- 
besiuose kartkartėm švysčiojantį mėnulį. Taip ir žmogaus gyvenime 
džiaugsmai kaitaliojasi su negandom. Godžiai traukiau į plaučius 
gaivų orą, kuriame nebuvo nei puvėsių, nei mirties skonio. Krūtinę 
šildė toli už kalvos matoma rausva pašvaistė ir duslus iš ten sklindan- 
tis didmiesčio ūžesys. Mačiau, kaip Artūras stengiasi suvokti šios pa- 
slapties tikslą ir vidinę prasmę. Aš turėjau pakankamai kantrybės ir 
vėl jau buvau beketinąs mesti šalin dvejones ir patikėti Van Helsin- 
go išvedžiojimais. Kvinsis Morisas, iš pažiūros Hegmaciškas, stovėjo 
kaip žmogus į viską žvelgiąs šaltakraujiškai ir pasirengęs drąsiai pasi- 
tikti pavojų. Negalėdamas užsirūkyti, jis peiliu atsipjovė galą tabako 
pynės ir ėmė kramtyti. Van Helsingas buvo užimtas nesuvokiamu 
darbu. Pirmiausia jis ištraukė iš savo krepšio plonytį, vaflį primenan- 
tį sausainį, kruopščiai suvyniotą į baltą skepetą, paskui pilną delną 
baltos, į tešlą ar glaistą panašios medžiagos. Smulkiai sutrupinęs 


sausainį, jis viską kruopščiai suminkė ir, iškočiojęs tešlą plonomis 

dešrelėmis, ėmė jas kaišioti į plyšius tarp rūsio durų ir staktos. Nega- 
lėjau atsistebėti ir, kadangi stovėjau arčiausiai, paklausiau, ką jis čia 
daro; Artūras su Kvinsiu irgi priėjo arčiau. 

— Užrakinu kapą, kad Nemirusioji negalėtų į jį patekti. 

— Kuo gi, ar ta tešla, kurią kaišiojate į plyšius? — paklausė Mori- 
sas. - Po šimts pypkių! Tai žaidimas? 

— Taip. 

— Ką čia turite rankose? - pasiteiravo Artūras. 

Atsakydamas Van Helsingas mandagiai kilstelėjo skrybėlę. 

— Ostiją. Atsivežiau iš Amsterdamo. Aš esu gavęs nuodėmių at- 
leidimą. 

Išgirdę jo atsakymą išsigando net didžiausi skeptikai. Suprato- 
me, kad profesorius, pasitelkęs pagalbon pašventintą Dievo kūną, 
nekrečia juokų. Pagarbiai tylėdami mes atsistojome mums skirtose 
vietose netoli kapo, tačiau patys nematomi tiems, kurie eitų artyn. 
Gailėjausi visų, čia atėjusių, ypač Artūro. Du ankstesnieji apsilanky- 
mai pripratino mane prie šio siaubo, bet ir aš, dar prieš valandą nei- 
gęs Van Helsingo įrodymus, jutau, kaip gyslose ima stingti kraujas. 
Dar niekada antkapiai neatrodė tokie vaiduokliškai balti, dar nieka- 
da kiparisai, kukmedžiai ir kadagiai nebuvo man tokie ryškūs laido- 
tuvių kraupumo simboliai, dar niekada taip grėsmingai nešnarėjo 
medžių lapija ir žolė, dar niekada nebuvau girdėjęs taip slėpiningai 
trekštelint šakelės, ir pirmą sykį tolimas šunų lojimas aidėjo nakties 
gūdumoje taip sielvartingai. 

Tyla truko ilgai - didelė, spengianti tyla, o paskui iš ten, kur slė- 


pėsi profesorius, pasigirdo įsakmus „Š-š-š-š!“ Jis ištiesė ranką. Toli, 

pačiame kukmedžių alėjos gale, išvydome sušmėžavusią baltą figū- 
rą, kuri artinosi prie mūsų, spausdama prie krūtinės kažkokį tamsų 
daiktą. Paskui vaiduoklis trumpai stabtelėjo, ir pro debesis įspindu- 
sioje mėnesienoje išvydome siaubingai ryškiai nušviestą tamsiaplau- 
kę moterį, apsivilkusią įkapėmis. Veido nematėme, nes galva buvo 
palinkusi virš - mums taip pasirodė — šviesiaplaukio vaiko, kurį ji 
laikė ant rankų. Buvo tylu, o paskui staiga kažkas plonai ir spigiai 
virktelėjo, tarsi vaikas pro miegus ar kažką prie židinio susapnavęs 
šuo. Buvom bešoką pirmyn, bet mus rankos mostu sulaikė Van Hel- 
singas. Baltoji figūra vėl ėmė artintis. Netrukus ją jau gerai galėjo- 
me matyti mėnesienoje. Širdis man nusirito į kulnus, girdėjau, kaip 
greta sušvokštė Artūras, kai atpažinome Liusę Vestenra. Tai buvo 
jos veidas, bet ir visai kitoks. Švelnius bruožus buvo pakeitęs nepa- 
lenkiamas žiaurumas, skaistumą pakeitė nežabotas gašlumas. Van 
Helsingas žengė į priekį; paklusę jo gestui tą pat padarėme ir mes, ir 
visi keturi išsirikiavome prieš kapo duris. Van Helsingas iškėlė lem- 
pą aukštyn ir atidarė gaubto sklendę. Stiprus šviesos spindulys krito 
ant Liusės veido, ir mes išvydome raudonas lūpas, tarsi prisirpusias 
nuo dar nesukrešėjusio kraujo, kuris plona srovele buvo nutekėjęs 
per smakrą ant sniego baltumo batisto įkapių. 

Sudrebėjome iš siaubo. Virpančioje lempos šviesoje mačiau, kaip 
neišlaikė ir plieniniai Van Helsingo nervai. Artūras stovėjo šalia ma- 
nęs, ir jeigu nebūčiau griebęs jo už rankos ir prilaikęs, jis būtų su- 
smukęs vietoje. 

Kai Liusė - vadinu sutvėrimą vardu tos, kurios pavidalą jis tu- 


rėjo - pamatė mus, ji šoko atatupsta grieždama dantimis it iš nety- 

čių užklupta katė, paskui žvilgsnis ėmė klaidžioti mūsų veidais. Tai 
buvo Liusės akys - ta pati forma ir spalva, bet žvilgsnis buvo nedoras 
ir žioravo pragaro ugnimi, ir jame nebuvo nė lašo gerai pažįstamo 
švelnaus tyrumo. Akimirksniu mano meilės likučiai išsisklaidė, ir 
jeigu tą akimirką būtų reikėję ją nužudyti, būčiau nudobęs su lau- 
kiniu džiaugsmu. Jos akys švietė šėtoniška šviesa, o veidą iškreipė 
gašli šypsena. O Dieve! Mane tarsi drugys krėtė į ją bežiūrint! Ne- 
rūpestingu judesiu ji numetė ant žemės vaiką, kurį iki šiol taip stro- 
piai glaudė prie krūtinės, urgzdama tarsi šuo, įsikabinęs į savo kaulą. 
Vaikas spigiai klyktelėjo ir dejuodamas liko gulėti kur numestas. Iš- 
vydęs tokį beširdišką darbą, Artūras sudejavo pro sukąstus dantis, ir 
kai ji ėmė artintis prie jo, išskėtusi rankas, saldžiai šypsodamasi, jis 
žengė atatupstas ir užsidengė rankomis veidą. 

Ber ji artinosi, jos judesiai dvelkė ilgesingumu ir geiduliu. 

— Ateik pas mane, Artūrai. Palik juos visus ir ateik pas mane. 
Mano rankos tavęs labai išsiilgo. Ateik ir mes abu ilsėsimės. Ateik, 
mano vyre, ateik! 

Jos balsas buvo sklidinas šėtoniškos saldybės, atrodė tarsi skimb- 
čiotų stikliniai indai, ir skambesys perskrodė sąmonę visų, kurie gir- 
dėjo tuos žodžius, skirtus kitam. Artūras lyg pakerėtas atitraukė nuo 
veido rankas ir išskėtė jas. Ji buvo bepuolanti jam į glėbį, tačiau tą 
akimirką Van Helsingas vienu šuoliu atsidūrė tarp jų ir iškėlė prieš 
ją auksinį kryželį. Perkreiptu iš įniršio veidu ji šastelėjo į šalį ir puolė 
prie kapo. 

Tačiau per pėdą ar dvi nuo durų ji staiga sustojo kaip įbesta, sa- 


kytum, sulaikyta kažkokios nematomos jėgos, paskui atsisuko į mus, 

ir vėl jos veidą aiškiai matėme šviesoje lempos, kuri daugiau nebe- 
virpėjo Van Helsingo rankose. Pirmą kartą gyvenime mačiau tokio 
begalinio pykčio išraišką ir tikiuosi, kad mirtingojo akys daugiau 
niekada neregės tokio vaizdo. Raudonos lūpos pamėlo, akys svaidy- 
te svaidė pragariškos ugnies žaibus, antakiai susiraukė, o kakta susi- 
metė į raukšles, primenančias Medūzos gyvačių ratilus ant graikų ir 
japonų kaukių. Jeigu veido išraiška gali reikšti mirtį, jeigu žvilgsnis 
gali žudyti - mes tą akimirką matėme tokį žvilgsnį. 

Pusę minutės, kuri mums buvo tarsi amžinybė, ji stovėjo tarp iš- 
kelto kryžiaus ir šventu sakramentu užremtų rūsio durų. Tylą per- 
traukė Van Helsingas, klausdamas Artūro: 

— Atsakykite man, bičiuli! Ar galiu tęsti pradėtą darbą?! 

Artūras puolė ant kelių ir, paslėpęs veidą delnuose, sukūkčiojo: 

— Darykite ką tinkamas, drauge, darykite ką tinkamas. Negalima 
leisti, kad dar sykį pasikartotų šis siaubas. 

Jis sudejavo. Kvinsis ir aš priėję vienu metu paėmėme jį už rankų. 
Išgirdome, kaip trinktelėjo ant žemės pastatyta lempa, ir Van Hel- 
singas, priėjęs prie kapo, ėmė traukti iš plyšių savo užraktus. Paskui 
apčiuopiamą kūną, įvinguriavo vidun pro siaurą plyšį, į kurį vargu 
ar būtų lindę peilio ašmenys. Visi su palengvėjimu atsidusome, kai 
profesorius vėl užkamšė plyšį savo pašventintu glaistu. 

Baigęs darbą, jis pakėlė nuo žemės vaiką ir tarė: 

— Dabar eikime, draugai. Iki rytojaus čia daugiau nėra ką veikti. 
Rytoj vidurdienį bus laidotuvės, ateikime iškart po pusiaudienio. 


Laidotuvių palyda išsiskirstys maždaug antrą valandą, ir kai sargas 

užrakins vartus, mes liksime čia. Tuomet turėsime darbo, tačiau ne 
tokio, kaip šiąnakt. Šis mažylis nedaug nukentėjo ir iki rytdienos 
vakaro atgaus jėgas. Palikime jį ten, kur ir pirmą vaiką, kad jį rastų 
policijos patrulis, o paskui - namo. 

Priėjęs prie Artūro jis pridūrė: 

— Mano bičiuli, jums teko baisus išbandymas, bet paskui, atsigrę- 
Žęs į praeitį, suprasite, kad jo būtinai reikėjo. Dabar esate pačioje gi- 
lumoje sūriųjų vandenų, mano berniuk. Rytoj šią valandą su Dievo 
palaiminimu viskas jau bus praeityje, ir jūs atsigaivinsite tyru šaltinio 
vandeniu, tad nenusiminkite. Iki to laiko neprašysiu jūsų atleidimo. 

Artūras su Kvinsiu grįžo su manim į mano namus ir pakeliui mes 
kaip mokėdami drąsinome vienas kitą. Palikę vaiką saugioje vieto- 
je, pajutome baisų nuovargį. Nugrimzdome į miegą lyg į kažkokią 


keistą užmarštį. 


Rugsėjo 29-oji, naktis 
D rieš pat dvyliktą valandą mes trise — Artūras, Kvinsis Morisas 


ir aš — nuėjome pas profesorių, keista buvo matyti, kad visi 
tarsi susitarę apsivilkome juodai. Suprantama, Artūras tebedėvėjo 
gedulą, tačiau visi kiti pasirinkome tą spalvą instinktyviai. Kapines 
pasiekėme pusę antros; vaikštinėjome po jas stengdamiesi niekam 
nepakliūti į akis, o kai duobkasiai baigė darbą ir sargas, įsitikinęs, 
kad palyda išsiskirstė, užrakino vartus, likome vieni. Van Helsingas 
šiandien turėjo ne savo įprastinį lagaminėlį, o ilgą juodą krepšį, ga- 


nėtinai sunkų ir panašų į tuos, kuriuos nešiojasi golfo žaidėjai. 

Kai likome vieni ir išgirdome taku nutolstančius paskutinius 
žingsnius, tyliai, be jokio triukšmo, tarsi įsakyti nusekėme paskui 
profesorių prie Liusės kapo. Jis atrakino rūsio duris, suleido mus 
vidun ir vėl užrakino. Paskui ištraukė iš krepšio lempą, uždegė ją; 
tuomet išėmė dvi žvakes, aptirpdė galus ir pastatė jas iš abiejų karsto 
pusių, kad užtektų šviesos. Vėl buvo nukeltas karsto dangtis, mes 
žvilgtelėjome vidun - Artūras drebėdamas it epušės lapas — ir išvy- 
dome Liusę, gulinčią visame mirties gražume, bet joks šilras jausmas 
nevirptelėjo mano krūtinėje; ten buvo tik neapykanta tam sutvėri- 
mui, prisiėmusiam jos kūną be sielos. Mačiau, kad net Artūras stovi 
rūsčiu kaip niekada veidu. Pagaliau jis tarė Van Helsingui: 

— Ar tai tikrai Liusės kūnas, ar tik demonas jos pavidalu? 

- Tai ir jos kūnas, ir ne. Luktelėkit, ir pamatysite, kokia ji buvo 
ir kokia yra. 

Liusė atrodė tarsi susapnuota košmariškame sapne: aštrūs dantys, 
kraujais aptekusi gašli burna, į kurią žvelgiant plaukai šiaušėsi ant 
galvos, - visa bedvasė, ir tas jos išvaizdos geidulingumas atrodė tar- 
si pasityčiojimas iš švelnaus Liusės tyrumo. Kaip visada metodiškai 
Van Helsingas ėmėsi traukti iš krepšio savo darbo įrankius ir dėlioti 
juos greta. Iš pradžių pasirodė lituoklis, paskui gabalas lydmetalio, 
tuomet jis ištraukė lydymo lempą, ir ji uždegta stovėjo rūsio kampe 
žioruodama karšta melsva liepsna. Paskui jis išsitraukė savo chirur- 
ginius peilius, kuriuos pasidėjo po ranka, ir galiausiai kokių dviejų 
su puse ar trijų pėdų ilgumo mietą, kurio vienas galas buvo dailiai 
nusmailintas ir užgrūdintas ugnyje. Paskui jis išėmė sunkų kūjį, kurį 


naudoja namuose smulkindami didelius anglių luitus. Žiūrėdamas, 

kaip gydytojas ruošiasi darbui, aš visuomet susikaupiu ir tarsi pats 
pasirengiu operacijai. O Artūras su Kvinsiu, išvydę tuos baisius įran- 
kius, ėmė drebėti. Tačiau jie stovėjo tyliai, drąsindami vienas kitą. 

Baigęs visus pasirengimus, Van Helsingas tarė: 

— Prieš pradedant leiskite man jums kai ką pasakyti. Tai, kas žino- 
ma iš senovinių sakmių ir mūsų protėvių, tyrinėjusių Nemirusiųjų 
galią. Kaijie tokie tampa, su tuo pasikeitimu ateina ir nemirtingumo 
prakeiksmas. Negalėdami mirti, jie gyvena šimtmetis po šimtmečio, 
didindami savo aukų skaičių ir skleisdami blogį po visą pasaulį, nes 
visi, kas miršta, tapę Nemirusiųjų grobiu, patys pavirsta tokie ir pra- 
deda ieškoti sau grobio. Tas kraupus ratas eina vis platyn, kaip van- 
dens ratilai įmetus akmenį. Bičiuli Artūrai, jeigu būčiau jums leidęs 
ją pabučiuoti prieš mirtį arba nebūčiau sutrukdęs jums vakar naktį, 
kai rengėtės priimti ją į savo glėbį, ateityje, po savo mirties, taptumėt 
tuo, ką Rytų Europoje vadina nostferatu, ir pats imtumėt dauginti 
pasaulyje Nemirusiuosius, kurie mums įvaro tiek siaubo. Tai nelai- 
mingai merginai tai tik kelio pradžia. Tie vaikai, kuriems ji čiulpė 
kraują, nepražuvo, jiems dar nenutiko, kas gali būti blogiausia, bet 
jeigu leistume jai toliau gyventi, ji įgytų galią pavilioti juos ir gerti 
kraują tomis klaikiomis lūpomis. Bet jeigu ji tikrai mirtų, viskas iš- 
syk liautųsi. Žaizdelės išnyktų, ir vaikai vėl grįžtų prie savo žaidimų, 
nė neprisimindami, kas jiems nutiko. Tačiau didžiausias gėris būrų 
pasiektas, jeigu ši Nemirusioji tikrai sulauktų amžino poilsio, kad 
siela šios vargšės merginos, kurią mylime, vėl taptų laisva. Užuot 
krėtusi baisybes naktimis, ji užimtų savo vietą tarp angelų. Todėl, 
mano bičiuli, palaiminta bus ta ranka, kuri smogs jai gailestingumo 


smūgį ir išlaisvins ją. Norėčiau pats tą padaryti, tačiau ar nėra tarp 

mūsų Žmogaus, turinčio tam didesnę teisę? Ar nesijaus jis paskui 
laimingas ir ramus širdyje, kai nakties tyloje, kamuojamas nemigos, 
pagalvos: tai mano ranka nusiuntė ją į dausas, ranka, kurią ji labiau- 
siai mylėjo, ranka, kurią ji pati pasirinktų, jei tik galėtų. Pasakykit 
man, ar nėra tarp mūsų tokio žmogaus? 

Visi sužiuro į Artūrą. Jis, kaip ir visi, suprato, jog jam tuo pasiū- 
lymu suteikiama malonė palikti Liusę mūsų atmintyje šventąja, o ne 
piktąja dvasia. Jis žengė žingsnį pirmyn ir drąsiai tarė, nors rankos 
virpėjo ir veidas buvo baltas kaip sniegas: 

— Dėkoju jums, mano drauge, iš visos savo sudaužytos širdies. Sa- 
kykit, ką turiu daryti, ir aš neapvilsiu. 

Van Helsingas uždėjo jam ranką ant peties ir tarė: 

— Narsuolis! Akimirka stiprybės, ir viskas bus baigta. Ją reikia 
persmeigti šiuo mietu. Tai bus siaubingas išbandymas, tačiau neap- 
sigaukite — jis truks neilgai, ir po jo ateisiantis džiaugsmas pranoks 
dabartinį skausmą; paliksite šį kapą iš džiaugsmo nesiekdamas ko- 
jomis žemės. Galvokit tik apie tai, kad jus supa draugai, kurie už jus 
meldžiasi. 

— Toliau, - nuaidėjo kimus Artūro balsas. 

— Paimkite mietą kaire ranka ir pasirenkite pridėti jį ten, kur šir- 
dis, o kūjį - dešine. Paskui, kai aš pradėsiu garsiai kalbėti maldas už 
mirusiąją, o jie kartos man iš paskos, smokite Aukščiausiojo vardu, 
smokite iš visų jėgų, kad mirusiajai viskas baigtųsi gerai, o Nemiru- 
sioji pradingrų amžiams. 

Artūras paėmė mietą ir kūjį ir, sykį jam pasiryžus, ranka jau ne- 
bedrebėjo ir pirštai net nevirptelėjo. Van Helsingas atsivertė mišiolą 


ir ėmė skaityti, o mudu su Kvinsiu kaip mokėdami ėmėme kartoti jo 

žodžius. Artūras prikišo smaigalį virš širdies, mačiau, kaip nuo svo- 
rio toje vietoje įsispaudžia balta oda. Paskui atsivedėjęs smogė kūju. 

Sutvėrimas karste ėmė rangytis, iš gerklės pro raudonas lūpas 
išsiveržė stingdantis kraują šlykštus klyksmas. Kūną pradėjo tąsyti 
baisūs traukuliai, aštrūs balti dantys ėmė kaukšėti ir iki kraujo kan- 
džioti lūpas, iš burnos veržėsi kruvinos putos. Bet Artūras nesudre- 
bėjo. Jis buvo panašus į Torą*, kai jo ranka su kūju kilo ir leidosi, vis 
giliau varydama gailestingumo smaigą, o iš pervertos širdies čiurkš- 
lėmis tryško kraujas, viską aplink nudažydamas raudonai. Artūro 
akys buvo pastėrusios, bet žvilgsnis švietė kilnia pareiga, ir mūsų 
balsai dar garsiau nuaidėjo po ankšto rūsio skliautu. 

Galop traukuliai ėmė gesti, nors dantys tebegriežė ir veidą buvo 
perkreipusios konvulsijos. Pagaliau viskas nutyko. Kraupus darbas 
buvo baigtas. 

Kūjis iškrito Artūrui iš rankos. Jis susvyravo ir būtų nugriuvęs, 
jeigu nebūtume spėję jo nutverti. Stambūs prakaito lašai krito jam 
nuo kaktos, jis dideliais gurkšniais gaudė orą. Jam teko ištverti baisią 
įtampą, kurią vargu ar būtų išlaikęs, jei ne šventas tikslas. Kelias mi- 
nutes visi buvome užimti juo ir nežiūrėjome į karstą. Bet kai galop 
atsigrįžome, rūsyje pasigirdo nuostabos šūksmas. Mes taip įdėmiai 
žiūrėjome, kad Artūras neiškentęs atsistojo ir priėjo pasižiūrėti. Pas- 
kui jo veidas nusigiedrijo ir jame neliko nė pėdsako ką tik patirto 
košmaro. 

Karste daugiau nebuvo kraupaus sutvėrimo, kėlusio tokią neapy- 


kantą, kad jo sunaikinimas tapo privilegija. Ten gulėjo Liusė - to- 


* Skandinavų mitologijoje griausmavaldis dievas. 

kia, kokią ją matėme prieš mirtį: nepakartojamai švelni ir skaisti. 
Tiesa, kaip ir jai dar gyvai esant, matėme ligos, skausmo ir išsekimo 
pėdsakus, bet tai buvo brangūs mums pėdsakai, nes jie rodė tiesą, 
kurią žinojome. Visi jutome, kad šventa rimtis, užliejusi jos veidą 
kaip saulės šviesa, buvo žemiškas ženklas ir simbolis ramybės, kuri 
viešpataus amžinai. 

Van Helsingas priėjęs uždėjo ranką Artūrui ant peties ir tarė: 

— O dabar, Artūrai, mano brangus bičiuli, noriu paklausti, ar 
man atleista? 

— Atleista? Telaimina jus Dievas už jai ir man suteiktą ramybę! 

Nulenkęs galvą profesoriui ant krūtinės, Artūras tyliai pravirko, 
o mes stovėjome nejudėdami. Kai jis galop pakėlė galvą, profesorius 
tarė: 

— O dabar, mano berniuk, galite ją pabučiuoti. Pabučiuokite jos 
negyvas lūpas, jei norite, nes ji to norėtų, jeigu galėtų rinktis. Tai jau 
ne išsiviepęs šėtonas. Tai jau ne pragaro Nemirusioji. Ji jau priklauso 
Dievui, kuris priėmė jos sielą! 

Artūras pasilenkęs ją pabučiavo, o paskui paprašėme jį su Kvin- 
siu išeiti iš rūsio. Mudu su profesorium nupjovėme stirksantį smaigo 
galą, palikę smaigalį krūtinėje, nupjovėme galvą ir prikišome burną 
česnako žolių. Užlitavę švino sarkofagą, prisukome varžtais karsto 
dangtį ir, susirinkę visus įrankius, palikome kapą. Profesorius užra- 
kino rūsio duris ir atidavė raktą Artūrui. 

Oras lauke buvo saldus kaip medus, švietė saulė, čiulbėjo paukš- 
čiai ir atrodė, kad pasikeitė visa gamta. Visur jutai ramybę ir džiuge- 


sį, nes džiaugėsi ir mūsų krūtinės, nors džiaugsmas buvo sunkus. 

Van Helsingas tarė prieš mums einant: 

— Bičiuliai mano, mes žengėme pirmąjį žingsnį, mums patį sun- 
kiausią. Bet prieš akis dar didesnė užduotis, nes turim surasti mūsų 
sielvarto kaltininką ir jį sunaikinti. Aš žinau būdus, kaip tai pada- 
ryti, bet tai ne vienos dienos darbas, jis kupinas pavojų ir skausmo. 
Argi jūs man nepadėsite? Mes jau išmokome tikėti, visi mes, ar ne? 
O jei taip, tai bus mūsų pareiga. Taip! Argi mes neduosime žodžio 
eiti kartu iki karčios pabaigos? 

Visi iš eilės paspaudėme jam ranką, ir tai buvo mūsų pažadas. 

Paskui lėtai ėjom iš kapinių, o profesorius kalbėjo: 

— Du vakarus paeiliui septintą valandą kviečiu visus rinktis pie- 
tų pas bičiulį Džoną. Prašysiu pagalbos dar dviejų žmonių, kurių 
nepažįstate. Tuomet atskleisiu jums visus savo planus. Bičiuli Džo- 
nai, norėčiau, kad dabar eirumėt su manim, turiu daug ką su jumis 
aptarti, ir man galėsite padėti. Šįvakar išvažiuoju į Amsterdamą, bet 
grįšiu rytoj vakare. Tada ir pradėsim didžiąsias gaudynes. Tačiau 
pirma turiu jums daug ką paaiškinti, kad žinotumėt, kaip elgtis ir 
ko saugotis. Paskui turėsiu dar sykį gauti jūsų tvirtą žodį, nes mums 
prieš akis - kraupi užduotis. Sykį stoję prie norago, neturim teisės 


trauktis. 


XVII 


DAKTARO 
SJUARDO 
DIENORAŠTIS 
— tesinys 


B erklio“ viešbutyje Van Helsingas rado jam adresuotą tele- 
339 gramą: „Atvykstu traukiniu, Džonatanas Vitbyje. Svar- 
bios naujienos. Mina Harker“ 

Profesorius nudžiugo. 

— O, ta nuostabi moteris ponia Harker! Perlas tarp moterų! Ji 
atvažiuoja, tačiau aš negaliu laukti. Jūs turit ją pasitikti ir pagloboti, 
bičiuli Džonai. Telegrafuokit jai į traukinį, kad būtų pasirengusi. 

Kai telegrama buvo išsiųsta, mudu sėdome gerti arbatos, ir profe- 
sorius, prie stalo papasakojęs apie Džonatano užsienyje rašytą dieno- 
raštį, davė jį man perskaityti kartu su jo žmonos Vitbyje užrašais. 

— Paimkit, - tarė jis, — ir įdėmiai perskaitykite. Kai grįšiu, žinosi- 
te visas smulkmenas ir galėsime geriau viską aptarti. Saugokite juos, 
nes tai didelis turtas. Jums prireiks visos jūsų ištvermės net po to, 
ką matėte šiandien. Tai, kas yra čia, — jis uždėjo ranką ant pluoš- 


to popieriaus lapų, - gali tapti pradžia pabaigos ir jums, ir man, ir 

daugeliui kitų, bei gali būti ir laidotuvių varpas Nemirusiajam, kuris 
vaikšto žeme. Maldauju, pasistenkite nusikratyti visų dogmų, ir jei- 
gu galėsite pridurti ką nors prie čia papasakotų istorijų, būtinai tą 
padarykite, nes tai labai svarbu. Jūs rašėte dienoraštį visas šių keistų 
įvykių dienas? Taip! Tad viską apsvarstysime vėl susitikę. 

Paskui jis ėmė rengtis kelionei ir netrukus išvyko į Liverpulio ga- 
tvę. Aš pasukau Padingtono stoties pusėn, kurią pasiekiau maždaug 
penkiolika minučių iki atvykstant traukiniui. 

Minia prie vagonų pamažėl skystėjo, kaip paprastai būna rims- 
tant šurmuliui po traukinio atvykimo, ir aš pradėjau baimintis pra- 
žiopsojęs savo viešnią, kai malonaus veido, dailaus stoto mergina 
sustojo priešais mane ir, greitomis žvilgtelėjusi, paklausė: 

— Daktaras Sjuardas? 

— Ojjūs esate ponia Harker, - iškart atsakiau, ir ji ištiesė man savo 
ranką. 

— Pažinau jus iš vargšės Liusės aprašymo, bet... 

Staiga ji nutilo ir išraudo. 

Raudonis užplūdo ir mano skruostus, ir mudu abu pasijutom 
laisvai, nes tai ir buvo mano nebylus atsakymas. Paėmiau jos bagažą, 
kuriame buvo ir rašomoji mašinėlė, ir mudu nuvažiavome į Fenčerčo 
gatvę, kur jau iš anksto buvau nusiuntęs telegramą savo ekonomui, 
kad paruoštų viešniai svetainę ir miegamąjį. 

Atvažiavome sutartu laiku. Be abejo, ji žinojo, kad pateko į psi- 
chiatrinę gydyklą, bet vis tiek mačiau, kad žengdama per slenkstį 
negalėjo nuslėpti ją apėmusio virpulio. 

Ji iškart pasiprašė eiti į mano kabinetą, sakydama, kad turi daug ką 


papasakoti. Tad dabar, laukdamas jos, rašau dienoraštį. Dar neturė- 

jau laiko perskaityti Van Helsingo duotų užrašų, nors jie guli atversti 
ant mano stalo. Reikėtų viešnią kuo nors užimti, kad galėčiau per- 
skaityti. Ji nežino, kad brangi kiekviena valanda, kad mūsų užduotis 


itin sunki. Turiu būti apdairus, kad jos neišgąsdinčiau. Stai ji ateina! 


MINOS HARKER 
UŽRAŠAI 


Rugsėjo 29-oji 


X psitvarkiusi po kelionės, nuėjau į daktaro Sjuardo kabinetą. 
4 A Prie durų stabtelėjau, nes man pasigirdo, kad jis su kažkuo 
kalbasi. Tačiau, prisiminusi jo prašymą paskubėti, pasibeldžiau ir, 
išgirdusi „įeikite“, pravėriau duris. 

Nustebau išvydusi jį vieną. Daugiau kambaryje nieko nebuvo, o 
ant stalo prieš daktarą stovėjo aparatas, berods, fonografas, nes bu- 
vau skaičiusi jo aprašymą. Man pasidarė baisiai įdomu, nes mačiau 
jį pirmąsyk. 

- Tikiuosi, nepriverčiau jūsų laukti, - pasakiau, - bet prie durų 
išgirdau jūsų balsą ir pamaniau, kad su kažkuo kalbatės. 

— One, - nusišypsojo jis. - Aš tik rašiau savo dienoraštį. 

— Dienoraštį? - nustebau. 

— Taip. Rašau jį štai šiuo prietaisu, - jis uždėjo ranką ant fono- 
grafo. 

— Oho! Juk tai geriau net už stenografiją, - šūktelėjau pagauta 


smalsumo. - Ar negalėčiau bent kiek pasiklausyti? 

— Žinoma, — guviai atsakė jis ir atsistojo įjungti aparatą. Paskui 
staiga nuleido rankas, ir jo veidu šmėstelėjo abejonė. 

— Matote... - tarė jis užsikirsdamas, - čia tik mano dienoraštis, ir 
viskas čia... viskas... apie ligonius... ligų istorijos... kitaip sakant... 

Jis nutilo, ir aš nutariau jam padėti. 

— Jūs buvote prie Liusės paskutinėmis jos gyvenimo valandomis. 
Leiskite man paklausyti apie tai, būsiu jums nepaprastai dėkinga. Ji 
man buvo labai, labai brangus žmogus. 

Nustebau jo veide išvydusi kone pasibaisėjimą. 

— Apie jos mirtį? Nė už ką pasaulyje! 

— Kodėl gi? - paklausiau, o krūtinę užgulė kažkoks sunkumas. 

Jis delsė. Mačiau, kad ieško pasiteisinimo. Pagaliau išlemeno: 

— Suprantate... nežinau, kaip atrinkti būtent tą vietą, - pasakė jis, 
o paskui, tarsi jam būtų šovusi į galvą išganinga mintis, naiviai kaip 
vaikas tarė: 

— Tikrai nežinau, kaip Dievą myliu. Indėno garbės žodis! 

Aš šyptelėjau, o jis nutaisė grimasą. 

— Ar žinote, kad tą dienoraštį rašau jau kelis mėnesius, ir niekad 
nesusimąsčiau, kaip galėčiau panorėjęs atrinkti tą ar kitą vietą. 

Dabar jau neabejojau, kad daktaro dienoraštis galėtų suteikti 
daugiau žinių apie tą Būtybę, todėl drąsiai jam pasakiau: 

— Tuomet, daktare Sjuardai, bus geriausia, jeigu leisite man per- 
rašyti savo dienoraštį mašinėle. 

Jis išblyško kaip lavonas. 

— Ne! Ne! Ne! Už jokius pinigus neleisčiau jums išgirsti tos siau- 
bingos istorijos! 

Vadinasi, istorija išties siaubinga, nuojauta manęs neapgavo! Aš 


susimąsčiau, dairydamasi po kambarį, ieškodama už ko nusigriebti, 

ir žvilgsnis užkliuvo už šūsnies mašinėle perspausdintų popierių ant 
stalo. Jis pasekė mano žvilgsnį ir suprato, kas mano galvoje. 

— Jūs manęs nepažįstate, — tariau jam, - bet suprasite mane, kai 
perskaitysite mano ir mano vyro dienoraščius. Ten aprašyta viskas iš 
pat pagrandėlių. O kol kas aš, žinoma, nelaukiu jūsų pasitikėjimo. 

Vargšė Liusė buvo teisi, tai tikrai kilnus žmogus. Jis atsistojo, ati- 
darė didžiulį stalčių, kuriame tvarkingai sudėti gulėjo tamsiu vašku 
padengti metaliniai cilindrai, ir tarė: 

— Jūsų tiesa. Nepasitikėjau jumis, nes nepažinojau. Bet dabar ži- 
nau, koks jūs žmogus, ir noriu pridurti, kad gailiuosi nesusipažinęs 
su jumis anksčiau. Žinau, kad Liusė jums apie mane pasakojo, nes 
man ji pasakojo apie jus. Kuo galėčiau išpirkti savo kaltę? Paimkite 
cilindrus ir klausykite: pirmieji du labai asmeniški, ir juose nerasite 
nieko baisaus, tiesiog geriau mane pažinsite. Per tą laiką sulauksime 
pietų meto. O aš tuo tarpu sėsiu skaityti, ką turiu ant stalo, ir daug 
kas paaiškės. 

Jis pernešė fonogratą į mano svetainę ir paruošė klausymuisi. Esu 
tikra, išgirsiu daug įdomių dalykų, sužinosiu Liusės meilės istoriją, 


kurios vieną pusę jau žinau... 


DAKTARO SJUARDO 
DIENORAŠTIS 


Rugsėjo 29-oji 
| 'aip įnikau į Džonatano Harkerio ir jo žmonos dienoraščius, 


kad pamiršau laiką. Kai kambarinė atbėgo pranešti, kad sta- 

las pietums jau padengtas, ponia Harker dar tebebuvo viršuje, savo 
kambaryje. Pasakiau, kad ji, matyt, pavargusi ir kad pietų pakviestų 
po valandos, o pats vėl įknibau į darbą. Buvau ką tik užvertęs pasku- 
tinį viešnios dienoraščio puslapį, kai ji įėjo į kambarį. Ji buvo graži, 
tačiau nuliūdusi, akys paraudusios nuo ašarų. Mane sujaudino tas 
vaizdas. Dievas mato, pastaruoju metu buvo dėl ko verkti, bet ir 
dabar dar nejaučiu didelio palengvėjimo, todėl ašarų nuskaidrintas 
žvilgsnis tarsi peiliu dūrė į širdį. Pasakiau jai, švelniai ramindamas: 

— Bijau, ponia, kad jus nuliūdinau. 

— O ne, nenuliūdinot, bet mane nepaprastai sujaudino jūsų iš- 
gyventas sielvartas. Fonografas - nuostabus aparatas, nors ir žiaurus 
savo tiesa. Kiekvienas žodis — tarsi širdies dūžis. Tarytum šauksmas 
į Aukščiausiąjį! Daugiau niekam nederėtų jo klausytis. Aš paban- 
džiau jums pasitarnauti. Perrašiau mašinėle jūsų žodžius, ir daugiau 
niekam nereikės jungti prietaiso, klausytis jūsų širdies tvaksėjimo. 

— Niekas neišgirs ir nesužinos, - tyliai pakartojau. 

— Bet privalo sužinoti! — tarė ji liūdnai uždėjusi savo ranką ant 
manosios. 

— Privalo? Kodėl? 

— Todėl, kad tai dalelė baisios istorijos, dalelė, pasakojanti apie 
Liusės mirtį ir jos priežastis, nes žūtbūtinės grumtynės su pabaisa, 
kurios mūsų laukia, verčia mus žinoti viską ir vienas kitam padė- 
ti. Manau, kad iš cilindrų, kuriuos davėte man klausytis, sužinojau 
daugiau, negu jūs norėjote, kad sužinočiau; jūsų užrašuose esama 
daug dalykų, iš kurių paslaptys aiškėja. Jūs leisite man padėti jums, 
ar ne? Žinau viską, kas dėjosi iki tam tikro laiko, ir nors jūsų užrašai 


baigiasi rugsėjo septintąją, žinau, kaip vargšė Liusė apsirgo ir kaip ją 

iš mūsų tarpo išplėšė piktoji lemtis. Po susitikimo su profesoriumi 
mudu su Džonatanu triūsėme neskaičiuodami valandų. Jis išvyko 
į Vitbį papildomos informacijos ir rytoj bus čia. Tarp mūsų neturi 
likti jokių paslapčių: darbuodamiesi visi kaip vienas ir visiškai vie- 
nas kitu pasitikėdami, būsime stipresni. 

Jos žvilgsnyje mačiau tokį maldavimą ir sykiu tokį pasiryžimą ir 
drąsą, kad iškart nusileidau: 

— Galite elgtis kaip jums atrodo geriau, - pasakiau jai. - Vieš- 
patie, atleisk, jei ką darau ne taip! Mūsų laukia neįsivaizduojami 
baisumai, bet jeigu jau žinote apie Liusės kelią iki mirties, matau, 
nesutiksite, kad kas nors liktų nuo jūsų nuslėpta. Pabaiga - pati pa- 
baiga gali jums atnešti lauktą nusiraminimą. Dabar eikime pietauti. 
Turime stiprinti vienas kitą ateičiai, mūsų laukia žiaurus ir siaubin- 
gas darbas. O paskui išgirsite tai, ko dar nežinote, ir gal ko nors 


užsigeisite paklausti, nes mums, ten dalyvavusiems, viskas buvo aki- 


vaizdu. 
MINOS HARKER 
UZRASAI 
Rugsėjo 29-oji 
š 4 0 pietų mudu su daktaru Sjuardu nuėjome į jo kabinetą. Jis vėl 
: 


atnešė iš mano kambario fonografą, o aš pasiruošiau rašomąją 
mašinėlę. Pasodinęs mane ant patogios kėdės, pristūmė aparatą, kad 


nesikeldama jį pasiekčiau, ir parodė, kaip sustabdyti, jei prireiktų 

pauzės. Paskui atsisėdo atsukęs man nugarą, kad nė trupučio nesi- 
blaškyčiau, ir įniko skaityti. Užsidėjusi ausines, paleidau įrašą. 

Išklausiusi pasakojimo apie Liusės mirtį ir po jos ėjusius įvykius, 
aš be jėgų susmukau kėdėje. Laimė, nesu linkusi greit nualpti. Žvilg- 
telėjęs į mane, daktaras pašoko ant kojų, puolė prie indaujos, įpylė 
man brendžio, kuris po kelių minučių grąžino jėgas. Mintys sukosi 
galvoje kaip bičių spiečius, ir jei ne žinojimas - tarsi saulės spindu- 
lys, - kad Liusės siela pagaliau sulaukė amžinos ramybės, būčiau 
neištvėrusi. Ta istorija tokia slėpininga ir kraupi, kad nieku gyvu ja 
nepatikėčiau, jei ne Džonatano nuotykiai Transilvanijoje. Nežino- 
dama, kur dėti iš susijaudinimo rankas, aš nuėmiau mašinėlės ap- 
dangalą ir tariau: 

— Leiskite man dabar viską atspausdinti. Turime būti pasirengę 
sutikti daktarą Van Helsingą. Nusiunčiau telegramą Džonatanui, 
prašydama atvykti, kai grįš iš Vitbio į Londoną. Datas, man regis, 
labai svarbu žinoti, tad sutvarkę užrašus chronologine tvarka, atlik- 
sime didelį darbą. Sakote, atvažiuoja ir lordas Godalmingas su ponu 
Morisu? Reikia juos sutikti pasirengus. 

Jis nustatė fonografą lėtu greičiu, ir aš pradėjau spausdinti teks- 
tą nuo septintojo cilindro pradžios. Kaip ir pirmą kartą, spausdi- 
nau trimis egzemplioriais. Baigiau jau vėlai: daktaras Sjuardas buvo 
nuėjęs lankyti savo ligonių, o grįžęs atsisėdo šalia, kad nesijausčiau 
vieniša, ir vėl ėmėm skaityti. Jis toks geras ir rūpestingas - atrodo, 
pasaulis pilnas gerų žmonių, net jeigu jame yra ir pabaisų. Prieš 
išeidama iš jo kabineto, prisiminiau, ką Džonatanas rašė apie pro- 
fesorių Van Helsingą, kuris staiga baisiai susijaudino sklaidydamas 


stotyje laikraštį. Matydama, kad Sjuardas neišmeta laikraščių, pasi- 

ėmiau „Wesrminster Gazette“, „Ihe Pall Mall Gazette“ ir nusinešiau 
į savo kambarį. Prisiminiau, kaip man padėjo suprasti baisią grafo 
Drakulos arplaukimo naktį „The Dailygraph“ ir „The Whitby Ga- 
zette“, todėl nutariau pavartyti pasiimtus laikraščius, išėjusius po 
tos dienos, tikėdamasi dar ką nors suprasti. Miegas neima, ir darbas 


padės išlaikyti dvasinę pusiausvyrą. 


DAKTARO SJUARDO 
DIENORAŠTIS 


Rugsėjo 30-oji 
arkeris atvažiavo devintą valandą. Savo žmonos telegramą 


gavo prieš pat išvykdamas. Jeigu veidas nemeluoja - jis pro- 
tingas vyras ir kupinas energijos. Jeigu jo užrašuose viskas tiesa — o 
turint galvoje savo paties nuotykius, kitaip ir būti negali - jis nelen- 
gvai išmušamas iš vėžių. Tas antrasis bandymas nukakti į pilies rūsį 
rodo jo nepaprastą drąsą. Perskaitęs jo dienoraštį, tikėjausi išvysti 
stamboko sudėjimo žaliūką, o ne ramų, dalykiškos išvaizdos džen- 


telmeną, kuris šiandien pasirodė mano namuose. 


Vėliau 
D o priešpiečių Harkeris su žmona grįžo į savo kambarį. Eidamas 
pro jų duris išgirdau mašinėlės tarškėjimą. Jie uoliai triūsia. 


Harker sako, kad jiedu susegsią į vieną aplanką chronologine tvarka 

visą medžiagą. Harkeris turi medinių dėžių gavėjo Vitbyje ir lon- 
doniškės pervežimų kontoros korespondenciją. Dabar skaito per- 
spausdintą mano dienoraštį. Įdomu, kaip jam viskas atrodys... 

Keista, man niekada nešovė į galvą, kad kaimynystėje esantis na- 
mas gali būti grafo slėptuvė. Bet juk aišku kaip dieną: Renfildo elge- 
syje buvo pakankamai užuominų! Segtuve pridėtas pluoštas laiškų, 
rašytų dėl namo pirkimo. O, jei būtume juos turėję anksčiau, Liusė 
būtų buvusi išgelbėta! Pala! Toliau - beprotybė! Harkeris vėl grįžo 
ir gretina surinktus dokumentus. Sako, iki pietų jie turės sklandžiai 
sudėliotą istoriją. Siūlo man tuo tarpu aplankyti Renfildą, nes jis iki 
šiol buvo tarsi koks indikatorius, iš kurio galėjai spręsti, ar grafas čia, 
ar išvykęs. Nelabai dar suprantu, kaip tai gali būti, bet, manau, išstu- 
dijavęs įvykių datas, viską suprasiu. Tiesiog puiku, kad Mina Harker 
perspausdino mano užrašus. Antraip tų datų svarbumas niekam ne- 
būtų kritęs į akis... 

Renfildą radau ramiai sėdintį kambaryje, sunėrusį rankas ant 
krūtinės, meiliai besišypsantį. Tą akimirką jis atrodė tokio pat svei- 
ko proto kaip ir visi žmonės. Prisėdęs šalia, užkalbinau jį. Šnekėjau 
apie visokius kasdienius dalykus, ir jis atsakinėjo visiškai normaliai. 
Paskui pats užsiminė apie grįžimą namo - pirmą kartą per gydymą- 
si mano ligoninėje. Tiesą sakant, jis visai rimtai dėstė, kad galėtų 
nedelsdamas išvažiuoti. Manau, po trumpo stebėjimo laikotarpio 
būčiau jį išleidęs, jeigu nebūčiau skaitęs laiškų ir nežinočiau įvy- 
kių datų. Dabar esu labai įtarus. Visi jo priepuoliai susiję su grafo 
pasirodymu netoliese. Ką tuomet galėtų reikšti ši jo ramybė? Gal, 


vampyrui pasiekus pergalę, jo instinktas patenkintas? Pala. Jis pats 

yra zoofagas ir ekstazėje prie koplyčios durų nuolat minėdavo „šei- 
mininką . Tai, berods, patvirtina mūsų prielaidą. Netrukus išėjau 
iš jo kambario: mano bičiulis atrodo pernelyg protingas, kad būtų 
galima užduoti rimtesnius klausimus. Ko gero, pradės galvoti, o tuo- 
met... Todėl išėjau. Man kelia įtarimą tie jo ramios būsenos periodai. 


Liepiau prižiūrėtojui nenuleisti nuo jo akių ir turėti po ranka tram- 


domuosius marškinius. 


DŽONATANO HARKERIO 
UŽRAŠAI 


Rugsėjo 29-0ji, 
traukinyje pakeliui į Londoną 


“ * avęs iš pono Bilingtono malonią žinią, kad jis sutinka duoti 


(; man visą reikalingą informaciją, nutariau nieko nelaukdamas 
keliauti į Vitbį. Užsibrėžiau tikslą pasekti visą baisaus krovinio kelią 
iki Karfakso Londone. Vėliau mums gal teks turėti su juo reikalų. 
Bilingtonas jaunesnysis, puikus vaikinas, pasitiko mane stotyje ir nu- 
sivežė į tėvo namus, kur jiedu nusprendė, kad turiu likti nakčiai pas 
juos. Tai vaišingi žmonės, tikri jorkšyriečiai. Duoda svečiui viską ką 
turi ir suteikia visišką laisvę. Žinodamas, kad esu apsikrovęs darbais 
ir atvykau trumpam, Bilingtonas savo raštinėje jau turėjo parengęs 
man visą medžiagą apie dėžių persiuntimą. Krūptelėjau išvydęs ant 
stalo grafo laišką, kurį pirmąkart mačiau dar nežinodamas jo velniš- 


kų ketinimų. Viskas buvo kruopščiai apgalvota, atlikta nuosekliai 

ir smulkmeniškai. Atrodė, jis numatė visas kliūtis, galinčias kilti jo 
kelyje. Kitaip sakant, jis nerizikavo, ir nepaprastas kruopštumas, 
kuriuo buvo laikomasi jo duotų instrukcijų, buvo visai logiškas. Pa- 
mačiau važtaraštį ir įsiminiau: „Penkiasdešimt dėžių, prikrautų že- 
mių, skirtų tyrimo darbams“. Buvo čia ir laiško Karteriui Patersonui 
kopija, jo atsakymas; abiejų tų dokumentų gavau kopijas. Tai buvo 
viskas, ką galėjau sužinoti iš Bilingtono, todėl dar nuėjau į uostą, kur 
susiradau kranto apsaugos karininkus, muitininkus ir uosto viršinin- 
ką. Visi jie turėjo ką papasakoti apie keistojo laivo arplaukimą, kuris 
čia jau spėjo apaugti legendomis, tačiau nieko negalėjo pridurti prie 
man jau žinomo aprašymo apie „penkiasdešimt dėžių su žemėmis“. 
Susiradau geležinkelio stoties viršininką, kuris mielai parodė man 
vyrus, priėmusius krovinį. Jų versija nepridėjo nieko naujo, išskyrus 
tai, kad „dėžės buvo velnioniškai sunkūs griozdai“ ir kad jų kilno- 
jimas buvęs „baisiai džiovinantis gerklę darbas“. Vienas jų pridūrė, 
kad blogiausia buvo tai, kad „nepasirodė nė vienas džentelmenas, 
toks kaip jūs, sere“, kuris bent kiek būtų pareiškęs užuojautą skysčio 
pavidalu: kitas įterpė, jog „juos kamavęs troškulys buvęs toks baisus, 
kad jie jaučią jį net dabar, praėjus tiek laiko“. Nepasakosiu, jog pasi- 


rūpinau, kad daugiau neliktų priežasties tokiam priekaištui. 


Rugsėjo 30-0ji 


| | toties viršininkas buvo toks malonus, kad rekomendavo mane 
geram savo kolegai, Kingz Kroso stoties viršininkui; tad nuke- 


liavęs ten iš ryto galėjau išklausinėti apie tai, kaip buvo gauta siunta. 

Jis irgi pakvietė su kroviniu turėjusius reikalų tarnautojus, kurie nie- 
ko nauja man nepasakė. 

Iš ten nukakau į Karterio Patersono centrinę raštinę, kur buvau 
pasitiktas be galo nuoširdžiai. Jie žvilgtelėjo į savo krovinių gavi- 
mo ir laiškų registracijos knygas ir nedelsdami paskambino į Kingz 
Kroso stotį pasitikslinti. Laimingo atsitiktinumo dėka tie patys 
krovikai pasirodė besą po ranka, ir tarnautojas liepė juos pas mane 
atsiųsti ir kartu perdavė su vienu jų prekyraštį ir kitus dokumen- 
tus, reikalingus krovinį gabenant į Karfaksą. Ir vėl viskas sutapo iki 
smulkmenų; krovikai šykščius dokumentų žodžius tegalėjo papil- 
dyti tokiais niekais, kad darbas labai dulkinas ir dėl to kilęs baisus 
troškulys. Pažadėjęs jiems šiek tiek vėliau panaikinti didelį blogu- 
mą, išgirdau štai ką: 

— Tas namas, pone, labiausiai sumauta vieta, kokią tik esu akyse 
regėjęs. Terauna mane velniai, bet ten nebuvo nė gyvos dvasios jau 
šimtą metų! Dulkių ten taip stora, kad gali miegoti kaip pataluose, 
ir trūnėsiais trenkia lyg senojoje Jeruzalėje! O jau koplyčia! To dar 
neregėjom! Mudu su draugužiu manėm iš ten neištrūksią. Viešpa- 
tie, mažiau kaip už svarą nesutikčiau nė akimirką ten likti po saulės 
laidos. 

Nesunkiai patikėjau tuo pasakojimu, nes pats ten buvau, bet jei 
jis būtų žinojęs tiek, kiek aš, manau, ta suma būtų akimoju išaugusi. 

Dabar esu patenkintas vienu dalyku: kad v is o s dėžės, atkeliavu- 
sios į Vitbį iš Varnos „Demetros“ laivu, laimingai pasiekė senovinę 
koplyčią Kartakse. Ten jų turėtų būti penkiasdešimt, nebent vėliau 
dalis buvo išgabenta, kaip galima spėti iš daktaro Sjuardo dieno- 


raščio. 

Pamėginsiu susirasti vežikus, Renfildo užpultus bevežant dėžes 


į Karfaksą. 


Veliau 
y Tisą dieną plušome su Mina, kol sutvarkėme popierius. 


MINOS HARKER 
UŽRAŠAI 


Rugsėjo 30-oji 


[ š džiaugsmo netveriu kailyje. Tai atgaiva po baisios istorijos, kai 
maniau, kad atsivėrusi Džonatanui senoji žaizda gali jam pa- 
kenkti. Į Vitbį jį išlydėjau dėdamasi rami, tačiau širdyje labai nuo- 
gąstavau. Kelionė išėjo jam į naudą. Dar niekad nemačiau jo tokio 
ryžtingo, stipraus, tokio kupino vulkaniškos energijos kaip dabar. 
Viskas taip, kaip sakė tas mielas profesorius: tai plieninis žmogus, ir 
negandos, kurios kitą, silpnesnės prigimties vyrą, būtų sugniuždžiu- 
sios, jį tik užgrūdino. Grįžo kupinas entuziazmo ir pasiryžimo, ir 
šįvakar mes abu susėdę sutvarkėme visą medžiagą. Iš susijaudinimo 
negalėjau nustygti vietoje. Reikėtų gailėtis žmogaus, medžiojamo 
taip, kaip grafas buvo medžiojamas. Bet tiesa yra tokia: tai ne žmo- 
gus, net ne žvėris. Pakanka perskaityti daktaro Sjuardo dienoraščio 
vietą apie Liusės mirtį ir viską, kas dėjosi paskui, kad sieloje išdžiūtų 


menkiausi gailesčio lašai. 

Vėliau 
[ ordas Godalmingas su Morisu atvyko anksčiau negu jų laukė- 

+ me. Daktaras Sjuardas buvo užimtas klinikoje kartu su Džo- 
natanu, tad svečius teko priimti man. Širdį vėl suspaudė, nes prisi- 
miniau dar vos prieš kelis mėnesius Liusės puoselėtas gražias viltis. 
Žinoma, jie buvo girdėję apie mane iš Liusės, o ir Van Helsingas, 
atrodo, be paliovos, anot Moriso, kėlė mane į padanges. Vargšeliai, 
jiedu nė neįtaria, kad žinau apie jų piršimąsi Liusei. Jie dorai nežino- 
jo, apie ką su manimi kalbėti, todėl pokalbis daugiausia sukosi apie 
kasdienius dalykus. Bet aš nusprendžiau pasakyti jiems, kaip viskas 
atrodo šiuo metu. Iš daktaro Sjuardo dienoraščio žinojau, kad jie 
regėjo Liusės mirtį - tikrąją mirtį - todėl galėjau kalbėti drąsiai, ne- 
sibaimindama per anksti atskleisti kokią paslaptį. Paaiškinau jiems, 
kad esu skaičiusi visus užrašus ir dienoraščius ir kad mudu su vyru 
ką tik baigėme juos tvarkyti. Abiem ištiesiau po egzempliorių. Lor- 
das Godalmingas, paėmęs aplanką, pakilojo jį rankose - svoris buvo 
nemenkas - ir tarė: 

— Arjūs visa tai perspausdinote? 

Aš linktelėjau galvą, o jis tęsė: 

— Nelabai susigaudau, kur čia šuo pakastas, bet jūs esate tokie 
nuoširdūs žmonės ir tiek daug triūsėte, kad aš užmerktomis akimis 
priimu visas jūsų išvadas ir esu pasirengęs padėti. Sykį jau pasimo- 
kiau, abejodamas faktais. Be to, žinau, kad mylėjote Liusę... 

Jis nusisuko ir užsidengė rankomis veidą. Gerklę smaugė ašaros. 
Morisas akimirką palaikė ranką ant jo peties ir išėjo iš kambario. 


Turbūt tokia jau moters prigimtis, kad vyrai kartais kaip vaikai iš- 

lieja savo širdis, nebijodami dėl savo vyriško orumo. Kai lordas 
Godalmingas pasiliko kambaryje vienas su manimi, jis atsisėdo ir 
viską man papasakojo. Prisėdusi šalia paėmiau jo ranką. Tikiuosi, 
jis manęs dėl to nepalaikė įkyria ir nepalaikys vėliau, prisiminęs tą 
valandėlę. Bet aš blogai apie jį negalvoju. Žinau, kad jis tikras džen- 
telmenas ir niekada taip nepamanys. Tariau jam, matydama, kaip jo 
širdis plyšta iš skausmo: 

— Aš mylėjau Liusę ir žinau, ką ji reiškė jums ir ką jūs reiškėte 
jai. Mes buvome kaip seserys. Jos daugiau nėra, todėl norėčiau šioje 
nelaimėje būti jūsų seseria. Žinau, kokias kančias jums teko patirti, 
nors man sunku suvokti visą jų gilumą. Jeigu užuojauta ir gailestis 
gali padėti ištverti liūdesį, ar neleistumėt man jums padėti - dėl Liu- 
sės? 

Per vieną akimirką vargšą vaikiną sugniuždė neišsakomas sielvar- 
tas ir prasiveržė ilgai tramdyta kančia. Jis nebesusivaldė: iškėlęs ran- 
kas aukštyn ėmė jas grąžyti. Jis tai stojosi, tai vėl sėdosi, o ašaros ne- 
sulaikomai riedėjo skruostais. Pajutau jam begalinį gailestį ir, nieko 
negalvodama, išskėčiau rankas. Raudodamas jis padėjo galvą man 
ant peties ir verkė kaip vaikas, drebėdamas nuo jį apėmusių jausmų. 

Mes, moterys, turime motinišką instinktą, kuris pabudęs iškelia 
mus virš smulkmeniškumo. Jaučiau ant savo peties šio didelio vyro 
galvą tarsi vaiko, kurį kada nors glausiu prie savo krūtinės. Glosčiau 
jo galvą, negalvodama, kaip visa tai keista. 

Ilgainiui jis susitvardė ir atsiprašinėdamas atsistojo, nors visai 
neslėpė savo jausmų. Jis papasakojo, kad daugelį praėjusių dienų ir 


naktų — varginančių dienų ir bemiegių naktų - jis negalėjo su nie- 

kuo kalbėtis, neturėjo kam pasiguosti. Nebuvo šalia moters, kuri jį 
užjaustų, su kuria galėtų atvirai pasikalbėti, nes jo sielvartą supo pa- 
slaptingos aplinkybės. 

— Dabar žinau, kaip aš kenčiu, - tarė jis, šluostydamas akis, - bet 
dar nežinau, ir niekas nežino, kiek daug man davė jūsų užuojauta; 
vėliau aš tą suprasiu. Patikėkit manim, nors dabar jums nedėkoju, 
ateis laikas ir mano dėkingumui. Ar leisite man vadintis jūsų broliu, 
dėl mūsų gyvenimo, dėl Liusės atminimo? 

— Dėl Liusės atminimo, - atsakiau jam, ir mes paspaudėme vie- 
nas kitam rankas. 

— Ir dėl jūsų, - pridūrė jis, - nes jeigu galima užsitarnauti vyro 
pagarbą ir dėkingumą, jūs šiandien užsitarnavote. Jei kada nors gy- 
venime jums prireiks mano pagalbos, tikėkite, nenusivilsite manimi. 
Dieve, padaryk taip, kad tokia valanda neišmuštų, bet jeigu ji ateis, 
ar pažadate kreiptis į mane? 

— Pažadu. 

Eidama koridoriumi, pamačiau Morisą: jis stovėjo ir žiūrėjo pro 
langą. 

— Kaip Artas? - paklausė jis, išgirdęs mano žingsnius, o išvydęs 
paraudusias akis, pridūrė: 

— Matau, jį raminote. Vargšas vaikinas! Jam reikia paguodos. 
Niekas nemoka nuraminti širdperšos kaip moteris, o jis neturėjo 
kam pasiguosti. 

Savo paties nelaimę Morisas ištvėrė taip vyriškai, kad man širdis 
sruvo kraujais. Jo rankose pamačiau prirašytus popieriaus lapus ir 


pasakiau jam: 

— Norėčiau paguosti visus kenčiančius. Ar leisite man būti jūsų 
draugu, į kurį galėtumėte kreiptis paguodos? Vėliau sužinosite, ko- 
dėl taip kalbu. 

Pamatęs, kad kalbu nuoširdžiai, jis pasilenkė, paėmė mano ranką 
ir ją pabučiavo. Tai buvo per menka paguoda tokiam nesavanaudiš- 
kos sielos ir drąsiam vyrui, todėl aš pasistiebiau ir jį pabučiavau. Aša- 
ros susitvenkė jo akyse, užėmė gerklę, bet jis ramiai pasakė: 

— Mergaičiuke, jūs niekada nesigailėsite savo gerumo, niekada 
gyvenime. 

Paskui jis grįžo į kambarį pas savo draugą. „Mergaičiukė“ — taip 


jis vadino Liusę, ir paaiškėjo, kad jis tikras draugas. 


AVlii 
DAKTARO 


SJUARDO 
DIENORAŠTIS 


Rugsėjo 30-oji 
amo grįžau penktą valandą. Paaiškėjo, kad Godalmingas su 


Morisu dar nepasirodė, tačiau jie jau buvo skaitę visus per- 
rašytus dienoraščius ir laiškus, kuriuos sutvarkė Harkeris su žmona. 
Harkerio taip par dar nebuvo. Jis tikrino pervežimo kontorą, apie 
kurią man rašė daktaras Henesis. Mina Harker išvirė arbatos ir pir- 
mąsyk nuo to laiko, kai čia gyvenu, pasijutau tikrai esąs namuose. 
Kai išgėrėme arbatos, Harker tarė: 

— Daktare Sjuardai, ar galėčiau prašyti vienos paslaugos? Norė- 
čiau pamatyti jūsų pacientą Renfildą. Labai prašau. Mane nepapras- 
tai sudomino jo liga, aprašyta jūsų dienoraštyje. 

Jos žvilgsnis buvo toks maldaujantis, kad negalėjau neleisti, be 
to, neturėjau tam jokių priežasčių, todėl nusivedžiau su savimi. Iš 
pradžių vienas įėjau į kambarį ir pranešiau Renfildui, kad su juo nori 
pasikalbėti viena dama. Išgirdau trumpą klausimą: 


— Kam? 

- Ji apžiūri mūsų įstaigą ir lanko visus pacientus. 

— Puiku, - tarė jis, - tegul būtinai užeina, tačiau luktelėkite va- 
landėlę, kol susitvarkysiu. 

"Ivarką jis darė savaip. Nespėjau nė mirktelėti, kai jis susižėrė bur- 
non visas muses ir vorus iš dėžių. Matyt, baiminosi, kad kažkas gali 
sutrukdyti. Baigęs tą šlykštų užsiėmimą, jis linksmai tarė: 

— Tegul ji užeina. 

Paskui atsisėdo ant lovos krašto ir nuleido galvą, bet akimis sekė 
duris, pro kurias turėjo įeiti Mina Harker. Man šmėkštelėjo mintis, 
kad jis gali puoselėti kokį kraugerišką planą: prisiminiau, kaip jis 
pritilo prieš užpuldamas mane kabinete, todėl atsistojau taip, kad 
galėčiau kiekvieną akimirką jį nutverti. Mina, įėjusi į kambarį, elgėsi 
labai betarpiškai, o tai iškart užkariauja pamišėlių širdis, nes labiau- 
siai pasaulyje jie gerbia nuoširdumą. Ji priėjo šypsodamasi ir padavė 
jam ranką: 

— Labas vakaras, pone Renfildai. Esu apie jus girdėjusi iš daktaro 
Sjuardo. 

Iškart jis neatsakė, bet atidžiai žiūrėjo į ją pro surauktus antakius. 
Paskui jo veide šmėkštelėjo nuostaba, sumišusi su abejone, kai jis 
paklausė: 

- Jūs nesate mergina, kurią daktaras nori vesti, juk taip? Tai neį- 
manoma, nes ji mirusi. 

Mina švelniai šyptelėjo ir atsakė: 

— O taip! Aš jau turiu vyrą, už kurio ištekėjau, kai dar nebuvau 
pažįstama su daktaru Sjuardu. Mano pavardė Harker. 

— Tuomet ką čia veikiate? 


— Mudu su vyru atvykome aplankyti daktaro Sjuardo. 

— Vadinasi, jums reikia išvykti. 

— Kodėl? 

Pamanęs, kad toks pokalbis nelabai malonus viešniai, įsiterpiau: 

— Kaip jums šovė į galvą, kad aš apskritai ketinu vesti? 

Kiek palūkėjęs jis atsakė su panieka: 

— Koks kvailas klausimas! 

— Aš taip nemanau, - vėl perėmė iniciatyvą Harker. 

Su ja jis kalbėjo taip pagarbiai, kaip su manim paniekinamai: 

— Jūs, žinoma, suprantate, kai žmogus yra taip gerbiamas ir myli- 
mas, kaip mūsų šeimininkas, jo gyvenimas labai visus domina mūsų 
nedidelėje bendruomenėje. Daktarą Sjuardą myli ne tik ligoninės 
personalas ir draugai, bet ir pacientai, kurių nemažai, neturėdami 
protinės pusiausvyros, yra linkę painioti pasekmes su priežastimis. 
Aiškiai matau, kaip kai kurie pacientai daro klaidą, remdamiesi mąs- 
tymu 2022 causa ir ignoratio elench?". 

Išgirdęs tokią tiradą, išplėčiau akis. Šrai mano mylimas pacien- 
tas — ryškiausias savo ligos atstovas — dėsto filosofijos pradmenis 
kaip rafinuotas džentelmenas. Gal, pamaniau, ponios Harker pasi- 
rodymas suvirpino kokią nors jo atminties stygą? Jeigu tai atsitiko 
spontaniškai ar dėl jos nesąmoningos įtakos, ta moteris turi retą 
gamtos dovaną. 

Mes dar kiek pasišnekučiavome, ir ji, matydama tokį protingą jo 
elgesį, išdrįso, pirma klausiamai žvilgtelėjusi į mane, pasukti pašne- 
kesį prie jo mėgstamos temos. Aš vėl nustebau, kai jis ėmė pasakoti 


apie save taip bešališkai, tarsi būtų sveiko proto. 


* „be priežasties“ ir „ignoruodami faktus“ (/or.). 

— Aš pats esu iš tų žmonių, kurie tiki keistais dalykais. Todėl 
nereikia stebėtis, kad mano draugai susirūpino ir ėmė primygtinai 
siekti, jog būčiau paguldytas į ligoninę. Įsivaizdavau, kad gyvybė 
yra neabejotinai amžina ir kad prarydamas daugybę gyvų būtybių, 
nesvarbu, ant kurios evoliucijos pakopos stovinčių, galėsiu prailgin- 
ti savo gyvenimą. Kartais tas įsitikinimas būdavo toks stiprus, kad 
aš, tiesą sakant, net kėsinausi į kito žmogaus gyvybę. Štai daktaras 
patvirtins, jog sykį bandžiau jį užmušti, norėdamas pastiprinti savo 
gyvastį jo krauju — kaip rašoma Šventame Rašte, kad „kraujas yra 
gyvybė“. 

Pritardamas linktelėjau galvą: buvau toks apstulbęs, kad neži- 
nojau nei ką sakyti, nei ką daryti, nes nebuvo nė penkios minutės 
praėjusios nuo to laiko, kai regėjau jį ryjantį muses ir vorus. Žvilg- 
telėjęs į laikrodį pamačiau, kad metas eiti į stotį pasitikti Van Hel- 
singo, todėl pasakiau Harker, kad laikas keliauti. Ji atsisveikino su 
Renfildu. 

— Sudie, ir tikiuosi, kad kitą kartą susitiksime malonesnėmis 
aplinkybėmis. 

Mano nuostabai, jis atsakė: 

— Sudie, mieloji. Meldžiu Dievą, kad daugiau niekada neišvys- 
čiau jūsų mielo veidelio. Telaimina jus Aukščiausiasis. 

Į stotį patraukiau vienas, palikęs vaikinus namuose. Vargšas Ar- 
tas jau šiek tiek pralinksmėjo, o ir Kvinsis tapo toks, kokį jį buvau 
pratęs matyti. 

Van Helsingas vikriai kaip paauglys iššoko iš vagono. Pamatęs 


mane, jis bėgte pribėgo sakydamas: 

— Kaip reikalai, bičiuli Džonai? Geri? Tvarka! Turėjau daug dar- 
bų sutvarkyti, nes žadu čia užtrukti kiek ilgėliau, jei prireiks. Turiu 
daug naujienų. Mina pas jus? Gerai. O jos šaunuolis vyras? Irgi. Ar 
Artūras ir mano bičiulis Kvinsis taip pat pas jus? Gerai! 

Pakeliui į namus papasakojau jam paskutinius įvykius, apie tai, 
kaip Minos patarimu buvo pasinaudota mano dienoraščiu. Tai iš- 
girdęs profesorius mane pertraukė: 

— Ak, ta nuostabioji Mina Harker! Ji turi vyro protą, talentingo 
vyro protą — ir moters širdį. Gerasis Dievas tokį derinį sukūrė, tikė- 
kit manim, ne šiaip sau. Bičiuli Džonai, iki šiol likimas lėmė, kad 
mums ta moteris padėtų; bet nuo rytdienos jai daugiau negalima 
leisti dalyvauti šioje baisioje istorijoje. Negalima leisti, kad ji rizi- 
kuotų savo gyvybe. Mes, vyrai, nutarėme — argi nedavėme priesai- 
kos? - sunaikinti tą pabaisą, bet tai ne moterų darbas. Net jeigu jai 
nieko bloga nenutiktų, jos širdis gali neišlaikyti šio siaubo, ir paskui 
ją ilgai naktimis gali kamuoti košmarai, o dienomis - nervinė įtam- 
pa. Be to, ji jauna moteris, neseniai ištekėjusi. Todėl ateityje, jeigu 
ne dabar, reikia turėti galvoje ir kitus dalykus. Ką gi, jeigu viskas per- 
spausdinta, tegul dalyvauja mūsų pasitarime, bet rytoj teatsisveikina 
su šiuo darbu: mes eisime vieni. 

Aš karštai jam pritariau ir papasakojau, ką dar pavyko sužinoti, 
kad namas, kurį nusipirko Drakula, buvo greta mano ligoninės. Jis 
nustebo ir giliai susimąstė. 

— O, kad būtume tą žinoję anksčiau! Būtume sučiupę jį laiku ir 
išgelbėję vargšę Liusę. Tačiau, kaip sakoma, dėl pralieto pieno ne- 


verkiama. Negalvosim apie tai ir eisim savo keliu iki galo. 

Paskui jis nutilo ir nepratarė nė žodžio, kol pasiekėme namo var- 
tus. Prieš eidamas persirengti pietums jis tarė Minai: 

— Ponia, iš savo bičiulio Džono girdėjau, kad judu su vyru survar- 
kėte visą medžiagą apie įvykius iki pat šios akimirkos. 

— Ne iki šios akimirkos, profesoriau, - nuraudo ji, - bet iki šios 
dienos ryto. 

— O kodėl? Juk jau žinau, kad smulkmenos mums kartais būna 
labai svarbios. Pasipasakojom viens kitam savo paslaptis, ir niekam 
nuo to blogiau nepasidarė. 

Mina paraudo ir, traukdama iš kišenės popieriaus lapą, tarė: 

— Daktare Van Helsingai, jūs perskaitykite ir nuspręskite, ar man 
verta tęsti darbą. Tai šios dienos įrašas. Aš irgi supratau, kaip svarbu 
užrašinėti viską, net smulkmenas, bet čia vien asmeniški reikalai. Ar 
man reikia tuos užrašus tęsti? 

Van Helsingas paniurusiu veidu perskaitė ir, grąžindamas užra- 
šus, tarė: 

- Jeigu nenorite, galite daugiau nerašyti, bet aš norėčiau, kad ra- 
šytumėte. Jūsų vyras jus tik dar labiau mylės, o mes, jūsų draugai, dar 
labiau jus gerbsime ir vertinsime. 

Vėl nuraudusi ir giedros šypsenos nutviekstu veidu, Mina paėmė 
iš profesoriaus savo užrašus. 

Tad dabar turime surašyta viską, kas dėjosi iki šios valandos. Pro- 
fesorius pasiėmė vieną egzempliorių paskaitinėti iki susirinkimo de- 
vintą valandą. Kiti jau buvome viską perskaitę, todėl šiandien visi 
žinosime po lygiai ir galėsime apmąstyti kovos su baisiu priešininku 


planą. 

MINOS HARKER 
UŽRAŠAI 


Rugsėjo 30-oji 
| J. aidvi valandos po pietų susirinkome daktaro Sjuardo kabine- 


te, pasijutome tarsi sudarę kokią tarybą ar komitetą. Sjuardas 
Van Helsingą pasodino galustalėje, mane - jam iš dešinės, paprašęs 
sekretoriauti; Džonatanas atsisėdo šalia manęs. Priešais mus buvo 
lordas Godalmingas, daktaras Sjuardas ir Morisas; lordas Godal- 
mingas greta profesoriaus, Sjuardas viduryje. Profesorius tarė: 

— Manau, galiu drąsiai sakyti, kad mes visi susipažinome su turi- 
mais faktais. 

Niekas jam neprieštaravo, ir jis kalbėjo toliau: 

— Todėl, manau, ne pro šalį bus papasakoti jums šį bei tą apie 
priešą, su kuriuo susidūrėme. Išgirsite šio žmogaus istoriją, kurią 
pasitikslinau. Paskui galima bus aptarti tolesnius veiksmus. Esa- 
ma būtybių, kurios vadinamos vampyrais; šį bei tą apie jas mes jau 
žinome. Net jeigu neturėtume savo surinktų įrodymų, užtektų tų, 
kuriuos randame senoviniuose mokymuose ir raštuose. Turiu prisi- 
daugelį metų nebūčiau išmokęs lengvai priimti naujas idėjas, nieku 
gyvu nebūčiau tais dalykais patikėjęs iki to laiko, kol tikrovė tren- 
kė kaip perkūnas iš giedro dangaus. Deja! Jeigu būčiau anksčiau 
žinojęs tai, ką žinau dabar — ne, jeigu būčiau bent įtaręs, - būtų 
buvusi išgelbėta viena mums visiems brangi gyvybė. Bet tai jau pra- 


eityje. Turime skubėti, kad išgelbėtume kitas sielas, kurioms gresia 

pavojus. Nosferatu nemiršta kaip bitės, po pirmo įgėlimo. Jie 
sustiprėja ir su dar didesne jėga daro savo piktadarystes. Vampyras, 
gyvenantis tarp mūsų, - stiprus kaip dvidešimt vyrų ir klastingesnis 
už visus mirtinguosius. Jo klasta kaupėsi šimtmečius. Jis pasitelkia 
nekromantiją, kitaip sakant, mirusiųjų vėles, ir tie mirusieji, prie 
kurių jis prisiartina, patenka jo valdžion. Jis net ne žvėris. Beširdis 
velnias. Tam tikrose ribose jis gali atsirasti ir išnykti, pasivertęs kuo 
panorės; jis moka valdyti aplink save gamtos gaivalus — užtraukti 
miglą, sukelti audrą ir perkūniją. Jis moka pajungti savo valiai gyvus 
padarus: žiurkes, apuokus, šikšnosparnius, kandis, lapes ir vilkus, 
gali keleriopai išaugti ir sumažėti, moka išnykti ir ilgam pasislėpti. 
Kaip galėtume smogti jam mirtiną smūgį? Mano bičiuliai, jis labai 
galingas, mūsų laukia sunki užduotis, nuo kurios ir didžiausiems 
drąsuoliams ims virpėti keliai. Nes jeigu pralaimėsime kovą, jis liks 
nugalėtojas, ir kuo tada viskas baigsis? Gyvenimas yra niekas. Aš ne- 
bijau mirties. Bet mūsų pralaimėjimas reikštų daugiau negu vien gy- 
venimą ar mirtį. Pralaimėję mes taptumėm tokie pat - nakties siau- 
būnai be širdies ir sąžinės, tykantys kraujo ir sielų žmonių, kuriuos 
labiausiai mylime. Mums amžinai bus užverti dangaus vartai. Mus 
visi niekins, mes būsime dėmė ant Viešpaties saulėto veido, strėlė 
šone to, kuris mirė už žmoniją. Bet tai mūsų pareiga, tad ar galime 
nuo jos nusisukti? Aš sakau — ne, bet aš jau senas ir gyvenimas su 
saule, grožybėmis ir paukščių giesmėmis, muzika ir meile man jau 
praeityje. Jūs visi jauni. Daugelis jau spėjote patirti sielvartą, tačiau 
prieš akis jums daug saulėtų dienų. Ką pasakysite? 

Jam bekalbant, Džonatanas paėmė mano ranką. Išvydusi ištiestą 


jo delną, pamaniau, kad mums gresiantis pavojus jį išgąsdino, tačiau 

jo prisilietimas pripildė mane jėgų, suteikė stiprybės, pasitikėjimo ir 
ryžto. Drąsaus žmogaus ranka pasako daugiau už žodžius. 

Kai profesorius nutilo, mudu su Džonatanu pažvelgėme viens 
kitam į akis, ir tai buvo nebylus susitarimas. 

— Mina ir aš priimame jūsų pasiūlymą, - pasakė Džonatanas. 

— Aš irgi, - kaip paprastai lakoniškai burbtelėjo Morisas. 

— Ir aš, - tarė lordas Godalmingas. - Dėl Liusės, jeigu nebūtų 
dėl ko kito. 

Daktaras Sjuardas tik linktelėjo galvą. Profesorius atsistojo ir, 
padėjęs ant stalo auksinį kryželį, ištiesė rankas. Aš paėmiau vieną 
ranką, lordas Godalmingas kitą, Džonatanas paėmė mano dešinę, 
o kitą ranką ištiesė per stalą Morisui. Mes iškilmingai sudarėme 
sąjungą. Širdyje pajutau šaltuką, bet rankos neatitraukiau. Mes vėl 
susėdome, ir daktaras Van Helsingas prabilo linksmiau, tarsi paro- 
dydamas, kad prasideda rimtas darbas. 

— Taigi jūs žinote, su kuo mums teks susikauti, tačiau ir mes nesa- 
me bejėgiai. Mūsų pusėje - įvairios jėgos, kurių neturi vampyrai. Tai 
mokslo žinios. Mūsų minčių ir poelgių niekas nevaržo. Mūsų ir die- 
nos, ir naktys. Mums padeda pasiaukojimas ir kilnus tikslas. Tai la- 
bai daug. Dabar pasižiūrėkime, kur baigiasi prieš mus sukilusių jėgų 
galia, trumpiau tariant, pasvarstykime, kur glūdi vampyrų apskritai 
ir konkrečiai mūsiškio silpnumas. Pasiremti galime tik papročiais 
ir tradicijomis. Atrodytų, visai nedaug, kai kalbama apie gyvybę ar 
mirtį - ne, daugiau negu apie gyvybę ir mirtį. Bet mums turi to už- 
tekti. Pirmiausia todėl, kad daugiau nieko neturime, o antra - šiaip 
ar taip, papročiai ir tradicijos turi didelę reikšmę. Ar daug kas tiki — 


ak, ne apie mus kalbu - vampyrais? Kuris iš mūsų prieš metus būtų 

jais patikėjęs persunktame mokslo žinių, skeptiškame, dalykiškame 
devynioliktame šimtmetyje? Juk iš pradžių mojom ranka ir į tai, ką 
matėm savo akimis. Todėl supraskite, kad vampyrizmas ir tikėjimas 
vampyrais remiasi būtent tokiais nepatvariais dalykais. Turiu jums 
pasakyti, kad vampyrų buvo visur, kur gyveno žmonės: senovės Grai- 
kijoje, senovės Romoje, visoje Vokietijoje, Prancūzijoje, Indijoje ir 
Kinijoje, taip toli nuo mūsų, ir žmonės bijo jų iki šiol. Jie ėjo paskui 
Islandijos didvyrius, velnio neštus ir pamestus hunus, slavus, saksus, 
madjarus. Kol kas užteks ir tiek, kuo galim remtis, ir leiskite man pa- 
sakyti, kad mūsų pačių nelaiminga patirtis tuos prietarus patvirtina. 
Vampyrai gyvena ir negali mirti vien nuo senatvės; jie semiasi jėgų 
gerdami gyvųjų kraują. Be to, esame pastebėję, kad jie gali atjaunėti, 
jų gyvybingumas auga, pasisotinę jie tarsi naujai atgimsta. Bet jie 
negali ilgai ištverti be savo maisto. Jie nesimaitina kaip normalūs 
žmonės. Net Džonatanas, gyvenęs su vampyru pakankamai ilgai, nė 
sykio nematė jo prisiliečiant prie įprasto maisto — nė kartelio! Jis 
neturi šešėlio, neatsispindi veidrodyje, tą irgi liudija Džonatanas. Jis 
nepaprastai stiprus — tą Džonatanas patyrė, kai Drakula padėjo jam 
įlipti į diližaną. Jis gali pasiversti vilku, kaip matėme laivui atplaukus 
į Vitbį ir iš sudraskyto šuns. Taip pat šikšnosparniu: jį Mina matė 
ant Liusės palangės Vitbyje, Džonas pastebėjo skraidant prie namų 
ir Kvinsis — prie Liusės lango. Moka apsiausti save migla — tą įrodė 
kilnusis laivo kapitonas, bet ta migla gali tvyroti tik nedideliame plo- 
te. Moka prasiskverbti su mėnesienos šviesa paprastų dulkelių pavi- 
dalu - Džonatanas matė seseris Drakulos pilyje. Moka nepaprastai 
suplonėti. Matėme, kaip Liusė, dar iki sulaukdama amžino atilsio 


įplaukė į kapą pro plauko storio plyšelį duryse. Moka prasiskverbti 

į kokį daiktą, tarsi susilydydamas su juo, o vėliau išeiti. Gerai mato 
tamsoje — tai nemenkas pranašumas, turint galvoje, kad gyvename 
pasaulyje, kur pusę paros yra naktis. Bet išklausykite mane iki galo. 
Net ir turėdamas tokius gebėjimus jis nėra laisvas. Anaiptol. Jis net 
didesnis kalinys už galerų vergus, už beprotį vienutėje. Jis negali eiti 
ten, kur įsigeidžia; nebūdamas gamtos dalis, jis turi paklusti kai ku- 
riems gamtos dėsniams; kodėl — nežinome. Jis negali pirmas įkel- 
ti kojos į namus, jeigu jo nekviečia kuris nors to namo gyventojas. 
Tiesa, paskui gali ten laisvai įeiti ir išeiti. Kaip ir kitos piktos dvasios, 
praranda savo galią išaušus rytui. Tik tam tikrais atvejais jis gali veikti 
dienos metu nebūdamas savo priebėgoje. Jis gali keisti savo pavidalą 
tik saulės laidos ir patekėjimo metu. Apie tai rašoma senoviniuose 
tekstuose, panašias išvadas darome ir iš savo patirties. Jis gali veikti 
tik turėdamas savo namus - karstą, namus - pragarą, namus - nepa- 
šventintą irštvą. Žinome, kad jis pasislėpė savižudžio kape Vitbyje, 
tačiau veikti jis gali tik tam tikru paros metu. Manoma, kad jis gali 
pereiti tekančio vandens paviršiumi tarp potvynio ir atoslūgio va- 
landų. Be to, tam tikri daiktai suvaržo jo valią, pavyzdžiui, česnakas. 
Tai jau žinome. Religiniai atributai - krucifiksas, kryželis jam ne- 
kenkia, bet jis pagarbiai jų šalinasi. Yra ir kitų priemonių, apie kurias 
papasakosiu, idant žinotumėt, jeigu kartais prireiktų. Laukinės ro- 
žės šakelė ant karsto neleidžia jam išeiti, pašventinta kulka, iššauta į 
karstą, jį nužudo, paversdama tikru numirėliu. Amžiną ramybę jam 
galim suteikti, kaip žinome, persmeigdami smaigu ir nupjaudami 
galvą. Matėme tai savo akimis. Todėl, radę slėptuvę to, kuris kadaise 
buvo žmogus, turime sunaikinti jį neleisdami atsikelti iš karsto. Ta- 


čiau jis gudrus. Aš paprašiau savo draugo, Budapešto universiteto 

profesoriaus Arminijaus, patyrinėti jo istoriją, ir jis surinko žinių iš 
visų jam prieinamų šaltinių. Tai, be abejo, tas pats grafas Drakula, 
išgarsėjęs mūšiuose su turkais prie didžiosios upės krantų. Jis gar- 
si asmenybė, nes ir jo laikais, ir vėliau ne vieną šimtmetį jis buvo 
laikomas vienu protingiausių, klastingiausių, narsiausių iš visų di- 
džiavyrių, gyvenusių tame krašte. Tas galingas protas ir plieninis 
ryžtas nuėjo su juo į kapą ir dabar bus naudojami prieš mus. Pasak 
Arminijaus, Drakula buvo kilminga ir didi giminė, nors kartkartėm 
rasdavosi jos atstovas, kuris, pasak amžininkų, buvo susidėjęs su šė- 
tonu; juodosios magijos paslapčių jie mokėsi tarp kalnų, supančių 
Hermanštato ežerą, kur tūlas mokslingas vyras tarnauja nelabajam. 
Tekstuose randami tokie žodžiai kaip „stregoica“ - ragana, „ordog“ 
ir „pokol“ — šėtonas ir pragaras, o viename rankraštyje tas pats Dra- 
kula vadinamas „vampyru“, ir mes puikiai žinome kodėl. Šis kadai- 
se didis vyras turėjo daug palikuonių, garsių vyrų ir moterų, kurių 
šventi palaikai dabar ilsisi žemėje, ir tas siaubūnas poilsį gali rasti 
tik tokioje žemėje. Baisiausia tai, kad šis blogis įsišaknija šventuose 
dalykuose. Jis negali ilsėtis žemėje, nesaugančioje švento jo garsios 
giminės prisiminimo. 

Kol jis kalbėjo, Morisas įdėmiai žiūrėjo lango pusėn, paskui at- 
sistojo ir išėjo iš kambario. Po trumpos pauzės profesorius pasakojo 
toliau: 

— Dabar turime nuspręsti, ko pirmiausia imsimės. Turime ne- 
mažai duomenų, ir reikia apgalvoti operacijos planą. Iš Džonatano 
žinome, kad į Vitbj iš pilies atkeliavo penkiasdešimt dėžių su žemė- 
mis, kurios buvo nugabentos į Karfaksą. Taip pat žinome, kad vė- 


liau kelias dėžes iš ten išvežė. Mano supratimu, reikia įsitikinti, ar 

likusios dėžės tebeguli už sienos, kurią matome pro langą, ir ar jų 
neišvežė kur nors dar toliau. Jei taip, turime rasti... 

Mūsų pokalbis buvo staiga nutrauktas pačiu keisčiausiu būdu. 
Kieme pokštelėjo pistoleto šūvis. Kulka, išmušusi langą, atšoko nuo 
rėmo ir smigo į tolimą lubų kampą. Macyrt, esu didelė bailė, nes su- 
klikau. Vyrai stryktelėjo ant kojų, lordas Godalmingas puolė prie 
lango ir atitraukė užuolaidą. Iš kiemo pasigirdo Moriso balsas: 

— Atleiskite! Atrodo, jus išgąsdinau. Ateinu papasakoti. 

Po minutės jau kambaryje jis tarė: 

— Pasielgiau kaip idiotas, nuoširdžiausiai prašau man atleisti, po- 
nia Harker. Turbūt mirtinai jus išgąsdinau. Profesoriui pasakojant, 
pamačiau, kaip ant palangės nutupia didžiulis šikšnosparnis. Po 
paskutiniųjų įvykių tie bjaurūs sutvėrimai kelia man tokį pasišlykš- 
tėjimą, kad tiesiog negaliu į juos žiūrėti, todėl norėjau nudobti jį, 
kaip darydavau vakarais. Artas iš manęs juokdavosi. 

— Ar paraikėt? — pasiteiravo Van Helsingas. 

— Nežinau. Bet greičiausiai ne, nes jis nuplasnojo miško pusėn. 

Daugiau nieko nesakęs, jis atsisėdo į savo vietą, o profesorius kal- 
bėjo toliau: 

— Privalome sužinoti, kur yra kiekviena dėžė. Bandysime užklup- 
ti tą siaubūną jo irštvoje ir nužudyti arba, kalbant moksliškai, sterili- 
zuoti žemę, kad jis daugiau negalėtų joje ilsėtis. Žmogaus pavidalą jis 
gali turėti tarp vidudienio ir saulėlydžio; tada geriausia jį pulti, nes 
tuo paros metu jis silpniausias. O jums, ponia Mina, šiandien pas- 
kutinysis darbo vakaras iki tol, kol viskas baigsis laimingai. Pernelyg 
jus branginame, kad rizikuotume. Kai šįvakar išsiskirsime, daugiau 


apie nieką mūsų neklausinėkite. Atėjus laikui, viską papasakosime. 

Mes esame vyrai ir turime ištverti, o jūs būsit mūsų kelrodė žvaigždė 
ir viltis, ir mes, žinodami, kad esate saugi, jausimės drąsiau. 

Atrodė, kad visiems palengvėjo, ypač Džonatanui, bet man tas 
pasiūlymas nepatiko, nes, rūpindamiesi manimi, jie pamiršo savo 
saugumą — juk kuo mūsų daugiau, tuo drąsiau sviesti iššūkį pavojui; 
tačiau viskas jau nuspręsta, nurijau karčią piliulę neprieštaraudama, 
priimdama riterišką rūpinimąsi. 

Prabilo Morisas: 

— Nėra ko gaišti, turim nedelsdami apžiūrėti tą namą, brangi kie- 
kviena minutė, ir greitai veikdami gal išgelbėsim jau nusižiūrėtą kitą 
auką. 

Prisipažįstu, kad artėjant susirėmimo valandai širdis ėmė smar- 
kiau tvaksėti, bet tylėjau ir slėpiau savo susijaudinimą, kurį pamatę 
jie imtų apskritai viską nuo manęs slėpti. Pasiėmę įrankius, jie išėjo 
į Karfaksą. 

Išeidami liepė man gultis, bet ar moteris užmigs, kai jos artimieji 
pavojuje? Apsimečiau miegančia, kad Džonatanas nepradėtų neri- 


mauti. 


DAKTARO SJUARDO 
DIENORAŠTIS 


Spalio 1-oji, 4-ta valanda ryto 
] au buvome beeiną pro duris, kai man pranešė, kad Renfildas sku- 


biai reikalauja pasimatyti su manimi, neva turėdamas pranešti 


a 

svarbią naujieną. Liepiau perduoti jam, kad ateisiu vėliau, nes dabar 
užsiėmęs. Prižiūrėtojas pridūrė: 

- Jis labai užsispyręs ir sėdi lyg ant adatų. Dar nemačiau jo to- 
kio. Nežinau, bet man atrodo, jeigu nenueisite, jam vėl užeis įsiūčio 
priepuolis. 

— Gerai, nueisiu dabar, - pasakiau, žinodamas, kad be priežasties 
jis taip nekalbėtų. 

Paprašiau draugų palūkėti kelias minutes, kol aplankysiu pa- 
cientą. 

— Pasiimkit ir mus kartu, - paprašė profesorius. - Jo liga, aprašy- 
ta jūsų dienoraštyje, mane labai sudomino, be to, jis kažkaip yra su- 
sijęs su mūsų byla. Labai norėčiau jį pamatyti. Ypač tokį sudirgintą. 

— Gal galėčiau ir aš eiti? - pasiteiravo lordas Godalmingas. 

— O aš? - paklausė Morisas ir Džonas vienu balsu. 

Aš linktelėjau galvą, ir jie nuėjo su manimi. Radome Renfildą 
baisiausiai susijaudinusį, tačiau jis kalbėjo ir elgėsi daug protingiau 
negu anksčiau tokios būsenos. Pirmą sykį mačiau pamišėlį su tokia 
savivoka, ir, atrodo, jis nėmaž neabejojo savo postringavimais sudo- 
minsiąs visus, kas jo klausosi. Į kambarį suėjome penkiese, tačiau iš 
pradžių mano bičiuliai tylėjo. Renfildas paprašė išleidžiamas namo, 
tvirtindamas, jog yra visai pasveikęs. 

— Kreipiuosi į jūsų draugus, - kalbėjo jis, - kurie, tikiuosi, ne- 
prieštaraus, galėdami pabūti teisėjais. Beje, jūs mūsų nesupažindi- 
note. 

Buvau toks pritrenktas, kad man ir į galvą neatėjo pradėti nuo 
supažindinimo su bepročiu ceremonijos, tačiau jis laikėsi taip oriai, 


kad neliko kitos išeities. 

— Lordas Godalmingas, profesorius Van Helsingas, ponas Kvinsis 
Morisas iš Teksaso, ponas Džonatanas Harkeris. Ponas Renfildas. 

Spausdamas visiems iš eilės rankas, jis kalbėjo: 

— Lorde Godalmingai, turėjau garbės matyti jūsų tėvą Vindha- 
me. Titulas prie jūsų pavardės man kartu ir liūdna žinia apie jūsų 
tėvelio mirtį. Tai buvo žmogus, kurį gerbė visi jį pažinoję, o jaunys- 
tėje, teko girdėti, jis buvo išradęs tam tikrą punšą, labai populiarų 
per žirgų lenktynes. Pone Morisai, jūs galite didžiuotis savo valsti- 
ja. Jos įstojimas į Sąjungą gali tapti labai reikšmingas ateityje, kai 
Šiaurė ir tropikai prisijungs prie žvaigždėtos ir juostuotos vėliavos, 
kai Monro doktrina istorikų lūpose skambės kaip politinė pasaka. 
Ką, išskyrus malonumą, gali jausti žmogus, susitikęs Van Helsingą? 
Sere, aš neatsiprašau už tai, kad neišvardijau visų titulų. Įprastinės 
mandagumo formulės netenka prasmės, kai kalbi apie žmogų, kuris 
padarė revoliuciją terapeutikoje, atrasdamas nepertraukiamą smege- 
nų masės evoliucijos dėsnį, nes jos pastatytų jį kaip lygų greta kitų. 
Aš prašau jus, džentelmenai, savo pilietybės, paveldėjimo ar įgimtų 
gabumų dėka užimančius prideramas vietas šiame besikeičiančiame 
pasaulyje, pabūti liudininkais, jog esu tokio pat sveiko proto, kaip ir 
dauguma žmonių, gyvenančių laisvėje. Aš neabejoju, kad jūs, dakta- 
re Sjuardai - humanistas, medikas ir juristas, be to, mokslininkas — 
laikysite savo moraline pareiga pasielgti su manimi, kaip su žmogu- 
mi, atsidūrusiu nepaprastose aplinkybėse. 

Jis baigė savo tiradą mandagiai, su pasitikėjimu, kuriam nestigo 
savotiško žavesio. 

Turbūt visi mes pasijurome sutrikę. Aš beveik patikėjau — ne- 


žiūrint to, kad žinojau viską apie jo ligą ir būdą, - kad jis pasveiko, 

ir ketinau pažadėti jam, kad ryte pats pasirūpinsiu visais formalu- 
mais, kurie yra būtini išleidžiant ligonį laisvėn. Tačiau nusprendžiau 
palūkėti prieš žengdamas tokį rimtą žingsnį, nes prisiminiau, kaip 
kartais netikėtai pasikeičia mano ligonio elgesys. Patvirtinęs, kad jis 
sparčiai taisosi, ir pažadėjęs ryte pratęsti pokalbį, tariausi, kad viskas 
baigta. Bet jam to, matyt, neužteko, nes jis greitosiomis tarė: 

— Bijau, daktare Sjuardai, kad klaidingai mane supratote. Aš 
noriu būti laisvas dabar, tuojau pat, nedelsiant, jeigu galima — šią 
akimirką. Laikas nelaukia, turint omenyje kiekvieno mūsų sutartis, 
sudarytas su sene giltine. Manau, jog stačiai būtina, kad toks puikus 
praktikas kaip daktaras Sjuardas išpildytų tokį paprastą ir kartu la- 
bai svarbų mano prašymą. 

Jis įdėmiai į mane pasižiūrėjo ir, supratęs iš akių, kad nepritariu, 
nukreipė skvarbų žvilgsnį į kitus svečius. Nesulaukęs atsakymo ir iš 
jų, jis vėl paklausė: 

— O galaš klystu? 

— Klystate, - atsakiau jam atvirai, jausdamas, kad elgiuosi Žiau- 
riai. 

Kiek parylėjęs, jis tarė tęsdamas žodžius: 

— Ką gi, matyt, turėsiu ieškoti kitų argumentų. Leiskite man 
prašyti nuolaidos, privilegijos, - vadinkite, kaip jums patinka. Esu 
priverstas reikalauti išleidimo ne asmeniniais sumetimais, bet dėl 
kitų. Negaliu atskleisti visų priežasčių, verčiančių mane primygtinai 
prašyti, bet prisiekiu, kad jos labai rimtos, doros ir nesavanaudiš- 
kos, kylančios iš kilniausio pareigos supratimo. Jeigu galėtumėte pa- 


žvelgti į mano sielos gelmes, iškart suprastumėte mane apėmusius 

jausmus. Be to, pradėtumėte laikyti mane geriausiu ir ištikimiausiu 
draugu. 

Jis nutilo ir vėl įsižiūrėjo į mūsų veidus. Man toptelėjo, kad toks 
staigus intelekto blykstelėjimas, ko gero, bus dar viena jo pamišimo 
apraiška, todėl nusprendžiau: tegul kalba kiek širdis geidžia, kol 
galų gale pats išsiduos. Van Helsingas stovėjo įsmeigęs į jį akis lyg 
durklus, suraukti tankūs jo antakiai buvo susilieję nuo įstangos. Jis 
tarė Renfildui tokiu tonu, kurį tik vėliau prisiminęs stebėjausi, nes 
kalbėjo jis kaip su sau lygiu: 

— Ar negalėtumėt tiesiai ir be užuolankų atskleisti mums priežas- 
tis, verčiančias jus būtent šįvakar išeiti laisvėn? Pažadu: jas sužinojęs 
aš, nors ir pašalinis žmogus, tačiau neturintis jokių išankstinių nu- 
sistatymų, prašysiu daktaro Sjuardo išleisti jus laisvėn savo rizika ir 
atsakomybe. 

Didžiai nusiminęs jis liūdnai papurtė galvą. Profesorius kalbėjo 
toliau: 

— Na, pagalvokite. Jūs tikinate esąs visiškai sveikas, bandote pa- 
daryti įspūdį savo logiškais samprotavimais, nors jūsų sveikumu mes 
abejojame, antraip juk nebūtumėt čia patekęs. Jeigu jūs nenorite 
mums padėti, pasirinkdamas jums siūlomą protingiausią kelią, ko 
gi tikitės? Elkitės protingai, padėkite mums, tuomet ir mes padėsim 
jums atgauti trokštamą laisvę. 

Jis vėl papurtė galvą: 

— Daktare Van Helsingai, aš neturiu ką pridurti. Jūs irgi pasakėte 
viską, ir jei turėčiau laisvą valią, nedvejodamas sutikčiau su jūsų pa- 


siūlymu, tačiau negaliu to padaryti. Galiu tik prašyti, kad manimi 

patikėtumėte. Jeigu mano prašymas nebus išklausytas, aš nebeatsa- 
kau už tolesnius įvykius. 

Pamaniau, kad laikas nutraukti tą sceną, kuri ėmė darytis juokin- 
ga. Todėl pasukau prie durų sakydamas: 

— Eime, bičiuliai, mūsų laukia darbas. Labanakt. 

Bet Renfildas staiga vėl pasikeitė. Jis puolė prie manęs, ir aš pa- 
maniau, kad bandys su manimi susidoroti. Tačiau be reikalo būgš- 
tavau, nes jis iškėlė rankas ir ėmė maldauti. Jis juto, kad savo karš- 
tu maldavimu tik blogina padėtį, nes viskas vėl grįžta į senas vėžes. 
Žvilgtelėjęs į Van Helsingą ir išvydęs jo akyse pritarimą, ryžtingu 
mostu parodžiau Renfildui, kad jis bergždžiai eikvoja jėgas. Toks 
įsijausminęs jis būdavo ir anksčiau, ypač kai jį apsėsdavo kokia min- 
tis, pavyzdžiui, noras turėti katiną, todėl laukiau, kol jis nurims ir 
šį sykį. Tačiau apsirikau. Supratęs, kad mūsų nepavyks įtikinti, jis 
nebesusivaldė, puolė ant kelių ir, iškėlęs rankas, ėmė graudžiai mal- 
dauti, o nusiminimo ašaros riedėte riedėjo skruostais. 

— Maldauju iš visos širdies, daktare Sjuardai, tučtuojau mane pa- 
leiskite. Išvežkite mane iš čia kur norite ir kaip norite - su tramdo- 
maisiais marškiniais, antrankiais, supančiotą — nors į kalėjimą, bet 
išleiskite mane iš čia! Kalbu iš pačių sielos gelmių! Jūs nežinote, ką 
darote, o aš negaliu pasakyti. Vargas man! Negaliu jums sakyti tie- 
sos! Dėl visko, kas jums šventa ir brangu, dėl jūsų prarastos meilės, 
vardan vilties, dėl Aukščiausiojo, išleiskite mane! Išgelbėkite mano 
sielą nuo nusikaltimo! Ar girdite mane, žmogau? Argi nesupranta- 
te?! Ar dar nepasimokėte?! Nejaugi nematote, kad esu sveikas ir kal- 


bu nuoširdžiai? Kad aš jau ne beprotis, apimtas priepuolio, o svei- 

kas žmogus, kuris grumiasi už savo sielos išgelbėjimą? Išklausykite 
mane! Išklausykite mane! Paleiskite! Paleiskite! Paleiskite! 

Pajutęs, kad viskas gali baigtis labai prastai, paėmiau jį už rankos 
ir pakėliau: 

— Užteks, - pasakiau jam, - gana. Jau prisižiūrėjome. Gulkitės į 
lovą ir susitvardykite. 

Staiga jis nurimo ir kelias akimirkas įdėmiai žiūrėjo man į akis. 
Paskui, netaręs nė žodžio, nuėjo ir atsisėdo ant lovos krašto. Atėjo 
ilgai lauktas jausmų atoslūgis. 

Man beeinant pro duris, jis tyliai ir ramiai tarė: 

— Tikiuosi, daktare Sjuardai, vėliau nepamiršite, jog šiandien pa- 


dariau viską, kad jus įtikinčiau. 


XIX 
DŽONATANO 


HARKERIO 
UŽRAŠAI 


Spalio 1-oji, S-ta valanda ryto 


S u draugais į paieškas kibau ramia širdimi, nes dar niekada ne- 
—.Ž mačiau Minos tokios stiprios ir žvalios. Džiaugiausi, kad ji nu- 
sileido ir paliko mums, vyrams, atlikti tą pavojingą darbą. Baisu ir 
pagalvoti, kad jai irgi gali grėsti pavojus, tačiau dabar, kai jos suma- 
numo ir įžvalgumo dėka turime surinktą ir sutvarkytą medžiagą, ji 
gali ramiai imtis ko kito. Mus visus, ko gero, šiek tiek išmušė iš vėžių 
scena su Renfildu. Išėję iš jo kambario, tylėdami grįžome į kabinetą. 
Morisas tarė Sjuardui: 

— Man atrodo, Džekai, jeigu tas žmogus neapsimeta, jis pats pro- 
tingiausias beprotis iš visų, kuriuos esu sutikęs. Gal klystu, bet man 
regis, kad jis turėjo kažkokį rimtą tikslą. O jeigu tai tiesa, žiauru 
buvo nesuteikti jam galimybės. 

Mudu su Artūru tylėjome, bet Van Helsingas tarė: 

— Bičiuli Džonai, jūs geriau už mane pažįstate pamišėlius, džiau- 


giuosi galėdamas tai pripažinti, nes bijau, kad jei man būtų tekę šian- 

dien nuspręsti, būčiau paleidęs jį į visas keturias puses, nelaukdamas 
isterijos. Tačiau gyvename ir mokomės, ir imdamiesi savo užduoties, 
negalime rizikuoti. Kaip pasakytų mano bičiulis Kvinsis, viskas ge- 
rai taip, kaip yra. 

Daktaras Sjuardas susimąstęs atsakė: 

— Man belieka jums pritarti. Jeigu jis būtų paprastas pamišėlis, 
imčiausi atsakomybės ir juo pasitikėčiau, bet jis aiškiai susijęs su gra- 
fu, todėl bijau pabloginti padėtį tenkindamas jo užgaidas. Negaliu 
pamiršti, kaip jis it pakvaišęs maldavo duoti jam katiną, o paskui 
šoko perkąsti man gerklę. Be to, jis vadina grafą savo „Viešpačiu ir 
Šeimininku“ ir gali būti, jog mėgins kokiu nors velnišku būdu jam 
talkinti. Tas pabaisa gali pasitelkti vilkus, žiurkes, kitus panašius į 
save padarus, todėl manau, kad jis neatsisakys ir pamišėlio paslaugų. 
Taigi, kai viskas susideda į krūvą, o dar tos gaudybės - gali bet kam 
neišlaikyti nervai. 

Profesorius žengė žingsnį pirmyn, uždėjo jam ranką ant peties ir 
tarė drąsindamas: 

— Nesibaiminkit, bičiuli Džonai. Mes atliekame savo pareigą, 
nors ji ir baisi, todėl elgsimės pagal savo išmanymą. Pasikliauti galim 
tik Dievo gailestingumu. 

Lordas Godalmingas kelioms minutėms mus paliko, bet netru- 
kus grįžo ir parodė mums sidabrinį švilpuką. 

— Tai senas namas. Ten gali būti pilna žiurkių, todėl paruošiau 
joms priešnuodžių. 

Patekę už kiemą juosiančios sienos, mes pasukome prie namo, 
stengdamiesi laikytis medžių šešėliuose, kai pro debesis kiemą nu- 


šviesdavo mėnesiena. Prie durų profesorius atidarė lagaminėlį ir 

ėmė traukti iš jo įvairius instrumentus, kruopščiai dėliodamas juos 
krūvelėmis. Paskui tarė: 

- Bičiuliai, mums gresia didelis pavojus, todėl turime apsigin- 
kluoti. Mūsų priešas — ne tik dvasia. Nepamirškite, kad jis stiprus 
kaip dvidešimt vyrų ir nusukti mums sprandus - jam gryni juokai, 
tuo tarpu mes jo lengvai neįveiksime. Vienas stipresnis vyras ar keli 
gali trumpai jį suturėti, tačiau įveikti nevaliosim. Tad saugokitės jo 
rankų. Dabar pasikabinkit ant krūtinės štai ką, - jis padavė man, 
stovėjusiam arčiausiai, sidabrinį kryželį ir česnako žiedų vainiką. — 
O kitiems priešams, žemiškiems, štai revolveris ir peilis, visiems po 
elektrinį žibintuvėlį. Pasikabinkit juos ant krūtinių. Ir pagaliau svar- 
biausia, be ko neapsieisim. 

Tai buvo į voką įdėtas gabalėlis ostijos. Kiti irgi gavo tokias pat 
apsaugos priemones. 

— Dabar, bičiuli Džonai, kur mūsų visrakčiai? Jei eisim pro duris, 
nereikės daužti lango, kaip aną sykį einant pas Liusę. 

Van Helsingas išbandė vieną ar du raktus. Pagaliau rado tikrąjį, 
ir po trumpo krapštymosi skląstis krustelėjo ir girgždėdamas įslydo 
į spyną. Mes stumtelėjome duris, surūdiję vyriai cyptelėjo, ir durys 
atsidarė. Jaučiausi tarsi vėl skaityčiau tą Sjuardo dienoraščio vietą, 
kur aprašomas įėjimas į Liusės kapą. Turbūt visi pagalvojome apie 
tą patį, nes tarsi susitarę atšlijome nuo įėjimo. Profesorius pirmasis 
parodė drąsą ir žengė per slenkstį. 

— In manus tuas, Domine" — tarė jis ir persižegnojo. 

Suėję pro duris, uždarėme jas, kad žibintų šviesa neatkreiptų pra- 


eivių dėmesio. Profesorius rūpestingai patikrino spyną, kad prirei- 


* Į tavo rankas, Viešpatie. (/ot.) 

kus galėtume skubiai pasišalinti. Paskui įžiebėme žibintus ir ėmėme 
ieškoti. 

Besikryžiuojančiuose spinduliuose ant sienų šokinėjo keisčiausi 
milžiniški šešėliai. Negalėjau nusikratyti jausmo, kad be mūsų čia 
yra dar kažkas. Turbūt tą jausmą man sukėlė staiga užplūdę prisimi- 
nimai apie Transilvanijoje patirtą siaubą. Ne aš vienas pasijutau ne- 
jaukiai, nes mačiau, kaip draugai, išgirdę menkiausią garsą ar išvydę 
šmėkštelint šešėlį, nuolat gręžiojosi per petį. 

Viduje viskas buvo nepaprastai apdulkėję. Ant grindų dulkių 
kilimas buvo kelių colių storumo išskyrus tas vietas, kur neseniai 
žengė Žmogaus koja, nes pasišvietęs pamačiau ant grindų vyriškų 
batų, pakaustytų vinutėmis, pėdsakus. Sienos buvo lyg aptrauktos 
dulkių apmušalu, o kampuose kybojo nesuskaičiuojami voratin- 
kliai, nuo dulkių svorio nudriskę ir panašūs į skarmalus. Hole ant 
stalo radome raktų ryšulį su pageltusiomis nuo senumo kortelėmis, 
pririštomis prie kiekvieno rakto. Jais jau buvo naudotasi, nes dulkių 
sluoksnis ant stalo buvo sujauktas. Tokia pat žymė liko ir dabar, kai 
profesorius pakėlė raktus. Jis pasisuko į mane ir tarė: 

— Ši vieta jums pažįstama, Džonaranai? Jūs kopijavote namo pla- 
ną, todėl šiek tiek orientuojatės čia — bent jau geriau už mus. Kaip 
pakliūti į koplyčią? 

Maždaug įsivaizdavau, kur ji yra, nors pirmą sykį lankydamasis 
name, joje nebuvau. Netrukus, po kelių klaidingų posūkių, atsidū- 
rėme priešais žemas, arkos pavidalo ąžuolines duris, apkaustytas ge- 
ležimi. 

— Štai ji, — tarė profesorius, prikišęs žibintą prie plano, nukopi- 


juoto nuo namo pirkimo dokumentų. Šiek tiek pavargę, radome 

raktą ir atrakinome duris. Rengėmės nemaloniems dalykams, nes, 
veriantis durims, pro plyšį ėmė veržtis silpnas nemalonus kvapas, 
tačiau niekas nesitikėjo tokios baisios smarvės, kuri užplūdo mus 
koplyčioje. Dar niekada nebuvome užtikę grafo uždarose patalpose, 
o aš jį mačiau arba pasninkaujantį pilies kambariuose, arba priputu- 
sį kraujo sugriuvusioje ir vėjų košiamoje koplyčioje. Ši paralpa buvo 
ankšta, oras neišpasakytai slopus ir dvokiantis. Toje smarvėje juto- 
me ir kitą kvapą - žemės ir kažkokių kenksmingų garų. Atrodė, kad 
tokią smarvę, kurioje jutai ir karstelėjusį, aitrų kraujo skonį, galėjo 
skleisti tik pragariškas puvimas. Vien pagalvojus darėsi bloga. Čia 
buvo likęs kiekvienas to pabaisos kvėptelėjimas. Kitomis aplinkybė- 
mis būtume tuojau pat viską metę, tačiau negalėjome to sau leisti, 
todėl sukandę dantis tęsėme darbą. Pirmasis tvaiko gūsis privertė 
mus žengti atatupstus, tačiau netrukus darbavomės taip, tarsi ta at- 
grasi vieta būtų buvęs žydintis rožynas. Vaikščiodamas po koplyčią, 
profesorius kalbėjo: 

— Pirmiausia reikia suskaičiuoti, kiek dėžių yra likę, paskui iš- 
šniukštinėsime visus užkaborius, kad įsitikintume, jog kitų dėžių 
čia tikrai nėra. 

Vos žvilgtelėję suskaičiavome dideles ir gremėzdiškas dėžes. Ap- 
sirikti buvo neįmanoma. 

Iš penkiasdešimties atvežtų dėžių radome tik dvidešimt devy- 
nias! Sykį teko nusigąsti, kai lordas Godalmingas staiga pasisukęs 
žvilgtelėjo į tamsų koridorių pro skliautuotas duris. Aš irgi žvilg- 
telėjau ir krūptelėjau iš išgąsčio: man pasirodė, kad iš kampo pro 


šešėlį į mane atsuktas nuožmus grafo veidas — nosies kontūrai, 

raudonos akys ir lūpos, klaikus veido blyškumas. Reginys tetruko 
sekundę. 

— Man pasirodė, kad mačiau veidą, - tarė Godalmingas ir vėl 
ėmėsi darbo. 

Pasišviesdamas žibintu, įėjau į koridorių. Ten buvo tuščia. Sienos 
lygios, be kampų, durų ir nišų — vien tik storas, glotnus mūras, kuris 
net jo negalėjo paslėpti... Ko tik iš baimės neprisigalvoji, pamaniau, 
ir nieko nesakiau kitiems. 

Po kelių minučių pamačiau, kaip Morisas staiga atšlyja nuo kam- 
po, į kurį buvo nulindęs. Krūptelėję visi atsisukome, nes nervai buvo 
įtempti kaip stygos. Kampe it žvaigždės sužibėjo švytintys taškučiai. 
Instinktyviai žengėme atatupsti. Visa koplyčia akimoju atgijo nuo 
šimtų, tūkstančių žiurkių, kurių akys švytėjo tamsoje. 

Akimirką stovėjome it stabo ištikti, išskyrus lordą Godalmingą, 
kuris, atrodo, to ir telaukė. Jis šoko prie geležimi kaustytų durų, pa- 
suko raktą, atitraukė skląsčius ir atidarė jas. Paskui išsitraukė iš kiše- 
nės sidabrinį švilpuką ir šaižiai sušvilpė. Į tą garsą nuo daktaro Sju- 
ardo namų pusės atsklido šunų skalijimas, ir maždaug po minutės 
trys terjerai atlėkė iš už kampo. Nejučia visi ėmė trauktis link durų, 
vedančių į koridorių. Pastebėjau, kad dulkių paralas ant grindų čia 
buvo ištryptas. Vadinasi, trūkstamos dėžės buvo išneštos šiuo keliu. 
Per tą minutę žiurkių skaičius nepaprastai išaugo. Jos kaip lavina 
užplūdo koplyčią, ir žibintų spinduliai klaidžiojo jų žibančiomis 
akimis ir nesuskaičiuojamomis nugaromis, tarsi debesiu jonvaba- 
lių. Šunys puolė pirmyn, bet prie slenksčio sustojo; iškėlę snukius 
ėmė uosti orą ir užvertę galvas pradėjo liūdnai kaukti. Žiurkių dabar 


buvo tūkstančiai, ir mes buvome priversti trauktis. 

Godalmingas, paėmęs vieną šunį ant rankų, įnešė vidun ir pasta- 
tė ant grindų. Vos tik šuo pajuto po kojomis tvirtą žemę, jis atgavo 
drąsą ir narsiai puolė savo priešus. 

Žiurkės tą pat akimirką spruko į pakampes, ir šuo spėjo iškratyti 
gyvastį iš kokio jų tuzino, o kitiems šunims, kuriuos Godalmingas 
tokiu pat būdu buvo įnešęs į vidų, beveik neliko grobio, nes visas 
žiurkynas dingo taip staiga, kaip ir buvo pasirodęs. 

Atrodo, kad kartu su žiurkėmis išnyko ir tvyrojusi ore grėsmės 
nuojauta, nes šunys linksmai šokinėjo, lojo, vartydami snukiais ir 
tampydami po aslą žuvusių priešų lavonus. Pakilo ūpas ir mums. Gal 
gūdžią atmosferą išvalė įsiveržęs pro duris grynas oras — nežinau, bet 
mus kausčiusi siaubo skraistė nukrito it drabužis, ir aplink padvel- 
kė kasdienybe, nors mūsų ryžtas nėmaž nebuvo atslūgęs. Užrakinę 
koplyčios duris, ėmėme apžiūrinėti namo vidų. Neradome nieko, 
išskyrus vis tą patį neįtikėtinai storą sluoksnį dulkių, kuriame buvo 
mano batų pėdsakai, palikti pirmojo apsilankymo metu. Šunys nė 
karto neamtelėjo, ir net kai vėl grįžome koplyčion, jie laigė aplink 
taip, tarsi medžiotų miške triušius. 

Kai atsidūrėme gatvėje, rytuose sparčiai aušo. Van Helsingas, 
atsirinkęs iš ryšulio raktus, užrakino laukujes duris ir įsidėjo raktą 
kišenėn. 

— Ką gi, — tarė jis, - ši naktis mums buvo nepaprastai sėkminga. 
Viskas baigėsi laimingai, be to, pavyko sužinoti, kiek trūksta dėžių. 
Labiausiai džiaugiuosi, kad šį pirmąjį - galbūt sunkiausią ir pavojin- 
giausią žingsnį - žengėme be Minos, kuri vargu ar galėtų pamiršti tą 
klaikų kvapą koplyčioje. Sužinojome šį tą svarbaus: kad visi šlykštūs 
padarai, kuriuos grafas pasikviečia sau į pagalbą, patys neturi jokių 

kerų, nes žiurkės, iškviestos tokiu pat būdu, kaip ir vilkai, sudras- 
kę nelaimingą moteriškę prie pilies vartų, paspruko vos išvydusios 
mūsų bičiulio Artūro šunyčius. Mums prieš akis kiti darbai, kiti pa- 
vojai ir siaubai, nes tas siaubūnas parodė savo galią ne paskutinįsyk. 
Tikriausiai jis dabar nusibeldė kur nors kitur. Gerai! Šioje šachmatų 
partijoje kelis kartus turėjome progą pasakyti jam „šachas!“, o loši- 
mas vyksta iš žmonių sielų. Dabar einame namo. Netrukus prašvis, 
ir siūlyčiau visiems ramia širdimi pamiegoti. Galime neabejoti, kad 
mūsų laukia dar daug naktų ir dienų, pilnų siaubo ir pavojų, kurių 
neturime teisės šalintis. 

Namuose buvo cylu, tik kažkoks nelaimingasis klykė palatoje ki- 
tame namo gale, ir iš Renfildo palatos sklido prislopintas tylus deja- 
vimas. Turbūt vargšą kamavo mintys apie savo nelaimę. 

Kai pirštų galais įėjau į miegamąjį, Mina miegojo taip tyliai al- 
suodama, kad tik pasilenkęs tuo įsitikinau. Ji kažkodėl buvo pablyš- 
kusi. Tikiuosi, po vakarinio mūsų susirinkimo ji nelabai nusiminė. 
Džiaugiuosi, kad ji daugiau nedalyvaus mūsų žygyje ir net pasitari- 
muose. Tai ne moters jėgoms. Nors iš pradžių maniau kitaip. Bet da- 
bar džiaugiuosi, kad viskas būtent taip susiklostė. Yra dalykų, kurie 
ją galėtų išgąsdinti, tačiau slėpti juos būtų dar blogiau. Ji nieko nesu- 
žinos apie mūsų darbą iki tol, kol bus galima pasakyti, kad pasaulis 
išlaisvintas nuo to pragaro išperos. Nelengva bus laikyti liežuvį už 
dantų po daugybės metų atvirumo, tačiau tam reikia ryžtis, ir rytoj 
nė žodeliu neprasitarsiu apie naktinius nuotykius. Atsiguliau ant 


kanapos, kad jai netrukdyčiau. 

Spalio 1-oji, vėliau 


X 7 isibuvome pavargę po įtemptos dienos ir be poilsio praleistos 
V nakties. Išvargo net Mina, nes ji tebemiegojo, kai aš pabudau, 
nors saulė jau buvo aukštai pakilusi. Teko šūktelėti ją vardu du ar tris 
sykius, kol ji nubudo, ji buvo taip giliai įmigusi, kad kelias akimirkas 
manęs nepažino — žiūrėjo išplėtusi iš siaubo akis, kaip žmogus, stai- 
ga pažadintas vidury baisaus sapno. Sakėsi, kad pavargo, todėl pali- 
kau ją dar pagulėti. Dabar žinome, kad dvidešimt viena dėžė buvo 
išvežta kitur, ir gal pavyks sužinoti, kur jos pateko. Reikia nedelsiant 


susirasti Tomą Snelingą. 


DAKTARO SJUARDO 
DIENORAŠTIS 


Spalio I-oji 
B uvo jau vidurdienis, kai mane pažadino įžengęs į kambarį 
Van Helsingas - linksmesnis ir geriau nusiteikęs, negu buvau 
pratęs jį matyti. Išties, po praeitos nakties jam nuo širdies nusirito 
akmuo. Prisiminęs patirtus nuotykius, jis staiga tarė: 

— Jūsų ligonis mane labai domina. Ar galėčiau šįryt su jumis jį 
aplankyti? Bet jeigu turite darbo, galiu nueiti ir vienas. Ne kasdien 
susipažįsti su pamišėliu, kuris kalba kaip tikras filosofas. 

"Turėdamas neatidėliotinų darbų, pasiūliau jam nueiti vienam, 


(2 


kad nereikėtų manęs laukti. Iškviečiau prižiūrėtoją ir daviau jam 

smulkius nurodymus. Perspėjau profesorių, kad nesileistų apgauna- 
mas. 

— Ber aš noriu, - atsakė jis, - kad jis papasakotų apie save ir savo 
pomėgį ryti gyvus padarus. Turėjo tokį įprotį: sužinojau apie tai iš 
vakar dienos įrašo jūsų dienoraštyje — jis pasakojo apie tai Minai. 
Kodėl jūs šypsotės, bičiuli Džonai? 

— Atleiskite man, - pasakiau jam, - bet atsakymas yra štai čia, — 
aš uždėjau ranką ant atspausdinto popieriaus lakšto. - Kai mūsų 
protingasis pamišėlis pasakojo apie kadaise turėtą įprotį ryti gyvus 
sutvėrimus, jo burna buvo pilna musių ir vorų, kuriuos jis susikimšo 
prieš pat Minai atveriant duris į jo kambarį. 

Van Helsingas irgi nusišypsojo: 

— Gerai! - tarė jis. - Jūs teisus. Turėjau tai atsiminti. Ir vis dėl- 
to nukrypimas nuo mąstymo ir atminties normų ir yra nepaprastai 
įdomus tyrimų objektas. Galbūt iš jo pamišimo istorijos sužinosiu 
daugiau negu iš didžiausių išminčių knygų? Kas žino? 

Ėmiausi savo darbų ir netrukus susitvarkiau. Laiko buvo praėję 
visai nedaug, bet Van Helsingą jau radau savo kabinete. 

— Ar netrukdysiu jums? - pasiteiravo jis. 

— Nė trupučio. Pasilikite. Baigiau tvarkytis ir esu laisvas. Dabar 
galime nueiti kartu. 

— Nereikia. Aš jau buvau pas jį. 

— Nairkąjis? 

— Bijau, kad jis apie mane ne kažin kokios nuomonės. Mudviejų 
pokalbis buvo trumpas. Kai įėjau, jis sėdėjo ant kėdės vidury kam- 
bario, alkūnėmis parėmęs smakrą, o veide švietė niaurus apmaudas. 


Prašnekinau jį kaip įmanydamas linksmesniu balsu ir labai pagar- 

biai. Ber jis tylėjo. „Ar nepažįstate manęs?“ — paklausiau. Jo atsaky- 
mas mane nelabai paguodė. „Puikiai pažįstu, - pasakė jis. - Jūs esat 
senas kvailys Van Helsingas. Nešdinkitės su savo idiotiškom smege- 
nų teorijom kur nors kitur. Prakeikti stuobriai olandai!“ Daugiau 
nieko iš jo nesužinojau. Jis tebesėdėjo niūrus, tarsi manęs nė nebūtų 
kambaryje. Taip sužlugo mano mėginimas sužinoti naudingų daly- 
kų iš tokio protingo pamišėlio, todėl dabar, manau, eisiu pataisyti 
nuotaikos pas tą švelniąją ponią Miną. Bičiuli Džonai, mane neišpa- 
sakytai džiugina tai, kad jai daugiau nereikės sukti galvos dėl visų tų 
paslapčių. Taip bus geriau, nors mums ir stigs jos pagalbos. 

— Iš visos širdies jums pritariu, — tariau karštai, nes nenorėjau, 
kad jis staiga apsigalvotų. - Geriau tegul ji laikosi nuošaly. Juk ne- 
lengva ir mums, ne iš kelmo spirtiems vyrams, mačiusiems ir šilto, 
ir šalto. Tai ne moters darbas, ir jeigu ji liktų sa mumis, kada nors 
greičiausiai tektų gailėtis. 

Van Helsingas nuėjo pas Harkerius, Kvinsis su Artūru užsiėmę 
išvežtų dėžių paieškomis. Apeisiu ligonius, o vėliau vėl visi susitik- 


sime. 


MINOS HARKER 
UŽRAŠAI 
Spalio 1-oji 
l 7 eista, dabar nežinau nieko, kas dedasi. Po to, kai daugelį metų 


tarp mudviejų nebuvo paslapčių, sunku žiūrėti, kaip jis ven- 


gia kalbėtis su manimi apie kai kuriuos dalykus, pačius svarbiausius. 

Šįryt ilgai miegojau po varginančios dienos, ir nors Džonatanas irgi 
vėlai pabudo, jis atsikėlė anksčiau už mane. Prieš išeidamas jis šneki- 
no mane švelniai ir meiliai, tačiau nė žodeliu neužsiminė apie pra- 
eitos nakties žygį į tą namą. O juk žinojo, kaip man rūpi! Vargšelis! 
Turbūr jis kenčia labiau už mane. Jie susitarė toliau veikti be manęs, 
ir aš nuolankiai sutikau. Bet kamuoja viena mintis, kad jis kažką nuo 
manęs slepia! Šrai ir žliumbiu dabar kaip paskutinė kvaiša, nors ži- 
nau, kad vyras tai daro iš meilės ir linkėdamas gero, kaip ir kiti. 

Kada nors Džonatanas man viską papasakos, o aš toliau rašau 
savo smulkų dienoraštį, kad jie nepagalvotų, jog ką nors nuo jo slė- 
piau. Užsigeidęs galės paskaityti. Šiandien visai neturiu nuotaikos. 
Nerimastingos dienos paliko savo pėdsaką. 

Vakar atsiguliau, kai vyrai išėjo, bet tik todėl, kad jie to prašė. 
Miegas neėmė. Bet staiga užplūdo kažkoks nesuvokiamas nerimas. 
Galvojau apie viską, kas vyko po to, kai Džonatanas atvažiavo pas 
mane į Londoną: viskas panašu į baisią pasaką, kurioje negailestinga 
lemtis stumia visus į gilią prarają. Ką tik darydavome iš kilniausių 
paskatų - baigdavosi nelaimingai. Jeigu nebūčiau nuvažiavusi į Vit- 
bį, gal vargšė Liusė tebegyventų. Juk iki man atvykstant ji nevaikš- 
čiojo po kapines. Todėl ir naktį ten ją traukė miegančią. Todėl ją ir 
sunaikino tas siaubūnas. Na ir ko aš važiavau į Vitbį? Štai ir vėl aša- 
ros. Kas man šiandien darosi? Džonatanui nesakysiu, jis sunerims 
sužinojęs, kad šiandien dusyk verkiau iš pat ryto. Nors šiaip niekad 
be reikalo neliedavau ašarų. Pasistengsiu atrodyti žvali, kad jis nieko 
nepamatytų. 

Gerai neatsimenu, kaip vakar vakare užmigau. Tik žinau, kad už 


lango staiga suskalijo šunys, paskui išgirdau keistą murmėjimą, atro- 

dė, kad tai Renfildas garsiai meldžiasi savo kambaryje, kuris yra po 
mūsų kambariu. O paskui viskas nuščiuvo. Buvo tokia mirtina tyla, 
kad nuo jos nugara ėjo pagaugais. Pirštų galais nutipenau prie lan- 
go ir žvilgtelėjau laukan. Lauke buvo tylu ir ramu, tik juodi šešėliai 
rymojo mėnesienoje, tarsi paskendę savo paslapryse. Nekrutėjo nė 
vienas daiktas, viskas buvo sustingę, tarsi laukė mirties ar lemties, 
todėl nedidelis miglos debesėlis, beveik nepastebimu greičiu pleve- 
nantis viršum žolės link namo, atrodė kaip gyvas. Tas man padėjo 
užsimiršti, nes kai vėl atsiguliau, miegas ėmė lipinti vokus. Kurį lai- 
ką dar laikiausi, gulėjau atsimerkusi, paskui nusprendžiau dar sykį 
žvilgtelėti pro langą. Miglos debesėlis jau buvo didesnis ir dabar 
šliejosi prie namo; mačiau, kaip jis glaudžiasi prie sienos ir ima kilti 
aukštyn, tarsi norėdamas įlįsti pro langus. Vargšas pamišėlis meldė- 
si vis garsiau, ir nors nesupratau atskirų žodžių, iš intonacijos buvo 
aišku, kad jis karštai kažko maldauja. Paskui pasigirdo grumtynių 
triukšmas. Iurbūt jis susirėmė su prižiūrėtoju. Taip išsigandau, kad 
įlindusi į lovą užsitraukiau ant galvos antklodę ir užsikimšau ausis. 
Man išdulkėjo visi miegai, bet, martyt, po kurio laiko užmigau, nes 
išskyrus sapnus daugiau nieko neprisimenu iki tos akimirkos, kai 
pažadino Džonatanas. Ne iš karto supratau, kad tai jis virš manęs 
palinkęs. Sapnavau keistus dalykus. Taip būna, kai dieną kamavu- 
sios mintys nejučia pereina į sapnus. 

Man atrodė, kad aš miegu ir laukiu, kol sugrįš Džonatanas. Pra- 
dėjau nerimauti, tačiau nieko negalėjau padaryti, nes kojas, rankas 
ir visus sąnarius tarsi kažkas užgulė. Štai taip neramiai miegojau ir 
galvojau. Paskui man toptelėjo, kad oras kambaryje staiga atšalo, 


pasidarė drėgnas ir klampus. Nusiklojau veidą ir nustebau pama- 


351 


BRAM STOKER 


čiusi kambaryje prietemą. Dujinę lempą, kurią, šiek tiek prisuktą, 
buvau palikusi Džonatanui, mačiau pro kambarį užliejusią miglą 
nelyginant raudoną tašką. Pamaniau, kad palikau acdarą langą. No- 
rėjau patikrinti, tačiau mano kūnas ir net valia buvo tarsi surakinti. 
Tiesiog gulėjau, bandydama ištverti tą būseną. (Nuostabu, kokius 
pokštus kartais iškrečia mums ugningos vaizduotės pagimdyti sa- 
pnai.) Rūkas kambaryje vis tirštėjo, ir dabar pamačiau, kaip jis čia 
patenka. Tarsi dūmai ar verdančio vandens garai jis liejosi ne pro 
langą, o virto pro plyšį durų staktoje. Vis tirštėdamas jis susisuko 
lyg į kokį stulpą vidury kambario, per kurio viršų mačiau žybsint 
raudoną dujinės lempos liepsnelę. Galvoje viskas ėmė suktis, kaip ir 
tas rūko stulpas, ir aš prisiminiau Šventojo Rašto žodžius apie dul- 
kių stulpą dieną, ugnies stulpą naktį. Gal tai buvo Apvaizdos man 
siųstas regėjimas? Žėrintis raudonas taškas staiga pasidalijo pusiau, 
ir dabar atrodė, kad pro rūką į mane žiūri dvi raudonos akys, tokios 
pat, kokios pasivaideno Liusei, kai ji susimąsčiusi nuėjo nuo uolos 
Vitbyje į besileidžiančios saulės spindulių nurviekstus Šv. Marijos 
bažnyčios langus. Staiga mane persmelkė siaubas, nes prisiminiau, 
kaip Džonatanas pasakojo apie mėnesienos šviesoje iš nieko atsi- 
randančias tas baisias moteris, o vėliau, matyt, užmigau, nes toliau 
prisimenu tik juodžiausią tamsą. Paskutinę akimirką prieš nugrimz- 
dama į užmarštį išvydau virš savęs palinkusį išblyškusį veidą. Reikia 
saugotis tokių sapnų, nes dažnai pradėję kartotis jie gali paveikti 
psichiką. Reikės prašyti Van Helsingo ar Sjuardo, kad duotų kokių 
nors migdomųjų, bet bijau, kad jie pradės nerimauti. Jeigu papasa- 
kočiau jiems tą sapną, tik pridaryčiau rūpesčių. Šiąnakt pabandysiu 
užmigti be jokių vaistų. Jeigu nepavyks, rytoj jų paprašysiu. Viena 


352 


DRAKULA 


dozė nepakenks, užtat naktį gerai išsimiegosiu. Dabar jaučiuosi taip, 


tarsi naktį nebūčiau bluosto sudėjusi. 


Spalio 2-oji, 10-ta valanda vakaro 


šsimiegojau kietai ir be sapnų, net Džonatanas, guldamasis ša- 

lia, manęs nepažadino, bet miegas negrąžino jėgų, esu silpna ir 
be nuotaikos. Visą vakarykščią dieną praleidau bandydama skai- 
tyti arba gulinėjau snūduriuodama. Po pietų Renfildas pareiškė 
norą pasimatyti su manimi. Tas nelaimėlis elgėsi labai pagarbiai, 
atsisveikindamas pabučiavo ranką ir palinkėjo laimės. Stipriai tos 
scenos paveikta, apsiverkiau. Vėl nauja mano silpnybė, kurios reikia 
saugotis. Turiu tvardytis. Džonatanas nusimins sužinojęs, kad aša- 
roju. Namuose nieko nebuvo iki pietų ir visi sugrįžo pavargę. Kaip 
mokėdama stengiausi praskaidrinti jų nuotaiką, ir tai man padėjo 
užmiršti savo pačios nuovargį. Po pietų jie nusiuntė mane miegoti, 
o patys sakėsi eisią surūkyti po cigarą, nors puikiai žinojau, kad nori 
pasipasakoti, ką pavyko nuveikti per dieną. Iš Džonatano elgesio su- 
pratau, kad jis turi svarbių naujienų. Kad geriau išsimiegočiau, pa- 
prašiau daktaro Sjuardo, prieš jiems visiems pasišalinant, duoti man 
migdomųjų vaistų. Jis mielai sumaišė mikstūrą ir davė išgerti, saky- 
damas, kad ji silpna ir man nepakenks... Išgėrusi ėmiau laukti, kol 
užmigsiu, bet miegas vis neateina. Pradėjau bijoti, kad dabar naktį 


pati nepabusiu, jeigu to prireiktų. Merkiasi akys. Labanakt. 


AX 
DŽONATANO 


HARKERIO 
UŽRAŠAI 


Spalio 1-oji, vakaras 
| 'omą Snelingą radau jo namuose Betnal Grine, tačiau susi- 


kalbėti su juo buvo neįmanoma; mat belaukdamas manęs, 
jis pernelyg anksti įjunko į alų ir mažumėlę persistengė. Tačiau jo 
žmona - padorios išvaizdos užguita moteriškaitė - papasakojo, kad 
iš dviejų darbininkų Tomas tik padėjėjas, o viršesnis už jį Smoletas. 
Teko važiuoti į Volvortą, kur užtikau Džozefą Smoletą, sėdintį na- 
muose su chalatu ir geriantį iš lėkštelės arbatą. Tai doras vaikinas, 
tipiškas darbininkas, be to, nekvailas. Jis puikiai prisiminė incidentą 
su dėžėmis ir galop davė man adresą, pieštuku prikeverzotą kažko- 
kiais hieroglifais nutrintame sąsiuvinyje, kurį jis ištraukė iš kelnių 
kišenės. Pirmąsias šešias dėžes, pasak jo, jis nuvežė į Mail Endą, 
Čiksendo garvę 197, kitas šešias į Jamaikos skersgarvį Bermondsyje. 
Jeigu grafas buvo sumanęs išskirstyti savo baisias slėptuves po visą 
Londoną, pirmieji du adresai buvo tik jo darbo pradžia. Dabar jis 


turėjo slėptuves šiaurės pakrantės pakraštyje, pietų pakrantės rytuo- 

se ir pietuose. Vargu ar jis ketino palikti neliestus šiaurę, vakarus, jau 
nekalbant apie Londono Sitį ir kitus ištaigingesnius miesto rajonus. 
Sugrįžęs pas Smoletą, pasiteiravau, ar iš Kartakso dar buvo vežamos 
dėžės. 

— Žinote, pone, — atsakė jis, - jūs mane labai pamaloninote tuo 
puse svaro, todėl papasakosiu viską, ką žinau. Girdėjau, kad prieš 
kelias dienas toks Bloksamas „Kiškio ir skalikų“ smuklėje šnekėjo, 
kad su bičiuliu turėjęs baisiai dulkėtą darbą sename name PerfHyte. 
"Tokių užsakymų čia nedažnai pasitaiko, todėl manau, kad tas Blok- 
samas jums galėtų ką nors ir pasakyti. 

Paklaustas, kur galėčiau jį rasti, jis vienu mauku išgėrė likusią ar- 
batą ir išsirengė jo ieškoti. Jau tarpduryje staiga tarė: 

— O kojjums čia laukti, pone? Gal aš greit surasiu jį, o gal ir ne; 
šiaip ar taip, šiandien jis sunkiai beapvers liežuvį. Kai Semas pradeda 
maukti, jį sunku sustabdyti. Jeigu paliktumėte man voką su užrašytu 
adresu ir antspaudu, sužinočiau, kur jis trinasi, ir vakare išsiųsčiau 
jums žinią. O paskui geriausia jo ieškoti iš pat ryto - vėliau nera- 
site, nes Semas keliasi anksti - nesvarbu, kiek būtų prisisiurbęs iš 
vakaro. 

Patarimas buvo geras, ir viena jo dukrų, gavusi pensą ir paprašyta 
pasilaikyti grąžą sau, išbėgo voko. Ant parnešto voko užrašiau adre- 
są, uždėjau antspaudą ir, gavęs dar vieną karštą Smoleto patikinimą, 
kad laiškas bus išsiųstas vakare, išėjau. Mes užtikome grafo pėdsa- 
kus. Šįvakar esu labai nuvargęs, ima miegas. Mina kietai miegojo, 
vėl buvo šiek tiek pablyškusi, akys atrodė užverktos. Žinoma, jai 


nelengva ištverti mano tylėjimą, gyventi kamuojamai nerimo. Bet 

kitos išeities nėra. Geriau nusivylimas dabar, negu pakrikę nervai 
visą gyvenimą. Abu daktarai buvo teisūs, reikalaudami, kad ji ne- 
dalyvautų tose baisiose gaudynėse. Man reikia tvirtybės, nes tas ty- 
lėjimas sunkia našta gulasi ant mano pečių. Jokiomis aplinkybėmis 
neprasitarsiu jai, kaip mums sekasi. Gal tai nebus labai sunku, nes 
Mina pastarosiomis dienomis tykesnė, nė žodeliu neužsiminė nei 


apie grafą, nei apie jo paieškas. 


Spalio 2-oji, vakaras 


Iga, įtempta ir kupina nerimo diena. Rytiniu paštu gavau savo 
| voką, kuriame radau purvino popieriaus skiautę su pieštuku iš- 
keverzotu adresu: Semas Bloksamas, Korkranas, 4, Poters Kortas, 
Volvortas. Laišką atnešė dar man tebegulint lovoje, ir aš atsikėliau 
nežadindamas Minos; ji atrodo nusikamavusi, veidas pablyškęs. 
Nusprendžiau palikti ją miegančią, o vakare pasirūpinti, kad grįž- 
tų namo į Ekseterį. Ji geriau jausis namuose, tarp kasdienių darbų, 
negu šioje nežinioje. Išeidamas pro duris, sutikau Sjuardą. Pasakiau 
jam, kur išsiruošiau ir kad grįžęs viską papasakosiu. Volvorte teko 
paklaidžioti dėl klaidos Smoleto raštelyje. 

— Čia toks negyvena, — aiškino man sutiktas žmogėnas. — Šiose 
apylinkėse negirdėjau apie žmogų tokia pavarde. 

Pusė kronos sustiprino jo atmintį, ir sužinojau, kad Bloksamas 
išsimiegojęs penktą valandą ryto patraukė į darbą Poplare. Kur jis 
dirba, jis tiksliai nežinąs, bet girdėjęs, jog tai kažkoks „naujoviškas 


sandėlis“; su tokia miglota informacija patraukiau į Poplarą. Tik 

dvyliktą valandą sužinojau iš darbininkų, pietavusių užkandinėje, 
kur galėtų būti tas sandėlis. Pagaliau jį radau ir, įspraudęs po mone- 
tą į delnus vartų sargui ir meistrui, o šiam dar prižadėjęs sumokėti 
dienos uždarbį už galimybę pasišnekėti su Bloksamu, suradau jį. Jis 
pasirodė besąs apsukrus vyrukas, nors ir netašytas. Pasiūlęs pinigų 
už žinias, sužinojau, kad jis du kartus vežė krovinį iš Karfakso į Pi- 
kadilį. Tai buvo devynios „labai sunkios“ dėžės, kurias gabeno sam- 
dytu arkliu ir vežimu. Paklausiau, ar neprisimena namo numerio 
Pikadilyje. 

- Žinote, pone, man tie numeriai nesilaiko galvoje, bet tas namas 
yra visai šalia didelės baltos bažnyčios, neseniai statytos. Tai senas 
ir apdulkėjęs namas, bet dulkių ten, žinoma, mažiau negu toje pra- 
keiktoje vietoje, iš kurios paėmiau dėžes. 

— Kaip jūs patekote į abu namus, jeigu jie tušti? 

— Perflyte prie namo manęs jau laukė vienas seniokas. Jis padėjo 
man užkelti dėžes ant vežimo. Tegul mane trenkia perkūnas, jeigu 
meluoju, bet dar niekada nebuvau sutikęs tokio drūto senio, nors 
žilais ūsais ir tokio lieso, kad nė šešėlio nematyti. 

Nustėrau išgirdęs jo žodžius. 

- Žinote, pone, savąjį dėžės galą jis kėlė tarsi tai būtų svaras ar- 
batžolių, o aš ilgai pūškavau ir stenėjau, kol pakėliau tą dėžę, nors 
irgi nesu nugeibėlis. 

— Kaip patekote į namą Pikadilyje? 

— "Tas senis vėl manęs laukė. Nukako ten anksčiau už mane, pats 
atidarė duris ir padėjo sunešti dėžes į vidų. 


— Visas devynias? 

— Taip. Pirmą kartą keturias, o paskui dar penkias. Sausas buvo 
darbas, paskui išlenkiau taurelę ir nelabai prisimenu, kaip grįžau 
namo. 

— Ar dėžės liko gulėti hole? - pertraukiau jį. 

— "Taip. Jis didelis ir tuščias. 

Bandžiau klausinėti toliau: 

— Jūs neturėjote rakto? 

— Niekas nedavė man jokių raktų. Senis pats atrakino duris, o 
paskui užrakino, kai važiavau iš ten. 

— O namo numeris? 

— Neprisimenu, pone. Bet anokia čia bėda! Tai aukštas namas, iš 
gatvės pusės sumūrytas iš akmenų, su arka virš stačių laiptų. Tai bent 
statumėlis, pats jais tempiau tas dėžes kartu su trimis dykinėtojais, 
kurie pasisiūlė į pagalbą už kelis skatikus. Senis davė jiems šilingą, o 
jie, pamatę, kad taip gerai moka, užsimanė daugiau, bet senis stvėrė 
vieną jų už peties ir pastūmė nuo laiptų, tai jie ir nuėjo keikdamiesi. 

Pamaniau, kad tiek žinodamas lengvai rasiu namą ir, užmokėjęs 
už pasakojimą, nukeliavau į Pikadilį. Vadinasi, grafas vienas pats gali 
tampyti tas dėžes su žemėmis. Jeigu taip, brangi kiekviena valanda, 
nes dabar jis gali baigti savo darbą niekam to nežinant. Netoli Pika- 
dilio paleidau kebą ir nuėjau pėsčias. Netrukus pamačiau tą namą, 
antrąją Drakulos slėptuvę. Iš pažiūros atrodė, kad ten jau seniai nie- 
kas negyvena. Langų stiklai aplipę dulkėmis, užuolaidos pakeltos. 
Tinkas pajuodęs nuo laiko, dažai nusilupinėję. Aiškiai mačiau, kad 
ant balkono dar neseniai kabojo lenta su skelbimu, vėliau grubiai 


nuplėšta. Buvo likę tik ją laikę ramsčiai. Už balkono turėklų bolavo 

kelios lentos baltai dažytais kraštais. Brangiai būčiau užmokėjęs už 
sveiką lentą su skelbimu, nes sužinočiau, ne tik kam namas priklausė 
anksčiau, bet ir - jutau, prisiminęs savo patirtį perkant namą Kar- 
fakse - kaip galima į jį patekti. 

Pikadilyje tuo tarpu daugiau nebuvo ką veikti, bet nutariau ap- 
žiūrėti namą iš kitos pusės. Eidamas aplinkui išgirdau kačių kniau- 
kimą, nes dauguma Pikadilio namų - gyvenami. Pamatęs netoliese 
stoviniuojančius kelis arklininkus, paklausiau jų, gal kas nors žino 
apie apleistą pastatą. Vienas jų buvo girdėjęs, kad neseniai namą 
kažkas nupirko, tačiau dabartinio savininko jis nematęs akyse. Vis 
dėlto pavyko sužinoti, kad ant neseniai kabojusio skelbimo „Par- 
duodama“ buvo „Mičelio, Sūnų ir Kendžio“ kompanijos pavadini- 
mas. Nenorėdamas pasirodyti įkyrus ar sukelti pašnekovui įtarimą, 
padėkojau ir nuėjau. Jau temo, rudens vakarai trumpi, tad negalėjau 
gaišti laiko. Susiradęs žinyne adresą, netrukus jau buvau jų kontoro- 
je Sekvilio gatvėje. 

Mane pasitikęs džentelmenas buvo tiek mandagus, kiek ir ne- 
kalbus. Pasakęs, kad namas Pikadilyje - jis vadino jį „nekilnojamu 
turtu — parduotas, daugiau nieko nenorėjo aiškinti. Aš pasiteira- 
vau, kas pirkėjas, bet jis išpūtė akis ir kelias minutes palūkėjo prieš 
atsakydamas. 

— Namas jau parduotas, sere. 

— Atleiskite, - mandagiai pasakiau, - bet dėl tam tikrų priežas- 
čių norėčiau žinoti, kas jį nupirko. 

Jo antakiai kilstelėjo dar aukščiau ir tyla buvo dar ilgesnė. 


— Namas parduotas, sere, - vėl išgirdau lakonišką atsakymą. 

— Ber juk neprieštarautumėte, jeigu sužinočiau, kas dabartinis 
namo savininkas? 

— Prieštaraučiau, sere, nes „Mičelio, Sūnų ir Kendžio“ kompanija 
saugo savo klientų paslaptis. 

Matydamas, jog tas išpuikėlis nepasiduos, nutariau kalbinti ki- 
taip. 

— Jūsų klientams pasisekė, nes jie gali visiškai pasikliauti jūsų fir- 
mos agentais. Aš pats irgi dirbu panašioje srityje, - pridūriau paduo- 
damas savo vizitinę kortelę. - Atėjau pas jus ne iš smalsumo. Kalbu 
įpareigotas lordo Godalmingo, ieškančio duomenų apie nekilnoja- 
mą turtą, kuris, kaip jam žinoma, dar neseniai buvo parduodamas. 

Klerkas pasikeitė. 

— Mielai norėčiau jums padėti, misteri Harkeri, o ypač pasitar- 
nauti jo šviesybei. Kartą esame padėję jam išsinuomoti kelis kam- 
barius, kai jis dar tebebuvo Artūras Holmvudas. Jeigu gaučiau iš 
jūsų jo šviesybės adresą, pasitaręs su kompanijos vyresnybe duočiau 
atsakymą vakariniu paštu. Mums būtų malonu, jeigu tokiu menku 
nukrypimu nuo priimtų taisyklių galėtume pasitarnauti lordui Go- 
dalmingui. 

Norėjau įsigyti draugą, o ne priešą, todėl, palikęs Sjuardo adresą 
ir padėkojęs, išėjau. Lauke jau buvo tamsu. Buvau alkanas ir pavar- 
gęs. Išgėręs užkandinėje arbatos, traukiniu grįžau į Perhytą. 

Visus radau namie. Mina, nors išblyškusi ir pavargusi, stengėsi 
atrodyti linksma. Širdį sopėjo vien pagalvojus, kaip ji nerimauja. 
Ačiū Dievui, šiandien paskutinysis tos kančios vakaras — nedaly- 
vaujant mūsų susirinkimuose, nieko nežinant, jaučiant apmaudą ir 


nerimą. Man reikės nemažai stiprybės, kad susivaldyčiau nepapasa- 

kojęs jai apie mūsų baisią užduotį. Atrodo, ji jau susitaikė su liki- 
mu ir net šlykštisi ta istorija, nes sykį nejučia užsiminęs apie grafą 
pamačiau, kaip ji visa suvirpėjo. Džiaugiuosi, kad nusprendžiau ją 
grąžinti namo, nes mes kasdien sužinome vis daugiau, o jos nerimas 
vis auga. 

Kol buvome kambaryje su Mina, negalėjau prasitarti apie savo 
atradimą, todėl po pietų - dar kiek paklausęs muzikos, kad nebūtu- 
me jai pernelyg žiaurūs - palydėjau Miną į miegamąjį. Ji buvo tokia 
švelni kaip niekada, glaustėsi prie manęs tarsi nenorėdama paleis- 
ti, bet turėjau daug ką aptarti su draugais, todėl palikau ją ir išėjau. 
Džiaugiuosi, kad priverstinis tylėjimas nepakeitė mudviejų santy- 
kių. Nulipęs laiptais žemyn, draugus radau kabinete prie židinio. 
Dar važiuodamas traukiniu, viską surašiau į dienoraštį, todėl dabar 
tik perskaičiau draugams. Van Helsingas tarė: 

— Nuveikėte didelį darbą, bičiuli Džonatanai. Be jokios abejo- 
nės, užtikote trūkstamų dėžių pėdsakus. Jeigu rasime jas tame name, 
mūsų darbas pradės eiti į pabaigą. Bet jeigu dar bus ne visos, turėsi- 
me ieškoti toliau. Ir tik tada pakilsime į lemiamą mūšį su tuo pabai- 
sa, kausimės, kol jį nudobsime. 

Kurį laiką sėdėjome tylėdami, paskui Morisas paklausė: 

— O kaip mes pateksime į tą namą? 

— Į vieną juk patekome, - greitai atsakė Godalmingas. 

— Bet, Artai, tai skirtingi dalykai. Karfakse tada mus saugojo nak- 
tis ir parką juosianti siena. Įsilaužti Pikadilyje į namą neprilygstamai 
sunkesnė užduotis, būtų tai diena ar naktis. Prisipažįstu, neįsivaiz- 
duoju, kaip ten pateksime, nebent tas gudrus agentas pakištų kokią 


mintį. Palaukime jo laiško. 

Godalmingas suraukęs antakius atsistojo ir ėmė vaikštinėti po 
kambarį. Paskui sustojo, atsisuko į mus ir tarė: 

— Kvinsis teisus. Tas įsilaužimas ne juokai. Sykį mums pasisekė, 
bet dabar visai kitos aplinkybės. Nebent rastume grafo raktus. 

Protingiausia buvo palaukti ryto, kol Godalmingas gaus laišką, 
todėl nutarėme tuo tarpu nieko nesiimti. Ilgokai sėdėjome rūkyda- 
mi, aptardami mūsų laukiantį žygį. Aš rašiausi viską į dienoraštį. Jau 
vėlu, einu miegoti... 

Dar vienas sakinys. Mina kietai miega ir lygiai alsuoja. Ant jos 
kaktos susimetusios smulkios raukšlelės, tarsi ji mąstytų ir miegoda- 
ma. Ji dar kiek pablyškusi, tačiau jau neatrodo tokia nusikamavusi 
kaip vakar. Tikiuosi, rytoj viskas pasitaisys, ji bus savo namuose Ek- 


seteryje. Ak, kaip ima miegas. 


DAKTARO SJUARDO 
DIENORAŠTIS 


Spalio 1-oji 
RT“ man uždavė naują mįslę. Jo nuotaika taip greitai kai- 


taliojasi, kad nespėju sugaudyti. Jis visuomet turi galvoje kaž- 
ką daugiau už savo gerovę. Įdomus objektas tyrinėjimams. Šįryt, kai 
aplankiau jį po Van Helsingo išvarymo, jis elgėsi lyg visos žmonijos 
likimų valdovas. Jam neberūpėjo žemiškieji vargai, mirtingųjų sil- 


džiau pasinaudoti proga ir iškamantinėti jį. 

— Ką šiandien pasakysite apie muses? 

Jis nusišypsojo man kaip suaugęs vaikui — tikra Malvolijaus šyp- 
sena — ir atsakė: 

— Musės, mano mielasis, turi vieną stulbinantį bruožą: jų spar- 
nai — tipiški psichinių būtybių skraidymo aparatai. Ne be reikalo 
senovėje žmonių sielos buvo tapatinamos su peteliškėmis. 

Išgirdęs tokią įdomią analogiją, tariau: 

— Vadinasi, dabar jūs medžiojate sielas? 

Pamišimas jo galvoje paėmė viršų, ir jis tarė su tvirtu, jau seniai 
man negirdėtu įsitikinimu: 

— O ne, ne, ne! Nenoriu sielų. Noriu tik gyvybių. - Jo nuotai- 
ka praskaidrėjo. - Ber dabar aš viskam abejingas. Gyvybė, žinoma, 
gerai. Bet aš turiu visko, ko noriu. Jums teks ieškoti naujo paciento, 
daktare, jeigu norite dar tyrinėti zoofagomaniją. 

Nustebęs klausinėjau toliau: 

— Jūs norite pasakyti, jog valdote gyvas būtybes? Jūs Dievas? 

Atlaidžiai nusišypsojęs jis tarė: 

— O ne! Nė nemanau savintis Dievo savybių. Man nė motais jo 
ypatingieji dvasiniai reikalai. Apibūdindamas savo padėtį, galėčiau 
pasakyti, kad intelektualiai mano padėtis tokia, kokia dvasiškai 
buvo Enocho.* 

Man tai buvo naujas galvosūkis. Niekaip negalėjau suprasti, kuo 
čia dėtas Enochas. Turėjau vėl klausti, nors jutau, kad smunku jo 


akyse. 
— O kodėl Enochas? 


* Matūzalio tėvas (Biblija, Pradžios knyga, 5:2). 

— Todėl, kad jis ėjo su Dievu. 

Nenorėjau prisipažinti nieko nesupratęs, todėl vėl grįžau prie jo 
ankstesnių žodžių. 

— Vadinasi, jums dabar nereikia nei naujų gyvybių, nei sielų. Ko- 
dėl? 

Paklausiau griežtesniu balsu, norėdamas išmušti jį iš vėžių. Aki- 
mirką jis vėl pavirto vergu, nes palinko prie manęs ir pataikaujamu 
balsu išpoškino: 

— Man tikrai nereikia sielų, tikrai! Nereikia! Nežinočiau, ką su 
jomis daryti. Jokios naudos man iš jų. Juk negaliu jų nei praryti, 
nei... 

Staiga jis nutilo. Veide vėl atsirado gudri išraiška. Tarsi bangelės 
vandens paviršiumi nuraibuliavo klastinga šypsena. 

— Kas, galų gale, yra gyvenimas, daktare? Gyveni tada, kai turi 
viską, ko trokšti, ir žinai, kad daugiau nieko nenori. Kai turi draugų, 
gerų draugų, tokių kaip jūs, daktare Sjuardai. - Jis gudriai į mane 
pašnairavo. — Aš žinau, kad gyvybių man niekada netruks! 

Matyt, pajutęs mano priešiškumą, jis išsyk griebėsi savo seniai iš- 
bandytos taktikos - tylėjimo. Supratau, kad šiandien su juo kalbėtis 
beviltiška. 

Vidurdienį jis pranešė, kad vėl nori su manimi pasimatyti. Tiesą 
sakant, be ypatingos priežasties nebūčiau pas jį ėjęs, tačiau aplinky- 
bės buvo nepaprastos. Kita vertus, turėjau kažkaip praleisti laiką. 
Harkeris vėl užimtas dėžių paieškomis, Godalmingas su Kvinsiu 
irgi. Van Helsingas sėdi mano kabinete įnikęs į Harkerio užrašus. 


Nori dar kartą peržvelgti visas smulkmenas, ieškodamas paslapties 

rakto. Prašė be svarbaus reikalo jam netrukdyti. Ketinau vesti jį su 
savim pas Renfildą, tačiau pamaniau, kad profesorius nenorės eiti 
po paskutinio jų susitikimo. Turėjau ir kitą priežastį: Renfildas gali 
tylėti matydamas savo kambaryje trečią asmenį. 

Radau jį ant savo kėdės vidury kambario. Tokia poza paprastai 
reiškia, kad jis giliai susimąstęs. Man įėjus, jis iškart prabilo, tarytum 
tie žodžiai jau seniai sukosi jam ant liežuvio. 

— Ką pasakysite apie sielas, daktare? - paklausė jis, ir aš supratau, 
kad mano spėjimas buvo teisingas. Pasąmonė veikė. Nusprendžiau 
viską išsiaiškinti. 

— O kąjūs pasakysite? 

Iš pradžių jis neatsakė, bet apsidairė po kambarį, pažiūrėjo aukš- 
tyn į lubas, paskui žemyn, tarsi laukdamas iš kažkur ateisiančio įkvė- 
pimo: 

— Nenoriu jokių sielų, - tarė jis lyg atsiprašinėdamas. 

Mačiau, kad ta mintis kirba jo galvoje neduodama ramybės. 

— Jums reikia naujos gyvybės? 

— O taip! Tačiau viskas tvarkoje, jūs nesijaudinkit. 

— Bet kaip jūs galite norėti kieno nors gyvybės, nenorėdamas tuo 
pat metu jo sielos? 

Renfildas suglumo, o aš kalbėjau toliau: 

— Tai bent bus gražu, kai aplink jus ims skraidyti tūkstančiai 
zvimbiančių, čiulbančių ir kniaukiančių musių, vorų, paukščių ir 
kačių sielų! Paimate jų gyvybes, tai turėsite norom nenorom apsi- 
prasti ir su sielomis. 

Atrodė, kad jo vaizduotė ėmė audringai veikti, nes jis užsikimšo 


pirštais ausis ir užsimerkė stipriai kaip vaikas, kuriam muilina veidą. 

Tas vaizdas mane sukrėtė, nes supratau, kad prieš mane tikrai vai- 
kas — tik vaikas, nors ir pasenusiu veidu, su žilstelėjusiais šeriais ant 
viršutinės lūpos. 

Jo galvoje sukilo audra, ir aš nutariau toliau brautis į jo sąmonės 
gelmes, žinodamas, kad taip jausdamasis jis kartais prasitaria apie 
dalykus, iš pažiūros nieko bendra su juo neturinčius. Ėmiau kalbėti 
garsiau, kad jis išgirstų pro užkimštas ausis. 

— Arjums nereikia cukraus musėms vilioti ? 

Akimoju atsikvošėjęs, jis nusijuokė ir tarė: 

— Neturiu didelio noro. Musės - šlamštas, kaip į jas bežiūrėtum. 
Bet aš nenoriu, kad jų sielos zyztų apie mano ausis. 

— O vorai? 

— Velniop vorus! Kokia iš jų nauda? Nei pavalgysi, nei... 

Jis vėl netikėtai nutilo, tarsi sustojęs prie užginto žodžio. 

"Taigi, maniau, jau antrą kartą jis užsikerta prie žodžio „gerti“. Ką 
tai galėtų reikšti? 

Atrodo, Renfildas suprato padaręs klaidą, nes ėmė berte berti žo- 
džius, norėdamas nukreipti mano dėmesį kitur. 

- Visi tie dalykai man daugiau neegzistuoja. Žiurkės, pelės ir kita 
smulkmė, anot Šekspyro, tėra trupiniai. Tos nesąmonės jau praeitis. 
Lygiai taip pat galėtume liepti žmogui valgyti molekules kinų laz- 
delėmis, kaip mane sudominti smulkia gyvūnija, kai aš žinau, kas 
manęs laukia. 

- Suprantu, - pasakiau. - Jums reikalingas stambesnis gyvis, kad 
dantims būtų darbo, ar ne? Pavyzdžiui, dramblys pusryčiams? 

— Kokias kvailystes jūs šnekate! 


Pamažu jis ėmė ateiti į protą, todėl reikėjo skubėti. 

— Įdomu, - kalbėjau toliau, - kaip atrodo dramblio siela? 

Galop pasiekiau, ko norėjau, nes jis galutinai nusileido iš savo 
aukštybių ir vėl virto mažu vaiku. 

— Nereikia man nei dramblio, nei kitų sielų! 

Kelias minutes sėdėjo prislėgtas. Paskui staiga stryktelėjo nuo 
kėdės, akys blizgėjo iš susijaudinimo. 

— Velniop ir jus, ir jūsų sielas! - ėmė rėkti jis. - Ko jūs prikibote 
prie manęs su tom sielom? Ar man dar negana rūpesčių, skausmų ir 
vargų, kad sukčiau galvą dėl jūsų sielų! 

Jis buvo toks įniršęs, kad aš išsigandau baisaus priepuolio ir pūs- 
telėjau švilpuką. Tą pat akimirką jis nuščiuvo ir atsiprašinėdamas 
tarė: 

— Atleiskite man, daktare, užsimiršau. Nereikia jūsų pagalbos. 
Mane taip kamuoja rūpesčiai, kad susierzinu dėl menkniekio. Jeigu 
žinotumėte, kas man neduoda ramybės, dėl ko suku galvą, jūs ma- 
nęs pasigailėtumėte, pakęstumėte mano būdą ir man atleistumėte. 
Neriškite manęs, maldauju. Man reikia galvoti, o surištas galvoti ne- 
galiu. Supraskite! 

Matydamas, kad jis tikrai susivaldė, liepiau atbėgusiems padėjė- 
užsidarė, tarė tyliai ir oriai: 

— Daktare Sjuardai, jūs su manimi elgiatės taktiškai. Tikėkite, 
esu už tai jums nepaprastai dėkingas. 

Geriausia buvo jį palikti, kol jis taip nusiteikęs, todėl išėjau. Yra 
dėl ko pasukti galvą. Štai keli dalykai, kuriuos sudėjus tinkama tvar- 


ka, išeitų sklandi istorija: 

Jis vengia žodžio „gerti“. 
Bijo „sielų“ persekiojimo. 
Žino, kad ateityje turės „gyvybių“. 
Paniekinamai kalba apie žemesniuosius gyvius, nors ir 
baiminasi jų sielų. 
Logiškai protaujant, tai rodo tik vieną dalyką: jis įsitiki- 
nęs, kad jo laukia aukštesnės pakopos gyvybė. 
Jis bijo padarinių - sielos naštos. Vadinasi, jis laukia žmo- 
gaus gyvybės! 
O tas tvirtas įsitikinimas? 
Dieve gailestingas! Pas jį buvo grafas, ir mums spendžiamos nau- 


jos kraupios pinklės! 


Vėliau 

rįžęs papasakojau Van Helsingui apie man kilusį įtarimą. Pro- 

fesorius paniuro ir, šiek tiek pamąstęs, paprašė, kad nuvesčiau 
pas Renfildą. Taip ir padariau. Prisiartinę prie durų, išgirdome pa- 
mišėlį linksmai dainuojantį kaip kadaise. Nustebome pamatę, kad 
jis vėl pabėrė ant palangės cukraus, ir kambaryje jau sukosi kelios 
apsnūdusios rudeninės musės. Pabandėme vėl grįžti prie mūsų pa- 
šnekesio, tačiau jis tylėjo. Dainavo ir elgėsi taip, tarsi mūsų kamba- 
ryje nebuvo. Paėmęs popieriaus lapą, ėmė jį lankstyti. Išėjome nieko 
nepešę. 


Šiąnakt tą keistuolį būtinai reikia stebėti. 

MIČELIO, SŪNŲ IR KENDŽIO 
LAIŠKAS LORDUI GODALMINGUI 


Spalio 1-oji 


Milorde, 

mums visuomet didelė garbė išpildyti Jūsų užsakymus. Atsiliep- 
dami į Jūsų Šviesybės prašymą, perduotą mums misterio Harkerio, 
pranešame, kad namas Pikadilio gatvėje Nr. 347 buvo parduotas 
vykdant velionio Arčibaldo Vinter-Safildo valią. Pirkėjas — užsie- 
nietis džentelmenas, grafas de Vilis, kuris pats atliko visus pirkimo 
formalumus, paklodamas pinigus grynais, jeigu Jūsų Šviesybė atleis 
mums už tokį vulgarų pareiškimą. 

Daugiau neturime apie jį jokių žinių. 

Jūsų nuolankūs tarnai — 


Mičelis, Sūnūs ir Kendis 


DAKTARO SJUARDO 
DIENORAŠTIS 


Spalio 2-oji 
N akčiai prie Renfildo palatos durų, koridoriuje, palikau budėti 
žmogų, perspėjęs, kad įdėmiai klausytųsi iš kambario sklin- 
dančių garsų ir nedelsdamas praneštų, išgirdęs ką įtartina. 
Vakare, kai visi susirinkome po valgio prie židinio kabinete - be 


Minos Harker - aptarėme praėjusios dienos atradimus. Harkeriui 

vieninteliam pavyko sužinoti naujienų: turime vilties, kad jos bus 
labai svarbios. 

Prieš miegą nuėjau prie Renfildo kambario ir žvilgtelėjau pro 
durų langelį. Jis kietai miegojo: krūtinė lygiai kilnojosi. 

Ryte naktį budėjęs žmogus papasakojo šiek tiek po vidurnakčio 
išgirdęs Renfildą garsiai meldžiantis. Paklaustas, ar tai viskas, ką jis 
girdėjo, budėtojas dievagojosi, jog nieko daugiau neišgirdęs. Man 
kilo įtarimas, kad jis buvo užmigęs. Prispaudžiau jį, ir jis prisipažino, 
kad buvo apsnūdęs. Sunku, kai negali pasitikėti žmonėmis. 

Harkeris šiandien užimtas antruoju grafo namu. Artas su Kvin- 
siu ieško pirkti žirgų. Godalmingo nuomone, reikia turėti paruoš- 
tus savo žirgus, kad staigiai prireikus galėtume negaišdami imtis 
veiksmų. Reikia sterilizuoti grafo atsivežtas žemes tarp saulėtekio ir 
saulėlydžio - sučiupti grafą, kai jis silpniausias ir neturi kur pasislėp- 
ti. Van Helsingas Britų muziejuje rausiasi po senovinius medicinos 
traktatus. Pasak jo, senovės gydytojai dėdavosi galvon dalykų, į ku- 
riuos jų sekėjai nekreipė dėmesio. Jis ieškojo receptų, kaip apsiginti 
nuo demonų ir raganų. 

Kartais man atrodo, kad mes visi pamišome ir vieną rytą pabusi- 


me supančioti tramdomaisiais marškiniais. 


Vėliau 
4 7 ėlbuvome visi susirinkę. Atrodo, būsim užčiuopę tikruosius 


+ pėdsakus, ir tai gali būti grafo galo pradžia. Neduoda ramybės 


mintis, kad Renfildo ramumas susijęs su grafu. Jo nuotaika anksčiau 

priklausė nuo grafo artumo, ir, galimas daiktas, kad jis sugebės ko- 
kiu nors subtiliu būdu perduoti jam žinią apie gresiantį pavojų. Kad 
bent turėtume menkiausią supratimą apie tai, kas buvo jo galvoje 
po mudviejų ginčo šiandien ir iki tol, kol jis vėl pradėjo gaudyti mu- 
ses, - sužinotume daug svarbių dalykų. Kuriam laikui jis apsirami- 
no... O gal... Laukinis klyksmas iš jo kambario. 

Išgirdęs klyksmą jis puolė į jo kambarį ir rado Renfildą ant grindų 
paplūdusį krauju. Skubu ten... 


XXI 


DAKTARO 
SJUARDO 
DIENORAŠTIS 


Spalio 3-ioji 


eiskite man su visomis smulkmenomis užrašyti, kas atsitiko po 
L paskutinio įrašo. Negalima praleisti jokio mažmožio, kurį pri- 
siminsiu; reikia viską ramiai išdėstyti. 

Įėjęs į kambarį, radau Renfildą pasliką ant kairiojo šono, žvilgan- 
čiame kraujo klane. Pasilenkęs apčiupinėti, iškart suvokiau, kad jis 
rimtai sužeistas. Veidas bjauriai sudaužytas, tarsi jį kas būtų daužęs 
į grindis, nes kraujo buvo pribėgę iš veido žaizdų. Kai jį apvertėme, 
šalia klūpojęs prižiūrėtojas tarė man: 

— Manau, kad jam perlaužtas stuburkaulis. Pažiūrėkite, dešinė 
ranka, koja ir dešinė veido pusė tarsi paralyžiuoti. 

Nepaprastai nustebintas tokio sužeidimo, prižiūrėtojas kalbėjo 
suraukęs antakius: 

— Negaliu suvokti dviejų dalykų. Taip išsigražinti veidą jis galėjo 
daužydamas jį į grindis. Kartą Eversfildo beprotnamyje mačiau jau- 


ną moterį taip darančią. Galima manyti, kad jis nusilaužė sprandą 

nevykusiai virsdamas iš lovos. Bet galva neišneša, kaip galėjo nutikti 
tos dvi nelaimės kartu. Nusisukęs sprandą, jis negalėtų trankyti gal- 
vos, o jeigu veidas buvo sukruvintas prieš iškrentant iš lovos, joje 
rastume kraujo pėdsakų. 

- Eikit pas daktarą Van Helsingą, - pasakiau jam, - ir paprašyki- 
te, kad tuojau pat ateitų. Jis man reikalingas nedelsiant. 

Jis tekinas išbėgo iš kambario, ir po kelių minučių pasirodė Van 
Helsingas, su chalatu, įsispyręs į šlepetes. Išvydęs gulintį ant grindų 
Renfildą, jis įdėmiai jį nužvelgė, o paskui atsisuko į mane. Turbūt 
perskaitė mano mintis iš akių, nes ramiai ir aiškiai tarė, daugiau pri- 
Žiūrėtojui negu man: 

— Aha, liūdnas atsitikimas. Jam reikalinga gera priežiūra ir slau- 
gymas. Aš pats su juo pabūsiu, bet pirma turiu apsirengti. Palaukite 
manęs, po kelių minučių grįšiu. 

Sužeistasis dabar alsavo su pertrūkiais, ir buvo martyti, kaip žiau- 
riai jis nukentėjo. Van Helsingas atskubėjo neįtikėtinai greitai, neš- 
damasis chirurgo lagaminėlį. Macyt, eidamas jis jau viską apgalvojo, 
nes nė nežvilgtelėjęs į Renfildą, sušnabždėjo man: 

- Liepkite prižiūrėtojui pasišalinti. Kai jis atgaus sąmonę, turime 
būti vieni. 

— Manau, susitvarkysime patys, Saimonai. Kol kas niekuo jam 
negalime padėti. Nueikite pas kitus ligonius, o daktaras Van Hel- 
singas jį aptvarstys. Pamatęs ką nors įtartina, nedelsdamas man pra- 
neškite. 

Saimonui išėjus, ėmėme kruopščiai apžiūrinėti sužeistąjį. Veidas 
pasirodė tik smarkiai subraižytas, didžiausia žaizda buvo kaukolėje, 


pažeistas motorinis nervas. Minutėlę pamąstęs, profesorius tarė: 

— Reikia kuo greičiau sutvarstyti įskeltą kiaušą, smarkiai teka 
kraujas, matyt, žaizda labai rimta. Atrodo, pažeisti motorikos orga- 
nai. Kraujas iš galvos nesiliaus tekėjęs. Reikia nedelsiant trepanuoti, 
kol dar ne vėlu. 

Jam bešnekant, kažkas tyliai pasibeldė į duris. Atidaręs išvydau 
Artūrą su Kvinsiu - abu su pižamomis ir šlepetėmis. Pirmasis tarė: 

— Girdėjau, kaip jūs šūktelėjote prižiūrėtojui pakviesti daktarą 
Van Helsingą ir pranešti apie atsitikusią nelaimę. Todėl pažadinau 
Kvinsį, tiksliau, šūktelėjau jam, nes jis dar nemiegojo. Šiomis dieno- 
mis įvykiai taip greitai veja vienas kitą, kad nėra laiko dorai išsimie- 
goti. Pamaniau, kad rytoj vėl viskas gali iš pagrindų pasikeisti. Ar 
galima užeiti? 

Aš linktelėjau galvą ir įleidau juos į kambarį. Paskui vėl uždariau 
duris. Kvinsis, išvydęs kraujo klaną ir sužeistąjį, tyliai tarė: 

— Viešparie! Kas jam atsitiko? Nelaimingasis! 

Trumpai papasakojau, kad ruošiamės operacijai ir tikimės, kad 
po jos Renfildas atgaus sąmonę, bent jau trumpai. Kvinsis atsisėdo 
ant lovos krašto greta Godalmingo. Žiūrėjome sukaupę visą savo 
kantrybę. 

— Dabar palauksime, - tarė Van Helsingas, — patogiausio laiko 
trepanacijai, kad galėtume greitai ir švariai pašalinti kraujo krešulį, 
nes aišku, kad kraujosrūva didėja. 

Laikas slinko pasibaisėtinai lėtai. Jurau kažkokį nerimą. Van 
Helsingo veidas rodė, kad ir jis laukia su baime. Nekantravome, ką 
pasakys Renfildas, ir bijojome. Žinojau, kas manęs laukia, buvau 
skaitęs apie žmones, budinčius prie pasmerktųjų mirti. Nelaiminga- 


sis alsavo sunkiai traukdamas į plaučius orą. Atrodė, kad jis štai ims 

ir atsimerks, prabils, bet šnopavimas nesiliovė, ir Renfildas tebebuvo 
be sąmonės. Nors buvau ligoninėse visko prisižiūrėjęs, pripratęs prie 
mirties patalo vaizdo, įtampa kambaryje tolydžio augo, vis labiau 
mane slėgdama. Girdėjau, kaip plaka širdis, o kraujas it varpo dūžiai 
mušė į smilkinius. Tyla galop tapo nepakeliama. Žvilgtelėjęs į savo 
draugus, iš įraudusių veidų ir išrasojusių kaktų supratau, kad jiems 
ne ką lengviau. Kambaryje tvyrojo slogi nervinė įtampa, atrodė, kad 
virš mūsų galvų nelauktai nuskambėjo milžiniškas varpas. 

Pagaliau pasidarė aišku, kad sužeistasis sparčiai eina silpnyn ir 
gali mirti bet kurią akimirką. Pakėlęs galvą, sutikau įremtą profeso- 
riaus žvilgsnį. Jis niauriai tarė: 

— Daugiau negaliu gaišti laiko. Jo žodžiai gali išgelbėti ne vieną 
gyvybę. Taip man atrodo. Galbūt lemiamas dar vienos sielos liki- 
mas! Operuosime virš ausies. 

Daugiau neprataręs nė žodžio, jis atliko operaciją. Kelias akimir- 
kas Renfildas vis dar sunkiai gaudė burna orą. Paskui vieną kartą taip 
giliai įkvėpė, kad, rodėsi, jam sprogs krūtinė. Staiga jis atsimerkė ir 
įsistebeilijo į mus sugauto žvėries akimis. Tai tęsėsi kelias sekundes, 
paskui jo žvilgsnis sušvelnėjo, akyse atsirado nuostaba, pasigirdo pa- 
lengvėjimo atodūsis. Bergždžiai pabandęs pajudėti jis tarė: 

— Aš nesipriešinsiu, daktare. Liepkit jam nuvilkti tramdomuo- 
sius marškinius. Sapnavau baisų košmarą ir taip nusilpau, kad neį- 
stengiu pajudinti galūnių. Kas mano veidui? Atrodo, jis visas ištinęs, 
baisiai sopa. 

Jis bandė pasukti galvą, bet neįstengė. Ligonio žvilgsnis vėl apsi- 
blausė. Van Helsingas rūsčiu balsu tarė: 


— Papasakokite mums savo sapną, Renfildai. 

Išgirdęs balsą, jis visas nušvito ir tarė raukydamasis iš skausmo: 

— Čia jūs, daktare Van Helsingai. Kaip gerai, kad atėjote. Duokit 
man atsigerti, perdžiūvo lūpos. Paskui pamėginsiu papasakoti. Aš 
sapnavau... 

Staiga jis nutilo, ir atrodė, kad tuoj neteks sąmonės, todėl aš šūk- 
telėjau Kvinsiui: 

— Greičiau brendžio! Mano kabinete! 

Kvinsis dingo už durų ir netrukus grįžo su ropine brendžio, viena 
tuščia stikline ir kita su vandeniu. Suvilgėme brendžiu ligonio lūpas, 
ir jis išsyk atsigavo. Bet atrodė, kad per tą pertrauką jo smegenys te- 
bedirbo, nes atgavęs sąmonę jis Žvitriai permetė mus visus akimis 
tokiu žvilgsniu, kurio niekada nepamiršiu, ir tarė: 

— Nereikia apgaudinėti savęs. Tai buvo ne sapnas. Tai buvo ti- 
krovė. 

Paskui jo žvilgsnis ėmė klaidžioti po kambarį, jis pamatė ant lo- 
vos sėdinčius du vyrus ir kalbėjo toliau: 

— Jeigu abejočiau, jiedu patvirtintų. 

Jis vėl trumpai užsimerkė - ne iš skausmo, ne užsnūdęs, o sąmo- 
ningai, tarsi kaupdamas jėgas. Kai akys vėl atsimerkė, jis kalbėjo jau 
gyviau ir energingiau: 

— Greičiau, daktare, greičiau. Aš mirštu! Jaučiu, man beliko kelios 
minutės, ir tuomet mirtis, o gal dar blogiau! Dar suvilgykit lūpas... 
Turiu jums kai ką pasakyti prieš mirtį ar bent kol veikia mano su- 
traiškytos smegenys. Ačiū! Tai atsitiko naktį, kai maldavau jus mane 
paleisti. Tąsyk negalėjau jums papasakoti, mano liežuvį kažkas tary- 
tum surakinęs laikė, bet aš buvau sveiko proto, kaip ir dabar. Jums 


išėjus mane ilgai kamavo neviltis, atrodė, kad praėjo daug valandų. 

Paskui užliejo kažkokia nesuvokiama palaima. Aš nusiraminau, su- 
vokęs, kur esu. Už namo išgirdau lojant šunis, bet lojimas sklido ne 
iš ten, kur buvo Jis. 

Van Helsingas klausėsi jo nemirksėdamas, bet jo ranka susirado 
mano ranką ir tvirtai ją spustelėjo. Tačiau jis neišdavė savo jausmų, 
tik tyliai tarė: 

— Pasakokite. 

Renfildas kalbėjo toliau: 

- Jis prisiartino prie lango apsisiautęs miglos debesiu, kaip jau ne 
sykį yra buvę anksčiau, bet šį kartą buvo materialus - ne vaiduoklis, 
o akys degte degė įniršiu. Jo raudona burna juokėsi, mėnesienoje su- 
švytravo aštrūs balti dantys, kai jis pasuko galvą ir pasižiūrėjo į tą 
pusę, kur buvo girdėti šunų lojimas - už medžių. Iš pradžių aš jo 
nekviečiau užeiti, nors žinojau, kad jis to laukia - jis jau seniai to 
laukė. Paskui ėmė berti pažadus — ne žodžiais, o rodydamas. 

— Kaip? — pertraukė jį profesorius. 

— Tiesiog rodydamas tai, ką žadėjo. Taip jis saulei šviečiant siųs- 
davo man muses. Dideles, riebias, safyru žvilgančiais sparneliais, ir 
drugius - naktimis, su kaukole ir sukryžiuotais kaulais ant nuga- 
rėlių. 

Van Helsingas supratingai linktelėjo jam galva, o man sušnabž- 
dėjo: 

— Tai Acberonntia Aitetropes iš stunksų klasės, jas dar vadina „mir- 
ties galvomis“. 

Sužeistasis tuo tarpu pasakojo toliau: 

— Tada jis ėmė man šnabždėti: „Žiurkės, žiurkės, žiurkės! Šimtai, 


tūkstančiai, milijonai žiurkių - ir kiekviena su savo gyvybe. Ir šunys, 

ir katės. Visos gyvybės tavo! Sklidinos raudono kraujo ir su dauge- 
liu metų gyvenimo! Tai ne zyziančios musės. Paskui šunys sustaugė 
toli už medžių juostos. Jo namuose. Jis pamojo man, kad prieičiau 
prie lango. Aš pažiūrėjau pro langą. Jis pakėlė rankas ir ėmė kažką be 
žodžių kviesti. Pievelė patamsėjo nuo juodos masės, tokios formos, 
kaip liepsnos liežuvis, o paskui jis kartu su miglos debesiu pasislin- 
ko į šalį, ir aš išvydau žolėje tūkstančius žiurkių žėrinčiomis raudo- 
nomis akimis - kaip jo, tik mažesnėmis. Jis pakėlė ranką, ir žiurkės 
sustojo. Man pasirodė, kad jis sakė: „Visas gyvybes atiduosiu tau, ir 
dar daugiau — dar didesnių, tavęs laukiančių per nesuskaičiuojamus 
šimtmečius, jeigu nusilenksi man ir mane garbinsi!“ O paskui mano 
akis aptraukė raudonas, kraujo spalvos debesis, ir aš, pats nežinoda- 
mas kodėl, atidariau langą ir sakiau jam: „Užeik, mano Viešpatie ir 
Šeimininke!“ Žiurkės staiga kažkur dingo, jis įsmuko į kambarį, nors 
langas buvo pravertas kokį colį, ne daugiau. Jis įsiliejo vidun kaip mė- 
nesiena ir išdidžiai atsistojo priešais mane visu ūgiu. 

Sužeistojo balsas ėmė silpti, todėl vėl suvilgiau jo lūpas brendžiu. 
Jis atsigavo ir pasakojo toliau, bet atrodė, kad per tą trumpą pertrauką 
jo sąmonė veikė, nes jis kalbėjo apie tolesnius įvykius, dalį jų pralei- 
dęs. Norėjau grąžinti jį atgal, bet Van Helsingas man pašnibždėjo: 

— Tegul kalba, netrukdykit, nes gali visai nucilti. 

— Visą dieną laukiau iš jo žinios, bet jis man nieko neatsiuntė, nė 
vienos mėsinės musės, ir kai sutemo vakaras, aš buvau ant jo gerokai 
pyktelėjęs. Kai jis vėl įlindo į kambarį net nepasibeldęs, nors langas 
ir buvo užvertas, aš tiesiog pasiutau. Jis paniekinamai išsiviepė, jo ži- 
bančios raudonos akys blyškiame veide žiūrėjo į mane pro miglą. Jis 


elgėsi kaip šeimininkas, tartum aš būčiau tuščia vieta. Jo net kvapas 

buvo kitoks, kai jis praėjo pro mane. Negalėjau jo sulaikyti, bet pama- 
niau, kad ponia Harker jau bus savo kambaryje. 

Abu vyrai, sėdėję ant lovos, pakilo, priėjo artyn, bet taip, kad Ren- 
fildas nematytų. Jis tylėjo, bet profesorius krūptelėjo, jo veidas dar 
labiau paniuro ir įsitempė. Nieko nepastebėjęs, Renfildas kalbėjo to- 
liau: 

— Kai šiandien po pietų manęs aplankyti atėjo ponia Harker, ji 
buvo kitokia negu anksčiau. Jos veido spalva buvo pasikeitusi. 

Mes vėl krūptelėjome, bet nepratarėme nė žodžio. 

— Aš nežinojau, kad ji čia, kol neprabilo. Ponios Harker išvaizda 
buvo pasikeitusi. Nemėgstu išblyškėlių, man patinka raudonskruos- 
čiai, ojos veide kraujo nebuvo likę nė lašo. Tą akimirką apie tai negal- 
vojau, bet jai išėjus ėmiau mąstyti ir kone pamišau iš įniršio, suvokęs, 
kad tai Jis čiulpia jos gyvastį. 

Jutau, kad visi mes laukiame drebėdami, tačiau nė vienas neišsi- 
davė. 

— Todėl, kai jis pasirodė šiąnakt, aš buvau pasirengęs jį sutikti. Pa- 
mačiau skverbiantis pro langą rūko gumulą ir stvėriau jį į glėbį. Buvau 
girdėjęs, kad pamišėliai turi nepaprastai daug jėgos ir, žinodamas, kad 
esu pamišėlis - bent jau kartais man pasimaišo protas — nutariau pa- 
sinaudoti savo raumenų jėga. Ak, jis irgi ją pajuto, nes turėjo išplaukti 
iš savo miglos, kad susigrumtų su manimi. Laikiau jį įsispyręs, ir vienu 
metu jau maniau, kad jį įveiksiu, nes nieku gyvu nenorėjau leisti jam 
sekinti jos gyvybės. Paskui išvydau jo akis, ir jėgos mane apleido. Jis 
ištrūko iš mano glėbio, ir kai vėl pamėginau jį nustverti, iškėlė mane 
ir tėškė į grindis. Akis aptraukė kruvina migla, nuaidėjo trenksmas it 


griaustinio, ir rūkas ėmė smelktis į koridorių pro durų apačią. 

Renfildo balsas vėl ėmė silpti, kvėpavo jis vis sunkiau. Van Hel- 
singas instinktyviai atsistojo. 

— Dabar žinome, kas nutiko baisiausia, — tarė jis. — Jis yra čia, ir 
jo tikslas aiškus. Manau, dar ne vėlu. Apsiginkluokime kaip ir aną 
naktį. Negaiškime nė akimirkos. 

Mūsų nereikėjo gąsdinti arba įtikinėti žodžiais — visi jautėme 
tą patį. Nuskubėję į savo kambarius, pasiėmėme daiktus, su kuriais 
brovėmės į grafo namą. Profesorius jau turėjo apsaugos priemones, 
ir kai vėl susitikome koridoriuje, parodė jas ir reikšmingai tarė: 

— Visuomet nešiojuosi su savimi. Ir taip bus ligi tos dienos, kol 
neužbaigsime savo darbo. Elkitės protingai, bičiuliai. Mūsų priešas 
nėra paprastas. Deja! Deja! Dieve, kodėl turi kentėti mūsų Mina? 

Jis staiga nuščiuvo, o aš nežinau, ko mano širdyje buvo daugiau — 
pykčio ar siaubo. 

Prie Harkerių durų stabtelėjome. Artas su Kvinsiu šiek tiek atsi- 
liko. 

— Arjuos trikdysime? - paklausė Kvinsis. 

— Būtinai, — atsakė jam profesorius. - Jeigu durys užrakintos, aš 
jas išlaušiu. 

— Bet mes galime ją mirtinai išgąsdinti. Juk laužiamės į damos 
kambarį! 

Van Helsingas rimtai tarė: 

- Jūs kaip visuomet teisus. Bet šiandien sprendžiame gyvybės ar 
mirties klausimą. Gydytojui visi kambariai vienodi, o jeigu ir ne, tai 
šiandien man jie tikrai vienodi. Bičiuli Džonai, aš nuspausiu ranke- 
ną, ir jei durys neatsidarys, spustelėkime pečiais. Jūs irgi, bičiuliai. 


Nagi! 


380 


DRAKULA 


Kalbėdamas jis paspaudė durų rankeną, bet durys nepasidavė. 
Visi sykiu užgriuvome jas: neatlaikiusios spaudimo, jos atsilapojo, ir 
mes stačia galva suvirtame į vidų. Profesorius neišsilaikė ant kojų ir 
nugriuvo ant kelių, o aš per jo nugarą išvydau vaizdą, nuo kurio su- 
drebėjau. Piestu ėmė stotis plaukai, ir širdis, rodėsi, liovėsi plakusi. 

Mėnesiena buvo tokia ryški, kad kambaryje buvo pakankamai 
šviesu, nežiūrint tankios geltonos užuolaidos ant lango. Ant lovos 
prie lango gulėjo Džonatanas Harkeris, sunkiai alsuodamas, lyg 
ištiktas nuomario. Ant kito lovos krašto, veidu atsisukusi į mus, 
klūpojo baltai apsirengusi jo žmona. Greta stovėjo aukštas, liesas, 
juodai vilkintis žmogus. Jis stovėjo pasisukęs į mus šonu, ir visi iš- 
kart pažinome grafą — viskas sutapo iki mažiausių smulkmenų, net 
randas ant kaktos. Kairiąja ranka jis buvo suėmęs abi Minos rankas 
ir patraukęs jas į šalį, o dešiniąja laikė ją už sprando, spausdamas gal- 
vą prie savo krūtinės. Jos balti naktiniai marškiniai buvo apraškyti 
krauju, ir plona kraujo srovelė sruveno nuoga vyro krūtine, kur buvo 
perplėšti marškiniai. Tas klaikus vaizdas priminė vaiką, kuris stumia 
kačiuko snukį į pieną, pratindamas lakti iš dubenėlio. Kai mes suvir- 
tome į kambarį, grafas atsisuko ir pervėrė mus pragarišku žvilgsniu, 
apie kurį jau buvau tiek daug girdėjęs. Jo akyse žioravo nežemiška 
ugnis, išsipūtusių ereliškos nosies šnervių kraštai virpėjo, balti aštrūs 
dantys tarp raudonų lūpų kaukštelėjo it žvėries. Staigiu judesiu jis 
iš visų jėgų bloškė savo auką ant lovos ir šoko prie mūsų. Bet pro- 
fesorius jau buvo atsistojęs ant kojų ir laikė arkišęs voką su ostija. 
Grafas sustojo kaip įbestas, kaip andai Liusė prie savo kapo, ir ėmė 
trauktis atbulas. Jis iš lėto ėjo atatupstas, o mes visi, iškėlę rankose 


kryželius, artinomės prie jo. Staiga didelis debesis užslinko mėnulį, 

kambaryje sutemo, ir kai nuo Kvinsio užbrėžto degtuko užsidegė 
dujinis žibintas, spėjome išvysti tik garų debesį, kuris nusidriekė po 
durimis, vėl užsitrenkusiomis po mūsų įsiveržimo. Van Helsingas, 
Artas ir aš priėjome prie Minos, kuri jau buvo atgavusi kvapą ir taip 
klaikiai suklykė, kad tą jos klyksmą prisiminsiu iki mirties. Kelias 
sekundes ji gulėjo paslika, netekusi jėgų, išsidraikiusiais plaukais. 
Veidas buvo išblyškęs kaip lavono, ir ant nubalusios odos dar ryškiau 
buvo matyti krauju išteptos lūpos, skruostas ir smakras; iš žaizdelės 
ant jos kaklo irgi tekėjo plona kraujo srovelė, akys buvo paklaikusios 
iš siaubo. Paskui ji užsidengė veidą iškankintomis rankomis su gra- 
fo pirštų pėdsakais ir tyliai ėmė vaitoti su tokiu sielvartu, prieš kurį 
nublanko ką tik girdėtas klyksmas. Priėjęs artyn, Van Helsingas už- 
klojo ją antklode, o Artas, metęs į ją kupiną nevilties žvilgsnį, išbėgo 
iš kambario. Van Helsingas man sušnabždėjo: 

— Džonatanas transe, vampyrai moka juos sukelti. Minai tuo tar- 
pu negalime padėti. Laukime, kol ji atsigaus. Reikia jį pažadinti. 

Jis pamirkė rankšluosčio galą vandenyje ir ėmė juo plekšnoti 
Džonatanui per veidą, o tuo metu jo žmona, vis dar užsidengusi 
veidą rankomis, raudojo širdį veriančiu balsu. Pakėlęs užuolaidą 
žvilgtelėjau pro langą. Kieme švietė ryški mėnesiena. Pamačiau Mo- 
risą, kuris perbėgo pievelę ir pasislėpė didelio kukmedžio šešėlyje. 
Nežinojau, kam jis tai daro, bet tą akimirką išgirdau Džonatano 
šūktelėjimą. Jis pradėjo atgauti sąmonę ir apsivertė lovoje ant kito 
šono. Jo veide išvydome nuostabą - nieko kito ir nesitikėjome. Ke- 
atgavęs amą. Tas staigus judesys atgaivino ir jo žmoną, ji pasisuko 


į jį ištiesusi rankas, tarsi norėdama apsikabinti, bet po akimirkos 


382 


DRAKULA 


jas atitraukė ir, suglaudusi alkūnes, vėl užsidengė delnais veidą, taip 
smarkiai virpėdama, kad drebėjo visa lova. 

— Dėl Dievo meilės, pasakykit, ką visa tai reiškia? - sušuko Har- 
keris. - Daktare Sjuardai, daktare Van Helsingai, ką tai reiškia? Kas 
nutiko? Mina, brangioji, kas tau? Iš kur tas kraujas? Dieve mano, 
Dieve mano, negali būti, kad jau širo sulaukėme! - atsiklaupęs lo- 
voje jis ėmė rankomis daužyti sau šlaunis. - Viešpatie, padėk mums! 
Padėk jai! Padėk jai! 

Paskui jis stryktelėjo nuo lovos ir ėmė rengtis, staiga prisiminęs 
pareigą ginti žmoną. 

— Kas atsitiko? Pasakykit man! - šaukė jis rengdamasis. - Dak- 
tare Van Helsingai, jūs mylite Miną, aš žinau! Padarykite ką nors, 
išgelbėkite ją! Dar ne vėlu! Pasaugokite ją, kol aš jį surasiu! 

Nors Miną buvo sukaustęs siaubas, ji staiga suvokė, koks pavojus 
gresia jos vyrui. Pamiršusi savo pačios nelaimę, ji akimoju puolė prie 
jo ir apsivijo rankomis. 

— Ne! Ne! Džonatanai, nepalik manęs! Šiąnakt aš jau prisikan- 
kinau. Dievas mato, nenoriu, kad dar ir tau tektų kentėti! Lik su 
manim! Su savo draugais, nes tik jie tau padės! 

Ji kalbėjo, o akys buvo paklaikusios. Paskui jėga pasodino jį ant 
lovos ir stipriai prisiglaudė. 

Mudu su Van Helsingu puolėme juos abu raminti. Profesorius 
iškėlė rankoje auksinį kryželį ir netikėtai ramiu balsu tarė: 

— Nebijokit, mieloji. Mes esam su jumis, ir kol štai šis simbolis 
yra Čia, prie jūsų neprisiartins jokia pikta jėga. Šiąnakt jums daugiau 
nėra ko baimintis. O mes visi turime nusiraminti ir nuodugniai vis- 


ką apsvarstyti. 

Ji suvirpėjo ir nutilo, nuleidusi galvą ant Džonatano krūtinės. 
Kai ji vėl pakėlė akis, pamatėme, kad jo balti marškiniai sutepti 
krauju ten, kur prisilietė jos lūpos ir kur iš žaizdos ant jos kaklo tebe- 
lašnojo kraujas. Išvydusi kraują, ji atšlijo nuo vyro, tyliai vaitodama 
ir springdama ašaromis. 

— Suteptoji! Suteptoji! Daugiau man negalima jo nei liesti, nei 
bučiuoti. Ak, kodėl taip turėjo atsitikti, kad aš tapau jo didžiausiu 
priešu, kurio jis labiausiai turi bijoti! 

Harkeris ryžtingai tarė: 

— Nesąmonė, Mina. Man gėda klausytis tokių tavo šnekų. Neno- 
riu jų daugiau girdėti. Ir aš draudžiu tau taip kalbėti. Tegul Dievas 
teisia mane už mano darbus baisesnėmis kančiomis, negu patirtos 
šią valandą, jeigu aš nors vienu savo poelgiu leisiu, kad pasikeistų 
mudviejų gyvenimas! 

Jis ištiesė rankas, priglaudė Miną prie krūtinės ir laikė ją, tyliai 
kūkčiojančią. Paskui pažiūrėjo į mus drėgnomis, mirkčiojančiomis 
akimis virš virpančių šnervių ir kietai suspaustų lūpų. Ilgainiui jos 
kūkčiojimas pasidarė tylesnis ir galop ji tarė man sunkiai prisivertusi 
nusiraminti: 

— Dabar, daktare Sjuardai, papasakokite man viską. Daug žinau 
ir dar daugiau nujaučiu, tačiau pasakokite nieko neslėpdamas. 

Papasakojau viską, kas nutiko. Džonatanas klausėsi iš pažiūros 
abejingai, tačiau jo šnervės suvirpčiojo ir akys sužėrėjo, kai pasakiau, 
kad grafas negailestinga ranka sugriebęs jo žmoną laikė ją prispaudęs 
prie savo atviros žaizdos. Stebėdamasis žiūrėjau, kaip jis išblyškusiu, 
suakmenėjusiu veidu klausėsi mano pasakojimo, o jo ranka švelniai, 


ramindama glostė suveltus mylimosios plaukus. Vos tik baigiau pa- 

sakoti, į duris pasibeldė Kvinsis su Artūru. Išgirdę mūsų kvietimą, 
jie užėjo į kambarį. 

Van Helsingas klausiamai pažvelgė į mane. Supratau, ką jis turėjo 
galvoje. Pasinaudodami jų atėjimu turėjome nukreipti sutuoktinių 
mintis nuo tos nelaimės, todėl paklausiau Godalmingo, ką jam pa- 
sisekė pamatyti. 

— Neradau jo nei koridoriuje, nei kambariuose. Kyštelėjau galvą į 
kabinetą, bet ir ten jo nebuvo. Ir spėjo... 

Staiga jis nutilo, žvilgtelėjęs į sulinkusią iš sielvarto figūrą ant lo- 
vos. 

— Pasakokite, bičiuli Artūrai, - padrąsino Van Helsingas. - Nėra 
prasmės ką nors slėpti. Visa mūsų viltis - žinojimas. Pasakokite drą- 
siai. 

Artūras kalbėjo toliau: 

— Jis buvo kabinete, nors ir trumpai, bet spėjo viską apversti 
aukštyn kojomis. Rankraštis sudegintas, melsvos liepsnelės dar te- 
bežybčiojo pelenuose. Fonografo cilindrai taip pat sumesti į židi- 
nį - vaškas gerai dega. 

— Ačiū Dievui, dar yra vienas egzempliorius seife, - įsiterpiau. 

Jo veidas akimirką nušvito, bet tuojau pat vėl apsiniaukė. 

— Puoliau laiptais žemyn, bet grafo nė padujų. Įkišau galvą ir į 
Renfildo kambarį, bet ir ten nieko, išskyrus... 

Jis vėl nutilo. 

— Kalbėkite, - sušvokštė Harkeris. 

Godalmingas aplaižė sukepusias lūpas. 

— „Išskyrus to nelaimingojo lavoną. 


Mina pakėlė galvą, nužvelgė mus ir tarė: 

— Tokia buvo Dievo valia! 

Juste jutau, kad Artūras pasakė ne viską, bet tylėjau, suprasdamas, 
kad yra priežastis. Van Helsingas pasisuko į Morisą ir paklausė: 

— Galite ką nors pridurti, bičiuli Kvinsi? 

— Nieko ypatinga. Vėliau gal tos smulkmenos ir bus svarbios, bet 
dabar - nežinau. Pamaniau, būtų gerai pasekti, kur grafas pasuks 
išėjęs iš namo. Jo nesutikau, bet pamačiau didelį šikšnosparnį, kuris 
pakilo nuo Renfildo kambario palangės ir nuplasnojo į vakarus. Ti- 
kėjausi, kad jis vienokiu ar kitokiu pavidalu bandys grįžti į Karfaksą, 
bet greičiausiai jis pasirinko kitą slėptuvę. Šiąnakt jis negrįš, dangus 
rytuose jau rausvėja, netoli rytas. Turime palaukti. 

Paskutinius žodžius jis iškošė pro sukąstus dantis. Keletą minu- 
čių visi tylėjome, man atrodė, kad girdžiu visų širdžių plakimą. Van 
Helsingas paglostė man plaukus ir tyliai tarė: 

— O dabar, mieloji mūsų Mina, papasakokite jūs. Dievas mato, 
kad nenorėčiau aitrinti jūsų širdies žaizdos, bet mes privalome žinoti 
viską. Nes dabar labiau nei anksčiau turime skubėti ir veikti ryžtin- 
gai, vengti klaidų. Artinasi lemtinga diena, tad dabar mokykimės. 

Nelaimingoji moteris visa sudrebėjo, mačiau, kaip ji kovoja su 
savimi, dar labiau prisiglausdama prie Džonatano ir dar žemiau nu- 
leisdama galvą ant krūtinės. Paskui ji išdidžiai pakėlė galvą, pada- 
vė Van Helsingui ranką, kurią šis pagarbiai pabučiavo. Kitą ranką 
paėmė Džonatanas. Jis laikė Miną apkabinęs, tarsi saugodamas nuo 
gresiančio pavojaus. Kiek patylėjusi, surikiavusi padrikas mintis, ji 
prabilo: 

— Prieš naktį išgėriau vaistų, kuriuos man paruošėte, bet jie ilgai 


neveikė. Atvirkščiai, atrodė, kad miegą jie visai išsklaidė, o mano 

galvoje ėmė siautėti milijardai vaizdinių - visi apie mirtį ir vampy- 
rus su krauju, skausmu, žmonių nelaimėmis. 

Džonatanas nejučia sudejavo. Ji atsisuko į jį ir švelniai tarė: 

— Nusiramink, mielasis. Turėk narsos ir tvirtybės, padėk man 
įveikti šią nelengvą užduotį. Jeigu žinotum, kiek man jėgų kainuoja 
dar sykį išgyventi tą siaubą, suprastum, kaip reikalinga tavo pagal- 
ba. Tai štai, galop nusprendžiau, kad vaistai nepadės, jei pati neno- 
rėsiu užmigti, ir patogiau įsitaisiau ant pagalvės. Netrukus, matyt, 
ir užmigau, nes daugiau nieko neprisimenu. Atėjus Džonatanui, 
nepabudau, nes kai pabudau, jis jau gulėjo šalia. Kambaryje vėl iš 
kažkur buvo atsiradęs baltas skystas rūkas, kurį sykį jau buvau ma- 
čiusi. Neprisimenu, ar pasakojau jums apie tai, bet galėsite vėliau 
perskaityti dienoraštyje. Vėl pajutau jau pažįstamą, nesuvokiamą 
siaubą; atrodė, kad kambaryje be mūsų dar kažkas yra. Pasisukau į 
Džonataną, ketindama jį pažadinti, bet jis taip kietai miegojo, kad, 
rodos, ne aš buvau gėrusi iš vakaro migdomųjų, o jis. Vis tiek pamė- 
ginau jį prikelti, bet veltui stengiausi. Širdis ėmė daužytis, aš staiga 
atsisukau ir nustėrau. Greta lovos, sakytum žengęs iš miglos, - ne, 
greičiau tai buvo žmogumi virtusi migla, — stovėjo aukštas vyras 
juodais drabužiais nuo galvos iki kojų. Tą pat akimirką pažinau jį 
iš aprašymų. Vaškinis veidas, aukšta kumpa nosis, ant kurios siaura 
juostele atsispindėjo mėnesiena, pravertos ryškiai raudonos lūpos su 
aštriais baltais dantimis burnoje. Ir raudonos akys, tos pačios, kurias 
mačiau atsispindint Šv. Marijos bažnyčios languose Vitbyje saulėly- 
džio metu. Ant kaktos buvo randas, likęs nuo Džonatano smūgio. 
Širdis ėmė daužytis it parrakusi, ir tikriausiai būčiau nualpusi, bet 


mane tarytum kas surakino. Tada jis sušnibždo aiškiai ir šaižiai, ro- 

dydamas ranka į Džonataną: „Iylos! Tik cyptelėk, ir aš tavo akyse 
ištaškysiu jo smegenis!“ Iš siaubo negalėjau nei pajudėti, nei žodžio 
ištarti. Pašaipiai išsiviepęs, jis viena ranka suėmė mane už peties ir, 
tvirtai laikydamas, atsmaukė mano marškinių apykaklę, sakydamas: 
„Pirmiausia po visų vargų šiek tiek atsigaivinsiu. Būk rami, ne pir- 
mą ir ne antrą kartą tavo venos malšina mano troškulį. Keista, bet 
niekaip negalėjau jam sutrukdyti. Tikriausiai, kai jis prisiliečia prie 
savo aukos, pradeda veikti kažkokie kerai. Dieve mano, Viešpatie 
aukščiausias! Pasigailėk manęs! Jis prilipo savo dvokiančiomis lūpo- 
mis prie mano kaklo! 

Džonatanas vėl sudejavo. Ji su gailesčiu pažiūrėjo į jį, tvirčiau su- 
spaudė ranką, tarsi jam paguodos būtų labiau reikėję. 

— Pajutau, kad mane apleidžia jėgos, suvokiau, kad tuojau nu- 
alpsiu. Nežinau, kiek truko ta klaikybė, bet, manau, praėjo nemažai 
laiko, kol jis atitraukė nuo manęs savo šlykščią, baisią, pašaipiai besi- 
juokiančią burną. Mačiau, kaip nuo jos laša kraujas! 

Atrodė, kad tas prisiminimas ją sugniuždė, nes ji palinko ir būtų 
susmukusi, jeigu ne Džonatano ranka. Paskui, sukaupusi drąsą, pa- 
sakojo toliau: 

— Tuomet jis man pašaipiai tarė: „Ir tu, kaip kiti, sukilai prieš 
mane. Tu padedi tiems žmonėms medžioti mane ir ardyti mano 
planus! Dabar tu žinai, šiek tiek žino ir jie, o netrukus įsitikins, ką 
reiškia stovėti ant mano tako! Jiems vertėjo eikvoti jėgas savo rei- 
kalams! Kol jie suko galvas, kaip mane apgauti, - mane, kuris valdė 
tautas, rezgė joms pinkles, kariavo už jas daugelį šimtmečių, kol jie 
pasirodė šiame pasaulyje — aš niekais verčiau jų sumanymus. O tu, 


jų didžiausia meilė, dabar esi mano, tavo kūnas - mano kūnas, tavo 

kraujas - mano kraujas, esame vienos prigimties. Kurį laiką malšinsi 
mano troškulį, o vėliau tapsi pagalbininke. Tau bus atkeršyta, nes nė 
vienas iš jų neateis tau į pagalbą. Tuo tarpu tu nusipelnei bausmės už 
savo darbus. Tu padėjai jiems ardyti mano planus. Nuo šiol klausysi 
tik mano balso. Kai aš pasakysiu „Ateik!“ - skubėsi pas mane, nors 
mudu skirtų jūros ir ištisi kraštai! O tam, kad paklustum, dabar pa- 
darysim taip!“ Sulig tais žodžiais jis drykstelėjo savo marškinius, ap- 
nuogindamas krūtinę, ir ilgais nagais iki kraujo perdrėskė odą. Kai 
kraujas ėmė tekėti srovele, jis viena ranka suėmė mano abi rankas, 
o kita sučiupo už sprando ir prispaudė mano burną prie žaizdos — 
taip stipriai, kad turėjau arba užtrokšti, arba paragauti jo kraujo... O 
Dieve mano! Dieve mano! Ką aš padariau! Kuo aš užsitarnavau tokį 
likimą! Visą gyvenimą ilgėjausi ramaus gyvenimo ir teisybės! Dieve, 
pasigailėk manęs! Pažvelk iš savo aukštybių į nelaimingą sielą, kuriai 
gresia baisesnis už mirtį pavojus! Pasigailėk man brangių žmonių! 

Paskui ji ėmė trinti lūpas, tarsi norėdama nusibraukti nuo jų už- 
teršimą. 

Jai bepasakojant tą klaikią istoriją, dangus rytų pusėje sparčiai 
šviesėjo, ir visi daiktai aplink ėmė ryškėti. Harkeris sėdėjo tyliai ir ra- 
miai, bet jo veidas, nušviestas brėkštančios dienos, vis labiau tamsėjo 
besiklausant to baisaus pasakojimo, ir kai saulė įspindo pro langą, 
veidas po per naktį nubalusiais plaukais atrodė dar tamsesnis. 

Susitarėme, jog vienas iš mūsų visuomet bus netoliese, kad ne- 
laimingieji sutuoktiniai galėtų prisišaukti. Nusprendėme vėliau vėl 
susitikti ir viską aptarti. 

Dėl vieno dalyko neabejojau: šįryt saulė patekėjo viršum vieno 


liūdniausių iš visų namų, kuriuos ji apskrieja sukdama kasdienį ratą. 


XXII 
DŽONATANO 


HARKERIO 
UŽRAŠAI 


Spalio 3-ioji 
| rivalau nusitverti kokio nors darbo, kad neišeičiau iš proto, 
todėl rašau dienoraštį. Dabar šešios. Po pusvalandžio ren- 
kamės kabinete, ten užkąsime. Van Helsingas su Sjuardu tvirtina, 
kad tuščiais skrandžiais būsim prastos formos. Dievas mato, gerai 
jaustis privalėsime rytoj. Rašysiu dienoraštį kiekvieną laisvą minutę, 
nes mintis veja mintį, ir negaliu jų sustabdyti. Reikia žymėtis viską, 
net mažiausias smulkmenas, iš kurių ateityje daugiausia ir pasimo- 
kysime. Bet ligšiolinės pamokos nepadėjo apsaugoti Minos; jai taip 
blogai, kaip tik begali būti. Ką tik ji pasakė, ašaroms tekant mielais 
skruostais, kad mus užgriuvo sunkūs išbandymai, bet reikia nepra- 
rasti vilties, nes galų gale sulauksime Dievo malonės. Galų gale! 

Koks bus tas galas? Dieve! Dirbti! Dirbti! 
Kai Van Helsingas su Sjuardu grįžo iš nelaimės ištikto Renfildo 
kambario, mes paniurę sėdome aptarti tolesnių savo veiksmų. Pir- 


miausia Sjuardas papasakojo, kaip jie su Van Helsingu apačioje rado 

Renfildą be sąmonės, ant grindų, sudaužytu veidu ir nusuktu spran- 
du. 

Sjuardas klausė naktį budėjusio prižiūrėtojo, ar tas nieko negir- 
dėjęs. Šis atsakęs, kad sėdėjo pusiau apsnūdėęs ir išgirdo sklindančius 
iš kambario tylius balsus, o paskui Renfildas garsiai sušuko: „Dieve! 
Dieve! Dieve!“ Tada kažin kas dusliai trinktelėjo, ir kai prižiūrėtojas 
įpuolė į kambarį, rado Renfildą gulintį kniūbsčią - tokioje padėtyje, 
kokioje jį pamatė daktarai. Dar sykį pasiteiravęs, ar ten buvo vieno 
žmogaus, ar dviejų balsai, Van Helsingas išgirdo atsakymą, jog kate- 
goriškai tvirtinti sunku, nes iš pradžių jam pasirodę, kad kalbėjosi 
du žmonės, tačiau kambaryje be Renfildo jis nieko nematė, vadi- 
nasi, buvo tik vienas „balsas“. Jei reikia, jis galįs prisiekti, kad Dievo 
šaukėsi tikrai Renfildas. Kai likome vieni, Sjuardas pasakė, kad ne- 
norėtų teisminės kvotos. Tuomet tiesą tektų slėpti, nes niekas ja ne- 
patikėtų. Remiantis prižiūrėtojo parodymais galima surašyti mirties 
liudijimą, teigiantį, kad mirtis ištiko nelaimingo atsitikimo metu, 
krentant iš lovos, o jeigu tardytojas vis dėlto pareikalautų kvotos, ji 
tebūtų formali ir baigtųsi tokia pat išvada. 

Svarstėme, ko pirmiausia turėtume griebtis, ir nutarėme, jog Mi- 
nai reikia viską žinoti, kad jokia informacija — net pati skaudžiau- 
sia — neturi būti nuo jos slepiama. Ji iškart pritarė. Širdį suspaudė 
matant jos drąsą ir nusiminimą patekus į tokią baisią padėtį. 

- Slėpti nuo manęs nieko nereikia, - pasakė ji. - Deja, jau spėjo- 
me daug prarasti per tą slapukavimą! Be to, pasaulyje neliko dalykų, 
kurie atneštų man didesnį skausmą už tą, kurį jau iškenčiau - kurį 
tebekenčiu! Todėl kas benutiktų, - tai bus mano viltis ir iš to se- 


miuosi stiprybės! 

Van Helsingas nenuleido nuo jos akių, ir kai ji nutilo, staiga tyliai 
tarė: 

— Tačiau, brangioji Mina, ar jūs nebijote? Ne dėl savęs, o dėl kitų; 
po viso to, kas atsitiko? 

Jos veidas pastėro, bet akys švietė kankinės atsidavimu, kai ji at- 
sakė: 

— O ne! Nes aš esu tvirtai apsisprendusi! 

— Dėl ko apsisprendusi? — vėl paklausė profesorius kitiems cylint, 
nes visi numanėme, ką ji turi galvoje. 

— Jeigu pastebėsiu savyje — o aš nenuleisiu nuo savęs akių — ma- 
žiausią pavojaus užuominą mano mylimiems žmonėms, aš pasirink- 
siu mirtį! 

- Juk jūs nenusižudysite? - prikimusiu balsu paklausė profeso- 
rius. 

— Nusižudysiu, jeigu neatsiras draugas, kuris iš meilės man ryž- 
tųsi malonės smūgiui. 

Minos žvilgsnis liudijo, kad ji kalba rimtai. Van Helsingas jau 
buvo beatsisėdąs, tačiau vėl atsistojo, priėjo prie jos, uždėjo ant gal- 
vos ranką ir iškilmingu balsu tarė: 

— Mano vaike, toks žmogus tikrai atsirastų, jeigu toks poelgis 
pasitarnautų jūsų labui. Aš pats melsčiau Dievą, kad įrašytų mano 
sąskaiton eutanaziją net dabar, šią akimirką, jeigu tai būtų geriausia 
išeitis! Bet, mano vaike, - jis akimirką pristigo kvapo, nurijo įstri- 
gusį gerklėje gumulą, - yra žmonių, kurie drąsiai atsistos tarp jūsų 
ir mirties. Jums nevalia mirti. Nuo niekieno rankos, juo labiau nuo 
savosios. Tol, kol tas, kuris apkartino jūsų gyvenimą, tebėra gyvas, 


jūs irgi turite gyventi. Nes kol jis yra Nemirusysis, po savo mirties 

jūs irgi turite gyventi. Ne, jūs turite gyventi! Jūs turite grumtis už 
savo gyvybę, nors mirtis ir atrodytų viliojanti. Jūs privalote nugalėti 
Mirtį, nesvarbu, ar ji ateitų skausmo, ar džiaugsmo valandą, dieną ar 
naktį, saugioje vietoje ar gresiant pavojui! Užkeikiu jus jūsų gyvąja 
siela, kad gyventumėt. Ir nė nedrįskit galvoti apie mirtį, kol blogis 
tebėra nenugalėtas! 

Vargšelė išbalo kaip lavonas, tarsi lakusis smėlis potvynio metu. 
Visi tylėjome. Atrodė, kad ji pagaliau nusiramino ir, pasisukusi į jį, 
padavė savo ranką ir tarė tvirtai, nepaprastai liūdnu balsu: 

— Pažadu jums, mano drauge, jeigu likimas leis man gyventi - o 
viskas Aukščiausiojo rankose! — aš lauksiu to siaubo pabaigos. 

Jos drąsa ir gerumas sukėlė mūsų širdyse pasiryžimą kuo greičiau 
veikti, ir mes ėmėme tartis, ką darysime toliau. Paprašiau jos, kad 
visus užrašus, dokumentus, fonograto ritinius, kuriais galėtume pa- 
sinaudoti, laikytų seife, ir kad toliau rašytų savo dienoraštį. Ji apsi- 
džiaugė vėl radusi užsiėmimą, jeigu apie džiaugsmą apskritai galima 
kalbėti tokiais liūdnais laikais. 

Van Helsingas savo papratimu jau buvo viską apgalvojęs ir suda- 
ręs veiksmų planą: 

— Turbūt turime džiaugtis, kad po vizito į Karfaksą nusprendė- 
me palikti ramybėje ten gulinčias dėžes. Jeigu būtume su jomis ką 
nors padarę, grafas iškart būtų atspėjęs ketinimus ir, be abejonės, 
būtų pasirūpinęs, kad toks pat likimas neištiktų ir kitų dėžių. Užtat 
dabar jis nenutuokia, ką esame sumanę. Jis tikriausiai net neįtaria 
egzistuojant tokią jėgą, kuri gali paversti jo guolius jam neprieina- 


kadilyje gal rasime trūkstamas. Todėl ši diena - mūsų diena ir mūsų 

vilties diena. Saulė, patekėjusi šiandien virš mūsų nelaimių, pati mus 
saugos, nes iki saulėlydžio tas pabaisa išliks tokiu pavidalu, kokį turi 
dabar. Jis tarsi kalėjime uždarytas pilname žemių karste. Jis negali 
ištirpti kaip rūkas ore, prasmukti pro plyšius, sprogius. Eidamas pro 
duris, turi jas atidaryti kaip paprastas mirtingasis. Todėl šiandien 
privalome susekti visas jo irštvas ir sterilizuoti žemę. Taip — nors 
mums nepavyktų jo šiandien sučiupti ir sunaikinti — priversime jį 
bėgti ieškoti kito prieglobsčio, kuriame galų gale jį ir užklupsime. 

Aš pašokau ant kojų, negalėdamas susivaldyti, kamuojamas min- 
ties, kad kaip vanduo teka brangaus gyvenimo sekundės ir minutės, 
kol mes čia šnekamės. Ber Van Helsingas perspėjamai iškėlė ranką. 

— Ne, bičiuli Džonatanai. Palengva jodamas, toliau nujosi, anot 
priežodžio. Mes veiksime, ir veiksime žaibiškai — kai ateis tam lai- 
kas. Pagalvokite: sprendimo raktą tikriausiai rasime Pikadilyje. Gal 
grafas prisipirko dar daugiau namų, vadinasi, turi būti visų jų pir- 
kimo aktai, čekių knygelė, asmeniniai daiktai. Juk jis turi juos kur 
nors laikyti, tai kodėl gi ne tame name, miesto centre ir kartu tokio- 
je ramioje vietoje, nuošalioje, nors šurmulys aplink ir didelis. Nuėję 
apieškosime tą namą, ir tuomet, kaip sako Artūras, „rų dėžių dainelė 
bus sudainuota“. Paskui medžiosime tą seną lapiną. Ar ne tiesa? 

— Tai eime! - sušukau neištvėręs. - Mes gaištame brangų laiką! 

Nė nekrustelėjęs, profesorius ramiai tarė: 

— O kaip mes į jį pateksime:? 

— Nesvarbu! Jei reikės, išlaušime duris! 

— O policija? Kur ji pasidės, ir ką tie vaikinai mums pasakys? 

Aš vis dar negalėjau nustygti vietoje, nors žinojau, kad profeso- 


rius delsia ne iš dyko buvimo. Todėl jau ramiau paprašiau: 

— Bent jau nelūkuriuokim ilgiau negu reikia. Jūs gi žinote, kaip 
sunku. 

— Be abejo, berniuk mano, žinau, ir patikėkite, nejaučiu jokio 
noro aitrinti jūsų žaizdos. Tačiau ko galime imtis, kai miesto gyveni- 
mas virte verda? Ateis ir mūsų valanda. Ilgai mąsčiau, ir dabar man 
atrodo, kad geriausia tai, kas paprasčiausia. Norime patekti į namą, 
bet neturime raktų, ar ne? 

Aš linktelėjau. 

— Dabar įsivaizduokite, kad jūs namo savininkas, kokiu nors būdu 
praradęs savo raktus, o ne visko bijantis vagis. Kaip pasielgtumėt? 

— Susirasčiau meistrą, ir jis atrakintų man duris. 

— O ką veiktų policininkai? Susidomėtų? 

- Žinoma, kad ne! Matydami, jog darbą atlieka dienos metu nu- 
samdytas darbininkas. 

— Vadinasi, - jis įdėmiai mane nužvelgė, - abejonių jiems gali 
kilti tik dėl to, ar savininko sąžinė švari, ar policininkas suabejos jo 
sąžinės grynumu. Jūsų policininkai turi būti itin uolūs vyrai, ir labai 
nekvaili, jeigu moka skaityti svetimas mintis ir apskritai varginasi 
tokiais dalykais. Ne, bičiuli Džonatanai, galite rakinti nors ir šimto 
tuščių namų duris šiame savo Londone ar kuriame kitame pasaulio 
mieste. Nes jeigu tą darbą darysite tinkamu paros metu, niekam nė į 
galvą nešaus mintis jums trukdyti. Kažkada skaičiau apie džentelme- 
ną, turėjusį puikų namą Londone ir visai vasarai išvykusį į Šveicariją 
atostogauti. Pasirodo vagis, kuris įlenda vidun pro išdaužtą kiemo 
langą. Paskui jis atsidaro langines į gatvės pusę, drąsiai vaikštinėda- 
mas pro duris po pat policininkų nosimis. Tada paskelbia aukcioną, 


išsireklamuoja, pakabina didelį skelbimą ir sutartą dieną parduoda 

visus to žmogaus daiktus. Paskui susiranda statybos reikalais užsi- 
imantį žmogų, parduoda jam namą, sutaręs, kad šis iki tam tikros 
dienos jį nugriaus ir išveš visus griuvėsius. Ir kai savininkas grįžta iš 
atostogų Šveicarijoje, savo namo vietoje teranda gražią tuščią duobę. 
Viskas atlikta e rėgle*. Ir mes dirbsime en rėg/e. Neisime per anksti, 
kai policininkai dar mažai turi darbo ir nuobodžiauja; eisime po de- 
šimtos, kai gatvės pilnos žmonių ir į mus niekas nekreips dėmesio. 

Supratau, kad jo teisybė. Baisi įtampa nuslinko nuo Minos veido, 
vėl atsirado viltis, išgirdus tokį puikų planą. Van Helsingas buvo dar 
ne viską pasakęs: 

— Namo viduje gal pavyks ką nors daugiau sužinoti. Šiaip ar 
anaip, vieni liksime ten, o kitiems teks keliauti ieškoti likusių dėžių 
į Bermondsį ir Mail Endą. 

Atsistojo lordas Godalmingas. 

— O aš tuo tarpu galiu būti naudingas ir čia. Duosiu savo žmo- 
nėms telegramą, kad paruoštų arklius ir ekipažus, idant turėtume 
juos reikalingiausiu momentu. 

— Paklausykite, bičiuli, — įsiterpė Morisas. - Puiki mintis turė- 
ti savo arklius, jeigu staiga prireiktų pajodinėti, tačiau ar nemano- 
te, kad jūsų prašmatnios karietos, papuoštos herbais, atrodys labai 
įdomiai nuošaliuose Volvorte ir Mail Ende. Geriau į rytų ir pietų 
rajonus važiuoti samdytais kebais ir palikti juos kiek nuošaliau nuo 
mums rūpimos vietos. 

— Bičiulis Kvinsis sako tiesą! — šūktelėjo profesorius. — Jis turi 
Saliamono galvą ant pečių. Imamės sunkios užduoties, ir reikia, kad 


kuo mažiau žmonių mus matytų. 


* laikantis įstatymo. (pranc.) 

Mina susidomėjusi sekė pokalbį, ir aš džiaugiausi matydamas, 
kaip ji, radusi užsiėmimą, pradeda pamiršti baisius nakties įvykius. 
Žiūrėjau į ją — išblyškusią, baltą kaip drobę, panašią į vaiduoklį. Ir 
tokią išsekusią, kad lūpos atrodė tarsi siauros juostelės, tarp kurių 
bolavo sustambėję dantys. Nurylėjau apie tą keistą įspūdį, nenorė- 
damas be reikalo dar labiau jos skaudinti, bet man kraujas sustingo 
gyslose pagalvojus, kaip atrodė nelaimingoji Liusė, kai jos kraują 
čiulpė grafas. Laimei, dantys tebebuvo nesusmailėję. Tačiau laiko 
buvo likę nedaug ir kiekviena valanda - kupina baimės. 

"Tariantis kilo naujų abejonių. Galiausiai nusprendėme prieš ei- 
dami į namą Pikadilyje sunaikinti greta esančią grafo irštvą. Jei jis 
pernelyg greitai suuostų apie mūsų darbą, mes, šiaip ar taip, būsime 
ji gerokai aplenkę, o pasirodęs mums apčiuopiamu pavidalu, tokiu 
paros metu, kai jėgos jį apleidusios, jis pats mums padėtų. 

Galvodamas apie mūsų pajėgų išdėstymą, profesorius nuspren- 
dė, prisiminęs žygį į Karfaksą, kad geriausia eiti visiems kartu. Pas- 
kui abu daktarai liktų Pikadilyje, kol Morisas su Godalmingu doros 
dėžes Volvorte ir Mail Ende. Profesorius buvo beveik tikras, kad gra- 
fas dienos metu pasirodys Pikadilyje, tad turėjome būti pasirengę jį 
sutikti. Šiaip ar taip, visi kartu galėsime jį nors pasekti. Aš puoliau 
karštai prieštarauti, sakydamas, kad negaliu palikti Minos, kurią rei- 
kia saugoti. Tačiau Mina nė girdėti apie tai nenorėjo. Esą ten gali 
atsirasti darbo juristui, kai rasime grafo popierius, ir tuomet jiems 
būsią sunku apsieiti be manęs ir mano transilvaniškos patirties. Be 
to, jeigu kiltų grumtynės su grafu, darbo užtektų visiems vyrams, ir 
tai buvo tiesa. Teko nusileisti man, nes Mina buvo užsispyrusi kaip 


niekada. Paskutinę savo viltį ji matanti mūsų bendrame darbe. 

— Aš bijau likti viena. Blogiau vis tiek jau negali būti, ir kas be- 
nutiktų, man tai bus vilties ir nusiraminimo prošvaistė. Eik, mano 
vyre! Dievas apsaugos mane, jei panorės, ar būsiu viena, ar su kuo 
nors iš jūsų. 

Tada aš pašokau ant kojų ir sušukau: 

— Tai pirmyn, Aukščiausiojo vardu! Eikime dabar, kam mes vėl 
gaištame brangų laiką? Grafas gali pasirodyti Pikadilyje anksčiau, 
negu mes manome. 

— Ne! - sulaikė mane Van Helsingas. 

— Kodėl? 

— Nejaugi pamiršote, - tarė jis kone šypsodamasis, - kad praeitą 
naktį jis gausiai puotavo ir šiandien ilgai miegos? 

Ar aš galėjau pamiršti? Ar aš kada nors pamiršiu tą naktį? Ar 
nors vienas iš mūsų kada nors pamirš tą siaubingą vaizdą, atsivėrusį 
mūsų žvilgsniams? Mina iš paskutiniųjų stengėsi likti rami, bet jai 
pritrūko jėgų: užsidengusi rankomis veidą, visa drebėdama ji sude- 
javo. Van Helsingas netyčia atgaivino klaikios nakties valandas. Pa- 
darė tai nejučia, garsiai mąstydamas ir visai pamiršęs, kad Mina yra 
kambaryje. Suvokęs, ką padarė, jis pasibaisėjo ir puolė ją raminti. 

— Ak, Mina! Brangioji mūsų Mina! Kaip aš, be galo jus gerbian- 
tis, galėjau taip užsimiršti! Senas kvailas liežuvis ir sena paika galva 
nežino, ką daro. Bet jūs atleidžiate man, ar ne? 

Palinkęs prie merginos jis paėmė jos ranką, o ji, žiūrėdama į jį pro 
ašaras, tarė: 

— Ne, profesoriau, aš nieko nepamiršiu, ir tai gerai, nes kartu 
prisimenu ir jūsų begalinį gerumą. Dabar jums visiems reikia eiti. 


Pusryčiai ant stalo, mums būtina pasistiprinti. 

Keisti tai buvo pusryčiai. Stengėmės atrodyti nerūpestingi, drąsi- 
nome vienas kitą žvilgsniais, o Mina buvo guviausia ir linksmiausia. 
Baigęs valgyti, Van Helsingas atsistojo ir tarė: 

— Dabar, bičiuliai, tęsime mūsų žygį. Ar visi apsiginklavę kaip 
pirmąją naktį? Ar visi pasiėmė ginklus nuo dvasios ir kūno priešų? 

Patikinome jį, kad viskas parengta. 

— Puiku. O jūs, Mina, žinokite, kad galite jaustis saugi iki saulė- 
lydžio, o iki to laiko mes sugrįšime, jeigu... Ne, mes sugrįšime! Tik 
dar norėčiau patikrinti jūsų kambario apsaugą, kurią sutvarkiau, kai 
jūs nulipote žemyn. Dabar leiskite pasirūpinti jumis pačia. Pridėsiu 
prie jūsų kaktos gabalėlį pašventintos ostijos... Vardan Dievo Tėvo, 
Sūnaus ir... 

Kambaryje nuaidėjo toks baisus klyksmas, kad mums apmirė 
širdys. Kai jis palietė Dievo kūnu Minos kaktą, ostija nutvilkė odą 
tarsi iki baltumo įkaitinta geležis. Baisus skausmas ir supratimas, kas 
atsitiko, pasiekė mano žmonos sąmonę vienu metu ir išsiliejo į siau- 
bingą klyksmą. Nespėjus nutilti riksmo aidui, ji susmuko ant kelių, 
nugalėta baisaus pažeminimo. Užsidengusi veidą gražiais plaukais, 
it raupsuotasis gobtuvu, ji sudejavo: 

— Suterštoji! Suterštoji! Net Visagalio kūnas bjaurisi manimi! 
Nešiosiu šį gėdos ženklą iki Paskutiniojo Teismo dienos! 

Visi laukėme tylėdami. Sugniuždytas baisaus nusiminimo, aš 
puoliau ant kelių šalia Minos ir stipriai ją apkabinau. Kelias minutes 
mudviejų širdys plakė kaip viena. Bičiuliai nusisuko, gėdydamiesi 
savo ašarų, ir tylėdami jas šluostėsi. Paskui prabilo Van Helsingas 


tokiu rūsčiu balsu, tarsi būtų įkvėptas aukštesnės būtybės: 

— Galbūt jums teks šį ženklą nešioti tol, kol Dievui to reikės, nes 
jis Paskutiniojo Teismo dieną ištaisys visą blogį, padarytą žemėje 
vaikams, kuriuos jis paleido į šį pasaulį. Mieloji mūsų Mina, mes ti- 
kimės sulaukti dienos, kai šis raudonas randas, ženklas, kad Dievas 
stebi visus įvykius, pranyks, ir jūsų kakta taps švari kaip ir jūsų siela. 
Oiki to laiko nešime savo kryžių, kaip jį nešė Jo Sūnus, paklusdamas 
savo Tėvo valiai. Galbūt Dievas mus pasirinko geros valios įrankiais, 
ir kada nors mes pakilsime, jo pakviesti, į aukštybes, iškentę rimbo 
smūgius ir pažeminimą, ašaras ir kraują, abejones ir baimę, nes tuo 
žmogus ir skiriasi nuo Dievo. 

Jo žodžiai dvelkė viltimi ir nusiraminimu, kvietė nuolankiai pa- 
sitikti likimą. Mudu tą pajutome, paėmėme Van Helsingo ranką ir 
pabučiavome ją. Paskui visi tylėdami suklaupėme ir prisiekėme išti- 
kimai ginti vienas kitą. Mes, vyrai, davėme žodį pakelti liūdesio šydą 
nuo veido moters, kurią mylėjome kiekvienas savaip. Meldėme, kad 
būtume nukreipti teisingu keliu mūsų sunkiame žygyje. 

Atėjo laikas išvykti. Atsisveikinau su Mina. Tai buvo išsiskyri- 
mas, kurį prisiminsiu, kol būsiu gyvas. Mes išėjome. 

Tvirtai nusprendžiau: jeigu paaiškės, kad Minai neišvengiamai 
lemta tapti vampyrė, ji ne viena keliaus į tą nežinomą ir klaikią šalį. 
Nes man jau buvo aišku: vienas vampyras reiškia daug vampyrų. 
Taip, kaip jų baisūs kūnai tegali rasti poilsį pašventintoje žemėje, 
taip ir jų vaiduokliškas gretas papildo tik tie, kurie buvo jų labiausiai 
mylimi. 

Nesunkiai patekome į namą Karfakse ir viską radome taip, kaip 


buvome palikę. Sunku patikėti, kad tokioje nekaltoje aplinkoje — 

dulkėse, apleistume ir puvime vyksta mums baimę keliantys dalykai. 
Jeigu ne tvirtas pasiryžimas, ne klaikūs prisiminimai, raginte ragi- 
nę mus nesustoti pusiaukelėje, vargu ar būtume ryžęsi tęsti pradė- 
tą darbą. Neradome jokio ženklo, kad kas nors, be mūsų, būtų čia 
lankęsis. Senoje koplyčioje dėžės gulėjo kaip gulėjusios. Sustojome 
priešais Van Helsingą, ir jis prašneko: 

— O dabar, bičiuliai, turime atlikti šventą pareigą. Reikia sterili- 
zuoti žemę, saugančią šventus prisiminimus, žemę, jo atsigabentą iš 
tolimo krašto tokiam negailestingam tikslui. Jis pasirinko šią žemę 
todėl, kad ji šventa. Kausimės su juo jo ginklais, nes suteiksime šiems 
grumstams dar daugiau šventumo. Nors ir šventa, ji buvo naudoja- 
ma šlykštiems tikslams, o dabar mes pašvęsime ją Dievui. 

Kalbėdamas jis traukė iš krepšio atsuktuvą su veržliarakčiu, ir ne- 
trukus pirmosios dėžės viršus jau gulėjo šalia. Į nosis trenkė stiprus 
pelėsių kvapas, tačiau mes jau nebekreipėme dėmesio, - visi žiūrėjo- 
me, ką darys profesorius. Išsiėmęs iš krepšio gabalėlį ostijos, pagar- 
biai padėjo jį į dėžę, paskui užvožė dangtį ir ėmė prisukinėti varžtus. 
Mes jam padėjome. Taip padarėme su visomis didžiosiomis dėžė- 
mis, stengdamiesi, kad jos atrodytų nejudintos. Tačiau į kiekvieną 
buvo įdėtas gabalėlis pašventinto Dievo kūno. 

Kai išėję laukan uždarėme ir užrakinome duris, profesorius tarė: 

— Dalis darbo atlikta. Jeigu gerai seksis ir su kitomis dėžėmis, 
saulėlydis šiandien vakare gal atsispindės ant mūsų Minos kaktos 
balta kaip dramblio kaulas spalva, be jokios dėmelės. 

Pasukome per pievelę link stoties, ir mums buvo gerai matyti 
Sjuardo namo fasadas. Savo kambario lange išvydau Miną. Rankos 


mostu ir galvos linktelėjimu daviau jai žinią, kad viskas baigėsi lai- 

mingai. Atsakydama ji irgi palenkė galvą ir atsisveikindama pamojo 
man ranka. Sunkia širdim nuėjau su kitais į stotį. Vos spėjome į trau- 
kinį, kuris jau smarkiai pūškavo, kai užlipome ant platformos. 


Šis įrašas darytas važiuojant traukiniu. 


Pikadilis, 12 val. 30 min. 


D rieš pat traukiniui sustojant Fenčerče, Godalmingas tarė man: 

— Mudu su Kvinsiu eisime ieškoti šaltkalvio, o jums ge- 
riau nueiti prie namo, nes nežinia, kaip viskas baigsis dabartinėmis 
aplinkybėmis, gal teks ir įsilaužti, o jūs juristas, ir Teisininkų draugi- 
jos nariai tikrai pasakytų, kad užsiimate nelabai tinkama veikla. 

Bandžiau prieštarauti dėl tokio mėginimo išsukti mane iš šio ne- 
didelio pavojaus, bet Godalmingas nenusileido: 

— Be to, kuo mažiau žmonių, tuo mažiau kas kreips dėmesį. 
Mano titulas padės sutvarkyti reikalus su meistru ir su policininkais, 
jeigu jie netikėtai pasirodytų. Jūs su profesoriumi ir Džeku laukite 
netoliese, Gryn Parke, iš kur matyti namas, o kai išvysite, jog durys 
atsidaro ir meistras nueina, ateikite. Mes jūsų lauksime ir įsileisime. 

— Gerai sugalvota! — pritarė Van Helsingas, ir daugiau niekas 
apie tai nekalbėjo. Godalmingas su Kvinsiu sėdo į vieną kebą, mes — 
į kitą ir visi nuvažiavome. Ties Arlingtono gatvės kampu išlipome ir 
pėstute nužingsniavome į Gryn Parką. Širdis ėmė smarkiau daužytis 
krūtinėje, kai išvydau namą, į kurį dėjome tiek daug vilčių. Niūrus 
statinys dunksojo tarp puošnesnių ir gyvesnių savo kaimynų. Atsi- 


sėdome ant suolelio, nuo kurio gerai matėme namą, ir užsirūkėme 

cigarus, kad mažiau kristume į akis. Atrodė, kad laikas slenka vėžlio 
žingsniu. 

Pagaliau prie namo privažiavo dviašis kabrioletas. Iš jo oriai išli- 
po Godalmingas su Morisu, o jiems iš paskos - kresnas darbininkas 
su pintine įrankių. Morisas sumokėjo vežikui, šis kilstelėjo ranką 
prie skrybėlės ir nuvažiavo. Paskui visi užlipo laiptais prie durų, ir 
Godalmingas paaiškino meistrui, ko iš jo norima. Šis neskubėda- 
mas nusivilko apsiaustą ir užkabino jį ant turėklų, kažką sakydamas 
tuo metu lėtai pro namą žingsniavusiam policininkui. Policininkas 
linktelėjo jam galva. Meistras atsiklaupė, pasidėjęs šalia pintinę, išsi- 
rinko kelis įrankius, kuriuos tvarkingai išsidėliojo greta. Paskui atsi- 
stojo, žvilgtelėjo į rakto skylutę, papūtė į ją ir, atsisukęs į savo samdy- 
tojus, kažką pasakė. Godalmingas nusišypsojo, o meistras pakilojo 
rankose sunkų raktų ryšulį. Tada vienu raktu iš ryšulio ėmė krapš- 
tyti spyną, tarsi čiuopdamas kelią. Kiek pavargęs, ėmė antrą raktą, 
paskui trečią. Staiga jis stumtelėjo duris petimi, ir jos atsidarė. Visi 
trys suėjo į vidų. Mes tebesėdėjome nejudėdami. Mano cigaras rūko 
kaip garvežys, tačiau profesoriaus buvo užgesęs. Kantriai laukėme. 
Išvydome, kaip meistras vėl išeina, pasiima savo pintinę ir įsineša ją į 
vidų. Paskui jis vėl pasirodo, prilaikydamas keliais duris, įkiša į durų 
skylutę raktą. Paskui atiduoda raktą Godalmingui, kuris išsitraukia 
piniginę ir kažką jam paduoda. Meistras kilsteli ranką prie kepurės, 
užsimeta ant pečių apsiaustą ir nueina. To viso darbo nepastebėjo 
nė gyva dvasia. 

Kai meistras jau buvo tolokai, mes trise perėjome per gatvę ir 
pasibeldėme į duris. Tą pat akimirką jas atidarė Kvinsis Morisas, o 


šalia jo, degdamas cigarą, stovėjo Godalmingas. 


403 


BRAM STOKER 


— Čia taip šlykščiai dvokia, - tarė jis, kai mes ėjome pro duris. 

Nepakeliama smarvė priminė mums Karfakso koplyčią, ir iškart 
supratome, kad grafas dažnai čia būna. Laikydamiesi kartu ir taip 
saugodamiesi stipraus ir gudraus priešo staigaus užpuolimo, nuėjo- 
me apžiūrėti namo. Be to, dar nežinojome, ar grafas čia, ar išėjęs. 
Iškart už holo esančioje svetainėje aptikome aštuonias dėžes. Tik 
aštuonias, nors ieškojome devynių! Vadinasi, dar ne pabaiga, dar tu- 
rėsime rasti devintąją dėžę. Iš pradžių atidarėme langines ir langus. 
Mums atsivėrė siauras, akmenimis grįstas kiemas, kurio gale bolavo 
siena arklidės, panašios į nediduką namą. Langų ten nebuvo, todėl 
nebijojome būti pastebėti. Negaišdami laiko apžiūrėjome dėžes. 
Atidarę atsineštais įrankiais jas vieną po kitos, atlikome tą patį dar- 
bą, kaip ir Karfakse. Supratę, kad grafo namie tikrai nėra, drąsiau 
ėmėme ieškoti jo daiktų. 

Probėgšmais apžiūrėję visas patalpas — nuo rūsio iki palėpės — 
daiktų radome tik svetainėje. Jie buvo netvarkingai sumesti ant di- 
delio pietų stalo. Storokame aplanke jis laikė namo Pikadilyje nuosa- 
vybės aktus, namų Mail Ende ir Bermondsyje pirkimo dokumentus, 
laiškų popierių, vokus, plunksnas ir rašalą. Viskas buvo suvyniota, 
saugant nuo dulkių, į ploną popierių. Dar radome drabužių šepe- 
tį, šukas, ąsotį ir dubenį su vandeniu - purvinu ir parudavusiu lyg 
nuo kraujo. Galiausiai radome ryšulį įvairaus dydžio ir formų raktų, 
matyt, nuo kitų namų. Godalmingas su Morisu kruopščiai nusirašė 
kitų dviejų namų pietuose ir rytuose adresus, pasiėmė raktus ir išė- 
jo. Apsišarvavę kantrybe likome laukti jų grįžtant - arba pasirodant 


grafo. 


AXII! 
DAKTARO 


SJUARDO 
DIENORAŠTIS 


Spalio 3-ioji 

Ą trodė, kad laukiant Godalmingo su Morisu laikas slinko pa- 
1“ V sibaisėtinai lėtai. Profesorius, neleisdamas apsnūsti mūsų pro- 
tams, nuolat mus šnekino. Jo tikslas buvo kilnus, nes mačiau, kaip jis 
vogčiomis žvilgčioja į Harkerį. Baisu žiūrėti į tą nelaimių prislėgtą 
vaikiną: dar vakar vakare buvo laimingas žmogus, sveikas, jaunas, 
kupinas jėgų rudaplaukis vaikinas, o šiandien - sukritusiu veidu nu- 
sikamavęs senis, kurio pražilę plaukai gerai derinasi prie įdubusių 
karščiuojančių akių sielvarto iškamuotame ir raukšlių išvagotame 
veide. Bet jis vis dar dega pasiryžimu. Gal tai ir bus jo išsigelbėji- 
mas, ir jeigu mums pasiseks, iškentęs šį baisų laiko tarpą, jis vėl grįš 
į normalų gyvenimą. Sunku jam. Savo bėdas laikiau didelėmis, ta- 
čiau jo nelaimės... Puikiai tai suprasdamas, profesorius stengiasi, kad 
Džonatanas užsimirštų. Pasakojo jis nepaprastai įdomiai. Jeigu gerai 

prisimenu, štai ką jis kalbėjo: 
— Kelis kartus išstudijavau visą medžiagą apie šį pabaisą, ir kuo 


ilgiau skaičiau, tuo labiau didėjo mano įsitikinimas, kad jį reikia nu- 

šluoti nuo žemės paviršiaus. Faktai rodo, kad tobulėja ne tik jo suge- 
bėjimai, bet ir žinios. Man pavyko sužinoti iš savo draugo profesoriaus 
Arminijaus Budapešte, kad gyvendamas savo žmogaus amžių, jis buvo 
nepaprasta asmenybė. Karys, valstybės veikėjas ir alchemikas — šioje 
srityje jam pavykę pasiekti didžiausių tiems laikams aukštumų. Turė- 
jo nepaprastai didelį intelektą ir buvo didžiai išsilavinęs - kaip niekas 
kitas, ojo širdis nepažinojo nei baimės, nei gailesčio. Jo laikais nebuvo 
mokslo šakos, į kurią jis nebūtų gilinęsis. Ir štai tas intelektas pergy- 
veno fizinę mirtį, nors tam tikri faktai rodo, kad jo atmintis šlubuoja. 
Kartais jis elgiasi kaip naivus vaikas, bet jis kasdien tobulėja ir auga, 
ir tai, kas anksčiau buvo daroma su vaiko naivumu, dabar atliekama 
su brandaus vyro rimtimi. Jis eina bandymų keliu, ir jam tai sekasi. Ir 
jeigu mes nebūtume atsistoję ant jo tako, jis būtų tapęs - dar ir dabar 
gali tapti, jei pralaimėtume - naujos padermės pradininku ir protė- 
viu - padermės, kurios kelias eitų ne per gyvenimą, o per Mirtį. 

Sudejavęs Harkeris pasakė: 

— Ir visos pinklės rengiamos mano mielai Minai! Įdomu, kaip jis 
eksperimentuoja? Juk žinodami jo planus lengviau galėtume nuga- 
lėti! 

— Nuo pat savo pasirodymo čia, jis ilgai mėgino jėgas - lėtai, bet 
ryžtingai. Tos didelės vaikiškos smegenys nesnaudžia. Mums jo pro- 
tas kol kas ganėtinai vaikiškas, nes jeigu jis iš pat pradžių būtų susi- 
pratęs apsidrausti, dabar mes būtume bejėgiai. Bet jis tikisi sėkmės: 
žmogus, kuriam prieš akis šimtmečiai, gali leisti sau prabangą nesku- 


bėti. Festima lente“ puikiausiai galėtų būti jo devizas. 


“Siaubek iš lėto (154) 

— Nesuprantu, - pavargusiu balsu tarė Harkeris. - Ak, daktare, 
pasistenkite paaiškinti paprastesniais žodžiais. Turbūt rūpesčiai ir 
nerimas bus atbukinę man protą. 

Profesorius draugiškai patapšnojo jam per petį. 

— Gerai, mano berniuk, pabandysiu išdėstyti paprasčiau. Argi 
nepastebėjote, kaip tas pabaisa, eidamas apčiuopomis, pastaruo- 
ju metu vis dažniau pasimoko? Kaip jis prirėmė prie sienos ligonį 
zoofagą, trokšdamas patekti į mūsų bičiulio Džono namus, nes tas 
jūsų vampyras, norėdamas pirmą kartą įeiti į kokius nors namus — 
paskiau jam nereikia prašyti leidimo - turi būti pakviestas vidun to 
namo gyventojo. Bet tai ne didžiausias jo eksperimentas. Pamena- 
te, kaip iš pradžių jo dėžes vežiojo ir tampė samdyti darbininkai? 
Ilgainiui jis ėmė galvoti, ar negalėtų pats susidoroti su tuo darbu. 
Tad nutarė po truputį padėti krovikams, o paskui, pamatęs, jog ne- 
blogai sekasi, apsiėjo be pašalinių. Tuomet jis pradeda plėsti veiklą 
ir išbarsto tuos savo kapus po visą Londoną, ir niekas nežino, kur 
jie paslėpti. Gal užkasti giliai po žeme, kad galėtų jais naudotis nak- 
timis ar tuomet, kai keičia savo pavidalą. Ir niekam į galvą neateis, 
kad ten jo slėptuvės! Bet turėkite vilties, mano berniuk. Tą žinoji- 
mą jis pasiekė per vėlai. Nes dabar visos dėžės, išskyrus vieną, jam 
yra užgintos, o iki saulėlydžio jis neteks ir paskutiniosios! Šįryt aš 
delsiau tyčia, kad būtume tikri. Argi mes rizikuojame mažiau už jį? 
Kodėl tad mums neparodyti didesnio atsargumo? Mano laikrodis 
rodo pirmą, ir dabar, jeigu viskas baigėsi laimingai, Artūras su Kvin- 
siu skuba čionai. Ši diena yra mūsų diena, ir turime veikti ryžtingai, 
nors ir palengva, nes negalime pražiopsoti progos. Jiems grįžus mes 


būsime penkiese! 

Jam bekalbant, mes krūptelėjome, staiga išgirdę stuksenimą į 
duris. Du kartus paprastai beldžiasi laiškininkai ir telegrafo pasiun- 
tiniai. It susitarę visi suėjome į holą. Van Helsingas, mostu liepęs 
mums tylėti, priėjo prie durų ir jas pravėrė. Už durų buvo berniukas, 
kuris padavė telegramą. Profesorius uždarė duris, žvilgtelėjo į adresą 
ir garsiai perskaitė: 

„Saugokitės D. Ką tik, 12.45, jis išvyko iš Karfakso ir pasuko pie- 
tų pusėn. Gal tikrina savo namus. Gali kilti noras pasimatyti su ju- 
mis. Mina. 

Stojo tyla, kurią nutraukė Džonatanas Harkeris: 

— Dėkui Dievui, netrukus su juo susitiksim! 

— Dievo valioje susitikimo vieta ir laikas, - kryptelėjęs jo pusėn 
pasakė Van Helsingas. — Bijoti nereikia, bet ir per anksti džiaugtis 
neverta, nes tai, ko visi trokštame, gali baigtis mūsų sunaikinimu. 

— Man vis vien, - karštai atsakė jam Harkeris. - Vieno tenoriu: 
pritrėkšti tą žvėrį. Parduočiau savo sielą už tokią galimybę! 

— T$liau, tyliau, mano berniuk! - tildė jį Van Helsingas. - Vieš- 
pars sielų nesupirkinėja, o šėtonas, nors ir galėdamas nupirkti, daž- 
nai nesilaiko duoto žodžio. Tačiau Dievas gailestingas ir teisingas. Jis 
žino apie jūsų skausmą ir pasišventimą Minai. Ar nesuprantate, kad 
padvigubintumėte jos kančias, jeigu ji girdėtų tokias neapgalvoras 
šnekas? Bijoti mums nėra ko — mūsų tikslas šventas, ir šiandien jis 
bus pasiektas. Artėja lemtinga valanda. Vampyras šiandien turi tik 
žmogaus jėgą, ir toks išliks iki saulėlydžio. Atvažiuoti iki čia reikia 
laiko. Žiūrėkite, dabar dvidešimt minučių antros, ir jis dar užtruks 
kelyje, koks greitas bebūtų. Turėkime vilties, kad Artūras su Kvinsiu 


pasirodys anksčiau už jį. 

Praėjus maždaug pusvalandžiui po Minos telegramos gavimo, vėl 
pasigirdo tylus, tačiau ryžtingas beldimas. Nieko ypatinga - taip bel- 
džiasi tūkstančiai džentelmenų, bet mūsų su profesoriumi širdys ėmė 
kairėse rankose ginklus nuo dvasių, o dešinėse - žemiškuosius. Van 
Helsingas atitraukė skląstį ir, pradaręs duris, žengė žingsnį atatups- 
tas, pasirengęs bet kokiam netikėtumui. Turbūt mūsų veidai nušvito 
džiaugsmu, kai prie pat durų išvydome Godalmingą ir Kvinsį Morisą. 
Skubiai įėję į vidų, jie uždarė duris, ir Godalmingas ėmė pasakoti: 

— Visas sunaikinome! 

— Sunaikinote? - paklausė profesorius. 

— Sunaikinome grafui. 

Po minutės prabilo Kvinsis: 

— Dabar beliko laukti čia. Jeigu grafas nepasirodys iki penktos, 
gausim grįžti, nes negalima palikti Minos vienos po saulėlydžio. 

- Jis netrukus bus čia, - tarė Van Helsingas, skaitinėdamas užrašų 
knygelę. - Nepamirškite, Mina telegramoje pranešė, kad jis iš Kar- 
fakso nukeliavo pietų pusėn, vadinasi, jam reikės keltis per upę, o tai 
jis gali padaryti tik atoslūgio metu, kuris prasideda prieš pat pirmą. 
Tai, kad jis patraukė pietų pusėn, svarbu mums. Jis kažin ką įtaria, 
nes iš Karfakso nuskubėjo tikrinti tų dėžių, kurias tarėsi paslėpęs ge- 
riausiai. Bermondsyje jūs jį aplenkėte tik keliomis minutėmis. Jeigu 
jo dar nėra čia, vadinasi, jis nuvažiavo į Mail Endą, o tam reikia laiko, 
nes iš ten grįždamas jis vėl turės keltis per upę. Tikėkite, bičiuliai, 
laukti liko neilgai. Reikia apmąstyti kokį nors puolimo planą, kad 
pasinaudotume visomis progomis. Tyliau! Jau nėr kada! Paruoškite 


ginklus! 

Kol jis kalbėjo iškėlęs ranką, visi išgirdome, kaip į rakto skylutę 
tyliai kišamas raktas. 

Žavėjausi išvydęs, kaip tokią lemtingą akimirką pasireiškia įgim- 
tas ryžtas. Per visas medžiokles ir nuotykius įvairiose pasaulio ša- 
lyse Kvinsis Morisas visuomet sugalvodavo veikimo planą, kuriam 
Artūras buvo pratęs nesvyruodamas paklusti. Tas senas įprotis vėl 
staiga atgijo. Tik ranka parodė mums, kur reikia stotis. Van Helsin- 
gas, Harkeris ir aš užlindome už durų. Godalmingas su Morisu irgi 
pasislėpė, pasirengę šokti prie lango. Tvyrojo nepakeliama įtampa, ir 
lėtai kaip košmariškame sapne slinko sekundės. Hole pasigirdo at- 
sargūs žingsniai; matyt, grafas buvo pasirengęs netikėtumams, bent 
jau kažką įtarė. 

Staiga jis vienu šuoliu liuoktelėjo pro holo duris į kambarį, pra- 
lėkdamas pro mus tokiu greičiu, kad nesuskubome nė rankų pa- 
judinti. Tas panteros šuolis - ne žmogaus - mus tiesiog pritrenkė, 
bet ir padėjo atsikvošėti. Pirmas atitoko Harkeris, puolė prie durų 
ir užtvėrė grafui kelią į kitus kambarius. Kai grafas išvydo mus, jo 
veidą iškreipė baisi šypsena, apnuogindama smailius baltus dantis. 
Po sekundės klaikų vypsnį pakeitė šalta ir žiauri grimasa. Dar kar- 
tą jo veidas pasikeitė, kai mes lyg susitarę žengėme artyn jo. Gaila, 
kad nebuvome sutarę, kas ką turim daryti, nes ir tą lemiamą akimir- 
ką aš nežinojau, koks bus mūsų kitas žingsnis. Abejojau, ar padės 
mūsų mirtį nešantys ginklai. Harkeris nusprendė išbandyti pirmas, 
nes kitą akimirką, iškėlęs virš galvos kreivą malajietišką durklą, jis 
kaip žaibas šoko ant grafo. Smūgis buvo baisus, ir tik velnioniškas 
grafo mitrumas išgelbėjo jį nuo pražūties. Dar sekundė, ir aštri ge- 


ležtė būtų perskrodusi jo širdį. Bet ašmenys tik drykstelėjo švarką, 

pro kurio skverną ant grindų pabiro banknotai ir auksinės mone- 
tos. Grafo veidą iškreipė tokia pragariška šypsena, kad aš išsigandau 
dėl Harkerio, matydamas, kaip jis užsimoja savo baisiuoju ginklu 
antram smūgiui. Instinktyviai šokau pirmyn, laikydamas kairėje 
rankoje atkištą ostiją ir kryželį. Rankoje staiga pajutau nepaprastą 
jėgą, todėl nenustebau, kai siaubūnas ėmė trauktis atatupstas nuo 
mūsų visų iškeltų rankų su šventais simboliais. Nėra žmonių kalboje 
žodžių, kuriais galėčiau nusakyti jo žvilgsnio svaidomą neapykantą 
ir pagiežą. Vaškinis veidas pažaliavo, akys degė kaip žarijos, raudo- 
nas randas ant kaktos tvoskė tarsi krauju tvinksinti žaizda. Dar po 
akimirkos, klastingai šastelėjęs į šalį ir išsisukęs nuo iškelto smūgiui 
durklo, jis stryktelėjo per kambarį ir atsidūrė prie lango. Pabiro sti- 
klo šukės, ir jis iššoko ant kiemo grindinio apačioje. Dūžrant stiklui 
išgirdau, kaip skimbtelėjo auksinis pinigas, jam šokant pro langą iš- 
kritęs ant grindinio. 

Pribėgę prie lango, pamatėme, kad jis nesusižeidė šokdamas. Už- 
bėgęs laiptais, jis perbėgo kiemą, stumtelėjo arklidės duris. Tuomet 
atsisuko į mus ir tarė: 

— Tariatės įstūmę mane į beviltišką padėtį! Jūs, blyškiaveidžiai, 
kaip avys pas mėsininką! Jūs dar pasigailėsite! Visi jūs! Manote, pa- 
likote mane be poilsio vietos, bet aš jų turiu daugiau! Mano kerštas 
dar tik prasideda! Jis truks šimtmečius, nes laikas mano sąjunginin- 
kas! Moterys, kurias jūs taip mylite, jau dabar mano, o per jas ir dar 
kitas jūs taip pat tapsite mano vergais. Atlėksite pas mane, kai pa- 
mosiu pirštu, būsite mano šakalai, kai man reikės maisto! Cha! 

Sulig tais žodžiais jis paniekinamai išsiviepė ir įsmuko į arklidę. 


Išgirdome džirgžtelint durų skląstį; paskui atsidarė ir trinktelėjo dar 

vienos durys. Pirmas prabilo profesorius, kai mes, suvokę, kad vargu 
ar įsibrausime į arklidę, likome stovėti hole. 

— Mes daug sužinojome! Nežiūrint narsių žodžių, jis mūsų bijo, 
bijo laiko, bijo nepritekliaus! Antraip, kam tas skubėjimas? Jo balsas 
išduoda jį apėmusius jausmus, arba mano klausa mane apgauna. Kam 
jam pinigai? Bėkite paskui jį. Jūs pratę medžioti laukinius žvėris, ir 
ne man jus mokyti, o aš tuo tarpu pasirūpinsiu jo daiktais, kad grįžti 
jam čia vėl būtų beprasmiška. 

Kalbėdamas jis susižėrė pabertus ant grindų pinigus į kišenę, su- 
sirinko dokumentus, o viską, kas liko, sumetė į židinį ir brūkštelėjo 
degtuką. 

Godalmingas su Morisu puolė kieman pro duris, o Harkeris 
nusileido pro langą. Tačiau arklidės durys buvo aklinai užremtos iš 
vidaus, ir kai galop jas pavyko išlaužti, grafo nebuvo likę nė kvapo. 
Aprvarai irgi buvo tušti, ir niekas nematė, kur dingo grafas. 

Diena sparčiai slinko vakarop, iki saulėlydžio buvo likę visai ne- 
daug laiko. Supratome, kad šįkart mums neišdegė. Sunkiomis širdi- 
mis turėjome sutikti su profesoriumi, kai jis tarė: 

- Grįžkim pas Miną, pas mūsų vargšę Miną. Padarėme, ką galėjo- 
me, o namuose bent galėsime ją saugoti. Nereikia nusivilti. Liko dar 
viena dėžė su žemėmis: turime ją rasti. Tuomet viskas dar gali baigtis 
laimingai. 

Mačiau, kad jo kalbos žvalumas skirtas padrąsinti Harkeriui, kuris 
buvo įkritęs į baisią neviltį. Kartkartėmis jis tyliai sudejuodavo, nega- 
lėdamas nuslėpti jį apėmusių jausmų ir sunkių minčių apie žmoną. 

Liūdnomis širdimis grįžome į mano namus, kur mūsų nekantrau- 


dama laukė Mina, stengdamasi atrodyti linksma — garbė jos drąsai 

ir pasiaukojimui. Išvydusi mūsų surūgusius veidus, ji išblyško kaip 
lavonas, sekundei ar dviem užsimerkė, tarsi paslapčia melsdamasi, o 
paskui linksmai sušuko: 

— Mano dėkingumo jums niekada nebus per daug. O, mano 
vargšeli! 

Ji suėmė į rankas pražilusią savo vyro galvą, prispaudė prie krūti- 
nės ir pabučiavo. 

— Pailsėk. Viskas bus gerai, mielasis. Dievas apsaugos mus nuo 
pikto. 

Vargšas vaikinas sudejavo. Neapsakomai nusiminęs, jis negalėjo 
ištarti nė žodžio. 

Visi kartu išsiblaškę pavakarieniavome ir, mano galva, mažumėlę 
pralinksmėjome. Gal padėjo šiltas valgis, nes nuo pusryčių nebuvo- 
me turėję burnoje nė kąsnio, o gal kambaryje tvyrojęs nuoširdaus 
draugiškumo jausmas. Šiaip ar taip, liūdesys šiek tiek atsitraukė, 
ir į rytdieną ėmėme žiūrėti su viltimi, nors ir silpna. Laikydamiesi 
duoto žodžio, viską papasakojome Minai. Klausydamasi ji kartais 
išblykšdavo, kai buvo pasakojama apie jos vyrui kilusį pavojų, arba 
išrausdavo, paminėjus jo didelį susirūpinimą ja, bet laikėsi drąsiai 
ir ramiai. Išgirdusi, kaip Džonatanas beatodairiškai puolė grafą su 
durklu, ji prisispaudė prie vyro rankos, tarsi norėdama apsaugoti 
mylimąjį nuo pavojaus. Tačiau tylėdama laukė pasakojimo pabaigos. 
Kai profesorius nutilo, ji atsistojo, tebelaikydama Džonatano ranką, 
ir kreipėsi į mus. Kad aš galėčiau aprašyti tą sceną! Tą gerą ir be galo 
mielą moterį, spindinčią savo jaunyste, su randu ant kaktos, kurio 
ji nė akimirką nepamiršta ir į kurį mes žiūrime sukandę dantis, nes 


prisimename, kaip ir kokiomis aplinkybėmis jis atsirado. Kad galė- 

čiau aprašyti jos mylinčią širdį, sukilusią prieš rūsčią lemtį, tą švelnų 
tikėjimą, kaip priešpriešą mūsų baimėms ir abejonėms, o juk žinojo- 
me ir patys matėme, kad ji, tyra ir tikinti, yra atstumta Dievo! 

— Džonatanai, - prabilo ji. - Džonatanai, mano mielas, ir jūs 
visi, ištikimi mano draugai. Noriu, kad per šį baisų laikmetį nepa- 
mirštumėte vieno dalyko. Žinau, kad jūsų laukia mūšis, kad turite 
sunaikinti jį, kaip sunaikinote netikrąją Liusę, kad tikroji sulauktų 
amžino gyvenimo, bet stimulas neturi būti neapykanta. Ta nuodė- 
minga siela, atnešusi žmonėms tiek daug nelaimių, yra iš visų pati 
nelaimingiausia. Tik pagalvokite, koks bus džiaugsmas, kai žus jo 
esybės piktoji pusė, o siela gaus nemirtingumą! Jūs turite jo gailėtis, 
nors gailestis neturi sulaikyti jūsų baudžiančios rankos. 

Mačiau, kaip jai kalbant, Džonatano veidas niaukiasi. Jis susigū- 
žė, tarytum jausmai būtų sutraukę jo esybę iki mažiausio branduolio. 
Jis nejučia tvirčiau suspaudė žmonos ranką, net pabalo krumpliai. Ji 
nesusiraukė iš skausmo ir neatitraukė rankos, tik maldaujamai į jį 
pažiūrėjo. Kai ji nutilo, jis pašoko ant kojų, ištraukė rankas iš jos 
glėbio ir sušuko: 

— Tegul tik Dievas atiduoda jį į mano rankas tokiam laikui, kad 
spėčiau sunaikinti jo žemiškąjį kūną, ir jei po to galėsiu nutrenkti jo 
sielą amžiams į pragaro ugnį, prisiekiu, aš tai padarysiu! 

— O nutilk, nucilk, dėl Dievo meilės! Nekalbėk tokių žodžių, 
mano vyre, nes aš mirsiu iš siaubo. Nepamiršk, brangusis, - galbūt... 
kada nors... ir man prireiks tokio pasigailėjimo, ir kad kas nors kitas, 
toks kaip jūs — su tokiu pačiu tikslu ir pykčiu širdyje - manęs nepasi- 
gailės! O, mano vyre! Tikrai nebūčiau to sakiusi, jeigu matyčiau kitą 


išeitį, bet aš meldžiu Viešpatį, kad jis į tavo nerūpestingus žodžius 

pažiūrėtų kaip į sielvartingą mylinčio žmogaus raudą. Dieve, tegul 
šie pernakt pražilę plaukai paliudys kančią žmogaus, savo gyvenime 
niekam nepadariusio bloga, kurio laukia dar daug liūdesio. 

Dabar jau niekas negalėjo sulaikyti ašarų, ir visi tyliai verkėme 
nesislėpdami. Džonatanas atsiklaupė šalia jos ant kelių, apkabino ir 
įsikniaubė veidu į jos suknelę. Van Helsingas pamojo mums ranka, 
ir mes tyliai išėjome iš kambario, palikę tas mylinčias širdis vienas 
su jų Dievu. 

Profesorius savo priemonėmis buvo apsaugojęs jų kambarį nuo 
vampyro, ir tikino Miną, kad ji galinti be baimės ilsėtis. Ji pati ban- 
dė sau tą įteigti, mūsų akivaizdoje buvo žvali ir gerai nusiteikusi. Ji 
grūmėsi narsiai ir, manau, ne be atpildo. 

Van Helsingas paliko jiems varpelį paskambinti, jei kas atsitiktų. 
Godalmingas, Kvinsis ir aš sutarėme pasikeisdami budėti ištisą naktį 
ir saugoti vampyro paliestą moterį. Pirmam budėti teko Kvinsiui, o 
kiti rengėmės tučtuojau eiti miegoti. Godalmingas jau atsigulė, nes 


jis keičia Kvinsį. Baigiu rašyti. 


DŽONATANO HARKERIO 
UŽRAŠAI 
Spalio 3-4, apie vidurnaktį 


Ą trodė, kad vakar dienai niekad nebus galo. Panorau užmigti 
kietai, kietai, aklai tikėdamasis, kad rytą viskas bus pasikeitę 


gerojon pusėn. Prieš išsiskirdami pabandėme aptarti tolesnius veiks- 


415 


BRAM STOKER 


mus, tačiau nieko doro nesugalvojome. Viskas, ką žinome, - grafas 
turi dar vieną dėžę, ir tai jo paslaptis. Jeigu nuspręs slapstytis, galės 
apgaudinėti mus ne vienerius metus, o per tą laiką!.. Pernelyg baisi 
mintis, veju ją iš galvos. Viena težinau: jeigu pasaulyje yra tobula mo- 
teris, tai mano nelaiminga Mina. Myliu ją tūkstantį kartų stipriau už 
jos vakarykštį gailestį, prieš kurį mano neapykanta tam siaubūnui pa- 
sirodė verta paniekos. Juk negali Dievas atimti iš pasaulio tokios sie- 
los! Tai mano viltis. Dabar visus mus neša povandeninės uolos link, ir 
tikėjimas — vienintelis mūsų inkaras. Ačiū Dievui, Mina miega, mie- 
ga, neregėdama sapnų, nes kokie gi sapnai ją gali lankyti, kai galvoje 
susikaupė tiek baisybių? Pastebėjau, kad po saulėlydžio ji iš pradžių 
nenustygo vietoje, o paskui jos veidą užliejo palaiminga ramybė - 
staiga, kaip po vėjuoto kovo užklumpa pavasaris. Pagalvojau, kad tai 
saulėlydžio šviesa atsispindi jos veide, bet paskui pamaniau, kad to 
pasikeitimo prasmė glūdi giliau. Miegas neima, nors esu mirtinai nu- 


sikamavęs. Reikia galvoti apie rytdieną. Nebus man poilsio tol, kol... 


Vėliau 
1 urbūt buvau įmigęs, nes mane pažadino Mina: ji sėdėjo lovoje 
A išsigandusiu veidu. Gerai ją mačiau, nes nakčiai palikome deg- 
ti dujinę lempą. 
— Tyliau! Kažkas yra koridoriuje! 
Tyliai išlipęs iš lovos, priėjau prie durų ir atsargiai jas pradariau. 
Už jų, pasitiesęs čiužinį, gulėjo Kvinsis. Jis nemiegojo. Kilstelėjęs 


ranką, sušnabždėjo: 

— Tyliau! Grįžkit į lovą, viskas gerai! Mes pasikeisdami budėsime 
iki ryto. Negalime daugiau rizikuoti. 

Jis mostelėjo ranka, ir supratau, kad neverta ginčytis, todėl grįžau 
ir pasakiau Minai. Ji atsiduso, ir šypsenos šešėlis prabėgo jos iškan- 
kintu veidu. Apsikabinusi mane, ji tarė: 

— Ačiu Dievui, yra narsių vyrų! 

Atsidususi ji padėjo galvą ant pagalvės ir vėl užmigo. Rašau die- 


noraštį, nes negaliu užmigti, nors išsimiegoti reikia būtinai. 


Spalio 4-oji, rytas 


T aktų dar kartąbuvau pažadintas Minos. Jau buvome išsimiego- 
| ję. Ryto prieblandoje langai švietė tarsi pailgi stačiakampiai, o 
dujinės lempos šviesa atrodė kaip mažas taškas. Ji paskubomis tarė: 

— Nueik pakviesk profesorių. Noriu jį pamatyti nedelsiant. 

— Kodėl? 

— Man kilo viena mintis. Greičiausiai ji man miegant subrendo 
nesąmoningai. Noriu, kad jis užhipnotizuotų mane prieš saulėtekį, 
kad galėčiau kalbėti. Tik greičiau, mielasis, laikas nelaukia. 

Nuėjau prie durų. Ant čiužinio ilsėjosi Sjuardas, kuris, išvydęs 
mane, pašoko ant kojų. 

— Kas nors atsitiko? — paklausė jis sunerimęs. 

— Ne, bet Mina prašo tuojau pat pakviesti profesorių. 

— Aš pakviesiu, - tarė jis ir nuskubėjo į profesoriaus kambarį. 

Van Helsingas, apsivilkęs chalatą, pasirodė po dviejų ar trijų mi- 


nučių. Prie durų su juo kalbėjosi sunerimę Morisas, Godalmingas 

ir Sjuardas. Kai profesorius pamatė Miną, šypsena - gera šypsena — 
nušvietė jo veidą, ir jis tarė trindamas rankas: 

— Oho, mieloji ponia Mina, regiu pasikeitimą! Žiūrėkite, bičiuli 
Džonatanai, mūsų Mina, ta ankstesnioji, vėl grįžo pas mus. 

Paskui, pasisukęs į ją, gyvai tarė: 

— Kuo galiu būti naudingas? Juk ne šiaip sau kvietėte mane tokią 
valandą? 

— Noriu, kad mane užhipnotizuotumėt, - tarė ji. - Padarykite 
tai iki saulės patekėjimo, nes jaučiu, kad daug ką galėsiu papasakoti. 
Skubėkite, laiko liko nedaug! 

Netaręs nė žodžio, jis rankos mostu paprašė ją atsisėsti lovoje. 

Įsmeigęs į Miną akis, ėmė piešti ženklus prieš jos veidą, iš viršaus 
žemyn, paeiliui abiem rankomis. Kelias minutes Mina sėdėjo įdūru- 
si akis į profesorių, o mano širdis daužėsi it kūjis, nes supratau, kad 
vyksta kažkas lemtinga. Galop ji ėmė merktis, ir dabar sėdėjo sustin- 
gusi kaip statula, ir tik iš lengvo krūtinės kilnojimosi galėjai suprasti, 
kad Mina tebėra gyva. Padaręs dar kelis mostus, profesorius nuleido 
rankas; mačiau, kaip ant jo kaktos ištryško stambūs prakaito lašai. 
Mina atsimerkė, bet tai buvo jau kita moteris. Jos žvilgsnis klajo- 
jo kažkur toli. O tokį svajingą balsą girdėjau pirmą kartą. Rankos 
mostu paprašęs tylos, profesorius liepė pakviesti iš koridoriaus kitus 
vyrus. Jie įėjo ant pirštų galų, uždarė duris ir sustojo lovos kojūgaly- 
je. Bet Mina jų nematė. Tylą nutraukė Van Helsingas, prabilęs žemu 
balsu, kad nenutrauktų jos minčių: 

— Kurjūs esate? 

— Nežinau, - paprastai atsakė Mina. - Miegas neturi vietos, ku- 


rią galėtų pavadinti sava. 

Kelias minutes kambaryje tvyrojo tyla. Mina tebesėdėjo sustin- 
gusi, o mes visi vos bedrįsome kvėpuoti. Kambaryje pasidarė švie- 
siau. Verdamas akimis Miną, Van Helsingas rankos mostu paprašė, 
kad atitraukčiau užuolaidą. Kambarin įsiveržė ryto šviesa. Raudo- 
nas aušros atšvaitas oranžine šviesa nudažė daiktus kambaryje. Pro- 
fesorius vėl ėmė klausinėti: 

— Kur esate dabar? 

Ji atsakė lyg sapnuodama, tačiau be krislelio abejonės; buvo toks 
įspūdis, kad ji kartoja svetimas mintis. Tokiu balsu buvau girdėjęs ją 
skaitant savo užrašus, rašytus greitraščiu. 

— Nežinau. Viskas taip keista. 

— K3 matote? 

— Nieko, aplink tamsa. 

— Ką girdite? 

Ramus profesoriaus balsas virptelėjo. 

— Vandens pleškenimą. Girdžiu teškenant bangeles. 

— Vadinasi, esate laive? 

Mes susižvalgėme, bandydami bent ką suvokti. Bijojome spėlio- 
ti. Pasigirdo greitas atsakymas: 

— O taip! 

— Ką dar girdite? 

— Girdžiu viršuje lakstančių vyrų kojų trepsėjimą, žvanga grandi- 
nė, sugirgždėjo suktuvo smagratis. 

— Kąjūs veikiate? 

— Aš nejudu, esu tarsi mirusi! 

Balsas nusilpo ir perėjo į gilų miegančio žmogaus atodūsį, o akys 


vėl užsimerkė. 

Saulė jau buvo patekėjusi, ir pro langą sklido giedros dienos švie- 
sa. Van Helsingas uždėjo rankas Minai ant pečių ir atsargiai paguldė 
jos galvą ant pagalvės. Kelias minutes ji gulėjo it miegantis kūdikis, 
paskui, giliai įkvėpusi oro, atsimerkė, pabudo ir ėmė nustebusi dai- 
rytis po kambarį. 

— Ar aš kalbėjau pro miegus? — tiek tepaklausė. 

Man atrodė, ji žinojo, bet jai magėjo išgirsti viską iš kitų. Kai pro- 
fesorius atkartojo pokalbį, ji tarė: 

— Vadinasi, negalima gaišti nė akimirkos - gal dar ne vėlu! 

Morisas su lordu Godalmingu puolė prie durų, bet profesorius 
rankos mostu juos sustabdė: 

— Pasilikite, bičiuliai. Tas laivas - kur jis bebūtų - jau kelia inka- 
rą. Ryto metą inkarus kelia daugybė laivų. Į kurį jūs skubate? Ačiū 
Dievui, vėl radome siūlo galą, nors dar neaišku, kur tas kelias mus 
nuves. Mes buvome apakę, žmonėms tai būdinga. Žiūrėdami į pra- 
citį, matome tai, ką būtume išvydę, žvelgdami anuomet į ateitį, jeigu 
tada būtume matę tai, ką galėjome pamacyti! Deja, tas mano sakinys 
tikras žodžių kratinys, ar ne? Dabar žinome, ką galvojo grafas, stver- 
damas nuo grindų pinigus, nors Džonatano durklas jį buvo mirtinai 
išgąsdinęs. Jis nusprendė gelbėtis. Girdite, ką sakau? GELBĖTIS! 
Jis suvokė, kad su viena likusia dėže ir ant kulnų lipančiu būriu vyrų 
Londone nebus gyvenimo! Jis nusigabeno paskutinę savo dėžę į 
laivą ir dabar išplaukia jūron. Jis bando bėgti, tačiau jam nepavyks. 
Mes jį sučiupsime! Griebk! Taip pasakytų Artūras savo skalikams, 
vilkdamasis raudoną medžioklio surdutą. Nors tas senas lapinas gu- 
drus kaip velnias, mes taip pat ne iš kelmo spirti. Aš irgi ne pirštu 


žindytas, ir dabar galiu skaityti jo mintis. Tuo tarpu mums reikia 

pailsėti, nes mus nuo jo skiria vandenys, kurių jis negali peržengti, ir 
net norėdamas negalėtų, nes laivas turėtų priplaukti prie kranto po- 
tvynio arba atoslūgio metu. Žiūrėkite, diena išaušo ir laiko turime 
iki saulėlydžio. Išsimaudykime, apsirenkime ir pavalgykime pusry- 
čius: visiems reikia pasistiprinti, ir valgyti šiandien galime ramiai, 
nes jo nėra toje žemėje, ant kurios mes stovime. 

— O kam turėtume jį vytis, jeigu jis paliko mus ramybėje? - žiū- 
rėdama profesoriui į akis paklausė Mina. 

Jis paėmė jos ranką, paplekšnojo ir tarė: 

— Dabar manęs nekamantinėkite. Po pusryčių atsakysiu į visus 
klausimus. 

Supratę, kad kalba baigta, visi nuskubėjome rengtis. 

Po pusryčių Mina pakartojo savo klausimą. Profesorius paniuro, 
kelias minutes patylėjo, o paskui liūdnu balsu tarė: 

— Todėl, mieloji, kad dabar net labiau negu anksčiau turime vytis 
jį nors iki pragaro nasrų! 

Mina išblyško ir vos girdimu balsu paklausė: 

— Kodėl? 

— Todėl, - iškilmingai tarė profesorius, - kad jis gyvena šimtme- 
čius, o jūs tik paprasta mirtinga moteris. Tik vieno turime bijoti — 
laiko. Nuo tos minutės, kai jis paliko žymę ant jūsų kaklo. 

Vos spėjau pagauti į glėbį Miną, kai ji netekusi sąmonės ėmė virs- 


ti ant grindų. 

VAN HELSINGAS 


Džonatanui Harkeriui: 


ums reikia likti sa Mina, o mes toliau ieškosime, jeigu tas gau- 
J dynes galima vadinti ieškojimu. Tačiau šiandien pasilikite ir 
saugokite ją. Tai jūsų didžiausia ir švenčiausia pareiga. Šiandien jis 
čia nieku gyvu nepasirodys. Dabar pasakysiu jums tai, ką kiti jau 
žino. Mūsų priešas išvyko. Iškeliavo į savo pilį Transilvanijoje: žinau 
tai taip gerai, tarsi būtų ugninėmis raidėmis užrašyta ant sienos. Jis 
tam iš anksto rengėsi, ruošdamas paskutinę dėžę plukdyti per jūrą. 
Todėl jam ir reikėjo pinigų; jis skubėjo, kad nebūtų sučiuptas, kol 
nusileis saulė. Tai buvo jo paskutinė viltis; nebent jis dar manė ra- 
siąs prieglobstį Liusės, kurią jis laikė savo gentaine, kape, visuomet 


jam atviroje slėptuvėje. Bet jau nebuvo laiko. Kai šis planas neišde- 

gė, jis nuskubėjo prie savo paskutinės irštvos, paskutiniojo žemės 
įtvirtinimo, jei čia tiktų fortifikacijos terminas. Jis nekvailas, dar ir 
kaip nekvailas! Suprasdamas, kad pralošė, jis grįžta namo. Jis rado 
ta kryptimi plaukiantį laivą ir sėdo į jį. Dabar mes einame susižinoti 
apie laivą ir kur jis plaukia. Grįžę papasakosime. Manau, galėsime 
nuraminti jus ir Miną nauja viltim. Viltis, kad ne viskas prarasta, jau 
yra. Tam sutvėrimui, kurį persekiojame, prireikė ištisų šimtmečių, 
kad pasirodytų Londone, ir vis dėlto mes per vieną dieną suuodėme, 
kur jo slėptuvės, ir privertėme jį bėgti. Jis irgi ne visagalis, nors dar 
daug nelaimių gali padaryti, be to, jis nepatiria tokių kančių kaip 
žmonės. Tačiau mes esame stiprūs, nes turime tikslą, ir dar stipresni 
visi kartu. Nenukabinkite nosies, brangusis Minos vyre. Mūšis tik 
prasideda, ir pergalę švęsime mes — tai yra taip tikra, kaip kad Die- 
vas iš dausų stebi savo vaikų darbus. Todėl nesijaudindami laukite 


mūsų sugrįžimo. Van Helsingas. 


DŽONATANO HARKERIO 
UŽRAŠAI 


Spalio 4-oji 
šklausiusi Van Helsingo įrašą, Mina atitoko. Vien žinia, kad gra- 
"fo nėra Anglijoje, grąžino jai jėgas ir sužadino viltį. Dabar, kai 
grafas tiesiogiai mums negraso, aš vos begaliu patikėti visa ta istori- 
ja. Net siaubingi prisiminimai apie viešnagę Drakulos pilyje atrodo 


tarsi seniai pamirštas sapnas. Gaivus rudeniškas oras, vaiski saulė... 

Deja! Kaip aš galiu suabejoti! Juk žvilgsnis begalvojant nejuda 
užkliūva už rando ant mano nelaimingos žmonos kaktos. Kol visa 
tai tęsiasi, negalima netikėti. Gal vėliau prisiminimas liks krištolinio 
tyrumo. Mudu su Mina stengiamės nelikti be užsiėmimo, todėl vėl, 
jau kelintą sykį, skaitinėjame visus dienoraščius. Skausmas ir baimė 
pamažu traukiasi, nors niūri tikrovė vis labiau slegia. Egzistuoja kaž- 
koks aukštesnis tikslas, kurį juntame kiekvienam žingsnyje ir kuris 
teikia nusiraminimą. Minos nuomone, mes esame aukščiausiojo gė- 
rio įrankiai. Gali būti! Pabandysiu galvoti taip, kaip galvoja ji. Apie 
ateitį mudu dar nesikalbėjome. Geriau palaukti profesoriaus su bi- 
čiuliais ir išgirsti paskutines naujienas. 


Laikas bėga greitai; to jau seniai nebuvo. Dabar trys valandos. 


MINOS HARKER 
UŽRAŠAI 


Spalio S-oji, S val. bopiet 
" usirinko visi. Dalyvauja: profesorius Van Helsingas, lordas 
S Godalmingas, daktaras Sjuardas, Kvinsis Morisas, Džonatanas 
Harkeris, Mina Harker. 
Daktaras Van Helsingas papasakojo apie laivo, kuriuo pabėgo 
grafas Drakula, paieškas. 
- Žinojau, kad jis rengiasi grįžti į Transilvaniją, jurau, kad bus 
pasirinktas kelias per Dunojaus žiotis arba per Juodąją jūrą, nes iš 


ten jis atvyko. Nuėjome kryžiaus kelius. Om22e ignotum pro magni- 

fico*, todėl sunkiomis širdimis leidomės ieškoti, kokie laivai praeitą 

naktį išplaukė Juodosios jūros pusėn. Laivas jau buvo išplaukęs, nes 
Mina girdėjo, kaip jūreiviai kėlė bures. Laivas negalėjo būti iš di- 
džiųjų, kurių išplaukimą skelbia „Times“, todėl, paklausę lordo Go- 
dalmingo patarimo, kreipėmės į Loido kompaniją, kuri registruoja 
visus, net pačius mažiausius laivus. Sužinojome, kad vienintelis lai- 
vas, naktį išplaukęs ta kryptimi, - „Carienė Jekaterina“ stovėjo Du- 
litlio prieplaukoje. Jis pasuko į Varną, o iš ten plauks į kitus Paduno- 
jės uostus. Taigi nutariau, kad grafas gali būti tik jame. Nuskubėję į 
Dulitlio prieplauką, radome iš lentų suręstą kontorėlę, kuri atrodė 
mažesnė už jos tarnautoją. Nors smarkiai įraudęs ir besisvaidąs per- 
kūnais, jis vis tiek geras vaikinas ir mūsų draugas, o kai Kvinsis iš ki- 
šenės padavė jam šlamantį popierėlį, jis tapo dar didesnis draugas ir 
nuolankus mūsų tarnas. Jis nuėjo su mumis, pakeliui klausinėdamas 
besibūriuojančius neaiškios išvaizdos blizgančiomis akimis vyru- 
kus, kurie irgi tapo mūsų draugais, kai numalšinome juos kamavusį 
troškulį. Kas antras žodis buvo minimi velniai, perkūnai ir dar kiti 
dalykai, kurių nežinau, tačiau kurių prasmę numanau, bet galų gale 
išsiaiškinome tai, ko norėjome. 

Sužinojome, kad vakar maždaug penktą valandą po pietų uoste 
pasirodė iš pažiūros labai skubantis tipas — ištįsęs, liesas kaip gilti- 
nė ir labai išblyškęs, kumpa nosimi, baltais dantimis ir degančiomis 
raudonomis akimis. Apsirengęs buvo juodai, išskyrus šiaudinę skry- 
bėlę, kuri netiko nei prie jo drabužių, nei šiam metų laikui. Kad jis 


stačiai taškėsi pinigais, norėdamas greičiau sužinoti, ar koks laivas 
* Visa, kas nežinoma, atrodo žavingai, (/o£.; Tacitas) 

neplaukia į Juodąją jūrą ar dar kažkur. Kažkas nuvedė jį į uosto kon- 
torą, o paskui palydėjo iki laivo, tačiau jis nelipo į laivą, o liko stovėti 
prie trapo krante ir paprašė, kad kapitonas pats pas jį ateitų. Ka- 
pitonas priėjo, išgirdęs, kad jam bus dosniai užmokėta, ir, baisiau- 
siai keikdamasis, galop sutiko su nepažįstamojo sąlygomis. Paskui 
tą ištįsėlį kažkas pamokė, kur galima nusisamdyti arklį ir vežimą. 
Jis nuskubėjo ten ir netrukus grįžo, pats laikydamas vadeles, gaben- 
damas didelę medinę dėžę. Vienas pats nukėlė ją ant žemės, nors 
vėliau reikėjo kelių vyrų jėgos, kad užkeltų ją į laivą keltuvu. Jis ilgai 
aiškino kapitonui, kur ir kaip tą dėžę padėti, bet kapitonui tie nu- 
rodinėjimai nepatiko, ir jis, ėmęs burnoti visomis kalbomis, kurias 
mokėjo, pasiūlė tam tipui pačiam nueiti ir pasižiūrėti, kur gulės ta 
jo prakeikta dėžė. Tačiau šis atsisakęs, teisindamasis, kad turįs aibes 
reikalų ir labai skubąs. Tuomet kapitonas atsakė jam, kad jis, velniai 
griebtų, vikriau suktųsi, nes laivas, velniai jį griebtų, išplaukia pra- 
sidėjus potvyniui, velniai jį griebtų. Tuomet ištįsėlis nusišypsojo ir 
pasakė, kad kapitonas, žinoma, gali išplaukti jūron kada jam patin- 
ka, tačiau jis nesuprantąs, kam tokia skuba. Poliglotas kapitonas vėl 
ėmė velniuotis visomis kalbomis, ir tada ištįsėlis nusilenkė jam, pa- 
sakęs, kad atvyks į laivą prieš pat jam keliant bures. Galop kapitonas, 
dar labiau išraudęs ir prisiminęs primirštas kalbas, pareiškė, kad savo 
laive nenori matyti jokių prancūzų, tegriebia juos velniai. Paklausęs, 
kur galima arčiausiai įsigyti užpildymui reikalingų popierių, nepa- 
Žįstamasis pasišalino. 

Niekas nežinojo, kur jis nuėjo, bet ir nesuko dėl to galvos, mat 
jiems ir šiaip pakako rūpesčių, nes netrukus paaiškėjo, kad „Carienė 


Jekaterina“, „velniai ją griebtų“, negalės išplaukti taip greit, kaip no- 

rėta. Nuo upės ėmė slinkti lengva migla, kuri, vis tirštėdama ir plės- 
damasi, ilgainiui apsiautė laivą ir jį supantį vandenį. Poliglotas kapi- 
tonas keikėsi labiau negu įmanoma, bet nei velniai, nei perkūnai jam 
nepadėjo. Tuo tarpu vanduo vis kilo. Ir kapitonas ėmė manyti, kad 
reikės laukti, kol potvynis baigsis. Jis buvo toli gražu ne geriausiai 
nusiteikęs, kai vandens lygiui pasiekus aukščiausią tašką, trapu už- 
lipo tasai ištįsėlis ir pareiškė norą pamatyti, kur gulinti jo dėžė. Į tai 
kapitonas jam atsakė, kad jis tenori vieno dalyko: kad ir ištįsėlis, ir jo 
dėžė kraustytųsi po šimts velnių, tačiau ištįsėlis neįsižeidė, ir kapito- 
no padėjėjas nuėjęs kartu su juo parodė, kur tas krovinys. O paskui 
nepažįstamasis užlipo ant denio, kiek pastovėjo gaubiamas rūko ir 
turbūt niekieno nelydimas pasišalino iš laivo, nes niekas jo daugiau 
nematė. Bet jis niekam ir nerūpėjo, nes migla staiga ėmė sklaidytis ir 
galiausiai ištirpo kaip nebuvusi. 

Ištroškę ir besivelniuojantys mano draugai ėmė juoktis, pasako- 
dami, kaip spalvingai kapitonas keikėsi keliolika kalbų, sužinojęs iš 
pro šalį upe plaukusių bičiulių, kad nė vienas jų nematė jokio rūko, 
išskyrus tą vietą prieplaukoje, kur stovėjo jo laivas. Tačiau laivas vis 
dėlto išplaukė prasidėjus atoslūgiui, ir ryte, be abejonės, pasiekė 
Temzės žiotis, o dabar jau bus išplaukęs atviron jūron. 

Taip, mieloji ponia Mina, dabar kurį laiką pailsėkime, nes mūsų 
priešas plaukia jūra, siausdamasis migla. Jis skuba prie Dunojaus 
deltos. Laivas, nors ir koks greitas būtų, plaukia lėtai, ir mes, pradėję 
kelionę sausuma, būsime ten anksčiau už jį. Geriausia būtų užklup- 
ti grafą tarp saulėlydžio ir saulėtekio, nes tada jis negalėtų mums 
priešintis, ir mes lengvai su juo susidorotume. Dar turime nemažai 


dienų. Žinome, kur jis keliauja, nes susiradome laivo savininką. Jis 

parodė mums prekyraščius ir kitus laivo dokumentus. Dėžė, kurią 
vejamės, turi būti iškrauta Varnoje ir perduota agentui, tokiam Ris- 
tiksui, kuris turi pateikti savo įgaliojimus. Tuo jų misija bus baigta. 
Jam smarkiai tas reikalas parūpo, ir jis norėjo siųsti telegramą, kad 
būtų išsiaiškinta Varnoje, tačiau nuraminome jį, pasakę, kad apsieisi- 
me be muitinės ir policijos pagalbos. Viską sutvarkysime patys. 

Van Helsingas baigė pasakoti. Paklausiau, ar jis neabejoja, kad 
grafas pasiliko laive, ir jis atsakė: 

— Turime geriausią įrodymą - jūsų žodžius hipnozės metu. 

Dar pasidomėjau, ar tikrai būtina vytis grafą, nes bijau likti be 
Džonatano, kuris, buvau tikra, nepasiliks, jeigu važiuos jo draugai. 

Van Helsingas atsakė ramiai, bet sunkiai tramdydamas susijaudi- 
nimą: 

— Taip, tai būtina! — prabilo jis rūsčiu balsu, su ta jėga, kuri sa- 
vaime buvo padariusi jį visų mūsų vadovu. - Būtina! Būtina! Pir- 
miausia jūsų, o paskui visos žmonijos labui. Tas šėtonas jau nemažai 
privirė košės, nors veikė nelabai stengdamasis ir tokį trumpą laiką, 
eidamas apgraibomis tarsi tamsiame kambaryje ir nedaug ką težino- 
damas. Kitiems aš jau pasakojau. Jūs, Mina, pati pasiklausysite per 
bičiulio Džono ar savo vyro fonografą. Aiškinau jiems, kad suma- 
nymą palikti savo nualintą gimtinę ir keliauti kraštan, kur tiek daug 
žmonių, kad žemė atrodo tarsi prinokusių javų laukas - jis brandino 
ne vieną šimtmetį. Jeigu kitas Nemirusysis bandytų pakartoti jo žygį, 
jam nepadėtų nei praėję šimtmečiai, nei būsimi. Mūsiškiam vampy- 
rui kažin kokiu stebuklingu būdu padeda galingos okultinės gamtos 
jėgos. Jo šalyje begalė gilių olų ir tarpeklių, ir niekas nežino, kur jų 


dugnas. Kadaise tame krašte netrūko ugnikalnių; kai kurie iš jų ir po 


428 


DRAKULA 


šiai dienai trykšta neaiškios prigimties vandenimis ir dujomis, žu- 
dančiomis žmogų arba prikeliančiomis iš mirusių. Galima neabejoti 
egzistuojant magnetinės ir elektrinės prigimties reiškinius, susijusius 
su okultinėmis gamtos jėgomis ir keistai veikiančius gyvą organiz- 
mą. Jį prigimtis apdovanojo nepaprastomis savybėmis. Tais sunkiais 
ir kruvinais laikais jis laimėdavo, nes turėjo stipresnius nervus, sub- 
tilesnį protą ir drąsesnę širdį. Tas nepaprastas jame įsišaknijęs gy- 
vybingumas rado palankią dirvą: augant jo kūnui, vystėsi ir protas. 
Visa tai buvo pasiekta be šėtoniškų gaivalų, kuriais jis remiasi dabar, 
nes buvo pagimdyta iš gėrio kylančių ir jį simbolizuojančių jėgų. Ir 
štai dabar jis yra toks, kokį mes pažįstame. Jis užkrėtė jus - atleiskite, 
mieloji, kad turiu tai sakyti, tačiau esu priverstas kalbėti tiesą, nes 
nuo to visiems bus tik geriau, - jis užkrėtė jus taip subtiliai, kad jeigu 
daugiau jūsų ir nepaliestų ir jūs gyventumėt savo mielą gyvenimą be 
jokių rūpesčių, atėjus laikui atsisveikinti su šiuo pasauliu - to, deja, 
nepavyko išvengti dar nė vienam - jūs virstumėte tokia kaip jis. To 
negalima leisti! Visi prisiekėme, kad to neleisime! Todėl tad esame 
vykdytojai Dievo valios, kad pasaulis ir žmonės, už kuriuos kentėjo 
Dievo sūnus, nebūtų atiduoti pabaisoms, kurių egzistavimas teršia 
skaistų Viešpaties vardą. Jis jau leido mums išgelbėti vieną sielą, ir 
mes rengiamės į žygį lyg Kryžiaus karų riteriai, kad išgelbėtume kitas 
sielas. Jie traukė rytuosna, ir mes keliausime ten, kur pateka saulė, ir 
jeigu žūsime, žūsime už šventą reikalą, kaip ir jie. 

Kai jis nutilo, aš vėl išdrįsau paklausti: 

— Tačiau ar nebus jis apdairesnis, gavęs tokią atkirtį? Juk jam, iš- 
vytam iš Anglijos, dabar nekils noras čia grįžti, lygiai kaip tigras ven- 


gia rodytis kaime, kuriame jį medžiojo? 

— Aha! - tarė jis. - Palyginimas labai vykęs, ir aš jį priimu. Jūsiš- 
kis tigras - žmogėdra. Taip Indijoje vadinami šie žvėrys, paragavę 
žmogaus kraujo. Jie nepradės tykoti kito grobio, kol nenutvers to, 
paskui kurį sėlina, todėl jis labai atkaklus. Tas, kurį mes išvijome iš 
savo kiemo, irgi tigras žmogėdra, ir jis neketina paleisti nusižiūrėtos 
aukos. Jis nepratęs trauktis ir pasiduoti. Gyvas būdamas, gyvenda- 
mas kaip žmogus, jis puolė turkus jų žemėse, buvo sumuštas, bet ar 
atsisakė savo užmačių? Ne! Jis nesiliovė rengęs karo žygių, atkakliai 
ir ištvermingai. Ir štai tas vaikiško naivumo protas pakišo jam mintį 
keliauti į miestą, kur milijonai žmonių. Ką jis daro? Iš viso pasaulio 
pasirenka daugiausia žadančią vietą. Jis nuodugniai tam rengiasi. 
Kantriai aiškinasi, kiek jis pajėgia, kur jo sugebėjimų ribos. Mokosi 
svetimų kalbų. Studijuoja nepažįstamos tautos gyvenimo būdą ir 
papročius, aplinką, kurioje ji gyvena, politiką, įstatymus, finansus, 
mokslus ir žmones. Ši trumpa viešnagė jam tik sužadino apetitą. Jis 
tapo dar sumanesnis, nes įsitikino, jog jo prielaidos iš pat pradžių 
buvo teisingos. Jis viską atliko vienui vienas! Pradėjęs nuo pamirš- 
to kapo pamirštoje šalyje. O ką jis galėtų nuveikti, jeigu priešais jį 
atsivertų platesnis pasaulis? Ką galėtų nuveikti tas, kuris juokiasi iš 
mirties, kuris jaučiasi kaip žuvis vandenyje siaučiant ligoms, lyg dal- 
giu iškertančioms ištisas tautas? Ak, jeigu tokį žmogų būtų siuntęs 
Dievas, o ne šėtonas, kokia galinga gėrio jėga jis būtų tapęs šiame pa- 
saulyje! Bet mes įsipareigojome išvaduoti nuo jo pasaulį. Mūsų žygis 
turi likti paslaptyje, nes šiame apsišvietusiame pasaulyje, kai žmonės 
netiki net tuo, ką regi savo akimis, protingųjų abejonės gali tapti 


jo galingiausiu ginklu, skydu ir šarvu kovoje su mumis, jo priešais, 

nesibijančiais rizikuoti savo sielomis dėl tų, kuriuos jie myli - dėl 
žmonijos gerovės, Dievo garbės ir šlovės! 

Dar kiek pasišnekėję, nutarėme, kad šįvakar reikia skirstytis — 
išsimiegoti, sugromuluoti visus faktus ir daryti išvadas. Rytoj, kai 
vėl susirinksime prie pusryčių stalo, pasipasakosim, kas kam atėjo į 
galvą, ir galutinai nuspręsime. 

Šiąnakt jaučiau palaimingą ramybę. Tarsi nuo manęs būtų atsi- 
traukę visi vaiduokliai. Galbūt... 

Tai netiesa. Neįmanoma, nes veidrodyje vėl ant savo kaktos pa- 


mačiau raudoną ženklą, ir žinau, kad esu sutepta. 


DAKTARO SJUARDO 
DIENORAŠTIS 


Spalio S-oji 


1 1 akirdome anksti, įgavę naujų jėgų. Per pusryčius susirinkome 

į svetainėje linksmesni negu buvome pratę. 

Nuostabi yra žmogaus prigimtis. Tereikia pašalinti kliūtį - ne- 
svarbu kokią ir kaip, tebūnie tai net mirtis, — ir žmogus vėl ima 
džiaugtis gyvenimu. Šiandien prie stalo man ne sykį kilo mintis, 
kad visa ši istorija - sapnas. Ir tik randas ant Minos kaktos grąži- 
na mane tikrovėn. Net dabar, kai permąstau visus kraupius įvykius, 
vos begaliu patikėti, kad mūsų nelaimių kaltininkas tebėra toks pat 
pavojingas. Atrodė, kad net Mina pamiršo savo baisią nelaimę, ir 


tik retkarčiais kažkas blykstelėdavo jos sąmonėje, kai ji prisimin- 


431 


BRAM STOKER 


davo baisųjį randą. Po pusvalandžio susitiksime mano kabinete. Iš- 
kart matau vieną kliūtį, padiktuotą greičiau nuojautos negu proto: 
reikės atvirumo, bet nuogąstauju, kad Mina, verčiama slėpiningų 
jėgų, liks užsisklendusi. Aš ži nau, ji moka daryti išvadas, puikias 
ir teisingas, tačiau nenori — arba negali — garsiai jų išsakyti. Užsi- 
miniau apie tai Van Helsingui, ir mudu nusprendėme pasišnekėti 
likę vienu du. Atrodo, kad pradeda veikti baisūs į jos venas patekę 
nuodai. Grafas žinojo, ką darė, pasirinkdamas Miną, anot protfeso- 
riaus, „vampyro kraujo krikštui“. Gal egzistuoja nuodas, gaminamas 
sveikųjų organizmo medžiagų? Visko gali būti, nes nėra įrodytas 
ptomainų egzistavimas. Neabejotina viena: jeigu manęs neapgauna 
nuojauta dėl Minos tylėjimo, mūsų laukia baisi kliūtis - nežinomas 
pavojus. Ta pati jėga, verčianti ją slėpti savo mintis, gali liepti jai pra- 
bilti. Verčiau apie tai negalvoti, nes taip galima apšmeižti tyriausią 
moterį! 

Van Helsingas ateis į mano kabinetą šiek tiek anksčiau už kitus. 


Reikia pasikalbėti. 


Vėliau 
u profesorium aptarėme visus reikalus. Mačiau, kad jam kažin 
S kas neduoda ramybės, bet jis delsia. Pradėjęs kalbėti užuolan- 
komis, staiga tarė: 
— Bičiuli Džonai, yra vienas dalykas, kurį norėčiau aptarti kol kas 
tik su jumis. Paskui galėsime pasakyti ir kitiems... - Jis trumpam nu- 


tilo. - Mina, mūsų vargšė Mina keičiasi. 

Šiurpas perbėgo nugara išgirdus, kad pasitvirtino didžiausi mano 
nuogąstavimai. Van Helsingas kalbėjo toliau: 

— Žinodami, kokio likimo sulaukė vargšė Liusė, šį kartą turime 
apsidrausti, kol ne vėlu. Teisybę sakant, užduotis mūsų nepalyginti 
sunkesnė, ir ši nauja bėda kiekvieną valandą padaro nesugrąžinamai 
prarastą. Macau, kaip jos veide ryškėja vampyro bruožai. Tiesa, jie 
dar vos įžvelgiami, tačiau akis be išankstinio nusistatymo jau gali 
juos pastebėti. Dantys po truputį eina smailyn, o žvilgsnis kartais 
blyksteli metalu. Bet tai ne viskas - ji pasidarė didesnė tylenė. Taip 
buvo ir Liusei. Ji juk nepasakodavo mums nieko, o surašydavo savo 
mintis norėdama, kad vėliau jas sužinotume. Dabar bijau štai ko. 
Jeigu užhipnotizuota ji gali perduoti, ką girdi ir mato grafas, kas 
mums garantuos, kad jis, užhipnotizavęs ją pirmas, ragavęs jos krau- 
jo ir privertęs gerti savąjį, panorėjęs negalės sužinoti jos minčių? 

Linktelėjau galvą pritardamas, ir Van Helsingas kalbėjo toliau: 

— Vadinasi, turime kaip nors to išvengti. Privalome slėpti nuo jos 
savo ketinimus, nes nežinodama jų negalės perduoti grafui. Sunkia 
širdimi tai reikia daryti, bet kitos išeities nėra. Kai šiandien susirink- 
sime, pasakysiu jai, kad dėl tam tikrų priežasčių negalima jai visko 
atskleisti, kad ji daugiau nebedalyvaus mūsų pasitarimuose ir bus 
mūsų tik saugoma. 

Jis nusišluostė kaktą, išrasojusią nuo minties apie dar vieną išban- 
dymą nukamuotai Minai. Norėjau palengvinti jo dalią ir prisipaži- 
nau, jog ir man kilo tokie įtarimai. Profesorius tikrai apsidžiaugė, 


radęs paramą. 

Vėliau 
Ni ina pati palengvino mūsų vaidmenį, pranešdama per savo 
iv, 

į | vyrą, jog negalės ateiti: ji mano, kad mums geriau bus šnekė- 
tis jos nesivaržant. Mudu su profesoriumi susižvalgėme. Jeigu ji pati 
supranta savo keliamą grėsmę, mums pavyko išvengti ir pavojaus, ir 
dar vieno išmėginimo jai pačiai. Tuo tarpu mes su profesoriumi be žo- 
džių sutarėme - ženklas buvo prie lūpų pridėtas pirštas, - savo mintis 
laikyti paslaptyje, kol neįsitikinsime. Tad iš karto ėmėmės svarstyti 
savo kampanijos planą. Van Helsingas visiems išdėstė plikus faktus: 

— „Carienė Jekaterina“ išplaukė iš Temzės vakar paryčiais. Net ir 
plaukdamas didžiausiu greičiu, tas laivas pasieks Varną tik po trijų 
savaičių, o sausuma kelionė trunka tik tris dienas. Jeigu tarsime, kad 
laivas, susiklosčius sąlygoms, kurias, kaip žinome, gali sukurti gra- 
fas, atplauks kokiom dviem dienom anksčiau, ir jeigu pridėsime dar 
vieną dieną ir vieną naktį galimiems kelionės sutrikimams, mums vis 
tiek lieka maždaug dvi savaitės. Todėl, norėdami apsidrausti nuo ne- 
tikėtumų, turime iškeliauti vėliausiai seprynioliktą dieną. Tuomet 
bet kuriuo atveju būsime Varnoje parą prieš atplaukiant laivui ir 
spėsime pasirengti. Suprantama, su savimi vešimės ginklus, ginklus 
nuo dvasių - bekūnių ir kūniškų. 

- Jeigu gerai jus supratau, — įsiterpė Kvinsis Morisas, — grafas 
atvyko iš vilkų šalies, ir gali atsitikti, kad jis ten nukaks anksčiau už 
mus. Siūlau mūsų arsenalą papildyti „vinčesteriais“. Aš kažkodėl la- 
bai pasitikiu „vinčesteriu“, kai įklimpstamą į tokią košę. Ar pameni, 
Artai, kaip mudu gailėjomės, kad turime tik po magazininį šautuvą 


prie Tobolsko? Kažin ką būtume atidavę. 

— Gerai, - sutiko Van Helsingas. - Tebūnie „vinčesteriai“. Kvin- 
sis niekada nepameta galvos, o ypač tada, kai kalbama apie medžio- 
klę. Tuo tarpu čia daugiau neturime ką veikti. Numanau, jog Varnos 
miesto nė vienas iš čia esančių nepažįstame, kodėl gi mums nenu- 
važiavus tenai ankstėliau? Ar ne tas pats, kur mums laukti: ten ar 
čia? Šį vakarą ir rytdieną skirkime pasiruošimams, o tuomet, jeigu 
niekas nepasikeis, mes keturiese galėsime traukti kelionėn. 

— Keturiese? - nustebo Harkeris, paeiliui žiūrėdamas į visus. 

- Žinoma! — skubiai tarė profesorius. - Jūs turite likti čia ir rū- 
pintis savo žmona! 

Kiek parylėjęs, Harkeris dusliu balsu tarė: 

— Ką gi, galutinai nuspręsime rytą. Man reikia pasitarti su Mina. 

Štai dabar, pamaniau, Van Helsingui reikia perspėti Harkerį, kad 
neatskleistų mūsų planų, tačiau jis nekreipė dėmesio į mano reikš- 
mingus žvilgsnius. Aš atsikosėjau, norėdamas patraukti jo dėmesį. 


Atsakydamas jis tik pridėjo prie lūpų pirštą ir nusisuko. 


DŽONATANO HARKERIO 
UŽRAŠAI 


Spalio S-oji, popietė 


šž. ties. Nuostaba dėl pastarųjų įvykių taip susuko galvą, kad min- 


“+ omūsų susirinkimo kurį laiką aš negalėjau suregzti jokios min- 


tims neliko vietos. Minos sprendimas neiti į susirinkimą — naujas 


galvosūkis, ir, negalėdamas su ja aiškintis, turėjau tik spėlioti. Bet 

nuo to aiškiau nepasidarė. Keista, kad visi tylėjo, išgirdę tokią žinią, 
nes anądien sutarėme, jog tarp mūsų nebus jokių paslapčių. Mina 
dabar miega, tyliai, ramiai kaip kūdikis. Ji šypsosi, ir veidas švyti lai- 
me. Ačiū Dievui, ji dar sulaukia tokių akimirkų. 


Vėliau 
K aip viskas keista. Sėdėjau žiūrėdamas į miegančią Miną, ir patį 
užliejo tokia palaima, kokios jau niekada nesitikėjau patirti. 
Artėjo naktis, šešėliai leidžiantis saulei vis ilgėjo, ir tyla kambaryje 
darėsi vis iškilmingesnė. Staiga Mina atmerkė akis, švelniai į mane 
pasižiūrėjo ir tarė: 

— Džonatanai, pažadėk man vieną dalyką. To reikia ir man, ir 
Dievui, ir noriu, kad savo pažado nesulaužytum, nors aš maldaučiau 
atsiklaupusi ant kelių ir graudžiai raudodama. 

— Mina, - kalbėjau jai, - tokio pažado negaliu tau duoti dabar 
pat. Galbūt aš neturiu teisės to daryti. 

— Tačiau mielasis, - nenusileido ji, kalbėdama su tokiu dvasios 
pakilimu, kad akys švietė tarsi žvaigždės, - juk tai aš tavęs prašau, ir 
prašau ne dėl savęs. Gali paklausti Van Helsingo, ir jeigu jis nesutiks, 
daryk kaip išmanai. 

— Aš pasižadu! - sušukau, ir jos veidą trumpam nušvietė neišpa- 
sakyta laimė, nors viską temdė nelemtas randas ant kaktos. Ji tarė: 

— Pažadėk, kad niekados nepasakosi man apie pasirengimą nu- 
žudyti grafą. Nei žodžiais, nei užuominomis, nei kaip kitaip - kol aš 


esu su šiuo ženklu! 

Ji pirštu parodė savo kaktą. Mačiau, kad ji kalba iš visos širdies. 
— Prisiekiu, - dar kartą pasižadėjau ir staiga suvokiau, kad už- 


trenkiau mudu skiriančias duris. 


Vidurnaktis 


M ina vakar visą vakarą buvo linksma. Iš jos tiesiog spindulia- 
1 vo gera nuotaika, užkrėsdama kitus, ir aš jutau, kad niūri 
skraistė, pakibusi žemai virš mūsų galvų, ima tolti. Mina miega kaip 
vaikas. Keista, kad ji gali ramiai miegoti tokiu baisiu metu. Ačiū 
Dievui, bent naktį gali trumpai užsimiršti. Gal ir man pavyks už- 


migti. Duok Dieve, kad nieko nesapnuočiau. 


Spalio 6-oji, rytas 
[) ar viena staigmena. Mina pažadino mane anksti ir paprašė 


/ pašaukti Van Helsingą. Pamaniau, kad mūsų vėl laukia hi- 
pnozės seansas, todėl tekinas išbėgau kviesti profesoriaus. Maryt, 
jis to tikėjosi, nes jau buvo apsirengęs. Jo durys buvo praviros, ir jis 
girdėjo, kaip aš išeinu iš savo kambario. Po minutės jau buvome prie 
Minos, ir Van Helsingas paklausė, ar galima ateiti ir kitiems. 

— Ne, - paprašė ji. - Kol kas nereikia. Paskui galėsite jiems papa- 
sakoti. Aš turiu vykti su jumis į kelionę. 

Van Helsingas ir aš buvome priblokšti. 


— Kodėl? - klausė jis minutėlę parylėjęs. 

— Jūs turite mane pasiimti. Taip bus saugiau ir man, ir jums vi- 
siems. 

— Ber kodėl, mieloji ponia Mina? Juk žinote, kad jūsų saugu- 
mas — švenčiausias mūsų visų rūpestis. Mes važiuojam pas tą, kuris 
dėl aplinkybių... dėl visko, kas atsitiko... jums daug pavojingesnis 
negu mums... 

Jis susijaudinęs nutilo. Mina pirštu parodė savo kaktą ir tarė: 

— Žinau. Todėl ir privalau važiuoti. Noriu viską jums išsakyti, 
kol nepatekėjo saulė. Vėliau gal negalėsiu. Žinau: kai grafas pašauks 
mane, turėsiu atsiliepti į jo šauksmą. Jeigu lieps man ateiti slapčia, 
turėsiu ateiti. Apgaulės būdu, slapta nuo Džonatano. 

Dievas tebus liudininkas žvilgsnio, kuriuo ji pasižiūrėjo į mane, 
ir jeigu yra Angelas, rašantis žmonių darbus, tas žvilgsnis bus įskai- 
tytas jos amžinai šlovei. Aš tik tvirčiau suspaudžiau jos ranką, nes 
žodžiai įstrigo gerklėje. Paslėpti jausmus nebūtų padėjusios net aša- 
ros. O Mina kalbėjo toliau: 

— Jūs, vyrai, esate stiprūs ir drąsūs. Jūs galingi, kai jūsų daug, ir 
galite nugalėti priešą, kuris palaužtų vieno žmogaus ištvermę. Bet aš 
galėsiu jums būti naudinga, nes, užhipnotizavę mane, sužinosite tai, 
ko aš pati dabar nežinau. 

Van Helsingas niūriai tarė: 

- Jūs, Mina, kaip visada, kalbate išmintingiau už kitus. Ir jūs ke- 
liausite su mumis, ir kartu mes pasieksime trokštamą tikslą. 

Aš vėl žvilgrelėjau į Miną, nustebintas jos tylėjimo. Padėjusi gal- 
vą ant pagalvės, ji jau miegojo. Neatsibudo net tada, kai atitraukiau 
užuolaidą ir kambarį užplūdo dienos šviesa. Van Helsingas pamojo 


ranka, kad eičiau kartu su juo. Nuėjome į jo kambarį, kur po mi- 

nutės pasirodė Godalmingas, Sjuardas ir Morisas. Jis persakė jiems 
Minos prašymą ir pridūrė: 

— Rytoj rytą išvykstame į Varną. Atsirado dar viena priežastis: 
Mina. Tačiau jos siela išliko tyra. Kaip jai sunku sakyti mums tie- 
są, bet dabar mes ją žinome ir esame laiku įspėti. Daugiau negalime 
prarasti galimybės, ir Varnoje turime būti pasirengę veikti tą pat aki- 
mirką, kai atplauks laivas. 

— Ką konkrečiai turėsime daryti? - trumpai klausė Morisas. 

— Pirmiausia reikės patekti į laivą. Tuomet padėsime ant dėžės 
laukinės rožės šakelę. Pritvirtinsim ją, ir ji neleis jam išeiti, bent taip 
byloja prietarai. O prietarų teks klausyti, nes tai senovės žmonių ti- 
kėjimas, ir jo šaknys tebėra gyvos. Taigi vėliau, radę progą, kai mūsų 
niekas nematys, atidarysime dėžę ir... viskas baigsis gerai. 

— Neketinu lūkuriuoti, - drąsiai pareiškė Morisas. - Kai tik rasiu 
dėžę, nuvošiu dangtį ir pritrėkšiu tą bjaurybę, nors į mane žiūrėtų ir 
tūkstantis žmonių, nors po minutės turėčiau mirti! 

Instinktyviai čiupau jam už rankos: ji buvo kieta kaip plienas. Jis 
suprato mane. Tikiu, kad taip. 

— Berniuk mano, - prabilo Van Helsingas. - Narsusis berniuk. 
Jūs tikras vyras. Telaimina jus Dievas. Tikėkite manim, nė vienas 
mūsų neatsiliks nė per žingsnį ir nė sekundės nedels iš baimės. Aš 
tik sakau, ką turėsime padaryti - ką privalėsime padaryti. Tiek daug 
gali visko atsitikti, kad iki paskutinės akimirkos niekuo negali būti 
tikras. Apsiginkluosime kuo įmanydami, ir kai ateis lemtinga va- 
landa, mūsų pastangos nenueis veltui. Šiandien survarkysime visus 
savo reikalus, liečiančius mūsų mylimus ir nuo mūsų priklausančius 


žmones, nes niekas nežino, kur, kada ir koks mūsų laukia likimas. Aš 

jau viską sutvarkiau, turiu laisvo laiko, todėl pasirūpinsiu kelione — 
bilietais ir kitais dalykais. 
Daugiau niekas neturėjo ką pridurti, ir visi išsiskirstėme. Sutvar- 


kysiu žemiškuosius reikalus ir būsiu pasirengęs viskam... 


Vėliau 
Vis parengta, testamentas surašytas. Mina, jei liks gyva, bus 
vienintelė paveldėtoja. O jeigu atsitiktų nepataisoma nelaimė, 
viskas liktų mano bičiuliams. 

Saulė ritasi vakarop, Mina vėl blaškosi. Esu tikras, ją kažkas ka- 
muoja, o kas - sužinosime saulėlydžio metu. "Tos valandos visus mus 
ypač neramina, nes tekant ir leidžiantis saulei slypi pavojai. Jie žada 
naują širdies skausmą, per kurį, jei tokia bus Aukščiausiojo valia, pa- 
sieksime gėrio viršūnę. Visa tai rašau tik dienoraštyje, nes žmona 
nieko neturi žinoti. Rašau ateičiai, kai bus galima ir jai perskaityti. 


Girdžiu jos balsą. Ji kviečia mane. 


XXV 


DAKTARO 
SJUARDO 
DIENORAŠTIS 


Spalio 11-oji, vakaras 


žonatanas Harkeris paprašė, kad viską tiksliai surašyčiau, 
1) sakydamas, kad pats neturi jėgų, o viskas privalo būti užfik- 
suota. 

Išgirdę, kad Mina prašo visus užsukti į jos kambarį šiek tiek prieš 
saulėlydį, nenustebome. Žinome dabar, kad tekant ir leidžiantis sau- 
lei jos siela išsivaduoja nuo nuodų, ir Mina gali kalbėti nevaržoma 
kerų. Tokia jos būklė, ar nuotaika, prasidėjusi maždaug pusvalandį 
prieš saulės nusileidimą ir patekėjimą, trukdavo tol, kol saulės diskas 
atsiplėšdavo nuo horizonto, vakaruose užgesdavo saulėlydžio gaisai 
arba kol Mina pamiršdavo viską, kas dedasi aplink, o paskui staiga 
atsikvošėdavo ir imdavo šnekėti, lyg nusimetusi kausčiusias ją gran- 
dines; bet, pasibaigus tam tikram laikui, vėl viskas grįždavo į senas 
vėžes — ji vėl nugrimzdavo į niūrų cylėjimą. 

Šįvakar visiems susirinkus, iš pradžių ji niekaip neįstengė atsipa- 


laiduoti, iš veido matėme, kad viduje vyksta baisi kova. Tikriausiai 

todėl, kad ji nežmoniškai stengiasi kuo greičiau ištrūkti į laisvę. Pa- 
galiau, praėjus kelioms minutėms, ji susivaldė ir rankos mostu pa- 
prašė vyrą sėsti šalia, pati šiek tiek palinko į priekį. Kitiems liepė 
arčiau prisistumti kėdes. Paėmusi vyrą už rankos, ji prabilo: 

- Galbūt paskutinį kartą mes taip laisvai šnekamės. Žinau, mie- 
lasis, žinau, kad nepaliksi manęs iki paskutinės mano valandos. 

Žodžiai buvo skirti Džonatanui, kuris, jai prabilus, stipriai su- 
spaudė jos ranką savojoje. 

— Rytoj rytą išvykstam, genami mūsų tikslo, ir vienas Dievas te- 
žino, koks bus mūsų likimas. Jūs tokie geri, kad pasiimat ir mane. 
Žinau, padarysite viską, kad padėtumėt nelaimingai moteriai, ku- 
rios siela pražudyta - ne, ne, žinau, bet juk taip gali atsitikti... Nepa- 
mirškite — aš ne tokia kaip jūs visi. Mano kraujas, mano siela užnuo- 
dyti. Tas nuodas ilgainiui gali mane pražudyti — privalo sunaikinti, 
jeigu nesulauksiu pagalbos. Bičiuliai mano, jūs patys gerai žinote, 
kad mano siela pavojuje, ir nors aš tematau vieną išeitį, negalime jos 
griebtis — nei jūs, nei aš. 

Ji klausiamai žvilgtelėjo į savo vyrą, paskui į kitus. 

— Kokia ta išeitis? - kimiai paklausė Van Helsingas. - Ko neturi- 
me... ko negalime padaryti ? 

— Tai mano mirtis nuo savo ar kito žmogaus rankos, tada, kai 
dar bus galima išvengti didžiausio blogio. Žinau, jūs irgi žinote, kad 
išlaisvintumėte po mirties mano sielą, kaip išlaisvinote vargšės Liu- 
sės. Jeigu mirtis arba baimė palikti šį pasaulį būtų vienintelė kliūtis, 
aš tikrai nebijočiau mirti šiandien pat, šią akimirką, tarp tų, kuriuos 


myliu. Tačiau mirtis nereikštų, kad viskas baigėsi. Ir aš netikiu, kad 

Dievui mano mirties reikia dabar, kai atsirado viltis atlikti baisią pa- 
reigą. Todėl aš nusprendžiau dar gyventi, nenužengri į amžiną tamsą, 
kur manęs laukia juodesni dalykai už požemių karalystės kančias. 

Džonarano veidas papilkėjo: galbūt jis nujautė, ko reikia laukti. 
O Mina kalbėjo toliau: 

— Štai ką aš galiu dėti į bendrą katilą būsimoms turto dalyboms. 

Nustebau, išgirdęs juridinį terminą, visai čia nepritinkantį. 

— O ką galite duoti man jūs? - klausė ji. - Žinoma, savo gyvybes. 
Tai nesunku narsiems vyrams. Jūsų gyvybės priklauso Dievui, ir ga- 
lite jam jas grąžinti. Tačiau ką duosite man? 

Ji vėl klausiamai žvilgtelėjo į mus, šį kartą vengdama savo vyro 
akių. Kvinsis, berods, suprato pirmas, ir jos veidas nušvito. 

— Ką gi, tiesiai pasakysiu, ko iš jūsų noriu, nes šiandien tarp mūsų 
neturi likti jokių paslapčių. Turite pasižadėti, kiekvienas atskirai ir 
visi kartu — net ir tu, mano vyre, - kad atėjus valandai, kai mirtis 
man bus palaima, jūs mane užmušite. 

— Kokia ta valanda? - nuskambėjo Kvinsio klausimas, tylus, bet 
neramus. 

— Ji ateis, kai jūs įsitikinsit, jog aš tiek pasikeitusi, kad man ge- 
riau mirti. O kai kūnas bus negyvas, nieko nelaukdami persmeigsite 
mano širdį, nupjausite galvą ir padarysite viską, kad mano siela pel- 
nytų amžiną ramybę! 

Pirmas atsistojo Kvinsis. Jis atsiklaupė priešais ją ir, paėmęs ran- 
ką, iškilmingai tarė: 

— Esu tik netašytas bernas, kuris, ko gero, savo gyvenimu neuž- 


sitarnavo tokio pasitikėjimo, bet aš prisiekiu visais šventais man da- 

lykais, kad atėjus tokiai valandai mano ranka nesudrebės ir padarys 
tai, ko mūsų prašote. Bet aš dar prižadu, kad taip bus tik tada, kai 
man išsisklaidys visos abejonės. Aš pats nuspręsiu, kada ateis toji 
lemtinga valanda! 

— Ištikimas bičiuli, - pasakė ji pro ašaras, riedėjusias jos skruos- 
tais, ir pasilenkusi pabučiavo Kvinsiui ranką. 

— Aš irgi prisiekiu! — tarė Van Helsingas. 

- Ir aš! — išgirdau Godalmingo balsą. 

Jie abu atsiklaupė ir dar kartą pakartojo savo priesaiką. Prisiekiau 
ir aš. Tuomet Džonatanas atsuko į ją išblyškusį kaip drobė veidą ir 
paklausė: 

— Arir man reikia duoti tokią priesaiką? 

— Ir tau, mielasis, — tarė ji, žiūrėdama į jį su begaliniu gailesčiu. — 
Šiame pasaulyje esi man brangiausias ir artimiausias žmogus. Mūsų 
sielos susipynė visam gyvenimui, amžinai. Prisimink, mielasis, ka- 
daise buvo laikai, kai vyrai žudydavo savo žmonas ir kitas moteris, 
kadjos nepakliūtų priešams į nagus. Jiems nesudrebėdavo ranka, nes 
tos, kurias jie mylėjo, pačios maldaudavo mirties. Tai kiekvieno vyro 
pareiga atėjus baisių išmėginimų valandai! Ir jeigu man būtų lem- 
ta mirti, norėčiau žūti nuo rankos žmogaus, kurį myliu labiausiai. 
Daktare Van Helsingai, aš nepamiršau, kad vargšę Liusę į amžinąjį 
poilsį nusiuntė ranka, kuri buvo labiausiai to verta. - Ji nutilo, rau- 
donis nutvieskė jos veidą. — Ir jeigu ta valanda ateitų, prašau jūsų: 
padarykite taip, kad iš baisios lemties mane išlaisvintų Džonatanas. 

— Dar kartą prisiekiu! - kaip aidas nuskambėjo profesoriaus bal- 


sas. 

Mina nusišypsojo, su palengvėjimu atsiduso ir tarė: 

— O dabar noriu jus perspėti. Jeigu sulauktumėte tokios lemtin- 
gos dienos, o tai gali atsitikti labai greitai ir netikėtai, negaiškite nė 
akimirkos, nes aš jau būsiu jūsų priešas. Dar vienas prašymas, - to- 
liau kalbėjo ji kiek pasikeitusiu balsu. - Ne toks svarbus, bet noriu 
būti išklausyta. 

Visi tylėjome, nes žodžiai buvo nereikalingi. 

— „Noriu, kad paskaitytumėt man laidotuvių maldas... 

Ją pertraukė baisi Džonatano dejonė. Mina prispaudė jo ranką 
sau prie krūtinės ir kalbėjo toliau: 

— Noriu, kad sukalbėtumėt mirusiems skirtas maldas, nes tada, 
kaip besibaigtų ši istorija, man tai bus švelnus prisiminimas. Tu, 
brangusis, man paskaitysi, noriu, kad mano ausyse amžinai skambė- 
tų tavo balsas, kas beatsitiktų! 

— Tačiau, mieloji, - paprieštaravo jis. - Mirtis tebėra labai toli. 

— Ne, — ji perspėdama pakėlė ranką, - dabar aš esu labiau mirusi, 
nei būčiau, jei mano krūtinę slėgrų kapo žemė. 

— Nejaugi man teks skaityti laidotuvių maldas? — vis negalėjo 
patikėti Džonatanas. 

— Tai man bus didelis nusiraminimas, - tiek tepasakė Mina, ir jis, 
paėmęs iš jos rankų knygą, pradėjo skaityti. 

Araš galiu rašyti apie tą valandą, ar yra žodžių nupasakoti tą keis- 
tą sceną, jos iškilmingumą, liūdesį ir prislėgtumą, jos siaubą ir sykiu 
grožį? Net skeptiko, šventoje jausmų karalystėje teįžvelgiančio kar- 
čios tiesos parodiją, širdis būtų suminkštėjusi žiūrint į mus - būrelį 


mylinčių ir aukotis pasirengusių žmonių, suklaupusių prie liūdesio 

sugniuždytos moters, girdint jos vyro jausmingą maldą, kai jis trūk- 
čiojamu iš susijaudinimo balsu, vis užsikirsdamas, skaitė paprastus ir 
nuostabius, mirusiajai skirtus šventus žodžius... Sunku man apie tai 
galvoti... man trūksta žodžių... 

Nuojauta Minos neapgavo. Nors ir keistas buvo tas ritualas, visi 
pajutome jo jėgą, suteikusią savotišką nusiraminimą, o tyla, liudiju- 
si, kad Minos siela vėl nugrimzdo į nelaisvę, mums jau nebeatrodė 


tokia beviltiška ir siaubinga. 


DŽONATANO HARKERIO 
UŽRAŠAI 


Spalio 1S-oji, Varna 
[ š Čering Kroso išvykome dvyliktosios dienos rytą, tą patį vakarą 


pasiekėme Paryžių ir sėdome į „Rytų ekspresą“, kuriame mums 
buvo rezervuotos vietos. Važiavę visą naktį ir kitą dieną, į Varną at- 
vykome maždaug penktą valandą. Godalmingas nuėjo į konsulatą 
patikrinti, ar nėra jo vardu gautų telegramų, kiti įsikūrėme „Odes- 
sus“ viešbutyje. Kelionė praėjo sklandžiai, ir keli nereikšmingi įvy- 
kiai man beveik nerūpėjo, nes troškau kuo greičiau pakliūti ten, kur 
skubėjome. Ir man nerūpės niekas iki tol, kol „Carienė Jekaterina“ 
atplauks į uostą. Dėkui Dievui, Mina jaučiasi gerai, ji sustiprėjo, 
skruostai nusidažė raudoniu. Daug miega, išmiegojo beveik visą 
kelionę traukiniu. Tik prieš saulėlydį ir saulėtekį ji sunerimusi pa- 


busdavo, ir Van Helsingas paprastai imdavosi hipnozės. Iš pradžių 

jam ėjosi nekaip ir tekdavo ilgai mosuoti rankomis, tačiau ilgainiui 
Mina ėmė paklusti jo valiai iš karto, tarsi pripratusi, ir jam beveik 
nereikėjo jokių pastangų. Atrodė, kad jam tereikia panorėti, ir Mina 
užmiega. Profesoriaus klausimai nesikeisdavo: ką ji mato ir girdi? Į 
pirmąjį klausimą ji atsakydavo „nieko“, o į antrąjį imdavo pasakoti: 

— Girdžiu, kaip šniokščia vanduo ir bangos plakasi į laivo šonus. 
Šiugžda trindamosi įtemptos laivavirvės, girgžda stiebai ir denio 
lentos. Smarkiais gūsiais pučia stiprus vėjas, aplink priekigalį putoja 
vanduo. 

Aišku, „Carienė Jekaterina“, iškėlusi visas bures, skuba į Varną. 
Ką tik sugrįžo Godalmingas. Parnešė keturias telegramas: po vieną 
kiekvienai kelionės dienai. Sužinojome, kad laivas pakeliui nestabte- 
lėjo jokiame uoste, nebuvo registruojamas Loido kompanijos. Prieš 
išvykdamas iš Londono, Godalmingas įpareigojo savo agentą pra- 
nešti telegrafu, kai tik „Carienė Jekaterina“ kur nors prisišvartuos, 
be to, siųsti telegramas, net jeigu nebūtų gaunama jokių žinių, mat 
Artūras norėjo būti tikras, kad laivas nepaleidžiamas iš akių. 

Jausdami didelį nuovargį, anksti sugulėme. Rytoj laukia vizitas 
pas vicekonsulą. Prašysime jo leidimo patekti į laivą, kai tik šis at- 
plauks. Van Helsingas nori tai padaryti tarp saulėtekio ir saulėly- 
džio. Grafas, nors ir pasivertęs šikšnosparniu, negalės be niekieno 
pagalbos pereiti nuo kranto jį skiriantį vandenį ir turės likti laive, 
gulėdamas dėžėje, nerizikuodamas keltis, nes būtų didelis pavojus, 
kad jį pastebės. Pakliuvę į laivą po saulės patekėjimo, rastume dėžę 
ir jam dar nespėjus nubusti pasielgtume kaip ir su vargše Liuse. Ar 


tai bus jo labui, mažai teturi reikšmės. Manome, kad su uosto tar- 

nautojais ir jūreiviais pavyks nesunkiai susitarti. Ačiū Dievui, šioje 
šalyje kyšiais viską pasieksi, o pinigų turime pakankamai. Svarbu, 
kad laivui atplaukus po saulėlydžio, nedelsiant tai sužinotume. Pasi- 


kliausime stora pinigine. 


Spalio 16-oji 


N || ina kartojo tuos pačius žodžius: šniokščiantis vanduo, ban- 
gų plakimasis, stiprus vėjas. Atvykome į Varną pačiu laiku, 
ir kai atplauks laivas, būsime pasirengę viskam. Vos tik „Carienė Je- 


katerina“ priplauks Dardanelus, lauksime telegramos. 


Spalio 17-oji 


"* erai pasirengėme pasitikti grafą. Godalmingas pranešė krovi- 

I nio siuntėjams įrariąs, jog laive esančioje dėžėje slepiami pa- 
vogti jo draugo daiktai, ir gavo pusiau oficialų leidimą apžiūrėti laivą 
savo rizika. Iš laivo savininko gavome raštą, kuriame laivo kapitonui 
buvo liepiama įsileisti mus į laivą; tokius pat įgaliojimus turi ir jo 
agentas Varnoje. Laivo savininko atstovui, su kuriuo buvome susi- 
tikę, didelį įspūdį padarė malonus Godalmingo elgesys, tad dabar 
esame ramūs: jis padarys viską ką galės, kad mums padėtų. Aprarė- 
me veiksmus, kurių imsimės atidarę dėžę. Jei grafas ten gulės, Van 
Helsingas su Sjuardu nukirs galvą ir persmeigs širdį. Mes su Morisu 
ir Godalmingu saugosime, kad niekas nesutrukdytų, pasirengę net 


griebtis ginklo. Profesorius mano, kad po tokios operacijos grafo 

kūnas turėtų pavirsti į dulkes, ir tąsyk neliktų jokių įkalčių, jeigu 
kas pamėgintų kaltinti mus žmogžudyste. Net jei profesorius klysta, 
mes pasiryžę nesitraukti nė per žingsnį, ir galbūt šie užrašai kada 
nors bus geriausias liudininkas, išgelbėsiantis mus nuo kartuvių. Aš 
pasirengęs žūtbūtinei kovai ir nuolankiai pasitiksiu likimą — koks 
jis manęs belauktų. Atliksime pareigą, nors dėl to tektų akmens ant 
akmens nepalikti. Su vietiniais valdininkais susitarta: vos tik „Ca- 
rienė Jekaterina“ pasirodys uosto prieigose, mums apie tai praneš 


specialus kurjeris. 


Spalio 24-oji 
“ avaitė praėjo laukiant. Kasdien ateidavo telegramos Godalmin- 
— gui, bet visos jos tvirtino tą patį: „Žinių apie laivą negauta“. 
Mina per rytinius ir vakarinius hipnozės seansus šneka tą pat: bangų 


šniokštimas, girgždantys stiebai. 


RUFAUS SMITO IŠ LOIDO KOMPANIJOS 
LONDONE TELEGRAMA LORDUI 
GODALMINGUI PER JO DIDENYBES 
VICEKONSULĄ VARNOJE 
„Spalio 24-oji 


„Carienė Jekaterina“ šįryt pastebėta Dardanelų sąsiauryje . 

DAKTARO SJUARDO 
DIENORAŠTIS 


Spalio 2S-oji 


" aip man trūksta fonografo! Rašyti dienoraštį plunksna - ti- 


| Me kra kančia, bet Van Helsingas primygtinai to prašo. Po to, kai 
gavome telegramą iš Loido agentūros, negalime nustygti vietoje. 
Žinau, ką jaučia kariai, kai trimitas paskelbia mūšio pradžią. Mina 
vienintelė išliko rami. Tai buvo suprantama, nes mes nieko jai nesa- 
kėme, stengdamiesi jos akyse atrodyti kuo kasdieniškiau. Žinoma, 
anksčiau ji kaipmat būtų pastebėjusi, kaip pasikeitė mūsų elgesys, 
tačiau Mina dabar pati ne tokia, kokia buvo kadaise. Ją vis dažniau 
apima kažkokia letargija, ir jos žvalumas, ir sveika išvaizda, rausvi 
skruostai mudviejų su Van Helsingu neapgauna: mus graužia neri- 
mas. Dažnai likę vienu du apie ją pasikalbam. Jeigu Harkeris bent 
numanytų, ką mes įtariam, jo širdis plyštų iš skausmo arba neišlai- 
kytų nervai. Van Helsingas įdėmiai stebi ją hipnozės metu, ypač 
dantis, ir kol jie nepradėjo smailėti, didelio pavojaus dar nėra. Jeigu 
dantys imtų keistis, tektų kažką daryti... Nors gerai žinome, ko turė- 
tume imtis, bet nesinori apie tai net galvoti. Tačiau pusiaukelėje jau 
negalėsime sustoti. Eutanazija: koks gražus ir patogus žodis! Ačiū 
tam, kas jį sugalvojo. 

Laivas nuo Dardanelų iki Varnos plauks maždaug dvidešimt ke- 
turias valandas, jeigu liks tas pats greitis, kuriuo „Carienė Jekateri- 
na“ atplaukė iš Londono. Vadinasi, Varnoje jos galima laukti rytą. 
Nebuvo prasmės ko nors imtis, todėl nuėjome gulti anksčiau. Kelsi- 


mės pirmą nakties, kad spėtume pasiruošti. 

Spalio 2S-oji, vidurdienis 


T okių žinių apie laivą. Minos informacija per hipnozę nesikeičia, 
| tačiau laukiame naujienų kiekvieną akimirką. Slampinėjame iš 
kampo į kampą nerasdami vietos, išskyrus Harkerį, kuris vaikšto 
ramus, šalromis kaip ledas rankomis, o prieš valandą užtikau jį ga- 
landant savo didžiulį malajietišką durklą, su kuriuo jis nesiskiria nė 
minutės. Liūdna bus grafui, kai sugniaužtas šaltos kaip ledas rankos 
peilis pasieks jo gerklę. 

Šiandien Mina mudviem su Van Helsingu sukėlė nerimą. Apie 
vidurdienį ji nugrimzdo tarsi į letargo miegą, kuris mums pasirodė 
keistas. Niekam neprasitarėme nė žodeliu, tačiau nuo to lengviau 
netapo. Iš ryto ji blaškėsi, todėl apsidžiaugėme, kai pagaliau užmi- 
go. Tačiau kai Džonatanas lyg tarp kitko pasakė, kad niekaip negali 
jos pažadinti, nuėjome pasižiūrėti patys. Mina kvėpavo lygiai, veidas 
atrodė sveikas, todėl nusprendėme, kad vis dėlto jai geriausia pamie- 
goti. Nelaimingoji, jai reikia tiek daug dalykų pamiršti. Miegas da- 


bar geriausias vaistas. 


Vėliau 
NM ūsų lūkesčiai išsipildė, nes pamiegojusi kelias valandas, ji 
pabudo žvalesnė ir linksmesnė, negu buvo pastarąsias ke- 
lias dienas. Leidžiantis saulei vėl buvo surengtas hipnozės seansas. 
Grafas, kuriame Juodosios jūros pakraštyje jis bebūtų, skuba į savo 


tikslą. Pasitikti likimo. 

Spalio 26-oji 


TY arviena diena praėjo, ir vėl jokių naujienų apie „Carienę Je- 
kateriną . Laivas jau turėjo atplaukti; kad jis tebėra atviroje 

jūroje, neabejojame, nes užhipnotizuota Mina ryte vėl pakartojo 
girdėtus žodžius. Gal kartais rūkas verčia laivą dreifuoti? Jūreiviai iš 
vakare atplaukusių laivų pasakojo matę rūko ruožus į šiaurę ir pie- 
tus nuo uosto. Reikia nesnausti: kiekvieną akimirką gali nuskambėti 


signalas. 


Spalio 27-oji, vidurdienis 
N ieko negalime suprasti. Laivas kaip skradžiai žemę prasme- 


go. Ir vakar, ir šiandien ryte Mina kartojo tarsi užkerėta: 
„Plakasi bangos, šniokščia vanduo", bet šiandien dar išgirdome, kad 
„bangelės visai nedidelės“. Telegramos iš Londono irgi nesikeičia: 
„jokių žinių . Labai sunerimęs Van Helsingas ką tik pareiškė, kad 
grafas bando pasprukti nuo mūsų. Ir reikšmingai pridūrė: 
— Man nepatinka Minos letargija. Transo metu su žmonių sielo- 
mis gali nutikti daug keistų dalykų. 
Ketinau jį dar paklausinėti, bet įėjo Harkeris, ir profesorius davė 


ženklą tylėti. Vakare bandysime smulkiau paklausinėti Miną. 

RUFAUS SMITO TELEGRAMA 
LORDUI GODALMINGUI PER 
JO DIDENYBĖS VICEKONSULĄ VARNOJE 


„Spalio 28-oji 


„Carienė Jekaterina“ šiandien pirmą valandą įplaukė į Galaco 


uostą. 


DAKTARO SJUARDO 
DIENORAŠTIS 


Spalio 28-oji 

T elegrama, pranešusi, jog laivas išmetė inkarą Galaco uoste, 

nepribloškė mūsų. Nors nežinojome, kur, kaip ir kada mums 
bus smogtas smūgis, bet, manau, visi laukė įvyksiant kažką netikėta. 
Tas bergždžias laukimas Varnoje, galima sakyti, parengė mus netikė- 
tumams: visi kažko laukėme, tačiau ši naujiena nustebino. Pasaulis 
taip sutvarkytas, kad žmogus nenoromis laukia, kad jo planai apsi- 
vers aukštyn kojomis. Transcendentalizmas - angelų švyturys, nors 
paprastam mirtingajam yra nesuvokiamas. Išgirsta naujiena paveikė 
mus visus skirtingai. Van Helsingas pakėlė ranką, tarsi priekaištau- 
damas Aukščiausiajam, bet nieko nepasakė ir atsisėdo rūsčiu veidu. 
Lordas Godalmingas, išblyškęs kaip lavonas, sėdėjo sunkiai kvėpuo- 
damas. Man ta žinia tarsi mietu smogė per galvą: stovėjau, žiūrėda- 


mas tai į vieną, tai į kitą bičiulį. Kvinsio ranka žaibiškai atsidūrė prie 

diržo, judesys, visuomet reiškęs „veiksmą . Mina Harker taip baisiai 
išbalo, kad randas ant kaktos pasidarė skaisčiai raudonas, paskui ji 
sudėjo delnus ir ėmė tyliai melstis. Harkeris šypsojosi — šypsojosi 
karčiai, kaip paskutinės vilties netekęs žmogus, o jo ranka tuo pat 
metu gniaužė durklo rankeną. 

— Kada išvažiuoja traukinys į Galacą? - paklausė Van Helsingas. 

— Rytoj rytą, šešios trisdešimt! 

Krūprelėjome, nes tai pasakė Mina. 

— Dėl Dievo meilės, iš kur jūs žinote? - nustebo Artas. 

— Jūs pamiršote, o gal ir nežinojote, tačiau tai žino Džonatanas ir 
daktaras Van Helsingas, - kad aš tikra traukinių tvarkaraščių mania- 
kė. Sudarinėjau juos Ekseteryje, norėdama padėti vyrui. Pamačiusi, 
kad iš to yra naudos, nemečiau to užsiėmimo. Žinojau, kad kelias į 
Drakulos pilį eina per Galacą arba Bukareštą, todėl įsiminiau visus 
ta kryptimi važiuojančius traukinius. Deja, tų traukinių nėra daug, 
nes kitas, kaip sakiau, išvyksta tik rytoj rytą. 

— Nuostabi moteris, - sumurmėjo Van Helsingas. 

— Ar negalima užsisakyti specialaus reiso? - paklausė Godalmin- 
gas. 

— Bijau, kad ne, - papurtė galvą Van Helsingas. - Čia kitokia 
tvarka, ir net jei pavyktų išpešti specialų traukinį, bijau, kad jis at- 
vyktų vėliau už paprastą. Be to, mums reikia laiko pasiruošti. Reikia 
pagalvoti, nuspręsti. Jūs, bičiuli Artūrai, keliaukite į stotį bilietų ir 
pasirūpinkite, kad mums būtų paliktos vietos. O jūs, Džonatanai, 
eikite pas laivo savininką ir prašykite įgaliojimų agentui Galace ap- 


žiūrėti laivą. Kvinsiui Morisui teks aplankyti vicekonsulą; tegul jis 

susisiekia su savo kolega Galace: šiam reikia pasirūpinti, kad mums 
nebūtų kliūčių ir nesugaištume laiko. Džonas ir aš liksime su Mina 
ir pasitarsime, ką toliau daryti. Nesijaudinkite, jeigu užtruksite: sau- 
lei leidžiantis aš būsiu su Mina. 

— Oaš, - tarė Mina pralinksmėjusi, - irgi pasistengsiu būti nau- 
dinga, rašysiu už jus dienoraštį, kaip dariau ir anksčiau. Jaučiuosi 
dabar laisvesnė, tarsi būtų atsileidę kažkokie gniaužtai. 

Trys jaunuoliai nušvito, supratę, kokie svarbūs jos žodžiai, tačiau 
mudu su Van Helsingu sunerimę žvilgtelėjome vienas į kitą. Bet nie- 
ko nesakėme. 

Kai vyrai išskubėjo tvarkyti reikalų, Van Helsingas paprašė Mi- 
nos atnešti Džonatano dienoraštį, rašytą Drakulos pilyje. Durims 
užsidarius, jis tarė: 

— Abu galvojame apie tą patį. Kalbėkite! 

— Kažkas pasikeitė. Ta naujai atsiradusi viltis kelia man nerimą, 
nes galime smarkiai apsigauti. 

- Taigi. Žinot, kodėl paprašiau jos atnešti dienoraštį ? 

— Turbūt tam, kad liktume vieni. 

— Galbūt, bet tai ne viskas. Noriu jums šį bei tą pasakyti. Ak, 
bičiuli Džonai, aš baisiai rizikuoju, bet manau, kad elgiuosi teisin- 
gai. Tą akimirką, kai Mina ištarė žodžius, privertusius mudu suklus- 
ti, man galvoje tarsi nušvito. Prieš kelias dienas, kai ji buvo giliame 
transe, grafas aplankė ją netiesiogiai ir perskaitė jos mintis, o gal ji 
buvo pas jį svečiuose, dėžėje su žemėmis, tuo metu, kai jis per sau- 
lėtekį ar saulėlydį tampa laisvas. Iš jos jis sužino, kad mes esame čia, 


nes Mina girdi ir mato daugiau už jį, įkalintą savo karste. Dabar jam 

rūpi ištrūkti sveikam. Mina šiuo metu jam nereikalinga. Įsitikinęs, 
kad panorėjęs galės ją prisišaukti, jis nutraukė juos siejusį ryšį, kad 
ji nesužinotų jo ketinimų. Dieve mano, tikiuosi, kad mūsų protai 
pasirodys išradingesni už jo smegenis, vaikiškas, šimtmečius išgu- 
lėjusias kape, savanaudiškas ir, vadinasi, ne tokias galingas. Ateina 
Mina, nė žodžio jai! Ji nieko neįtaria, ir tik be reikalo jaudintųsi tuo 
metu, kai mums labiausiai reikalinga jos drąsa, viltis, vyriška išmin- 
tis ir moteriškumas, grafo jai duoti sugebėjimai, kurių jis jau negali iš 
jos atimti, nors dar pats to nežino. Tyliau! Kalbėsiu aš, jūs klausyki- 
tės. Ak, bičiuli Džonai, mus užgriuvo baisi bėda, ir aš pradedu bijoti 
kaip niekada. Visa mūsų viltis - Dievo gailestingumas. Iyliau! Ji jau 
čia pat! 

Akimirką man pasirodė, kad profesoriaus nervai neišlaikys, 
kaip jau sykį yra buvę prieš Liusės mirtį, tačiau nežmoniškomis pa- 
stangomis jis susivaldė, ir kai Mina įėjo, maloniai jai nusišypsojo. 
Lengvai pasišokinėdama Mina įbėgo į kambarį, švelni ir laiminga, 
tartum visai pamiršusi savo nelaimes. Ji padavė Van Helsingui kelis 
mašinėle rašytus lapus. Metęs į juos niūrų žvilgsnį, jis ėmė skaityti, ir 
jo veidas ėmė palengva giedrytis. Paskui, tebelaikydamas popieriaus 
lapus dviem pirštais, profesorius tarė: 

— Bičiuli Džonai, kreipiuosi į jus, turintį didelę patirtį, ir į jus, 
mieloji Mina, nes esate jauna. Štai jums pamoka: niekada nebijokite 
galvoti. Man galvoje dažnai šmėkšteli kokios nors minties užuomi- 
na, ir tuomet aš bijau, kad ji neteks savo sparnų. Dabar, kai žinau 
nepalyginamai daugiau, grįžtu prie tos minties šešėlio ir matau, kad 


tai ne šešėlis, o visa mintis, tik dar jauna ir nesubrendusi, nemokanti 

išskleisti sparnų. Ne, ji veikiau panaši į mano draugo Hanso Ander- 
seno bjaurųjį ančiuką, kuris iš tikrųjų yra didinga gulbė, plaukianti 
ir laukianti, kada galės išskleisti savo galingus sparnus. Štai perskai- 
tysiu jums, ką andai rašė Džonatanas: 

„„„Mūsų giminės atstovas po šimto metų ne sykį vedė kariuome- 
nę per Dunojų į turkų žemę. Nublokštas atgal jis vėl grįždavo, nors 
grįždavo vienas, palikęs krauju plūstančius savo karius mūšio lauke, 
nes žinojo, kad tik jam lemta sulaukti triumfo valandos..: 

— Ką. tai galėtų reikšti? Beveik nieko? Ne! Vaikiškas grafo protas 
tebėra aklas, todėl vampyras kalba atvirai. Jūsų subrendę protai ne- 
mato nieko, mano protas irgi nieko nemato, bent jau nematė iki šiol. 
Bet štai moters lūpomis pasakomas žodis, kurio reikšmės ji nežino, 
nežino, ką jis galėtų reikšti, nes kalba apie tai negalvodama, lygiai 
kaip gamtos gaivalai, kurie snaudžia, bet, atėjus laikui, susirenka į 
vieną daiktą ir pratrūksta baisia jėga, apakindami, nutvieksdami 
žemę ryškia šviesa per daugelį mylių aplinkui. Argi ne taip? Gerai, 
paaiškinsiu. Pirmiausia, ar teko judviem girdėti apie nusikaltimo fi- 
losofiją? Turėčiau išgirsti du atsakymus: „taip“ ir „ne“. Jūs, Džonai, 
sakytumėt „taip“, nes tai kartu ir pamišimo tyrinėjimas, o jūs, Mina, 
sakytumėt „ne“, nes jūs nesat susidūrusi su nusikaltimais, išskyrus 
vieną. Tačiau protaujate teisingai, neidama keliu „nuo faktų prie 
bendrybių . Nusikaltėliai - ypatinga padermė. Ir tas jų ypatingumas 
nesikeičia, jis vienodas visuose kraštuose, visais laikais. Net polici- 
ninkai, šiaip jau menki filosofai, žino tai iš patirties. Tai empiriškas 
pažinimo būdas. Nusikaltėlis visuomet daro vieną nusikaltimą, no- 


riu pasakyti, — tikras nusikaltėlis, kuriam likimas lėmė juo gimti ir 

kuris nenori nieko daugiau daryti. Nusikaltėlis protauja kaip vaikas. 
Jis protingas, klastingas, sumanus, tačiau jo smegenys rutuliojasi tik 
iki tam tikros pakopos. Paukštukai, žuvytės, gyvūnų jaunikliai mo- 
kosi gyvenimo ieškodami ne principo, o bandymo kelių. Išmokus 
daryti vieną dalyką, juo remiantis einama toliau. „Dos pou sto“, - sakė 
Archimedas. „Duokite man atramos tašką ir aš išjudinsiu pasaulį!“ 
Sykį pasisekus vienam sumanymui, ta patirtis tampa atramos tašku: 
štai taip pamažu bręsta vaikiškas protas. Matau, mano mieloji, kad 
žiūrite išplėtusi akis ir kad jūsų galvoje žaibo tvyksnis jau nušvietė 
žemę per daugelį mylių aplinkui. 

Mina džiugiai suplojo rankomis, akys sužibo. Profesorius kalbė- 
jo toliau: 

— Dabar noriu išklausyti jus. Papasakokite mums, abiem vyrams, 
apie tai, ką regite savo šviesiomis akimis. 

Jis paėmė jos ranką ir pirštais užčiuopė pulsą. Ji prabilo: 

— Grafas — nusikaltėlis, tipiškas nusikaltėlis, jeigu tikėsime Nor- 
dau ir Lombrozu*; ir šia prasme jo protas subrendęs. Taigi, pakliuvęs 
į bėdą, išeities jis pradeda ieškoti įpročiuose. Paslaptis slypi jo pra- 
eityje, ir tas dienoraščio puslapis - padiktuotas jo paties lūpomis — 
pasakoja mums, jog kadaise, anot Moriso, „kebliais laikais“ jis grįžo 
į savo šalį po nepasisekusio bandymo užgrobti svetimas žemes, bet 
neatsisakė užsibrėžto tikslo, ėmė ruoštis naujam žygiui ir - nuga- 
lėjo. Į Londoną jis atsibastė užgrobti naujų žemių. Buvo sumuštas, 
* Nordau, Maksas Simonas (1849-1923) - vengrų rašytojas, gydytojas, sionistų 


judėjimo lyderis, Lombrozas, Čezarė (1836-1909) - italų gydytojas ir krimino- 
logas. 

neteko vilties, nes iškilo pavojus jo egzistavimui. Jis jūra bėga namo, 
lygiai kaip kadaise bėgo nuo turkų. 

— Gerai! Gerai! Kokia protinga moteris! - šūktelėjo Van Helsin- 
gas ir pasilenkęs pabučiavo jai ranką. Palinkęs mano pusėn, šnipšte- 
lėjo: 

— Seprtyniasdešimt dveji. Taip jaudinantis! Turime vilties! 

Ir vėl kreipėsi į Miną: 

— Kalbėkite toliau! Dar ne viskas. Nebijokite, mudu su Džonu 
žinome. Bent jau aš. Ir aš pasakysiu jums, ar esate teisi. Kalbėkite 
drąsiai. 

— Pamėginsiu, tačiau turėsite man atleisti, jeigu pernelyg daug 
kalbėsiu apie save. 

— Nesibaiminkite! Taip ir turi būti, nes apie jus juk galvojame. 

— Kaip ir visi nusikaltėliai — jis egoistas, menko intelekto, nes visi 
jo siekiai grindžiami savanaudiškumu. Jis apsiriboja vienu tikslu. Ir 
to tikslo siekia beatodairiškai. Kaip kadaise jis kėlėsi per Dunojų, 
palikęs savo armiją skerdynėms, taip ir dabar bando išsigelbėti ne- 
paisydamas nieko. Bekraštis savanaudiškumas ir paleidžia mane nuo 
saito, kuriuo jis mane prisirišo tą siaubo naktį. Aš tai jaučiu! Aš tai 
jaučiu! Ačiū Gailestingajam Dievui! Mano siela dabar yra laisvesnė 
negu per visą laiką nuo tos klaikios valandos, ir aš vieno tebijau: kad 
grafas, užmigdęs mane keistu miegu, pavergs mano sąmonę savo 
tikslams. 

Profesorius atsistojo: 

— Tai jau įvyko. Kol mes laukėme Varnoje, laivas, apsigaubęs mi- 


gla, nuplaukė į Galacą, iš kur grafas, be abejonės, ketina nuo mūsų 

pasprukti. Tačiau gudriau jis nieko nesugalvos, ir gali atsitikti taip, 
kad su Apvaizdos pagalba labiausiai jo trokštami dalykai atsisuks 
prieš jį patį. Medžioklis pakliūva į savo paspęstus žabangus, anot 
didžiojo psalmių autoriaus. Jis tariasi sumėtęs pėdas, aplenkęs mus 
daugeliu valandų, ir jo vaikiškas protas šnibžda jam: išsimiegok. 
Be to, jis mano, kad ryšys su jumis nutrauktas ir jūs nesužinosite jo 
minčių. Jis klysta! Tas baisus kraujo krikštas, kurį iš jo gavote, lei- 
džia jūsų sąmonei nuskristi pas jį, kaip jūs tai darote savo laisvės aki- 
mirkomis, tekant ir leidžiantis saulei. Hipnozės metu jūs paklūstate 
mano valiai, o ne jo. Šį sugebėjimą išsikovojote per kančias, būdama 
jo rankose. Dar svarbiau tai, kad jis, nutraukęs tą ryšį, nežino, kur 
mes dabar esame. Tačiau mes ne savanaudžiai ir tikime, jog Dievas 
neapleido mūsų sunkiausiu metu. Seksime jam iš paskos ir nesi- 
trauksime, net jeigu grėstų pavojus žūti ir tapti į jį panašiais. Bičiuli 
Džonai, ši valanda - nepaprasta, mes daug supratome. Užrašykite, 
ką girdėjote, kad visi galėtų perskaityti. 

Surašiau, kaip buvau lieptas. Laukiau, kol grįš draugai, o Mina 
perspausdino užrašus nuo tos vietos, kai profesorius paprašė jos at- 


nešti Džonatano dienoraštį. 

Spalio 29-oji 
R“ traukinyje, pakeliui iš Varnos į Galacą. Vakar vakare grį- 


žome į viešbutį šiek tiek prieš saulėlydį. Visiems pavyko atlikti 
savo užduotis, todėl dabar mūsų mintys ir pasiryžimas susiję tik su 
kelione į Galacą, kur tikimės pagaliau pasiekti savo tikslą. Atėjus va- 
karui, Mina pasirengė hipnozei. Nors profesoriui sunkiai sekėsi, pa- 
galiau ji nugrimzdo į transą. Paprastai profesorius ją prašnekindavo 
vos vienu kitu žodeliu, bet vakar jam teko įsakmiai klausinėti Miną, 
kol ji galop prabilo. Mina tarė: 

— Nieko nematau. Stovime vietoje. Negirdžiu bangų šniokšti- 
mo, tik prie inkaro grandinės tyliai čiurlena vanduo. Girdžiu balsus 
arti ir kiek atokiau, girdžiu teškenant irklus, jų cypimą pakabose. 
Kažkur drioksteli šūvis, aidas nusirita toli. Virš galvos - kojų trep- 
sėjimas, traukiamos virvės ir grandinės. Kas tai? Šviesos spindulys! 


Jaučiu, kaip į veidą plūsteli gaivaus oro srovė! 

Ji nutilo. Paskui kilstelėjo nuo kanapos ir ėmė lėtai kelti rankas 
delnais aukštyn, tarsi ssumdama nuo savęs kažkokią sunkenybę. Mes 
su Van Helsingu reikšmingai susižvalgėme. Kvinsio, įsistebeilijusio į 
Miną, antakiai kilstelėjo, Harkerio ranka instinktyviai stvėrė durklo 
rankeną. Stojo ilga tyla. Žinojome, kad jos laikas netrukus baigsis, 
bet jurome, kad padėti niekuo negalime. Staiga ji atsisėdo, atmerkė 
akis ir maloniu balsu tarė: 

— Ar neišgertumėt arbatos? Jūs tikriausiai baisiai pavargote. 

Nenorėdami jos skaudinti, sutikome, ir Mina guviai išėjo virti 
arbatos. Van Helsingas tarė: 

— Taigi, bičiuliai, jis jau beveik pasiekė krantą. Pakilo iš savo pil- 
no žemių karsto. Bet jis dar ne sausumoje. Naktį jis gali praleisti kur 
nors įlindęs, tačiau jei niekas jo nepergabens arba jei laivas nepri- 
plauks prie kranto, pats jis išlipti negalės. Tačiau sulaukęs vakaro, 
pakeitęs pavidalą, jis galės nušokti nuo kranto, kaip tai padarė Vit- 
byje, arba perskristi vandenį. Bet jeigu rytas išauš jam tebesant laive, 
jis praras dar vieną dieną. Tąsyk mes suspėsime. Jeigu jis nepaspruks 
vakare, užklupsime jį dieną, gulintį dėžėje, bejėgį. Jis neišdrįs pabus- 
ti, bijodamas būti demaskuotas. 

Paskui nekantriai laukėme aušros, vildamiesi daugiau sužinoti iš 
Minos. 

Šiandien rytą, iš susijaudinimo sulaikę kvėpavimą, klausėmės 
Minos žodžių. Užhipnotizuoti ją šį kartą sekėsi dar sunkiau, ir kai 
profesoriui galop pavyko ją užmigdyti, laiko iki saulės patekėjimo 
buvo likę tiek nedaug, kad buvome beveik praradę viltį. Atrodė, kad 
Van Helsingui kainavo nežmoniškų valios pastangų, kad ji pagaliau 


prabiltų: 

— Aplinkui tamsu. Prie savęs girdžiu čiurlenant vandenį, girgžte- 
lėjo kažkoks medinis daiktas. 

Tą akimirką iš už horizonto tviskėdamas išlindo raudonas saulės 
diskas. Teks laukti vakaro. 

Tad į Galacą važiuojame neramiomis širdimis. Pagal tvarkaraš- 
tį turime ten nuvykti tarp antros ir trečios ryto, bet jau Bukareštą 
pasiekėme vėluodami tris valandas, todėl mūsų kelionė nesibaigs 
anksčiau, negu išauš rytas. Vadinasi, Minos laukia dar du hipnozės 
seansai — kuris nors, o gal abu, padės mums pagaliau sužinoti, kas 


vyksta. 


Vėliau 

" aulė pakilo ir nukeliavo dangumi. Laimė, saulėtekio sulaukėme 
S toli nuo miesto, ir dėmesio neblaškė stoties šurmulys, kai taip 
reikėjo rimties ir tylos. Mina pakluso profesoriaus valiai dar sunkiau 
negu ryte. Bijau, kad sugebėjimą skaityti grafo mintis ji gali prarasti 
tada, kai mums jo labiausiai reikės. Man atrodo, kad pradeda au- 
dringai veikti Minos vaizduotė. Iki šiol užhipnotizuota ji lakoniškai 
minėdavo faktus. Dabar kas kita. Jeigu taip truks ir toliau, mes ga- 
lime būti suklaidinti. Jeigu sykiu su jos sugebėjimu silpnėtų ir grafo 
įtaka jai, tai būtų laimė, tačiau įtariu, jog taip nėra. Šį kartą jos žo- 

džiai skambėjo labai paslaptingai: 
— Kažkas išeina, jaučiu, praslenka pro šalį tarsi šalto vėjo gū- 
sis. Tolumoje padriki garsai - kažką svetima kalba kalba žmonės, 


šniokščia krintantis vanduo, staugia šunys. 

Ji nutilo, ir jos kūnu perbėgo virpulys, kuris purtė ją vis smarkiau, 
kol ji galop ėmė drebėti lyg stabo ištikta. Pabudusi iš transo ji at- 
rodė viskam abejinga, apatiška ir išvargusi, nors sąmonė neprarado 
budrumo. Nieko neprisimindama, ji paklausė, ką šnekėjo, o paskui 


nutilo ir giliai susimąstė. 


Spalio 30-oji, 7 val. ryto 
( | alacas jau netoli, ir vėliau gal nebus kada rašyti. Šįryt su ne- 


rimu laukėme saulės patekėjimo. Žinodamas, kad jo laukia 
itin sunkus darbas, daktaras Van Helsingas pradėjo anksčiau. Tačiau 
veltui stengėsi: Mina pakluso jo valiai vos vieną minutę prieš saulės 
patekėjimą. Nieko nelaukdamas profesorius apibėrė ją klausimais, ir 
ji taip greitai atsakinėjo: 

— Aplink tamsa. Girdžiu tekantį vandenį — prie pat manęs, ir 
medinių lentų girgždesį. Tolumoje baubia galvijai. Girdžiu dar vie- 
ną garsą, tarytum... 

Ji nutilo ir ėmė blykšti, kol išbalo kaip drobė. 

— Kalbėkite! Liepiu jums kalbėti! - šūktelėjo Van Helsingas, ne- 
tverdamas nekantrumu. Paskui jo veidą užliejo neviltis, nes patekėjo 
saulė, ir jos spinduliai raudoniu nudažė baltą kaip sniegas Minos 
veidą. Ji atsimerkė, ir mes krūptelėjome iš netikėtumo, nes ji prabilo 
taip kasdieniškai, tarsi prieš sekundę nieko nebūtų įvykę: 

— Ak, profesoriau, kam gi manęs prašote, juk pats žinote, kad 
negaliu. Aš nieko neprisimenu. 


Paskui, išvydusi mūsų veiduose nuostabą, ji sunerimusi tarė: 

— Ką aš pasakiau? Ką padariau? Žinau tik tiek, kad gulėjau čia 
pusiau miegodama ir išgirdau, kaip man sako: „Kalbėkite! Aš liepiu 
jums kalbėti!“ Taip juokinga, tarsi būčiau neklaužada mergaitė. 

— Ak, ponia Mina, - liūdnai tarė profesorius, — tai tik mano mei- 
lės ir pagarbos jums įrodymas, nors jis ir keistai skamba, nes turiu 
įsakinėti tai, kurios įsakymų būčiau laimingas klausyti. 

Aidi garvežio švilpukas, privažiuojame Galacą. Nerimas ir ne- 


kantrumas mus deginte degina. 


MINOS HARKER 
UZRASAI 
Spalio 30-oji 
viešbutį, kur mūsų laukė telegrafu užsakyti kambariai, mane 
palydėjo Morisas, nes jis, nemokėdamas užsienio kalbų, netiko 
kitiems darbams. Likusieji pasiskirstė maždaug taip kaip ir Varno- 
je, tik lordas Godalmingas šį kartą nuėjo pas vicekonsulą, kad savo 
aukšta padėtimi paspartintų formalumų sutvarkymą. Džonatanas 


su abiem daktarais nuskubėjo pas krovinių pervežimo agentus suži- 


noti naujienų apie „Carienę Jekateriną. 


Vėliau 
US žo lordas Godalmingas. Konsulas išvykęs, vicekonsulas 


„I serga. Formalumus sutvarkė klerkas, pažadėjęs padėti mums 


kuo tik galės. 

DŽONATANO HARKERIO 
UŽRAŠAI 


Spalio 30-oji 


evintą valandą Van Helsingas, Sjuardas ir aš apsilankėme pas 
1) ponus Makenzį ir Steinkofą, londoniškės „Hapgood“ firmos 
atstovus. Jie buvo gavę telegramą, atsakymą į Godalmingo telegra- 
fu perduotą pranešimą, kuriuo buvo įpareigoti padėti mums pagal 
išgales. Tie paslaugūs ir mandagūs vyrai nieko nelaukdami nuvedė 
mus prie „Carienės Jekaterinos“, kuri buvo išmetusi inkarą upės 
užutekyje. Taip mes susipažinome su kapitonu Donelsonu ir išgir- 
dome pasakojimą apie kelionę. Pasak jo, pirmą kartą gyvenime jam 
pasitaikęs toks palankus vėjas. 

- Žmogau! - ėmė pasakoti jis. - Mes išsigandome, pamanę, kad 
taip sektis ilgai negali ir mūsų laukia kokia baisi nelaimė! Juk turi 
būti pusiausvyra. Ne taip paprasta nukakti iš Londono į Juodąją 
jūrą visą kelią pučiant į bures smagiam vėjui, tarsi pats šėtonas būtų 
pūtęs, turėdamas savo tikslą. Vos tik susitikdavome kitą laivą ar pri- 
siartindavome prie uosto, laivą kaipmat apsiausdavo migla, kuri tol 
mus laikydavo, kol vėl atsidurdavome atviroje jūroje ir, miglai išsi- 
sklaidžius, tematydavome tuščią jūrą iki pat horizonto ir daugiau 
nė velnio. Pro Gibraltarą pramovėme nespėję nė duoti signalo, ir iki 
pat Dardanelų, kur stabrelėjome, kad gautume leidimą praplaukti 
sąsiaurį, neregėjome nė gyvos dvasios. Iš pradžių man kilo mintis 
nuleisti bures ir palaukti, kol rūkas išsisklaidys, bet paskui nuspren- 


džiau: jeigu šėtonas nori kuo greičiau mus atvaryti į Juodąją jūrą, jis 

tą padarys nepaisydamas mūsų norų. Be to, greitas plaukimas tik 
į naudą laivo savininkams, ir prekybai nuo to ne blogiau, o senas 
kipšas, jeigu ir rūpinosi savo reikalais, tikriausiai nesupyko, kad jam 
nekliudėme. 

Tas naivumo, sumanumo, prietarų ir komercinio mąstymo krati- 
nys išjudino profesorių. Jis tarė: 

— Mano drauge, šėtonas protingesnis, negu tūlas apie jį galvoja, 
ir gerai žino, kur rasti savęs vertus partnerius. 

Patenkintas komplimentu, škiperis pasakojo toliau: 

— Kai praplaukėme Bosforą, vyrai ėmė niurnėti. Kai kurie, ypač 
rumunai, atėję pas mane prašė, kad išmesčiau už borto didelę dėžę, 
kurią prieš pat laivui išplaukiant iš Londono atgabeno į laivą toks 
keistas senis. Jau tada mačiau, kaip jie spokso į jį ir kelia du pirštus, 
gindamiesi nuo piktos akies. Žmogau! Tas užsieniečių prietaringu- 
mas tiesiog juoką kelia! Nusiunčiau juos dirbti darbo, bet kai laivą 
vėl apgaubė rūkas, man ir pačiam pasidarė mažumėlę nejauku, nors 
ta dėžė čia tikriausiai buvo niekuo dėta. Tai štai, plaukėme toliau. 
Rūkas tvyrojo aplink mus penkias dienas, tad leidau vėjui nešti lai- 
vą, nes jeigu velnias sumanė kur nors nukakti, jis tą padarys. Tik dėl 
viso pikto reikėjo neprarasti budrumo. Ką čia šnekėti, atplaukėme 
net neišvydę pavojingų seklumų, o prieš dvi dienas, kai pro rūką 
įspindo saulė, pamatėme, kad jau atsidūrėme upėje priešais Galacą. 
Rumunai išties pasiuto, trūks plyš norėdami išmesti tą dėžę į upę. 
Teko jiems savo tiesą įrodinėti su handšpugu, ir kai paskutinis jū- 
reivis pakilo nuo denio laikydamasis už galvos, visus buvau įtikinęs, 


kad nesvarbu — pikta akis ar gera akis - man patikėtas turtas geriau 

jausis čia negu Dunojaus bangose. Žinokite, kad jie jau buvo išvilkę 
dėžę ant denio, ketindami versti ją už borto. Ant jos buvo užrašas 
„Varna per Galacą', tad pamaniau, tedrybso čia, kol pasieksime uos- 
tą ir ja nusikratysime. Visą naktį teko laukti išmetus inkarą, bet va- 
landą prieš saulės patekėjimą, kuo anksčiausiai, pasirodė žmogėnas 
su iš Anglijos gautu laišku. Jis atėjo pasiimti dėžės, siunčiamos kaž- 
kokiam grafui Drakulai. Suprantamas dalykas, nelaukdami reikalą 
pasistengėme sutvarkyti. Jo popieriai buvo tvarkingi, o man rūpėjo 
kuo greičiau nusikratyti ta prakeikta dėže, nes ir man nuo jos ėmė 
darytis nejauku. Jeigu tas krovinys ir buvo šėtono, manau, jam vis 
tiek. 

— Kokia pavardė žmogaus, paėmusio dėžę? - paklausė Van Hel- 
singas, vargais negalais tramdydamas nekantrumą. 

— Tuojau pasakysiu, — tarė kapitonas ir atnešė iš kajutės kvitą, 
ant kurio buvo Imanuelio Hildesheimo pavardė ir adresas: Burgenš- 
trasė 16. Supratę, kad daugiau iš jo nieko neišpešime, padėkojome 
ir išėjome. 

Hildesheimą radome jo įstaigoje. Greičiausiai jis buvo žydas, su 
avies nosimi ir tesu ant galvos. Mūsų argumentas buvo pinigai — 
mūsų pinigai, ir po trumpų derybų jis papasakojo, ką žinojo. Žinojo 
nedaug, bet svarbių dalykų. Jis gavo iš Londono laišką nuo pono 
de Vilio, kuriame buvo prašomas paimti - jeigu galima, prieš saulės 
patekėjimą, idant būtų išvengta muitininkų, - medinę dėžę, atplau- 
kiančią su „Cariene Jekaterina“. Tą krovinį paskui jis turėjęs perduoti 
tokiam Petrofui Skinskiui, bendravusiam su slovakais, kurie prekia- 


vo Dunojaus pakrantėse. Už rūpestį jam buvo užmokėta angliškais 

vertybiniais popieriais, kuriuos auksu pavertė Dunojaus tarptauti- 
nis bankas. Dėžę iš laivo jis perdavęs tiesiai Skinskiui į rankas, kad 
nereikėtų pačiam mokėti nešikams. Štai ir viskas, ką jis žinojo. 

Mums besišnekučiuojant, įbėgo uždusęs žmogus ir pranešė, kad 
Šv. Petro bažnyčios šventoriuje rastas Skinskio lavonas su perkąsta 
gerkle. Turbūt žvėries darbas. Visi tekini pasileido į kapines paspok- 
soti į tą siaubą. Kažkokia moteris dar šūktelėjo: „Tai slovako darbas!“ 
Mes tyliai pasišalinome, nenorėdami būti įtraukti į šią istoriją. 

Pakeliui į namus niekaip nesisekė ką nors sugalvoti. Buvo aišku, 
kad dėžė kažkur keliauja vandens keliu, bet kur - to nežinojome. 
Nepaprastai nusiminę grįžome į viešbutį pas Miną. 

Nutarėme, kad nuo šiol reikia Minai viską pasakoti, nes padėtis 
darosi beviltiška, ir gal Mina mums padės, nors ta užmačia ir rizikin- 


ga. Pirmiausia aš buvau atleistas nuo duoto žodžio. 


MINOS HARKER 
UŽRAŠAI 


Spalio 30-oji, vakaras 


US rįžo jie pavargę, nukabinę nosis, ir kol nepailsės, neverta 

J nieko imtis; tad liepiau jiems kokią valandą prigulti, kol aš 
surašysiu į dienoraštį paskutinius įvykius. Esu nepaprastai dėkinga 
žmogui, išradusiam kelioninę rašomąją mašinėlę, ir Morisui už tai, 
kad ją man parūpino. Nežinau, ką būčiau dariusi, jeigu viską tektų 


rašyti ranka... 

Baigiau. Vargšas Džonatanas, kiek jam teko iškentėti, ką jis ken- 
čia dabar. Guli ant kanapos sunkiai alsuodamas, sustingęs. Antakiai 
suraukti, veidas sukritęs nuo nesibaigiančių rūpesčių. Kaktoje susi- 
metusios gilios raukšlės. Kad bent galėčiau jam padėti, padaryčiau 
viską. 

Paprašiau Van Helsingo duoti man dar neskaitytus dokumen- 
tus... Kol jis ilsisi, viską atidžiai perskaitysiu, gal kas nors šaus į gal- 
vą. Paseksiu profesoriaus pavyzdžiu: reikia mąstyti remiantis vien 
faktais, atmetus išankstines nuostatas... 

Atrodo, kad su Apvaizdos pagalba padariau atradimą. Reikia 
gauti žemėlapius ir įdėmiai peržiūrėti... 

Esu šventai įsitikinusi, jog mano tiesa. Padariau išvadą, kurią no- 
riu paskelbti visiems. Jie nuspręs galutinai: reikia viską tiksliai ap- 


skaičiuoti, nes brangi kiekviena minutė. 


MINOS HARKER RAŠTELIS 


(pridėtas prie dienoraščio) 


Mums rūpi: kaip grafas Drakula sugrįš į savo pilį. 

1. Kažkas būtinai turi jį nugabenti. Tai tiesa, nes jeigu galėtų ke- 
liauti pats, būtų tai padaręs žmogaus, vilko, šikšnosparnio ar ko- 
kiu kitu pavidalu. Bijosi, kad jam gali sukliudyti, kai jis bejėgiškai 
guli dėžėje tarp saulėtekio ir saulėlydžio. 

2. Kaip jį galima nugabenti? Sausuma, vandeniu, geležinkeliu? Ieš- 
kosime, atmesdami netinkamus variantus: 


a) Sausuma. Kils begalė sunkumų, ypač išvažiuojant iš miesto. 

(x) Daug žmonių, jie smalsūs ir linkę visur kišti nosis. Men- 
kiausia abejonė, užuomina dėl dėžės turinio gali jį pražu- 
dyti. 

(y) Be to, gresia muitinės apžiūra. 

(z) Jį gali vytis persekiotojai. To jis labiausiai bijo ir, bijoda- 
mas išdavystės, paleido iš savo gniaužtų, kiek jam tai pavy- 
ko, net savo auką - mane! 

b) Traukiniu. Nėra kam saugoti dėžės. Traukinys gali stoviniuo- 
ti, o toks delsimas priešams lipant ant kulnų būtų pražūtin- 
gas. Tiesa, naktį galima pabėgti. Tačiau kur pasidėsi nepažįs- 
tamoje vietovėje, likęs be prieglobsčio? Ne, jis nerizikuos. 

c) Vandens kelias. Viena vertus, tai saugiausias keliavimo būdas, 
bet ir pavojingiausias. Ant vandens jis visiškai bejėgis, išsky- 
rus nakties metą, kai gali pasikviesti pagalbon ūkanas, darga- 
ną, sniego pūgas, savo vilkus. Bet jeigu laivas sudužtų, tai jam 
reikštų žūtį. Galėtų pasirūpinti valtimi, kuri jį nuplukdytų į 
krantą, tačiau tai nesvetingas kraštas ir, neturėdamas judėji- 


mo laisvės, grafas atsidurtų beviltiškoje padėtyje. 


Dabar neabejojame, kad jis keliauja vandeniu, beliko sužinoti, 
kokiatai upė ir ką grafas ketina daryti toliau. 

Pirma. Reikia turėti galvoje jo veiksmus Londone, kur jis bandė 
išnaudoti visas savo galimybes. 

Antra. Reikia pabandyti įspėti, remiantis surinktais faktais, ką jis 
spėjo nuveikti čia. 

Greičiausiai jis iš pat pradžių galvojo apie Galacą, ir tik norėda- 


mas sumėtyti pėdas palaikė ryšius su Varna. Jo vienintelis troškimas 

buvo pabėgti. Tą įrodo jo laiškas ir instrukcija Hildesheimui pasi- 
imti dėžę iki saulėtekio. Jis davė nurodymus ir Skinskiui, tačiau apie 
jų turinį tegalime spėlioti. Bet laiškas turėjo būti, antraip Skinskis 
būtų atėjęs pas Hildesheimą. 

Žinome, kad iki šiol jam viskas puikiai sekėsi, nes „Carienė Jeka- 
terina“ atplaukė per itin trumpą laiką - taip sparčiai, kad net kapi- 
tonui Donelsonui kilo įtarimas, tačiau škiperio prietaringumas, su- 
mišęs su nuovoka, tik pasitarnavo grafui, ir laivas, apsisiautęs migla 
vienu vėju perkirto Juodąją jūrą ir atsidūrė Galaco uoste. Tai, kad 
grafas viską iš anksto apgalvojo, abejonių nekelia, Hildesheimas 
pasitiko laivą ir perdavė dėžę Skinskiui. Čia pėdsakai nutrūksta... 
Žinome tik tiek, kad dėžė plaukia upe. Muitinės, jeigu ji ir yra, buvo 
išvengta. 

Dabar priėjome tą vietą, kai grafas, atvykęs į Galacą, atsidūrė sau- 
sumoje. 

Skinskiui dėžė buvo perduota paryčiais. Saulėtekio metu grafas 
galėjo prisiimti žmogaus pavidalą. Kyla klausimas: kodėl jam pri- 
reikė Skinskio pagalbos. Mano vyro dienoraštyje Skinskis minimas 
kaip žmogus, bendraujantis su slovakų prekijais, o moters pastaba, 
kad jo nužudymas - slovako darbas, akivaizdžiai rodo, kokius jaus- 
mus slovakai puoselėja panašiems į jį žmonėms. Grafas norėjo kuo 
mažiau viešumo. 

Spėju štai ką: dar Londone grafas nutarė nukakti į savo pilį sau- 
giausiu ir slapčiausiu keliu. Iš pilies iki upės jį atgabeno čigonai, grei- 
čiausiai perdavę dėžę slovakams, o šie, savo ruožtu, atvežė ją į Varną, 


iš kurji laivu išplaukė į Londoną. Vadinasi, turėjo būti žmonės, tvar- 

kę visus reikalus. Kai dėžė pasiekė sausumą, prieš saulėlydį ar po jo, 
jis išlindo, susirado Skinskį ir davė nurodymus dėl dėžės gabenimo 
aukštyn kažkuria upe. Kai šis viskuo pasirūpino, grafas sunaikino 
pėdsakus, nužudydamas savo agentą. 

Pažvelgus į žemėlapį matyti, kad slovakams patogiausia keliauti 
Pruto arba Sereto upėmis. Iš dienoraščio žinau, kad užhipnotizuo- 
ta girdėjau mūkiant karves, čiurlenant vandenį, girgždant irklus. 
Vadinasi, grafas gulėjo savo dėžėje atviroje valtyje, varomoje irklais 
arba stumiamoje kartimis, nes krantas buvo visai netoli ir plaukiama 
prieš srovę. Plaukiant pasroviui tokių garsų neišgirstum. 

Žinoma, gali būti ir kita upė, ne tik Seretas su Prutu, tačiau tą 
dar reikia ištyrinėti. Iš šių dviejų upių navigacijai tinkamesnis Pru- 
tas, tačiau į Seretą aukštupyje įteka Bistrica, kuri lankstu juosia Bor- 
go perėją. Ta kilpa patogiausias vandens kelias, arvedantis arčiausiai 


Drakulos pilies. 


MINOS HARKER 
UŽRAŠAI - tęsinys 


Y " aibaigiau skaityti, Džonatanas čiupo mane į glėbį ir pabučia- 
| + vo. Visi ėmė spausti man ranką, o Van Helsingas tarė: 

— Mina dar sykį parodė mums kelią. Ji regi ten, kur mes akli. 
Esame vėl užtikę pėdsakus savo priešo, kurio būsena dabar pati be- 
jėgiškiausia, kokia begali būti, ir jeigu pavyktų užklupti jį ant van- 
dens dienos metu, jam galas. Jis keliauja, tačiau paspartinti kelionės 


negali, negali ir nerizikuodamas palikti dėžę, nes prietaringi jo ga- 

bentojai tikriausiai išmestų dėžę į vandenį. Grafas tą žino ir nerizi- 
kuos. Taigi, mielieji, šaukiam Karo tarybą ir sprendžiam, ką toliau 
darysime. 

— Rasiu garlaivį ir vysiuosi jį upe, - pasiūlė Godalmingas. 

- O ašjosiu žirgais pakrante, jeigu jis kartais sumanytų išlipti, — 
tarė Morisas. 

— Puiku! - nudžiugo profesorius. - Abu pasiūlymai vykę! Ta- 
čiau nevalia keliauti po vieną. Gali kilti peštynės, nes slovakai ne- 
pratę terliotis, be to, jie ginkluoti. 

Vyrai nusišypsojo, nes ir jie buvo apsiginklavę. Morisas tarė: 

— Turime kelis „vinčesterius“. Jie baisiai patogūs naudoti mi- 
nioje, be to, gali pasirodyti ir vilkų. Grafas apsidraudė ir yra kažką 
sumanęs, ko Mina nei girdėjo, nei matė. Turime būti pasirengę vi- 
sokiausiems netikėtumams. 

— Manau, bus geriau, jeigu aš keliausiu su Kvinsiu, — įsiterpė 
Sjuardas. - Mudu pripratę medžioti kartu ir gerai ginkluoti gebė- 
sime įveikti bet kokį pasipriešinimą. Be to, kilus susidūrimui — ne- 
manau, kad slovakai turėtų šaunamųjų ginklų — atsitiktinis peilio 
smūgis gali sugriauti visus mūsų planus. Rizikuoti daugiau negali- 
me. Ir nurimti iki tol, kol grafo galva bus atskirta nuo kūno ir įsiti- 
kinsime, jog jis daugiau nepersikūnys. 

Kalbėdamas jis žvilgrelėjo į Džonataną, Džonatanas - į mane. 
Žinoma, jis nenorėjo išsiskirti su manimi, tačiau besivejantiems 
laivu daugiausia galimybių sučiupti... vampyrą. (Kodėl sudvejojau 
prieš rašydama šį žodį?) Tačiau Džonatanas nieko nepasakė. Prabi- 


lo Van Helsingas: 

— Bičiuli Džonatanai, yra dvi priežastys, dėl kurių turite sutikti. 
Pirma, esate jaunas, stiprus ir galite grumtis, o visų jėgų gali pri- 
reikti baigiantis žygiui. Antra, turite didžiausią teisę sunaikinti tą, 
kuris... kuris užtraukė jums ir kitiems tiek nelaimių. Dėl Minos ne- 
sibaiminkite, jums leidus, aš ja pasirūpinsiu. Aš jau senas. Kojos 
ne tokios greitos kaip kadaise. Nesu tinkamas ilgai joti, būti perse- 
kiojamas ar kautis mirtinais ginklais. Tačiau galiu kautis kitaip. Ir 
mirti, jeigu reikės, kaip jaunuolis. Dabar pasakysiu, ką darysiu: kol 
jūs, lorde Godalmingai, su bičiuliu Džonatanu plauksite nedideliu 
garo laivu aukštyn upe, ir kol jūs, Džonai su Kvinsiu, skubėsite ten 
upės pakrantėmis, aš nugabensiu Miną į mūsų priešo šalies pačią 
širdį. Kol tas senas lapinas tebekiurkso savo dėžėje ir plaukia upe, 
bijodamas išlipti krantan, kol jis negali pakelti dėžės dangčio, kad 
išsigandę slovakai jo nepražudytų — mes nueisime keliu, kurį praė- 
jo Džonatanas. Iš Bistricos per Borgo perėją pasieksime Drakulos 
pilį. Rasime ją padedami Minos hipnotinių sugebėjimų — antraip 
niekaip nerastume - po pirmojo saulėtekio, kurio sulauksime atsi- 
dūrę netoli pilies. Dar daug ką reikia atlikti, daug vietų pašventinti, 
kad nutrintume nuo žemės paviršiaus tą kraugerių lizdą. 

Džonatanas ėmė karštai prieštarauti. 

— Nejaugi norite pasakyti, kad veširės Miną, apsirgusią ta pra- 
gariška liga, tiesiai į mirties žabangas? Nė už ką pasaulyje! Nei dėl 
dangaus, nei dėl pragaro! - Iš susijaudinimo jis akimirką neteko 
žado. — Ar žinote, kokia ten vieta? Ar matėte tą pragarišką niek- 
šybės irštvą - kur mėnesiena atgyja, įgaudama šiurpius pavidalus, 


kur kiekviena vėjyje besisukanti dulkelė yra ryjančios pabaisos 

gemalas? Ar jautėte prigludusias prie gerklės vampyro lūpas? — 
Jis pasisuko į mane ir įsmeigė akis į randą ant mano kaktos. - O 
Viešpatie! Ką mes padarėme, kad užsitraukėme ant savo galvų tokį 
siaubą?! 

Netekęs jėgų jis susmuko ant kanapos. Prabilo profesorius, ir jo 
raminantis balsas garsiai nuaidėjo tyloje: 

— O, mano bičiuli, į tokią kelionę rengiuosi vien norėdamas iš- 
vaduoti Miną nuo tų baisių kerų. Dieve apsaugok, kad vesčiau ją į 
tą pilį. Ten turiu padaryti vieną darbą, klaikų darbą, kurio jos akys 
neturi regėti. Visi čia esantys vyrai, išskyrus Džonataną, jau matė, 
ką reikia daryti. Atminkite, dabar mums brangi kiekviena minutė, o 
jeigu grafui ir šį kartą pavyktų ištrūkti mums iš rankų - ojis stiprus, 
gudrus ir klastingas - jis gali pasirinkti šimtmetį trunkantį miegą, 
o paskui, mieloji, — jis paėmė mano ranką, - jūs ateisite palaikyti 
jam kompaniją ir tapsite tokia moterimi, kurias matė Džonatanas. 
Priminėte mums jų gašlias ir godžias lūpas, jų grubų juoką, kai jos 
stvėrė grafo atneštą spurdantį maišą. Jūs drebate, ir taip turi būti. At- 
leiskite, kad sukeliu jums skausmą, bet kitos išeities neturiu. Mano 
bičiuli, argi ne būtino reikalo spiriamas aš rizikuoju galbūt net savo 
gyvybe? Jeigu kam tektų eiti tenai ir pasilikti, aš pasisiūlyčiau pir- 
masis. 

— Darykit, kaip išmanot, - sudejavo Džonatanas, ir jo kūnu per- 


bėgo virpulys. - Visi mes Dievo rankose! 

Vėliau 

T udžiugau pamačiusi, kokie drąsūs mano vyrai. Kaip galima 
N nemylėti tokių dorų, sąžiningų narsuolių! Dar pagalvojau, 
kad pinigai turi didžiulę galią. Kiek gero jie gali padaryti, tinka- 
mai naudojami, ir kokių nelaimių prisišaukia, naudojami piktam. 
Laimė, lordas Godalmingas - turtingas žmogus, Morisas irgi turi 
pakankamai pinigų ir gali juos laisvai leisti. Antraip mūsų nedidelė 
ekspedicija vargu ar būtų išsirengusi taip greitai per tokį trumpą lai- 
ką. Nė valanda nebuvo praėjusi nuo tos minutės, kai pasiskirstėme 
vaidmenimis, o Godalmingas su Džonatanu jau įsigijo garu varomą 
laiviūkštį, kuris pūškuoja prieplaukoje ir yra pasirengęs išplaukti kie- 
kvieną akimirką. Sjuardas su Morisu nusipirko pustuzinį gerų žirgų, 
parengtų kelionei. Visi turime žemėlapius ir kitus būtinus daiktus. 
Mudu su profesoriumi šįvakar 11.40 išvažiuojame traukiniu į Vereš- 
tį. Iš ten važiuoti trauksime link Borgo tarpeklio. Vežamės nemažai 
grynų pinigų, nes teks pirktis žirgus ir karietą. Keliausime vieni pa- 
tys, nes daugiau neturime patikimų padėjėjų. Profesorius po truputį 
moka daug kalbų, dėl susišnekėjimo bėdos neturėsim. Visi apsigin- 
klavome, net ir aš gavau storavamzdį pistoletą. Džonatanas nesuti- 
ko palikti mane be ginklo. Deja! Negaliu apsiginkluoti dar vienu 
ginklu, kitų jau turimu, neleidžia nelemtas randas ant kaktos. Van 
Helsingas ramina mane, sakydamas, kad aš kuo puikiausiai apsigin- 
klavusi prieš vilkus. Oras vėsta sulig kiekviena valanda, kartkartėm 
ima sūkuriuoti snaigės, tarsi perspėdamos apie mūsų laukiančias ne- 


gandas. 

Vėliau 
Ą tsisveikinti su Džonatanu prireikė visos dvasios stiprybės. Juk 
Va daugiau galime nebepasimatyti. Drąsos, Mina! Profesorius 
nenuleidžia nuo manęs akių. Jo žvilgsnis perspėja. Dabar negalima 


verkti, nebent Dievas siųstų džiaugsmo ašaras. 


DŽONATANO HARKERIO 
UŽRAŠAI 


Spalio 30-oji, naktis 
R“ garlaivio pakuros šviesoje. Godalmingas negaili kuro. Jis 


patyręs kapitonas, nes jau plaukiojo savo kateriu Temzėje ir 
dar vieną laivą turi Norfolko žemumų vandenyse. Apie mūsų planą: 
galiausiai nutarėme, kad Mina, matyt, spėja teisingai, ir jeigu grafas 
bėga į savo pilį vandens keliais, Seretas su įtekančia į jį Bistrica tinka 
geriausiai. Nusprendėme, kad ties 7-uoju laipsniu šiaurės platumos 
lipsime į krantą ir sausuma keliausime iki Karpatų. Drąsiai plaukė- 
me visu greičiu net naktį. Upė gili ir plati, tad nėra ko bijoti tamsos. 
Godalmingas liepė man valandėlę nusnūsti, nes budėti kol kas gali 
vienas žmogus. Tačiau kaip galima miegoti, kai Minai gresia baisus 
pavojus? Juk ji keliauja į tą siaubo buveinę... Vienintelė paguoda - 
tikėtis Dievo gailestingumo. Lengviausia būtų mirti ir nusikratyti 
visais rūpesčiais. Morisas su Sjuardu iškeliavo anksčiau už mus: jie 
trauks dešiniuoju krantu, atokiau nuo vandens, kalvomis, kad, iš 


toli matydami upės vingius, galėtų trumpinti kelią. Pirmajai kelio- 

nės pusei jiedu nusisamdę du pagalbininkus, kurie ves atsarginius 
žirgus, iš viso keturis. Paskui paleis palydovus ir žirgais rūpinsis pa- 
tys. Žirgų turės tiek, kad užtektų mums visiems, jeigu vėl visi sueitu- 
me į krūvą. Vienas balnas moteriškas. 

Mūsų laukia beprotiškas nuotykis. Skrodžiame tamsą, mus ap- 
gaubia nuo upės kylanti vėsa, sumišusi su paslaptingais nakties gar- 
sais. Plaukiame nepažįstamomis vietomis, nežinomais keliais — į 


tamsos ir siaubo pasaulį. Godalmingas užtrenkia pakuros dureles... 


Spalio 31-oji 
T ebelekiame pirmyn. Išaušo diena. Godalmingas ilsisi, aš bu- 


džiu. Ryto vėsa kiaurai smelkia kaulus, todėl nuo pakuros 
tvoskiantis karštis malonus, nors turime pasiėmę ir kailinius. Iki šiol 
kelyje sutikome tik kelis atvirus laiviūkščius, tačiau nė viename ne- 
buvo nei dėžės, nei kokio panašaus dydžio daikto. Žmonės valtyse 
kaskart išsigąsdavo, kai nukreipdavome į juos žibintą, puldavo ant 


kelių ir imdavo melstis. 


Lapkričio 1-oji, vakaras 
D er visą dieną nieko nauja. Nieko neužtikome. Įplaukėme į Bis- 
- tricą. Jeigu spėdami suklydome, viskas pražuvę. Kruopščiai ti- 
kriname visus sutiktus laivus, didelius ir mažus. Anksti rytą vieno 


laivo komanda, palaikiusi mus vyriausybės inspektoriais, elgėsi labai 

pagarbiai. Mums kilo viena mintis: pasiekę Fundu, kur Bistricą įte- 
ka į Seretą, išsikėlėme rumunų vėliavą, kuri dabar visiems matoma 
plaikstosi ant stiebo viršūnės. Dabar galime be kliūčių apžiūrinėti 
visus laivus, upeiviai mus pasitinka nusižeminę ir niekas neprieš- 
tarauja. Kažkokie slovakai papasakojo matę praplaukiantį pro šalį 
didelį bortą, kuris varėsi dideliu greičiu, nes turėjo dukart didesnę 
nei įprasta komandą. Botą jie matė dar iki Fundu, todėl nežinojo, 
ar jis tebeplaukė Seretu, ar pasuko į Bistricą. Fundu apie tą laivą irgi 
nieko nepavyko sužinoti: greičiausiai jis praplaukė naktį. Mane vėl 
marina miegas, turbūt atsiliepia šaltis, o prigimtis reikalauja poilsio. 
Godalmingas spiriasi budėti pirmas, telaimina jį Dievas už gerumą, 


rodomą vargšei Minai ir man. 


Lapkričio 2-oji, rytas 


| šaušo diena. Bičiulis nežadino manęs visą naktį. Teisinosi, jog 
būtų buvusi nuodėmė mane žadinti, nes miegojau ramiai kaip 
kūdikis, pamiršęs visus rūpesčius. Esu bjaurus savanaudis, taip ilgai 
miegojau, bet jis teisus. Dabar esu tarsi iš naujo gimęs, galiu prižiū- 
rėti garo mašiną ir stebėti upę. Argavau jėgas, atrodo, galiu kalnus 
nuversti. Kažin kur dabar Mina su Van Helsingu? Vereštį jie turėjo 
pasiekti trečiadienį apie vidurdienį. Dar kiek laiko užtruks, kol nu- 
sipirks žirgus ir karietą. Jeigu jau išvažiavę ir neužgaišo kelyje, dabar 
turi būti kur nors netoli Borgo perėjos. Dieve, padėk jiems, rodyk 
kelią! Baisu ir pagalvoti, koks jiems gresia pavojus. Kad tik greičiau 


nuplauktume. Bet tai neįmanoma. Garo mašinos net virpa nuo 

įstangos. Įdomu, kaip sekasi Sjuardui su Morisu? Į upę nuo kalnų 
srūva begalė upeliūkščių, bet šiuo metų laiku jie siauri. Suprantama, 
žiemą ir pavasario polaidžio metu jie ypač pavojingi. O dabar raite- 
liams neturėtų būti didelių kliūčių. Tikimės prisijungti prie jų dar 
nepasiekę Stasbos, nes jeigu iki to laiko nesučiupsime grafo, teks vėl 


visiems tartis. 


DAKTARO SJUARDO 
DIENORAŠTIS 


Lapkričio 2-oji 
T rečia diena kelionėje. Jokių reikšmingų įvykių, be to, jeigu 
jų ir būtų buvę, neturėčiau laiko aprašyti, nes brangi kiekvie- 
na sekundė. Poilsio turime tiek, kiek jo reikia žirgams, mudu abu 
kelionę pakeliame kuo puikiausiai. Tos kupinos nuotykių dienos 
mums išeina į naudą. Reikia kilti. Nebus mums laimės, kol nepa- 


vysim grafo. 


Lapkričio 3-ioji 
D asiekę Fundu, sužinojome, kad laivas įplaukė į Bistricą. Gaila, 
A kadima spausti šaltukas. Atrodo, netrukus pradės snigti ir už- 


pustys, tada teks nutraukti žygį. Arba kur nors prasimanyti roges ir 


keliauti rusams įprastu būdu. 

Lapkričio 4-oji 

2 iandien sužinojome, kad garlaivis, mėgindamas įveikti upės 
S sraunumą, užplaukė ant slenksčių. Slovakų botai puikiai su- 
sidoroja su tomis kliūtimis virvių ir sumanaus vairavimo pagalba. 
Kelios jų valtys praplaukė pro šalį vos prieš kelias valandas. Godal- 
mingas laisvalaikiu mėgsta pameistrauti, tad tikriausiai jis ir sutaisė 
apdaužytą laivą. Sužinojome, kad galiausiai jie įveikė slenksčius ir 
vėl slinko pirmyn. Bijau, kad laivas po avarijos praras greitumą; vals- 
tiečiai pasakojo, kad dar ilgai matė jį jau giliame vandenyje kartkar- 
tėmis vis kažko sustojantį. Reikia skubintis, netrukus gali prireikti 


mūsų pagalbos. 


MINOS HARKER 
UŽRAŠAI 


Spalio 31-oji 
Visai pasiekėme Vereštį. Profesorius skundžiasi šįryt 


manęs beveik negalėjęs užhipnotizuoti; aš kartojau tik du 
žodžius: „tamsa“ ir „tyla“. Dabar jis ieško, kur nusipirkti žirgus ir 
kebą. Sako, vėliau teks pirktis dar žirgų, kad kelionėje galėtume juos 
keisti. Važiuoti liko kiek daugiau nei 70 mylių. Kraštas labai įdomus, 
aplink nuostabi gamta. Kaip būtų smagu regėti visa tai kitokiomis 
aplinkybėmis. Koks malonumas būtų važiuoti per šį kraštą kartu su 


Džonatanu, stabtelėti, kalbėtis su žmonėmis, susipažinti su jų gyve- 

nimu. Kiek įspūdžių prisirinktume šioje spalvingoje šalyje, tarp jos 


puikių žmonių! Deja!.. 


Vėliau 

7 an Helsingas grįžo. Jis gavo žirgus ir briką. Užkandę leisimės 
V į kelionę. Šeimininkė neša į briką didžiulę pintinę maisto, jo 
užtektų kuopai kareivių. Profesorius ją ragina, o man šnibžda, kad 
kitą sykį maisto galėsime gauti tik po savaitės. Jis ir pats laksto po 
krautuves, jo siųstas berniukas parnešė į viešbutį puikius kailinius 
mums abiem, pledus, kitokius šiltus rūbus. Dabar ir norėdami ne- 
sušalsime. 

Netrukus iškeliaujame. Baisu net pagalvoti apie tai, kas gali ke- 
lionėje atsitikti. Esame Dievo valioje. Jam vienam težinoma ateitis, 
ir aš iš visų nusižeminusios sielos gelmių meldžiu Dievą, kad neap- 
leistų nelaimėje mano mylimo vyro. Kas beatsitiktų, težino Džona- 
tanas, kad myliu jį ir gerbiu labiau nei moku išsakyti žodžiais ir kad 


iki paskutinio atodūsio galvosiu tik apie jį. 


XXVII 


MINOS 
HARKER 
UŽRAŠAI 


Lapkričio 1-oji 

isą dieną greitai važiavome. Žirgai, jausdami, kad jais rūpi- 
L ed traukia briką smagia ristele. Žirgus keitėme jau daug 
kartų, viskas nuolat kartojasi, ir pradedame galvoti, kad kelionė bus 
sėkminga. Van Helsingas daugiausia tyli. Valstiečiams paaiškina, jog 
skubame į Bistricą, gerai užmoka už pailsėjusius žirgus. Suvalgome 
po lėkštę karštos sriubos, išgeriam kavos arba arbatos - ir vėl pirmyn. 
Tai - kupinas visokiausių grožybių kraštas, čia gyvena drąsūs, tvirti 
ir paprasti žmonės, pilni geriausių bruožų. Visi jie labai labai 
prietaringi. Pirmajame name, kur apsistojome nakvynei, šeiminin- 
kė, atnešusi valgį, vos išvydusi mano randą, ėmė žegnotis, atkišo du 
pirštus: tas gestas reiškia apsaugą nuo piktos akies. Man pasirodė, 
kad mums į valgius tyčia dedama daugiau česnako, o aš jo negaliu 
pakęsti. Nenorėdama kelti jiems nereikalingų įtarimų, nuolat dėvė- 
jau skrybėlę su vualiu. Keliaujame greitai be samdyto važnyčiotojo, 


kuris užeigos namuose pasakotų sodiečiams apie mus, tad važiuo- 

jame greičiau už gandus. Profesorius žvalus ir kupinas jėgų, atrodo, 
jis niekada nepavargsta, bet man jis liepia kuo ilgiau miegoti. Per 
saulėlydį jis vėl mane hipnotizavo ir neišgirdo nieko nauja: tamsa, 
vandens teškenimas, lentų girgždėjimas. Vadinasi, mūsų priešas te- 
beplaukia upe. Nors ir neramu dėl Džonatano, dabar nejaučiu to- 
kios didelės baimės. Rašau sėdėdama valstiečio troboje; laukiame, 
kol pakeis žirgus. Van Helsingas miega. Veidas pavargęs, profesorius 
atrodo susenęs ir smarkiai pražilęs, bet lūpos kietai sučiauptos - ti- 
kėjimas pergale net per miegus neapleidžia jo. Kai pavažiuosime 
galiuką, paimsiu iš jo vadeles ir leisiu pailsėti. Pasakysiu, kad mums 
prieš akis dar ne viena diena ir kad jo jėgų labiausiai prireiks kelionei 


baigiantis... Viskas paruošta. Netrukus išvažiuojame. 


Lapkričio 2-oji, rytas 


K elionė vyksta sklandžiai. Pasikeisdami prie vadelių, važiavo- 
me visą naktį. Dabar jau diena - giedra ir šalta. Ore tvyro 
kažin koks sunkumas - sakau, sunkumas, nerasdama geresnio žo- 
džio. Jis slegia mudu abu tarsi akmuo. Nuo šalčio gelbstimės tik pa- 
siimtais šiltais kailiniais. Auštant Van Helsingas, vėl pabandęs mane 
užhipnotizuoti, išgirdo: „tamsa, girgžda medis, šniokščia vanduo“. 
Tai reiškia, kad upė sraunėja artėjant prie aukštupio. Tikiuosi, mano 
vyras nepuls be atodairos į pavojus, be reikalo nerizikuos, tačiau visi 


mes esame Dievo valioje. 

Lapkričio 2-oji, naktis 
I) ardėjome visą dieną. Apylinkės darosi vis gūdesnės, o Kar- 


patų viršukalnės, Vereštyje atrodžiusios neįtikėtinai toli, prie 
pat horizonto, dabar pakibo mums viršum galvų tarsi norėdamos 
užtverti kelią. Mūsų nuotaika gera, stengiamės pakelti vienas kitam 
ūpą. Van Helsingas sako, kad ryte pasieksime Borgo perėją. Sody- 
bų dabar pasitaiko tik viena kita, profesorius sako, kad paskutinę 
žirgų pamainą pasiliksime sau, nes nebus kur jų pakeisti. Jis nupir- 
ko dar du žirgus, be tų dviejų, kuriuos pakeitėme, tad dabar turime 
keturis. Važiuojame visai vieni, be bendrakeleivių. Perėją pasieksime 
jau saulei patekėjus, tiesą sakant, anksčiau ten atsidurti nenorime. 
Todėl važiuojame palengva, dažnai keisdamiesi ir ilsėdamiesi. Kas 
mūsų laukia rytoj? Vykstame ten, kur tiek daug kančių patyrė mano 
vyras. Terodo Dievas mums teisingą kelią, tesergsti jis Džonataną 
ir kitus man brangius žmones, pakliuvusius į mirtiną pavojų. O aš 
nesu verta net Viešpaties žvilgsnio. Deja! Jo akyse aš — suteptoji, ir 
tokia liksiu tol, kol man nebus leista stoti prieš Dievo akis tarp tų, 


kurie nenusipelnė jo rūstybės. 


DAKTARO VAN HELSINGO 
LAIŠKAS 


Lapkričio 4-oji 
Rašau gerajam savo draugui Džonui Sjuardui, medicinos dakta- 


rui, gyvenančiam Londone, Perflyte, tam atvejui, jeigu daugiau ne- 

tektų su juo pasimatyti. Dabar rytas, rašau prie laužo šviesos; kartu 
su Mina kūrename laužą visą naktį, oras labai atšalo, iš niūriai pilko 
dangaus leidžiasi snaigės. Pasiekusios žemę, jos neištirpsta ir pasiliks 
čia visą Žiemą, nes žemė jau irgi įšalusi. Atrodo, kad oro kaita pavei- 
kė Miną, nes ji skundžiasi apsunkusia galva, pasidarė visai nepanaši 
į save. Ji valandų valandas miega nepabusdama. Keista, kad ji, anks- 
čiau tokia guvi ir žvitri, visą dieną negali nusipurtyti snaudulio ir be- 
veik nieko nevalgo. Be to, daugiau nerašo dienoraščio, kurį anksčiau 
taip stropiai pildydavo, vos tik minutėlei stabtelėdavome. Nuojauta 
kužda man, kad su ja darosi kažin kas negerai. Bet šiandien ji stai- 
ga atkuto. Leidžiantis saulei vėl pabandžiau ją užhipnotizuoti, bet, 
deja... veltui stengiausi. Sulig kiekviena diena mažėjantis jos gebėji- 
mas nugrimzti į hipnotinį miegą dabar visai išnyko. Tebūnie Dievo 
valia - kokia ji bebūtų ir ką mums bereikštų! 

Dabar pereisiu prie faktų, nes Mina užmetė savo greitraštį ir ten- 
ka man pačiam senovišku būdu nerangiai rašyti, kad nė vienos die- 
nos įvykiai nebūtų praleisti. 

Borgo perėją privažiavome vakar ryte vos tik patekėjo saulė. Išvy- 
dęs, kad rytuose brėkšta dangus, pasirengiau hipnozei. Sustabdžiau 
žirgus, mes išlipome, kad niekas netrukdytų. Pataisęs iš kailių guolį, 
kaip paprastai, paprašiau atsigulti, ir ji šį kartą užmigo hipnotiniu 
miegu, nors labai trumpam ir po didelių mano pastangų. Išgirdau 
jau daugsyk girdėtus žodžius: „tamsa ir vandens šniokštimas“. Pas- 
kui ji pakirdo — žvali ir gerai nusiteikusi, ir mes, vėl sėdę į briką, ne- 
trukus buvome ties Borgo perėja. Atrodė, kad Miną pradėjo veikti 
kažkokia jėga; ji sėdėjo kaip ant adatų, paskui parodė kažką ranka 


ir tarė: 

— Štai tuo keliu reikia važiuoti. 

— Iš kur žinote? - paklausiau. 

— Be abejo, žinau, - pridūrė ji parylėjusi, - argi Džonatanas vis- 
ko neaprašė? 

Jos žodžiai man pasirodė keisti, bet netrukus pamačiau, kad 
keliukas, kurį ji parodė ranka, buvo vienintelis, atsišakojęs nuo 
vieškelio. Mažai išvažinėtas, visai nepanašus į gerai ratų sutremptą 
kelią iš Bukovinos į Bistricą. Palikau briką žirgų valiai, ir jie lėtai ir 
kantriai žengė vos matomomis, užsnigtomis vėžėmis. Dairydamie- 
si atpažinome Džonatano dienoraštyje aprašytas vietas. Važiavome 
ilgai, slinko valanda po valandos. Paprašiau Minos pamiegoti, ir ji 
klusniai atsilošė. Įmigo taip kietai, kad vėliau niekaip neįstengiau 
jos pažadinti. Todėl nusprendžiau palikti ją ramybėje, nes žinojau, 
kad miegas jai, tiek prisikentėjusiai, tik išeis į naudą. Macyt, ir pats 
trumpam užsnūdau, nes staiga pabudau, pažadintas kilusio krūti- 
nėje keisto kaltės jausmo, tarsi būčiau padaręs kokį blogą darbą. 
Kai atsitokėjau, vadelės tebebuvo mano rankose, o protingi gyvu- 
liai ramiai kinkavo keliuku. Pasukęs galvą, pamačiau, kad Mina te- 
bemiega. Iki saulėlydžio buvo likę visai nedaug laiko, sniego maršką 
lyg potvynio banga buvo užlieję saulės spinduliai, o mūsų šešėlis 
krito ant stačios pakriaušės. Mes kylame vis aukštyn, aplink uolos 
ir žmogaus rankų neliesta gamta, atrodė, kad atsidūrėme pasaulio 
krašte. 

Pagaliau Mina pabudo, sveika ir žvali, todėl nutariau dar kartą 
išbandyti hipnozę. Bet ji į mano įraigą nereagavo, tarsi manęs čia 


visai nebuvo. Aš užsispyręs vėl ir vėl mėginau, kol pagaliau mus ap- 

gaubė sutemos; atsisukęs pamačiau, kad saulė nusileido. Staiga iš- 
girdau Minos juoką ir sutrikęs žvilgtelėjau į ją. Ji buvo nusipurčiusi 
snaudulį, pirmą kartą po Karfakse praleistos nakties, kai brovėmės 
į grafo namus, mačiau tokius žydinčius jos skruostus. Sunerimęs 
dėl tokio staigaus jos nuotaikos pasikeitimo, nežinojau, ko turėčiau 
imtis, bet ji buvo tokia lipšni ir miela, kad mano nuogąstavimai išsi- 
sklaidė kaip dūmas. Sukūriau laužą iš brikoje vežamų žabų, paskui, 
nuvedęs atskirai iškinkytus žirgus, pančiojau juos ir šėriau. Mina 
taisė vakarienę. Kai sugrįžau prie laužo, valgis jau laukė. Norėjau 
patarnauti Minai, tačiau ji atsakė, kad užkando nelaukdama manęs, 
nes buvo baisiai išalkusi. Nustebau, bet nutylėjau, bijodamas išgąs- 
dinti. Pavakarieniavau vienas, paskui susisupome į kailius ir sugu- 
lėme prie laužo. Paprašiau jos pamiegoti, pasakęs, kad pabudėsiu. 
Bet po tokios varginančios dienos akys merkte merkėsi: aš užmi- 
gau. Kelis kartus buvau pabudęs ir kiekvieną sykį matydavau, kad 
Mina tyliai guli nemiegodama, įsmeigusi į mane savo protingų akių 
žvilgsnį. Tai kartojosi dar vieną ar du kartus per naktį, kol pabudau. 
Rytą vėl pabandžiau ją užhipnotizuoti, bet nepavyko, nors Mina ir 
stengėsi man padėti - gulėjo užsimerkusi. Saulei kylant vis aukštyn, 
Miną vėl apėmė snaudulys, ir ji užmigo - taip giliai, kad niekaip 
negalėjau jos prižadinti. Turėjau nešte nešti į briką, kai pakinkiau 
žirgus ir pasiruošiau kelionei. Ji miega ir dabar. Iš veido ji atrodo 
sveikai, skruostai gražiai nurausvėję. Kažko bijau, bijau net galvoti, 
bet reikia tęsti kelionę. Ant kortos pastatyta mūsų gyvybė, o gal dar 


daugiau, tad negalima sustoti pusiaukelėje. 


BRAM STOKER 


Lapkričio S-oji, rytas 
[ eiskite man viską smulkiai aprašyti, idant nepamanytumėt — 


nors mudu savo akimis regėjome daug protu nepaaiškinamų 
dalykų - kad aš, Van Helsingas, išprotėjau, neišlaikęs paskutiniųjų 
dienų nervinės įtampos. 

Visą vakarykščią dieną važiavome, dar labiau priartėdami prie 
kalnų; dabar mus supa gūdus ir žmonių negyvenamas kraštas. Abi- 
pus kelio, kuriuo važiuojame, žiojėja juodi bedugnių akivarai, aplink 
šniokščia kriokliai. Atrodo, gamta kadaise pasidarė sau pramogą, 
kurdama tokį kraštovaizdį. Mina vis miega ir miega, ir negaliu jos 
prisižadinti net valgiui, nors pats kartkartėm pasistiprinu. Neduoda 
ramybės mintis, kad ją pradeda veikti šios gūdžios vietos prakeiks- 
mas, kuriam ji, patyrusi vampyro krikštą, negali atsispirti. „Na, - ta- 
riau sau, — jeigu ji miega visą naktį, tai aš pasistengsiu nemiegoti 
dieną. Brika siūbavo ant nelygaus ir duobėto kelio, ir aš, nuleidęs 
galvą, nejučia užsnūdau. Ir vėl mane pažadino tas pats nepaaiškina- 
mas kaltės jausmas. Atrodo, ilgokai miegojau. Saulė palengva ritosi 
vis arčiau horizonto, o Mina ramiai snaudė. Aplink viskas pasikeitė: 
niaurios viršukalnės vėl nutolo, o mes atsidūrėme papėdėje stataus 
kalno, kurio viršūnėje dunksojo pilis, tokia, kokią savo dienoraštyje 
aprašė Džonatanas. Krūtinę užplūdo džiaugsmas ir baimė, nes pa- 
baiga — kokia ji bebūtų - jau arti. 

Pažadinęs Miną, dar sykį bandžiau ją hipnotizuoti, bet veltui 
eikvojau jėgas, o saulė netrukus niurktelėjo už kalnų. Nusileidus 
dangaus šviesuliui, kurį laiką aplink dar tvyrojo gelsva prieblanda, 


atsispindint nuo debesų paskutiniams saulės spinduliams. Iškinkęs 

žirgus, radau jiems šiokią tokią užuovėją ir pašėriau. Paskui užkū- 
riau laužą, išvyniojau ant žemės kailius ir patogiai ant jų pasodinau 
Miną, kuri šiandien buvo dar gražesnė, negu vakar, dar skaistesniu 
veidu. Pataisiau vakarienę, tačiau ji valgio atsisakė, pareiškusi, jog 
nealkana. Žinodamas jos tvirtą būdą, daugiau neraginau. Paskui, 
jausdamas vis didėjantį nerimą, nubrėžiau lazda ratą aplink Miną 
ir, sulaužęs ostiją smulkiais gabalėliais, pabarsčiau jį tais trupiniais. 
Mina tyliai sėdėjo nė nekrustelėdama, tik jos veidas ėmė blykšti, kol 
pabalo kaip sniegas. Kai priėjau prie jos, ji prisiglaudė prie manęs 
visu kūnu, virpėdama nuo galvos iki kojų, ir mano širdį nusmelkė 
skausmas. Kai ji šiek tiek nurimo, aš pasakiau: 

— Gal prieitumėt arčiau laužo? 

Norėjau patikrinti, kiek jai dar liko savo valios, ji klusniai pakilo 
ant kojų, žengė žingsnelį link ugnies ir sustojo kaip įbesta. 

— Kas atsitiko? — paklausiau. 

Ji papurtė galvą, grįžo į savo vietą ant kailių ir atsisėdo. Paskui, 
žiūrėdama į mane atviru žvilgsniu, tarsi pabudusi iš miego, tarė: 

— Negaliu. 

Ir nutilo. Nudžiugau, nes tai, ko negali ji, negalės ir tie, kurių tu- 
rime bijoti. Nors jos kūnui ir gresia pavojus, siela kol kas gali būti 
saugi. 

Po kurio laiko žirgai sunerimo, ėmė prunkšti ir žvingauti, blaš- 
kytis savo pančiuose; turėjau priėjęs juos raminti. Pajutę ant savo 
nugarų mano rankas, gyvuliai apsiramino ir tik tyliai žvengė tarsi 
apsidžiaugę, kaišiojo snukius į mano delnus. Paskui dar ne kartą ėjau 


prie jų tą naktį, kol pagaliau sulaukiau valandos, kai gamta giliausiai 

įmigusi. Kaskart, man priėjus prie žirgų, jie nurimdavo. Paryčiais 
laužas ėmė gesti, ir aš jau buvau beeinąs parinkti žabų, nes snaigės 
ėmė suktis sūkuriais kartu su iš kažkur atsiradusiais gumulais vė- 
sios miglos. Net vidurnaktį buvo šviesu, kaip paprastai esti žiemos 
metu, kai žemę dengia sniegas, ir man pasirodė, kad besisukančios 
snaigės ir rūkas pradeda įgauti žmogiškus pavidalus, panašius į il- 
gomis sukniomis pasidabinusias moteris. Mus gaubė mirtina cyla, 
kartkartėmis pertraukiama duslaus ir nerimastingo žirgų žvengimo, 
tarsi gyvulius būtų kamavusi baimės nuojauta. Mane apėmė klaikus 
siaubas, bet staiga prisiminiau, kad rato viduryje man niekas negre- 
sia. Ko gero, pamaniau, vaizduotę kaitina gūdi naktis, tamsa ir pas- 
tarąsias dienas kamuojantis nerimas. Turbūt perskaityti Džonatano 
užrašai dabar pradeda atgyti mano sąmonėje, nes snaigės ir rūkas 
sukosi verpetais, ir aš išvydau vaiduokliškus moterų pavidalus, jos 
jį bučiavo pilyje. Žirgai inkštė vis tyliau ir tyliau, lyg išsigandę arba 
kaip žmonės, kenčiantys baisų skausmą. Bet jie galėjo nutrūkti nuo 
pančių, nes ir beprotiška baimė galėjo nenulaikyrti jų vietoje. Išsigan- 
dau dėl Minos, kai tos vaiduokliškos figūros prisiartino ir sustojo 
prie pat mano nubrėžto rato. Žvilgtelėjau į ją, tačiau ji sėdėjo rami ir 
šypsodamasi stebėjo mane. Kai norėjau žengti žingsnį prie laužo ir 
įmesti dar žabų, ji stvėrė mane už rankos ir sukuždėjo taip tyliai tarsi 
balsą girdėčiau sapne: 

— Ne! Ne! Neišeikite iš rato! Čia jums bus saugiau! 

Pasisukau į ją ir, žiūrėdamas tiesiai į akis, paklausiau: 

— O jums? Juk tai dėl jūsų aš baiminuosi. 


Ji tyliai nusijuokė kažkokiu nežemišku juoku ir tarė: 

— Dėl manęs? Kam baimintis dėl manęs? Jų man reikia bijoti ma- 
Žiausiai. 

Kol aš stebėjausi tokiais jos žodžiais, laužo liepsna šoktelėjo aukš- 
tyn ir atšvaituose išvydau ryškų randą ant jos kaktos. Vargas man. 
Aš supratau. Būčiau ir šiaip supratęs visai netrukus, nes besūkuriuo- 
jančios sniego ir rūko figūros žengė dar žingsnį artyn, tačiau rato 
peržengti nedrįso. Paskui rūko stulpai ėmė virsti apčiuopiamais kū- 
nais - jeigu Dievas neatėmė man proto, nes viską mačiau savo aki- 
mis — ir išvydau priešais stovinčias tris moteris, kurias Džonatanas 
matė pilyje, kai jos norėjo priglausti lūpas prie jo gerklės. Pažinau jų 
linguojančius klubus, ryškiai raudonas žiaurias akis, baltus dantis, 
rausvus skruostus ir godžias lūpas. Jos nesiliaudamos šypsojosi Mi- 
nai, ir paskui nakties tyloje suskambo jų balsai, skardūs ir skambūs. 
Tą garsą Džonatanas lygino su stiklinių skimbčiojimu. 

— Ateik, sesute! Ateik čionai! Ateik pas mus! Ateik! 

Išsigandęs atsisukau į Miną, ir širdis šoktelėjo krūtinėje iš 
džiaugsmo. Nes jos mielose akyse išvydau siaubą, pasibaisėjimą, bai- 
mę — ir tai buvo didžiausia viltis. Ačiū Dievui, ji dar netapo viena 
iš jų. Kaire ranka pastvėręs nuodėgulį, kita arkišęs ostijos gabalėlį, 
žengiau artyn prie tų moterų. Klaikiai juokdamosi, jos ėmė trauktis 
atatupstos. Aš įmečiau į laužą šaką, ir baimę kaip ranka nuėmė, nes 
supratau, kad esame saugūs. Jos negalėjo prisiartinti nei prie manęs, 
nei prie Minos, kol ji sėdėjo rato vidury. Ir ji negalėjo peržengti lem- 
tingos ribos. Žirgai nutilo ir tyliai sugulė ant žemės; netrukus juos 
apklojo balta sniego marška. Supratau, kad vargšai gyvuliai irgi ga- 


lop apsiramino. 

Taip laukėme, kol rausvi aušros spinduliai ėmė skverbtis pro 
rūką. Visą naktį jaučiau baimę, negalėjau užmigti, buvau vienišas, 
bet kai patekėjo skaisčioji saulė, aš vėl pajutau gyslomis sruvenant 
gyvenimą. Pasirodžius pirmiesiems aušros ženklams, klaikiosios fi- 
gūros tirpte ištirpo sniege ir migloje, skysto rūko gumulai nusidrie- 
kė pažeme link pilies ir dingo iš akių. 

Brėkštant rytui, aš instinktyviai pasisukau į Miną, ketindamas 
pradėti hipnozės seansą, bet ji jau kietai miegojo ir man nepavyko 
jos prisižadinti. Pabandžiau hipnotizuoti ją miegančią, bet ir vėl ne- 
pavyko. Išaušo diena. Dar bijojau pajudėti. Vėl užkūręs laužą nuėjau 
pasižiūrėti žirgų. Jie buvo negyvi. Šiandien bus sunki diena, bet lau- 
kiu, kol saulė pakils aukščiau. Teks eiti ten, kur mane galės apsaugoti 
tik saulės spinduliai, prasiskverbę pro rūko ir sniego debesis. 

Pasisėmęs jėgų, po pusryčių imsiuos savo baisaus darbo. Mina 


tebemiega. Ačiū Dievui! Ji miega ramiai... 


DŽONATANO HARKERIO 
DIENORAŠTIS 


Lapkričio 4-oji, vakaras 


[ aivas užplaukė ant seklumos, ir mums tai buvo baisus smūgis. 
A; Jeigu ne ši nelaimė, seniai būtume pasiviję grafą ir išlaisvinę 
Miną. Bijau ir pagalvoti apie jos kančias atsidūrus toje baisioje vie- 
toje. Dabar vysimės raiti. Godalmingas balnoja žirgus, o aš tuo tarpu 


rašau. Ginklai su mumis. Tepasisaugo čigonai, jeigu sumanys stoti į 

grumtynes. Gaila, kad nėra čia Sjuardo ir Moriso. Belieka pasikliauti 
savo jėgomis. Sudie, Mina, jeigu daugiau netektų sėsti prie dienoraš- 


čio! Iesaugo tave Dievas! 


DAKTARO SJUARDO 
DIENORAŠTIS 


Lapkričio S-oji 

J ai išaušo rytas, pastebėjome būrį čigonų, skubančių tolyn nuo 
K upės dengtame vežime. Apsupę vežimą glaudžiu žiedu, raiti 
ant žirgų, jie lėkė kaip akis išdegę. Tyliai sninga, ore pakibęs junta- 
mas kažkoks nerimas. Galbūt tai tik mūsų savijauta, tačiau ji nepa- 
prastai slegia. Tolumoje staugia vilkai. Sniegas veja juos nuo kalnų 
žemyn, ir mus iš visų pusių supa pavojai. Žirgai pabalnoti, netrukus 
iškeliaujame. Jojame pasitikti kažkieno pražūties. Vienas Dievas te- 


žino, kur, kada ir kaip tai atsitiks... 


DAKTARO VAN HELSINGO 
LAIŠKAS 
Lapkričio S-oji, popietė 
Berods, dar neišėjau iš proto. Ačiū Dievui ir už tai, nors ir nelen- 


gva buvo. Palikęs Miną miegoti viduryje užbrėžto rato, patraukiau 


į pilį. Pravertė šaltkalvio kūjis, kurį įsigijau Vereštyje. Nors durys 

buvo užšautos, nuplėšiau jas nuo surūdijusių vyrių, kad dėl kieno 
nors pikto kėslo ar atsitiktinumo jos neužsitrenktų ir neįkalintų 
manęs pilyje. Padėjo kartus Džonatano patyrimas. Naudodamasis 
jo aprašymu, radau kelią į koplyčią, nes ten ir skubėjau. Oras koply- 
čioje buvo neapsakomai troškus, tartum kupinas sieros tvaiko, nuo 
kurio kartais imdavo svaigti galva. Nežinau, ar man ėmė ūžti ausyse, 
ar tolumoje pasigirdo vilkų staugimas. Staiga prisiminiau nelaimin- 
gąją Miną, ir baimė kaip replėmis sugniaužė širdį. Man teko baisus 
pasirinkimas. 

Nedrįsęs jos vestis į pilį palikau saugioje vietoje — rato viduryje, 
bet visai pamiršau vilkus! Tačiau nutariau likti čia ir užbaigti tai, dėl 
ko buvau atėjęs, o kitką palikau Dievo malonei. Šiaip ar taip — da- 
bar artėja lemiama valanda, mirtis arba laisvė. Todėl pasirinkau už 
Miną. Jeigu rinktis reikėtų man, nesudvejočiau, nes verčiau ilsėtis 
vilko skrandyje, negu vampyro kape! Todėl pasiryžau baigti, ką bu- 
vau sumanęs. 

Žinojau, kad ieškau mažų mažiausia trijų kapų, kurie turėtų 
būti apgyvendinti. Po ilgų ieškojimų pagaliau vieną pavyko rasti. Ji 
gulėjo karste, miegodama vampyrišku miegu, žydinti visu grožiu, 
ir aš sudrebėjau, tarsi žmogžudys, atėjęs prie miegančios aukos. 
Dieve mano, esu tikras, kad senovėje, vos tik koks nors drąsuolis 
atsidurdavo mano kailyje, jam pritrūkdavo dvasios ir neišlaikydavo 
nervai. Jis delsdavo, apakintas ir užhipnotizuotas nepaprasto vam- 
pyrių žavesio, jis pasilikdavo iki saulės laidos, ir gražuolė pabusdavo. 
Nuostabios akys atsimerkdavo, meiliai pažvelgdavo, gašlios lūpos 


prasiverdavo bučiniui. Vyrai — silpni sutvėrimai! Taip krisdavo dar 

viena auka, dar vienu vampyru pasipildydavo klaikiosios Nemiru- 
siųjų gretos!.. 

Nenuostabu, kad ir mane paveikė vaizdas gulinčios čia moters, 
dengiamos šimtmečių dulkių, nors čia tvyrojo toks pat kvapas, kaip 
ir grafo irštvoje. Aš sudrebėjau — aš, Van Helsingas, su aiškiu tikslu 
ir priežastimi neapykantai — aš sudvejojau, ir ta dvejonė lyg pančiais 
surakino mano valią ir sąnarius. Pajutau, kad apima snaudulys, greit 
užmigsiu. Manęs laukė miegas, atvertomis akimis ryjant tą nepa- 
prastą moterišką grožį, kai staiga mirtiną tylą perskrodė iš toli at- 
sklidęs garsus riksmas, veikiau aimana, kupina tokio sielvarto, kad 
man ji nuskambėjo tarsi dangaus trimitas. Tai buvo Minos balsas. 

Tada, sukaupęs visas jėgas, pasiryžau užbaigti pradėtą darbą. Nu- 
bloškiau likusių karstų dangčius ir atradau kitą seserį, juodaplaukę. 
Nedrįsau ilgėliau sulaikyti prie jos savo žvilgsnio, kad vėl nebūčiau 
pakerėtas. Vėl ėmiau ieškoti, ir pagaliau dideliame karste, gražes- 
niame už kitus, tarsi pagamintame mylimiausiam žmogui, radau 
ir trečiąją gražuolę, kurią aš, kaip ir Džonatanas, regėjau pavirstant 
kūnu iš miglos. Ji buvo tokia nuostabiai graži, tokia kerinti ir skaisti, 
kad manyje sukilo vyriškas instinktas, pašauktas ginti gražiąją lytį. 
Dėkui Dievui, ausyse dar nebuvo nutilęs širdį draskančios Minos 
aimanos aidas, ir kol vampyrės žavesys nespėjo manęs paveikti savo 
kerais, aš prisiverčiau nusisukti. Paskui apžiūrėjau likusius karstus. 
Tik cie trys vaiduokliai pasirodydavo naktį, todėl nusprendžiau, 
kad daugiau čia nėra gyvų vampyrų. Vienas karstas buvo dar dailiau 
išpuoštas už kitus - milžiniško dydžio ir prakilnių formų. Ant jo 


išvydau išraižytą vieną žodį: 

Vadinasi, štai kapas Nemirusiojo, vampyrų karaliaus, turėjusio 
daugybę pavaldinių. Karstas buvo tuščias, tai tik patvirtino, ką jau 
žinojau. Prieš siųsdamas gražuoles į dausas, įdėjau į Drakulos karstą 
gabalėlį ostijos, tuo amžiams užgindamas jam šią poilsio vietą. 

Paskui virpančia iš siaubo širdimi ėmiausi savo darbo. Jeigu ji 
būtų buvusi tik viena, būtų lengviau. Tačiau trys! Sykį jau ragavau 
to siaubo, ir jeigu plaukai piestu stojosi žudant vampyre pavirtusią 
mylimiausią Liusę, ką reiškia nusiųsti į aną pasaulį tris nepažįstamą- 
sias, ištisus šimtmečius mitusias žmonių krauju, kurios, jei tik galė- 
tų, žūtbūtinai grumtųsi už savo šlykščias gyvybes. 

O, bičiuli Džonai, tai buvo skerdiko darbas, ir tik mintis apie 
kitų žmonių gyvenimus, virš kurių pakibo siaubo skraistė, tik dan- 
giška palaima, kuri nutvieksdavo žudomųjų veidus paskutinę aki- 
mirką prieš pavirstant trūnėsiais, tik supratimas, kad dar viena siela 
gavo amžiną ramybę, suteikė man jėgų užbaigti tą mėsininko darbą, 
nors tebevirpu ir dabar. Nebūčiau išrvėręs to siaubingo klyksmo, 
pasigirsdavusio, smaigui duriant kiaurai širdį, besirangančio kon- 
vulsijose kūno ir krauju apsiputojusių lūpų. Būčiau bėgęs kur akys 
mato! Bet dabar viskas baigta! Ir dabar gailiuosi tų nelaimingųjų 
sielų. Nes, bičiuli Džonai, vos tik peiliu nupjoviau joms galvas, kol 
jų kūnai nespėjo pavirsti į dulkes, jutau tarsi Mirtis, turėjusi atei- 
ti prieš kelis šimtmečius, pagaliau gavo teisę garsiai pasakyti: „Aš 
čia!“ 

Prieš palikdamas pilį, visus įėjimus į ją taip užtvėriau, kad grafas 


daugiau niekada negalėtų įkelti į ją kojos. 

Kai vėl peržengiau ratą, kurio vidury miegojo Mina, ji pabudo 
ir sušuko, o jos balse skambėjo tokia gili kančia, kad aš iš sielvarto 
netekau žado. 

— Eime! - šūktelėjo ji. - Eime iš šios baisios vietos! Eikim pasi- 
tikti mano vyro. Žinau, jis skuba pas mus! 

Ji atrodė išblyškusi ir išsekusi, tačiau žvilgsnis buvo tyras ir akyse 
švietė nekantrumas. Nudžiugau, kad ji tokia pavargusi. Vis dar regė- 
jau tris miegančias randonskruostes gražuoles - vampyres. 

Puoselėdami širdyse pasitikėjimą savo jėgomis ir viltį, nuėjome 
pasitikti savo draugų ir j o, kuris, kaip sakė Mina, irgi skubėjo link 


mūsų. 


MINOS HARKER 
UŽRAŠAI 


Lapkričio 6-oji 

S aulė jau buvo persiritusi per zenitą, kai mes su profesoriumi pa- 

traukėme į rytus, nes iš tos pusės — tą tikrai žinojau — turėjo pa- 
sirodyti Džonatanas. Nors kelias vedė statoku šlaitu žemyn, ėjome 
palengva, nes teko neštis su savim šiltus pledus ir kailinius iš baimės, 
kad dar vieną naktį reikės praleisti šaltyje ir sniege. Nešėmės ir mais- 
to, nes aplinkui, kiek akys užmatė pro sniego šydą, neregėjome jokio 
ženklo, kad čia gyventų žmonės. Nuėjome gal mylią, ir aš pavargusi 
prisėdau pailsėti. Atsisukę išvydome aukštai į dangų šaunantį Dra- 


kulos pilies siluetą, nes buvome pačiame slėnio dugne, ir tolimos 

Karpatų viršukalnės atrodė tarsi nykštukai. Pilis didingai ir išdidžiai 
stūksojo ant pat krašto baisios prarajos, supančios pilį beveik iš visų 
pusių ir atskyrusios ją nuo kitų kalnų. Šiurpus ir kone antgamtiškas 
vaizdas. Tolumoje sustūgo vilkai. Jie buvo dar toli, bet tas garsas, 
nors ir prislopintas tankios sniego skraistės, stingdė kraują gyslose. 
Van Helsingas ėmė vaikštinėti dairydamasis ir aš supratau, kad jis 
ieško mums kokio gamtos sukurto prieglobsčio, jeigu tektų slėptis 
nuo užpuolimo. Duobėtras kelias netoliese vis dar leidosi nuo kalno, 
gerai matėme iš užpustytų provėžų. 

Po valandėlės Van Helsingas davė man ženklą. Atsistojusi priėjau 
artyn. Jam pasisekė rasti nuostabų prieglobstį, didelį plyšį uoloje su 
dviem rieduliais iš kraštų tarsi vartų stulpais. Paėmęs už rankos, jis 
įsivedė mane į tą slėptuvę. 

- Žiūrėkite, — tarė jis, — čia būsite saugi, ir jeigu pasirodys vilkai, 
prieiti jie tegalės po vieną. 

Įnešęs vidun kailius, jis pataisė man jaukų lizdelį. Paskui atnešė 
maisto ir primygtinai ėmė prašyti, kad pavalgyčiau. Bet aš negalėjau 
praryti nė kąsnio, mane pykino vien mintis apie maistą, nors ir labai 
norėjau jį nudžiuginti. Jis nusiminė, bet nepriekaištavo. Išsiėmęs iš 
lagamino žiūronus, užkopė ant uolos viršūnės ir ėmė žvalgytis. Stai- 
ga šūktelėjo: 

- Žiūrėkite, Mina! Žiūrėkite! 

Pašokusi ant kojų, pribėgau artyn. Jis padavė man žiūronus ir 
parodė ranka. Dabar snigo dar tirščiau, snaigės sukosi smagiam sū- 
kury, nes pūtė vis smarkesnis vėjas. Tačiau retsykiais tarp vėjo gūsių 


sniego marška prasiskleisdavo ir buvo galima macyti slėnį apačioje. 

Toli toli, už neaprėpiamos akimis sniego dykumos, išvydau upę, kuri 
tarsi juodas kaspinas vinguriavo ir rangėsi slėniu. Tiesiai prieš mus, 
tiesą sakant, tarp arti, kad net stebėjausi, kaip mes nepamatėme 
anksčiau, jojo būrys raitelių. Jie buvo apsupę ilgą vežimą, kuris siū- 
bavo nuo kelio nelygumų tarsi vizginama šuns uodega. Iš aprangos, 
gerai matomos sniego fone, supratau, kad tai valstiečiai ar čigonai. 

Vežime gulėjo didelė, kampuota medinė dėžė. Širdis šoktelėjo 
krūtinėje, nes suvokiau, kad greitai viskas bus baigta. Sparčiai artė- 
jo vakaras, ir aš žinojau, kad Tas, kuris gulėjo įkalintas savo karste, 
saulėlydžio metu atgaus laisvę ir, prisiėmęs jam patinkamą pavidalą, 
galės pasprukti nuo persekiotojų. Persigandusi atsisukau į profe- 
sorių, bet dar labiau išsigandau, kai jo nepamačiau šalia savęs. Po 
akimirkos išvydau jį uolos papėdėje. Jis brėžė aplink uolą ratą, tokį 
pat, kaip ir praeitą naktį. Baigęs darbą, jis vėl užlipo ant uolos prie 
manęs, sakydamas: 

— Štai dabar galime nebijoti! 

Paskui paėmė iš manęs žiūronus, bet po akimirkos tankus snai- 
gių šydas uždengė visą vaizdą. 

- Žiūrėkite, - pasakė profesorius, — jie skuba, plaka botagais žir- 
gus, lekia šuoliais! 

Kiek parylėjęs pridūrė: 

— Jie skuba pasitikti saulėlydžio. Galime pavėluoti. Tebūnie Die- 
vo valia! 

Pūgos šuorai uždengė nuo mūsų visą būrį. Bet netrukus kiek pa- 
šviesėjo, ir profesorius vėl nukreipė žiūronus į slėnį. Staiga jis aikte- 


lėjo: 

— Žiūrėkite! Žiūrėkite! Juos vejasi du raiteliai, iš pietų pusės! Tai 
Kvinsis su Džonu. Imkite žiūronus! Žiūrėkite, kol leidžia pūga. 

Pažvelgus įsitikinau, kad tai galėjo būti tik Sjuardas ir Morisas. 
Bent jau tikrai žinojau, kad ten Džonatano nėra. Tačiau jutau, kad 
jis kažkur netoliese. Pasukau žiūroną į šiaurę ir ten išvydau dar du 
raitelius, kurie lėkė šuoliais pasiutusiai ragindami žirgus. Vieną pa- 
žinau bematant: tai buvo Džonatanas, o antrasis, suprantama, lor- 
das Godalmingas. Jie irgi vijosi vežimą ir jo palydovus. Sužinojęs 
tą naujieną, profesorius spygtelėjo iš džiaugsmo kaip vaikas, paėmė 
iš manęs žiūronus, pažiūrėjo, paskui pasidėjo savo „vinčesterį ant 
akmens šalia savęs. 

— Jų keliai netrukus susikirs, — tarė jis. - Greitai visi atsidursime 
viduryje čigonų būrio. 

Pasidėjau savo pistoletą po ranka ir aš, nes mums bekalbant vil- 
kų staugimas ėjo vis garsyn ir garsyn. Kiek aprimus pūgai, vėl pač- 
miau į rankas žiūronus. Atsivėrė keistas vaizdas: prie pat mūsų akių 
dideliais dribsniais krito snaigės, o tolumoje skaisčiai švietė saulė, 
kurios diskas leidosi vis žemiau, nenumaldomai artėdamas prie toli- 
mų viršukalnių. Pasukiojusi žiūronus į visas puses, pamačiau juodus 
taškelius - nujausdami grobį, po du, po tris ir nedideliais būreliais 
rinkosi vilkai. 

Kiekviena laukimo akimirka mums buvo tarsi amžinybė. Sniegas 
vėl ėmė plakti smagiais šuorais, įsisukdamas galingais verpetais, ir 
kartais nieko nematėme toliau ištiestos rankos, bet protarpiais, kai 
smarkus vėjo gūsis nuvydavo sniego skraistę, vėl atsiverdavo vaizdas 


į pakalnę. Pripratę kasdien neramiai laukti saulės patekėjimo ir nu- 

sileidimo, dabar jutome tą laiką nežiūrėdami į laikrodžius. Sunku 
buvo patikėti, kad tik valanda tepraėjo nuo to laiko, kai susiradome 
priedangą tarp uolų. Vėjas pūtė dar atšiauriau, dar ūmesniais gūsiais 
ir dabar pasisuko tiesiai iš šiaurės. Nuo tos akimirkos galėjome plika 
akimi atskirti visus žmones trijose grupelėse: persekiotojus ir perse- 
kiojamuosius. Pastarieji, atrodė, nė nenujautė, kad juos vejasi, o gal 
tiesiog nekreipė dėmesio, bet mums pasidingojo, kad jie dar paspar- 
tino žingsnį, o saulė tuo tarpu neišvengiamai leidosi prie smailių 
viršukalnių. 

Jie artėjo. Mudu su profesoriumi išlindome iš slėptuvės, laikyda- 
mi paruoštus ginklus; iš jo veido supratau, kad profesorius pasiryžęs 
jų pro čia nepraleisti. Nė vienas iš besiartinančių nematė, kad mes 
čia slepiamės. 

— Stot! Srot! - staiga išgirdom du trumpus šūktelėjimus. 

Tai riktelėjo susijaudinęs Džonatanas, antrasis balsas buvo Mo- 
risO. 

Čigonams nereikėjo mokėti svetimos kalbos, kad suprastų, ko iš 
jų norima. Jie instinktyviai truktelėjo vadeles, ir po akimirkos prie 
jų iš abiejų šonų viesulo greičiu prisiartino Godalmingas su Džona- 
tanu ir Morisas su Sjuardu. Čigonų vadeiva, šaunios išvaizdos vyras, 
atrodąs ant savo žirgo tarsi kentauras, mostelėjo būriui ranka ir kaž- 
ką riktelėjo. Jie spustelėjo pentinus, ir visas būrys vėl šuoliais pasilei- 
do pirmyn. Tačiau ketvertas vyrų kilstelėjo šautuvus, rodydami, jog 
nekrečia juokų. Tą pat akimirką mudu su Van Helsingu išlindome 
iš savo priedangos ir atkišome į juos savo ginklus. Regėdami, jog yra 


apsupti iš visų pusių, čigonai sustojo. Vadeiva kažką įsakė savo paval- 

diniams: šie, paklusę vadui, tą pat akimirką išsitraukė iš po skvernų 
pistoletus ir peilius, kas ką turėjo. 

Čigonų vadeiva truktelėjo vadeles, jo žirgas šoko pirmyn. Paskui 
ranka parodė pirma į saulę, jau beveik liečiančią viršukalnes, ir į pilį, 
kažką burbrtelėjo nesuprantama kalba. Visi keturi mūsiškiai nušoko 
nuo žirgų ir ėmė artintis prie vežimo. Turėjau baisiai išsigąsti dėl 
Džonatano, tačiau baimės nejutau, nes mane, kaip ir kitus, buvo ap- 
ėmęs kovos įkarštis. Išvydęs persekiotojų ryžtą, čigonų vadeiva vėl 
kažką riktelėjo saviškiams, ir jo žmonės akimoju atsidūrė ant žemės, 
apsupo vežimą glaudžiu ratu - skubėdami, ssumdydamiesi, norėda- 
mi kuo greičiau įvykdyti vyresniojo paliepimą. 

To būrio viduryje išvydau Džonataną, kuris stovėjo tam gyvam 
žiedui iš vienos pusės, o kitoje buvo Kvinsis. Jie ėmė artintis prie ve- 
žimo, kupini ryžto užbaigti savo darbą iki saulėlydžio. Atrodė, kad 
niekas neįstengs jų sulaikyti. Jie nekreipė dėmesio nei į žybčiojančius 
peilių ašmenis, nei į pasiutusį vilkų staugimą. Beatodairiška Džona- 
tano drąsa ir ryžtas, atrodė, paveikė užtvėrusius jam kelią žmones. 
Jie prasiskyrė, praleisdami jį. Vienu šuoliu jis užšoko ant vežimo 
ir, tiesiog antgamtiškomis pastangomis kilstelėjęs dėžės galą, išver- 
tė ją per ratą ant žemės. Tuo tarpu Morisas jėga veržėsi pro vežimą 
apsupusių čigonų grandinę. Nors aš sulaikiusi kvėpavimą žiūrėjau 
į Džonataną, akies kampučiu mačiau, kaip Kvinsis įnirtęs braunasi 
tarp švysčiojančių ore peilių, kuriais buvo bandoma jį sulaikyti. Jis 
kovėsi savo didžiuliu vienašmeniu durklu. Iš pradžių man pasiro- 
dė, kad jam pavyko laimingai pasiekti vežimą, bet kai jis atsidūrė 


prie Džonatano, kuris tuo metu jau buvo nušokęs ant žemės, pama- 

čiau, kad jis ranką spaudžia prie šono, o pro pirštus sunkiasi kraujas. 
Nekreipdamas dėmesio į sužeidimą, jis puolė prie vieno dėžės galo, 
nes Džonatanas plušo prie kito, bandydamas peiliu atplėšti dangtį. 
Neatlaikęs dviejų vyrų įnirtingų pastangų, dangtis galop pasidavė, 
vinys girgždėdamos išlindo, ir dangtis nulėkė šalin. 

Tuo metu čigonai, matydami į save nukreiptus Godalmingo 
ir Sjuardo „vinčesterius“, atlyžo. Saulė jau lietė viršukalnes, ir ilgi 
žmonių šešėliai nutįso ant sniego. Išvydau karste gulintį grafą, nuo 
kritimo jį buvo apdrabstę žemių grumstai. Jo veidas buvo mirtinai 
išblyškęs, tarsi vaškinės lėlės, o raudonos akys žėrėjo kerštingu, gerai 
pažįstamu žvilgsniu. 

Tą pat akimirką tas žvilgsnis pakrypo į besileidžiančią saulę, ir 
kraugerišką neapykantą akyse pakeitė triumfas. 

Tačiau jau kitą akimirksnį ore švystelėjo Džonatano didžiulis 
malajietiškas peilis. Suklikau, išvydusi, kaip jis sminga grafui į ger- 
klę, o Moriso durklas pervėrė jo širdį. 

"Tai buvo kaip stebuklas. Nespėjus mums atgauti žado, grafo kū- 
nas pavirto dulkėmis ir išnyko amžinai. 

Kol būsiu gyva, jausiu dėkingumą už tai, kad akimirką prieš gra- 
fui pavirstant trūnėsiais, jo akyse išvydau dangišką palaimą, kurios 
visai nesitikėjau. 

Drakulos pilis dabar stūksojo raudono saulėlydžio fone, besilei- 
džiančios saulės spinduliuose buvo ryškiai matyti kiekvienas apgriu- 
vęs tvirtovės kuoras. 

Čigonai, pagrįstai laikydami mus nepaaiškinamo grafo dingimo 


priežastimi, apsisuko ir be žodžių puolė prie savo žirgų. Tie, kurie 

neturėjo žirgų, užšoko ant vežimo ir riktelėjo vežikams, kad jų ne- 
paliktų. Vilkai, iki tol pagarbiai nutolę, laukė atomazgos, o po aki- 
mirkos pasileido paskui skubančius čigonus ir paliko mus ramybėje. 
Morisas susmuko ant žemės, atsirėmė į ją alkūne, laikydamas prie 
šono prispaustą ranką; pro pirštus tebesiveržė kraujas. Aš puoliau 
jam į pagalbą, nes šventasis ratas daugiau manęs nevaržė, taip pat 
padarė ir abu daktarai. Džonatanas atsiklaupė prie sužeistojo, ir šis 
padėjo jam ant peties savo galvą. Atsidusęs jis nusilpusia ranka, ta, 
kuri buvo nekruvina, paėmė manąją. Išvydęs mano akyse baisų susi- 
rūpinimą, jis nusišypsojo ir tarė: 

— Aš toks laimingas, kad buvau jums naudingas. O Dieve! - stai- 
ga sušuko jis, bandydamas atsisėsti ir ranka rodydamas į mane. - Dėl 
to verta mirti. Žiūrėkite! 

Saulė dabar jau buvo nutūpusi ant kalnų, ir kruvini saulėlydžio 
gaisai nutvieskė mano veidą oranžine šviesa. Kiti vyrai tarsi susitarę 
atsiklaupė ir iš jų krūtinių išsiveržė kilnus ir nuoširdus „Amen!“, kai 
jie pažiūrėjo ten, kur rodė Kvinsio ranka. Mirštantysis prabilo: 

— Siunčiu savo padėką Dievui už tai, kad mūsų žygis nenuėjo 
veltui. Žiūrėkite! Saulė dabar tokia par be dėmių, kaip ir jos kakta! 
Prakeikimas išnyko! 

Ir, mums baisiausiai sielvartaujant, tas kilniadvasis džentelmenas 


mirė tyliai šypsodamasis. 


PASTABA 


D rieš septynerius metus mums teko per eiti per ugnį, ir dabarti- 

nė laimė, kurios sulaukėme, tikrai verta anuomet iškęsto vargo. 
Dar labiau mudu su Mina džiaugėmės, kad mūsų sūnaus gimimo 
diena - ta pati diena, kai žuvo Kvinsis. Jis turi daug vardų, kurie sieja 
visus mus kartu, tačiau dažniausiai mes jį vadiname Kvinsiu. 

Šią vasarą keliavome po Transilvaniją, lankydami vietas, atgai- 
vinusias atmintyje dar neišdilusius klaikius prisiminimus. Sunku 
buvo patikėti, kad viskas, ką matėme savo akimis ir girdėjome savo 
ausimis, neprasimanyta. Nes neradome jokių mūsų nuotykių pėd- 
sakų. Pilis stovėjo kaip stovėjusi, aukštai iškilusi viršum atšiauraus 
peizažo. 

Grįžę namo vėl po trupinį prisiminėme praeitį, prisiminėme ne- 
jausdami nevilties, nes ir Sjuardas, ir Godalmingas laimingai susi- 
rado sau žmonas. Išsitraukiau iš seifo mūsų užrašus, kurie ilgai ten 
išgulėjo neliesti. Mes buvome pritrenkti, suvokę, kad toje šūsnyje 
mašinėle perrašytų lapų nebuvo nė vieno autentiško dokumento, 
išskyrus dienoraščius ir ranka rašytus vėlesnius Sjuardo, Moriso ir 
mano užrašus, taip pat Van Helsingo laiškus. Vargu ar net norėdami 


būtume galėję tokią medžiagą rodyti kam nors, kaip tos neįtikėtinos 

istorijos įrodymą. Viską apibendrino Van Helsingas. Pasisodinęs ant 
kelių mūsų berniuką, jis tarė: 

— Mums nereikia jokių įrodymų, mes neprašome, kad mumis pa- 
tikėtų. Šis vaikas kada nors sužinos, kokios narsios ir kilnios širdies 
jo motina. Jis jau žino, kokia ji švelni ir mylinti, o kiek vėliau patirs, 
kaip keli vyrai guldė dėl jos savo galvas ir kiek jie padarė jos labui. 


Džonatanas Harkeris 


Victor Hugo 
Vargdieniai 


1112 p., kieti viršeliai 


Vargdieniai - prieš 153 metus išleistas didžiausios apimties - netgi 1900 puslapių prancūziško 
teksto - romanas. Jo siužetas, prasidedantis 1815 m. ir pasibaigiantis 1832 m. birželio maištu 
Paryžiuje, aprėpia septynių pagrindinių ir dar per ketunasdešimt antraplanių veikėjų gyvenimo 
vingius, kuriuos sieja buvusio katorgininko Žano Valžano paveikslas. Apdovanotas 
nepaprasta jėga ir protu šis visuomenės atstumtasis siekia pabėgti nuo praeities, grįžti į 
visavertį gyvenimą, ištaisyti jaunystės klaidas, susirasti šeimą, meilę. 


Dėstydamas savo personažų gyvenimo patirtis, garsiausias XIX a. prancūzų rašytojas Victoras 
Hugo (1802-1885) analizuoja įstatymo ir malonės prigimtį, Prancūzijos istoriją, Paryžiaus 
architektūrą ir dizainą, politiką, moralę, dėsto antimonarchines pažiūras, svarsto religijos, 
meilės prigimtį bei jos apraiškas. Kiek amžininkai literatai šį darbą menkino, nes kliuvo 
autoriaus pažiūros ir žemakilmiai veikėjai, tiek jo laukė ir iki šiol juo tebesidžiaugia skaitytojai. 
V. Hugo rašė apie tuos, kurie kitiems to meto rašytojams ir poetams atrodė neįdomūs: likimo 
nuskriaustuosius, beturčius, nekilmingus. Pats už demokratines pažiūras devyniolikai metų 
ištremtas, aktyviai rėmęs demokratines reformas V. Hugo panoro po mirties išdalyti turtą savo 
knygu herojams, vargšams, ir būti palaidotas tarp jų. 


Homeras 


Iliada ir Odisėja 


Kieti viršeliai 


Dvi iš pačių seniausių žmonijos metaforų liudija, kad visas gyvenimas - tai kova ir 
kelionė. Bet kuriame pasaulio kampelyje šiuos šedevrus skaitančiam Žmogui 
Troja gali reikšti jam artimą miestą, o Odisėjas - artimą Žmogų. 


Apie Homerą, po senovės Graikija klajojusį aklą poetą, mes nežinome nieko tikro, bet jau 
atsiversdami pirmuosius jo garsiausių kūrinių puslapius būname vienaip ar kitaip susipažinę 
su Iliada ir Odisėja. Daugiau kaip du su puse tūkstantmečio šios knygos maitina Vakarų 
civilizacijos vaizduotę. Dar nepradėję sekti permainingų Achilo nuotaikų ar gėrėtis Odisėjo 
išradingumu ir narsa, mes jau tikimės, kad šios dvi istorijos apie konkrečiu laiku įvykusį karą ir 
konkrečioje erdvėje vykusia kelionę perteiks mums bet kurio žmogaus kovos ar tremties 
patirtį. 760—710 m. pr. Kr. hegzametru užrašytose eilutėse atrandame universalias tiesas, 
bendražmogiškas temas, jaudinančias šiandien taip pat, kaip Homero amžininką: dievų ir 
žmonių santykį, požiūrį yra dorybę, narsą, ištikimybę, kovos etiką. 

Iliada, pasakojančia apie Trojos apsiaustį ir žlugimą, ir Odisėja, apdainuojančia Itakės valdovo 
dešimties metų kelionę namo pas dorąją žmoną Penelopę, rėmėsi istorikai ir filosofai, be Šių 
knygų buvo nejsivaizduojamas formalusis ugdymas. 

7 "atvyksta į Transilvaniją pagelbėti grafui 
E Drakulai įsigyti naujus namus Londone. Iš pradžių menkai 
paisęs kaimiečių perspėjimų, jaunuolis kiekvieną viešnagės dieną 
pilyje vis labiau nerimauja ir savo įtarimus užrašinėja dienoraštyje. 
Paslapringosios pilies šeimininkas neturi tarnų, neatsispindi 


$: aunas advokatas Džonatanas Harkeris 


veidrodyje, niekada nevalgo kartu ir gali ropoti siena kaip driežas. 
“Jo akys keistai sužvėrėja išvydus kraują, kryžiaus jis bijo kaip 
ugnies, 0 visos pilies durys užrakintos. Džonatanas ima 
nerimauti, ar kada beišvys savo mylimąją... 


Ė 1897 m. pirmą kartą išleistas Bramo Stokerio kūrinys iškart išsiskyrė 
Ė iš to meto pasakojimų apie vampyrus. Archuras Conanas Doyleis rašė 
„jau daug metų neskaitęs nieko „demoniškesnio“, rašytoją gyrė net mama, 
t sakydama, kad „po „Frankenšteino“ nė viena kita knyga neprilygsta 
T originalumu ir baisumu...“ Nemirtingojo, mintančio žmonių krauju 
44“ irsiekiančio paversti vampyrus Žemės viešpačiais, tipažas įsišaknijo 
| kultūrinėje sąmonėje. Drakula jau bemaž 120 merų taip pat traukia, 
kaip ir atstumia skaitytojus, B. Stokerio kūrinys tebeįkvepia knygas, filmus, 
televizijos šou, dailininkus ir vaizdo žaidimų kūrėjus. Nemirtingo grato idėja 
pati tapo nemari galbūt todėl, kad tiek devy nioliktajame, tiek dvidešimt 
pirmajame amžiuje įkūnija visuomenės baimes. Šiandien jos kitokios nei 
karalienės Viktorijos laikais, todėl ir vampyrų tema interpretuojama kitaip, 
dengiasi naujais prasminiais sluoksniais, bet vis vien įkūnija gaivališką jėgą 
pavojingą seksualumą, gamtos dėsnių priešpriešą, kuri žmogų 
traukia ir kartu stumia bet kokia kaina nugalėti. 

